
1. 


A  kj  tiszai  alföldünknek  egy  részét  bejárta,  vagy 
annak  bármely  táján  csak  pár  napig  tartózkodott, 
bátran  mondhatja,  hogy  az  egészet  ismeri.  Mint  bizo- 
nyos családok  arczain,  úgy  itt  az  egyes  vidékeknél 
csak  közelebbi  ismeretség  után  vehetni  észre  egyes 
különbségeket,  s  az  utas,  kit  homokos  síkjainkon 
kocsijában  álom  nyomott  el,  ha  pár  óra  múlva  föl- 
ébred, csak  izzadó  lovain  s  azon,  hogy  a  nap  alább 
szállt,  veszi  észre  haladását.  A  vidék  általános  jelleme, 
sőt  egyes  részletei  ép  oly  kevéssé  emlékeztetik  őt 
erre,  mint  azt,  ki  a  tenger  közepén  duzzadó  vitor- 
lákkal előre  halad.  A  messze  elnyúló  legelők,  melyek- 
nek változatlanságát  csak  itt-ott  váltja  fel  egy  veder- 
telen  gémes  kút,  vagy  félig  kiszáradt  láp  körül  sétáló 
gólya,  s  a  rosszul  mívelt  szántóföldek,  melyeknek 
tengerijét  s  búzáját  Isten  után  csak  az  őrzi  meg, 
hogy  a  lopás  is  nemi  fáradságba  kerül ;  itt-ott  egy 
magányos  tanya,  hol  bozontos  kuvaszok  ugatva  a 
birtok  szentségét  hirdetik,  s  a  múlt  évről  fölmaradt 
széna-  s  szalmaboglyák  arra  intenek,  hogy  a  birtokos- 
nak vagy  fölötte  sok  takarmánya,  vagy  igen  kevés 
marhája  van ;  —  ezt  látta,  midőn  szemeit  behunyta, 
ezt,  midőn  azokat  ismét  fölnyitá.  Magok  a  tornyok, 
melyek,  midőn  utószor  körültekintett,  hegyes  oszlo- 
pokként álltak  a  róna  távol  határain,  úgy  látszik, 
mintha  vele  utaztak  volna,  legalább  köztök  s  azok 
közt,  melyeket  most  lát,  ép  oly  kevés  különbséget 
vehetni  észre,  mint  a  falu,  melyhez  akkor  közelített 
s  azon    helység    között    (habár  város  volna  is),  mely 

felé  lovai  most  ügetnek.  S  ha  kocsisától  megtudja, 
hogy  déltől  esti  hat  óráig  aludva,  egy  egész  mérföl- 
det s  egy  darabot  haladt,  elálmélkodik  a  csoda  fölött. 
Ismert  dolog,  hogy  kedélyünkre  semmi  nem  hat  in- 
kább, mint  azoknak  jelleme,  kikkel  társalkodunk  s  így 
természetes,  hogy  a  Tisza  is  eltáblabirósodott  jurátus- 
ként felejtve  vagy  megbánva  ifjúságának  Máramaros- 
ban  elkövetett  kicsapongásait,  végre  azon  tájnak  jel- 
lemében —  mellen  tekervényes  utakon  tovább  halad  — 
részesül  s  kivévén  azon  eseteket,  hol  mértéktelen 
sarkantyúzások  miatt  türelmét  veszti  vagy  valamely 
biztosság  által  tulajdon  ágyából  igaztalanul  kiszorítta- 
tott, még  kiöntéseiben  is  megtartja  azon  mértéket  s 
méltóságos  lassúságot,  melyet  az  iránta  kiküldött 
választmány  tanácskozásain  s  a  folyó  magyar  juris 
pereken  kívül  semmi,  mi  széles  e  világon  foly,  megtar- 
tani nem  tud ;  úgy  hogy  ezen  áradásokat  is,  melyek- 
nek időszakát  ismerjük  s  melyeknek  kiterjedése  föld- 
abroszainkon följegyeztetett,  ép  oly  kevéssé  nevez- 
hetjük kicsapongásoknak,  mint  azt,  ha  hivatalviselt 
tekintélyes  férfiak  installatiók,  tisztujítások  vagy  lako- 
dalmaknál minden  becsülettel  eláznak.  Ha  az  áradás 
ideje  megszűnt,  a  víz,  miként  zaj  nélkül  jött,  úgy  zaj 
nélkül  távozik  ismét  s  a  szőke  Tisza  nyugodtan  foly 
tovább  alacsony  partjai  között,  valamint  legjobb  pol- 
gára hazánknak  (mert  hány  van  nagyjaink  közt,  ki 
csak  honában  osztja  el  kincseit!),  úgy  egyszersmind 
a  legboldogabb,  mert  csak  az  ő  szabadságát  nem 
gátolja  senki  s  Európa  nagyobb  folyói  közt  ő  az 
egyetlen,  ki  nemes  öntudattal  elmondhatja:  hogy  egé- 
szen az  maradt,  mivé  Isten  teremtette. 

Valahol  a  tiszai  alföldön  tehát  —  hogy  végre  tör- 
ténetemhez fogjak  —  a  tiszáninneni  vagy  túli  kerület 
valamely  megyéjében,  nevezzük  Taksony-megyének, 
szorosan  a  folyó  partja  mellett,  ott,  hol  az  nagy  S-sé 
kanyarodik,  nem  messze  három  nyirfától,  melyek  két- 
öles  homokdombon  állanak  (ezt  jegyezzék  meg  külö- 
nösen   olvasóim,    mert    miután    mérföldekre    domb  s 


főkép  olyan,  melyen  fa  állana,  nincs,  ezen  jel  által 
legkönnyebben  akadhatnak  törtenetünk  színhelyére) 
fekszik  Tiszarét  helysége,  a  Réty-családnak  a  magya- 
rok első  foglalása  óta  birt  tulajdona,  mint  ezt  a  nem- 
zetség ügyvéde,  teins  Macskaházy  Jónás  hiteles  s 
ugyanakkor  készült  irományokkal  minden  órán  bebi- 
zonyítni  kész,  ha  tudniillik  Taksony- megyében  valaki 
találkoznék,  ki  a  Réty-család  ázsiai  eredetét  kétségbe- 
vonni  bátorkodik. 

A  Réty-család  egyike  a  leggazdagabbaknak.  Fiai 
született  táblabírák.  Mint  a  mostani  családfőnek  bol- 
dogult apja  egyszer  nemes  büszkeséggel  monda:  nem 
halt  meg  egy  is  közülök,  kiben  a  megye  alispánját 
ne  siratta  volna  (reményiem  haláluk  után) ;  s  így  ter- 
mészetes, ha  azon  fényből,  mely  a  családot  környezé, 
kiáradtak  egyes  sugarak  Tiszarét  helységére  is  s  hatá- 
rát —  a  megye  mérnökének  állítása  szerint,  ki  azt 
fölmérve,  a  fönnemlített  dombon  kívül  semmi  egye- 
netlenséget nem  talált  —  valódi  paradicsommá  vará- 
zsolták. 

A  nagy  kiterjedésű  angolkert,  melynek  már  majd- 
nem harmincz  év  előtt  ültetett  fái  a  homokos  földben 
hihetetlen  magasságra  nőttek ;  a  nagy  tó,  melynek 
vizét  némelyek  ugyan  kevesellék,  de  melyben  a  kevés 
víz  szebben  zöldéit,  mint  maga  a  pázsit,  valamint  ez 
ismét  esős  napokban  sokkal  homokosabbnak  látszott 
az  utaknál,  melyek  noha  mindig  új  meg  új  földdel 
hordattak  meg  ilyenkor,  a  kertész  csodálkozására, 
idegenek  által  sárosaknak  tartattak  ;  a  nagyszerű  kas- 
tély, melynek  kúpos  födelét  arany  gombok  ékesítek 
s  melynek  doriai  rendszer  szerint  épült  tornácban  az 
alispán  úr  délután  pipázni  szokott  s  góth  kapuja  előtt 
mindig  az  instánsoknak  egy  egész  serege  mélázott;  a 
nagy  udvar,  jobbra  istállóival,  balra  nagy  üvegházzal, 
mely  mellett  több  emeletű  tyúkólak  látszottak,  nem  is 
említve  itt  a  nagyszerű  szemétdombot,  mely  az  istálló- 
nak egyik  felét  majdnem  eltakarta,  —  minden  a 
kényelem    s    nagyszerűség    nyomait    hordozá ;    s    ha 


főkép  a  kapu  elébe  lépve  egyszerre  töltésen  találtad 
magad,  mely  a  háztól  kezdve  egyenesen  a  megye 
főhelyére  vezet  s  csak  ez  egy  ház  számára  épült  — 
érzed,  hogy  alispánok  közelében  járnak  lépteid. 

Minden,  a  mit  a  Rétyek  építenek,  monumentális 
jellemet  horda  magán  s  a  mennyiben  közemlékeknek 
egyik  fő  megkülönböztető  jelök  az,  hogy  közköltsé- 
gen épülnek,  ez  ismét  egyike  azon  tényeknek,  melye- 
ken, mint  a  család  százados  nemességén  Taksony- 
megyében, nem  kételkedett  senki,  s  mit  ha  némelyek 
rosszaltak  is,  a  bölcs  többség  azon  igazságos  nézet- 
nél fogva  helybenhagyott,  hogy  miután  a  közmondás 
szerint  is :  egyik  kéz  a  másikat  mossa,  itt  még  azt 
sem  állfthatá  senki,  hogy  ezen  műtétnél  —  mely  a 
Rétyek  s  a  megye  adózói  közt  annyi  idő  óta  folyt  — 
az  alispánok  kezei  tisztákká  váltak. 

De  minthogy  e  történet  folyamában  úgy  is  alkal- 
mam leend  olvasóimat  a  Rétyek  lakhelye  s  Tiszarét 
helységének  minden  szépségei  s  kényelmeivel  isme- 
retségbe hozni,  most  az  egyszer  legyen  szabad  a 
hosszú  utczán  végig  velők  egyenesen  a  mezőre  sétál- 
nom, azon  dombhoz,  mely  mint  előbb  említem,  mint- 
egy negyed  mérföldnyire  áll  a  falutól  s  Török- 
dombnak nevezik;  s  ha  három  fa  nem  volna  is 
fölötte,  már  azért  megérdemli  a  látogatást,  mert  egé- 
szen tiszta  napokon  —  minő  az,  melyen  történetünk 
kezdődik  —  tetejéről  a  tokaji  hegy  csúcsa  sötétkék 
boglyaként  Játható. 

Egy  októberi  nap  meleg  sugarai  önték  el  fenyőket 
Tiszarét  messze  terjedő  határára.  Az  égen  nem  vala 
felleg,  mely  tiszta  kékjét  elsötétítné;  a  téren,  merre 
csak  a  szem  érhetett,  nem  volt  egy  szekér,  mely  zöld 
színét  porfellegekbe  boritná,  csak  a  pacsirták  ezer- 
hangú éneke,  mely  az  eget  eltölté,  a  távolban  legelő 
falucsordának  kolompolása  s  itt-ott  egyes  munkás,  ki 
kaszájával  vállán,  dano'va  hazafelé  ballagott  —  szakíták 
félbe  az  ünnepélyes  csendet,  mely  között  a  nap  a 
láthatár  felé  szállott.  A  dombon,  honnan  a  sz.-vilmosi 


erdői;?  láthatni  s  ha  Tiszarét  akácakerített  házain  túl 
tekintünk,  a  Tisza  folyását  mérföldekre  követhetjük, 
két  férfi  ült  egymás  mellett,  elmerülve  a  vidék  látá- 
sában, vagy  talán  azon  gondolatokban,  melyek  sok- 
szor látott  tájak  előtt  az  emberi  szívet  mintegy  ön- 
kénytelenül megragadják  s  régmúlt  napok  emlékeit 
hívják  vissza.  Van  egy  érzelem,  a  honvágyhoz  majd- 
nem hasonló,  mely  minden  emberi  kebelben,  ha  élté- 
nek férfikorán  túllépett,  fölszólal  s  a  pálya  végéhez 
közelgőt  gyermeksége  szebb  napjaira  inti ;  s  mennyi- 
vel kevesebb  az,  mit  valóban  emlékezetre  méltót 
tevénk  vagy  tapasztalánk :  annyival  szivesebben  tekin- 
tünk azon  korunkra,  midőn  legalább  feltételeink  vol- 
tak dicsők  s  ezekből  látjuk,  hogy  ha  nem  is  a  kivá- 
lasztottak, legalább  a  meghivottak  közé  tartozánk  mi 
is.  S  ha  a  férfiak,  kiket  itt  a  dombon  találunk,  éltökct 
egy  alföldi  faluban  töltve,  midőn  agg  korukban  hosszú 
munkásságuknak  terén  körültekintenek,  néha  föl  sóhajt- 
nak, mert  cszökbe  jut:  hogy  egykor  az  élet  is  messze 
rónaként  tcrjede  körülöttük,  hol  a  szem  akadályt  nem 
talált  s  hogy  a  messze  terjedettnek  csak  oly  kis 
darabját  járhatják  be,  mert  itt  is  előbb  nem  gyanított 
határhalmok  állának,  melyeken  túl  munkásságukat  nem 
terjeszthetek,  valóban  nincs  mit  bámulnunk.  De  bár- 
miként legyen  ez,  gondolatok  —  melyek  még  annak 
is,  kit  épen  eltöltenek,  többször  urai,  mint  tulajdo- 
nai —  a  történetíró  birtokához  nem  tartoznak,  azért 
nem  háborítva  új  barátinkat  kényelmes  ábrándaikban, 
csak  azon  leszek,  hogy  személyöket  ismertessem  meg 
olvasóimmal. 

Az  ember  külseje  egy  része  sorsának.  Az  arcz, 
melylycl  a  társaságba  lépünk,  néha  részvétet,  sokszor 
elidegenedést  szül,  s  valamint  Angliában  a  teknősbéka 
hátára  iratik  a  nap,  melyen  föl  fog  emésztetni,  úgy 
sok  ember  arczán  a  nélkül,  hogy  maga  gyanítaná, 
fölírva  hordja  végzetét;  s  talán  olvasóim  is,  bármi 
gyönge  leírásom  után,  több  érdekkel  tekintenek  sze- 
mélyeimre,   kiket    a    Török  dombon    eleikbe  vezetek. 


mintha  száraz  szavakkal  csak  azt  mondanám,  hogy 
Tengelyi  Jónással,  Tiszarét  helységének  jegyzőjével 
és  Vándory  Boldizsárral,  ugyané  falu  reformált  lelki- 
pásztorával találkoztak. 

E  férfiakra  az,  mit  előbb  külsőnknek  életünkre 
gyakorlott  befolyásáról  mondék,  többé  nem  illik 
ugyan ;  előttök  arazuk  a  szerencse  kapuit  megnyitni 
vagy  bezárni  nem  fogja  többé.  Őszülő  fürtéi  ken  lát- 
juk, hogy  az  élet  azon  szakához  értek,  hol  bármi 
rossz  legyen  a  sorstól  vetett  ágy,  nincs  egyéb  hátra, 
mint  lepihenni  s  elvárni  az  álmot;  de  ha  az  ember- 
ismerő c  férfiak  arczain  jóslatra  nem  találna  is  alkal- 
mat, annyival  több  s  érdekesebb  vala  az,  mit  e  voná- 
sokon a  múltról  olvashatott,  s  az  idő  —  mely  mint 
uralkodók  pénzeikre,  az  emberarcera  mindig  rányomja 
bélyegéi  —  talán  soha  ismerhetőbb  nyomokat  nem 
hagy  maga  után,  mint  e  két  férfi  tiszta  vonásain,  épen 
mert  talán  soha  nemesebb  anyagra  nem  gyakorlá 
hatását. 

Minden  aristokratiának  megvann?k  jelei,  melyek 
tagjait  a  tömegtől  megkülönböztetik.  Itt  hosszabb  kör- 
mök, ott  inkább  tatovirozott  arcz;  egy  hazában,  mint 
Törökországban,  zöld,  másban,  mint  Velenczében, 
fekete  öltözet;  néhol  egy  gomb  a  süvegen,  más 
helyen  szalag  a  gombházban,  fegyver  az  oldalon, 
vagy  mint  a  régi  perzsáknál,  kezökben  bot  s  rajta 
alma,  lovaikon  czafrang  vagy  magokon  egy  pávatoll. 
Ki  számíthatná  el  e  jelek  s  kiváltságok  hosszú  sorát, 
melyeknek  mindegyike  vágyakat  ébreszt,  irigyeket  s 
gyűlölőket  szül  s  melyek  az  embereket,  ha  a  termé- 
szeti állapoton  túl  emelkedtek,  azaz,  mint  egy  elmés 
barátom  néha  mondani  szokta :  vadállatokból  házi- 
állatokká fejlődtek,  születések  első  órájától  az  utol- 
sóig egymástól  elválasztják  s  némely  helyen,  hol  a 
művelődés  még  továbbra  haladt,  az  akasztófánál  is 
arra  emlékeztetik  az  átmenőt,  hogy  ki  ott  függ,  nem- 
csak tolvaj,  de  nem-nemes  vala.  A  természetnek  is 
megvan  a  nemzssége  s  nemeseinek  ő  is  különös  jele- 


Icet  ád,  melyek  által  kiválasztottjait  a  tömegben  meg- 
ismerheted, bármennyit  peroráljon  is  istentelen  korunk 
az  egyenlőségről.  Nem  mondom  én,  hogy  a  természet 
oly  tökéletesen  tudná  elérni  czélját,  mint  államaink. 
A  természet  nemesítési  hatalmát  soha  annyira  nem 
terjesztette  ki,  hogy  mint  a  chinaiaknál,  valakinek 
már  meghalt  elődei,  vagy  mint  máshol,  meg  nem 
született  utódai  egyszerre  nemesekké  emeltessenek; 
s  a  megkülönböztető  jelekre  nézve  is  csak  magasabb 
civilisatiónk  emelkedett  e  részben  oly  tökélyre,  hogy 
minden  egyén  magasabb  állását  világosabban  látjuk  be, 
mielőtt  hintájából  kiszállt,  mint  miután  vele  beszél- 
tünk. De  vannak  esetek,  hol  a  természetadta  nemes- 
ség mégis  világos  jelek  által  mutatkozik  némely  egye- 
dekben s  ki  például  Tengelyi  Jónást,  a  falusi  jegyzőt 
csak  egyszer  látta  s  ezeket  olvasandja,  kétségkívül  cl 
fogja  ismerni,  hogy  reá  nézve  ez  állításom  helyes, 
minek  magyarázatára  egyébiránt  szükségesnek  látom 
megemlíteni,  hogy  Tengelyi  százados  nemes  lévén,  a 
fenforgó  esetben  a  természet  az  usus  által  is  segített. 
Ha  Tiszarétre  érve,  hogy  lovakat  válts,  a  jegyző 
csinos  háza  elébe  hajtatái  s  régi  szabású,  de  tiszta 
köntösében  Tengelyi  lépé  eledbe,  a  kiáltó  hang,  mely- 
lyel  alsóbb  osztálybeliekkel  beszélni  szoktunk,  — 
mintha  azt  gondolnók,  hogy  a  természet  által  keve- 
sebb füllel  áldattak  meg,  mint  mi,  —  akaratlanul  sze- 
lídebbé változott.  Előtte  a  katonai  biztos  nem  mívelé 
szentéit  s  maga  a  főbíró,  mire  —  bármi  hihetetlen  — 
szemtanukat  tudnék  állítani,  le  szokta  venni  azon 
süveget,  melyet  talán  azért,  hogy  magasabbnak  lát- 
szassék  vagy  hogy  testének  leggyöngébb  részét  a 
levegő  gonosz  befolyásának  ki  ne  tegye,  más  jegyző  előtt 
levenni  egyébiránt  még  nem  láttatott,  noha  ily  alka- 
lommal, nehogy  tekintélye  szenvedjen,  mindig  rend- 
kívüli meleg  vagy  az  által  iparkodék  megmagyarázni 
c  szerfölötti  megalázását.  Hogy  hajait  igazítá.  Tengelyi 
mintegy  ötven  éves  lehetett  s  a  ritkuló  hajfürtök, 
melyek  már  régen  őszülni  kezdenek  s  a  mély  baráz- 


dák,  melyeket  az  idő  homlokára  szántott,  még  idő- 
sebbnek hirdetek  őt.  De  valamint  a  tölgynek  rögös 
kérge  s  görcsös  ágai  századokról  szólnak,  holott  ha 
föltekintesz,  lombjainak  vidor  zöldje  csak  tavaszra  int 
s  az  agg  fának  dús  életerejét  hirdeti :  úgy  ha  e  redős 
homlok  alatt  e  szem  lángoló  tekintetét,  ha  ez  ősz 
fürtök  után  a  magas,  férfias  termetet  nézed,  meggyő- 
ződél, hogy  azoknak  egyike  előtt  állsz,  kiket  az  idő 
inkább  megkeményített,  mint  megtört  s  kik  e  hosszú 
életcsatában,  mint  zászlók  a  harcz  között,  csak  ékes- 
ségeiktől fosztattak  meg. 

A  férfi,  ki  Tengelyi  mellé  ülve,  míg  amaz  a  tokaji 
hegy  kékellő  csúcsára  függeszté  szemeit,  egy  pár 
virág  magszálait  számlálá  —  valamivel  idősebbnek 
látszott  s  szabályos  arczának  szelid  kifejezése  mintegy 
ellentétet  képezett  a  komoly  szigorral,  melyet  Tengelyi 
arczain  észrevevél.  Ha  Tengelyi  érdekes  vonásain 
hosszú  küzdések  nyomát  látád,  melyeket  az  idő  még 
el  nem  takarhata  s  szemeinek  sötét  lángjai  arra  inte- 
nék, hogy  e  kebel  szenvedélyei  nyugosznak,  de  nem 
úgy,  hogy  többé  fölébredniök  ne  lehetne:  Vándory 
arczai  mint  az  ég,  melynek  színén  az  átvonuló  vész 
nem  hagy  nyomot  maga  után,  zavartalan  nyugalom- 
ban mosolyogtak  eledbe.  Ott  látád  a  küzdőt,  látád  a 
férfit,  ki  a  sors  igazságtalanságát  érezve,  magát  le- 
győzni nem  cngedé  s  küzd  remény  nélkül,  de  bát- 
ran, mint  a  bajnok,  ki  csak  még  azért  ví,  hogy  magát 
győzöttnek  vallani  kénytelen  ne  legyen.  Yándorynál 
papi  köntösérc  nem  vala  szükség,  hogy  eszedbe  jut- 
tassa, miszerint  azon  férfiak  egyike  előtt  állsz,  kiket 
Isten  helyetteseinek  küldött  földünkre,  hogy  szenvedő 
embertársaiknak  vigasztalói  legyenek,  s  ha  az  előbbi- 
nek látása  azon  szomorú  gondolatot  ébreszté  benned, 
hogy  ismét  egy  becsületes  emberrel  találkoztál,  ki  a 
világon  boldoggá  nem  lett,  a  másik  arczairól  azon 
vigasztaló  meggyőződés  mosolyga  rád,  hogy  az  erény- 
nek nemcsak  külön  szenvedései,  de  külön,  semmi  által 
föl  nem  ért  örömei  is  jutottak  e  földön. 


A  barátok  majdnem  félóra  óla  ültek  egymás  mellett. 


Báró   Eötvös:   A  falu  jegyzője.   1. 

Vándory  végre  letéve  virágait,  félbeszakítá  a  hall- 
gatást, melyben  a  barátok  majdnem  fél  óra  óta  ültek 
egymás  mellett. 

—  Hol  járnak  gondolatid,  barátom? 

—  Tudom  is  én  —  viszonzá  Tengelyi,  barátjára 
fordítva  szemeit;  —  iskolaéveim,  Heidelberg  s  jurátus 
korom  körül.  Emlékezel-e  még  Heidelbergre  bará- 
tom? Jó  ideje,  hogy  nem  láttuk,  közel  harminot  éve, 
hogy  az  egyetemet  elhagytam,  de  valahányszor  e 
dombra  feljövök  s  a  tokaji  hegy  csúcsát  látom,  a  ked- 
ves város  tűnik  fel  emlékemben ;  a  zöld  hegyek  s 
szőlők,  a  nagyszerű  rom,  mely  a  város  fölött  emel- 
kedik ;  s  ha  ezt  vidékünk  véghetlen  unalmasságával 
összehasonlítom,  sírhatnám  a  sors  óriási  igáztál ansága 
miatt,  mely  emberi  lényeknek  ily  sivatagot  adhata 
lakhelyül. 

—  Ismét  kedves  vidékünket  ócsárlod  -^ —  szólt 
Vándory  mosolyogva,  megfogván  barátja  kezét,  —  c 
mező  nem  zöldel-e  szépen  itt,  mint  bárhol  a  vilá- 
gon ?  A  folyó,  mely  ingó  füvek  közt  kigyódzva  tovább 
halad,  ott  az  erdő  sötétje  s  távolban  tornyok  s  a 
tokaji  hegy:  nem  szép-e  mindez?  ha  már  az  égre 
Föltekinteni  nem  akarsz  s  megfeledkezel,  hogy  tiszta 
kékje  s  az  alkonyodó  nap  sugarai  mindenütt  egyenlő 
szépek.  Az  igazságtalan,  te  vagy  barátom,  ki  végzeted 
adományait  megismerni  s  éldelni  nem  akarod. 

—  Optimisták  legnagyobbika!  —  szóla  közbe  nevetve 
Tengelyi,  —  nem  elég-e,  hogy  nincsen  ember,  kinek 
jó  tulajdonait  elszámlálni  ne  tudnád,  ha  még  Tiszarét 
vidékérc  is  kiterjeszted  oltalmadat,  valóban  azt  kez- 
dem hinni,  hogy  Isten  maga  egész  mindenhatóságával 
nem  birna  semmit  teremteni,  miben  te  valami  igen 
jót  ne  találnál. 

—  S  rosszabb  vagy  szerencsétlenebb  vagyok-e, 
mert  Isten  bölcs  határozataiban  megnyugszom  — 
szóla  mosolyogva  Vándory,  —  s  mert  e  síkon  s  ez 
emberek  közt,  kikkel  napjaimat  töltöm,  a  lehető- 
ségig sok  jót  keresek?  A  vidék,   mely  nagyszerűsége 

által  bámulatra  ragad,  ha  részleteiben  nézed,  több- 
nyire szegény,  s  így  jársz  az  úgynevezett  nagyobb 
emberek  közelebbi  ismeretségével  is.  A  sík,  melynek 
unalmas  egyenlőségén  szemeid  elfáradnak,  közelebb- 
ről nézve  annyi  termékenységet,  annyi  egyes  szépsé- 
geket mutat,  hogy  szinte  elfelejted,  mennyire  szegény- 
nek látszott  az  egész.  A  magas  csillagoktól  a  föld 
legmélyebb  gyomráig,  hol  rejtett  erekben  ágazik  el 
az  arany,  nincs  semmi,  min  az  ember  gyönyört  ne 
találhatna  magának ;  miért  ne  keresnők  hát  e  szá- 
munkra rejtett  kincseket?  Miért  ne  választanánk  oly 
álláspontot,  honnan  szemeinknek  a  legszebb  kilátás 
nyilik? 

—  Azaz,  ha  ezt  tenni  bírjuk. 

—  Bírjuk  —  viszonzá  nyájasan  megszorítva  barátja 
kezét  Vándory,  —  hidd  el,  birjuk,  született  optimis- 
ták vagyunk  valamennyien,  te  mint  én,  vagy  akárki 
más.  Isten  boldogságra  teremte  lényeit  s  valamint  a 
szent  könyvek  szerint  a  pokol  és  mennyország  a 
paradicsomból  népesíttetett,  úgy  minden  szenvedés 
s  öröm  nem  természetünk,  hanem  önakaratunk  műve. 

—  És  tapasztalásaink?  —  szóla  közbe  Tengelyi. 

—  Csak  azt  bizonyítják,  mit  velök  bizonyítni  aka- 
runk, —  viszonzá  Vándory.  —  Ki  a  jelennek  jó  olda- 
lát föl  tudja  találni,  múltjában  is  elég  olyasra  fog 
akadni,  mi  őt  vidám  életnézetében  megerősíti.  Annak, 
ki  vidám  arozczal  néz  az  élet  folyójára,  sima  tükörén 
vidám  arcz  mosolyg  elébe,  s  a  föld  minden  helyén 
öröm  hangzik  vissza  bérczeiről,  ha  örömhangokat  kül- 
dél  feléjök. 

—  Látom,  nem  birok  veled  —  szóla  nevetve  Ten- 
gelyi, —  reménylem,  ha  majdan  Macskaházyt  szent- 
nek nevezik,  te  lépsz  föl  mint  az  angyalok  prókátora 
s  be  fogod  bizonyítni,  hogy  soha  ember  több  erény- 
nek oka  nem  volt,  mint  ő,  miután  mindenki,  a  ki  őt 
meg  nem  verte,  a  legnagyobb  győzelmet  vívá  ki  ön- 
maga felett ;  s  maga  a  nyúl,  melyet  az  úrfiak  ott 
űzőbe  vettek  —  szóla,    ujjával    nyugat   felé    mutatva. 

hol  a  távolban  több  lovas  vágtatva  közelgett  agarai- 
val, —  ha  téged  kérdez,  azt  fogja  nyerni  válaszul, 
hogy  nyúlnak  szebb  halála  nem  is  lehet,  mint  halálra 
űzeitetni.  Hisz  ha  vasárnapokon  híveidet  boldogsá- 
gukra emlékezteted  s  mindarra,  miért  a  gondviselés- 
nek köszönettel  tartoznak  —  tévé  keserűen  mo- 
solygva  hozzá  —  nem  sokkal  könnyebb  feladatod. 

—  Ez  durva,  emberhez  illetlen  mulatság  —  szóla 
Vándory,  egész  figyelmét  az  agarászatra  fordítva, 
mely  épen  a  Török-dombnak  vévé  irányát.  —  Meg 
nem  foghatom,  mívelt  ember  miként  gyönyörködhetik 
benne? 

—  Nemde  s  mégis  akaratlanul  magára  vonja  figyel- 
medet —  szóla  Tengelyi  —  s  érdekkel  nézed  az 
egyenetlen  harazot? 

Olvasóim  között  kevesen  lesznek,  kik  az  agarászat 
örömeit  legalább  ifjúságukban  ne  élvezték  volna.  Fér- 
fiaknál az  első  elfogott  nyúl  ép  oly  eltörülhetlen 
emléket  hagy  maga  után,  mint  első  szerelmök,  sőt 
vannak,  kik  talán  alig  mondhatnák,  melyik  kelleme- 
tesebb  az  emlékek  közt.  A  gyöngéd  nők  pedig, 'kik 
e  falusi  történetet  figyelmökre  méltatják,  bizonyára 
annyiszor  hallották  sokkal  kedvesebb  ajkakról  az  aga- 
rászat örömeinek  részletes  leirását,  hogy  én  ezúttal 
Szellő  és  Czigány  hőstetteit,  s  mennyiszer  fordult 
meg  a  nyúl  s  miként  szaladt  végre  ellenkező  irány- 
ban s  miként  fogatott  el  ez  alkalommal  épen  a  leg- 
utolsó s  legrosszabb  agár  által,  —  bátran  elhallgat- 
hatom. 

A  nyúl  végre  el  vala  fogva,  az  agarászó  társaság 
leszállva  lovairól,  a  lihegve  köröskörül  fekvő  kutyákat 
Mirogatá,  s  Tengelyi  vágy  teli  tekintetet  vetve  a  cso- 
portozatra,  fölsóhajtott:  —  Hejh  barátom,  beh  boldo- 
gok ezeki 

—  A  mi  engem  illet,  —  ismétlé  Vándory,  —  én 
nem  foghatom  meg,  mívelt  ember  hogy'  találhat  örö- 
met ily  durva  időtöltésben  7 

—  Elhiszem    barátom,    —    szóla    Tengelyi    mosó- 

lyogva,  —  ritkán  értjük  más  emberek  bánatát  s  még 
ritkábban  örömeiket;  de.  mindent  összevéve,  mivel 
esztelenebb  ez  más  örömeinknél,  melyeket  képzelt 
erőnk  érzetében  találunk?  A  ki  a  czélt,  melyet  magá- 
nak kitűzött,  szemmel  tartva,  magát  hozzá  minden 
perczben  közelíteni  érzi  s  azt  végre  elérheti,  az  bol- 
dog; egy  nyúl  elfogása  vagy  egy  világ  meghódítása 
legyen  az,  mit  magának  kitűzött,  az  érzet  egy  ma- 
rad. Csak  a  nézőre  s  nem  a  cselekvőre  nézve  létezik 
különbség. 

—  És  a  kegyetlenség,  —  szóla  Vándory,  —  nem 
jut-e  eszedbe  e  szegény  állat  szenvedése,  a  tusának 
egyenlőtlensége,  annyi  kutya  s  lovas  egy  gyáva  nyúl 
utáni  Szinte  undorító. 

—  A  vita  egyenlőtlensége  —  sóhajta  Tengelyi  — 
igaz,  de  a  nagy  küzködő  világon  ugyan  hol  találsz 
egyenlő  harczokat?  Az  angoJ  gyáros  napszámosa;  az 
amerikai  gazda  s  rabszolgája,  a  gazdag  s  a  szegény 
közt  e  világ  minden  részeiben  egyenlőbb  harcíí  foly-e, 
mint  milyet  most  látál  ?  S  ha  azokat,  mik  a  minden- 
napi életben  körülted  történnek,  figyelemmel  tekinted, 
nem  jut-e  eszedbe,  hogy  ama  római  császár,  ki  mu- 
latságára fegyvertelen  szolgákat  ölt  meg  circusában, 
bármennyi  undorodással  említjük  nevét,  több  köve- 
tőkre talált,  mint  bármily  más  példa,  mely  a  történet 
évkönyveiben  számunkra  fentartatott.  Oh  hidd  el  ba- 
rátom, az  úri  mulatságok  legkegyetlenebbike  nem  az 
agarászat,  vannak  olyanok,  melyeknél  az  üldözött  nem 
élt  üldözője  vetésein,  mint  e  nyúl,  s  nem  futhatott  a 
kegyetlenség  előtt. 

Vándory  csak  nehéz  sóhajjal  felelt  e  kemény  sza- 
vakra s  ha  optimista  lévén,  talán  belsókép  azt  gon- 
dola is,  hogy  Tengelyinek    igaza    nincsen,    hallgatott. 

A  vadászatnak  vége  lévén,  Réty  Ákos,  ki  barátainkat 
messziről  meglátta,  vadásztársaival  hozzájok  a  Török- 
dombra jött  s  jó  estét  kivánva  beszélgetéseiknek  véget 
vetett. 

Ha  nyájas  olvasónőim    a   társaságot,    mely  az  öreg 

lelkész  s  jegyző  körül  összegyűlt,  szemről -szemre  lát- 
hatnák, nem  kétlem,  Réty  Ákos  s  Kislaky  Kálmán 
vonnák  magokra  figyelmöket.  Szebb  fiatal  embereket, 
mint  Taksony-megyében  mondani  szokták,  hat  vár- 
megyében sem  láthatni  s  főkép  a  vadászat  után,  mi- 
dőn az  ifjak  arczai  lángolnak,  sötét  hajfürteik,  miután 
kis  kerek  kalapjokat  levevék,  rendctlenségökben  még 
szebben  körítik  homlokaikat  s  a  kék  agarászómenté- 
ben  sugár  termetök  jobban  kitűnik  —  mely  női  szem 
nem  pihenne  ez  ifjú  barátokon  örömmel  ?  Képeiken 
ép  annyi  szép  dolgokat  olvashatni,  mint  Tengelyi 
vagy  Vándory  redős  vonásai  közt,  csakhogy  mindez 
az  ifjú  sima  arczokon  szebb  betűkkel  áll  feljegyezve 
s  a  szemeknek  becsületes  tekintete  melegebb.  Én 
magyar  iró  lévén,  ismerem  állásomat,  s  tudva  miként 
e  hazában  a  szolgabiróval  tulajdon  járásában  senki 
sem  versenyezhet,  mindenekelőtt  erre  s  esküdtjére, 
kik  Rétyt  a  vadászatban  s  most  a  Török-dombhoz 
követték,  fordítom  figyelmemet. 

Tudósaink  szerint  c  hazát  szittya  vér  lakja.  Vannak 
napok,  hol  erről  megfelejtkezhetünk,  sőt  azok  között, 
kiknek  neveik  legvilágosabban  bizonyítják  ázsiai  szár- 
mazásukat, nekünk  ncm-philologoknak  néha  egészen 
más  dolgok  jutnak  eszünkbe. 

De  Nyúzó  Pál,  c  járás  főbirája,  ki  fakó  —  s  pedig 
nem  forspontos  —  lován  az  agarászatban  részt  vett  s 
épen  pipára  gyújt,  mintegy  vigasztalásul  áll  előttünk, 
hogy  a  szittya  vér,  melyből  fajunk  származik,  még  cl 
nem  apadt  e  hazában. 

Ha  külföldieknek  irnék,  most  *  alatt  szép  érteke- 
zést Írhatnék  a  szolgabírói  teendőkről  s  talán  nőne- 
münk, mely  éltében  annyi  szolgabiróval  társalkodott, 
nem  is  gyanítja  mindazon  terhes  foglalatosságokat, 
melyek  legjobb  tánczosaik  vállain  fekszenek  s  egy 
másik  Írónk  által  két  vastag  kötetben  leírattak ;  azon- 
ban elbeszélésem  távol  lévén  minden  politikai  czél- 
zástól,  elég  legyen  a  tudatlanok  számára  mondanom, 
hogy  a  szolgabírói  hivatal    minden    kérdésen    kívül  a 

legnehezebb,  legtöbb  bajjal  s  fáradsággal  járó,  mely 
széles  e  világon  valaki  által  viseltetik,  ó  a  közrend 
fentartója,  a  gazdag  s  szegény  védője,  birája  s  apja 
járásának,  kinek  közbenjárása  nélkül  igazságot  senki 
sem  találhat,  kinek  kezein  alulról  minden  panasz, 
felülről  minden  parancs  keresztülmegy,  ó  a  vizek 
szabályozója,  utak  s  hidak  építtetője,  szegények  párt- 
fogója, iskolák  fölvigyázója,  fővadászmester,  ha  farkas 
mutatkozik,  protomedicus,  ha  dögmirigy  közéig,  béke- 
biró,  váltótörvényszékek  végrehajtója,  büntetőtörvényi 
vizsgálódó,  rendőrségi  biró,  hadi  biztos  a  szállásoló 
katonákra  nézve,  mezei  rendőr,  kórházak  felügye- 
lője —  szóval  minden,  in  quo  vivimus,  movemur  et 
sumus. 

Ha  azon  öt-hatszáz  férfi  közül,  kik  hazánkban  c 
hivatalt  viselik,  hanyagságból  egy  nem  teljesíti  köte- 
lességét, ezrek  szenvednek.  Ha  egy  közülök  részre- 
hajló, több  négyszögmérföldnyire  az  igazság  kiszol- 
gáltatása megszűnt  e  hazában.  Ha  egy  tudatlan,  leg- 
alább az  adózó  népre  nézve  országgyűlésünk  hasz- 
talan alkotja  törvényeit.  S  ha  kegyes  olvasóim  e 
terhekhez  azoknak  jutalmát  mérik  s  meggondolják, 
hogy  ez,  éífenkinti  száz  vagy  százötven  forint  fizetésen 
kívül  azon  biztos  kilátásban  áll,  hogy  ha  hivatalában 
részrehajlás  nélkül  járt  el,  három  év  muWa  valamely 
hatalmas  ellenség  által  hivatalától  megfosztva,  tábla- 
bírónak neveztetik,  meg  fogják  vallani,  hogy  honunk- 
nak vagy  öt-hatszáz  vagy  Icgislegalább  épannyi  száz- 
ezer szenvedő  polgára  van. 

A  szolgabírói  hivatalnak  e  szerint,  mint  mindenki 
láthatja,  két  nagy  hibája  van:  fölötte  sok  munka  s 
fölötte  kevés  fizetés ;  s  ha  egyesek,  kik  e  hivatalt 
viselik,  ez  alkotmányos  bajon  nem  segítenek  s  egyik- 
ből —  értem  a  munkát  —  jó  részt  el  nem  hagynak, 
míg  a  másikból  —  értem  a  fizetést  —  többet  vesz- 
nek magokra,  mint  minek  elvállalására  törvény  szerint 
kényszeríttetnének,  sőt  ha  a  legügyesebbek,  kik  hiva- 
taluk titkaiba  beavatvák,  e  két  javítást,  melylyel  hibás 


'5 

polgári  szerkezetünkön  segítenek,  nagy  bölcsességgel 
nem  egyesítik,  úgy  hogy  azt,  mit  hivataluk  oly  bőség- 
gel nyújt  —  a  munkát  —  csak  akkor  vállalják  el,  ha 
egyszersmind  abból,  minek  hiányában  vannak,  t.  i.  a 
fizetésből  valamire  számolhatnak,  nem  láthatom  át, 
miként  nevelhetné  tekintetes  Nyúzó  Pál  négy  fiát  a 
haza  istápjainak,  s  miként  léphetne  fel  főkép  azon 
méltósággal,  melyet  hivatala  megkiván  s  mely  az 
egész  tiszaréti  járást,  valahányszor  főbírája  hatái-ain 
átment,  jótékony  rémülésbe  helyezé,  —  értve  termé- 
szetesen ennek  legaljasabb,  t.  i.  azon  részét,  mely  a 
polgári  szabadság  legdrágább  kincsét,  az  igazságot 
ingyen  követeli. 

De  nem  is  szükséges  ezeket  tudni,  hogy  Nyúzó  Pál 
előtt  mindenki  azon  szent  félelemmel  teljék  el,  mely 
a  rend  föntartására  szükséges.  Már  maga  külseje 
rémüléssel  tölte  el,  s  pedig  nemcsak  a  vétkest,  hanem 
az  ártatlant  is.  Csontos  szikár  termete,  a  redős  arcz, 
melynek  mord  kifejezését  sötét  szakálla  s  hosszú 
lelógó  bajsza  még  inkább  növelek,  zöld  villogó  sze- 
mei, melyek  Istentől  nemcsak  hogy  lássanak,  hanem 
hogy  sértsenek  is,  látszanak  teremtve ;  hozzá  a  rövid 
szárú  pipa,  mely  nélkül  az  angaricalis  gyűléseken 
kívül  a  szolgabírót  még  senki  sem  látta,  s  mely  e 
szerint  mintegy  testének  tagjai  közé  tartozék ;  s  a 
rikácsoló  hang,  mely  minden  vallatásnál  vagy  más 
törvénykezési  eljárásnál  az  egész  falut  rémülésbe 
hozá,  oly  egészet  képezének,  mitől  a  járásban  — 
gazembereket  kivéve  —  mindenki  remegett;  s  főkép  ki 
őt  kocsijában  látá,  kénytelen  vala  megvallani :  hogy 
az  igazság  sehol  rettenetesebb  alakban  nem  lépé  föl. 
A  négy  forspont  ló,  hadarászó  kocsisával,  ki,  bármit 
mondjanak  némely  elménc^ek,  legjobb  bizonyságot 
tehetne:  mennyire  siet  a  magyar  bíróság;  a  lovagló 
kocsis  után  czifra  forgós  hajdú,  —  post  equitem  sédet 
atra  cura,  a  hajdú  után  egy  egész  kötelék  bot,  mely 
a  classíkus  régiségek  búvárát  akaratlanul  a  római  lic- 
torokra  emlékezteti ;  s  a  botok  után  a  pipázó  s  néha 

káromkodó  szolgabíró ;  végezetül  az  üres  s  ah  oly  bő 
bőrzsák!  mely  —  quia  natura  hoiret  vacuum — azért 
utazott  urával,  hogy  betöltessék  ;  —  nagytól  nagyobb- 
hoz az  ijesztő  eszközöknek  oly  fokozatát  képezé, 
mely  előtt  nyugodtan  a  legbátrabb    sem    állhata  meg. 

Szolgabíró  esküdt  nélkül  nem  is  képzelhető.  Vala- 
mint a  természet  párosan  alkotá  lényeit,  úgy  a  magyar 
alkotmány,  mely,  mint  tudjuk,  egészen  a  természet 
rendszabályain  alapul,  csak  két  lény;  szolgabíró  s  es- 
küdt együttmunkálása  által  hozza  létre  az  igazságot ; 
s  miután  Nyúzóról  szóltam.  Kant  szerint  a  gyakorlati 
ész  postulatuma,  hogy  Kenyházy  urat  állítsam  olvasóim 
elébe,  ki  nem  épen  mellette,  de  valamivel  hátrább  a 
főbiró  egyik  agarával  a  legérdekesebb  beszélgetésbe 
ereszkedett,  s  szive  jó  kedvében  némely  nemzeti  ki- 
fejezésekkel élt,  melyek  miatt  az  utolsó  törvényszék 
alatt  egy  pásztorember  megfenyíttetett. 

Kenyházy  András  vagy  Bandi  bácsi,  miként  leghí- 
vebb barátai  által  közönségesen  neveztetett,  főbirájá- 
nak  jobb  keze  vala,  s  pedig  nem  olyan,  milyenek  az 
esküdtek  között  néha  találhatók,  kik  az  írás  szavai 
szerint,  nem  tudva  mit  a  bal  —  t.  í.  —  szolgabirá- 
jok  —  tett,  annak  ép  ellenkezőjét  teljesítik  ;  hanem 
olyan,  kik  elöljárójának  minden  akaratát  ismerve,  csak 
azon  iparkodik :  hogy  az  egész,  melynek  felét  képezi, 
minél  inkább  gyarapodjék.  Jó  keresztyén  létére  Keny- 
házy főesküdt  egészen  az  irás  azon  szavaihoz  alkal- 
mazá  életét,  melyekben  rendeltetik,  hogy :  ha  egyik 
pofánkon  megcsapattunk,  a  másikat  is  tartsuk  oda,  — 
s  valahányszor  főbírája  megsértetett,  —  értvén  a  sér- 
tés alatt  azon  legnagyobbat,  mely  bírót  érhet,  t.  i-  a 
megvesztegetést  —  ő  is  oda  tartá  kezét,  sőt  kész  volt 
a  legnagyobb  haragra  lobbanni,  ha  ezen  méltatlanság 
rajta  el  nem  követtetett.  Azonban  csalatkozik,  ki  Keny- 
házyt  ezért  könnyen  megvesztegethetőnek  gondola, 
sőt  e  világon  nem  volt  nehezebb,  szinte  veszélyesebb 
dolog,  s  ki  azon  gorombaságnak,  melylyel  az  esküdt 
nemes  föJindulásában  minden  megvesztegető  iránt  élt. 

egyszer  tanája  volt,  bizonyosan  remegve  nyújtá  aján- 
dékit a  szilárd  jellemű  birónak,  ki  egyébiránt  ilyen 
mcgbántások  után  is  soha  esküjéről  meg  nem  feledke- 
zett, s  olyanoknak,  kikre  ily  alkalommal  leginkább 
megbosszankodott,  nehogy  indulatának  engedjen,  in- 
kább szerfölött  kedvezett,  ha  csak  az  ellenfél  még 
nagyobb  mcgbántásokban  nem  keresé  üdvét,  mely 
esetben  az  esküdt  mindenkinek,  ki,  bízva  ajándékában, 
őt  már  megvesztegetve  gondola,  legszebben  bebizo- 
nyította függetlenségét. 

S  most  a  helyett,  hogy  Kenyházynak,  kivel  úgy  is 
e  történet  alatt  sokszor  találkozandunk,  személyét  le- 
írjam, s  ruházatának  egyes  részleteit  festegessem,  a 
kék  spenczlitől,  melynek  hajdanában  egy  gombja  sem 
hiányzott,  a  mellényt,  mely  mostani  színét  csak  a  nap 
befolyásának  köszönheté,  az  idő  által  öszvezsugorított 
nyakravalót,  mely  most  urán,  de  melyen  ura  ép  oly 
kényelmesen  füghetett  volna,  a  lovaglás  alatt  egész  a 
térdekig  fölcsúszott  szép  egérszinű  lábravalókat,  s  így 
le  a  sarkantyús  csizmáig,  mely  a  kerek  kalappal  együtt 
az  esküdt  személyének  különösen  nemzeties  kinézést 
kölcsönze :  —  legyen  szabad  olvasóimat  egy  előíté- 
letre figyelmeztetnem,  mely  ha  köztünk,  hála  az  ég- 
nek, gyakorlatilag  nem  létezik  is,  legalább  elméletileg 
közönségesen  elfogadtatott :  értem  azt,  mely  megvesz- 
tegethető birák  ellen  létezik,  s  teljes  meggyőződé- 
sem szerint  egyike  azon  igaztalan  állításoknak,  melyek 
a  millió  szájú  közönség  által  ellenünk  miveltebbek 
ellen  csupa  irigységből  terjesztetnek. 

Ugyanis  —  nem  szólva  itt  hazai  törvényünkről, 
melyek  szerint  az  ajándékok  elfogadása  biráinknak 
megengedtetik,  s  melyek  e  részben  még  a  legmeré- 
szebb újítók  által  sem  neveztethetnek  elavultaknak  — 
vájjon  nem  alapja-e  mindea  morálnak  a  háladatosság? 
Nem  egyike-e  azon  erényeknek,  melyek  nélkül  jó  em- 
bert nem  is  képzelhetünk  ?  s  van-e  jogunk  azt  kívánni 
a  bírótól,  hogy  csak  ő  maga  legyen  háládatlan  az 
iránt,  ki  vele  jót  tett  7  «A  mit  magadnak  kívánsz,  azt 

tedd  másoknak  is»  ezt  parancsolja  vallásunk;  már  föl- 
téve ;  hogy  a  biró  annak  helyzetében  volna,  kitől  most 
ajándékot  fogad  el,  azaz  ha  oly  perben  állana,  mely- 
nek igazságáról  tökéletesen  meggyőződve  nincs,  nen* 
kivánná-e  ezen  esetben  ő  is,  hogy  birája  tőle  ajándé- 
kot fogadjon  cl,  s  kedvezői eg  ítéljen  ?  S  nem  köte- 
lessége-e tehát,  midőn  hatalmában  áll  —  azt  tenni 
felebarátjával,  mit  ily  alkalommal  magának  kívánna? 
A  tőrvény  általános  elvei  szerint  minden  biró  csak  a 
perben  előadott  s  bebizonyított  dolgok  szerint  mond- 
hatja ki  ítéletét ;  már  ha  az  egymást  majdnem  fölmérő 
okok  közt  az  egyik  fél  még  egy  pár  bankjegyet  rakott 
irományai  közé,  s  az  ellenfél  ezen  közhitelességű  ada- 
tokra épen  nem  felelt,  —  a  biró  tehet-e  mást,  mint 
annak  adni  az  igazságot,  kinek  ügye  jobban  védelmez- 
tetett?  S  nem  int-e  ugyan  erre  a  história,  mely  Já- 
kob lencsetálától  a  párisi  békességig,  sőt  talán  annál 
még  valamivel  tovább,  a  megvesztegetéseknek  hosszú 
sorát  állítja  élénkbe,  például  a  jövő  ivadékoknak, 
melyből  tanulhassanak.  Ha  az  Alkmaionidák  a  delphii 
oraculumot  meg  nem  vesztegetik,  Athén  a  Pisistradák- 
tól  talán  meg  nem  szabadul ;  s  ha  a  megvesztegetett 
pásztor  Thermopyláknál  a  perzsákat  át  nem  vezeti  az 
ösvényen,  Leonidás  nem  viheti  véghez  hős  tettét.  Ha 
az  euboiaiak  Themistoklest,  Themistokles  pedig  a 
többi  vezéreket  pénzen  nem  vásárolják  meg,  a  görög 
hajóssereg  visszavonul,  s  a  görög  szabadság  s  vele 
talán  a  polgárosodás  elvesznek ;  —  s  csak  hely  hiány- 
zik, hogy  hosszú  árjegyzékben  előadjam,  mennyibe 
került  minden  népnek  s  korszaknak,  hogy  szabad  vagy 
szolga  legyen.  S  kívánhatja-e  valaki,  hogy  biráink 
ennyi  magas  példa  követésére  föl  ne  buzduljanak? 
Hogy  e  nagy  vásáron  csak  ők  osztogassák  ingyen  a 
kincset,  mely  reájok  bízatott,  vagy  hogy  e  kis  becsü- 
letért adják  azt  mindenkinek,  mi  által,  —  mert  hisz 
a  köztisztelet  a  tömegtől  függ  —  aristokratikus  or- 
szágunk nem  csekély  veszélybe  jöhetne.  Igaz,  voltak 
esetek,  hol  egyes  uralkodók    ez    előítéletben    osztoz- 

kodva,  egyes  birák  iránt  kegyetlenkedtek.  így  tudjuk 
Herodotból,  hogy  Cyrus  egy  királybírót,  mert  pénzért 
igaztalanul  ítélt,  megnyúzatott,  s  bőrét  azon  székre 
vonatta,  melyen  helyébe  lépett  fia  később  mint  biró 
ült.  Hasonló  okból  Dárius  egy  birót  felakasztatott; 
de  hála  az  égnek,  ez  időn  rég  túl  vagyunk,  s  ha  néha 
itt-ott  botrány  történik  is,  —  mert  hisz  az  irás  sza- 
vai szerint:  szükséges,  hogy  botrányok  történjenek  — 
legalább  biztosak  lehetünk,  hogy  ilyenen  az  irás  azon 
szava  is:  «de  jaj  a  botrányt  okozónak*  kétségkívül 
be  fog  teljesedni,  s  hogy  példája  bizonynyal  vissza 
fogja  azokat  ijeszteni,  kik  mint  ő,  elég  szemtelenek 
lennének  biráik  ellen  kikelni. 

Azonban  nem  törvénykezésünk,  hanem  egy  falu- 
jegyző történetének  leirása  lévén  feladatom,  térjünk 
vissza  a  társasághoz,  melyet  a  Törökdombon  hagy- 
tunk. Kálmán  az  öreg  Vándoryval  az  agarászat  kegyet- 
lenségéről vitatkozott;  Tengelyi  s  Ákos  csak  kevés 
részt  vettek  a  vitában,  amaz,  mert  a  mint  monda,  e 
tárgy  azok  közé  tartozik,  melyekre  nézve,  mint  a 
párviadalról,  elméletileg  csak  egy  véleményben  lehe- 
tünk, s  gyakorlatban  mégis  valamennyien  ép  annak 
ellenkezőjét  teszszük ;  ez,  mert  szivét  más  szenvedé- 
lyek, eszét  egészen  más  gondolatok  tölték  el,  s  ki  őt, 
midőn  az  öreg  Tengelyit  Vilma  leányáról  kérdezé, 
látta,  meggyőződhetett,  hogy  vannak  dolgok,  melyek 
Ákost  az  agarászatnál  sokkal  inkább  érdeklik. 

Tengelyi  száraz  rövidséggel  s  látszólag  rosszked- 
vűen felelt,  s  másról  kezde  beszélni. 

Nyúzó,  esküdtjével  a  tisztujításról  s  a  közbizalom 
megszerzésének  módjairól  szóltak,  mely  beszélge- 
tésből azonban  távolabbról  csak  egyes  helységek  nevei 
s  e  szavak:  tíz  hordó,  egy  ezüst  tallér  stb.  valának 
hallhatók,  melyeknél  Kenyházy  mindig  egy:  «No  úgy 
megmaradunk  »-at  mormogn  fogai  közt,  nem  birva 
örömével,  sarkantyúit  csapta  egymáshoz,  mintha  tán- 
cból ni  akarna,  s  oly  füstöket  ereszte  pipájából,  hogy 
teljes  erővel  járó  gőzerőműhoz    hasonlítanám,    ha    ily 

szünetlen  dolgozó  tárgyat  magyar  nemes  emberhez 
hasonlítani  nem  tartanám  illetlennek. 

A  társaság  indulni  készült,  midőn  a  cselédek  által 
két  lovasra  tétetett  figyelmessé,  kik,  míg  a  beszélgetés 
a  dombon  folyt,  ahhoz  mindinkább  közeledtek.  — 
A  lovasok  előtt  s  néha  közöttök  egy  gyalog  ember 
járt,  s  Nyúzó,  kit  c  jelenet  különösen  érdekelt,  több- 
ször kérdé,  vájjon  nem  pandurok-e?  Miután  a  lova- 
sok közelebb  értek,  az  ütlegekből,  melyekkel  az  előt- 
tök  gyaloglót  időről  időre  illették,  csakhamar  minden 
kétségen  kívül  kitűnt,  hogy  a  nemes  megye  szolgái 
közelgnek,  kik  a  letartóztatotton  szokott  előleges  el- 
járást megkezdek. 

—  Lovagoljon  valaki  oda  a  pandúrokhoz,  s  mondja 
nekik,  hogy  a  delinqucnst  egyenesen  ide  hozzák  —  szóla 
Nyúzó  esküdtjéhez ;  —  hihetőkép  egyike  Viola  ban- 
dájának. Statariális  eset,  s  kár  volna  őt  a  faluba  vinni. 
Nemde  mondtam  —  tévé  hozzá  Ákoshoz  fordulva, 
ki  az  alatt  szinte  a  lovasokra  fordítá  figyelmét,  — 
megkerítjük  a  madarakat?  Ha  már  kitesznek  is  hi- 
vatalomból, legalább  azzal  szolgálom  meg  a  megye 
eddigi  bizodalmát,  hogy  a  tisztújítás  előtt  itt  e  dom- 
bon még  három  ily  semmirekellőt  akasztatok  fel. 

—  Azaz :  ha  megkapod,  —  monda  Ákos  moso- 
lyogva, —  min,  engedelmeddel,  még  egy  kissé  két- 
kedem. Eddig  Tengelyi  úr  nézeteinek  czáfolatául,  ki 
mindig  azt  mondja,  hogy  e  világon  nehéz  becsületes 
embert  találni,  —  ti  csak  ilyeneket  kerítettetek  hálói- 
tokba ;  s  ha  nem  csalnak  szemeim,  az,  kit  itt  hoz- 
nak   Viola  czimborája  —  tévé  hozzá  nevetve  — 

a  hatalmas  zsivány,  kinek  fölakasztásával  megyénknek 
kedveskedni  akarsz,  az  új  Jaromir  s  Angyalbandi  — 
vén  czigányunk. 

Kislaky,  ki  most  az  öreg  Petit  —  ez  hires  neve  — 
hasonlókép  megismeré,  szintén  nevetni  kezde,  s  az 
egész  társaságból  Vándoryn  kívül  —  kinek  szive  a 
rab  szenvedésein  megesett  —  senki  sem  tartá  meg 
komolyságát. 

—  Szegény  Peti  —  szóla  tréfás  sajnálkozással 
Ákos,  —  a  hazának  nincs  hasznosabb  polgára;  ha 
ház  épül,  ő  veti  tégláit ;  ha  valahol  lakat  romlott,  6 
igazítja  meg,  hogy  a  birtok  biztosabb  legyen ;  ha  a 
ló  patkóját,  vagy  valamely  táblabíró  sarkantyúját  veszti, 
ő  veri  fel ;  —  a  lakadalmaknál  ő  húzza  a  brúgót,  s  ő 
ássa  a  sírt,  ha  valakit  eltemetnek ;  —  sőt  a  rossz 
világ  azt  beszéli,  hogy  egyszer  ifjúságában  az  államot 
még  hóhér  alakban  is  szolgálta,  s  most  így  bánnak 
velel  Csak  hiába,  mindig  hálátlan  a  világ,  s  pedig 
még  inkább  hasznos,  mint  nagy  emberei  iránt. 

—  Nem  tudom,  miként  enyeleghetsz  —  monda 
Nyúzó,  mindinkább  ránczokba  szedve  homlokát,  —  a 
dolog  statáriális  eset  lehet;  én  részemről  legalább 
nem  hiszem,  hogy  a  kit  pandúrjaim  hoznak,  az  vén 
czigánytok  és  ha  — 

—  Ha  nem  az  —  szakítá  félbe  Ákos  nevetve,  — 
ha  valahogy  fehér  merészlene  lenni,  természet  sze- 
rint a  fel  akasztásnak  nem  áll  útjában  semmi. 

—  Már  most  elég  —  szakítá  félbe  a  főbiró  Ákos 
enyelgéseit,  egy  pár  szót  ragasztva  beszédjéhez,  mely 
minden  eredeti  magyarsága  mellett  is  a  tudóstársaság 
szókönyvében  eddig  hiányzik ;  —  ki  mondta  azt,  hogy 
ez  nem  cigányotok?  de  ki  tudja,  a  vén  gazember, 
kit  ártatlan  brúgosnak  gondoltál,  — 

—  Nem  tetette-e  magát  csak  czigánynak,  úgy-c?  — 
kaczagott  föl  Ákos,  kit  az  érdemdús  tisztviselő  ha- 
ragja mind  inkább  mulattatott  —  s  most  majd  kitű- 
nik az  igazság.  Te  kivetkezteted  barna  bőréből  a 
gonosztévőt,  megmutatod,  hogy  a  hires  Viola,  kitől 
az  egész  vidék  retteg,  nem  más,  mint  Peti  czigány, 
és 

—  Nem  fogom  tűrni,  hogy  valaki  által  bolondnak 
tartassam  —  harsogá  a  felbőszült  főbiró,  kinek  mér- 
gében még  pipája  is  kialudt.  —  Kövesse  meg  magát 
akárki,  de  Nyúzó  Pál  nem  arra  való,  hogy  vele  tré- 
fát űzzenek,  egyébiránt  majd  meglátjuk,  ki  nevet  utol- 
jára.  Ki    tudja,    az    oly    igen    becsületes  vén   osigány 


mikkel  foglalatoskodik  még  téglavctéscn  kívül,  s  ha 
már  egyszer  a  hóhér  szerepét  vivé,  nem  játszhatik-e 
ép  oly  jól  más  szerepet  valamely  akasztófa  körül.  — 
A  vén  gazember,  úgy  hiszem,  lógva  nem  rosszul  ve- 
hetné ki  magát. 

Mire  a  szolgabíró,  elmésségén  magát  nevetésre 
kényszerítve,  pipáját  ismét  meggy ujtá,  s  káromkodva 
az  Ízetlen  tréfák,  a  nem  égő  tapló,  a  nem  eléggé  se- 
besen siető  pandúrok  s  a  vén  czigány  miatt  —  vára 
a  szerencsétlen  rabot. 

Szegény  Peti,  ki  azalatt  a  Török-dombhoz  mindig 
közelebb  jött,  s  már  ötszáz  lépésnyire  hajlongani 
kezde,  nem  is  gyanítá  a  förgeteget,  mely  közelítése 
alatt  feje  fölött  öszvevonult,  s  melyet  Ákos,  tréfáinak 
következését  gyanítva,  most  minden  módon  enyhíteni 
iparkodott,  —  de  hasztalan.  Nyúzó  bosszúsága  teljes 
dagályban  emelkedett,  neki  kellé  valaki,  kin  mérgét 
kiadhassa,  s  Peti  az  első  szavaknál,  melyekkel  birája 
által  fogadtatott,  látá,  hogy  rossz  pillanatban  került  a 
tekintetes  úr  elébe, 

—  Hát  végre  hurokra  kerültél,  te  drága  madár  — 
így  harsoga,  miután  inquisitusának  teremtését  arra, 
hogy  vele  becsületesen  szólhasson,  eléggé  keresztül 
mívelte,  —  no  ne  félj,  lakolni   fogsz,  vén    gazember. 

—  Ugyan  kérem  a  nagyságos  teins  főbiró  urat  — 
sóhajta  fel  a  szerencsétlen,  hegedűbe  szorított  brúgós 
rekedt  torkának  legnyájasabb  hangjával,  —  én  — 

—  Hallgass  —  dörge  közbe  a  biró,  —  én  tudok 
mindent,  s  ne  félj,  majd  eszedbe  juttatom  neked  is, 
ha  tagadni  akarnád. 

—  Nagyságos,  méltóságos  uram  —  hisz  én  ártat- 
lan, szegény,  vén  ember  vagyok  —  sóhajta  föl  Peti,  — 
én 

—  Ne  ugass  —  lármáza  Nyúzó  —  vagy  úgy  po- 
fon nyallak,  hogy  még  föltámadáskor  is  emlékezni 
fogsz  reám.  Lássa  csak  az  ember  —  az  alávaló  még 
tagadni  mer. 

— -  Hisz  én  nem  tagadok  semmit,  édes  nagyságos 
uram  —  semmit  sem  —  tévé  sirva  hozzá  —  csak . . . 

—  Jobb  is,  ha  nem  tagadsz ;  úgy  is  téged  nem  igen 
kérdezünk  —  szakítá  félbe  az  öreget  Nyűzó,  —  a 
tisztviselők  mindent  tudnak,  s  most  —  szóla  a  pan- 
dúrok egyikéhez  fordulva  —  beszélje  el  kend  János, 
miért  hozták  élőmbe  e  vén  gonosztevőt? 

—  Hát  csak  úgy  teins  uram  —  viszonzá  a  meg- 
szólított, —  mert  azt  parancsolták,  hogy  minden  gya- 
nús embert  fogjunk  el. 

—  S  azért  —  szóla  közbe  Ákos,  ki  az  egész  jele- 
net alatt  látszólag  felgerjedve  többé  nem  mérsékel- 
heté  haragját  —  a  vén  brúgóst  fogták  el,  kendtek 
valóban  aranypénzt  érdemelnének. 

—  Az  majd  később  válik  meg  —  monda  Nyúzó, 
mérges  tekintetet  vetve  a  közbeszólóra,  —  szóljon 
kend  bátran  tovább  —  folytatá  panduraihoz  for- 
dulva, —  hát  mit  tett  ez  a  vén  gonosztevő? 

—  Hát  —  folytatá  a  pandúr,  ki  Ákos  szavain,  a 
mint  látszott,  kissé  meghökkent,  s  főbirája  szokatlan 
nyájassága  által  ismét  neki  bátorodott  —  az  egész 
dolog  csak  úgy  volt.  Már  délután  valami  három  óra 
felé  lehetett,  úgy-e  Pista  —  szóla  pajtásához  for- 
dulva, ki  helybenhagyólag  inte  fejével  —  midőn  a 
Gyilkos  csárdából,  hol  kissé  megpihentünk  s  falatoz- 
tunk, a  sz.  vilmosi  erdő  felé  ballagtunk.  Napkeltétől 
már  délig  lovagoltunk,  s  félni  kezdtünk,  hogy  a 
teins  úr  parancsolatának,  miszerint  mindenesetre  hoz- 
zunk valakit,  nem  fogunk  eleget  tehetni ;  midőn 
Pista  —  kinek  jobb  szeme  van  —  a  sz.  vilmosi  erdő- 
nél egy  lovast  lát  s  mellette  egy  embert,  ki  vele  be- 
szélget. —  Hátha  ez  Viola  volna  —  szólt  Pista,  ki 
ép  pipára  gyújtott.  —  Ejnye,  ha  ez  Viola  volnál  — 
szólék  én,  s  odanézve  csakugyan  meglátom  —  — 

—  Violát?  —  kérdé  Nyúzó  oly  hangon,  melyből, 
ki  őt  úgy  ismeré,  mint  pandúrja,  könnyen  észreve- 
heté,  mily  felelet  kívántatik. 


—  őt,  tcins  uram  —  viszonzá  a  kérdett,  —  mer- 
nék fogadni,  hogy  ő   volt. 

—  Kend  rosszabb  szemeivel  —  szóla  közbe 
Ákos  —  valóban  csudálatos!  Hát  még  Pista  miket 
láthat,  ha  kend  is  fél  mérföldnyire  ismeri  meg  az 
embert. 

—  Majd  megválik  —  szóla  bosszúsan  Nyúzó.  — 
Ha  rablók  s  útonállók  ily  protectiót  találnak,  az  ör- 
dög tudja  fcntartani  a  rendet.  Szóljon  kend  tovább, 
mi  történt  azután,  nem  látták- e  közelebbről  a  gonosz- 
tevőt? 

—  Dehogy  láttuk  teins  uram  —  viszonzá  amaz,  — 
alig  indítottuk  meg  lovainkat  —  szegény  párák  oly 
fáradtak  voltak,  hogy  alig  bírhattuk  farkas-ügetésre 
is  —  s  a  zsivány  elillant,  s  mikorra  oda  értünk,  csak 
e  vén  czigányt  találtuk,  ki  sz.  Vilmos  felé  sietett. 

—  No  és  —  szóla  türelmetlenül  a  főbíró,  ki,  mint 
látszék,  reményében  megcsalatott. 

—  Természetesen  mindjárt  hegedűbe  szorítva  ide 
hozták  —  vága  közbe  Ákos,  —  hisz  ki  tudja,  mily 
szörnyűségeket  vihetett  volna  véghez,  ha  egész  sz. 
Vilmosig  eresztik!  Ha  a  rablók  űzésére  mindig  ily 
okos  embereket  küldenek  ki,  maholnap  vége  lesz  az 
utonállásnak,  mert  becsületes  ember  nem  mer  kimenni 
házából. 

Az  öreg  czigány,  ki  az  alatt  hallgatva  sötét  villogó 
szemeit  körülj ártatá,  észrevéve,  hogy  pártolókra  akadt. 
Bátrabban  álla  vizsgálója  előtt,  s  csak  azért  rimánko- 
dott, hogy  hegedűjétől,  mely  kezét  már  egészen  fel- 
törte, megszabadítsák. 

—  Majd  bizony  —  kiáltá  a  főbíró,  —  kend  meg- 
szokta a  brúgót  s  c  kis  hegedű  igen  jól  illik  kezére.  — 
S  itt  Nyúzó  s  esküdtje  az  elmésségen  nagyot  kaczag- 
tak.  Miután  azonban  Vándory,  ki  az  egész  jelenet 
alatt  látszólag  meghatva,  érzelmeinek  többé  nem  pa- 
rancsolhatott, a  főbirót  kére,  s  Kálmán  és  Ákos  ké- 
relmét pártolák,  s  Tengelyi  embertelenségről  kezde 
beszélni ;    Nyúzó    főkép    azért,    mert    e    kérelmekre, 

melyek  a  cselédek  jelenléte  miatt  diákul  intéztettek 
hozzá,  nem  tudott  felelni,  megparancsol á,  hogy  a  he- 
gedű vétessék  le,  s  csak  patibulandus  s  fautores  cri- 
minum-ról  mormogva  valamit  fogai  között  —  tovább 
folytatá  benevolumát. 

—  És  azután,  mikor  a  czigányt  elértétek,  mi  tör- 
tént? —  szóla  Nyúzó  a  pandúrokhoz  fordulva,  kik 
bámulva  főbirájok  szokatlan  kegyességén,  épen  a  he- 
gedű leszedésével  bajlódtak,  —  elfogása  után  mit  vet- 
tetek észre  ?  Nem  találtatok  semmit  ez  öreg  akasztó- 
fáravalónál,  mi  őt  különösen  gyanússá  tenné? 

—  Hát  az  csak  úgy  volt  —  viszonzá  a  pandúr, 
pederve  bajszát  s  úrias  méltósággal  s  nemes  öntuda- 
tának érzetében  egyet  köpve,  —  mikor  a  czigányt 
utói  értük  —  s  ez  pedig  jó  későn  volt,  mert  az  öreg 
more  átkozottan  szaladt  —  Pista  megszólítja  —  a 
czigány  szörnyen  megijed  — 

—  Megijed?  —  szóla  közbe  Nyúzó,  —  szeretném 
tudni  miért  ? 

Mire  az  esküdt,  fejét  csóválva  szokása  szerint,  egy 
« valóban  gyanús w-sal  felelt, 

—  Kérem  alásan  —  ellenzé,  fájó  kezeit  dörzsölve 
a  czigány,  —  mikor  csak  úgy  káromkodva  rám  fog- 
ják a  pisztolyt,  nem  is  gondolhattam  mást,  mint  hogy 
haramiák. 

—  Hallgass,  átkozott  barna  kutya  —  kiáltá  a  szolga- 
biró,  —  mert  úgy  megrakatlak,  hogy  fél  esztendeig 
ki  nem  hevered,  —  beszélj  tovább  Jancsi. 

—  Azután  —  folytatá  ez  —  Pista  kérdezi :  merre 
ment  Viola?  s  6  azt  mondja,  hogy  nem  látta. 

—  Mikor  mi  pedig  láttuk,  hogy  vele  beszélt  — 
szóla  közbe  Pista,  ki  észrevéve  főbirájának  helyben- 
hagyását, részesülni  akart  a  becsületben,  mely  belőle 
pajtására  háramlott,  —  ez  nem  igaz,  Péter  czigány  — 
mondtam  én,  —  kend  itt  beszélt  vele  szemünk  látára, 
s  ha  nem  vallja  meg,  mindjárt  más  nótán  tánczoltat- 
juk.  A  czigány  még  mindig  tagadta.  Hát  ki  lett  volna 
azon  lovas  ember,  kivel  kend  előbb  beszélt  ? 

—  No  s  mit  mondott  erre  a  czigány?  —  kérdé 
az  esküdt,  mély  belátása  kifejezésre  kényszer/te  ar- 
czát. 

—  Hát  csak  azt  felelte :  hogy  nem  ismeri  —  fe- 
lelt János,  —  s  mikor  erre  fölpattantam  —  mert  hisz 
a  mint  a  teins  úr  is  tudja,  Peti  minden  embert  is- 
mer —  szaladni  kezdett. 

—  Oh  édes  nagyságos  teins  uram  —  rimánkodék 
a  czigány,  —  hogyne  szaladtam  volna,  mikor  agyba 
főbe  kezdenek  verni,  s  a  hegedűt  is  rám  akarják 
tenni. 

—  Becsületes  ember  —  szólt  közbe  az  esküdt  — 
nem  fél  a  hegedűtől. 

—  Azt  gondolám  én  is  —  viszonzá  János,  —  mi- 
helyt tehát  tudtuk,  hogy  gonosztevővel  van  dolgunk, 
mindjárt  utána  mint  a  forgószél  —  s  fejére  a  hege- 
dűt s  ide  a  teins  úr  eleibe  —  itt  maid  kisül  az  igazság. 

—  Kendtek  becsületesen  viselték  magokat  —  szóla 
Nyúzó,  —  most  vezessék  előbb  hozzám  ez  öreg  ró- 
kát s  maradjanak  ott ;  szükségem  lesz  kendtekre, 
majd  holnap  talán  a  megyeházhoz  küldjük  e  drága 
virágot. 

—  De  kérem,  —  rimánkodék  Peti,  —  mikor  én 
ártatlan  vagyok,  oly  ártatlan,  mint  a  ma  született 
gyermek. 

—  Tudjuk,  tudjuk,  —  viszonzá  a  főbíró,  szavának 
legkeserűbb  hangján,  —  te  nem  is  ismered  V  iolát ; 
nem  is  te  patkoltad  meg  minap  a  lator  paripáját 
úgy-e? 

—  Hisz  az  igaz,  hogy  ismerem  —  sóhajta  a  czi- 
gány, —  de  mit  tehetek  én  róla,  hogy  húsz  eszten- 
deig egy  helyen  laktam  vele.  Hisz  mielőtt  először  a 
vármegye  kezére  került,  oly  becsületes  ember  volt, 
hogy  birónak  választhatták  volna.  —  Az  igaz,  hogy 
lovát  egyszer  mcgpatkoltam,  de  ily^reg  ember  mit 
tegyen,  ha  csákányos,  pisztolyos  zsiványok  jönnek 
hozzá,  s  patkoltatni  akarnak  —  szörnyű  halált  haltam 
volna,  ha  nem  teszem. 

—  Hát  becsületes  kovácsokhoz  mért  nem  járnak  a 
zsiványok?  —  kérdé  a  szolgabíró,  esküdtjére  nézve, 
ki  mosolygó  helybenhagyással  integete  fejével. 

—  Én  csak  azt  gondolom  —  viszonzá  Peti  nyu- 
godtan, —  hogy  zsiványok  azért  járnak  inkább  hoz- 
zám, mint  más  kovácshoz,  mert  én  a  falun  kívül  lakom. 

—  És  mért  lakik  kend  (a  czímeket,  melyeket  az 
érdemes  tisztviselő  ide  ragasztott,  ortographikus  ne- 
hézségek miatt  elhagyjuk)  a  falun  kívül  ? 

—  Mert  a  tcins  viczispán  űr,  mióta  egyszer  Barna 
Jancsi  viskójában  tűz  támadt,  nem  tűri,  hogy  mi  czi- 
gányok  benn  a  faluban  lakjunk  —  felelt  a  czigány 
alázatosan,  —  elég  baj  ily  öreg  embernek  I 

Nyúzó,  kinek  az  irás  szavai  szerint:  egy  eltévedt 
bárány,  kit  az  igaz  űtra  —  azaz  a  megye  házához  — 
vezethetett,  kilenczvenkilencz  olyannál,  mely  soha  a 
jó  ösvényről  el  nem  tért,  kedvesebb  volt,  minden 
feleletben,  mely  valamely  vizsgálat  alatt  álló  személy 
által  adatott,  a  birói  méltóság  megsértését  látta ;  s 
nem  képzelhetik  olvasóim  a  hatást,  melyet  szegény 
Peti  egyszerű  válaszai  az  érdemdús  tisztviselőre  tevé- 
nek. Minden  embernek  megvan  hiúsága,  melynek 
megsértését  más  lényegesebb  károknál  nehezeb- 
ben tűri ;  maga  a  jobb  ember  is  neheztel,  ha  íté- 
letében csalódott,  s  embertársai  hibáit  könnyeb- 
ben bocsátja  meg  néha,  mint  azt,  ha  őket  jobbaknak 
találta,  mint  gondola;  mi  csoda  tehát,  ha  Nyúzó 
Pál  —  kit  önismeret  (mely,  bár  mint  tagadjuk  is, 
emberismeretünknek  alapja)  pessimistává  tett,  —  sen- 
kit, kit  egyszer  gonosztevőnek  tartott,  ártatlannak  is- 
merni többé  nem  akart,  s  főkép  ez  esetben  felbosz- 
szantva  Ákos  tréfái  által,  mindent  elkövetett,  hogy  az 
öreg  czigány  bűntettei  napvilágra  jőjenek, 

—  Jól  van  jól  —  szóla  elfojtva,  a  mennyire  birá, 
mérgét,  —  majd  meglátjuk,  ily  hetykén  viseled-e  ma- 
gadat nálam  is ;  holnapig  hires  czimborád  meglesz, 
s  majd  szembeállításkor  meglátszik.  —  Vezessék  őt 
kendtek  hozzám;  s  hogy  el  ne  szökjék,  mert  — ' 

A  czigány  rimánkodott,  s  már  a  pandúrok  igazítani 
kezdték  a  hegedűt,  midőn  Ákos  megkönyörülve  köny- 
nyein,  kezességet  ajánlt  a  főbírónak,  s  kére,  bocsássa 
szabadon.  Nyúzó  örvendve,  hogy  tréfáit  kérése  meg- 
tagadásával megbosszulhatja,  tagadólag  rázta  fejét. 

—  Tudod  —  szóla  a  lehetségig  nyájasan  —  ör- 
vendek ha  kedvedet  tölthetem,  de  most  az  egyszer 
megbocsátasz ;  lehetetlen !  Holnap  reggelig  Viola  ker 
zeink  közt  lesz,  s  meglátjátok,  e  czigány  czinkosaihoz 
tartozik. 

—  Ha  Petit  addig  tartod  magadnál  —  szóla  Kis- 
laky  nevetve,  —  míg  Violát  elfogod,  örökös  kenyérre 
fogadtad. 

—  Majd  meglátjuk  —  viszonzá  a  főbiró  gúnyo- 
san, —  én  csak  azt  mondom,  hogy  Viola  még  ma 
kezeim  között  lesz,  s  ha  nem,  nevessetek  szemembe. 
Bizonyos  hirből  tudom,  hogy  estve  s  pedig  magáno- 
san a  tiszaréti  csárdához  jő.  Mihelyt  elsötétedik,  — 
a  csapláros  cselédei  s  mind,  kik  ép  a  csárdában  lesz- 
nek s  hirt  vihetnének,  összekötözve  a  pinczébe  zárat- 
nak, s  helyökben  parasztos  ruhában  a  commissarius 
és  pandúrjaim  várják  a  vendéget.  —  A  többi  magá- 
ban értetődik. 

—  Igen,  ha  eljő  —  szóla  közbe  Ákos  —  de  — 

—  Ez  egyszer  el  fog  jőni  —  viszonzá  tisztviselői 
méltósággal  az  előbbi.  —  Nyúzó  Pálnak  vannak  ké- 
mei, kikben  bízhatik.  Most  —  szóla  a  pandúrokhoz 
fordulva  —  induljatok. 

Ki  c  rövid  beszélgetés  alatt  figyelmét  az  öreg  Petire 
fordítá,  észreveheté  kérdésen  kívül  a  hirtelen  változá- 
sokat, melyeken  barna  aroza  átment.  A  legnagyobb  ér- 
dektől, midőn  Viola  elfogatása  először  említtetett,  egész 
a  kétségbeesésig,  midőn  a  készületeket  hallá,  tíz  ér- 
zelem vala  kimondva  keleti  vonásain,  de  szerencsé- 
jére csak  Tengelyi  vévé  észre  megindulását,  s  mikor 
Nyúzó  figyelmét  ismét  reá  fordítá,  az  öreg  könyörgő 
helyzetben  álla  ott  a  pandúrok  között,  kik  főbirájuk 
parancsára  lökdösve  indulásra  intek  foglyukat. 

—  Kérem  alássan  nagyságos  úrfi  —  szóla  ez  Ákos- 
hoz fordulva,  —  ha  már  épen  mennem  kell,  s  ártat- 
lan öreg  ember  létemre  tömlöczbe  hurczolnak,  mondja 
meg  a  nagyságos  úrfi  édes  atyjának,  hogy  az  öreg 
Petit  elfogták  s  hogy  nem  én  vagyok  oka,  ha  a  le- 
veleket át  nem  adtam. 

—  Mily  leveleket?  —  kérdé  Ákos. 

—  Hát  azokat,  melyeket  a  teins  viczispán  úr  reám 
bizott  —  szóla  a  ©zigány,  egy  pár,  ruharongyokba 
takart  levelet  vonva  ki  mellényéből,  melyet  Ákosnak 
átadott.  —  Mindig  én  vagyok  a  nagyságos  úr  expres- 
susa  s  most  sem  késtem  volna  cl,  mert  a  nagyságos 
asszony  is  jó  borravalót  ígért,  ha  a  leveleket  még 
napvilágon  Sz.-Vilmosra  viszem,  mert  mondta,  hogy 
igen  fontos  dolog ;  s  ha  ezek  ...  —  a  substantivu- 
mot  Peti  csak  gondola  —  ott  az  erdőben  el  nem 
fognak  —  — 

Soha  iromány  nagyobb  változást  nem  tett  még  em- 
ber sorsában,  mint  mely  e  levelek  átadása  után  sze- 
gény Petire  nézve  történt.  —  S  midőn  Ákos  az  egyik 
nyitott  ivet  átfutva  Nyúzónak  adá  s  ez  rajta  végig 
nézett,  nem  képzelheti  senki  a  zavarodást  és  bosszút, 
mely  arc^ain  mutatkozott. 

—  Meg  kell  vallani,  ezt  ügyesen  intézted  el  — 
szóla  Ákos  valamivel  halkabban  a  főbíróhoz.  —  Ha 
a  tisztujításnál  kimaradsz,  legalább  azzal  vigasztalha- 
tod magad,  hogy  az  ellenfélt  győzelmében  segíted, 
mert  hogyha  a  sz.-vilmosi  háromszáz  voks  ellenetek 
szavaz,  valamennyien  kimaradtok,  arról  még  kétség 
sincs  —  ez  pedig  alkalmasint  úgy  lesz. 

—  Dehogy  lesz  —  mormogá  Nyúzó  fogai  közt, 
míg  esküdtje  a  kimaradást  hallván  említtetni,  fejét 
csóválva  nagyokat  sóhajtott  —  dehogy  lesz,  hisz  a 
sz.-vilmosiak  — 

—  Téged  úgy  sem  igen  szeretnek  —  vága  sza- 
vába Ákos  —  s  ha  választanak,  csak  atyám,  vagy 
inkább  jegyzőjök  kedveért  teszik,  ki  ismét  nem  sze- 
meidért, hanem  más  lényegesb  okok    miatt  ragaszko- 

dik  atyámhoz.  —  Ma  reggel  hirt  kaptunk,  hogy  a 
Bántornyiak  nótárius  uramékkal  egyezkedni  kezdtek, 
de  nem  jöhettek  rendbe.  Atyám  hasznáha  az  alkal- 
mat s  e  zárt  levélben  mindent  megigér,  mit  a  falusi 
penna  kíván,  egyszersmind  holnapra  meghívja  az 
egész  sz.-vilmosi  nemességet,  hogy  velők  kezet  fog- 
jon s  most  ide  állsz  te  panduraiddal  s  elfogod  a  hír- 
nököt, hogy  ellenségeid,  kik  az  alatt  zsugoriságukat 
megbánták,  megelőzzenek.  —  Ha  ez  nem  vígjátékba 
való  —  én  nem  tudom,  min  nevethetnék  jobbizűt. 

—  De  ki  gondolta  volna  —  szóla  Nyúzó,  —  hogy 
apád  ily  fontos  üzeneteket  ily  ember  által  küld. 

—  Mikor  már  mondtam  —  viszonzá  Ákos,  látszó- 
lag örvendve  a  főbíró  zavarodásán,  —  hogy  az  öreg 
Péter  hű  emberünk  s  évek  óta  hordja  leveleinket; 
kinek  juthatna  eszébe,  hogy  az  alispán  fűtő  czigányát 
minden  ok  nélkül  elfogják  s  hegedűbe  teszik,  s  még 
kezességre  sem  bocsátják  ki. 

—  Igaz  —  szóla  Nyúzó,  kínjában  fejét  vakarva,  — 
de  mikor  nem  szól,  mikor  egy  szócskával  sem  mondja, 
hogy  ily  fontos  levelekkel  jár.  Átkozott  vén  gazem- 
ber, —  folytatá  legnagyobb  mérgében  a  szolgabíró, 
ki  azon  kellemetes  lények  közé  tartozott,  kiknek 
mérge  minden  alkalommal  fölforr,  s  kik  soha  sem  go- 
rombábbak, mint  midőn  engedelmet  kellene  kérniök ; 
úgy  hogy  ha  ők  hágnak  lábadra,  majdnem  nagyobb 
veszedelemben  forogsz,  mintha  te  tetted  volna  — 
mért  nem  mondtad,  hogy  a  teins  alispán  úr  paran- 
csolatában jársz?  Kedvem  volna  olyan  huszonötöt 
vágatni  rád,  hogy  — 

A  czigány,  ki  most  az  egyszer  hátulról  biztosítva 
érzé  magát,  monda,  hogy  a  pandúrok  úgy  bántak  vele, 
hogy  még  azt  is  elfeledé  kínjában,  honnan  jő.  — 
Azonkívül  —  folytatá  —  a  nagyságos  asszony  azt 
parancsolta,  hogy  ez  írásokat  senkinek  se  mutassam, 
főkép,  ki  a  teins  vármegyéhez  tartozik,  s  én  azt 
gondoltam,  hogy  végre  úgy  is  kisül  ártatlanságom. 

Ártatlanságod?    szörnyűség!    —    szóla    kezeit 


3' 

összecsapva  Nyúzó,  —  táskájában  levelet  hord  az  al- 
ispántól, s  ő  ártatlanságában  bízik.  De  most  menj, 
lódulj,  takarodj',  itt  vannak  leveleid  s  ha  estig  Sz.- 
Vilmoson  nem  vagy,  vigyázz  magadra. 

A  czigány,  noha  a  nap  már  a  láthatárt  éré,  ellent- 
mondás nélkül  fejet  hajtva  főbirája  teljesíthetlen  pa- 
rancsára, Sz.- Vilmos  felé  sietett.  Nyúzó  a  czigány 
távollétében  egész  mérgét  pandúraira  fordítva,  sok 
káromkodás  között  álmélkodott  szemtelenségökön, 
hogy  az  alispán  tulajdon  czigányát  elfogni  merész- 
lettek.  —  Az  esküdt  vasraveretéssel  vigasztal á  a  bá- 
mulókat,  kik  csak  pár  perczczel  előbb  már  kancsó 
borról  álmodoztak.  Ákos  s  a  többiek,  majd  Nyúzó 
hadarászó  gesticulatióin,  majd  a  czigányon  nevetve  — 
ki  időről  időre  visszanézve,  Lóth  nejének  ellentéte- 
ként mindig  sebesebb  futásnak  eredt,  valahányszor  a 
fergetegként  háta  mögött  zúgó  főbírót  látá  —  útra 
készültek ;  s  csak  a  jegyző  és  lelkész  tárták  meg  ko- 
molyságukat, s  mikor  a  víg  vadásztársaság  tőlök  bú- 
csút véve,  a  falu  felé  ügetett,  s  Nyúzó  káromkodásai 
s  a  hahota,  melylyel  a  többiek  által  kisértetett,  a  tá- 
volból többé  nem  hallatszott.  Tengelyi  megfogá  ba- 
rátja kezét  s  így  szólt :  —  Mit  mondasz,  hát  nincs-e 
igazam?  az  agarászat  nem  a  legkegyetlenebb  időtöl- 
tés úgy-e,  melylyel  ez  urak  mulatnak? 

—  Oh  Istenem  —  sóhajtá  Vándory,  —  s  ha  arra 
gondolok,  hogy  ezek  tisztviselők,  hogy  ezerek  sorsa 
oly  emberek  kezeiben  fekszik,  kik  szenvedő  ember- 
társokat látva  még  nevetni  tudnak! 

—  S  ki  az,  ki  nem  nevet  embertársai  szenvedé- 
sein ?  —  szóla  Tengelyi  keserűen ;  —  a  gyermektől, 
ki  társának  játék  közt  lábat  tart  alá,  hogy  megbotol- 
jék, a  férfiúig,  ki  a  láb-alátartásokat  nagyban  űzi  vagy 
legalább  látja,  nincs  egy,  ki  embertársai  botlásán  ne 
örülne  néha,  ki  az  elbukottat,  főkép  ha  nagyobb  bán- 
talma  nem  történt,  ki  ne  nevetné,  miért  volnának 
ezek  jobbak  másoknál  ?  De  —  tévé  rövid  hallgatás 
után  hozzá — a  nap  leszállt,  menjünk  mi  is  haza  felé. 

Vándory,  ki  most  az  egyszer  ellentmondani  nem 
mert,  fölkelt  s  a  két  férfiú  hallgatva  indult  egymás 
mellett  a  falu  felé. 

—  Nézd  csak  —  szóla  Tengelyi,  ki  egy  perezre 
vissza  fordulva  megállt  s  egy  pontra  mutatott,  —  nem 
vén  czigányunk-e  az,  ki  ott  fut? 

—  Bizonyosan  —  viszonzá  Vándory.  —  Szemmel 
követem,  de  nem  tudom,  nekem  úgy  látszik,  mintha 
inkább  felénk,  mint  Sz. -Vilmos  felé  sietne. 

—  Ügy  látszik  barátom  —  felelt  Tengelyi  —  ez 
egyszer  a  teins  alispáni  parancsolatok  nem  fognak 
teljesíttetni.  Peti  vagy  megvesztegettetett  az  ellenfél 
által,  vagy  ki  tudja,  talán  Nyúzónak  némileg  igaza 
volt  s  ő  csakugyan  szövetségben  áll  Violával,  s  most 
hírt  visz  a  készületekről,  melyek  ellene  tétetnek,  s 
melyeket  a  főbiró  oly  igen  bölcsen  közlött  vele.  De 
mi  közünk  hozzá,  menjünk  haza,  hűvesedni  kezd. 

S  ezzel  a  két  férfi  ismét  elindult  s  gondolatokba 
mélyedten,  szó  nélkül  haladott  a  falu  felé,  honnét  az 
estharang  szelíd  hangjai  szálltak  üdvözletként  a  kö- 
zelgők felé. 

De  hagyjuk  őket  most  gondolataikra,  éltök  leirása  — 
melyet  a  jövő  fejezetben  találandunk  —  közelebb  fog 
vezetni  jeílemök  ismeretéhez,  mintha  jelenőket  bármi 
részletesen  leirnám.  Csak  a  múlt  azon  egyetlen  kulcs, 
mely  által  az  egyes  emberekben  látszólag  létező  ellen- 
tétek megérthetők.  Mint  a  folyónál,  úgy  többnyire 
az  embereknél  is  nem  annyira  természetök,  hanem 
inkább  azon  út,  melyen  átfutottak,  határoz  jellemök- 
ről ;  ki  ezt  figyelemmel  követi,  néha  messze  távolban, 
de  mindig  föl  fogja  találni  okát:  miért  zavarosak  a 
folyam  habjai  ?  miért  veszté  tisztaságát  az  emberi  ke- 
bel ?  s  Isten  csak  mert  mindentudó,  azért  véghetlenül 
irgalmas  és  igazságos  egyszerre. 

Ott,  hol  a  Kárpátok  hegysora  lejcbb  s  Icjebb 
szállva,  végre  zöld  dombokban  ereszkedik  Magyar- 
ország nagy  rónaságára,  két  hosszan  elnyúlt  halom 
között,  melyeknek  egyikét  sűrű  tölgyesek,  másikát 
szőlők  fedik,  fekszik  Bárd  helysége.  Szegény  külsejű 
magyar  falu,  melyet  —  az  országúttól  távol,  mintegy 
elrejtve  fckvén  —  még  közel  szomszédai  is  alig  is- 
mernek, de  melyhez  az,  ki  egyszer  ott  volt,  nyájas 
fekvése  miatt  szívesen  visszatér.  E  faluban  élt  majd- 
nem félszázad  előtt  Tengelyi  Ézsaiás,  a  bárdi  refor- 
mált község  lelkésze  s  Jónás  apja,  kivel  most  mint 
tiszaréti  jegyzővel  ismerkedtünk  meg.  Ez  a  hely,  hol 
szent  munkásságában  folyt  élete,  kevesektől  ismerve, 
de  szeretve  mindenki  által,  ki  vele  egyszer  talál- 
kozott. 

Ki  a  református  lelkészek  helyzetét  e  hazában  is- 
meri, könnyen  el  fogja  hinni,  hogy  ötven  év  előtt, 
főkép  oly  kis  helységben,  mint  Bárd,  az  öreg  Ézsaiás 
helyzete  nem  lehete  fényes,  s  mégis  olvasóim  között 
(ha  e  könyv,  melyet  rokonszenvei  kunyhókhoz  vezet- 
nek, valaha  termekbe  jutna)  kevés  van,  ki  termeiben 
annyi  derült,  annyi  valóban  boldog  órákat  élne,  mint 
az  őszhajú  bárdi  tiszteletes  házának  szalma-fedele  s 
a  kis  szoba  időbarnított  gerendái  alatt.  Voltak  napok, 
midőn  szobája  ablakát  valamivel  nagyobbnak  kivánta, 
sőt  egypárszor  életében  föl  is  tévé  magában,  hogy 
lakának  e  hiányát,  mely  őt  főkép  borús  napokon 
szentirása  olvasásában  akadályozá,  maga  költségén 
helyrehozatja.  A  kályha,  mely  fűtésen  kívül  kenyér- 
sütésre is  használtatott,  a  szobának  egy  hatodát  fog- 
lalá  el,  s  főkép  nyári  napokon,  ha  benn  sütöttek, 
inkább  melegített,  mint  azt  a  kényelem  megkívánta ; 
s  valahányszor  a  szomszéd  lelkészek  látogatóba  el- 
jövének,  nagy  ócsárlás  és  lárma  támadt  a  bárdi  köz- 
ség ellen,  mely  lelkészének  még   szobáját    sem    pad- 

lóztatja  ki.  Nem  hiányzottak  föJszóIítások  s  unszo- 
lások, hogy  miként  mások  szobáik  agyag  alapja  ellen 
rég  beadták  alapos  észrevételeiket  a  tractushoz,  úgy 
ő  is,  kinek  hallgatását  nekik  szemökre  hányják,  végre 
szólaljon  föl  a  papi  méltóság  védelmére.  De  ha  az 
idő  ismét  kiderült  s  Ézsaiás  javítandó  ablakát  meg- 
nézve, arra  emlékezett,  hogy  hány  szent  igét  olva- 
sott mellette,  hányszor  látá,  ha  estve  házához  vissza- 
tért, nejének  kedves  arczát  a  kis  táblák  mögött;  s 
midőn  eszébe  jutott,  hogy  e  nagy  kemencze  télen 
mily  hosszú  kemenczepadnak  ad  helyet  s  meggon- 
dolá,  hogy  ez  agyag  talap,  melyen  föl  s  alá  jár, 
ugyanaz,  melyen  apja,  az  egykori  lelkész  prédikátióin 
gondolkozott,  s  ő  első  lépéseit  mászta,  akkor  átlátá, 
hogy  végre  is  ablak,  kályha  s  szobatalapzat  legjobbak 
úgy,  niint  állnak ;  hogy  semmi  kényelem  azon  emlék- 
kincseket, melyek  velők  összekötvék,  nem  pótolhatná 
ki :  s  a  ház  ott  maradt  régi  egyszerűségében,  sze- 
rény külső  alatt,  mint  a  gyöngycsiga,  egy  házi  bol- 
dogság egész  kincsét  rejtve.  S  ha  van,  ki  azt  hiszi, 
hogy  megelégedésünk  földi  javaktól  függ,  az  c  tűz- 
hely nyugodt  körébe  lépve  meggyőződhetett,  hogy  a 
valódi  szerencse  nem  külső  állásunk  következése,  s 
hogy  kár  annyit  fáradni  oly  dolgokért,  melyek  keb- 
lünk érzelmeit  ép  oly  kevéssé  változtathatják  meg, 
mint  a  bibor  vagy  dísztelen  kötés  azon  könyv  értel- 
mét, mely  belé  foglaltatott. 

Egy  természetes,  de  váratlan  eset  földúlta  e  szerény 
házi  boldogságot.  Erzsébet  meghalt;  s  a  szív,  mely- 
ben egykor  annyi  szerencse  megfért,  azóta  csak  egy 
nagy  fájdalmat  horda  magában.  Az  öreg  lelkész  nem 
panaszkodott,  nem  szóla  mély  bánatáról,  nem  tett 
semmit,  hogy  nevelje  vagy  feledje  keservét,  de  ki  őt 
előbb  ismerte  és  most,  az  érzé,  hogy  fájdalma  egyike 
azoknak,  melyek  idővel  enyhülni  nem  szoktak,  s  hogy 
vágya  s  reményei  már  csak  a  síron  túl  teljesülhetnek. 

Egy  volt,  mi  az  öreg  lelkészt  c  földön  visszatartá: 
kis  fia,  Jónás.  A  gyermek,  mikor  anyja    meghalt,  alig 


35 

tölte  be  negyedik  évét,  s  mi  történnék  vele,  ha  apjá- 
tól is  megfosztatik  ?  Az  emberek  többsége  alig  bír 
elég  szívvel,  hogy  csak  övéit  is  igazán  tudná  szeretni ; 
az  idegen  árvának  hol  jutna  egy  kis  szeretet  e  nagy 
világon?  S  mégis  —  a  gyermek  oly  szép  vala.  Ég- 
színű szemei  anyja  szelid  tekintetével  nézének  a  bús 
apára,  beszéde  annak  szavára  emlékeztetett,  kitől  az 
első  szavakat  rebegni  tanul á,  arany  fürtéiben  még 
mintegy  nyomai  látszottak  a  kéznek,  mely  által  oly 
szorgosan  ápoltattak;  mi  legyen  c  gyermekből,  ha 
szüléi  helyett  csak  kettős  sírt  találna  a  világon,  hová 
bajai  közt  sirni  mehetne  ?  S  ha  van  élet  a  síron  túl 
s  a  halál  jégkeze  a  fonalat,  mely  az  egymást  szere- 
tőket összeköti,  nem  szakítja  szét,  Erzsébet  boldog 
lehetne-e  Isten  mennyországában,  ha  fiát  magánosan 
tudná  e  földön  ?  Az  öreg  Tengelyi  meggondolá  mind- 
ezt, s  mint  annyi  becsületes  embernek,  kit  egyéb 
vigasztalások  elhagyának  —  kötelességérzete  erőt  ada 
neki  életének  elviselésére. 

A  kis  Jónás  azalatt  vigan  fejlődött  apja  ápolása  alatt. 
A  boldog  nem  gyanítá  még :  mi  szomorú  anyátlanul 
állni  c  világon,  hol  a  szív  mindig  szerelmet  kér,  s  az 
anyai  keblen  kívül  nincs  hely,  hol  azt  biztosan  talál- 
hatná. A  gyermeki  kebelben,  hol  annyi  öröm  megfér, 
nagy  fájdalom  nem  talál  helyet.  Mint  a  facsemete 
felszivja  gyökerével  a  langy  nyári  esőt,  s  a  nap  meleg 
sugarai  alatt  nő  s  fejlődik,  de  nem  ismeri  még  a 
vihar  hatalmát,  melynek  nyugodt  rejtekében  eleibe 
nő :  úgy  az  ember  létének  bajaival  csak  később  is- 
merkedik meg.  A  kis  Jónás,  ki  az  első  napokban, 
melyek  anyja  halálát  követték,  tízszer  kereste  őt,  s 
ha  nem  találta,  sirva  egy  szegletbe  ült,  s  éjjel  kiter- 
jesztve kis  karjait,  anyja  nevét  rebegé  álmai  között, 
később  mindig  ritkábban  említé  kedves  ápolóját,  míg 
végre  a  boldogság,  melyet  egykor  anyja  ölén  élve- 
zett, csak  mint  egy  szép  álom,  vagy  lassanként  elhaló 
zene  kedves  emléke  tartá  fenn  magát  szivében,  mely- 
nek   bájló    hangjaiból    csak    azon    hatás    marad   meg. 

melyet  a  hallgatóra  tettek.  Miként  is  lehete  máskép? 
talán  legirigylendőbb  kiváltsága  a  gyermeknek,  hogy 
hamarébb  felejthet.  Körülötte  száz  virág  nyiük,  —  a 
múlt  sötét  aknáiba  miért  merülne?  Körében  ezer  hang 
szólal  föl,  melyre  szive  földobog,  s  miként  hallhatná 
a  távolból  gyöngén  fölszólaló  szavakat? 

Semmi  sem  zavarta  kis  Jónásunk  boldogságát,  s  ki 
olvasóim  közül  gyermeksége  emlékeit  megtartá,  job- 
ban elképzelheti  azt,  mint  én  leirhatnám ;  elég  ha 
mondom,  hogy  miként  a  fűszerrel  telt  edény  illatát, 
úgy  e  gyermeki  sziv  a  boldogságot,  melylyel  csor- 
dultig telve  vala,  elárasztá  egész  körére,  s  hogy  az 
öreg  Ézsaiás  maga,  kinek  haja  évről-évre  szürkült, 
midőn  tekintetét  az  égtől,  hol  éltének  szerelme  vára 
reá,  földi  körére  fordítá,  itt  sem  találta  magát  öröm 
s  remények  nélkül. 

Így  multak  az  első  évek.  Jónás  nyolcz  esztendős 
vala  s  az  öreg  tiszteletes  elkezdé  nevelését. 

Ne  várja  senki,  hogy  neveléstani  részletekbe  eresz- 
kedem. Az  öreg  Ézsaiásnak  egyetlen  nevelési  elve 
azon  meggyőződés  vala,  hogy  miután  az,  ki  meleg 
szerelmet  nem  érez  keblében,  sem  valódi  boldog- 
ságra, sem  valami  nagynak  kivitelére  nem  képes  — 
az  embert  csak  szeretet  nevelheti  az  életre.  Ezen  elv 
szerint  bánt  fiával,  mi  már  azért  is  czélszerűnek  mu- 
tatkozott, mert  ezen  elv  szive  érzelmeivel  ellenkezés- 
ben nem  állván,  általa  következetesen  alkalmaztatott, 
s  mert  ez  utón  fiának  legalább  azon  kincset  biztosftá, 
mely  tanulmányaink  egész  tömegénél  többet  ér :  bol- 
dog gyermeki  emlékeket,  melyekre  a  férfi  vissza- 
tekintve, végzetével  kibékül.  —  Tudományunk  úgy  is 
elég  öröm  árán  vásároltatik  meg,  miért  áldozzuk  fel 
e  kincsért  —  mely  után  fáradva  szivünk  elszegénye- 
dik a  nélkül,  hogy  fejünk  magát  gazdagnak  érzené  — 
még  a  gyermek  ártatlan  örömeit  is,  éltünk  ez  egyet- 
len tiszta  élvezetét?  —  A  gyermek  kérdezett,  az  apa 
felelt,  a  mennyire  lehet  részletesen  s  növendékének 
fölfogásához  mérve,  s  így  lőn,    hogy    a    kis    fiú    már 

tíz  éves  korában  eszmék  s  fogalmak  tisztaságában 
semmi,  vele  egykorú  gyermek  mögött  nem  állt,  habár 
nem  is  azon  rendszer  szerint  neveltetett,  mely  isko- 
láinkban divatozik,  s  melynek  egyetlen  jó  oldala  talán 
csak  az,  hogy  a  gyermek  idegen  nyelven  kapván  ok- 
tatást, mindazon  esztelenségek  által,  melyeket  tanul, 
kevésbbé  zavartatik  meg,  mintha  azokat  anyai  nyelvén 
tanulná. 

Ne  gondolja  azért  senki,  hogy  Jónás  azon  csuda- 
gyermekek közé  tartozott,  kiknek  —  főkép  szép 
anyáknál,  vagy  oly  házakban,  hol  jó  ebédek  adat- 
nak, —  egész  seregével  találkozunk.  Az  öreg  Ézsaiás, 
ki  szegény  legény  lévén,  maga  is  komoly  tudományos 
nevelést  szcrze  magának,  sokkal  józanabb  vala,  mini 
hogy  fiát  erre  nevelné.  Rjgalma  szerint  valamint  a 
morál  nem  egyes  fönséges  tettekben,  hanem  abban 
áll,  hogy  éltünk  minden  tettei  bizonyos  erkölcsi  elvek 
szerint  intéztessenek,  úgy  a  valódi  tudomány  is  kevés 
elvek  tökéletes  fölfogásában  s  alkalmazásában  kere- 
sendő ;  s  minden  törekvése  csak  arra  vala  irányozva, 
hogy  szűk  körre  szorítva  észbeli  munkásságát,  se  el 
ne  nyomassék  a  tárgyak  súlya,  se  fölülctességhez  ne 
szokjék  azoknak  sokasága  által.  Régi  nyelvek  s  classi- 
kusok,  mennyire  a  gyermek  azokat  fölfoghatá,  hozzá 
egy  kis  természet-  s  történettudomány,  épen  annyi, 
hogy  az  anyagi  világ  csudálatos  rendében  Teremtőjét 
bámulni,  erények  nagy  példáiból  az  embereket  sze- 
retni tanulja,  s  mindenek  előtt  a  vallásnak  tiszta,  er- 
kölcsi fölfogása,  ez  vala  minden,  mire  az  öreg 
Ézsaiás  fiát  oktatá,  s  mit  arra,  hogy  fia  hivatásának 
megfeleljen,  szükségesnek  gondolt. 

Az  öreg  Ézsaiás  t.  i.  jókor,  sőt  mint  hiteles  kút- 
főből tudjuk,  már  pár  órával  születése  után  szép  pá- 
lyát választa  kicsi  Jónásának ;  s  habár  jobb  vala  s  jó- 
zanabb, semhogy  fiát  arra  kényszerítse,  mégis  a  meg- 
győződés, hogy  Jónás  őt  egykor  hivatalában  követni 
fogja,  oly  erős  vala  az  öreg  lelkészben,  hogy  a  gyer- 
mek jövőjéről  gondolkozva,  más  lehetőség  még  eszébe 

sem  jutott.  Mint  ha  a  bárdi  lelkész-hivatalon  kivül 
oly  valami,  mi  után  a  bárdi  lelkész  fia  vágyódhatnék, 
nem  is  volna  a  világon  ;  —  mintha  gondolni  sem  le- 
hetne, hogy  fia  máshol  pihenjen  agg  napjaiban,  mint 
azon  fák  alatt,  melyek  egykor  apja  ősz  fürtjeit  ár- 
nyékozák, ó,  ki  e  házban  született  s  növekedett,  ki 
e  falak  közt  szorítá  apját  utolszor  kebeléhez,  ki,  mi- 
óta az  meghalt  s  őt  hivatalában  követé,  itt  tölte  éle- 
tét, kit  9  faluban  minden  ház,  a  temetőn  minden  sír 
olyanokra  inte,  kiknek  ő  volt  legjobb  vigasztalója,  s 
ki  a  pálya  vége  felé  közel gve  érzé,  hogy  emlékei 
közt  más  keserűek  nincsenek,  mint  melyeket  a  halál 
hagyott :  —  miként  álmodhatott  más  szerencséről,  mi- 
ként kívánhatott  volna  fiának  más  pályát,  mint  melyen 
önmagát  oly  boldognak  érzé  ?  S  miután  ^szerény  ki- 
vánatoknak  az  épen  legszebb  jutalmuk,  hogy  mindig 
reményekké  válnak  —  miként  kétkedhetett  volna  eanek 
teljesedésén  ? 

De  van  valami  minden  gyermek  kebelében,  mire  a 
nevelés  hatalmát  ki  nem  terjesztheti :  a  gyermek  kép- 
zelő tehetsége ;  s  ez  az,  amitől  az  út,  melyen  haladni 
fogunk,  többnyire  függ.  Miként  a  gyümölcs,  melyet 
a  fa  őszkor  hord,  azon  virágokból  fejlődik,  melyek 
tavaszkor  ágain  illatoztak :  úgy  fejlődik  a  férfiúi  tett 
a  gyermek  könnyű  álmaiból,  s  ki  fogja  ezeknek  ki- 
jelölni határait?  Így  volt  ez  a  kis  Jónással  is.  Míg 
apja  jövőjéről  terveket  alkotott,  s  kertében  egy  pár 
gyümölcsfát,  udvarában  szép  terebély  hársat  ültetett, 
sőt  még  arról  is  többször  gondolkozott,  miként  pa- 
doltathatná ki  szobáját  legolcsóbban,  csak  hogy  szive 
kedveiének,  ha  majdan  a  bárdiak  lelkészévé  válik, 
helyzete  kényelmesebb  legyen :  addig  a  tíz  éves  fiú 
más  körökben  járt  gondolataival,  s  az  ifjú  lélek,  mely 
e  szerény  lak  otthonos  kényelmei  közt  már  is  meg- 
szorítva érzé  magát,  egy  távol  szebb  jövő  reményei 
közt  tévelyegve  keresé  örömeit. 

Miként  a  hajós,  csak  miután  vészeket  ismert,  vá- 
gyódhatik  a  kikötő  után ;  úgy  az,  kit  az  élet  még  nem 

hányt  körül  —  a  nyugalom  élvezetét  nem  foghatja 
fel  ;  s  minden  ifjúnak  első  szüksége  oly  kört  keresni 
magának,  melyben  küzködve  erejét  megkísérthesse. 
Közelebbi  alkalmat  e  gondolatok  ébredésére  s  irányo- 
zására  a  véletlen  adott.  —  Az  öreg  Ézsaiás,  ki  ifjú 
korában  néhány  német  s  hollandi  egyetemet  bejárt, 
más  könyvek  között  egy  szép  bőrkötésű  Plutarchot  is 
hozott  magával,  melyet  egy  akadémikus  barátjától 
ajándékba  kapott,  s  melyben  minden  életrajz  előtt  a 
leirt  férfi  arczképe  vala  rézmetszetben  látható.  Ez 
lévén  az  egyetlen  képeskönyv  házánál,  természetes, 
hogy  a  kis  Jónás  vele  jókor  megismerkedett,  s  vala- 
hányszor apja  engedé,  órákat  töltött  a  komoly  férfi- 
arczok  nézésével,  mig  minden  kép  ösmerősévé,  s 
szinte  barátjává  vált.  Apja,  ki  fiának  tudvágyán  örült, 
sok  boldog  órát  töltött  e  képek  magyarázatával,  s 
Jónás  nem  vala  nyolcz  esztendős,  s  már  majdnem 
minden  kép  nevét  s  történetét  oly  szépen  tudá  el- 
mondani, hogy  az  öreg  Ézsaiás  szemei  néha  öröm- 
könyűkbe  lábadtak,  s  habár  sajnálta  is,  hogy  az  em- 
lített könyv  nem  a  biblia,  mely  mellett  fiának  a  val- 
lás történeteit  mondhatta  volna  el,  valahányszor  a 
gyermek  Aristides  erényeiről  lelkesedve  szólt,  s  lán- 
goló arczczal  Leonidás  vagy  Sokrates  hősi  halálát  el- 
mondá,  az  apai  szív  örömében  dagadozva  áldá  a  po- 
gány irót,  s  barátját,  ki  neki  c  könyvet  ajándékozá, 
s  mindazokat,  kik  elkészítésében  részt  vettek,  le  a 
-önyvkötőig.  Hisz  mi  készítheté  fiát  jobban  a  vallás 
oktatásainak  elfogadására,  mint  azon  férfiak  története, 
kik  először  sejdítek  a  morált,  melylyel  a  keresztyén- 
ség általánossá  lett? 

E  könyv  Jónásnak  egész  életére  elhatározó  befo- 
lyással birt,  s  habár  apja  nem  mulasztá  el  őt  figyel- 
messé tenni,  hogy  a  szentírásnak,  melyet  később  tőle 
ismerni  tanult  s  mely  mélyen  érdeklé  a  fogékony 
gyermeket,  morálja  sokkal  magasabban  áll  annál,  me- 
lyet kedves  Plutarchjában  tanult,  az  első  benyomás 
megtartá  hatását  s  valahányszor  ideje  engedé,  vissza- 

tért  kedves  arczképeihez,  melyekhez  lelke  több  ro- 
konszenvet érzett  s  melyeknek  példái  keblét  inkább 
felmelegítek. 

Sokszor,  ha  apja  a  szomszéd  falukba  ment,  vagy 
hivatalos  foglalatosságiban  eljárt,  Jónás  kiment  a  he- 
gyek közé,  czél  s  ösvény  nélkül  tévelyegve  a  sötét 
erdőségben,  míg  lelke  kedves  ábrándjait  követé.  A  la- 
kosok sokszor  a  bárdi  rom  mellett  látták  a  gyerme- 
ket, majd  az  erdős  hegyeken  jártatva  szemeit,  melyek 
azt  egy  részről  környezek,  majd  a  távolban  határ- 
talanul terjedő  rónaságon,  míg  az  est  pirosan  elvonult 
a  határ  fölött  s  ábrándjaiból  fölébredve  hazatért.  S  ki 
képzeli  a  boldogságot,  mely  lelkét  e  pillanatokban  el- 
tölté  ?  Nincs  magasabb  öröm  e  világon,  mint  az,  mely 
romlatlan  szivet  egy  valóban  nagyszerű  tett  vagy  em- 
ber emlékénél  áthat.  Mint  minden  nép  kifejlődése 
első  korszakában :  úgy  a  gyermek  félistent  lát  minden 
nagy  férfiúban,  s  Jónás  azon  korban  vala  még,  hol  e 
gyönyört  egész  tisztaságában  élvezheté. 

Valamint  az  anyagi  távolságról  csak  később  támad- 
nak fogalmaink,  úgy  van  az  a  szellemi  világ  körében 
is.  A  gyermek,  a  mit  csak  lát,  azt  egyenlőn  közeinek 
tartja,  s  bátran  terjeszti  karjait  minden  után.  Az  éle- 
tet, melyben  még  azt  is,  mi  úgy  szólván  mellettünk 
áll,  sokszor  csak  hosszú  kerület  után  érhetjük  el  — 
6  nem  ismeri  még ;  ő  nem  tudja,  hogy  a  világ  ma- 
gaslataira többnyire  csak  egy  oldalról  juthatni  föl,  s 
hogy  mi  egynek  könnyű,  másoknak  lehetetlen,  s  pe- 
dig csak  azért,  mert  azon  helyről,  hol  ők  állnak,  út 
nem  vezet  a  tetőre.  A  nagy  férfi,  kit  bámul,  a  gyer- 
meknél egyszersmind  példa,  mely  után  törekszik,  re- 
mény, melynél  szive  földobog,  s  ez  teszi  boldog- 
ságát. Mint  minden  magánosan,  azaz  más  gyermekek 
társasága  nélkül  nevelt  gyermek,  —  mert  csak  ha- 
sonlók társaságában  nem  állunk  egyedül,  —  úgy  Jó- 
nás is  ábrándozóvá  s  komolylyá  vált,  s  ha  valaki  a 
gyermeket  hallá,  midőn  a  Periklesekről  s  Gracchu- 
sokról  szólt,  meggyőződött,    hogy    azok    egyike    előtt 

áll,  kiket  a  végzet  elítélt,  hogy  nagyok  vagy  szeren- 
csétlenek legyenek  embertársaik  közt ;  ügy  is  c  kettő 
nem  igen  távol  áll  egymástól ! 

Szerencsére  e  gondolat  az  öreg  Ézsaiásnak  nem 
zavara  nyugalmát.  A  lelkesedés,  melylyel  fia  a  régiek 
erényeiről  szólt,  a  lángoló  gyűlölet,  melylyel  az  em- 
beri nem  elnyomói  ellen  kikelt,  s  szánakozása  mások 
szenvedései  iránt,  az  apát  csak  arról  győzék  meg, 
hogy  fia  jó  lelkész  lesz.  De  az,  hogy  e  lelkesedés 
másban,  mint  lángoló  egyházi  szónoklatban  törjön 
ki :  gondolatainak  körén  kívül  feküdt.  Sőt  maga  is 
csak  azon  fáradozott,  miként  erősítheti  meg  fiát  még 
inkább  e  nemes  érzelmekben.  Sokszor  szólt  a  szegé- 
nyek szenvedéséről,  a  gazdagok  szivtclenségéről,  az 
embereknek  Isten  előtti  egyenlőségéről  s  hogy  meny- 
nyire kötelessége  mindenkinek  embertársai  javára  szen- 
telni életét.  S  így  lőn,  hogy  mikor  Jónás  tizenhárom 
éves  korában  a  debreczeni  reformált  főiskolába  kül- 
detett, minden  jó  s  rossz  tulajdonai,  melyek  őt  később 
jellemzék,  már  kifejlődve  voltak  lelkében.  Határtalan 
lelkesülés  minden  jó  s  nemesért,  minden  alávalóság- 
nak lángoló  gyűlölése,  rokonszenv  minden  szenvedés 
iránt,  bátorság  mindig  s  mindenütt,  hol  igaztalanság 
ellen  szóval  vagy  tettel  fel  kellé  lépni,  de  egyszer- 
smind azon  elvbeli  szigor,  mely  néha  maga  igaztalan- 
sághoz vezet :  egy  szóval  mindazon  tulajdonok,  me- 
lyek Utópiában  Jónást  a  polgárok  legerényesbikévé, 
magas  civilisatiónk  közepett  pedig  tűrhetetlen  vagy 
legalább  oly  emberré  teszik,  kit  kerülni  szoktak.  Az 
iskolában  azonban,  hol  minden  férfinak  nyilvános 
élete  kezdődik,  mindezen  tulajdonok  még  tiltva  nin- 
csenek. Gyermekek  között  az  erény  mindig  többség- 
ben van,  s  azért  nem  csudálhatja  senki  a  méltányló 
szeretetet,  melyet  Jónás  mind  tanítói,  mind  pajtásai 
között  talált.  Azok  örültek  gyors  előmenetelén,  me- 
lyet növendékjök,  nagyravágyása  által  buzdítva,  a  tu- 
dományokban tett ;  ezek  tisztelték  igazságszeretetét, 
bátorságát,  s  habár  komoly  pajtásuk  ritkán  osztá  gyér- 

mekjátékaikat,  mihelyt  egymás  közt  összevesztek,  vagy 
valakinek  tanácsra  vala  szüksége,  ő  volt  békebirójok, 
tanácsadójok. 

Így  múlt  cl  majdnem  öt  év  boldog  változatlanság- 
ban. Jónás  éltének  legszebb,  legtisztább  élvezetű  kor- 
szaka, azon  korszak,  melyben  szíve  a  világ  követe- 
léseivel még  ellenkezésben  nem  állt,  s  a  büszkeség 
és  nagyravágyás,  melynek  csiráit  lelkében  horda,  sza- 
badon követheté  czélját  a  nélkül,  hogy  valakinek  gyű- 
lölséget fölébresztené.  Maga  a  tanulás  is,  mely  más 
ifjaknak  legnagyobb,  sőt  egyetlen  kínja,  tudomány 
után  szomjuzó  lelkét  azon  gyönyörrel  tölte  el,  melyet 
a  tudományos  pályának  csak  kezdetén  találhatunk, 
midőn  — -  mint  a  hajós,  ha  duzzadó  vitorlákkal  meg- 
indul —  csak  azt  érezzük,  hogy  haladunk,  s  még 
nem  gyanítjuk  az  elem  mérhetetlenségét,  melynek  ma- 
gunkat átengedjük,  s  nem  gondolunk  arra,  hogy  ne- 
héz napok  várnak  reánk,  melyek  alatt  nem  érezve 
haladást,  nem  látva  c^élt  s  partot  magunk  előtt,  téve- 
lyegni  fogunk  a  véghetetlen  síkon. 

Az  öreg  Ézsaiás  az  alatt  nyugodtan  folytatá  életét. 
A  szerény  lak  még  csöndesebb  vala  ugyan,  mióta  a 
kedves  fiú  köréből  távozott,  s  az  agg  lelkész,  kinek 
már  ezüst  fürtök  környezek  homlokát,  kertének  gyü- 
mölcsfái alatt,  hol  egykor  gyermekének  játékait  nézé, 
most  magánosan  járt  körül;  de  lelke  nem  veszté  de- 
rültségét. Mint  a  könnyű  felleg,  melyet  a  nap  ra- 
gyogó sugarai  átvilágítanak,  maga  a  vágy,  mely  távol 
kedvesei  után  szivében  néha  támadott,  csak  egy  öröm- 
mel több  vala  e  tiszta  kebelnek.  De,  valamint  a  folyó 
bármily  nyugodtan  haladva  végre  a  tengerhez  jut;  s 
a  virág  szellő  nélkül  is  elveszti  leveleit,  ha  az  idő 
lefolyt,  mely  a  természettől  jllatozására  adatott:  úgy 
az  emberi  élet  szintúgy  múlik  csend,  mint  vészek 
között.  Ézsaiás  érzé,  hogy  napjai  számítvák,  és  e  gon- 
dolatban nem  vala  semmi,  mi  lelkét  nyugtalansággal 
töltené.  A  halál  eszméje  csak  addig  rettentő,  míg 
benne  az  elválás  eszméjével    a   viszonlátás    gondolata 

nem  egyesül,  s  Ézsaiás  meg  vala  győződve  halhatat- 
lanságáról. Mint  a  fa,  míg  él,  zöldelni  meg  nem 
szűnik,  úgy  e  jámbor  kebel  el  nem  veszté  reményeit 
végső  leheltéig,  csakhogy  azok  most  egy  más  szebb 
hazából  intenek  feléje. 

Egy  kivánata  vala  még :  az,  hogy  fiának  karjai  közt 
végezze  életét,  s  az  ég  teljesíté  e  kivánatot  is.  — 
Jónás  az  őszi  szünnapokban  Bárdra  jött.  Tiz  hónapig 
nem  látták  egymást,  s  midőn  a  fiú  apját  oly  évtöröt- 
ten  s  gyöngén,  ez  fiát  oly  épen  s  erősen  látá,  sirva 
szoríták  egymást  karjaik  közé,  amaz  fájdalomnak,  ez 
örömnek  könyeit  hullatva.  Jónás  nem  volt  pessimista. 
Valamint  az  emberek,  úgy  sorsunk  iránt  csak  a  ta- 
pasztalás tesz  gyanakodókká,  s  ő  még  azon  boldog 
icorban  állt,  hol  minden  fájdalom  váratlanul  éri  szi- 
veinket, de  mind  a  mellett  apjára  nézve  nem  két- 
kedett, hogy  e  kedves  lénynek  napjai  meg  vannak 
számlálva.  S  Jónás  nem  csalódott. 

Egy  hét  —  melyet  apa  s  fiú  szereteteknek  élveze- 
tében töltöttek  —  elmúlt,  a  nyolczadik  nap  első  su- 
garai a  jámbor  öregnek  hideg  árasaira  vetek  fenyő- 
ket ;  s  a  bárdi  közönség  könytelt  szemekkel  kiséré 
barátját  nyughelyére,  melyen  paraszt  kezektől  faragva, 
egyszerű  kő  jelöli  a  helyet,  hol  a  legnemesebb  szívek 
egyike  hamvad  el,  mely  valaha  emberi  kebelben  do- 
bogott. 

Jónás  egész  életének  új  irányt  adott  apjának  ha- 
lála. Ismerve  apja  kivánatát,  eddig  a  theologiára  for- 
dítá  egész  szorgalmát.  Minden  életpálya  szép,  mely 
által  azt,  kit  szeretünk,  boldoggá  tehetjük,  s  ha  apja 
él  s  neki  a  bárdi  lelkészséget  átadja,  ő  kivánatinak 
kielégítésére  helyet  s  alkalmat  talált  volna  ezen  kör- 
ben is.  De  most,  miután  az  ok,  mely  őt  az  egyházi 
pályán  visszatartá,  többé  nem  létezett,  szabadon  kö- 
veté saját  vágyait  s  ezek  őt  zajosabb  mezőre  hívák. 
Azon  korban,  melyben  Jónás  akkor  állt,  keveset  ta- 
lálunk, ki  nyugodt  életpályát  választana  magának.  Az 
ifjú  csak  a  hullámzó  s  nem  a  csöndes  tengernek  érzi 

nagyságát,  s  erejének  érzetében  csaták  »  küzdelmek 
után  vágyódik.  Jónás  tehát  a  politikára  szánta  magát, 
s  miután  e  pályán  nálunk  jogtudomány  nélkül  haladni 
nem  lehet,  a  jusra  veté  magát  egész  erejével ;  s  rö- 
vid cursusa  alatt  annyira  haladt,  hogy  tanárainak  aján- 
latára ösztöndijt  nyerve,  jogi  tanulmányainak  bevég- 
zésére német  egyetemre  mehetett. 

Valamint  kevés  ember  van,  ki  a  honvágyat  nem 
ismerj,  s  ha  hazája  határain  soha  túl  nem  lépett  is, 
nem  érzene  néha  leirhatatlan  vágyat  legalább  azon  hely 
után,  hol  született  vagy  ifjúságát  tölte :  úgy  ritka,  ki 
főkép  ifjú  korában  hazája  határain  túl  ne  vágyódott 
volna,  s  a  kálvinista  diákok  közt  talán  egy  ilyen  sem 
található.  Természetes,  hogy  ez  érzemény  Jónásunk- 
nál sem  maradhatott  el.  Pénzzé  tévé  tehát  mindenét, 
mi  apjától  rá  maradt,  s  mintegy  hatszáz  forinttal  zse- 
bében, útnak  indult  egy  pár  társsal  Németország,  a 
tudományok  ezen  áldott  Kolchisa  felé,  hol  mogorva 
arczú  német  professorok  által  őrizve,  a  speculativ 
philosophia  arany  —  s  ép  ezért  oly  nehezen  emészt- 
hető —  almái  függnek,  s  honnan  tógátusaink  arany- 
gyapjú helyett  az  egyetemi  matrjculát  s  bizonyítvá- 
nyokat hozzák  magokkal.  Mondám,  elmene  ő  is  tu- 
dományt keresni,  s  három  évig  ülte  a  német  egyete- 
mek collcgtális  padjait.  E  három  év  részleteitől  azonban 
keresztyén  szeretetből  megkímélem  olvasóimat,  csak 
azt  említve  itt,  hogy  idejének  nagyobb  részét  Heidel- 
bergben  tölte,  s  a  többi  között,  mert  hisz  mely  ifjú- 
nak ne  volnának  számos  barátai,  Rétyvel,  ugyanazon 
teins  alispán  úrral,  kinek  falujában  őt  most  mint  jegy- 
zőt találjuk,  a  legszorosabb  barátságban  élt. 

E  három  év  —  kétségen  kívül  a  legboldogabb, 
mely  e  becsületes  szívnek  a  világon  jutott  —  elmúlt, 
s  Tengelyi  Jónás  egy  pár  forinttal  zsebében  Pesten, 
azaz  gyakorlati  pályája  küszöbén  találta  magát. 

Egy  öreg  barátom  —  (szegény  jámbor  ember,  míg 
élt,  mindig  azt  hittük,  sokat  beszél,  csak  most  tudjuk, 
mi  nagy  baj    az,    hogy    oly    egészen    elhallgatott)  — 


45 

valahányszor  cgy-cgy  fiatal  ember  bohóságot  követett 
el,  vagy  ellenkezőleg  valamely  öreg  ember  oly  czélt 
ért  el,  mely  után  soká  fáradott,  azt  szokta  mon- 
dani :  —  Beh  kár,  hogy  nem  mint  aggok  születve,  vissza- 
felé éljük  létünket,  az  agg  koron  kezdve  s  hideg  téli 
napjaiból  a  férfikor  derült  s  az  ifjúság  forró  napjai 
felé  haladva.  Ha  agg  fővel,  hideg  kebellel  lépnénk 
az  életbe,  könnyen  s  olcsóbban  nyernők  tapasztalá- 
sainkat, s  midőn  fáradságaink  után  végre  czélt  érünk, 
legalább  volna  még  erőnk  szerencsénk  élvezésére.  — 
Az  öreg,  ki  csaknem  mindig  ily  hasznos  tárgyakkal 
foglalkozott,  sokat  törte  fejét  e  thesis  bebizonyításán, 
s  ha  a  világ  kormánya  csak  oly  constitutióval  bírna 
is,  mint  hazánk,  kétségen  kívül  indítványba  hozta 
volna  retrográd  rendszerét,  —  de  én  nem  osztoz- 
hatom  véleményében.  Meglehet,  kevesebb  ostobaságot 
követnénk  el  e  rendszer  mellett  s  egyenesebben 
haladhatnánk  ozélunk  felé,  de  törüld  ki  életedből 
bohóságaidat,  vedd  el  azon  tévedéseket,  melyek  kö- 
zött haladtál,  s  ha  csak  a  czél  maga  marad  s  azon 
poros  egyenes  országút,  melyen  azt  elérhetnéd  — 
megelégszel-e?  Igaz,  nem  fogsz  megbotlani,  nem 
fogsz  felbukni  soha ;  de  ha  például,  midőn  róka- 
vadászatra készülsz,  az  elfogott  rókát  akkor  adják 
kezedbe,  mikor  épen  lóra  ülsz  —  örülni  fogsz-e?  s 
nem  épen  azon  botlások  s  fölbukások  lehetősége-e 
az,  mi  vadászatodban  legtöbb  gyönyört  ád  ?  A  világ, 
mint  dr.  Pangloss  monda,  legjobb  úgy,  mint  Úristen 
teremé.  Igaz,  sokat  tévelygünk,  sokat  botlunk,  sokat 
esztelenkedünk  rajta,  de  végre  e  botlás  és  tévelygés 
közt  nem  hiányzanak  örömeink,  s  még  nagy  kérdés: 
ki  irigyelhetőbb,  az-e,  kinek  léte  legédesb  gyümöl- 
csöt hozott,  de  mint  a  fügét  virág  nélkül,  vagy  kinek 
bájos,  de  gyümölcstelen  virágzása  juta  osztályrészül? 
Én  az  utóbbival  tartok,  s  valahányszor  bohóságaim 
eszembe  jutnak,  mindig  áldom  Istenemet,  hogy  nem 
teren-.tett  józanabbnak.  Tizenegy  év  alatt,  meddig 
iskolába    jártam,    többet   tanulhattam    volna;    s    mint 

jurátus  sokkal  hasznosabban  tölthettem  volna  időmet; 
de  hová  lettek  volna  mindazon  szép  labdázás  s  vere- 
kedés, séta  s  pajkosság  és  később  édes  ábrándaim,  ha 
szorgalmasabban  járok  iskolába  s  mint  jurátus  töb- 
bet az  ülésekbe?  Még  egyszer  mondom:  legjobb  a 
világ  úgy,  mint  teremtetett. 

De  most,  miután  kis  kerüléssel  ismét  a  jurátusok- 
hoz értem,  térjünk  vissza  Jónásunkhoz,  (Ne  vegye 
rossz  néven  senki,  hogy  többesben  szólok,  mint  az 
más,  nem  tudom  hamarjában  melyik  magyar  irónak 
rossz  néven  vétetett  —  én  mindig  legalább  tízezer 
olvasót  képzelek  hátam  mögött,  kik  történetem  teker- 
vényes útjain  lépésről  lépésre  követnek,  s  azért  nem 
szólhatok  máskép.)  Nálunk  magyaroknál  a  politikai, 
mint  a  házas  élet,  mindig  esküvéssel  kezdődik,  s  pedig, 
mert  Pythagoras  elődeinknél  hihetőleg  nagy  tisztelet- 
ben állt,  a  hallgatás  esküjével,  melynek  azon  sikerét 
nem  tagadhatja  senki,  hogy  jurátusok  magok  között 
törvényes  tárgyakról  nem  szólnak.  Jónás  tehát  föl- 
esküdött s  másfél  évig  csörögteté  kardját  a  fölséges 
curia  lépcsőin  föl  s  alá;  s  így  elkészülve  ügyvéddé 
vált. 

Ezen  egész  idő  alatt  hősünk  életében  semmi  rend- 
kívüli nem  történt,  mit  följegyezni  szükségesnek  tar- 
tanék, kivévén  azon  egy  negativ  csudát,  hogy  Tengelyi 
jurátus  létére  másfél  év  alatt  csak  kétszer  volt  kávé- 
házban, senkit  meg  nem  vert  s  ki  nem  fütyült,  minek 
természetes  következése  az  volt,  hogy  tekézni  nem 
tanult,  s  csakugyan  kevés  barátot  számíthatott  pajtásai 
között.  Említhetném  még  az  érdekes  események  kö- 
zött azt  is,  hogy  a  censurán  fáradozásainak  daczára 
csak  dicséretest  kapott,  de  miután  ennél  sokkal  csu- 
dálatosabb  az,  hogy  egy  pár  úrfi,  kiket  ő  készített  a 
vizsgálatra,  kitűnővel  bocsáttatott  el,  —  kár  volna 
tovább  tartózkodni  e  ténynél,  főkép  miután  Jónásnak 
ez  első  igaztalanság,  melyet  a  gyakorlati  életben  tapasz- 
talt, fájt  ugyan,  de  csak  épen  addig,  míg  szekerére 
ülve     szerény    alkalmatosságán    Taksony-megye     felé 

indult,  mi  még  ugyanaznap  délután  történt.  Szekere 
első  döcízögéseinél,  melyekkel  az  ifjú  ügyvéd  éltének 
színhelyéhez  közelgett,  a  jövő  fényes  ábrándai  tölték 
el  lelkét,  s  a  múltnak  nem  maradt  helye  annyi  gon- 
dolatok között. 

Kíváncsiak  lesznek  kérdésen  kívül  olvasóim,  miért 
választá  Jónás  épen  Taksony-megyét  jövő  tetteinek 
színhelyéül  ?  s  azt  hiszik :  vagy  birtok,  vagy  hatalmas 
összeköttetések  várják  e  megyében,  melyek  nélkül, 
mint  valamennyien  tudjuk,  törvény  s  mindennapi 
tapasztalás  szerint  semmire  sem  mehetünk ;  de  kény- 
telen vagyok  megvallani,  hogy  olvasóim  ez  egyszer 
csalódnak.  A  legfőbb  ok,  mely  hősünket  c  határo- 
zatra birta  az  vala,  mert  Magyarország  ötvenkét 
megyéje  közül  nem  volt  egy,  hová  menni  több  oka 
lett  volna,  mihez  még  az  járult,  hogy  minden  taksonyi 
ismerőinek  állítása  szerint  míveltebb  megye  az  ország- 
ban nem  található,  míg  a  szomszéd  megyékből  való 
pajtásai  mind  azt  vitatták,  hogy  a  hazában  nincs 
tövényhatóság,  mely  az  értelmiségnek  nagyobb  szűké- 
ben lenne,  s  így  mindkét  esetben  ily  szép  készült- 
ségű  ifjúnak,  mint  Jónás,  jövője  biztosítottnak  látszott; 
az  elsőben,  mert  érdemei  el  fognak  ismertetni,  a 
másodikban,  mert  szükég  lesz  reájok.  Végre  Réty, 
kivel  még  mint  jurátus  a  legregényesebb  barátságban 
élt,  Taksony-megye  alispánjának  fia  lévén,  arany- 
hegyeket Ígért,  ha  e  megyében  telepedik  le. 

Dobogó  szívvel  s  mindazon  érzeményekkel,  melyek 
ifjú  kebleket  azon  számos  pillanatokban  eltöltenek, 
melyeket  tapasztalatlanságukban  fontosaknak  gondol- 
nak, ért  végre  hősünk  Porvárra,  Taksony-megye  fő- 
helyére. Ha  ép  vásárkor  jő,  az  utas  észrevehctné, 
hogy  városban  van.  Köznapokon  Porvár  közönséges 
falunak  látszanék,  ha  az  emeletes  megyeház,  melynek 
kapuja  előtt  naponkint  több  javítandó  gonosztevő  hir- 
deti a  deresről  jajgatva  a  magyar  törvények  hatalmát, 
nem  emlékeztetne  mindenkit,  hogy  azon  helyek  egyikén 
áll,  hol    az    igazság  sújtó  karja  pihenni  nem    szokott. 

Átadta  leveleit,  melyekben  a  fiatal  Réty  őt  apjának 
és  porvári  isn\erőseinek  ajániá,  a  kántornál  egy  kis 
szobát  bérelt  magának,  kihirdetteté  ügyvédi  oklevelét 
s  munka  után  látott. 

Orvos  s  ügyvéd  mindig  szegények  testén  s  birto- 
kán próbálják  mesterségeket,  s  azért  hősünk  is  csak 
ezen  kezdheté  munkásságát ;  de  szíve  kedvessé  tette 
a  nem  jövedelmező  munkát  és  soha  szegények  ügy- 
véde több  lelkesedéssel,  több  örömmel  nem  foly- 
talá  nemes  mesterségét,  mint  ő.  Az  ember-  s  igazság- 
szeretet  kisebb-nagyobb  mértékben  megvan  minden 
ifjúban,  mindenik  a  jó  s  nemesnek  egy  kis  tőkéjét 
hozza  magával,  melyet  küzdései  közt  később  néha 
elveszt,  de  melyet  egészen  nem  nélkülöz  senki.  Jónás- 
nál ez  érzemények  egész  lelkét  tölték  el.  Benne  min- 
den elnyomott,  minden  szenvedő,  kit  mások  elhagyá- 
nak,  barátot  s  védelmezőt  talált,  ó  martyrja,  vagy 
mint  Porváron  nem  sokára  mondák,  egész  bolondja 
volt  az  igazságnak.  Most  mindenki  gondoljon  ön- 
megyéjére  s  képzelje,  mily  sebes  előmenetelt  tett  volna 
hősünk  azon  körben.  Porváron  nem  sok  sikerrel  dicse- 
kedhetünk. 

Eleinte,  míg  csak  büntető  perekben  dolgozott,  állása 
még  meglehetős  maradt.  Igaz,  hogy  az  egyik  rab,  kit 
ártatlannak  tartott,  halálra  Ítéltetett,  s  hogy  egy  pár 
más,  kinek  tettét  menthetőnek  állítá,  a  közönségesnél 
szigorúbban  fenyíttetett  meg,  mert  mint  a  táblabirák 
mondák :  —  Az  ember  csak  megboszankodik,  ha  egy 
ily  jött-ment  prókátor  az  egész  törvényszéket  lecz- 
kéztetni  akarja,  s  ép  azért  meg  kell  neki  mutatni, 
hogy  haszontalan  beszédre  nem  hallgat  senki,  —  de 
legalább  ő  maga  nem  üldöztetett  s  csak  vállat  vonító 
szánakozással  tekintetett  még.  Miután  azonban  pol- 
gári perekben  is  megkezdé  ügyvédi  tevékenységét  s 
egy  fő-fő  táblabiró  ellen,  ki  egy  szegény  adósának 
fizetni  nem  akart,  oly  hatalmas  replicát  irt,  hogy  az 
perét  még  a  taksonyi  törvényszék  előtt  is  majdnem 
elvesztette :  akkor  a  közbotránkozás  nem  ismert  többé 

határt  s  tizennégy  napig,  valahányszor  két  porvári  az 
utczán  egymással  beszédbe  állt,  nem  volt  szó  másról, 
mint  az  ifjú  ügyvéd  szemtelenségéről.  Az  ifjak,  kik- 
kel eddig  megismerkedett,  visszavonultak  tőle,  a  kántor 
maga  fölmondá  lakását,  s  kétségen  kívül  silentiumot 
kapott  volna,  ha  az  alispán,  fia  kedvéért,  nem  szólal 
föl  mellette  s  nem  teszi  figyelmetessé  a  rendeket, 
hogy  még  ifjú,  s  kétségen  kívül,  ha  egy  ideig  köztük 
lakik,  ifjúságának  ezen  hibáit  megbánva,  kitűnő  ügyes- 
sége által  igen  hasznos  szolgálatokat  tehet  a  nemes 
publicumnak. 

Ezek  valának  Jónás  ügyvédi  pályájának  első  léptei, 
s  noha  nem  kedvező  körülmények  között  történtek 
is,  hősünk  talán  tovább  folytatja  c  pályát,  ha  egy 
becsületes  collégája,  kinek  ezennel  mind  magam,  mind 
kiadóm  nevében  köszönetet  mondok,  őt  más  gondo- 
latokra nem  hozza.  Minden  ember  fején  —  Gall 
szerint  —  a  küzdés  orgánuma  (l'organ  de  combati- 
vité)  kisebb-nagyobb  mértékben  kifejlődve  található,  s 
ez  orgánum,  mely  békés  századunkban  csak  szóviták- 
hoz vezet,  sokszor  ellenállhatlan  hatalmú.  Tisztelt 
olvasónőimre  hivatkozom,  nem  tapasztalták-e  ezt  — 
nem  magukon,  mert  hisz  erről  szó  sem  lehet  —  de 
férjeiken,  rokonaikon  ?  s  nem  boszankodtak-e,  hogy 
minden  szelidségök  mellett  szóvitázni  kényteleníttet- 
tek?  Ez  vala  Jón4s  főhibája  is.  Nincs  ember,  ki  szi- 
vesebben vitatkozott,  mint  ő,  s  természetes,  hogy  az 
ügyvédi  pálya,  mely  e  hajlandóságnak  oly  tágas  tért 
nyit,  annyival  kedvesebb  lőn  előtte,  mert  rajta  azon 
másik  szenvedélye  kielégítésére  is  alkalmat  talált, 
mely  őt  az  elnyomott  igazság  pátolására  készteté. 
Ezen  kívül  még  egy  ok  vala,  mely  őt  e  pályán  vissza- 
tarthatá.  A  Kályhásy-család  táblaügyvéde  ép  akkor 
halt  meg,  s  miután  ezen  becsületes  ember  az  irás 
szavai  szerint,  semmit  sem  vihetett  magával,  a  Kály- 
hásyak  pereit  is  itt  hagyta,  s  a  családfő,  ki  Porváron 
Tengelyivel  megismerkedett,  majhnem  eltökélte  magá- 
ban, hogy  törvényes  ügyeit  reá  bi2za. 

Br.  EotvOs  :  A  falu  jcgyitfjc.  1.  ^ 


A  mint  mondám,  egy  embernek  köszönhetjük,  hogy 
ez  nem  történt.  —  Hajtó  Pál,  Porvárnak  eddig  leg- 
híresebb ügyvéde  (mcgkimélem  olvosóimat  leirásával, 
hisz  megyei  ügyvédeink  nagyrészint  ép  úgy  hasonlí- 
tanak egymáshoz,  mint  pereik,  egyik  valamivel  hosz- 
szabb,  másik  rövidebb  —  a  physiognomia  ugyanaz) 
Hajtó  Pál,  mondom,  rendkívüli  hajlandósággal  visel- 
tetek hősünk  iránt.  Ha  mások  hevességét  rosszaiák,  ő 
(ha  maguk  voltak)  egyre  biztatá,  hogy  még  élesebben 
támadja  meg  a  törvényszéket,  ő  őrzé  meg  erényét 
most  is  azon  veszélyektől,  melyek,  mint  sokan  hiszik, 
az  ügyvédi  pályát  környezik. 

—  Barátom,  te  nem  vagy  ügyvédnek  való  —  így 
szólt  ifjú  kedveltjéhez,  —  téged  magasabbra  terem- 
tett az  ég.  Ha  úgy  lennék,  mint  te,  egészen  a  poli- 
tikára adnám  magam,  hisz  látod,  csak  ez  úton  hasz- 
nálhatsz igazán.  A  mint  a  dolgok  állnak,  minden  ipar- 
kodásod  daczára  egy  pert  vesztesz  a  másik  után,  s 
fáradságod  nemcsak  hogy  nem  jövedelmez,  hanem  még 
haszontalan  is.  Magyarországot  reformálni  kell,  s  erre 
épen  te  születtél ;  hisz  a  politikával  együtt  űzheted 
ügyvédségedet. 

E  szavak  sokszor  s  mindenféle  alakban  ismételtetve, 
végre  meggyőzek  Jónásunkat;  s  a  kinek  ifjúkorában 
ily  dolgok  mondattak  s  ki  el  nem  hivé,  az  bátran  hiú 
bohócznak  vagy  akárminek  nevezheti ;  elég  az  hozzá, 
hogy  gyűlés  közelgvén,  egész  komolysággal  készült  új 
hivatásához. 

A  nap  eljött.  Tengelyi  elmondá  beszédét,  s  az  egész 
közönség  elbámult  rajta.  Nem  a  beszéd  maga,  mely, 
mint  mindenki  gondolhatja,  diákul  tartatott,  s  mely- 
nek nyelve  Ciceróét  utánozva,  annyira  elavult,  s  elvei 
annyira  újak  valának,  hogy  bámulásra  már  ez  is  elég 
okot  nyújthatott,  hanem  hogy  egy  fiatal  ügyvéd,  alig 
huszonnégy  éves,  nem  is  táblabíró  s  még  kevésbbé 
birtokos,  szólni  mert,  ez  oly  meglepő,  oly  hallatlan 
dolog  vala  már  magában  véve  is,  hogy  a  nemes  tábla- 
bírói sereg  első  pillanatban  alig  találhata  szót  indig- 

natiója  kifejezésérc.  Végre  a  sokáig  visszatartott  nemes 
harag  kitört  egész  hatalmában.  Alispán,  főjegyző, 
főügyész  és  a  fő-főtáblabirák  egész  serege  fölzúdult 
a  szerencsétlen  ellen,  ki  nemes  czéhök  körében  kon- 
tárkodni merészelt.  Tengelyi,  mindenről  megfeled- 
kezve, viszonzá  csapásaikat  s  mosott  alispánt,  főjegy- 
zőt, ügyészt  s  fő-főtáblabirákat,  egészben  s  egye.i- 
ként,  míg  e  hosszú  vita  végén  az  egész  közönség 
actiót  kiáltott  fejére.  Utolsó  huszonöt  forintja,  melyet 
magával  hordott,  ott  maradt  a  kegyetlen  főügyész 
kezei  közt,  s  Jónás  haragtól  lángoló  arczokkal  tért 
vissza  lakába,  esküdve,  hogy  bosszút  áll  c  méltatlan- 
ságokért. 

A  mint  látjuk :  hősünk  politikai  fölléptében  sem  volt 
sokkal  szerencsésebb,  mint  az  ügyvédi  pályán,  s  első 
jutalmul,  melyet  fáradozásaival  kiérdemelt,  a  huszonöt 
forinton  kívül,  csak  azt  nyeré,  hogy  Kályhásy,  kit  a 
gyűlésben  különös  szorgalommal  oktatott,  pereit  Hajtó 
barátjára  bizá.  De  szilárd  lelke  nem  csüggedett  el 
azért.  Minden  alispánnak,  főügyésznek,  jegyzőnek 
van  mindig  legalább  egy  ellensége:  az  t.  i.,  ki  utána 
alispán,  ügyész  vagy  jegyző  akarna  lenni ;  így  vala 
az  Taksony-megyében  is ;  s  midőn  a  jelen  tisztviselők 
ellen  kikelt,  Jónásnak  természetesen  nemcsak  ellenei, 
hanem  barátai  is  támadtak.  Főkép  Konkolyi,  kit  Réty 
ellenei  alispánnak  jelöltek  ki,  nem  győzé  eléggé 
dicsérni  eszét  s  bátorságát,  melylyel  föllépett.  Kon- 
kolyi büszke  volt,  vagy  legalább  annak  tartatott,  s 
azért  a  kisebb  nemesség  közt  kevés  népszerűséggel 
birt.  Réty  e  részben  az  ország  minden  alispánait 
sokkal  felülmulta,  senki  szívesebb  hangon  valakit 
uramöcsém  vagy  bátyámnak  nevezni,  nejéről  s  gyer- 
mekeiről kérdezősködni,  vagy  végre  egy  pohár  bort 
ajánlani  nem  tudott  —  s  ez  utolsó  népszerűség  dol- 
gában a  főpont,  mert  hisz  szeretetünknek,  mint  a  rét 
füvének,  öntöztetni  kell,  hogy  nőjön:  —  senki  több 
nemes  társat  egy  huzamban  kebléhez  szorítani  s  meg- 
csókolni nem  birt.  Félni    lehetett   tehát,    hogy  ámbár 

KonkoJyi  részéről  minden  megkísértetett,  mi  a  nemes- 
séget érdemeiről  meggyőzhette,  s  a  szegényebb  ne- 
messég csapszékekben,  az  előkelőbbek  barátságos 
lakomáknál  eleget  tapasztaltak,  mi  őket  az  alispán- 
jelölt hivatalképességére  figyelmezteté,  mégis  Réty 
népszerűsége  a  választásnál  győzni  fog.  Konkolyi 
ügyvéde  Hajtó,  ki  e  viszonyokat  mindenkinél  jobban 
ismeré  s  tudta,  hogy  jó  bor,  minő  principálisa  szőle- 
jében termett,  szép  kastély,  húszezer  forint  jövede- 
lem s  hozzá  még  a  kamaráskulcs,  a  lehető  legszebb 
tulajdonok  arra,  hogy  valakiből  tökéletes  alispán  vál- 
jék, de  hogy  ezekhez  mindenek  előtt  még  az  is  szük- 
séges, hogy  az  annyi  érdemmel  föJruházott  meg  is 
választassék ;  éjeket  virrasztott  a  dolgok  ily  aggasztó 
állása  felett,  midőn  Tengelyi  föllépte  egyszerre  új 
reménynyel  tölte  szivét. 

Elment  tehát  még  aznap,  midőn  beszédét  tartá, 
Jónásunkhoz.  Elmondá,  mennyire  fölindult  azon  mél- 
tatlanságon, mely  rajta  elkövettetett,  mennyire  meg- 
győződött, hogy  azon  tisztviselői  karral,  mely  ma  vele 
is  érezteté  zsarnokoskodását,  tovább  élni  nem  lehet, 
hogy  mindennek  csak  Réty  oka,  hogy  bosszút  kell 
állniok  ezen  alávalóságétt,  s  hogy  Konkolyi  ő  nagy- 
sága is  osztozik  e  nézetekben  s  örvendeni  fog,  ha 
egy  ily  kitűnő  fiatal  emberrel  megismerkedhetik. 

Valami  hatása  a  hizelgésnek  mindenikünkre  van,  s 
főkép  szónok  talán  nincs  a  világon,  ki  ha  neki  az 
mondatik,  hogy  beszéde  által  valakit  meggyőzött, 
kételkedni  tudna  e  vallomáson.  Estve  Jónás  Hajtó 
barátjával  elment  Konkolyi  kamarás  úrhoz,  s  midőn 
a  számos  társaságot  látá,  mely  mind  oly  nyájas  volt 
iránta,  s  szabad  elveit  annyira  helybcnhag)'á,  szinte 
sírhatott  volna  örömében.  A  kamarás  úr  majdnem 
ugyanazokat  monda,  miket  előbb  Hajtótól  hallott,  s 
végre  egész  komolysággal  fölszólítá,  hogy  a  jövő 
tisztválasztásnál  hivatalt  vállaljon.  Mert,  úgymond, 
miután  nem  a  megye  törzsökös  családjai  közé  tartozik, 
más  mód  nincs,  mely  által  szavainak  hatást  szerezhetne. 

Eleinte  Jónás  vonakodott;  ifjúságát,  szegénységét 
s  hogy  a  megyében  ismeretlen,  egy  szóval  fölhozott 
mindent,  mi  neki  e  körülmények  közt  akadályul  lehe- 
tett. —  Nem  ismerjük-e  mi?  —  szóla  ellenben  a 
nyájasan  mosolygó  kamarás,  —  csak  egy  beszédből 
igaz,  sed  ex  ungve  leonem !  Bizzék  bennünk  s  főbiró- 
nak  teszszük.  Hisz  ön  nemesember,  s  az  Magyar- 
országban, bármi  szegény  s  ismeretlen  legyen,  min- 
denné válhatik.  —  Jónás  tökéletesen  capacitálva  volt, 
s  ha  az  éjjel  nem  hunyta  is  be  szemeit,  Porváron 
aligha  vonult  valakinek  fején  több  álom  keresztül, 
mint  az  övén.  Hisz  Magyarország  alkotmányos  ország, 
hol  csak  a  többség  határoz,  s  ennek  megnyerésére, 
legalább  nemes  embernek,  érdemnél  egyéb  nem  kell. 
Százszor  biztatta  magát  hősünk  e  gondolattal,  s  most, 
midőn  a  kir.  kamarás  is  ugyanazt  mondja,  midőn  az 
ő  meggyőződése  szerint  is  magyar  nemesből  minden 
válhatik,  miként  kételkednék  ezen  elv  valóságán  ő 
maga? 

Jónás  tehát  testestül-lelkestül  Konkolyiánussá  vált. 
Hajtónak  föladata  az  vala,  hogy  neki  a  kisebb  nemes- 
ség között  minél  nagyobb  pártot  szerezzen.  Szeren- 
cséjére a  beszéd,  melyért  megactióztatott,  c  czélra 
különösen  alkalmatosnak  mutatkozott.  Jónás  azon  el- 
\yomásról  szólt  vala,  melyben  alsóbb  osztályaink  e 
nazában  élnek.  Hajtó  mcgszerzé  s  a  változandók  meg- 
változtatása után  lefordítá  e  beszédet.  Hol  a  beszéd- 
ben szegények  említtettek,  « szegény  nemesemberek » 
tétettek.  Hol  a  büntetőperek  hosszúsága  s  a  rabok 
kínzásairól  vala  szó,  ott  az  említtetett :  mi  sebesen 
folynak  le  a  megye  nemessége  ellen  indított  büntető 
keresetek,  úgy  hogy  némelyek  közülök,  mikor  a  végső 
Ítélet  hozatik,  még  meg  sem  halhattak.  Hol  Jónás 
szívreharólag  festé  a  nyomort,  melybe  az  adózó  nép 
a  közmunkák  által  helyeztetik,  jelesen,  hogy  marhái 
elcsigázva  annyi  fáradság  után  maholnap  elpusztul- 
nak, ott  a  fordító  az  annyi  abactio  és  invagiatio  súlya 
alatt  naponként  inkább  elsoványodó  nemesi  marhákra 

fordítá  figyelmét,  melyek  minden  urasági  földek  s 
legelőktől  elzáratnak.  Hogy  e  fordítás,  ha  Jónás 
kezébe  jut,  talán  nem  elégíti  ki  kivánatát,  azt  hiszem 
(minden  író  ócsárolni  szokta  fordítóit),  hogy  azonban 
e  beszédnek  így  sokkal  több  hatása  volt,  az  nem 
szenved  kétséget;  s  alig  múlt  két  hét  s  már  a 
rácziak  s  pálfalviak  s  a  többi  községek  nem  szóltak 
másról,  mint  jövendő  főbirájokról,  kinek  Konkolyi 
tanyáin  a  legnagyobb  lelkesedéssel  emeltettek  napon- 
kint a  tisztelet  poharai.  Midőn  Réty  pártja  e  taktikát 
észrevéve  s  ellenméregként  más  fordítást  köröztetett, 
már  késő  volt.  Tengelyi  népszerűsége,  főkép  az  által 
növelve,  «mert  ez  áldott  ember,  ki  a  szegényeket 
védelmezi,  már  egy  actio  martyrságán  is  keresztül 
mcntD,  nem  volt  oly  könnyen  megrontható.  Vala- 
hányszor a  nemesek  Porvárra  jöttek,  elmentek  űj 
tribunusokhoz,  s  valahányszor  ő  Konkolyival  vagy  a 
párt  egy  másik  fejével  valamely  nemesek  hadnagyánál 
megszállt,  éljenek  fogadák.  Mindenki  előhozá  füstös 
leveleit,  tanácsot  kért  s  rábizta  ügyét.  Véletlenül  azon 
rabok  közül,  kiket  a  törvényszék  előtt  védelmezett, 
az  egyik  ráczi  nemes  volt,  azon  táblabiró  pedig,  ki 
ellen  az  adóssági  perben  oly  hatalmasan  allegált,  a 
pálfalviakkal  most  épen  tilalomtörés  végett  viszon- 
gásokban  élt.  így  ez  ügyvédi  érdemek  is  nem  kis  hasz- 
nára szolgáltak,  s  a  jó  vörös  bor  árjain,  ugyanazon  gályán, 
melyen  Konkolyi  duzzadt  vitorlákkal  az  alispánság  felé 
evezett,  szegény  hősünk  is  közeige  főbirói  hivatalához, 
melyre  már  a  legszebb  boldogítási  terveket  készen 
tartá  fejében. 

így  álltak  a  dolgok,  midőn  a  főispán,  mint  való- 
ságos békeangyal,  —  mint  a  fogadó  küldöttség  szó- 
noka egészen  új  fordulattal  monda  —  a  megyébe 
jött.  Konkolyi  mellett  nevezetes  többség,  Tengelyi 
főbirósága  ellen  alig  egy  szó.  De  « minden  dolognak 
két  oldala  van,  így  szóltak  sokan,  és  végin  pattan  az 
ostor,  s  a  mely  tyúk  sokat  kotkodácsol,  keveset  ■ —  és 
audiatur  et  altéra  pars,    mindenesetre  jó  volna    tran- 

sigálni».  —  De  miként?  Konkolyira  nézve  nincs 
nehézség,  az  öreg  Réti  szivesen  átengedi  neki  húsz 
évig  viselt  alispáni  hivatalát,  de  azon  egy  foltét  alatt, 
hogy  Sámuel  fia,  ki  a  főispánnal  együtt  jött  a  me- 
gyébe, főbiró  legyen  s  pedig  a  legnagyobb  szeren- 
csétlenségre ép  azon  járásban,  mely  Tengelyinek  volt 
szánva.  Mit  tegyünk?  ha  egyezség  nem  történik,  a 
megye  zavarba  jő  s  egyes  törvényhatóságában  az  egész 
haza  kárt  szenved ;  és  ha  történik  ?  de  erre  termé- 
szet szerint  mi  Konkoly ianusok  nem  gondolhatunk. 
Tengelyi  meg  lenne  csalva.  Itt  csak  a  főispán  segít- 
het. Konkolyi  tehát  elment  ő  excellentiájához  és  egy 
óráig  tartó  magánbeszélgetésben,  a  mint  monda,  szün- 
telen arra  kére,  hogy  Tengelyit  főbírónak  candidálja, 
de  hasztalan !  A  főispán  nem  engedett.  Kétségen 
kívül  utasítása  lehetett,  hogy  Jónást  a  candidatióból 
kihagyja ;  s  midőn  estve  a  Konkolyianusok  vezérek- 
nél conferentiát  tartottak,  nem  volt  senki,  ki  ily 
körülmények  közt  valami  józan  tanácsot  adhatna.  Igaz, 
ha  Tengelyi  le  akarna  mondani  követeléséről,  mely- 
nek kivitelére  a  főispán  nyilatkozata  után  úgy  is 
semmi  remény,  így  minden  a  legszebb  rendbe  jö- 
hetne. Az  egész  megye  nyugalma  tőle  függ,  s  ez 
áldozat  által  érdemet  szerezhetne  magának,  minőt 
soha  fiatal  ember  nem  szerze ;  de  ki  kívánhatná  tőle 
azt  ?  El  kell  követni  mindent,  habár  commissariust 
kapna  is  a  megye. 

Jónás  azon  korban  volt,  hol  könnyebben  semmire 
nem  határozzuk  magunkat,  mint  épen  áldozatra,  s 
természetes,  hogy  e  beszédeknek  vége  azon  határo- 
zott nyilatkozata  vala,  hogy  minden  követeléseiről 
szivesen  lemond,  ha  az  által  a  közjót  mozdíthatja 
elő.  —  Jól  teszed  —  szóla  őt  megölelve  egy  öreg 
táblabíró  —  még  fiatal  ember  vagy,  kezdjed  esküdt- 
ségen,  mint  mások.  Réty  úgyis  testi-lelki  jó  barátod, 
azonkívül  úrfi  s  nem  sokat  fog  gondolni  járásával  s 
te  mindent  kedved  szerint  rendezhetsz  el.  A  jövő 
tisztújításig    pedig  ő  kétségen    kívül    valami    dicaste- 

riumhoz  fölebb  megy,  te  pedig  minden  ellenszegülés 
nélkül  elfoglalhatod  helyét.  A  főispán  is  mondta  már, 
hogy  gondja  lesz  reád.  —  S  a  dolog  el  lőn  határozva, 
Tengelyi  főbíróság  helyett  esküdtségre  concurrált  s 
tökéletes  béke  s  egyetértés  közt  virradt  föl  a  tiszt- 
újítás nagy  napja. 

Réty  lemondása,  az  alispánok,  főügyész,  jegyző  s 
főbirák  választása  mind  úgy  történt,  mint  előre  ki 
volt  csinálva;  az  ifjú  Réty  választásáig  —  ki  a  főbirák 
között  utolsó  vala  —  nem  mutatkozott  vélemény- 
különbség; s  ki  a  tisztújítás  előtti  ingerültségnek 
tanuja  volt,  s  mindazon  szitkokat  hallá,  melyekkel  a 
most  közhanggal  választottak  érintettek  s  a  trans- 
actióról  értesítve  nincs:  alig  hihetne  szemének,  hogy 
Konkolyi  veres  s  Réty  fehér  borából  oly  egybehangzó 
lelkesülést  ihattak  Taksony  patriotikus  rendéi,  hogy 
ennyi  színkülönbségnek  de  csak  legkisebb  nyoma  sem 
maradt  a  választásnál.  Szintúgy  maradtak  a  dolgok  az 
alszolgabirói  s  első  két  vagy  három  esküdti  hivatalok- 
nál. Az  egész  egy  jól  betanult  színdarab  mesteri 
előadásának  látszott,  s  Tengelyi,  ki  Rétyt  valóban 
szerété  s  mindazon  jót,  mit  egy  esküdt  embertársai- 
nak tehet,  költői  lélekkel  előre  élvezé,  oly  biztos  vala 
választásáról  s  oly  nyugalommal  hallá  nevét  a  kijelöl- 
tek között,  minőt  soha  esküdt  restauratión  nem  élve- 
zett. De  vannak  dolgok  az  égben  s  a  föld  felett, 
főkép  tisztújítások  alkalmával,  melyekről  bölcseink 
nem  álmodoznak,  s  ilyen  vala  az,  hogy  Tengelyi,  kit 
előbb  a  közakarat  főbírónak  kívánt  vala,  most,  midőn 
esküdtnek  jelöltetik  ki,  egyszerre  a  legparányiabb 
kisebbségben  látja  magát;  s  habár  Konkolyi,  mint 
Brutus  fiainak  halálos  Ítéleténél,  hallgatva  tűri  el  c 
csapást,  mely  szívének  kétségen  kívül  mindenek  fölött 
fáj,  s  Hajtó  annyira  meg  van  hatva,  hogy  e  jelenet- 
nél a  tanácskozási  termet  elhagyni  kényteleníttetik,  s 
a  fiatal  Réty  szomorúan  lehajtja  fejét  s  hősünknek 
minden  barátai  nemes  haragúkban  mind  elnémulnak, 
ez  a  dolgon  nem  változtat  semmit.  Tengelyi  keresztül 

esett  s  esküdtnek  egy  ráczi  közbirtokos  kiáltatott  ki, 
ki  Konkolyinak  legjobb  kortese  lévén,  a  köznemesség 
szeretetét  magának  is  megszerzé. 

Jónás  el  vala  keseredve.  Élte  minden  reményei,  s 
mi  még  fájdalmasabb,  azon  bizodalom,  melylyel  az  em- 
berekhez viseltetett,  meg  valának  ingatva.  Fényes  jövő 
helyett  előtte  komoran  intve  a  szükség  állt  és  senki 
a  világon,  kihez  ennyi  baj  között  támaszkodnia,  kiben 
bíznia  lehetne.  Igaz,  itt  volt  Réty;  de  habár  vala- 
hányszor szóba  álltak,  kedves  Jónás  és  Samunak 
nevezek  s  igen  barátságosan  tegezek  is  egymást,  azon 
napok,  hol  a  heidelbergi  egyetemen  jobb  pajtás  e 
két  magyarnál  nem  volt,  mégis  elmultak.  A  többiek- 
ről nem  is  szólok;  a  ki  olvasóim  között  tisztújításnál 
átesett,  tudni  fogja  saját  tapasztalásából,  hogy  azon 
kisebbség  is,  mely  őt  hivatalára  választani  akará,  mint 
homokos  földön  a  víz  eső  után,  ily  körülmények  közt 
mindig  eltűnik.  Jónás  egészen  elhagyatva  állt  s  alig 
tűrhette  volna  életét,  ha  a  kegyes  végzet  nem  nyújt 
új  vigasztalást  bajai  között. 

Jónás  szeretett.  Először  életében  s  igazán,  mint 
csak  az  szerethet,  ki  visszataszítva  mindenünnen,  lel- 
kének egész  erejével  azon  egy  lényhez  ragaszkodik, 
melyet  a  kegyes  Istenség  elébe  vezetett,  hogy  remél- 
jen és  élvezzen  ő  is.  Nem  leszek  hosszas  e  tárgynál, 
8  főkép  Erzsi  leírásával  egészen  megkímélem  olvasói- 
mat. Leányok  majdnem  mind  hasonlítanak  egymáshoz. 
Ha  kedveseiket  kérdezed,  csak  angyalokat  találsz ;  ha 
másokkal  szólasz  (nem  mondom  ugyanazon  faluban 
vagy  társasági  körben  élő  leányokkal  vagy  anyáikkal, 
hanem  csak  más  férfiakkal),  jobbadán  bizony  csak  jó, 
csinos,  derék  leányok  azok  nagyrészint  mind.  Ilyen 
vala  Erzsi  is,  (kivsl  mint  Erzsébet  asszonynyal  nem- 
sokára megismerkedünk),  a  nevezetes  csak  az,  hogy 
Jónás  kedves  személyes  tökélyein  kívül  nem  bírt  egye- 
bet, s  hogy  hősünknek  mindenekelőtt  valami  kereset- 
módról kellé  gondoskodnia,  ha  e  szép  világon,  hol 
még  a  liliomoknak  is  csak  igen   könnyű    tavaszi  kön- 

tös  adatott,  kedvesével  együtt  az  éhenhalás  proces- 
susán  keresztülmenni  nem  akar. 

A  sors  Jónásnak  ez  egyszer  kedvezni  látszott. 
Apjának  jó  barátai,  a  jó  hír,  melyet  mint  kitűnő  deák 
a  debreczeni  coljegiumban  maga  után  hagyott,  mindez 
segíté  őt,  midőn  egy  nagyobb  község  kántori  helyeért 
folyamodott ;  s  habár  e  helyzet  fényesnek  nem  nevez- 
hető, szükségeiről  gondoskodva  volt,  s  azon  Ígéret, 
hogy  az  első  nyilasnál  a  debreczeni  collegiumban 
professorságra  számolhat,  szebb  jövőt  igért. 

Nem  állt  tehát  szerencséjének  útjában  semmi,  s  a 
boldog  kántor  örömdagadó  kebellel  vezeté  ifjú  nejét 
kis  házába,  melynek  szalmafödele  ép  úgy  védhcté  őket 
vész  s  zivatar  ellen,  mint  bármely  palota,  s  melyben 
ennyi  szeretet  egész  mennyországot  alkotott  számukra. 
Csak  egy  valaki  feledve  a  számolásból :  Erzsébet 
catholika  volt.  Jónásunk  szerelme  hevében  s  annyi 
szép  remények  közt  feledé  hitéről  kérdezősködni,  s 
így  történt,  hogy  a  reformált  község  felzúdulva  a 
botrányon,  hogy  kántorja  más  vallású  nőt  választott 
magának,  hősünket  egy  év  múlva  elküldé,  s  hogy,  mi 
igen  természetes,  a  professorsági  remények  is  füstbe 
mentek. 

li  Újra  aggódni,  újra  küszködni  kellé  tehát  minden- 
napi kenyeréért  s  Jónás  elkeseredett  szívvel,  de  nyu- 
godtan fogott  e  nehéz  munkához.  —  Kit  az  istenek 
gyűlöltek,  abból  nevelőt  csináltak,  —  szól  a  deák  köz- 
mondás, s  így  természetes,  hogy  sorsüldözte  hősünk 
sem  kimehetett  meg  a  bajtól,  s  hosszú  keresés  után 
csakugyan  egy  nevelői  hivatalra  tett  szert.  A  ház, 
melybe  jutott,  a  jobbaknak,  azaz  azoknak  egyike  volt, 
hol  a  nevelő  szép  fizetés  és  nyugpénz  mellett  a  sza- 
kácscsal s  komornyikkal  majdnem  egyenlő  lábon  áll, 
s  noha  két  fiú  bizatott  gondjára,  mi  már  csak  azért 
is  elég  baj,  mert  két  úrfi  mindig  többet  lármáz  s 
kevesebbet  tanul,  mintha  csak  egy  volna,  s  noha  apai 
s  anyai  szeretet  a  két  fiú  között  megosztva,  a  nevelő 
fáradozásai    sikeres    ellensúlyát    képezek,  s  mindazon 

kis  bajok  s  szenvedések,  melyek  egy  nevelőnek  életét 
elkeserítik,  nem  hiányoztak  nehéz  ösvényén,  —  Jónás 
mindezt  eltűré.  Minden  jobb  ember  életének  legfáj- 
dalmasabb időszaka  az,  melyben  meggyőződve  magas 
terveinek  kivihetetlenségéről,  egoismusra  kényszerít- 
tetik, s  kik  előbb  az  egész  emberi  nemet  vagy  leg- 
alább hazánkat  akartuk  boldogítani,  vérző  kebellel 
egy  kis  szerencsét  keresünk  önmagunknak,  Jónásra 
nézve  rég  eljött,  ő  szerénynyé  vált  kivánataiban, 
Erzsébet  vele  egy  házban  lakott,  jövője  biztosítva 
volt,  ő  megelégedett  helyzetével.  —  Sorsa  máskép 
határozá,  A  ház,  melyben  nevelősködött,  katholikus 
volt,  ő  reformált ;  mint  midőn  még  kántor  volt  s 
katholikus  nőt  választott  magának,  az  egész  község, 
úgy  most  az  apa  barátai  s  az  anya  rokonai  felzúdultak 
e  vallási  botrány  ellen,  s  jeléül,  hogy  e  honban  min- 
den vallásfelekezet  legalább  a  keresztyén  türelemre 
nézve  egyenlő.  Tengelyi  ismét  elbocsáttatott,  s  mint 
gazdasági  tiszt  kezdé  meg  újra  éltének  nehéz  ösvényét. 
Tengelyi  azon  emberek  egyike  vala,  kik  minden 
foglalatosságnál  föltalálják  az  összeköttetést,  melyben 
az  valamely  szép  vagy  nagyszerű  eszmével  áll ;  s 
innen  van,  hogy  valamint  senki  magát  könnyebben 
új  életmódhoz  nem  határozá  el,  úgy  senki  többször 
csalódva  nem  érzé  magát.  így  járt  most  is.  Midőn 
magát  gazdatisztségre  szánta,  Virgil  Georgiconja  tölte 
el  képzetét,  később  csak  ablaka  előtt  a  magas  szemét- 
domb s  azon  még  sokkal  mocskosabb  érintkezések 
maradtak  meg  ábrándjaiból,  melyekbe  hivatala  által 
jött.  Virgil  Georgiconában  egészen  megfeledkezett  az 
urbáriumról,  s  mégis  ennek  alkalmazása  volt  Tengelyi 
tisztségének  egyedüli,  vagy  legalább  fő  kötelessége, 
mihez  még  az  járult,  hogy  ura  —  igen  szabadelvű 
nagyságos  úr,  ki  Voltairet  s  Rousseaut  majdnem  könyv 
nélkül  tudá,  —  az  urbáriumot  elavult  s  felvilágosodott 
századunkhoz  nem  illő  törvénynek  tartva,  azon  szebb- 
nél szebb  javításokat  kisértett  meg,  melyek  szegény 
Jónásunkat  majdnem  kétségbeejték. 

Miután  parasztjai  sokkal  kevesebb  földet  birtak, 
mint  az  úrbér  szerint  birniok  kellett  volna  s  tudta, 
hogy  egész  idejöket,  mely  az  Isten,  úr  s  megye  szol- 
gálatából fölmarad,  telkeikre  nem  fordíthatják,  a  méltó- 
ságos úr,  ki  a  henyeség  veszélyeit  magáról  ismeri, 
mint  jó  apa  gondoskodott,  hogy  gyermekei  az  úrbéri 
kötelesség  felett  is  elégséges  munkával  láttassanak  el. 
Ezenkívül  még  más,  igen  czélszerű  javítások  hozattak 
be  e  nemes  férfiú  jószágain.  így,  mint  jó  hazafi  nem 
ismervén  el  a  devalvatiót,  mennyire  hatalma  terjedett, 
azaz  jószágain,  csak  ezüst  pénz  fogadtatott  el  s 
természet  szerint  ebben  szedette  a  füstpénzt  is. 
Hasonlókép  gondoskodott  jobbágyai  neveléséről.  Nem 
azon  közönséges  nevelést  értem,  mely  Írásban,  olva- 
sásban s  több  ily  haszontalanságokban  áll,  hanem 
azon  fontosabb  gyakorlatit,  mely  az  életre  készít  s 
mert  ezt  természet  szerint  az  urasági  udvarban  kap- 
hatni legczélszerűbben,  egész  háza  teli  volt  jobbágy- 
fiúkkal s  leányokkal,  kik  majd  mint  lovászok,  majd 
mind  konyhaszolgálók,  vagy  a  fonóban  minden  díj 
nélkül  az  élet  leghasznosabb  mesterségeiben  oktat- 
tattak. 

Jónás,  ki  mindezen  dolgokban  akaratlan  eszköz  val a, 
szive  keserűségében  evé  mindennapi  kenyerét  s  csak 
a  szükség  ellenállhatlan  philosophiája  tarthatá  őt 
vissza  helyén,  mely  érzeményei-  s  meggyőződéseivel 
egyaránt  ellentétben  állt.  De  mit  vala  tennie?  hisz 
Erzsébet  legalább  boldognak  érzé  magát  s  itt-ott 
volt  egy  köny,  melyet  letörölhetett,  egyes  szenvedé- 
sek, melyeknek  enyhet  nyújthatott  e  helyzetében  is. 
Két  év  múlt  el  így,  midőn  egyszerre  fenyegető  leve- 
lek szórattak  szét,  melyekben  az  uraság  minden  épü- 
leteire a  vörös  kakas  leszállása  igértetett.  A  vizsgá- 
latnak nem  lett  eredménye  s  épen  pünkösd  napján 
egyszerre  csűrökön  s  aklakon  kívül  Jónásunk  háza  is 
lángban  állt.  A  többi  tisztek  lakásai  cseréppel  lévén 
födve,  kárt  nem  szenvedtek.  A  gonosztevők  egyike 
tetten    kapatott    s    a    statarialis    birőság  s  később    az 

akasztófa  alatt  nyilván  kímondá,  hogy  csak  mindazon 
kegyetlen  igazságtalanságok,  melyek  rajta  az  uraság 
által  elkövettettek,  bírták  őt  gonosztettére  s  hogyha  a 
tisztek  előbbi  bánásmódukat  meg  nem  változtatják, 
találkozni  fognak  utána  többen  is,  kik  rokonaik  ked- 
veért tettét  ismételni  fogják. 

A  botrány  irtóztató  vala.  A  méltóságos  földesúr, 
kiben  a  megye  egyik  legfelvilágosodottabb  s  szabad- 
elvűbb táblabiráját  tiszteié,  ki  soha  templomba  nem 
ment,  soha  még  az  esküdtet  sem  nevezé  máskép, 
mint  uramöcsémnek  s  ha  az  utczán  végig  ment,  minden 
gyermeknek  nyájasan  arczára  veregetett  (később,  ha 
ily  gyermekek  lovászokká  vagy  más  cselédekké  nőt- 
tek, e  veregetés  velük  együtt  nőtt),  ily  földesúr  miként 
lehetne  ily  úrbéri  kihágásoknak  elkövetője?  Termé- 
szetesen csak  a  tisztek  egyedüli  okai  mindazon  el- 
keseredésnek, mely  a  jobbágyok  között  létezett.  Itt 
példa  kellé,  azt  átlátta  mindenki  s  leginkább  a  méltó- 
ságos úr  maga ;  s  mivel  minden  tisztjei  között  nem 
volt  senki,  kihez  ő  méltósága  kevesebb  szívvel  visel- 
tetett volna,  mint  Tengelyihez,  miután  ő  vala  minden 
tisztek  között  az  egyetlen,  ki  az  igazgató  világos, 
noha  csak  szóval  adott  parancsainak  ép  az  úrbéri 
viszonyokra  nézve  ellentmondott,  ki  midőn  a  szeren- 
csétlenség kitört,  nyilván  és  kíméletlenül  az  uraság 
ellen  szót  emelt,  végre  ő,  kinek  háza  felgyújtatott  s 
kit  e  szerint  maga  a  gyújtogató  mint  azt  jelölte  ki, 
ki  ellen  az  ingerültség  legmagasb  polczra  hágott : 
semmi  sem  természetesebb,  minthogy  ismét  ő  válasz-* 
tátott  áldozatul  s  minden  kérés  ellenére  röviden 
elbocsáttatott. 

Kevés  bútora  s  az,  mit  magának  szolgálata  alatt 
szerzett,  elégett  s  szegényebben,  mint  kiindult,  tért 
vissza  két  évi  fáradozás  után  Porvárra,  honnét  annyi 
reménynycl  távozott. 

Itt  kezdődik  hősünk  életének  legszomorúbb,  habár 
épen  nem  legköltőibb  szaka,  mely  alatt  számtalan 
Ínség    8    önmegtagadás    közt    mindennapi    kenyeréért 

küzdött  s  melynek  részletes  leírásával  olvasóimat  nem 
fogom  fárasztani.  Tengelyi  kész  vala  mindenre,  el- 
vállalt volna  minden  szolgálatot,  nem  irtózott  semmi 
munkától,  hasztalan!  a  sors  nem  engedé,  hogy  vala- 
hol megpihenhessen.  A  hol  gazdasági  tisztséget  kért, 
ott  utolsó  szerencsétlensége,  —  ha  port  keresett,  a 
taksonymegyei  birák  ellenségeskedése,  mely  miatt 
minden  pöreit  elveszte,  —  ha  mint  nevelő  ajánl- 
kozott —  majd  elvei,  majd  vallása,  majd  nyugtalan 
természete,  mely  miatt  eddig  nem  férhetett  meg  sehol, 
hozattak  fel  ellene,  egy  szóval,  ha  egy  vagy  má? 
ügyvéd  helyett  itt-ott  replicát  vagy  kérelemlevelet 
nem  ir  s  neje  mosás-  s  varrással  nem  keres  pár  forin- 
tot. Tengelyi  minden  tudománya  s  szorgalma  mellett 
koldulni  kényszeríttetik. 

Így  múlt  el  ismét  három  év  s  a  mit  nem  csudálha- 
tunk eléggé,  a  nélkül,  hogy  Réty,  ki  azalatt  apja  után 
örökségébe  lépett  s  alispánná  lett,  barátjáért  csak  a 
legkisebbet  tett  volna.  Annyira  tiszteié  barátját,  hogy 
őt  még  legnagyobb  Ínségében  sem  akará  valamely 
adomány  vagy  ajándék  által  megsérteni ;  a  mi  pedig 
befolyását  illeti,  mely  által  hősünket  valamely  hivatal 
vagy  tisztséghez  segíthette  volna,  Réty  azon  ritka 
erényű  emberek  közé  tartozott,  kik  hatalmukkal  soha 
barátjaik  elősegítésére  vissza  nem  élnek ;  s  így  elvei 
által  lekötve,  azon  szomorú  helyzetben  látá  magát, 
nem  tehetni  semmit  leghívebb  bajtársáért.  De  az  aka- 
rat egyiránt  erősen  élt  keblében  s  miután  Jónásunk 
három  évig  ennyi  bajjal  küszködve,  már  majdnem 
lemondott  minden  reményről  is,  egyszerre  ott  terem 
kis  szobájában  a  nemeslelkű  alispán  s  tudtára  adva, 
hogy  a  tiszaréti  jegyző  meghalt,  kéri,  nem  vállalná-e 
el  hivatalát?  nemeslelkűségének  túlzásában  annyira 
menve,  hogy  valamint  az  azelőtti  jegyzőt,  úgy  őt  is 
a  hivatallal  összekötött  telekre  nézve  fölmenti  minden 
úrbéri  tartozásoktól. 

Jónás  megköszöné  Réty  gondoskodását  s  még  azon 
héten    kiment    Tiszarétre,    hol  őt  történetünk  kezdc- 

tén,  mint  c  helységnek  hiísz  éven  át  hívataloskodott 
jegyzőjét,  ősz  fürtökkel,  de  még  testi-  s  lelkikép  ép 
erőben  találjuk. 

Ha  olvasóim  ezen  időről  valami  érdekest  kívánnak 
tudni,  legfölebb  azt  említhetem,  hogy  Tengelyi  pár 
évvel  történetünk  előtt  Tiszaréten  egy  kis  curialis 
házat  s  fundust  vásárolva  magának,  jegyzőségén  kívül 
gazdasággal  foglalatoskodott;  hogy  egy  leánya,  Vilma 
s  fia,  Pista  született,  kikkel  mint  az  egész  környék  leg- 
szebb leányával  s  legpajkosabb  fiával  nemsokára  meg- 
ismerkedünk;  hogy  Erzsébet  asszony  egy  idő  óta  jóval 
többet  pöröl  s  Jónásnak  Rétyvel  való  barátsága  főkép 
az  utolsó  követválasztás  óta  igen  elhidegült.  Más  ér- 
dekest nem  mondhatok.  Tengelyi  e  hosszú  idő  alatt 
nem  változott;  annyi  szenvedés  kissé  elkeseríté,  de 
azon  igazságszeretet,  melyet  rajta  ifjúkorában  láttunk, 
a  bátorság,  melylyel  minden  elnyomás,  minden  tör- 
vénytelenség ellen  fölszólalt,  ugyanazok  maradtak  s 
Erzsébet  asszonynak  igaza  volt,  ha  fejét  csóválva  azt 
monda,  hogy  férje  soha  megokosodni  vagy  valamire 
menni  nem  fog. 

Tengelyinek  már  külseje  is  tiszteletet  gerjesztett, 
de  még  inkább  neveié  ezen  érzeményt  a  komolyság, 
vagy  hogy  úgy  mondjam,  ünnepélyesség,  mely  e  férfiú 
magaviseletét  legszorosabb  házi  körében  is  jellemzé 
s  mely  által,  ha  társasága  kellemetlenné  vált  is,  a 
falusi  jegyző  azon  megvető  barátság  kitöréseitől  őriz- 
tetek r^icg,  melyekkel  leereszkedés  neve  alatt  sok 
becsületes  ember  felsőbbek  által  annyira  kínoztatik. 
Felsőbbekkel,  kik  által  a  megyei  nemességre  gyakor- 
lott befolyása  végett  fölkerestetett,  senki  az  udvarias- 
ság szabályait  szigorúbban  meg  nem  tartá,  de  senki 
hidegebb  közönyösséggel  nem  viszonozhatá  barátsá- 
gukat. —  Felsőbbjeink  -  így  szóla  többször  —  minket 
alsóbbakat  csak  annyiban  becsülnek,  mennyiben  hasz- 
nunkat vehetik,  mi  őket,  csak  a  mennyiben  tőlük 
félünk ;  én  nekik  használni  nem  akarok,  félni  nincs 
okom,  miért  fogadjam    hát,  vagy  keressem  barátsága- 


kat  ?  —  Hogy  Tengelyinek  ezen  tulajdona  neki  baráto- 
kat nem  szerzett,  azt  olvasóim  könnyen  átláthatják. 
A  felsőbb  osztályok,  midőn  az  alsóbbak  legaljasabb 
hibáit  magokévá  teszik,  eléggé  leereszkednek ;  ki  ve- 
hetné nekik  rossz  néven,  hogy  legalább  tulajdon 
hibáikat,  minő  a  büszkeség,  másokban  tűrni  nem 
akarják.  De  falusi  jegyzőnél,  ki  befolyása  által,  me- 
lyet a  nemességre  gyakorol,  hivatalában  biztosnak 
érzi  magát  s  a  kis  házat,  melyben  lakik,  mint  nemesi 
tulajdont  birja,  én  függetlenebb  teremtést  nem  isme- 
rek. Így  hősöm  nyugodt  lélekkel  nézheté  mindazon 
neheztel ést,  mely  az  alispántól  az  utolsó  esküdtig 
majdnem  minden  kebelben  ellene  forraltatott.  Tengelyi 
egyike  vala  azoknak,  kik  —  mint  mondani  szokta  — 
Caesaroknak  vagy  falusi  jegyzőknek  születtek;  azaz, 
ha  véletlenül  Caesarokká  nem  lettek,  a  jegyzőségnél 
magasabbra  emelkedni  nem  tudnak  s  ő  rég  nem  vá- 
gyódott más  után,  mint  a  mivel  birt,  —  meggyőző- 
désből, mint  maga  monda,  vagy  kénytelenségből,  mint 
ellenei  hirdetek,  én  nem  mondhatom ;  de  józanul 
mindenesetre,  mert  azon  út,  melyen  magasra  halad- 
hatunk, nem  olyan,  hogy  az  által,  ki  azt  meghajlott 
fővel  keresni  nem  akarja,  föltaláltathatnék.  De  vala- 
mint Tengelyinek  ezen  hibái  Nagy  jó  tulajdonai  (nem 
tudom  minek  nevezzem  s  olvasóimra  bízom  e  fölötte 
kétséges  tárgy  elhatározását,  mely  bizonyosan  a  sze- 
rint fog  történni,  a  mint  az  alispánhoz  vagy  falusi 
jegyzőhöz  állnak  közelebb)  őt  elöljárói  előtt  gyűlö- 
letessé tevék:  úgy  nem  vala  talán  az  egész  ország 
jegyzői  közt  egy  sem,  ki  azon  nép  között,  melynek 
ügyei  rá  bízattak,  annyi  népszerűséggel  birna,  mint  ő. 
Voltak  itt  is,  kik  elveinek  túlvitt  szigorúságát  rossz 
néven  vevék  s  azon  fellengző  igazságszeretetet,  mely- 
lyel  minden  jó  ügyet  személytekintet  nélkül  pártola, 
sokallák.  De  végre  Tiszaréten  s  tíz  mérföldre  a  kör- 
nyékben nem  volt  talán  ember,  ki  Tengelyiről  cl 
nem  mondaná,  hogy  becsületes  ember;  s  ez  legbizo- 
nyosabb   jele    annak,    hogy    csakugyan    az  volt,  mert 

valamint  nagy  körökben  semnii  sem  csalódik  több- 
ször, mint  a  közvélemény,  úgy  egy  falu  szűk  korlátai 
közé  szorítva  biztosan  építhetünk  reá.  A  színhely 
nagyságával  nőnek  a  csalódások,  kis  szinpadon  csak 
azon  hibák  nem  vétetnek  észre,  melyek  nem  léteznek. 

Szorosabb  barátságban  azonban  Tengelyi  csak  egy 
férfival  állott,  Vándory  Boldizsárral,  kivel  őt  olvasóim 
most  a  Török-dombon  először  láták.  S  e  barátság 
vala  az,  mi  életének  egyik  fő  örömét  tévé. 

Vándory  s  Tengelyi  egyébiránt  a  legkülönbözőbb 
emberek  valának,  a  kiket  csak  elképzelhetünk  s  ép 
ez  vala  talán  oka  változhatatlan  barátságuknak.  Ugyan- 
azon tulajdonokat,  melyeket  magunk  birunk,  csak 
egyszer,  azaz  önmagunkban  szoktuk  szeretni.  E  két 
barát  hajlamai  s  tulajdonságai  kiegészítek  egymást. 
Mintegy  azért  látszanak  egymás  mellé  állítva,  hogy 
bennök  mindent,  mi  emberi  kebelt  nemesíthet,  egy- 
más mellett  találjunk.  Tengelyi  szigorúsága  után,  mely- 
lyel  az  emberekről  szólt,  Vándory  derült  életnézete, 
ki  mindennek  jó  oldalát  kiemelve,  mindenben  valamit 
talált,  mit  szeretnie  lehessen,  jóltevő  vigasztalásként 
hatott  reád. 

Ötven  éves  koráig  mindenki  vagy  kibékült,  vagy 
megboszankodott  a  sokaságra ;  s  ha  oly  férfinál,  ki, 
mint  Tengelyi,  többször  szorult  barátaira,  ez  utóbbi 
történt,  nincs  mit  bámulni  s  nincs  mit  neheztelni, 
főkép  ha  e  szigorúság  csak  az  elméletben  létezik  s 
így  volt  ez  Tengelyinél.  Ki  őt  beszélni  hallva,  azon 
ingerültséget,  melylyel  minden  gonoszról  szólt,  össze- 
hasonlítá  tetteivel,  meggyőződhetett,  hogy  irgalma- 
sabb férfi  széles  e  világon  nem  volt  annál,  ki  önmagát 
minden  gonosz  kérlelhetlen  üldözőjének  hirdeté.  Ne 
vádolják  azonban  olvasóim  következetlenséggel  e  fér- 
fiút, főkép  a  fiatalabbak  ne,  kik  éltökből  még  csak 
föltételeiket  ismerve,  nem  tudják,  mennyi  erényeket 
vesztünk  az  életben,  mihelyt  gyakorlásukra  alkalmunk 
jutott.  Ezer  ember  közt  alig  van  egy,  ki  nem  épen 
azon  tulajdonokról  szólna  legtöbbet  s  legszivesebben, 

melyeket  nem  bír  s  nem  ép  azon  dolgokra  nézve 
szerezte  volna  a  legtisztább  elveket  magának,  me- 
lyekre nézve  érzi,  hogy  ily  elvekre  szüksége  van. 
Gyávák  bátorságról,  rossz  birák  részrehajlatlanságról, 
önzők  a  hazáról  szólnak  legszívesebben ;  miért  ne 
tárhatna  ki  jámbor  jegyzőm  is  néha  szigorú  elveket? 
Nyugodtan  eltűrjük  az  alávalóságot,  szenvedjük,  sőt 
néha  kedveljük  a  legocsmányabb  erkölcstelenséget,  ha 
kellemes  alakban  közelít  hozzánk,  miért  ne  volnánk 
engedékenyek  az  erény  kis  hibái  iránt  ?  Ha  tetsző 
formába  nem  öntetett  is,  azért  senki  sem  taszítja  el 
magától  az  aranyat  s  nem  panaszkodik  senki,  hogy 
terhes  elhordani  vállain. 

i  Vándoryról  csak  keveset  mondhatok ;  azon  idő  óta, 
melyet  mint  lelkész  Tiszaréten  töltött,  hol  hősünknél 
pár  évvel  előbb  telepedett  le,  nyugodt  egyenlőség- 
ben folytak  napjai.  Múltjáról  mást  nem  tudunk,  mint- 
hogy Heidelbergben  tanult  s  hogy  ott,  noha  majdnem 
tíz  évvel  idősebb  s  theologus,  mégis  egyedül  Tenge- 
lyivel társalkodott.  Családjáról  s  gyermekkoráról  soha 
nem  beszélt.  Azon,  hogy  magyar,  senki  sem  kétel- 
kedett, ki  őt  szólni  hallá  s  ki  Tiszarétre  jővén,  az 
agg  lelkészt  ott  látta  hivei  között,  apának  hinné  gyer- 
mekei körében,  annyi  tisztelet  környezi  a  jámbor 
öreget,  annyi  szeretet  mosolyg  arczain  mindenkinek 
elébe.  Maga  a  Réty-család  osztozott  e  köztisztelet- 
ben s  talán  nem  volt  ember,  ki  ez  oly  büszke  ház- 
ban annyi  tekintélylyel  birt,  mint  Tiszarét  szerény 
lelkésze. 

Ez  az,  mit  hőseim  múlt  életéről  mondani  szüksé- 
gesnek tarték.  Ha  hosszasabb  voltam  s  valakit  olva- 
sóim közül  untattam,  gondolja  meg,  hogy  nem  éltem 
azon  írói  jogommal,  mely  szerint  őt  hosszú  előszóval 
vendégelhettem  volna  meg  s  ne  tegye  azért  félre 
könyvemet.  Regényem  csak  az  élet  képe  akar  lenni 
s  az  nem  lehet  mindig  mulatságos. 

Már  a  nap  Icalkonyodott  s  csak  még  néhány  piros 
felleg  jelölé  a  helyet,  hol  az  eltűnt,  midőn  a  barátok 

a  faluhoz  értek  s  Yándory  jó  éjtszakát  kívánva,  Jónás- 
tól elvált. 

Hősünk  magánosan  s  meglehet,  mert  a  törvény- 
kezési jelenet,  melynek  a  Török-dombon  tanuja  volt, 
érzelmeit  sérté,  vagy  talán  mert  múltjára  gondolt, 
komorabban,  mint  máskor,  tért  házába.  De  midőn  a 
kapunál  Vilmát  látá,  ki  vigan  elébe  lépett  s  midőn 
kebléhez  szorítá  a  nyájas  gyermeket,  a  gond,  mely 
homlokát  ránczokba  voná,  eltűnt  s  csak  boldogságá- 
nak érzete  tölte  el  szivét. 

Be-  akart  menni,    leánya    nyájasan    visszatartóztatá : 

—  Előbb  még  egy  kis  kérésem  van  —  szóla  moso- 
lyogva, —  míg  nem  Ígéred,  hogy  teljesítni  fogod, 
nem  eresztlek  be. 

—  S  mi  volna  az?  —  kérdé  Jónás  jókedvűen  simo- 
gatva leánya  arczát. 

—  Hogy  meg  nem  haragszol  —  feleié  ^Yilma 
kérőjeg. 

—  Én  —  s  ugyan  miért? 

—  Tudtod  nélkül  tettünk  valamit. 

—  Ha  csak  az,  hogy  meg  nem  haragszom  —  szóla 
Tengelyi  nevetve,  —  azt  megígérem. 

—  É»  hogy  helybe  fogod  hagyni. 

—  Ez  más  kérdés,  de  ha  te  tevéd  —  folytatá 
mosolyogva,  —  legyen  megígérve  ez  is. 

S  apa  és  leány  bementek  a  házba,  boldogan  s 
meg  kell  vallani,  jegyzőnk  részéről  nem  minden  kí- 
váncsiság nélkül. 

111. 

Tiszarét  helységében,  hová  a  jegyzővel  s  lelkész- 
szel mi  is  visszatérünk,  azalatt  csend  és  béke  ural- 
kodik. Egyes  munkások,  kik  a  mezőről  haza  térve, 
kaszával  vállaikon  házaik  felé  ballagnak,  itt-ott  pár 
csevegő  szomszéd  a  kapuk  előtt,  vagy  egy  gyermek- 
csoport az  utcza  közepén,  porban  játszva,  ez  minden, 
mit  észrevehetünk    s    mi    felett    az    estharang  elzengi 

dalát,  lassú  kongásokban,  mintha  fáradva  volna  ő  is 
s  félig  szunnyadozva  mondaná  cl  esti  imádságát. 
Maga  a  korcsma,  hol  máskor  vigan  folyt  a  táncz  s 
Icítik  zsidó  jó  áron,  de  hitelbe,  még  nem  termett 
gabonáért  méré  borát,  ma  üresen  állt;  s  ha  a  csap- 
szék ajtaján  benézünk,  csak  a  Rétyek  cseh  kertészét 
s  Ákos  vadászát  látjuk,  kik,  mint  Izrael  a  pusztában 
Egyiptom  hústálaira,  híg  italok  mellett  hazájok  jobb 
sörére  emlékeznek.  Ugyanazon  csendet  találjuk  az 
uraság  udvarában  is,  mely  köztudomás  szerint  hazánk- 
ban a  korcsma  után  a  legzajosabb  hely.  Az  úrfi,  mint 
tudjuk,  kutyáival  együtt  agarászni  ment.  Az  alispán  a 
főügyészszel  s  jegyzővel  szobájába  zárkózott  s  kétsé- 
gen kívül  igen  fontos  tárgyakról  beszélgetne,  ha  a 
közelgő  est  homálya  s  talán  maga  a  beszédnek  fá- 
rasztó fontossága  álomba  nem  szenderíti  mindnyájokat, 
A  teins  vagy  nagyságos  alispánné  pedig,  ki  mint  csat- 
togány  a  berket,  e  házat  máskor  mindig  eltölti  sza- 
vával s  e  kedves  madártól  talán  csak  abban  különbö- 
zik, hogy  szava  hangosabbá  s  szüntelenebbé  lett, 
mennyivel  inkább  előhaladott  élte  nyarában,  a  kert- 
ben sétál.  Kövessük  őt. 

A  tiszarétiek  kertje,  mint  már  említem,  csudája 
vala  az  egész  vidéknek.  Remeteház,  szilvaaszaló, 
templom  formára  épült  galambház,  halastó  s  hozzá 
halászkunyhó,  barlang,  parasztház  stb.,  —  mert  ki 
mondhatná  el  egyszerre  a  Rétyek  képzelet-  s  szeszé- 
lyeinek fényes  eredményeit,  melyek  a  szerencsés  utast, 
ki  kertökben  körüljárhata,  nem  szűnő  meglépésben 
tárták.  Mindezeket  bámulni  lehet,  leirni  nem.  A  kert- 
nek legtávolabb  részét  mintegy  húsz  holdas  erdő  fog- 
lalá  el,  melyet  a  teins  alispán  úr  már  rég  kivágatott 
volna,  ha  a  főispán  —  ki  megszállva  Rétyéknél,  ez 
erdőt  dicséré  leginkább  —  a  tiszteletreméltó  magas 
nyársudarakat  nem  menti  meg  urok  kertészi  izlésétől. 
A  magas  nyárfák  messzeterjedő  ágai  s  alattok  a  bok- 
roknak egymásba  font  zöldje  valóságos  vadont  képe- 
zének,    hová    a    dél    forró    sugara    nem    hatott ;    s  ha 

a  tizennyolca  tálas  ebéd  után  visszavonulhatál,  itt 
félórára  legalább  szabadnak,  nyugodtnak  érezheted 
magad.  Ez  erdőben  csak  egy  út  volt,  mely  számtalan 
tekervényekben  rajta  keresztül  vagy  inkább  körül- 
vezetett s  ez  az,  melyen  most  Rétyné  ő  nagyságát 
leghívebb  szolgájával,  Macskaházy  ügyvéd  úrral,  a 
legfontosabb  beszélgetésben  találjuk. 

Októberben  vagyunk,  az  estharangot  is  hallottuk 
már,  mint  olvasóim  talán  emlékezni  fognak,  e  mellett 
még  erdőben  járunk,  hol  nappal  is  minden  homályo- 
sabb s  azért  olvasóim  természetesnek  fogják  találni, 
ha  személyeink  részletes  leirásába  nem  ereszkedem, 
mit  én,  főkép  Rétyné  ő  nagyságára  nézve,  úgy  is 
nem  szívesen  tennék.  Ha  azonban  nappal  volna,  olva- 
sóim láthatnák,  hogy  Rétyné  negyven  és  ötven  között, 
azaz  azon  korban  áll,  melyet  negyvenen  túllévő  em- 
berek a  férfikor  legszebb  idejének  tartanak  s  mely 
e  szerint  ily  férfias  asszonynál  is  talán  a  legszebb- 
nek nevezhető.  Termete  magas  s  mint  zgyéh  birtoka, 
szépen  arrondirozott.  Haja  —  de  ehhez  mindaddig, 
míg  olvasóim  őt  főkötő  nélkül  nem  látják,  mi  alig 
fog  történni,  jóformán  közünk  sincs  —  az  erős 
szemöldek  s  gyönge  bajszocska  szerint  ítélve,  hihető- 
kép fekete.  Aroza  csupa  nagyságos  méltóság,  néha  s 
pedig  elég  csudálatosan,  harmincz  hónap  után  vissza- 
térő s  hat  hónapig  tartó  időszakokban,  midőn  a 
tisztújítás  közeledik,  szerfölött  nyájas  és  leeresz- 
kedő ;  egyébkor  fölséges  büszkeségű,  mit  két  hatalmas 
szemölcs  még  inkább  nevel ;  egyike  felső  ajkának 
jobbik  oldalán,  mely  arwíának,  még  ha  mosolyog  is, 
megvető  kifejezést  ád,  másika  álla  fölött.  Királynőnek 
gondolnád,  ha  a  megyei  hajdú,  ki  mellette  áll,  nem 
intene,  hogy  alispánnéval  szólsz.  Rétyné  dáma  volt 
a  szó  legszorosabb  értelmében.  Háztartása  pompás, 
ebédéi  soha  két  óránál  nem  rövidebbek,  udvara  telve 
apró  marhával  s  vendégekkel,  melyeknek  előkelőbbjci 
a  legpontosabb  szolgálatot  találják.  Ha  beszélni  hal- 
lod, valamely  gazdag  forrásnál    képz  Iheted  magadat. 

mely  nem  szűnő  futásban  minden  tárgyakon  elárad. 
Szava  hatalmas  és  csengő,  hogy  Jerikó  falai  rengené- 
nek s  az  egész  háznép  elhalványul  hallatára.  Az,  a 
mit  mond,  bámulásra  gerjeszt  minden  elfogulatlant, 
nemcsak  mert  majdnem  szórói-szóra  ugyanaz,  mit  az 
alispán  mondani  szokott  s  ezen  házassági  egyetértés 
romlott  korunkban  csudálkozásra  méltó,  hanem  főkép 
azon  mély  juridicus  tudomány  által,  melyet  napjaink- 
ban már  magyar  asszonyoknál  is  csak  ritkán  talál- 
hatni s  mely  az  asszonynak  oly  különös  bájt  s  kelle- 
met ad.  Nem  vala  ügyvéd  széles  e  hazában,  ki  tör- 
vényes tárgyakról  szivesebben  s  többet  szólott  volna, 
mint  Rétyné  s  annyi  tudománynyal  s  mélységgel, 
hogy  Macskaházy  úr  sokszor  megvallá,  miként  leg- 
jobb replikáit  egészen  ő  nagysága  tanácsa  szerint 
készíté. 

Ez  utóbbi,  kit  most  kegyes  uraságával  az  erdőben 
sétálva  találunk,  mintegy  ötven  s  hatvan  év  között 
lehet;  alacsony,  száraz  férfiúcska,  kit  inkább  hosszú 
megszokás,  mint  évek  terhe  hajtott  meg.  Halvány 
arcz,  hegyes  orr  s  áll,  bizonytalanul  tekintgető  szem, 
melylyel  csak  néha  s  mintegy  véletlenül  találkozol, 
de  mely  szúró  tekintetét  azonnal  elvonja,  mihelyt 
észrevétetett  s  kopaszság  által  nagyított  homloka, 
melyet  néhány  ritka  ősz  fürt  környeze,  oly  egészet 
képezének,  mely  előtt  minden  ember  —  a  Réty- 
családot  természetesen  kivéve  —  rosszul  érzé  magát. 
E  családnak  hivebb  embere  nem  volt.  Közel  harmincz 
évet  töltött  a  háznál  s  annyi  jó  és  rossz  napokban 
részesült,  hogy  szinte  a  család  egyik  tagjává  vált  s 
érdekeit  talán  állhatatosabban  vedé,  mint  a  család 
maga.  Csupa  haszonvágyból,  mint  ellenei  hivék,  valódi 
hajlandóságból,  mint  Réty  gondola  s  ki  tudja,  némi 
tekintetben  talán  igaza  volt  mind  ennek,  mind  ama- 
zoknak. Az  ember  oly  csudálatos  vegyüléke  a  jó  és 
rossz  tulajdonságoknak,  hogy  alig  van,  ki  sokáig  alá- 
való czél  után  fáradhatna  a  nélkül,  hogy  valami  jobb 
érzemény    ne    támadjon    keblében,  valamint  ritka  az, 

kinek  nemes  indokai  közé  ne  vegyülne  előbb-utóbb 
egy  kis  Jiaszonvágy,  Jiiúság,  vagy  más,  ehhez  hasonló 
nemtelenebb  anyag  is ;  s  meglehet,  hogy  Macska- 
házynak  is  előbb  csak  színlelt  ragaszkodása  utóbb 
valódi  érzeménynyé  változott,  de  nem  engem  illet 
ítélni  az  ember  fölött. 

Most  azonban  az  egyetértés,  mely  Rétyné  s  hű 
ügyvéde  közt  létezett,  úgy  látszik,  meg  vala  zavarva. 
Az  alispánné  sebes  léptekkel  s  látszó  fölgerj édesben 
jára  föl  s  alá  a  fák  alatt,  Macskaházy  egy  lépéssel 
hátrább  s  a  szokottnál  még  inkább  meghajolva  követé 
hatalmas  asszonyát ;  csak  néha  egy-egy  engesztelő 
szót  szőve  felingerült  beszédei  közé,  de  a  mint  lát- 
szék,  kevés  sikerrel,  mert  amaz  nyughatatlanul  rázá 
fejét  ily  félbeszakasztásoknál,  mondva,  hogy  beszélni 
könnyű  s  hogy  jól  tudja  úgy  is,  miként  Macskaházy 
senkit  sem  enged  szóhoz  jutni,  de  hogy  a  valódi 
hűség  csak  tettek  által  bizonyulhat  be  s  több  efféléket. 

—  S  én  nyiltan  megmondom  Önnek  —  monda 
végre  Rétyné,  ki  a  szüntelen  beszélgetés  vagy  járás 
miatt  fáradtan"  megállt  s  szemeit  a  kis  ügyvédre  sze- 
gezve napernyőjével  a  földet  üté,  —  az,  mit  ön  mond, 
engem  kétségbeejt. 

—  De  mikor  mondom  nagysádnak  —  viszonzá 
Macskaházy,  ki  mint  látszék  hasonlókép  kétségbe- 
eséshez közelgett,  habár  egészen  más  okból,  —  hogy 
erre  semmi  ok  nincs,  hogy  kétségen  kívül  —  — 

—  Oh  tudjuk,  —  szakítá  félbe  az  alispánné,  — 
hogy  ön  kétségbe  esni  nem  fog ;  mit  bánja  ön  a  mi 
bajainkat.  Ha  koldusbotra  jutunk,  vagy  az  egész  világ 
előtt  meggyaláztatunk,  ön  azért  ügyvéd  marad  s  ki 
tudja  talán  —  — 

Macskaházy  sértve  érczé  magát  s  miután  türelme 
elfogyott,  véletlenül  azon  nagy  találmányt  tévé,  melyet 
a  társas  életben  oly  fölötte,  jól  használhatunk,  hogy 
szenvedély  ellen  csak  hasonló  szenvedélylycl  léphe- 
tünk föl  sikerrel.  A  harag,  melylyel  most  szólt,  sok- 
kal inkább  hatott    Rétyné    kitöréseire,  mintha  a  világ 

minden  philosophjainak  okoskodásaival  lép  föl  elle- 
nök.  —  S  hát  ez  a  köszönet,  —  szólt  a  kis  ügyvéd 
nemes  haragjában,  —  ez  a  hála,  melyet  harmincz 
éves  szolgálatimért  érdemeltem  ?  A  család  disze  s 
becsülete  fentartásáért  én,  Macskaházy  Ádám,  feje- 
met koczkáztattam  s  köszönetül  gyanúsítást  találok. 

—  Ne  vegye  fel  úgy  ön  —  szóla  közbe  engesz- 
tclőleg  Rétyné,  ki  észrevéve,  hogy  kissé  túlment  he- 
vében s  hogy  Macskaházy  nem  férje,  kitől  válóper 
nélkül  nem  lehet  megválni,  —  lám  én  asszony  va- 
gyok és  szerencsétlen  viszonyaim  —  és  — 

—  Asszony,  asszony  I  az  mind  szép  és  jó,  — 
szóla  amaz,  ki  észrevéve,  hogy  a  csata  rá  nézve 
kedvezőlcg  fordul,  —  én  ismerem  nagysádat,  nagy- 
sád nem  oly  asszony,  mint  a  többiek.  A  mit  szól, 
azt  replicába  tehetni.  Látom  jobb  lesz,  ha  más  he- 
lyet keresek  magamnak,  —  ügyvéd,  ki  a  család  bizo- 
dalmát elvesztette  — 

—  De  ki  mondta,  hogy  bizodalmunkat  elvesz- 
tette? —  szakítá  félbe  kérőlcg  a  nő,  —  mi  csak 
önben  bizunk,  mit  tegyünk,  ha  önt  elveszítjük?  Azon- 
kívül —  tévé  hozzá  a  már  ellentállhatlanná  vált  al- 
ispánné  —  ismeri  igéretünket.  Azon  nap,  mikor  az 
irományok  kezembe  jőnek,  elmegyünk  a  káptalanhoz 
s  az  inscriptió,  melyet  maga  kívánt,  kezében  lesz. 

—  A  mi  az  inscriptiót  illeti,  —  dörmögé  Macska- 
házy szelídebb  hangon,  —  Isten  látja  lelkemet,  hogy 
nem  azért  teszem.  Ám,  ha  méltóságtok  hű  szoJgá- 
latimért,  ob  fidelia  servitia,  —  felőlem  gondoskod- 
nak, én  éltem  végéig  meg  fogom  hálálni  —  de 

—  Hisz  tudom,  ön  lelkéhez  nem  fér  haszonvágy, 
de  az  inscriptió  szép  s  habár  nem  éri  is  föl  azon 
szolgálatot,  melyet  családomnak  tesz,  mégis  szép 
osztályrész. 

—  Melyet  bizonyosan  meg  fogok  érdemleni,  habár 
még  száz  akadály  gördülne  is  elembe,  —  szóla  nemes 
lelkesedéssel  Macskaházy. 

—  S  valóban  azt  gondolja,  kedves  barátom  ?  — 
sóhajtá  az  alispánné,  —  én  kételkedem. 

—  S  miért?  Mert  az  első  próbatét  nem  sikerült? 
Gyermekség!  Minden  jól  s  helyesen  vala  elkészülve, 
ki  tehet  róla,  hogy  az  ég  ez  egyszer  nem  kedvezett. 
Az  ember,  ki  Vándorynál  betört,  biztos  és  ügyes. 
Mondám  neki,  hogy  ne  csak  az  Írásokat,  melyeket 
nagysád  kívánt,  hanem  pénzt  s  egyéb  valamit  érő 
dolgokat  is  vigyen  el  magával,  azért,  hogy  a  dolog 
közönséges  lopásnak  látszassék  s  reánk  semmi  gyanú 
ne  háromoljon.  Ez  volt  oka,  hogy  az  egész  nem  sült 
el.  A  szerencsétlen  tolvaj  csak  néhány  garast  találva 
az  asztalfiókban,  több  pénzt  keresett.  Az  alatt  a  tisz- 
teletes visszajött  s  lármát  ütött,  még  mielőtt  Czifra 
az  Írásokhoz  juthatott.  A  tolvaj  az  ablakon  ugrott 
ki  s  így  illant  el  —  Vándory  nem  véteté  űzőbe, 
mint  másnap  monda :  mert  félt,  hogy  statárium  alá 
kerülne ;  s  így  látni,  hogy  néha  a  philanthropiának 
is  vannak  hasznai.  —  Az  iratok  most  Tengelyinél 
vannak,  mint  az  öreg  szolgálótól  tudom,  a  nagy  vas- 
ládában az  ajtó  mellett,  hol  a  jegyző  a  maga  s  a 
község  irományait  tartja;  s  ne  féljen  nagysád,  meg- 
találjuk azokat  ott  is.  Sőt  még  szeretem,  így  két 
legyet  ütünk  egy  csapásra,  úgy  is  Tengelyivel  van 
még  egy  kis  számolásom. 

—  Remegek  —  szóla  az  alispánné,  —  a  jegyző 
háza  teli  van  emberekkel,  hátha  a  tolvajt    megfogják. 

—  Fölakasztatjuk  —  szóla  közönyösen  Macska- 
házy  —  hisz  statáriumunk  van. 

—  És  ha  az  egészet  megvallja? 

—  Nem  fogja  megvallani.  Azt  Ígérjük  neki,  hogy 
ha  hallgat,  hántása  nem  lesz  ;  ha  pedig  —  tévé  hozzá  a 
kis  ügyvéd  enyelgő  hangon  —  mégis  vallani  akatiia,  nem 
lesz  rá  ideje  ;  föl  akasztatjuk,  minekelőtte  vallhatna. 

—  Oh  ha  tudná  ön.  —  szóla  Rétyné  sóhajtva, 
szinte  érzelgő  hangon,  —  mennyit  küzdék,  míg  e 
lépésre  határozám  magam,  mennyit  szenvedek  még 
most    is,    ha    arra   gondolok,    hogy .   De   ki 

tehet  róla  ?  nevem  becsülete,  gyermekeim  java,  — 
minden,  mi  az  életben  kedves  s  neki  becset  ád, 
kényszerítnek  — 

—  Mit  nem  tesz  az  anya  gyermekeiért  —  viszonzá 
meghatva  Macskaházy,  midőn  szemeit  törlé,  a  sötét- 
ségben könyekre  nem  levén  szüksége,  —  mily  szív 
lakik  nagysád  keblében,  azt  csak  én  tudom.  Ha  tudná 
a  világ,  leborulna  előtte. 

—  Isten  mentsen  —  szakítá  félbe  ügyvéde  lelke- 
sedését Rétyné,  ki  egyébiránt  nem  vévé  kedvetlenül 
óriási  hizelgéseit  s  örült,  midőn  hallá,  hogy  egy  kis 
ügyvédi  ügyességgel  tette,  melyet  a  pór  lopásnak 
nevezne,  nemes  feláldozásnak  tekinthető,  —  Isten 
mentsen,  hogy  e  tettről  kívülünk  más  valaki  tudjon. 
A  világ  kegyetlen  ítéletében,  ki  tudja,  nem  mon- 
daná-e   S    itt    az    alispánné    elakadt,    talán 

bámulatában,  mert  érzé,  hogy  arcza  pirulni  kezd. 

^ —  Ugyan  miért  kínozza  magát  nagysád?  —  szóla 
közbe  Macskaházy,  földesasszonya  zavarodását  észre- 
véve, —  mi  rossz  van  az 'egészben,  a  mit  teszünk? 
Egy  kis  irományelsikkasztás,  —  oly  dolog,  mely  na- 
ponként történik,  —  s  mely  Magyarországban  oly 
közönséges,  hogy  legfelebb  az  által,  ki  magát  sértve 
érzi,  tartatik  különösnek.  Hányszor  nem  hallotta  nagy- 
sád, hogy  egész  perek  vesztek  el,  nem  hónapos  vagy 
éves,  hanem  harmincz  éven  át  vastagra  nőtt  perek, 
minden  irományokkal  együtt,  s  mi  lett  belőle  ?  Ke- 
resték s  végre,  ha  lehetett,  újhoz  fogtak,  s  nem  szólt 
senki  felőle.  Hát  még  ez  esetben  ?  Kötelezvényeket 
orzunk-e  el,  vagy  fassiókat,  vagy  donatiót?  Isten 
ments!  közönséges  magánleveleket,  melyeket  nagy 
részben  maga  a  nagyságos  úr  irt  s  melyeket  épen 
mert  családi  dolgokat  érdekelnek,  más  kezekben 
hagyni  nem  akar.  A  dolog  maga  egészen  ártatlan, 
legfelebb  módja  ellen  lehetnének  kifogások. 

—  Igen,  igen,  de  a  mód,  —  sóhajta  az  alispánné  — 
háztörés,  rablás,  mit  tudom  én,  mily  iszonyú  neveket 
fognak  adni  az  egésznek. 

—  Igen,  háztörés,  rablás,  —  szóla  nyugodtan  a 
tudományos  jurista,  —  mennyiben  az  egész  a  tett 
elkövetőjét  illeti,  de  mi  közünk  hozzá?  Ha  valaki 
más  embernek,  kit  épen  szentnek  senki  sem  mond, 
de  ki  most  büntető  per  alatt  nem  áll,  s  ki  mellett 
e  szerint  a  «jus  connatum  bonae  existimationis»  szól, 
beszéd  közt  elmondja,  hogy  tiszteletes  Vándory  háló- 
szobájában nagy  diófaszekrény  áll,  melynek  felső  fiókja 
jobb  oldalánál  bepecsételt  s  zöld  szalaggal  összekötött 
iratcsomó  van,  melyet  ő  —  t.  i.  a  szóló  —  annyira 
szeretne  látni,  kiváncsiságból  vagy  tudományos  czé- 
lokból  vagy  akármiért,  hogy  annak,  ki  azt  neki  el- 
hozza, száz  forintot  adna,  kérdem,  van-e  ebben  valami 
vétkes  vagy  épen  büntetésre  méltó  ?  Kétségen  kívül 
nincs.  S  most  megyek  tovább :  ha  ugyanazon  ember, 
például  mondjuk  A.,  a  másiknak.  B-nek,  még  azon- 
felül azt  beszéli,  hogy  a  tiszteletes  úr  szombaton 
estve  az  udvarban  vacsorál,  s  hogy  mivel  kertfelőli 
ajtaját  bezárni  nem  szokta,  félni  lehet,  hogy  egyszer 
valaki  estve  a  kertfalon  át  minden  akadály  nélkül 
házába  mehet,  azután  háló  szobájába  s  így  a  szek- 
rényhez, melynek  felső  fiókja  jobb  oldalán  fekszenek 
az  iratok,  ismétlem,  ha  valaki  mindezt  csak  úgy  be- 
szélgetés között  elmondja  —  van-e  ebben  valami  vét- 
kesebb az  első  beszélgetésnél  ?  S  ha  később  ezen 
egyed  B.,  ki  mellett  a  jus  bonae  existimationis  szólt, 
betör  s  az  iratcsomót  kezembe  adja :  én  törtem  be, 
én  raboltam  a  tiszteletesnél  ?  Nem  volna-e  bolond, 
ki  ezt  mondani  merészlené  ?  A  mit  Ígértem,  azt  meg- 
teszem, a  száz  forintot  kifizetem,  mert  természetesen 
szavát  megtartani  minden  becsületes  embernek  köte- 
lessége, a  többihez  közöm  nincs. 

—  Igaz,  igaz,  —  sóhajta  Rétyné,  ki  lelkiismeretét 
ez  okok  által  teljesen  megnyugtatva  érezé,  —  de  a 
világ  nem  így  okoskodik  ! 

i  :" —  A  világ  mindig  ferdén  ítélt,  s  így  fog  ítélni  az 
utolsó  ítéletig,  s  ez  kétségen  kívül  az  első  lecnd, 
mely     általánosan    el  fogadtatik,     —    szóla    komolyan 

Macskaházy,  ki  mint  jó  reformált,  thcologiával  szíve- 
sen fűszerezé  beszélgetéseit.  —  Az  úgynevezett  eré- 
nyes embereknek  egyik  mesterségek  az,  hogy  leg- 
szebb oldalukat  fordítják  kifelé.  Ne  féljen  nagysád, 
erről  a  közönség  beszélni  nem  fog. 

—  Ha  az  iratok  még  Vándorynál  volnának,  clhin- 
ném,  —  viszonzá  Rétyné,  —  de  most  Tengelyinél  a 
falu  házában,  hol  annyi  ember  jár-kel,  hol  éjjel  őr  áll, 
kételkedem. 

—  Azt  bizza  nagysád  reám ;  az  iratok  a  vasládában 
vannak,  ez  elég;  a  vasládának  csak  két  kulcsa  van,  s 
mennyi  lakatos  e  világon  I  —  —  Itt  Macskaházy 
gondolatfolyamát  Ákos  vizslája  szakítá  félbe,  ki  urát 
megelőzve,  Rétynéhez  szaladt,  s  hizelkedve  ugrán- 
dozék  körülte. 

—  A  vadászok  hazajöttek  —  szóla  Rétyné,  — 
menjünk.  —  Már  indulni  akartak,  midőn  a  vizsla 
egyszerre  a  sűrűnek  fordulva,  ugatni  kezd.  Az  ágak 
közt  gyönge  csörgés  hallatszik,  a  kutya  ugatva  a 
bokrok  közé  szalad,  s  észrevehetni,  hogy  valaki  az 
ágakon  keresztül  tör.  Végre  a  vizsla  fölsikolt  s  jajgatva 
sántán  tér  vissza  az  előbbiekhez,  ép  midőn  Ákos 
Etelka  testvérével  hozzájuk  lép. 

—  Mi  a  baj  ?  —  kérdé  Ákos,  mostohájának  kezét 
csókolva,  ki  azalatt  hiv  ügyvédével  együtt  néma  ré- 
mülésben állt. 

—  Nem  hallottál  semmit  ?  —  kérdé  remegő  hangon 
emez. 

—  Igen,  vizslám  ugatott,  talán  nyúl  vagy  róka. 

—  Nem,  nem,  tekintetes  uram  —  viszonzá  Macska- 
házy, még  mindig  arra  szögezve  szemeit,  hol  a  zaj 
eltűnt,  —  fejemet  teszem  rá,  hogy  ember. 

—  Meglehet,  szegény  fic^kó  a  faluból,  —  szólt 
Ákos,  vizsláját  simogatva,  —  ki  megtudta,  hogy  hol- 
nap gyümölcsöt  szedünk,  s  még  egyszer  használni 
akarta  az  alkalmat,  s  az  egész  idő  alatt,  melyet  rej- 
tekében töltött,  hihetőkép  ép  úgy  remegett,  mint  most 
barátom  uram.  Ej,  be  merész  ember    ön ;   a   franczia 

közmondás  szerint  a  bátor  csak  a  veszély  után  ijed 
meg,  s  ezt  soha  sem  láttam  oly  mértékben,  mint 
most. 

—  Ez  az  ember  hallgatózott,  minden  kérdésen 
kívül  csak  azért  jött,  hogy  hallgatódzzék,  —  szóla 
közbe  aggodalmasan  Rétyné,  míg  Macskaházy,  karját 
taszítva,  vigyázatra  figyel mezteté. 

—  Nem  hiszem  —  szóla  Etelka  nevetve.  —  Macska- 
házy igen  mulatságos  úri  ember,  de  alig  hiszem,  hogy 
valaki,  csak  hogy  beszélgetni  hallja,  októberben  ide 
a  hűvösbe  álljon. 

— ^Édes  Etelka  kisasszony,  magácska  azt  nem  érti,  — 
válaszolt  az  ügyvéd,  kihez  nyugalmával  egész  ildo- 
mossága  visszatért,  —  ő  nagyságával  fontos  dolgok- 
ról, percinkről  szóltunk. 

—  És  hihetőkép  az  ellenfél  ügyvéde  azért  rejté 
magát  el  e  fák  alatt,  hogy  mesteri  fogásait  előre  ki- 
tudja, nemde?  —  szakítá  félbe  Ákos  nevetve  aszólót.  — 
De  ha  annyira  szivén  fekszik,  miért  nem  fogta  el  a 
zsiványt?  Tekintetes  s  vitézlő  Macskaházy  úr  meg- 
birkózik tízzel,  s  azt  haliam,  csak  egy  volt  —  —  — 

—  Én  ?  —  kiálta  föl  Macskaházy  elrémülve  már  a 
gondolatnál  —  én  magam  ? 

—  S  miért  ne?  De  jöjjön  velem,  most  ketten  va- 
gyunk ;  ha  csakugyan  volt  itt  valaki,  mit  még  most 
sem  hiszek,  elfogjuk;  ha  nem,  jót  kac^zagunk. 

—  De  kérem  domine  spectabilis  —  szólt  zava- 
rodva Macskaházy,  kit  Ákos  kezénél  fogva  maga  után 
húzott  —  így  fegyvertelenül,  sötét  éjszaka,  mégis 
jobb  lenne,  ha  cselédeket  hínánk. 

—  Hova  gondol  —  ncvete  Ákos,  —  hisz  míg 
cselédeket  találunk,  gonosztevőnk  tízszer  megszökik. 
Csak  bátran  barátom,  anyám  Etelkával  addig  haza 
megy,  mi  pedig  regényes  kalandunkban  járunk  el  ;  s 
győzünk  vagy  —  — •  -r-  elszaladunk.  Nemde  bará- 
tocskám? —  tévé  nevetve  hozzá,  —  ha  csak  ijed- 
tünkben a  guta  meg  nem  üt. 

Macskaházy,  ki  még  mindig  annyira  cl  vala  rémülve, 

hogy  e  tréfákon  megharagudni  eszébe  sem  jutott, 
csak  némely  észrevételt  rebegett:  mennyivel  jobb  s 
czélszerűbb  volna  cselédeket  vinni  magokkal !  De  mi- 
után Rétyné  is  kére  őt,  hogy  menjen  Ákossal,  s  mi- 
után mint  ildomos  ember  kiszámítá,  hogy  az  üldö- 
zendő gonosztevő  hihetőleg  utolérhetetlen,  a  kis 
ügyvéd  nagy  merészen  begombolá  felső  ruháját,  s 
azon  ünnepélyes  óvással,  hogy  mi  őt  illeti,  ő  nem 
fél,  Ákos  után  elindult. 

Rétyné  s  Etelka,  amaz  aggodalmak  közt,  ez  Macska- 
házy  félelmén  kaczagva,  hazafelé  indultak  s  a  vizsla, 
hihetőkép  az  erdőben  tett  kellemetlen  tapasztalásaira 
emlékezve,  ura  helyett  most  az  egyszer    őket  követé. 

A  bátorságnak  különböző  nemei  között,  melyek 
egyenlő  mértékben  senkinek  sem  tulajdonai,  Macska- 
házy  ép  azt  birá  legkevésbbé,  mely  zsiványok  elfogá- 
sára szükséges,  s  habár  nem  merném  állítani,  hogy 
félt,  legalább  annyit  mondhatok,  hogy  nem  igen  kel- 
lemetes helyzetben  érzé  magát.  Képzelje  ugyanis 
magát  valaki  helyébe.  Macskaházy  járatos  vala  a  tör- 
vény legtekervényesebb  ösvényein,  s  a  homálynak 
nem  épen  ellensége,  de  ily  út,  milyenen  most  vékony 
lábacskái  botorkáltak,  ennyi  tőke  s  ág,  mely  járását 
egy  hosszú  botlássá  tévé,  fölülmulta  képzetét,  vala- 
mint azon  sötétség  is,  mely  az  erdő  sűrű  lombja 
alatt  a  haladókat  körülfogá.  Gondoljuk  ehhez,  hogy 
Ákos  fiatalsága  hevében  az  úton  inkább  szaladt,  "mint 
ment,  úgy  hogy  ügyvédünk  minden  erőlködése  mellett 
alig  követheté  vezetőjét,  ki  minden  kimélet  nélkül 
törve  az  ágakon  keresztül,  hű  követőjét  szűnni  nem 
akaró  vesszőzés  processusán  vezcté  keresztül.  Más 
alkalommal  Macskaházy  megemlékezve  nemeslevelére, 
nem  tűrte  volna  e  bánásmódot,  most,  miután  szerény 
észrevételeire,  melyeket  e  rohanó  haladás  ellen  meg- 
vesszőzött arcza  tekintetéből  tett,  csak  azt  nyeré  vá- 
laszul :  maradjon  valamivel  hátrább,  hallgatott ;  s  min- 
den verés,  botlás  daczára  nem  maradt  hátrább  egy 
lépéssel  sem,  hanem  néma  méltóságban,  mint    a    hal- 

dokló  római,  köpenyegével  takarva  arczát,  nyomban 
követé  Ákost,  azon  gondolattal  bátorítá  magát,  hogy 
ily  sötétben  puskával  senkit  sem  lehet  eltalálni,  azon 
esetben  pedig,  ha  véletlen  szerencsétlenségből  mégis 
találkoznának  keresett  ellenökkel,  ő  Ákosnak  segítsé- 
get szerezni  azonnal  haza  szalad.  Erre  azonban  nem 
nagy  valószínűség  mutatkozott.  Sötét  éjszaka,  zárt  s 
még  e  felett  kék  köpönyeggel  takart  szemekkel,  még 
oly  ügyes  ember,  mint  Macskaházy  ügyvéd  úr,  sem 
lát  igen  tisztán ;  Ákos  pedig,  mint  látszik,  barátja 
kedveért  csak  a  legsűrűbb  helyeket  keresi,  s  a  zajt 
hallva,  melyet  követőjén  a  visszacsapó  ágak  tevének, 
oly  jó  kedvben  érzi  magát,  hogy  e  perczben  senki- 
nek, habár  a  világ  legnagyobb  zsiványa  volna,  kelle- 
metlenséget okozni  nem  akarna. 

Negyedórai  keresés  után  az  erdőszélhez  érve,  Ákos 
végre  megállt  s  midőn  Macskaházyhoz  fordult,  ki 
szemeit  fölnyitva  ismét  lélekzetet  vett,  így  szólt :  — 
Az  erdőben  nincs  senki,  arra  esküt  tehetünk,  itt  nem 
látszik  s  nem  hallatszik  egy  emberi  teremtésnek  leg- 
kisebb nyoma,  most  talán  csak  elhiszi,  hogy  csalódott, 
s  Icgfölebb  nyúl  volt,  mi  előtt  annyira  elrémült. 

—  Egészen  úgy  tetszett,  mintha  embcrlépteket  hal- 
lanának, édes  anyja  ő  nagysága  is  megesküdnék    reá. 

—  Ha  úgy  van  —  viszonzá  Ákos,  alig  tartva  vissza 
nevetését,  —  menjünk  még  egyszer  vissza,  két  vagy 
három  sűrű  helyet  tudok,  hol  még  nem  voltunk,  talán 
ott  van  —  — 

—  Dehogy  van  —  sóhajta  fel  Macskaházy,  Ákost, 
ki  már  visszafordult,  feltartva,  —  ha  egy  egér  lenne 
is  ott,  ráhágtunk  volna,  annyira  keresztül-kasul  jártunk, 
alig  birnak  lábaim,  —  s  a  kis  ügyvéd  sóhajtozva 
törülé  homloka  izzadtságát. 

—  Jól  van,  —  monda  Ákos,  —  ha  azt  hiszi,  hogy 
az  erdőben  nincs,  menjünk  itt  a  kert  körül,  talán 
másik  oldalán  találunk  valakit,  itt  minden  csendes.  — 
S  ezzel  Ákos  átugrott  az  árkon,  Macskaházy  előbb 
az  árok  közepébe,  azután    pár    csodálatraméltó    gym- 

nastikus  evolutióvai  föl  másik  oldalára  mászott,  s  a 
két  kereső  némán  haladva  egymás  mellett,  rövid  idő 
után  a  kert  szögleténél  fölfelé  a  fák  által  eltakartatik 
szemeink  előtt. 

Minden  hallgat.  Az  éj  sötét  s  kedvetlen,  mint 
októberben  lenni  szokott.  A  tiszta  napnyugot  után 
mindig  több  fellegek  vonulnak  össze  a  láthatáron,  s 
a  téren  hosszú  sóhajokban  lejt  át  az  őszi  szél,  hideg 
érintése  alatt  a  fák  gallyai  s  levelei  remegnek.  Csak 
itt-ott  egy  csillag,  mely  néha  a  fellegekből  kiragyog, 
s  a  távol  mezőn  fellobogó  pásztortüzek  terjesztenek 
kis  világot  a  tárgyak  felett.  Ákosnak  s  követőjének 
léptei  rég  elhangzottak,  s  csak  távol  kutyaugatás, 
mely  a  faluból  hallatszik  s  egy  messze  pásztortűznél 
felhangzó  dal,  melynek  egyes  hangjai  a  kertig  hatnak, 
szakítják  félbe  az  éj  csendjét,  midőn  az  árokból,  közel 
a  helyhez,  melyen  a  kettő  átment,  egy  ember  emel- 
kedik fel.  Ha  nem  lenne  is  sötét,  arc^át  és  termetét 
széles  kalapja  s  a  nagy  bunda,  mely  vállain  függ,  el- 
takarnák. A  férfi,  mint  látszik,  a  dalra  hallgatva  moz- 
dulatlanul áll,  s  miután  bizonyossá  vált,  hogy  senki 
sincs  közelében,  halkan  kilép  az  árokból  és  sebes 
léptekkel   a  mezei  tüzek  egyike  felé  veszi   útját. 

De  hagyjuk  őt  magára,  —  úgy  látszik  maga  is  ezt 
kívánja,  —  s  térjünk  vissza  Tengelyihez,  kit  ép  akkor 
hagytunk  el,  midőn  leányától  vezetve  szerény  lakába 
tért. 

IV. 

Láttál-c  valaha  házi  boldogságot,  olvasóm?  Halát- 
tál, vagy  azon  szerencsések  közé  tartozol,  kik  azt  él- 
vezik, ha  az  áldást  ismered,  melyet  kölcsönös  szeretet 
egy  családra  áraszthat,  ha  tudod,  hogy  minden  hír  s 
dicsőség,  melyért  fáradunk,  mindazon  vagyon,  melyet 
oly  forrón  óhajtunk,  nem  ér  fel  azon  örömök  leg- 
kisebbikével, melyeket  tiszta  keblek  kedveseiknek  kö- 
rében a  világtól  nem    gyanítva    élveznek :    akkor    lépj 


tisztelettel  a  tiszaréti  jegyző  lakába  s  kérd  Istenedet, 
hogy  vészeit  magas  paloták  fölé  küldje,  de  kímélje 
meg  csapásaitól  e  csendes  lakot,  hol  e  család  önal- 
kotott  boldogsága  között  áldja  teremtőjét. 

Miután  Tengelyi  leányától  vezetve  szobájába  lépett, 
botját  s  kalapját  szokott  helyére  téve,  újra  kérdé  jó- 
kedvűen :  mi  hát  azon  kérés,  melynek  teljesítését 
Ígérnie  kellett,  mielőtt  önházába  eresztették? 

Erzsébet  monda,  hogy  csak  leánya  kedveért  egye- 
zett meg,  s  "Vilma  szavakat  keresve,  melyekkel  kérését 
legjobban  előadhassa,   még  habozott. 

—  De  hát  fogom-e  végre  hallani  a  nagy  titkot  — 
szóla  Tengelyi  kissé  türelmetlenül,  —  csak  valami 
gonosz  tettet  nem  követtetek  el  ? 

- —  Igen,  atyám  —  viszonzá  Vilma  nyájasan,  — 
hisz  megígérte,  hogy  nem  fog  haragudni    reám. 

—  Haragudni  ?  mintha  valóságos  zsarnok  volnék,  — 
mióta  szoktál  félni   apádtól  ? 

—  Félni  ?  —  szóla  leánya,  apjára  függesztve  nyu- 
godt tekintetét  —  azt  leányod  nem  fogja  megtanulni 
soha.  Ha  hibáztam,  megmondom  s  megbocsátasz,  — 
s  úgy  hiszem  nem  hibáztam,  —  várj  egy  perczig  s 
mindent  előadok.  —  Tudod,  executió  járt  a  faluban 
s  azért  mentél  ki  a  tiszteletes  úrral,  mert  mint  mon- 
dád, nem  segíthetsz  c  szegény  embereken  s  szíved- 
nek fáj  nyomorúságukat  látni.  Mi  honn  maradtunk, 
s  láttuk  e  szörnyűségeket.  Szomszédunknak  elvették 
utolsó  tehenét,  itt  átellenben  Farkas  Jánosnál  elszed- 
ték a  dunnákat,  vánkosokat  az  ágyakból,  szegény 
Petemétől,  kinek  néhány  tyúkja  s  egy  szamárkája 
volt,  melyen  tojásaival  a  városba  járt  s  egynek  s  más- 
nak holmit  hozott,  elvették  azt  is,  durván  s  károm- 
kodva, mintha  gonosztevőkkel  szólanának.  Faikas  fia 
nem  akará  engedni,  hogy  az  ágy,  melyen  anyja  fek- 
szik, elvitessék,  s  őt  megverték  s  kötözve  vitték  a 
szolgabíróhoz,  honnan,  úgy  mondják,  holnap  a  töm- 
löcébe fog  küldetni.  Mi  láttuk  s  hallottuk  mindezt  — 
folytatá  szemeit  törülve  Vilma,  —    s    keservesen    sír- 

tünk.  Anyám  monda,  hogy  mindez  nem  lehet  máskép, 
mert  az  adót  törvény  veti  ki,  s  ezek  nem  tudták  le- 
fizetni tartozásukat ;  én  csak  arra  kérem  Istenemet, 
hogy  haza  jöjj,  hisz  e  két  vastag  könyvben,  melyet 
annyit  forgatsz,  úgy  gondolám  magamban,  csak  lesz 
egy  kis  törvény,  melyben  az  áll,  hogy  a  szegényt,  ki 
önvétke  nélkül  tartozásának  eleget  nem  tehet,  minde- 
nétől megfosztani  nem  szabad. 

—  Csalódol,  kedves  leányom,  —  viszonzá  Tengelyi 
feszült  kebellel,  —  e  két  vastag  könyvben  ily  tör- 
vényt hasztalan  keresnél,  nyolczszáz  év  alatt  ennek 
alkotására  még  nem  ért  rá  nemzetünk. 

—  Oh,  akkor  nem  is  lesz  Isten  áldása  e  törvénye- 
ken, —  szólt  elfojtott  hangon  Vilma,  —  de  Isten 
neki,  mi  nem  változtathatjuk  meg,  s  ha  a  törvényben 
erről  nem  áll  is  semmi,  legalább  a  vallás  parancsolja, 
hogy  felebarátink  terheiben  részt  vegyünk,  s  azért 
megkérem  anyámat  s  átmentem  Farkasnéhoz,  ha  nem 
segíthetnők-e  valamivel.  Nem  vagyunk  gazdagok,  de 
annyit  mégis  csak  adott  Isten,  hogy  egy-egy  becsületes 
emberrel  megoszthatjuk  kenyerünket,  a  nélkül,  hogy 
éhen  maradnánk  s  f^rkasék  mindig  jó  szomszédaink 
voltak. 

—  Ezt  jól  tevéd  leányom  —  szóla  Tengelyi,  kinek 
szemei  könyekbe  lábbadtak,  —  Isten  megáld  érte. 
Ettem  én  is  a  nyomorúság  keserű  kenyerét,  s  most 
midőn  az  ég  megáldott,  kapumat  nem  fogom  elzárni 
felebarátom  előtt. 

—  Azt  gondolám  én  is  —  szóla  Erzsébet  kezét 
szorítva  —  s  áteresztem  lányunkat. 

—  Mikor  Rarkasékhoz  jöttem  —  folytatá  Vilma,  — 
az  egész  házat  kétségbeesve  találtam.  A  gazda  ott 
ült  a  pitvarban  s  fejét  öklére  támasztva  üres  istálló- 
jára nézett,  az  asszony  összetett  kezekkel  járt  körül 
szobájában  s  fia  után  jajgatott,  a  kisebb  gyermekek  a 
kályha  körül  ülve,  a  nélkül,  hogy  a  történteket  érte- 
nék, anyjokkal  sírtak.  A  szobában  pár  törött  szék, 
az  ágyból  kihányt  szalma,  a  legnagyobb  zavar,  mintha 

ellenség  pusztított  volna  a  házban,  hozzá  még  a 
szomszédok,  kik  majd  vigasztalva,  majd  az  igaztalan- 
ság ellen  szitkozódva  nevelék  a  zavart.  Az  ember 
szíve  fáj,  hacsak  rágondol.  Miután  szegény  Farkasnét 
azon  Ígérettel,  hogy  majd  a  tiszteletes  úr  szólni  fog 
az  alispánnal,  s  hogy  fiát  nem  fogják  a  megyeházhoz 
küldeni  —  mitől  leginkább  fél,  mert  úgymond :  a  ki 
csak  oda  jön,  mint  valóságos  zsivány  jön  haza  — 
megvigasztaltam,  s  ajánl  ám  segedelmünket.  Szépen 
megköszönte  jóakaratunkat,  de  monda,  hogy  csak  fia 
szabaduljon  meg  s  majd  segítnek  magukon.  —  Mi 
szegények  —  szóla  a  többiekhez  fordulva,  kik  addig 
körül  állták  —  nem  hagyjuk  el  egymást,  lm  e  jó 
szomszédom  pár  napra  ágyat  ád,  ez  itt  egy  czipó 
kenyeret,  ez  egy  pár  garast,  s  így  talán  megsegít  az 
Isten.  Ha  Kenyházy  esküdt  úr,  kinek  férjem  pünkösd- 
kor két  lovat  adott  el,  megfizette  volna  árát,  nem 
jutottunk  volna  ennyire.  De  ez  a  baj,  minket  exe- 
quálnak  a  contributióért,  s  ha  az  embernek  keresete 
van,  nem  kap  igazságot  sehol.  De  restallatió  lesz, 
majd  elmegyek  a  főispánhoz,  ki  múlt  restallatió  előtt 
többeknek,  kiknek  Nyúzó  főbiró  úr  tartozott,  meg- 
szerezte pénzöket.  —  Ej,  kendnek  még  jó  dolga 
van  —  szólt  az  öreg  Liptákné,  ki  ez  egész  idő  alatt 
mellette  állt,  —  kendnek  férje  van  s  Jancsi  is,  mint 
a  kisasszony  mondja,  szabad  lesz  s  majd  dolgozik. 
Kend  becsületes  asszony,  de  szegény  Violáné  majd 
mit  csinál  ?  Halálán  fekszik  csecsemőjével  s  hét  éves 
kis  fiával,  mellette  strázsa,  s  a  szolgabiró  azt  paran- 
csolta, hogy  mindenkit,  ki  csak  a  házhoz  közelít,  fog- 
janak cl,  mett  mind  Viola  czimborája.  Pedig  Zsuzsi 
szép,  jó  leány  volt  gyermekkorában,  mit  tehet  ő  róla, 
hogy  férje  zsivány  lett.  Ha  azon  segíthetne  a  kisasz- 
szony,  Isten  megáldaná.  Kérdezősködtem,  s  elbeszél- 
ték, hogy  Viola,  ki  előbb  magát  jól  biró  gazda  volt, 
most,  mert  gazdasága  után  nem  láthat,  egészen  el- 
szegényedett. Marháit  s  gazdasági  eszközeit  rég  el- 
szedték ;  telke  parlagon  hever,   a  mi    egyéb   vagyoná- 

ból  megmaradt,  azt  károk  fejében  ma  vitték  el,  úgy, 
hogy  az  asszony  egészen  elhagyatva  s  minden  nélkül 
kinlódik  súlyos  betegségében  gyermekei  között.  Oda 
vezettetem  magamat;  hisz  engem  talán  még  sem  tar- 
tanak Viola  cízimborájának,  gondolám,  s  az  asszonyt 
csak  nem  lehet  úgy    segedelem    nélkül    halni    hagyni. 

—  Igazságod  van,  kedves  Vilmám  —  szólt  a  jegyző, 
leánya  arczát  simogatva, 

—  A  nyomorúság,  melyet  Farkaséknál  láttam  — 
folytatá  Vilma,  —  nem  volt  semmi  ahhoz  képest,  mely 
most  előttem  állt.  Már  mikor  a  házhoz  közeledtem, 
irtózatos  lármát  hallék.  A  főbiró,  nem  tudom  kitől, 
megtudta,  hogy  Viola  ma  éjjel  nejéhez  jő ;  s  három 
hajdút  rendelt  oda,  kik  elrejtve,  mihelyt  belép,  el- 
fogják. Ez  emberek  borral  készültek  hőstettökhöz  és 
senkit  a  házból  ki  nem  eresztének,  mi  nekik  hihető- 
kép azért  parancsoltatott,  hogy  Violát  senki  ne  tudó- 
síthassa, mi  lármájok  mellett  igen  fölösleges  őrizke- 
déssé  vált.  A  ház  maga  egészen  üres  volt,  egy  kis 
hamuhalom  a  tűzhelyen,  s  a  pad  a  kályha  körül, 
melyet  vályogból  lévén,  el  nem  vihettek,  s  a  katonák 
most  kancsóiknak  asztalul,  magoknak  pedig  székül 
használtak,  ez  volt  minden,  mi  egykori  kényelmeinek 
emlékéül  maradt,  a  többi  az  igazság  kezeibe  jutott. 
Mikor  a  konyhába  léptem,  a  hajdukáplár,  ki  levelek- 
kel párszor  megfordult  házunknál,  azonnal  megismert, 
s  elembe  jőve,  kérdé:  mit  akarok?  Mondám,  hogy  a 
beteg  asszonyt  akarom  látni,  mire  ő  megjegyzé,  hogy 
bizony  kár  fáradnom,  mert  Violáné  már  meg  is  halt, 
mi  reá  nézve  annyival  kivánatosb,  mert,  ha  holnapig 
él,  az  akasztófa  elcsábítja  férjét  s  özvegygyé  teszi. 
Több  ehhez  hasonnló  tréfa  után,  melyet  pajtásai  rö- 
högéssel követtek,  a  kamara  ajtajához  vezetett,  hol  a 
beteg  fekvék.  Kértem,  hogy  csak  kissé  csendesebben 
mulassanak,  s  bemének.  A  kamara  oly  sötét  vala, 
hogy  belépve,  első  pillanatban  alig  láttam.  Egyik 
szegletben  kevés  szalmán  feküdt  a  szerencsétlen 
asszony,  mellette  egyfelől  csecsemője,  a  másikon  egy 

hét  éves  fiú,  ki  anyja  felé  fordulva,  könyck  közt  kö- 
veté minden  mozdulatát.  Minden  hallgatott,  csak  a 
katonák  hahotája  szakítá  félbe  a  mély  halotti  csendet, 
mely  a  beteg  körül  uralkodott.  Most  úgy  látszik, 
csecsemőjével  együtt  elaludt,  s  a  kis  fiú,  mihelyt  rám 
ismert,  bizodalmasan  hozzám  vonult,  s  gyermeki  fel- 
fogása szerint  suttogva  elbeszélé  szerencsétlenségüket. 
Már  három  napja,  hogy  anyja  megbetegedett.  Első 
napokban  még  ágyaik  voltak,  ő  kevés  száraz  gallyat 
szedett  a  sövények  mellett,  az  öreg  Liptákné  házuk- 
nál volt  s  főzött.  Ma  reggel  egyszerre  eljött  a  fő- 
biró  s  anyjának  megparancsolta,  hogy  százötven  fo- 
rintot fizessen.  Neki  nincs  pénze  s  azért  nem  adha- 
tott semmit.  Akkor  a  főbiró  szörnyen  káromkodni 
kezdett  s  megparancsolta  hajdúinak,  hogy  mindent 
vigyenek  el,  anyját  kihajtották  ágyából,  Liptáknét 
maga  a  szolgabiró  lökte  ki  a  házból,  s  a  három  ka- 
tonának, kik  a  másik  szobában  isznak,  megparancsolta, 
hogy  senkit  ki  s  be  ne  creszszenek.  Akkor  a  főbiró 
elment.  —  Oh,  azóta  anyám  még  sokkal  rosszabbul 
van  —  folytatá  a  kis  fiú  szemeit  törülve.  —  Kevés 
szalmát,  mit  az  ágyakból  kiszórtak,  szedtem  össze,  s 
itt  csináltam  egy  kis  ágyat  neki,  alig  birt  oda  menni, 
s  azóta  meg  sem  ismer.  A  főbiró  s  ott  azok  a  kato- 
nák a  szobában  oly  szörnyüket  beszéltek,  hogy  apám 
ma  éjjel  el  fog  jőni,  s  hogy  akkor  majd  fölakasztják. 
Most  sokáig  anyám  is  csak  ezt  beszélte,  s  úgy  sírt  s 
kiáltozott,  én  féltem.  Később  kis  testvérem  is  sírni 
kezdett,  eszembe  jutott,  hogy  nem  evett  semmit,  mert 
magam  is  éheztem,  s  kimentem  szomszédainktól  va- 
amit  kérni.  Senki  sem  adott.  A  szolgabiró  megpa- 
rancsolta, hagy  senki  se  merészeljen  nekünk  valamit 
adni,  s  hogy  dögöljünk  meg,  mint  a  kutyák.  Csak 
kevés  vizet  hoztam  s  egy  pár  virágot,  melyet  a  bo- 
korról szakítottam,  hogy  kis  öcsémnek  legyen  legalább 
mivel  játszhassék,  s  hogy  egészen  üresen  ne  jöjjek 
haza.  —  S  ezzel  a  fiú,  fejét  ölembe  rejtve,  keserve- 
sen sírt. 

—  Szegény  fiú  —  szóla  Tengelyi,  kinek  szemei 
ez  egyszerű  történet  elbeszélése  alatt  nedvesedni  kez- 
denek, —  jókor  ismerkedik  meg  az  élet  keserűségei- 
vel. Reménylem  —  tévé  Erzsébethez  fordulva  hozzá,  — 
küldél  valamit  a  gyermekek  számára,  magam  is  mind- 
járt oda  megyek  s  megnézem  —  — 

—  Ne  fáradjon  kedves  atyám  —  szóla  Vilma  nyá- 
jasan, —  nincsenek  ott  többé,  mi  nem  vittünk  nekik 
semmit,  őket  hoztuk  ide  házunkhoz. 

—  Ide,  az  én  házamhoz?  —  szóla  Tengelyi  meg- 
ijedve —  s  meggondoltad-e  a  következéseket? 

—  Igen  —  viszonzá  Vilma  nyugodtan,  —  meggon- 
dolám,  hogy  ha  tovább  ott  hagyom,  meghal,  s  addig 
kértem  s  rimánkodtam  a  káplárnak,  mig  Ígéretemre,  hogy 
mindent  magamra  veszek,  megengedte,  hogy  a  szegény 
asszonyt  elhozhassuk,  sőt  még  maga  is  segített. 

—  Hogy  ott  nem  hagytad,  azt  jól  tevéd  —  szóla 
Tengelyi,  nyugtalanul  föl  s  le  járva,  —  vitetted  volna 
bárkihez,  én  szivesen  fizetnék  értök,  de  itt  az  én 
házamnál,  a  legnagyobb  zsivány  családja,  a  tisza- 
réti jegyzőnél  szálláson !  Mit  fognak  mondani  elle- 
neim? 

—  S  nem  montad-e  atyám  —  viszonzá  Vilma  sze- 
liden  —  ha  keblünkben  erős  meggyőződés  mondja, 
hogy  jól  tevénk,  az  emberek  ítéletét  megvethetjük. 

—  Igen,  ha  egészen  tisztában  vagyunk  magunk- 
kal, —  szóla  Tengelyi.  —  Viola,  mondják,  szereti 
nejét  s  most  betegsége  alatt  bármily  veszélyek  közt 
el  fog  jőni  hozzá.  Mit  tegyek  akkor  ?  Mint  tiszt- 
viselőnek esküdt  kötelességem  elfogni  őt,  mint  ember 
borzadok  e  gondolattól. 

—  Te  nem  fogod  elfogni,  nemde  apám?  —  szóla 
Vilma  hozzá  simulva,  —  azt  te  nem  teheted  1 

—  S  ha  nem  teszem  —  szóla  Tengelyi  homlokát 
redőkbe  vonva  —  ocsmányul  elkergettetem  hivatalom- 
ból, zsiványok  ozimborájának  neveztetem  s  ismét 
koldulhatunk. 

—  Nem,  atyám,  az  nem  lesz  —  szóla  Vilma  biza- 

lommal,    noha    szemei    könyekbe    lábbadtak,     —    ]ó 
tettet  Isten  nem  büntethet, 

—  Isten  nem  —  viszonzá  Tengelyi  komolyan,  — 
az  emberek  néha  szokták.  Ne  sírj  leányom  —  tévé 
hozzá,  talán  csak  agyrémekkel  kinzom    magamat. 

—  De  nem  neheztelsz  reám  —  zokoga  Vilma,  — 
én  nem  tudtam  mind  ezt,  nem  képzelhettem,  hogy 
ily  szerencsétlenségnek  leszek  oka. 

—  Neheztelni  ?  —  kiálta  az  öreg  kebléhez  szorítva 
gyermekét  —  reád  neheztelni,  nem  vagy-e  jó  s  ked- 
ves, egyetlen  leányom,  éltemnek  öröme  s  büszke- 
sége, legszebb  emléke  multamnak,  reménye  jövőmnek, 
egy  egész  mennyország,  melyet  ez  angyalnak  köszön- 
hetek —  tévé  hozzá  kezeit  Erzsébet  felé  terjesztve. 

—  Igen,  de  ha  Viola  eljön  —  zokogá  Vilma  —  s 
ha  azután  mindaz  történik,  a  mit  mondái  ? 

—  Nem  fog  jőni  —  vigasztalá  apja,  ki  most  egy 
országot  adott  volna,  ha  kételyeit  ki  nem  mondja  — 
s  végre  ha  jön,  talán  nem  tudja  meg  senki,  tudod 
nekem  mindig  kételyeim  vannak.  Te  pedig  minden 
esetre  nem  tehetsz  róla  semmit.  Ha  idehaza  vagyok 
s  ez  asszony  helyzetét  látom,  én  is  befogadom  há- 
zamba, ha  az  egész  világ  fölzúdulna  is  ellenem. 
Törüld  le  könyeidet,  kedvesem  —  folytatá  leánya 
homlokát  megcsókolva  —  te  jól  tettél.  így  kedvesem, 
most  menj  be  a  beteghez,  én  addig  Vándoryért  futok, 
ő  fél  orvos.  —  Jsten  áldjon  meg. 

S  ezzel  az  öreg  sietve  elment,  nehogy  ő  is  kö- 
nyekre  fakadjon  ;  s  míg  az  asszonyok  a  beteg  ágyá- 
hoz ültek,  szüntelen  szidá  gyáva  lág>ságát,  mely  miatt 
a  könyektől  elszokni  még  vén  korában   sem  tud. 


Az  ismeretlen,  kit  előbb  a  kertárokból  kibújni 
láttunk,  most  közel  a  tűzhöz,  de  még  világkörén  kí- 
vül megállt,    8    vizsgáló    tekintetet    vcte    maga  körül- 

A  lobogó  szalmalángok  kétes  világában  magas  rém- 
ként egy  kútágas  tűnt  fel  a  homályból.  A  tűz  mel- 
lett összegörnyedve,  s  kis  pálczával  piszkálva  az  égő 
szalma  között,  egy  férfi  ült,  ki  ép  most  újra  kezdé 
énekét,  s  az  ódonszerű  dallamhoz  így  énekle : 

Más  népeké  a  nagy  világ. 

Nekünk  hely  nem  marad  ; 
Hazátlan  a  czigány,  szegény, 

Hazátlan  —  de  szabad  I 

—  Hát  ismét  nagyidai  gyászdalodat  énekled, 
öreg?  —  szólt  az  ismeretlen,  ki  azalatt  az  énekes- 
hez közellte,  s  a  végszónál  kezét  barátságosan  vállára 
tévé  ;  —  mi    bajod  ? 

Peti  —  mert  csakugyan  6  az,  kivel  itt  ismét  talál- 
kozunk, mihelyt  visszanézett,  s  az  ismeretlennek  ar- 
ozát  a  tűznél  meglátá,  fölugrott,  s  kezét  megragadva 
elvoná  a  világos  körből,  melyben  állott.  —  Az  Isten- 
ért 1  ha  valaki  meglát  —  szóla  halkan,  ellentálló  ba- 
rátjához. 

—  Megbolondultál  —  viszonzá  a  másik  kisza- 
badítva kezét,  s  ismét  a  tűzhöz  közelítve  —  ott  a 
kertárokban  feküdtem,  bőrömig  vizes  vagyok,  hadd 
szárítkozzam  kissé. 

—  Nem,  nem ;  menned  kell  —  sürgeté  Peti,  — 
az  egész  falu  telve  ellenségeiddel.  Ki  tudja,  talán  va- 
laki közelünkben  van,  s  ha  rád  ismer,  végünk,  neked 
futni  kell,  a  meddig  lábaid  birnak. 

—  De  kérlek  öreg  —  viszonzá  Viola,  ki  azalatt 
kényelmesen  a  tűzhöz  terült,  —  félmérföldnyire  nincs 
kívülünk  ember  a  mezőn,  mitől  félsz  ? 

—  Téged  megismernek  félmérföldnyire  is;  tudod 
ma  délután,  mikor  veled  szóltam,  már  a  szt.-vilmosi 
erdő  mellett  voltunk,  s  a  pandúrok  itt  a  kertek  szé- 
lén, még  is  az  egyik  rád  ismert. 

—  Igen,  mint  mi  ő  reájok;  gondolták,  hogy  én 
vagyok,  —  s  ha  olyan  nagy  kedvök  van  velem  meg- 
mérkőzni, velem  —  teve    hozzá,    egyenkint    kiszedve 

s  megvizsgálva  pisztolyait,  melyeket  derekán  viselt,  — 
im  készen  vagyok.  Éjjel  nem  félek  senkitől. 

—  Viola,  Viola!  utoljára  is  merészséged  ront 
meg,  —  szóla  szomorúan  Peti,  —  megveted  a  ve- 
szélyt s  veszni  fogsz. 

—  S  nem  jobb-e,  —  szóla  a  zsivány  maga  mellé 
vétve  baltáját,  —  nem  jobb-e  meghalni  egyszerre, 
mint  úgy  élni,  mint  én?  Átkozni  a  napot,  ha  fölkél, 
mert  világot  terjeszt  a  földön,  s  üldözőimet  nyomomra 
vezetheti ;  remegni  minden  madártól,  mely  az  ágat 
csörögteti  ;  ellenséget  látni  minden  fatőben,  ha  cstve 
az  erdőn  átmegyek  ;  futni  az  emberektől,  kiket  sze- 
rettem, s  az  erdő  vadjai  közt  tölteni  napjaimat,  hogy 
mindezen  kínok  után  éjjel  akasztófáról  s  hóhérokról 
álmodjam,  —  ez  életem,  hidd  el  Peti,  nincs  rajta 
mit  féltenem. 

—  És  nőd,  s  gyermekeid? 

—  ]gtn  —  nőm  s  gyermekeim?  —  szóla  emez  s 
mélyen  fölsóhajtva  néze  az  apadó  lángokba,  melyek 
ép  elég  világot  árasztanak  arczára,  hogy  Peti  láthassa 
a  fájdalmas  kifejezést  férfias  vonásain. 

Viola  szép  férfi  volt.  A  magas  homlok,  félig  elta- 
karva hollófürteitől,  melyek  vállaira  folytak,  fekete 
szemének  merész  tekintete,  a  férfias  kifejezés,  mely 
napbarnított  vonásait  bélyegzé,  s  a  természetes  mél- 
tóság, mely  magas  termetének  minden  mozdulatában 
nyilatkozott,  akaratlanul  arra  emlékeztetett,  hogy  azon 
emberek  egyike  előtt  állsz,  kik  a  természettől  gazda- 
gon megajándékozva,  saját  körükben,  bármily  magas 
vagy  alacsony  legyen  az,  az  első  helyet  foglal- 
ják el. 

—  Ne  szomorkodjál  pajtás  —  szóla  végre  a  csen- 
det félbeszakítva  Peti  —  még  minden  jobbra  fordul- 
hat. Csak  most  menj  el,  itt  egy  perczig  sem  vagyunk 
biztosan.  A  restallatió  közéig,  Nyúzó  fél,  hogy  ki- 
marad, s  mindent  elkövet,  hogy  magának  érdemeket 
szerezzen.  Engem  ma,  miután  egymással  szóltunk,  a 
pandúrok  elfogtak,  s  eleibe  vezettek;  Isten  verje  meg 

a  hóhért,  úgy  gorombáskodott  velem,  úgy  fenycgetőd- 
zött,  hogy  hajam  borzad,  ha  rá  gondolok,  s  ha  az 
áldott  Ákos  úrfi  meg  nem  ment,  most  a  helyett, 
hogy  melletted  pihenek,  a  deresen  feküdném.  Kémei 
vannak  köztünk,  nem  nevezte  meg  őket,  de  annyi 
bizonyos,  hogy  minden  lépésedet  ismeri,  s  ma  is 
tudta,  hogy  a  faluba  jössz.  Isten  csudája,  hogy  meg- 
menekedtél. Ha  nem  csináltuk  volna  ki,  hogy  itt  a 
tűznél  találkozunk,  el  nem  kerülted  volna  vesztedet. 
A  csárdás  és  cselédei  megkötözve  a  pinczében  fek- 
szenek, helyettök  paraszt  ruhába  öltözött  pandúrok 
várnak  reád.  Házad  hasonlókép  telve  pandúrokkal,  s 
a  faluban  parancsolat  van  adva,  hogy  mihelyt  a  tem- 
plomharanggal jel  adatik,  mindenki  vasvillásan  jelen- 
jék meg.  Mikor  előtte  álltam.  Nyúzó  káromkodva  el- 
beszélte készületeit,  s  mihelyt  megszabadultam,  ide 
ültem  s  egy  órája  ordítom  dalomat.  Igazi  szerencse, 
hogy  találkoztunk. 

—  Házamban  pandúrok  —  szóla  Viola  felugorva  — 
és  feleségem,  mondád  beteg? 

—  Arról  ne  aggódjál  —  szóla  a  másik,  —  Zsuzsi 
nincs  a  házban  többé,  s  a  mennyire  beteg  embernek 
lehet,  neki  jó  dolga  van.  A  nótáriushoz  vitték. 

—  Tengelyihez?  —  mint  rabot? 

—  Nem,  nem,  minden  gond  s  kímélettel,  csak  úgy 
felebaráti  szeretetből.  Hejhl  ritka  dolog  ám  az,  ba- 
rátom! főkép  mai  időben,  de  Isten  meg  is  áldja 
érte. 

—  Felebaráti  szeretetből  —  mormogá  Viola  fogai 
közt,  —  hátha  csak  cselszövény  ez  is  ?  Nőm  a  jegyző 
kezei  között,  s  tudod-e,  hogy  ki  Zsuzsit  kezei  közt 
tartja,  az  életemet  tartja  kezeiben? 

—  Most  az  egyszer  csalódol,  —  viszonzá  a  czi- 
gány  mosolyogva,  —  magam  is  azt  gondolám  eleinte, 
ki  lehet  róla,  ha  az  ember  nem  gróf,  hanem  czigány, 
nem  igen  bízik  a  tisztviselőségben ;  —  s  midőn  hal- 
lottam, hogy  Zsuzsi  a  nótáriuséknál  van,  igen  meg- 
ijedtem. De  mikor  megmondták,    hogy  az  öreg  Ten- 

gclyi  nem  is  tudja,  s  hogy  az  egész  Vilma  által  tör- 
tént, megnyugodtam.  Legyen  az  öreg  akármilyen,  hogy 
leánya  angyal,  arra  esküszöm.  De  most  ne  késsünk, 
még  virradtig  Szt.-Vilmoson  kell  lennem,  hogy  leve- 
lemet átadjam ;  neked  minden  perez,  melyet  itt  késel, 
éltedbe  kerülhet. 

—  Nem  megyek  egy  lépést  sem,  míg  Zsuzsim  ál- 
lapotáról nem  tudósítasz,  előttem  az  egész  megfog- 
hatatlan. 

Peti  jobban  ismeré  Violát,  mint  hogy  ilyen  hangon 
kimondott  kivánatának  ne  engedett  volna,  s  azért  a 
lehetségig  röviden  s  elhallgatva  neje  bajának  nagy- 
ságát, elmondá,  mit  olvasóim  Viola  családjáról  már 
tudnak.  Viola  fokosára  támaszkodva  hallgatott,  szobor- 
nak vélnéd,  ha  néha  nehéz  fohászok  nem  emelik 
keblét. 

—  Szegény  asszony,  hát  annyira  kellé  jutnod  — 
szóla  végre,  —  arra,  hogy  mint  a  koldus  a  könyörü- 
letesség keserű  kenyerére  szorulj,  hogy  mint  a  földön- 
futó, másoknál  keressed  hajlékodat.  Istenem  I  mit  vé- 
tett ez  áldott  teremtés  neked,  hogy  őt  is  üldöznöd 
kell? 

—  Menjünk,  menjünk  barátom  1  —  szakítá  félbe 
Peti  —  feleségednek  nincs  semmi  baja,  s  nekünk 
nincs  időnk,  hogy  itt  a  világ  igazságtalanságai  fölött 
álmélkodjunk,  talán  akad  egyszer  alkalom  a  vissza- 
fizetésre, akkor  majd  megadjuk  mostani  bajaink  árát, 
én  legalább  úgy  hiszem,  még  egyszer  herczegileg  be- 
fizetek Nyúzó  uramnak.  Már  nagyobb  bajban  is  volt 
ember,  mint  te  most,  s  azért  nem  veszett  el,  ha  csak 
föl  nem  akasztották. 

—  Ki  szól  rólam  ?  én  rég  megszoktam  a  bajt ; 
kezemet  embervér  fertőzteti,  s  talán  igazságos:  hogy 
Isten  átka  feküdjék  fejemen,  de  ő,  ő,  kit  úgy  szere- 
tek —  —  ki  senkit  sem.  sértett  meg,  senkit,  mióta 
él,  meg  nem  bántott ;  ki  mint  jó  angyalom  áll  mel- 
lettem s  kezemet  föltartja,  ha  bosszúmban  fölemelem, 
ki  órákig  térdepel  a  templomban,  kinek  egyetlen  vétke. 

hogy  engem  szeret  —  mért  büntetni  őt  is?  Üldöz- 
zenek, kínozzanak,  nembánom ;  akaszszanak  föl  en- 
gem, de  őt  ne  bántsák. 

—  De  hisz  ki  bántaná  őt?  —  szóla  Peti  mindig 
türelmetlenebbül,  —  soha  jobb  gondját  nem  viselték ; 
de  menjünk,  mert  Isten  bizony  pórul  járunk  s  csak 
te  lészsz  oka. 

—  Az  egész  faluban,  mondád,  senki  nem  fogta 
pártját ;  senki  nem  akará  magához  fölvenni.  Tenge- 
lyit kivéve. 

—  Mondtam  már,  hogy  nem,  —  a  főbiró  eltiltotta, 
s  nem  merték. 

—  Jól  van,  jól,  számolunk  ezért;  soha  az  egész 
faluban  nem  bántottam  senkit,  soha  egy  darab  marha 
sem  veszett  el  gulyájokból,  s  mikor  háznépem  Ínségbe 
kerül,  nincs  egy  az  egész  helységben,  ki  róla  meg- 
emlékeznék, kinek  eszébe  jutna,  hogy  mindez  máskép 
lehet,  hogy  Viola  talán  a  vörös  kakast  is  rá  ereszt- 
hetné Tiszarét  falujára,  s  hogy  még  annyi  baj  s  lárma 
sem  volna  érte,  mint  híres  Sodoma  s  Gomora  váro- 
saiért. 

—  Igazad  van  —  szóla  közbe  Peti,  megragadva 
kezét  —  néha  egy  kis  bosszú  csöppet  sem  árt,  leg- 
alább eszökbe  jut  az  embereknek,  hogy  még  igazság 
is  van  a  világon  s  jobban  vigyáznak  magokra ;  csak 
most  jöjj  velem  Szt.-Vilmos  felé,  ott  az  erdőben  egy 
pár  napig  biztosan  lehetsz,  a  kanász  a  mi  emberünk, 
oda  hívjuk  majd  a  többieket  is  s  tanácskozunk.  Most 
itt  a  faluban  úgy  sem  tehetnél  semmit,  valamennyien 
lábon  vannak  ellenünk. 

—  Menj  csak  előre,  nekem  még  dolgom  van  itt. 

—  Hol  ?  —  kérdé  Peti,  bundájánál  visszatartva  a 
másikat,  ki  a  falu  felé   indult. 

—  Menj,  mondom  előre  Szt.-Vilmosra  s  várj  meg 
a  kanásznál,  nekem  egy  kis  beszédem  van  a  jegyző- 
vel, hajnalig  veletek  leszek,  addig  főzzetek  valamit, 
éhen  vagyok. 

—  Talán  a  varjuk  is    éhen    vannak,    s    rád    bizták. 

hogy  eleségnek  függesztesd  föl  magad  számukra.  Ha 
a  faluba  mégysz  s  főkép  Tengelyi  házához,  halál  fia 
vagy. 

—  Ejh  majd  bizon  ]  hát  annyira  megijedtél  c  kis 
készületen?  Violát  nem  oly  könnyen  fogják  cl,  mint 
gondolod.  Még  egyszer  mondom,  menj  s  készíttess  jó 
gulyáshúst  számomra,  s  ha  épen  nagy  megnyugtatá- 
sodra szolgál  '  a  hajducommissariust  kötözve  elhozom 
magammal  és  statáriumot  tartatok  fölötte. 

—  Ez  mind  helyén  volt,  míg  a  tiszarétiek  mellet- 
ted voltak,  akkor  biztosan  járhattál  körül,  minden 
ház  menedékül  szolgálhatott,  s  nem  volt  ember  az 
egész  határon,  ki  egy  országért  elárult  volna.  De 
mióta  a  tiszteletest  kirabolták,  minden  megváltozott, 
esküsznek,  hogy  te  tetted,  s  mind    ellened  fordultak. 

—  Majd  utóbb  kisül  ez  is,  s  ép  azért  kell  Ten- 
gelyivel szólnom,  hogy  ez  iránt  tisztába  jöjjünk.  Soha 
életemben  úrforma  embernek  köszönettel  nem  tartoz- 
tam, a  jegyző  az  első,  s  ne  mondja,  hogy  háládatlan 
voltam.  Eressz.  — 

—  De  mi  haszna  a  jegyzőnek  abból,  ha  téged  el- 
fognak —  szóla  rimánkodva  Peti,  ki  Viola  tántorít- 
hatlan  föltételét  látva,  őt  most  a  falu   felé  követé. 

—  Tengelyi  ellen  alávaló  cselszövény  készül. 
Ugyanazon  kezek  a  munkások,  melyek  a  tiáztcletes- 
nél    raboltak,  tudtára  kell  adnom  —  — 

—  Még  ma? 

—  Igen,  még  ma,  ki  tudja,  holnap  nem  lenne-e  már 
későn  ;  e  jó  madarak  igen  éhesek  prédájuk  után.  Leg- 
felebb  egy  óra  alatt  mindent  rendbe  hozok,  menj  te 
addig  Szt.-Vilmosra. 

—  Én  ?  —  szóla  a  czigány,  fejét  rázva  —  abból, 
öcsém,  nem  lesz  semmi,  ha  már  megbolondultál  s  ma- 
gadat visszatartóztatni  nem  hagyod,  azt  legalább,  ho^ 
ennyi  veszély  közt  elhagyjalak,  nem  parancsolhatod. 
Ha  Violát  fölakasztják,  Pfeti  czigánynak  nincs  mit  ké- 
retni e  világon. 

Viola    hallgatva    megszorítá    hív    bejtársa    kezét,    s 

gyors  léptekkel  közelgett  a  két  czimbora  Tiszarét  felé, 
hol  azalatt  a  zsiványok  elfogására  annyi  készület  tör- 
tént, mennyire  a  falu  legöregebb  lakosai  sem  emlé- 
keznek. 

Viola  házán  s  a  külső  csárdán  kívül,  hol  mint  olva- 
sóim tudják,  pandúrok  vártak,  még  a  helység  főbb 
utczáin,  a  csapszéknél  s  mindazon  gazdaházaknál,  hová 
a  zsivány  néha  betérni  szokott,  katonák,  pandúrok  vagy 
legalább  egy-egy  kisbiró  őrködött,  míg  Réty  cselé- 
dei vasviilákkal  s  dorongokkal  fölfegyverkezve  a  nagy 
pajtában,  s  minden  gazda  parancsolat  szerint  tulajdon 
házában  vára  az  elhatározó  pillanatot,  melyben  a 
templomharang  megkondul  s  mindenki  az  egyetlen 
szörnyeteg  ellen  kitör.  Azonkívül  néhány  a  közjóért 
buzgó  táblabíró,  ki  gulyáját  különösen  félté,  s  néhány 
lelkes  hölgy  száz  pengő  forintot  adtak  össze,  annak 
dijául,  ki  a  rablót  elevenen  vagy  halva,  mi  reá  nézve 
úgy  is  csak  huszonnégy  órai  különbséget  tenne,  az 
igazság  kezébe  szolgáltatja ;  s  ha  csakug^'an  az  éjjel 
Tiszarétre  jön,  magam  is  osztom  Nyúzó  főbiró  úr  vé- 
leményét :  hogy  csak  csuda  által  menekedhetik  meg. 
Ez  elsőre,  t.  i.  arra  nézve,  ha  eljő-e  a  faluba?  azon- 
ban némi  kételyek  léteznek.  Míg  t.  i.  Nyúzó  s  es- 
küdtje agarászaton  mulattak.  Kánya  commissarius,  ki 
távollétükben  Tiszaréten  parancsnokolt,  minden  ren- 
deleteket huszonöt  pálcza  sanctió  hozzáadással  kido- 
boltatott,  s  habár  a  főbíró  e  taktikáról  értesülvén, 
igen  káromkodott  s  megparancsolta,  hogy  senki  a  falu- 
ból ki  ne  eresztessék,  félni  lehetc,  hogy  Viola  az  el- 
lene tett  készületekről  tudósíttatik.  Ezen  meggyőző- 
dés végre  oly  erőssé  vált,  hogy  tíz  óra  után,  mikor 
Viola  Petivel  Tiszaréthez  közelgett,  a  készületekben 
elfáradt  lakósok,  sőt  a  pandúroknak  nagy  része  is 
nyugodni  ment. 

—  Várj  kissé  reám  —  szól  a  Peti  társához,  mikor 
a  szérűkhöz  értek,  —  hadd  nézzek  körül.  Ide  az  út 
mellé  állítottak  föl  egy  pár  zsinóros  gazembert,  lás- 
suk, mit  csinálnak. 

Viola  megállt,  s  míg  az  öreg  rókaként  az  árkon 
átcsúszva  a  boglyák  közt  eltűnt,  fegyvereit  igazítva 
vára  társát. 

Pár  perez  múlva  Peti  visszajött.  —  Alszanak  — 
szóla  nevetve,  —  no  ha  mind  így  teljesítik  kötelessé- 
göket,  akkor  jól  vagyunk  —  s  átmenve  a  szérűkön, 
csakhamar  a  faluhoz  értek. 

Minden  nyugodt  s  csöndes  volt,  a  korcsma  s  falu- 
házon kívül  csak  itt-ott  világíta  egy  mécs  a  kis  abla- 
kokon át;  Peti  társával  sebes,  de  zajtalan  léptekkel 
halada  tovább  a  házak  között,  kerülve,  a  mennyire 
lehetett,  a  jártabb  utakat,  s  majd  egy  utczasarkon, 
majd  kertek  között  vagy  sövény  árkában  vezetve  Vio- 
lát, ki  őt  hallgatva  követé. 

A  kastély  után  kétségen  kívül  Tengelyi  háza  volt 
a  legszebb  Tiszarét  egész  helységében,  sőt  oly  kül- 
földi, kinek  ízlése  még  annyira  kimívelve  nincs,  hogy 
azon  olasz  és  franczia  építészeti  zagyvalékot  megked- 
velte, mely  kastélyainkat  jellemzi,  talán  szebbnek  s 
kényelmesebbnek  tartaná  a  szerény  s  majdnem  föde- 
léig zöld  venyigével  befont  jegyzői  lakot,  kis  négy 
ablakával  a  főutczára  s  a  hosszú  folyosóval,  mely 
babbal  befont  faoszlopokon  nyugszik,  s  a  tiszta  udvar 
felé  néz.  Azonban  ez  most  a  dologhoz  nem  tar- 
tozván, csak  azt  említem,  hogy  házát  agyik  oldalán 
keskeny  udvar,  a  másikán  valamivel  szélesebb  kert 
környezi,  hogy  a  ház  egyik  szomszédságában  a  hely- 
ség-, másikán  István  kovács  háza  állnak,  s  ennek  át- 
ellenében az  utcza  másik  oldalán  Iczik  zsidó  boltja, 
az  egyetlen,  mely  Tiszaréten  található,  de  ép  azért 
kétszerte  kitűnőbb  nemcsak  mint  Európa  s  a  két  In- 
dia kelméinek  raktára,  de  szép  sárga  festése  és  azon 
világos  kék  oszlopokon  nyugvó  tornáoz  által  is,  mely 
alatt  szombaton  Icziknek  egész,  tizenöt  főből  álló  csa- 
ládja szép  bársonybugyogókban  ülni  szokott. 

Tengelyi  házához  csak  két  úton  lehetc  jőni,  a  hely- 
ségház vagy  István  kovács  műhelye  mellett  elmenve, 
s  noha  a  műhelyből  még  kalapácscsörgés    hallatszott. 

Peti  mégis  tanácsosabbnak  tartá  ez  utóisót,  főkép 
miután  látá,  hogy  Iczik  házában  már  gyertya  nem  ég, 
s  hogy  a  zsidó  kigyó,  mint  monda,  belső  barlangjába 
tallérzacskóihoz  vonult. 

Kilépve  tehát  a  sötét  szögből,  mely  István  kovács 
háza  mögül  a  főutazára  nyílik.  Tengelyi  lakása  felé 
sietének.  A  kovács  tüze  vörös  világot  terjeszte  az  ut- 
czára  s  a  zsidó  házára,  melynek  zárt  ajtaja  s  ablakai 
mögött,  mint  látszott,  mindenki  aludt  már.  Átmenve 
e  világos  helyen,  Peti,  ki  jobbra  s  balra  tekintve 
mindent  látott,  s  minden  neszre  vigyázott,  egyszerre 
megfogja  Viola  kezét.  —  Megláttak  —  sugá  a  zsidó 
házára  mutatva,  hol  az  egyik  oszlop  mögül  egy  em- 
beri alak  látszék  ki,  mely  egy  perez  után  a  ház  aj- 
taja mögött  eltűnt  —  menj  hamar  a  nótárius  házá- 
hoz, mindjárt  a  fal  mellett  a  kerítésen  rést  fogsz  ta- 
lálni, bújj  be  s  rejtsd  el  magad,  de  az  Istenért,  be 
ne  menj  a  házba ;  ha  a  lármának  vége  lesz,  s  látom, 
hogy  biztosan  mehetünk,    eljövök  érted. 

Peti  az  utcza  másik  oldalára  sietve,  eltűnt  a  házak 
között.  Viola  nem  minden  nehézség  nélkül  végre  föl- 
találta a  rést,  s  alig  vonult  a  fák  mögé,  midőn  meg- 
győződött, hogy  a  czigánynak  aggodalma  nem  volt 
alaptalan.  Különböző  hangok,  melyek  az  utczán  hal- 
latszottak, egy-egy  sebesen  átvitt  lámpa,  s  végre  a 
megkondult  harang  mutaták,  hogy  a  népesség  lábon 
van,  s  ki  még  kétkedett  volna,  azt  Nyúzó  szolgabíró, 
s  Kenyházy  esküdt  versenyző  káromkodásai  meggyőz- 
ték, hogy  az  osztó  igazság  néha  kétnegyed  tizenegy- 
kor sem  alszik  még  e  hazában. 

Hogy  Viola  helyzete  e  pillanatban  épen  nem  volt 
veszély  nélküli,  olvasóim  könnyen  át  fogják  látni. 
Tengelyi  kertje  nem  vala  oly  nagy,  hogy  abban  va- 
laki magát  biztosan  elrejtheté,  mihez  még  az  járult, 
hogy  a  ház  azon  ablakai,  melyek  a  kertre  nyíltak, 
világítva  lévén,  annak  egy  részére  világosságot  ter- 
jesztettek. Jóformán  nem  is  kellé  más,  mint  hogy  va- 
laki a  kert  sövényén  meglátva  a  rést,  őt  keresni  jőj- 

jön,  s  nem  menthcté  meg  senki.  0  azonban  meg- 
szokva az  ily  veszélyeket,  nyugodtan  vára  a  dolgok 
kimenetelét,  s  bízva  jó  csillagában  s  bátorságában, 
nyugodtan  készítgeté  fegyvereit. 

A  lárma  rövid  idő  múlva  ismét  csillapodott.  A  ke- 
resők a  falu  más  része  .felé  tolongtak,  s  a  távolból 
hallatszó  szavak,  s  a  még  mindig  fölkonduló  harang 
Violának  tudtára  adák,  hogy  a  veszély,  ha  nem  is 
egészen,  legalább  nagy  részben  megszűnt.  Hazánkban 
ugyanis  zsiványoknak  ily  alkalommal  csak  az  első 
negyedóra  veszedelmes,  mely  ha  elmúlt,  senki  nem 
keres  mást,  mint  ürügyet,  hogy  minden  kereséssel 
fölhagyhasson.  Keleti  nép  vagyunk  s  nem  azért  jöt- 
tünk nyugotra,  hogy  itt  újra  fáradjunk,  sőt  miután 
egyik  barátomnak  talán  igaza  volt,  midőn  minap 
monda:  hogy  meggyőződése  szerint  őseink  csak  azért 
hagyák  el  hónukat,  hogy  oly  hazát  keressenek,  hol  a 
nap  később  kél,  s  tovább  aludhassanak,  való  igazta- 
lanság volna  tőlünk  utódaiktól  azt  kívánni,  hogy  Isten 
által  a  legnemesebb  népnek  teremtve,  életünket  hosz- 
szú  robotnak  tekintsük.  Viola,  ki  már  többször  ha- 
sonló helyzetben  lévén,  e  nemzeti  jellemet  ismeri, 
nyugodtan,  mintha  nem  is  ő  lenne,  a  ki  kerestetik, 
fölállt  s  a  ház  felé  lopódzott. 

E  házban,  ezen  ablakok  megett  volt  neje,  az  egyet- 
len lény,  ki  őt  e  világon  szerété,  az  egyetlen,  kit 
magáénak  nevezhetett,  kinek  nyájas  szavánál  a  zsivány 
érzé,  hogy  kitaszítva  az  emberek  köréből,  üldözve  a 
közhatalom,  elítélve  a  törvények  által,  valamije  még 
maradt,  mitől  őt  e  világ  meg  nem  foszthatá,  s  mi  ál- 
tal ez  élethez  s  Istenéhez  kötve  erezi  magát ;  s  Viola 
szive,  mely  veszélyek  között  nyugodtan  maradt,  erő- 
sen dobogott,  midőn  ablaktól  ablakhoz  lopódzva, 
végre  az  utóisóknak  egyike  előtt  megállt. 

A  szobában,  melybe  látott,  minden  nyugodt  vala. 
Az  ágyon  alvék,  vagy  legalább  mozdulatlanul  feküdt 
neje,  mellette  a  beteg  felett  őrködő  Vilma  ült,  távo- 
labb az  asztal  mellett  régi   bibliájában    az    öreg  Lip- 

tákné  olvasott,  s  időről-időre  lábával  egy  mellette 
álló  bölcsőt  ringatott;  közel  hozzá,  széken,  arczával 
ép  az  ablak  felé  fordulva.  Viola  kis  fia,  korának  bol- 
dog kiváltsága  szerint  aludva  felejté  bajait.  A  szobá- 
ban m,inden  hallgatott,  s  Viola  benézve,  sokáig  élvez- 
heté  a  viszontlátás  keserű  boldogságát,  n\ely  rég  szá- 
raz szemeit  tiszta  cseppekkel  tölte  el.  E  nő,  ki  bete- 
gen, talán  a  halál  küszöbén  önlakából  elűzetve  mások 
könyörületére  szorult,  e  fiú,  ki  megbecstelenített  név- 
vel, barátok  s  rokonok  nélkül,  koldulva  fogja  föltar- 
tani életét,  hogy  ha  majd  megnő,  mint  apja,  zsivány- 
nyá  váljék  ő  is  ;  e  csecsemő,  kinek  még  anyja  sem 
kívánhat  egyebet,  mint  hogy  minél  előbb  hagyja  el  c 
világot,  melyben  ha  anyja  mellétől  elvált,  csak  kese- 
rűség vár  reá  —  lehet-e  szomorúbb  látmány,  mint 
ez  ?  S  mégis  volt-e  az  üldözöttnek  más  valamije, 
mit  e  világon  magáénak  nevezhete?  Ha  az  erdőkben 
vagy  a  róna  nádasai  között  napokig  bolyongott,  mi 
vigasztalta,  mi  tartá  föl  lelkének  erejét  egyéb,  mint 
azon  viszontlátás  reménye,  mely  szemeit  most  könyek- 
kel  tölti  ?  Oh  nem  gyanítja  senki,  mennyi  fájdalom 
fér  meg  egy  emberi  kebelben  ;  nem  sejdítjük,  meny- 
nyi nemes  gondolat,  mennyi  szép  s  fönséges  érze- 
mény rejtezik  sokszor  még  annak  kebelében  is,  ki- 
nek feje  fölött  a  világ  rég  eltörte  az  ítélet  pálczá- 
játl 

A  csecsemő  most  egyszerre  sírni  kezde.  Liptákné 
karjaira  vette,  s  föl  s  alá  járt  a  szobában.  A  kis  Pista 
szemeit  dörzsölve  tekintett  maga  körül,  mintha  nem 
tudná,  hol  van.  Egyszerre  a  kis  fiú  az  ablak  felé  te- 
kint s  Violát,  ki  mindenről  megfeledkezve  mozdulat- 
lanul álla  ott,  meglátja,  leugrik  székéről  s  kezeit  össze- 
csapva —  Apám,  apám!    fölkiáltások  közt    feléje  fut. 

—  A  kegyes  Isten  ne  adja,  hogy  itt  legyen  — 
szóla  Liptákné,  ki  az  alatt  szintén  az  ablakhoz  jött  — 
álmodban  beszélsz  jó  fiú,  hallgass,  hogy  föl  ne  költsd 
anyádat. 

—  Édes   lelkem    nénikém    —   szólt    a    kis  fiú  sut- 

togva,  —  nem  álmomban  szóltam,  bizony  itt  volt,  ott 
állt   az   ablaknál,  még  kurta  bundája  virágait  is  láttam. 

—  Hisz  látod,  senki  sincs  itt. 

—  Igaz  —  felelt  a  fiú  félig  sírva  —  most  nincs 
itt,  de  itt  volt,  ezt  elhiheti  nénikém ;  mikor  az  ab- 
lakhoz jöttem,  egyszerre  eltűnt  ott  a  bokrok  közt, 
de  bizonyosan  a  kertben  van,  mindjárt  kimegyek,  s 
előhivom. 

—  Mi    jutott    eszedbe    fiú?    —    szóla    Liptákné    a 

gyermeket  kezénél    föltartva,  —  hisz  apád — 

és  a  jámbor  asszony  elhallgatott,  nem  találva  szót, 
melylyel  a  fiúnak  azt,  mit  apjáról  mondani  akart,  szc- 
liden  kifejezhetné. 

—  Igaz  —  viszonzá  a  fiú,  szemeit  törülve,  — 
apámnak  el  kell  bújni,  de  úgy-e  az  nem  igaz,  hogy 
apám  zsivány,  mint  a  pandúrok  mondák? 

—  Nem,  nem  fiam  —  felelt  Liptákné  suttogva  — 
csak  maradj  te  nyugodtan,  s  ne  szólj  senkinek ; 
érted,  senkinek,  még  a  kisasszonynak  sem,  én  majd 
kimegyek  s  ha  apád  a  kertben  van,  beszélek  vele. 

Vilma,  ki  a  kis  fiú  kiáltásánál  első  pillanatban  igen 
megijedt,  most  maga  is  elhivé,  hogy  csak  álmában 
szólt,  s  magához  szólítva  Pistát,  az  ágy  mellett  ma- 
radt; Liptákné  a  kertbe  ment. 

Viola  helyzete  az  alatt  igen  kétségessé  vált.  Vissza- 
vonulva az  ablaktól,  hol  fia  által  megismertetett,  észre- 
véve, hogy  mozdulatai  még  valaki  által  kémleltetnek. 
A  rés  mellett,  hol  előbb  bejött,  valaki  állt.  A  kétes 
világban,  melyet  az  ablakok  e  helyre  vétenek,  nem 
ismerheté  meg  a  leskelődőt,  de  látta,  hogy  az  alak, 
mihelyt  észrevéve,  hogy  láttatott,  azonnal  visszavonult, 
s  tisztán  hallotta,  hogy  futva  távozik.  Mit  tegyen  ? 
A  kertben  nem  maradhatott,  sokkal  kisebb  s  min- 
den oldalról  nyíltabb  volt,  mint  hogy  abban  magát 
elrejthette  vagy  védelmezhette  volna.  Az  utc^ákon  a 
falu  népességén  kívül  katonák  s  pandúrok  álltak,  benn 
a  házban  csupa  idegenek,  kikre  magát  nem  bizhatá. 
Már   újra  megkondult  a  harang  s  közelgő    lámpák    s 

lépések  arra  intenek,  hogy  üldözői,  hollétéről  tudó- 
sítva, ismét  talpon  vannak.  Ily  körülmények  közt  jött 
Liptákné,  s  halkan  kimondva  Viola  nevét,  ez,  mert 
más  módot  nem  látott,  egyenesen  hozzá  ment,  s  el- 
mondá  helyzetének  egész  veszélyességét. 

—  Ej,  ej  miért  jöttél  öcsém  épen  ma  ?  —  szólt 
az  öreg  —  hoJnaputánig  az  egész  lármának  vége  lesz, 
s  bátran  jöhettél  volna. 

—  Jól  van  jól,  de  mit  tegyünk  most  ?  Bevezethet 
kend  a  házba,  a  nélkül,  hogy  észrevennék? 

—  A  nélkül,  hogy  észrevennék  —  nem,  de  a  nó- 
tárius nincs  honn,  s  Vilma  nem  lesz  Judásod,  csak 
várj  itt  reám.  —  S  az  öreg  bement,  s  Viola  falhoz 
támaszkodva  nyugodtan  vára  jöttét.  A  lárma  az  alatt 
még  nagyobb  lőn,  künn  az  utczán  kardcsörgés,  s  a 
szolgabírónak  mérföldre  ható  káromkodása  hallatszott, 
midőn  a  háznak  kertfelőli  ajtaja  megnyílván,  Liptákné 
a  várónak  jelt  adott,  s  Viola  a  fal  mellett  csúszva, 
úgy  hogy  az  ablakok  világa  őt  nem  érheté,  eljutott 
menedék  helyérc. 

—  Hol  van,  hol  ?  —  harsogá  Nyúzó  a  kerítés 
mellett,  —  hát  végre  hurokra    kerül  a  drága    madár. 

—  Csak  bátran  fiúk  —  kiabálta  az  esküdt  jóval 
hátrább,  —  csak  bátran,  nincs  mitől  félni.  A  ki  őt 
megfogja  s  kötözve  a  nemes  vármegye  kezébe  szol- 
gáltatja, száz  forintot  kap.  Csak  előre  fiaim,  hogy  az 
ördög  vigyen  el. 

—  Hát  a  kert  másik  oldalán  van-e  valaki  ?  —  kérdé 
egy  óriási  hang,  melyben  mindenki  a  csendbiztos  sza- 
vára ismert. 

Nem  felelt  senki. 

—  Átkozott  naplopók,  mit  ácsorogtok  itt?  —  or- 
dítá  ismét  Nyúzó  Pál.  —  Miért  nincs  senki  a  másik 
oldalon  ? 

—  Azt  parancsolta  a  teins  úr,  hogy  ide  jőjünk  — 
szóla  közbe  remegve  egy  pandúr,  mire  feleletül  csak 
egy  csattanás,  melyet  ily  sötétben  könnyen  pofon- 
csapásnak is  gondolhatott  volna  valaki,  hallatszott. 


—  Lóduljatok  át   a    másik   oldalra,    de    ne    felette 
sokan,  kössétek  meg  jól. 

—  Ha  cllentáll  —  kiáltá  ismét  az  esküdt,  —  csak 
mindjárt  agyon  kell  lőni. 

—  Majd  bizony  —  vága  közbe  az  érdemes  f<5- 
biró  —  a  ki  agyon  lövi,  azt  én  verem  agyon.  Azon 
satisfactiótól,  hogy  én  akasztatom  föl,  nem  fosztatom 
meg  magamat. 

Ily  készületek,  s  rendelések  között,  melyek  a 
szokott  magyar  pontossággal  adattak  s  telj  ef  itt  ettek, 
Liptákné  a  zsiványt  a  kamarába  egy  pár  hordó  mögé  rej- 
tette el,  s  nyugodtan  bölcsőjéhez  ült,  mint  annakelőtte. 

Vilma  egész  testén  remegett. 

—  Ne  féljen  kisasszony  —  szól  a  Liptákné  nyugod- 
tan, —  hisz  nemes  házban  vagyunk,  ide  nem  jöhet- 
nek be,  már  ha  ilyen  miféle  szegény  embernél  vol- 
nánk, az  más,  ott  földúlnának  mindent,  de  nemesi 
curián  biztosan  van  mindenki. 

Ez  egyszer  Liptákné  azonban  csalódott,  s  nem  so- 
kára meggyőződhetett,  miszerint  oly  hazában  él,  hol 
az,  hogy  valami  törvényben  áll,  arra,  hogy  megtartas- 
sák, még  épen  nem  elegendő  ok,  s  hol  a  nemesi  ki- 
váltság valamint  donatió  által  nyeretik,  úgy  csak  do- 
natiók  által  élveztcthetik  egész  mértékben.  Miután  t. 
i.  Nyúzó  Pál  úr  a  kertet  minden  oldalról  körülvevén, 
hatalmas  kiáltásaira,  melyekkel  Violát  megadásra  föl- 
szólítá,  s  tüsténti  fölakasztatás  Ígéretével  kecsegteté, 
feleletet  nem  nyert,  bővebb  vizsgálatot  tartva  szüksé- 
gesnek, minden  cerimonia  nélkül  embereit  a  résen, 
s  másfelől  a  csak  kilincscsel  zárt  ajtón  bevezeté,  s 
lámpákkal  s  dorongokkal,  virág-  s  dinnyeágyakon  ke- 
resztül, legázolva  Vilma  rózsáit  s  Erzsébet  asszony 
szép  nagyfejű  káposztáját,  előre  nyomult  a  rendetlen 
vad  csapat  mindkét  oldalról,  míg  végre  a  kert  köze- 
pén összetalálkozva,  az  .« akasztófáravaló*  helyett,  kit 
kiáltott,  a  csendbiztos  teiiis  Nyúzó  Pál  urat  látá  maga 
előtt,  s  az  egész  tömeg  ostoba  bámészkodással  nézett 
egymás  szemei  közé. 

—  Bizonyosan  a  házban  van  —  szóJa  végre  Nyúzó ; 
s  mint  minden  tömegnél,  melynek  valamely  tárgyról 
még  elhatározott  nézete  n?ncs,  a  legjózanabb  vagy 
legostobább  ötlet  azonnal  közvéleménynyé  válik,  egy 
perez  múlva  nem  kétkedett  senki  Violának  a  házban 
létéről,  5  Kenyházy,  ki  azalatt  biztosítva,  hogy  elle- 
nével találkozni  nem  fog,  hasonlókép  a  többiekhez 
jött,  azon  tanácscsal  lépett  elő,  hogy  föl  kell  kutatni 
a  házat,  mi  általános  helybenhagyással  fogadtatott. 
Nyúzó,  ki  a  biztost  hajdújával  a  ház  udvarába  küldé, 
már  közelgett  a  kert  felé  nyiló  ajtóhoz,  midőn  egy- 
szerre Erzsébet  asszony  álla  előtte,  s  gyöngéd  asz- 
szonyi  hangjának  fortissimójával  az  egész  sereget 
megáll  ítá. 

Erzsébet  jó  s  szelíd  teremtés  volt,  szeretve,  sőt  a 
bálványozásig  imádva  férjét  s  Vilmáját,  nyájasabb, 
nyugodtabb  háziasszonyt  széles  e  hazában  nem  talál- 
hatunk, de  volt  egy  pont,  melyen  túl  férjén  kívül 
senki  türelmét  próbára  nem  teheté,  a  nélkül,  hogy 
észrevegye,  miként  magyar  asszonynyal  van  dolga,  s 
miként  az  asszonyoknak  ezen  neme,  mely,  mint  a 
rózsa,  zsenge  korában  tán  legszebben  virít,  őszi 
napjaiban  erősebben  is  szúr ;  —  se  pont  el  vala 
érve. 

Erzsébet  az  eddig  történtekről  nem  tudott  semmit. 
Tengelyi  kilencz  óra  felé  az  ispántól  bizonyos  sür- 
getős tárgy  iránt  levelet  kapott  s  oda  ment;  Vilma, 
mint  tudjuk,  Violáné  betegágyához,  Erzsébet  ágyába 
vonult,  hol  hamar  elaludva,  sem  arról,  hogy  Viola 
házában  elrejtezett,  sem  hogy  itt  valaki  által  keres- 
tetik, legkisebb  fogalma  nem  volt.  Midőn  tehát  a 
lárma  oly  fokra  hágott,  hogy  gyönyörű  egészsége  s 
még  jobb  lelkiismerete  mellett  sem  aludhatott  tovább, 
kiugor/a  ágyából  a  kertbe  nézett,  s  mikor  a  károm- 
kodást hallá,  s  eltiprott  büszkeségét,  a  nagyfejű  ká- 
posztát látva,  mindennek  okát  megtudá:  olvasóim,  kik 
mindenesetre  magyarok,  s  talán  házasok  is,  képzel- 
hetik a  nemes  haragot,  mely  e  női  kebelt  földúl  á. 


I03 

—  Hát  mi  ez?  —  87óla  nem  épen  kellemes,  de 
annyival  inkább  szívreható  discanttal,  —  ki  mer  sö- 
tét éjszaka  becsületes  emberek  házára  törni  ;  micsoda 
haramiák,  zsiványok,  gyilkosok  dulongnak  itt?  Ki, 
mindjárt  ki,  takarodjatok  azonnal,  ez  nemes  ház,  itt 
nincs  keresete  senkinek,  a  kit  nem  én  hívok  meg. 
A  kárért  majd  lakolni  fogtok. 

Nyúzó,  kinek  ezen  szavak  között,  nem  tudom  mi- 
ként, a  violentialis  törvények  jutottak  eszébe,  s  ki 
más  részről  tekintélyét  veszélyeztetve  látta,  kissé 
megzavarodva  igazolni  akará  cselekvése  módját. 

De  Erzsébet,  zavarodását  észrevéve  s  jól  tudva, 
hogy  a  jog  mellette  szól,  nem  akará  hallani  igazolá- 
sát, s  annyival  hevesebben  támadta  meg  a  főbirót, 
mennyivel  inkább  utálta  őt,  s  mennyivel  tökéleteseb- 
ben akarta  használni  ez  alkalmat  arra,  hogy  neki  azt, 
mit  közönségesen  egy  kis  poesissel  igazságnak  szok- 
tunk nevezni,  megmondja.  Hiába  I  minden  embernek 
megvannak  szenvedélyei,  s  azok  többnyire  annyival 
ellentállhatlanabbak,  mennyivel  nemesebb  a  kútfő, 
melyből  származnak.  Miként  volna  a  többiektől  kü- 
lönböző Erzsébet,  miként  kivánhatnók,  hogy  midőn 
keblének  egész  haragja  föltámadt,  eszébe  jusson :  a 
főbiró  bosszúja  mennyit  árthat  a  legtökéletesebb  jegy- 
zőnek is. 

—  Tengelyiné  asszonyom  —  szóla  végre  a  főbiró, 
mérgében  elfojtott  hangon,  —  mérsékelje  magát.  Én 
a  nemes  vármegye  nevében  jövök,  gondolja  meg,  hogy 
elöljárója  áll  előtte. 

—  Elöljáróm  I  —  kiálta  Erzsébet,  —  zsiványok, 
latrok  elöljárója  az  úr,  nem  az  enyim.  Mit  nekem 
vármegye,  mit  szolgabíró  ;  én  nemes  asszony  vagyok, 
s  majd  meglátom,  ki  mer  engedelmem  nélkül  há- 
zamba jönni  ? 

Nyúzó  ildomos  úri  ember  volt,  ki  magát  szükség 
esetében  lábbal  tiportatá  —  ha  t.  i.  valami  haszonnal 
járt,  —  de  végre  türelmének  főkép  egy  jegyző-család 
irányában    megvoltak    határai,  s  azok  rég    áthágattak. 

—  Azt  meg  fogjuk  látni  —  ord/tá  félig  magán  kí- 
vül ;  —  előre  legények  I  be  a  házba,  kutassátok  ki 
minden  szögletét,  míg  a  zsiványra  akadtok.  A  ki 
ellentáll,  azt  kössétek  meg,  majd  meglátjuk,  ki  paran- 
csol itt? 

—  Botot  adjatok,  botot  I  —  ki álta  Erzsébet  dühö- 
sen, s  fölemelve  férje  pálczáját,  melyet  egy  szolgáló 
kezébe  adott,  —  opponálok  I  —  harsoga  diadalmas 
hangon,  mely  előtt  az  esküdt,  ki  ép  előtte  állt,  meg- 
ijedve hátrált,  s  Nyúzó  maga  meghökkent.  Azonban 
mindamellett  nem  hiszem,  hogy  Tengelyiné  jogai  tisz- 
teletben tartattak  volna,  ha  szerencsére  Ákos  és  Macska- 
házy  nem  jőnek  még  jókor,  s  megtudva  minden  kö- 
rülményeket, hogy  az  egész  gyanú  egy  ismeretlen 
zsidó  szavain  alapszik,  ki  talán  Viola  czimborája,  s 
csak  tévedésbe  akará  hozni  a  keresőket,  a  felbőszült 
szolgabirót  vissza  nem  tartóztatják.  Miben  Macska- 
házy  annyival  munkásabb  vala,  mert  meggyőződve, 
hogy  Viola  a  háznál  nincs,  átlátá,  mi  jól  lehetend  az 
egész  történetet  Tengelyi  gyanúsítására  használni. 

A  ház  belsejében  azonban  rémülés  vala.  Vilma 
remegve  s  halotti  halványsággal  arczain  járt  a  szobá- 
ban föl  s  alá.  —  Imádkozzál  fiú  apádért  —  szólt 
Liptákné  a  kis  Pistához,  s  míg  az  ártatlan  gyermek 
kezeit  éghez  emelve  könyező  szemekkel  monda  el 
miatyánkját,  ő  maga  az  ablaknál  nézé  s  hallgatá  a 
történteket.  Csak  Viola  maga,  ki  rejtekében  a  kö- 
zelgő vészt  hallá,  s  pisztolyát  készen  tartá,  hogy  föl- 
fedeztetvén, önszívébe  lője,  s  neje,  ki  az  ágyon  ma- 
gánkívül feküdt,  maradtak  nyugodtan. 

Midőn  a  dolgok  Ákos  jötte  által  jobb  fordulatot 
vőnek,  Liptákné  ismét  nyugodtabb  lett,  s  Vilmát,  ki 
most  sirásra  fakadt,  vigasztalni  kezdé.  A  kis  fiú  nem 
értve  semmit,  de  biztatva,  hogy  apjának  semmi  baja 
sem  lesz,  felkelt,  s  bámulva  törülgeté  szemeit,  midőn 
egy  új  történet  valamennyiük  figyelmének  más  irányt 
adott. 

—  Tűz  I  —  harsoga  künn  az  utczán.  —  Tűz,  tűz  1  — 

hangzék  az  udvaron.  —  Tűz  1  —  ordítá  az  egész  tö- 
meg, mely  a  kertben  állt,  s  midőn  a  harang  félre- 
verése közben  a  láthatár  egyik  oldalán  világosság  ter- 
jede  el,  a  sokaság  futva  oszlani  kezde.  Csak  a  fog- 
lárok s  pandúrok  maradtak  Nyúzó  parancsára  he- 
lyeiken, ki  még  mindég  azt  reményié,  hogy  Violát  itt 
fogja  találhatni.  De  midőn  végre  az  udvarból  egy 
kocsis  jött,  8  azt  kiáltá,  hogy  az  alispán  kertje  ég,  s 
minden  kazlai  lángba  borultak,  a  közhatalom  is  futás- 
nak indult,  s  a  szérűk  felé  tolult,  hogy  azt,  mi  az 
államot  legközelebbről  érdekli,  az  alispán  úr  széná- 
ját megmentse.  —  Egy  perez,  s  Tengelyi  házában  az 
oda  tartozókon  kívül  nincs  senki  többéi 

—  Az  Istenért!  mentsd  meg  őt  —  szóla  Vilma 
Liptáknéhoz,  —  csak  hamar,  mielőtt  visszajőnek. 

—  Ne  féljen  kisasszony,  nem  érik  őt  utói  oly  ha- 
mar. Szüléinek  ne  szóljon  semmit,  főkép  édes  atyja 
nem  bocsátaná  meg  soha. 

S  Liptákné  a  kamarába  ment.  Vilma  anyját  kiséré 
szobájába,  hol  ez,  fáradtan  annyi  fölindulás  után, 
székre  veté  magát  és  sirva  fakadt. 

—  ligy,  most  mehetsz  —  szóla  Liptákné  félre  tolva 
a  hordókat,  melyek  alatt  Viola  rejtve  volt.  —  Az  al- 
ispán szérűjén  tűz  van,  menj  ki  a  falu  másik  oldalán, 
ott  nem  tart  föl  stnki,  úgy  is  talán  kedvedért  rakták 
e  tüzet. 

—  Hallja  kend,  még  egy  szót  —  monda  Viola,  — 
én  a  nótáriuséknak  sok  köszönettel  tartozom,  befogad- 
ták szegény  feleségemet,  azt  Isten  fizesse  meg  nekik, 
s  megtarták  életemet,  azért  majd  én  köszönök.  Mondja 
meg  neki  kend  ezt :  Tudom,  hogy  vas  ládájában  mind 
neki,  mind  főkép  a  tiszteletesnek  nagybecsű  Írásai 
vannak,  ezeket  tegye  más  helyre,  s  őrizze  jól.  Neki 
hatalmas  ellenei  vannak,  s  bizonyos  uraknak  s  asszo- 
nyoknak nagyon  fáj  a  foguk  az  irományok  után.  Ér- 
tette kend? 

Liptákné  fejével  jelt  adott. 


io6 


—  Hát  mondja  meg  kend  aztán  a  nótáriusnak,  s 
most  Isten  áldja  meg. 

S  a  zsivány  a  kertajtón  kilépve,  a  kerítés  felé  sietett, 
midőn  egyszerre  valaki  bundájánál  megfogá. 

—  Ki  az  ?  —  kérdé  Viola,  baltáját  emelve. 

—  Hát  nem  ismersz  ?  —  felelt  Peti  ;  —  nos,  mit 
mondasz  az  illuminatióhoz? 

—  Nem  tudom,  hogy'  jöttem  volna  ki  sötét  lyu- 
kamból, ha  tüzet  nem  raksz,  mindjárt  tudtam,  hogy  te 
voltál ;  Isten  áldjon  meg  érte. 

—  De  most  hamar  Szt.-Vilmosra  —  szóla  Peti,  a 
kerítés  résén,  mely  jóval  szélesebbé  vált,  áthágva  — 
nézz  oda,  —  szóla  tovább,  a  mellékházra  mutatva  — 
mernék  fogadni,  hogy  az  az  átkozott  Macskaházy 
áll  ott. 

—  Ha  az  ördög  fia  is,  csak  menjíink,  —  szólt  Viola. 
S  a  két  czimbora  gyors  léptekkel  haladott  az  utczán 
végig  s  a  kovács  háza  mögött  eltűnt,  míg  Macska- 
házy, mert  csakugyan  ő  vala  ott,  megösmervén  Violát, 
fejcsóválva  haladt  a  szérűk  felé. 


VI. 

Az  a  nap,  mely  e  történetdús  éjszakát  követé,  va- 
sárnap vala.  A  tiszaréti  templom  harangja  lassú  kon- 
gásaival  rég  ájtatosságra  hivta  a  népet,  mely  Ván- 
dory  vigasztaló  szónoklatánál  az  előbbi  est  zaját  s  az 
élet  egyéb  bajait  feledé.  Az  úri  házban,  melynek 
vallásossága,  mint  más  magyar  úri  családoké,  inkább 
közgyűléseken,  hol  a  linczi  s  bécsi  békekötés  került 
szőnyegre,  mint  templomban  vala  észrevehető,  min- 
denki a  várt  nemes  vendégek  elfogadására  készült. 
Ákos  és  nővére  Etelka  a  kertben  sétáltak.  Egyike  vala 
ez  azon  szép  őszi  napoknak,  milyeket,  honszeretet 
nélkül  legyen  mondva,  csak  Magyarországban  talál- 
tam, s  melyeknél  néha  eszembe  jut,  hogy  nemzetünk 
is,  miként  hazája,  csak  a  bizonytalan  tavasz    s    váltó- 

zékony  nyár  után  fogja  feltalálni  állandóan  derült 
napjait.  Dél  közelgett,  s  a  nap  meleg  sugárokkal 
tölte  a  tájat,  melynek  új  vetései  ismét  zöldelni  kez- 
denek, s  csak  itt-olt  egy  darab  fölszántott,  vagy  még 
tarlóban  álló  föld  emlékezteté  a  nézőt,  hogy  a  virág- 
zás s  gyümölcsözés  napjai  mögötte,  s  nem  előtte 
fekszenek.  A  fák  szinezett  lombján  gyönge  szálak 
függnek,  mintha  az  ősz  tövéhez  akarná  kötni  a  fony- 
nyadó  leveleket,  hogy  ne  hulljanak  el,  s  ne  takarják 
száraz  vázaikkal  a  még  zöldelő  mezőt,  hol  a  magas 
georginák  s  szerény  őszikék,  habár  a  dér  egyes  leve- 
leiket elfonnyasztá  is,  még  derült  színekben  állnak. 

A  testvérek  hallgatva  jártak  egymás  mellett  a  kert 
száraz  levelekkel  takart  utain,  míg  Tünde,  az  egy, 
kinek  Ákos  agarai  között  e  kiváltság  adatott,  majd 
egy  madár  vagy  lehulló  levél  után  futva,  majd  a  sé- 
tálókat körülugrándozva,  s  ismét  elszaladva,  saját 
módja  szerint  élvezé  a  kert  gyönyöreit. 

—  Mi  bajod  kedvesem  ?  —  szóla  végre  Ákos  test- 
véréhez, ki  ép  egy  fonnyadt  georginát  néze  meg,  — 
te  ma  kedvetlen  vagy. 

—  Én?  —  viszonzá  a  leány  mosolyogva,  midőn 
nagy  fekete  szemeit  a  virágról  bátyjára  fordítá,  — 
úgylátszik,  nem  vagy  jobb  Macskaházynál,  ki,  ha 
évenkinti  sárgaságában  narancs  szemeivel  körültekint, 
az  egész  világot  egy  roppant    sárga    dinnyének    látja. 

—  Igazad  van  —  monda  Ákos,  maga  is  elmoso- 
lyodva, —  szörnyű  unalmas  vagyok. 

—  Kétségkívül  ;  de  ez  a  magyar  nemesi  jogok  közé 
tartozik,  s  főkép  testvérek  közt  régi  szokás,  cseppet 
se  erőltesd  magadat.  —  S  a  víg  leány  ismét  virágai- 
hoz fordult  s  /\kost  gondjaira  hagyá,  mi  a  vigaszta- 
lásnak  majdnem  mindig  legjobb,  de  egyszersmind  azon 
neme,  melyet  legritkábban  találunk.  Minden  fájda- 
lom, s  főkép  azon  rossz  kedv,  mely  hozzá  oly  ha- 
sonló, hogy  nem  ritkán  annak  tartatik,  ha  külső  okok- 
tól táplálékot  nem  nyer,  enyhülni  szokott ;  s  mindenki 
öneszével  legjobban  fel  tudja  találni  vigasztalását.  Ba- 


io8 


rátáink,  kik  inkább  bármi  mást  tűrnek,  mint  hogy  ma- 
gokat velfink  elunják,  nem  engednek  erre  időt,  s  mi- 
dőn vigasztalni  vagy  mulattatni  akarnak,  nemcsak  dis- 
harmoniába  jőnek  érzelmeinkkel,  hanem  bánatunk  ellen 
küzdve,  eszünket  annak  védelmére  buzdítják,  s  a  vi- 
gasztalásnak  sikere  közönségesen  csak  azon  meggyő- 
ződés, hogy  bajunk  nagyobb,  mint  elébb  magunk  gon- 
doltuk. Ha  olvasóim  azon  emberekre  visszaemlékez- 
nek, kiket  egykor  barátaiknak  neveztek,  míg  azon 
nagy  reménybankrotnál,  melyen  keresztül  mentek,  is- 
merősökké deval váltattak,  nem  jut-e  sok  keserű  óra 
eszökbe,  mely  ép  ezen  túlbuzgóság  által  hosszabbft- 
tatott  meg  ?  Ha  szomorú  vagy,  s  magad  sem  tudod 
miért,  hű  pajtásod  addig  fog  kérdezni,  míg  végre 
eszedbe  jut ;  ha  valamely  kis  kellemetlenség  ér,  olyan, 
mely  inkább  boszantó,  mint  fájdalmas,  s  melyet  a  jövő 
órában  elfelednél,  Piladesed  annyira  fárad  még  más 
nap  is,  hogy  felejtsd,  annyira  kötözgeti  kis  sebedet, 
mely  magától  sokkal  gyorsabban  gyógyulna  meg,  hogy 
háládatlanság  nélkül  sem  páratlan  szeretetét,  sem  a 
kellemetlenséget,  mely  arra  okot  adott,  nem  felejt- 
heted. Igaz,  ha  nagy  bajba  esünk  s  valóban  segélyre 
szorulunk,  barátaink  e  kellemetlen  hibájokat  egyszerre 
le  szokták  tenni  és  nem  igen  alkalmatlankodnak  szol- 
gálatukkal, de  nem  jut-e  eszünkbe  ilyenkor :  meny- 
nyivel jobb  lett  volna,  ha  e  non  interventio  elvét 
előbb  kezdik  alkalmazni,  vagy  mindazon  jóakaratot, 
azon  számtalan  parányi  áldozatokat,  melyekkel  ter- 
hünkre  voltak,  ezt  egy  alkalomra  teszik  el,  s  mit  sze- 
retetek nekünk  szánt,  inkább  egyszerre,  mint  fillé- 
rekben nyújtják,  azaz  úgy,  hogy  kis  összeg  is  elvisel- 
hetetlen. De  ki  tehet  róla !  kereskedő  században  élünk, 
s  nincs  mit  bámulni,  ha  azok  is,  kik  látszólag  önzés 
nélkül  ragaszkodnak  hozzánk,  legalább  az  által  nye- 
részkednek rajtunk,  hogy  a  lehető  legolcsóbb  áron 
legtöbb  köszönetet  aratnak,  s  minél  kisebb  szolgála- 
tokért a  tehetőségig  sok  háladatosságot  cserélnek  be. 
Kinek  az  ég  oly  barátot   adott,    kire    ez    észrevételek 

nem  illenek,  az  áldja  sorsát,  mert  bizony  a  kivételek 
közé  tartozik.  Ákos  ezekhez  számítható,  s  azon  sok 
szerencse-adományok  között,  melyekért  a  tiszaréti 
úrfi  a  megyében  boldognak  tartatott,  mint  például : 
hogy  apja  alispán,  anyja  született  bárókisasszony,  hogy 
szép  s  nagyrészint  pusztai  birtok  vár  reá,  én  csak 
egyért  irigyelhetném,  ha  t.  i.  azt,  mit  a  sors  magunk- 
nak is  adott,  mástól  irigyelni  lehetne,  s  ez  nővére. 

Fájdalom,    hogy  olvasóimnak    nem    mutathatom    be ; 
leírásommal  nem  fogják    beérni.    Sok    szeretetreméltó 
asszony    száll    sirjába,    ki,  mint  Hegel,    elmondhatná, 
hogy  csak  egy  ember  által  értetett,  s  hogy  ezáltal  is 
félreértetett,  mert  az  egy,  ki  előtt  szivét  egészen  ki- 
tárta, lázas  állapotban  csak  képzelete    szemeivel  látta 
szépségét ;  hát  a  szegény  regényíró    hogy'    boldogul- 
jon nők    leírásával,    főkép    ha   tárgya    Etelkához    ha- 
sonló, kinél  maga  a  festő  zavarodásban    keresné    szí- 
neit? Ily  szőke  haj  s  fekete  szem,    ily  szabályos  vo- 
nások leírására  tenta  s  papiros  vajmi    szegény  eszkö- 
zök;  s  hát  a  nyájas  arcz   színezetéről    mit    mondjak? 
Ha  havasról  szólok,  melynek    csúcsát  a  nap  első    su- 
garai pirosra  festik,  míg  aljok    tiszta    fejéren    csillog, 
s  nem  találhatod  az  egymásba  folyó    színek    határait, 
talán  legjobb  képét  adom,  s  mégis  a  hideg    bérez,   a 
mozdulatlan     jéghalom,     eszedbe    fogja-e    juttatni     a 
nyájas  hölgy  piruló  arczait,  sötét    szemének    ragyogó 
tekintetét,  a  piros  ajkak  mosolyát,  egy    szóval    a    lel- 
ket, mely  szép  arczain  eledbe  sugárzik,  s  mint    nyári 
est    bájos    világítása    a    legcsunyább    tájt,  úgy  a  leg- 
közönségesebb arozot  is  széppé  tehetné?  Etelka  azon 
ritka    egyediségek    egyike,    kiknek    egész    valója    oly 
harmóniában  áll,  hogy  nem  is  gyanítjuk,  mennyire  ki- 
tűnők egyes  tulajdonaik,  s  ha  azon  előítéletnek,  hogy 
ész  és  szív  ellentétben  áll,  mely  nagy  részint  olyanok 
által  terjesztetik,  kik  a  kettőnek    egyikét    sem    bírják, 
czáfolatra  lenne  szüksége,  pár  nap  Etelka    társaságá- 
ban elég,  hogy  alaptalanságáról  meggyőződjünk. 
Testvérénél  pár  évvel  fiatalabb,  mégis    Etelka   vala 

az,  ki  Ákos  szenvedélyességét  mérséklé,  6,  kire  ez 
szíve  titkait  bízta  s  pedig  annyival  szivesebben,  mert 
tudta,  hogy  azok,  mi  ily  titkoknál,  mint  Ákoséi,  egyike 
a  fődolgoknak,  legsebesebb  úton  jutnak  Vilmához,  kit 
nővére  mindazon  barátsággal  fogott  körül,  melyre 
asszonyok  csak  az  ő  korában  s  akkor  is  vajmi  rövid 
időre  képesek  I 

A  testvérek  végre  fölmentek  a  csigadombra,  hon- 
nét a  falu,  a  nyugodt  Tisza,  s  a  határtalan  róna  meg- 
látszott. 

—  Jőnek  —  szóla  Etelka  Szt. -Vilmos  felé  fordulva, 
honnét  nagy  porfelleg  a  várt  nemes  vendégek  köze- 
lítését hirdeté  —  egy  óra  muIva  zaj   lesz    a    házban. 

—  Adná  az  ég,  hogy  száz  mérföldre  lehetnék  — 
szólt  Ákos  sóhajtva. 

—  Talán  kevesebbel  is  beérnéd,  ott  a  faluban, 
nem  messze  tőlünk,  a  jegyző  házánál,  nemde? 

—  Ne  szólj  erről,  ha  csak  rá  gondolok,  sirhat- 
nám ;  tudod,  tegnap  mi  történt? 

—  Elég  lármát  ütöttetek,  hogy  meghalljam. 

—  Én  nem  reménylek  többé. 

—  Ne  szólj  ilyeket,  Vilma  szeret,  te  változni  nem 
fogsz,  s  atyánk 

—  Atyám  ?  ha  más  akadály  nem  lenne  —  szóla 
Ákos  szenvedélylyel,  —  én  tisztelem  őt,  de  e  tisz- 
teletnek megvannak  határai,  s  ha  Vilma  s  apám  egy- 
más mellett  nem  férnek  meg  szivemben,  kész  lennék 
kiszakítani  annak  képét,  ki  előitéleteknek  fia  boldog- 
ságát áldozza  föl  ;  de  reménylhetem-e  ezt  Vilmától  ? 
s  hidd  el,  az  öreg  Tengelyi  kérlelhetetlenebb  atyámnál. 

—  Ne  hidd.    Tengelyi  imádja  leányát. 

—  Nem  ismered  őt.  —  Igen,  Tengelyi  imádja 
leányát;  vagyona,  élete,  nincs  e  világon  semmi,  mit 
érte  föláldozni  kész  nem  volna,  egyet  kivéve,  s  az 
becsülete ;  de  mi  ezt  csak  távolról  érdekli,  abban  az 
öreg  kérlelhetlen.  Azon  szerencsétlen  beszélgetés 
után,  melyben  mostohánk,  ki  szerelmemet  észrevéve, 
értésérc  adta,  hogy  leányával  ritkábban  jőjön  házunk- 

Tengelyi  hozzám  jölt  s  kéri,  kikéljem  meg  házát  látogatásaimtól. 

hoz.  Tengelyi  hozzám  jött,  s  elmondva  a  történteket, 
kért,  kíméljem  meg  házát  látogatásaimtól,  miután  — 
mint  keserűen  kifejezé  —  nem  jó,  ha  ily  magas  rangú 
ifjak  szegény  lánynyal  társalkodnak.  Azóta,  ha  az 
utczán  találva  hazáig  kisérem,  valahányszor  a  kapuhoz 
érünk,  mélyen  meghajtja  magát  s  én  mehetek.  Szól- 
tam nejével,  ki.  Isten  áldja  meg  érte,  mindig  párto- 
mat fogta,  de  az  asszony,  ki  nem  épen  vakon  enge- 
delmeskedik férjének,  azon  válaszszal  utasított  cl,  hogy 
ez  egyben  férje  kérlelhetetlen.  Szóltam  Vándoryval 
s  minden  optimismusa  mellett  csak  azon  vigasztalását 
nyerhetem,  hogy  várnunk  kell.  S  most  gondold  ma- 
gadnak ehhez  a  tegnapi  méltatlanságokat,  melyeket 
Tengelyi  egészen  családomnak  tulajdonítand,  s  hogy 
a  közelgő  tisztujításnál  ellenkező  pártokon  állunk, 
legalább  mint  ő  hiszi,  mert  magam  részt  venni  e 
pártoskodásban  nem  fogok:  —  s  azután  remélj,  ha 
tudsz. 

—  S  én  reményiek  —  szól  a  nyugodtan  Etelka, 
testvére  kezét  fogva,  —  hol  egy  részről  minden  ne- 
mes érzemény,  a  másikról  csak  okok  szólalnak  föl : 
a  győzelem  nem  mindig  azon  ügyé,  melyet  legjobban 
védelmezni,  de  azé,  melyért  legmelegebben  érzeni 
lehet. 

—  Gondolod?  —  szóla  örömében  szenvedélyesen 
megcsókolva  nővére  kezét  Ákos,  —  ó  csak  ezt  tud- 
jam, csak  arról  legyek  bizonyos,  hogy  elleneim  fon- 
dorkodásai  nem  fogják  elidegeníteni  tőlem  szivét. 

—  Ákos,  Ákos !  miket  beszélsz  —  szóla  közbe  mo- 
solyogva Etelka  —  mily  ellenek?  mily  fondorkodá- 
sok ?  Hogy  ti  ifjak,  mint  Yándory  mondja,  csakugyan 
nem  ismerhettek  középutat  semmiben,  s  mint  az  ujoncz, 
ki  először  áll  ellenség  előtt,  vagy  vakon  mentek  elébe 
minden  veszélynek,  vagy  minden  bokor  megett  egész 
tábort,  minden  hulló  levélben  ágyúgolyót  képzeltek. 
Ki  fondorkodnék  ellened  ?  Hisz  maga  Tengelyi  bel- 
sejében talán  fiát  sem  szereti  inkább  náladnál,  s  va- 
lahányszor lát,  alig  győzheti  le  magát,  hogy  nyakadba 


ne  boruljon  ;  s  hidd  cJ,  ha  ez  nem  lenne  is  így,  ha 
apja,  anyja,  az  egész  falu  vagy  az  egész  ország  frigyre 
lép  ellened,  s  egy  évig  szüntelen  rosszat  mond  rólad, 
Vilmát  nem  fogja  megtéríteni.  Mi  lányok  gyöngék 
vagyunk  s  nem  tudunk  akarni,  azt  mondják  legalább, 
s  meglehet  igaz;  de  ép  ez  biztosít  szerelmünkről; 
ha  százszor  bebizonyítják,  hogy  szivünket  érdemet- 
lennek adtuk,  ha  okaik  meggyőztek  is,  mit  használ  ? 
nincs  erőnk  mást  akarni. 

—  Kedves  Etelkám,  mi  boldoggá  tészsz  I  hát  néha 
szóltok  felőlem? 

—  Ha  magam  vagyok  Vilmával,  nehéz  volna  más- 
ról szólani.  Tudod,  én  Tengelyi  nagy  proscripti ójától 
ment  vagyok,  s  mint  elébb,  úgy  most  majdnem  na- 
ponként elmegyek  barátnémhoz.  Az  öreg  eleinte  kissé 
dörmögve  fogadott,  de  miután  zongorához  ültem  s 
egy  pár  kedves  dalát  énekeltük,  komolysága  eloszlott, 
s  valahányszor  ismét  eszébe  jut,  egy  negyed  óra  alatt 
lemuzsikáljuk.  Vilma  imád,  kezdetben,  mikor  elmara- 
dásod okát  nem  tudta,  szomorkodott,  miután  azt  tő- 
lem meghallá,  nyugodt  lett,  s  most  vigasztal ásaim  után 
ismét  teljes  reménynyel  néz  a  jövőbe. 

—  Csak  láthatnám,  csak  egyszer  egy  pcrczre  ismét. 

—  Majd  meglátjuk,  ki  tudja,  talán  nem  sokára,  ha 
az  öreg  Tengelyi  majd  a  tisztújításra  megy,  addig 
legyen  türelmed.  De  most  menjünk,  a  kortesek  mind- 
járt itt  lesznek,  érkezésök  szép  lesz,  azt  látnunk  kell. 

—  Hát  gondolod,  hogy  Vilmát  látni  fogom?  — 
szóla  Ákos  visszatartva  Etelkát,  ki  már  a  ház  felé 
indult;  —  kérlek  az  Istenre,  ne  vond  el  tőlem  párt- 
fogásodat. 

—  Bizonyos  lehetsz,  csak  még  egy  pár  napi  türe- 
lem s  meglátod  őt. 

Ákos  szenvedélyesen  keblére  voná  a  szólót,  s  a 
két  testvér  sietve  indult  a  ház  felé,  honnan  távol  fer- 
getegként  iszonyú  rivalgások  hallatszottak. 

Nálunk  magyaroknál  minden  teremtés,  nagyban  vagy 
kicsinyben,  legyen  az  barátságos  ebéd  vagy  sarkala- 
tos törvény,  fájdalom,  nem  a  világossággal,  hanem 
lármával  kezdődik,  s  így  olvasóim  képzelhetik  a  zajt, 
mely  most  Réty  házát  eltölté.  Kocsisok  s  hajdúk,  kik 
mindenfélét  hordozva  ide  s  tova  siettek,  a  konyhában 
a  szakács  kuktáival,  a  pinczében  az  ispán  s  udvarbíró, 
a  kamarákban  a  gazdasszony  és  szolgálói,  mindenki 
lármáz,  parancsol,  veszekszik,  hogy  kiki  alig  hall- 
hatja saját  szavát ;  s  a  nagyságos  asszony,  ki  a  felső 
emelet  közép  ablakánál  várja  vendégeit,  s  a  csend 
helyreállítására  már  utolsó  pesztonkáját  is  Icküldé,  a 
nélkül,  hogy  más  sikert  tapasztalna,  mint  hogy  a  zaj 
egy  hanggal  erősebb  lett,  alig  tarthatja  meg  azon 
nyájas  mosolygást,  melyet  a  megye  úgy  is  csak  há- 
rom évről  három  évre,  ép  a  tisztujítások  előtt,  bá- 
mulni szokott. 

A  tornáczon  Réty  alispán  úr,  Kislaky  Bálint,  Nyúzó 
főbiró  s  még  néhány  tekintetes  elvbarátai  pipázgat- 
nak, s  a  háznak  egy  pár  szegény  rokona,  ki  ily  alka- 
lommal mindig  meghivatik,  majd  valakinek  pipát 
gyújtva,  majd  más  szivességgel  szolgálja  le  meghiva- 
tásaért  tartozó  háláját ;  míg  Macskaházy  a  dóriai  osz- 
lopok egyikéhez  támaszkodva  alázatosan  jártatja  körül 
kis  szemeit  az  egész  társaságon. 

E  társaság,  melyhez  Magyarországban,  főkép  tiszt- 
ujítások előtt,  majdnem  mindenütt,  külföldön  sehol 
hasonlót  nem  találhatnák,  számra  kevés,  de  oly  egye- 
dekből áll,  kik  Taksony-megyében  kétségen  kívül  a 
legkitűnőbbek. 

Az  első,  ki  közöttük  figyelmünket  magára  vonja : 
Kislaky  Bálint,  ismerősünknek,  kivel  Réty  Ákos  tár- 
saságában a  Török-dombon  találkoztunk,  apja.  A  jám- 
bor öregen  sok  van,  a  mit  szeretni,  kevés,  mit  leírni 
lehet.  A  kis  gömbölyded  férfi,  szép    ezüst    hajával    s 

piros  arczával,  kinek  ajkai  mindig  mosolyganak,  szép 
kék  szemei  mindig  jószívűen  tekintenek  reád,  tárt 
kebellel  áll  előtted.  Hosszú  elbeszélései,  melyeket 
minden  alkalomnál  ismétel,  s  melyeknek  nagy  kárukra 
ép  végét  feledé  el,  néha  untattak,  de  észrevéve,  hogy 
c  férfiban  ép  oly  kevés  hamisság  van,  mint  meséiben, 
neki  e  kis  hibát  mindenki  megbocsátá  és  jobban  érzé 
magát  társaságában,  mint  a  legelmésebb  körben. 

A  többiek  közül,  kik  az  alispán  tornáczán  mulat- 
nak, azonban  leginkább  két  személy  vonhatná  magára 
az  idegen  figyelmét.  Szükség,  hogy  olvasóim  e  két, 
a  megyében  kitűnőknek  tartott  egyediségekkel  meg- 
ismerkedjenek. E  két  férfiú  minden  esetre  megérdemli 
figyelmöket,  habár  a  teins  alispán  úrral  egy  véle- 
ményben nem  lehetünk  is,  hogy  az  egész  világon 
hasonlójukat  nem  lehet  találni,  —  mert  részünkről 
azt  hisszük,  hogy  az  úgynevezett  « originális*  embe- 
rek faja,  mely,  fájdalom,  mindenütt  feltalálható,  egy- 
máshoz más  közönséges  embereknél  még  inkább  ha- 
sonlít. A  megyeház  győzhetlen  várnagyát.  Karvaly 
Ágostont,  s  legdrágább  adószedőjét,  Sáskay  Tamást 
értem,  s  annyit  túlzás  nélkül  mondhatok,  hogy  hoz- 
zájok  hasonló  egyediségeket  az  egész  megyében  hasz- 
talan keresnénk,  mi  az  adózó  népnek  nem  kis  köny- 
nyebbségére  szolgál. 

Karvaly  Ágoston  régi  nemes  ember  vala,  —  olva- 
sóim természetesnek  fogják  találni,  hogy  leírásomat 
e  megjegyzéssel  kezdem ;  nálunk,  hol  e  néhány  szócs- 
kával:  « nemes  ember  vagyok*  hidon  s  utakon  át- 
mehetünk fizetés  nélkül,  olvasóim  talán  szinte  nem 
fognak  semmit  kivánni  személyeimtől,  kiket  ily  elő- 
figyelmeztetéssel  vezetek  elejökbe,  vagy  legalább,  mint 
más  birák,  kegyesebbek  lesznek  irántok.  Múltja,  ön- 
magára nézve,  egyike  a  legérdekesebbeknek  és  saj- 
nálni lehet,  hogy  története,  melyet  egészen  Goethe 
modorában,  azaz :  életet  s  költészetet  vegyítve,  szo- 
kott elmondani,  a  jövő  kornak  nem  fog  feltartatni, 
^des  apjának  ötödik  fia,  ki  ismét  édes    apjának    ötö- 

dik  gyermeke  lévén,  a  karvali  birtoknak  csak  számo- 
lás útján  kitudható  részét  kapta  örökségül  (mert  a 
Karvaly- csal  adnak  nemzetségfája  csaknem  az  öt  szám 
sokszorozási  táblájához  hasonlított),  Ágostonunkra  nem 
nagy  kiterjedésű  birtok  ugyan,  —  a  közmondássá  vált 
hét  szilvafa  már  apjára  sem  illett,  —  de  legalább 
annyi  jutott,  miből  magyar  nemes  ember,  ki,  mint 
tudva  van,  inkább  jogaiból,  mint  földjéből  tartja  ma- 
gát, becsülettel  elélhet.  Gyermekségét  apja  curiája 
körül  nemes  rokonaival  birkózva  vagy  a  Jibapáston 
falusi  fiúkkal  verekedve  tölte ;  s  ezen  —  a  classikus 
Homér  hőscinek  neveltetésére  emlékeztető  —  elő- 
készület urán  a  pataki  collegium,  hol  társai  közt  min- 
dig az  utolsó,  s  az  agarászat,  hol  mindig  az  első 
volt,  oly  tökéletesen  kimívelék  az  ifjú  szunnyadó 
tehetségeit,  hogy  apja,  kinek  szemei,  ha  fiát  károm- 
kodni hallá,  nem  tudni,  örömében-e  vagy  talán  azért 
lábbadtak  könyekbe,  mert  ilyenkor  rég  elhunyt  édes 
apja  jutott  eszébe,  minden  túlzás  nélkül  elmondhatá: 
hogy  ily  fiú  az  egész  megyében  nincs.  Testvérei  néha 
panaszkodtak,  hogy  kissé  verekedő  természetű,  de 
becsületére  mondhatjuk,  hogy  soha  erősebb  emberrel 
szembe  nem  szállt,  sőt  inkább  elfutott,  mint  hogy  va- 
lakit azon  kellemetlenségnek  kitegyen,  mely  major  po- 
tentiae  actióból  következni  szokott. 

A  Karvaly-család  szerencséjére  —  mert  máskép 
ennyi  próbatételek  után  az  öt  testvérfejeknek  egyike 
mégis  gyöngének  találtatott  volna  —  az  1809-iki  föl- 
kelés a  bátor  ifjút  a  haza  védelmére  szólftá  fel,  s 
nincs  mit  csudálnunk,  ha  a  nemesség  őt,  ki  harczias 
tulajdonainak  már  annyi  jeleit  adta,  hadnagynak  vá- 
lasztá.  E  háború,  melyet  felejtenünk  nem  kell,  mert  a 
magyarnak,  vagy  inkább  nemességének  nagy  nemzeti 
adóssága  ez,  melyet  ha  Isten  megsegít,  egykor  kama- 
tos tőkével  fizet  le,  hamarébb  végződött,  semhogy 
Karvaly  rendkívüli  vitézségét  megmutathatta  volna; 
minden,  mit  felőle  mondhatunk,  az,  hogy  a  nagy 
strategikus  remekletben,  mely  által  Xcnophon  vissza- 

vonulása  homályba  állíttatott,  senki  által  nem  előzte- 
tett  meg,  s  hogy  senki  az  egész  megye  ezredéből 
e  veszélyes  időben  saját  tűzhelye  védelmére  nálánál 
elébb  haza  nem  érkezett ;  mely  érdemről  azonban  ő, 
mi  az  erény  jellemző  tulajdona,  inkább  hallgatott. 

Van,  mint  mondják,  az  egyenruhában  valami,  az 
asszonyokra  nézve  ellentállhatlan ;  azért-e,  mint  né- 
melyek hiszik,  mert  jövendő  urokat  szívesben  választ- 
ják azon  rendből,  mely  minden  egyebeknél  inkább 
subordinatióhoz  szokott,  vagy  azért,  mert  az  egyen- 
ruha a  férfiakat  egymáshoz  hasonlóbbakká  teszi,  s  ha, 
a  mi  néha  mégis  megtörténhetik,  előbbi  kedvesöktől 
nem  értve,  változásra  látnák  magokat  kénytelenítve, 
mihelyt  szívok  ugyanazon  ezrednél  maradt  s  bálvá- 
nyozásuk  tárgyában  csak  az  arcz  változott,  nem  is 
vádoltathatnak  állhatatlansággal  ?  nem  mondhatom,  de 
annyi  bizonyos:  hogy  midőn  Ráczfalvy  asszonyság 
Karvalyt  huszárruhában  látta,  sugár  termete  s  a  reme- 
kül pödört  bajusz  oly  tökéletesen  megtevék  hatásukat, 
hogy  ő  —  ki  mint  az  egész  környék  tudta,  noha 
kötelessége  lett  volna,  még  egykori  férjét  sem  sze- 
rette —  soha  a  kék  eget  nem  nézhette  többé  a  nél- 
kül, hogy  Ágoston  kék  dolmánya  ne  jutott  volna 
eszébe,  ki  mentéje  sujtásaival  a  szegény  asszonyi  szí- 
vet oly  erősen  fonta  körül,  hogy  a  varázst  csak  papi 
áldás  oszlathatta  el. 

Voltak  a  megyében,  kik  Karvalyt  ez  alkalommal 
haszonleséssel  vádolták,  s  főleg  Ráczfalvyné  rokonai, 
kik  tőle  örökséget  vártak,  lármáztak;  sőt  voltak,  kik 
a  menyecskét  jóval  ötvenen  túlnak  hirdették.  Én  azon- 
ban, ki  az  asszonyt  legfelebb  negyvenkilencz  évesnek 
tartom,  s  jól  tudom  mennyire  fáradt  férje,  hogy  azon 
vagyont,  melyért  állítólag  házasságra  lépett,  minél 
hamarabb  elköltse,  sőt,  hogy  miután  minden  egyéb 
lassanként  elfogyott,  az  utolsót,  mi  megmaradt,  azaz 
nejét  is,  odahagyta,  sem  az  egyik,  sem  a  másik  rága- 
lomnak hitelt  nem  adhatok,  s  olvasóimat  biztosakká 
teszem,  hogy  Karvaly,  mennyiben  Ráczfalvy  úrtól  örö- 

költ,  legalább  híven  teljesfté  az  örökös  kötelességeit, 
s  nemcsak  igen  sokszor  siratta  halálát,  hanem,  mit 
sok  nép  még  szentebb  kötelességnek  tart,  teljes  mér- 
tékben megboszulta  jóltevőjét. 

E  katastroph  után  Karvaly  ismét  saját  közlegelőjére 
szorult,  s  ha  házassága  által  magának  szerencséjére 
ellenségeket  nem  szerez,  alkalmasint  a  nagy  kortes- 
csapat közt  tűnt  volna  el.  De  isinert  dolog,  hogy 
alkotmányos  országban  az  előhaladás  legjobb  módja 
nem  az,  ha  minél  több  barátokat,  hanem  az,  ha  oly 
elleneket  szerzünk  magunknak,  kik  a  gyöngébb  párt- 
hoz tartoznak ;  s  minthogy  Karvaly  üldözői  szinte  a 
kisebbségben  maradt  félhez  számíttattak,  ő  maga  a 
többségtől  pártolva,  csakhamar  várnagygyá,  hajdú- 
kapitánynyá,  sőt  tiszteletbeli  esküdtté  emeltetett,  s 
mindazon  kényelem  s  tiszteletben  részesült,  mely  ezen 
helyzettel  összekötött.  E  férfiú  ellentéte  Sáskay  Tamás- 
ban áll   előttünk. 

Vannak  társaságok,  hol  két  barátot  nem  találunk ; 
olyan,  hol  pár  egymást  becsületesen  gyűlölőre  ne 
akadnánk,  talán  nincs  a  világon ;  s  természetes,  ha 
Taksony-megyében  e  szerepeket  Karvaly  és  Sáskay 
vállalták  magukra.  Maga  e  férfiaknak  külseje  mintegy 
ellenmondott  egymásnak  és  Sáskaynak  elsárgult  papir- 
hoz  hasonló  képe,  melyet  valaki,  mert  kellemetlen 
dolgokat  tartalmazott,  haragjában  elgyűrt,  száz"  redői- 
vel  ép  úgy  nem  illett  Karvaly  verhenyős  arcízához, 
mint  nagy  szorgalommal  előrefésült  színetlen  haja  a 
várnagy  borzas  fejéhez,  s  ha  felszólaltak,  első  pilla- 
natra észrevevéd,  hogy  az  egyiknek  rekedt,  vékony 
hangja  a  másiknak  hatalmas  bassusával  soha  össze 
nem  hangozhatik.  E  különbség,  mely  személyökben 
létezett,  magokviseletökben  is  feltűnt.  Karvalynak  fő- 
tulajdona  nyiltság  volt,  sőt  Taksony-megye  közönsé- 
gének egy  része  azt  hivé,  hogy  kapitánya  csöppcl 
sem  volna  kevébbé  szeretetreméltó,  ha  ezen  erényből 
jóval  kevesebbet  birna.  Sáskay  magába  zárkózva,  még 
ha  az  iránt  kérdeztetett  is :  hány  óra  ?  csak  meggon- 

dolás  után  s  bizonyos  óvások  mellett  felelt  s  nála  — 
oh  közönség!  —  ismét  azt  találták  sokan,  hogy  kár 
annyit  zárkozódni,  miután  mint  gyógyszertárakban 
azon  láda  külsején,  hol  a  méreg  tartatik,  úgyis  olvas- 
hatja mindenki,  mit  rejt.  Még  azon  sok  közlekedési 
apróságok  is,  melyek  férfiak  között  a  mívelt  világban 
léteznek,  s  valahányszor  tűz  kell  vagy  burnótszelen- 
czénket  otthon  feledtük,  eszünkbe  juttatják:  hányszor 
szorulunk  embertársainkra,  s  oda  vezetnek,  hogy  hara- 
gunkat kiprüsszögjük  vagy  elfüstöljük,  e  két  férfira 
nézve  nem  léteztek.  Sáskay,  gyalázatára,  nem  pipá- 
zott; Karvaly  homályos  velejét  burnóttal  nem  szokta 
tisztítani,  s  nem  volt  remény,  hogy  e  két  úri  ember 
valaha  máskép,  mint  ebédnél,  lehet  egy  véleményben. 

Sáskayt  életében  sok  szerencsétlenség  érte ;  csak 
azon  legnagyobbat  említem,  melyről  erős  lelkületénél 
fogva  maga  ugyan  soha  sem  szólt,  de  mely  a  megye 
jegyzőkönyvében  áll.  Főadószedő  korában  tudniillik  a 
reábízott  pénztárban  hiány  találtatott,  s  habár  eleget 
monda  ő,  hogy  a  pénzt  ellopták,  s  habár  az  egész 
megye  hitt  szavának,  sőt  nem  is  kétkedett  senki,  hogy 
Sáskay  a  tolvajt  látta  is,  mikor  szobájából  kiment,  mit 
használt:  A  kormány  ez  egyszer,  Sáskay  nézete  sze- 
rint is,  mind  a  haza,  mind  a  természet  törvényeit 
megsértve,  az  adószedőt  hivatalától  felfüggesztette ;  s 
ámbár  Taksony-megye  tizenháromszor  irt  fel  és  sére- 
lemmel fenyegetődzött,  az  oly  nagy  érdemű  férfi 
még  sem  jelöltetett  ki  többé  előbbi  hivatalára,  melyet 
a  nemesség  teljes  megelégedésével  viselt,  s  melylyel 
fölruházva  nem  csak  hogy  magának  vagyont  nem 
szerzett,  de  még  egész  birtokát  kártyán  el  is  vesz- 
tette. 

Azt  hinné  talán  valaki,  hogy  Sáskay  a  kormánynak 
ily  igaztalan  üldözései  után  az  ellenzék  soraiba  állt? 
De  nagy  lelkek  nem  így  bőszülj ák  meg  magokat,  sőt 
nem  volt  senki,  ki  a  sajtószabadságnak,  tisztviselők 
felelősségének  nagyobb  ellensége  lett  volna,  mint  ő; 
a  mi  pedig  a  népképviseletet   illeti,    ki    őt  e  részben 

csak  egyszer  szólni  hallá,  meggyőződött,  hogy  ha  csak 
az  állam  teendőit  a  legnagyobb  zavarba  hozni  nem 
akarjuk,  azoknak,  kik  az  adót  fizetik,  annak  kezelésébe 
befolyást  engedni  nem  lehet. 

Mindjárt  a  fönnemlített  szerencsétlenség  után  Sás- 
kay  helyzete  kissé  kellemetlen  vala  a  megyében.  Köz- 
tisztviselőknek megvannak  elleneik,  s  így  neki  is.  Idő- 
vel azonban  minden  folt,  mely  valaki  becsületén  tör- 
tént, —  vagy  azért,  mert  maga  a  folt  gyöngébbé, 
vagy  mert  az  egész  piszkosabbá  vált  —  el  szokott 
múlni,  s  így  Sáskay  is  elég  kellemesen  tölte  napjait, 
sőt  mióta  maga  konyhát  nem  tartott,  sokkal  olcsóbban 
s  jobban  ebédelt,  mint  azelőtt.  A  mint  mondók,  elvei 
őt  a  conservativ  párthoz  csatolák,  kivévén  a  financziális 
kérdéseket,  melyekben  hivatásból  különösen  gyönyör- 
ködött, s  majd  egy  nemzeti  bank,  majd  papirospénz, 
vagy  megyei  kölcsönök  terveivel  előállva,  legmerészebb 
újításokat  javasolt ;  sőt  mondhatni,  hogy  új  és  új  köz- 
pénztárak alkotása  s  mellé  ügyes  fináncz  emberek 
felállítása,  kikre  az  egész  kezelés  bízatnék,  fejében 
szinte  rögeszmévé  vált. 

A  tornácz  közepén,  kék,  ezüst  gombos  atillában, 
nagy  ezüstkupakú  pipával  s  kis  ezüstsarkantyús  csiz- 
mákban Réty  alispán  úr  áll,  s  ha  midőn  olvasóimnak 
mindenek  előtt  nem  a  háziurat  mutatám  be,  az  udva- 
riasság szabályai  ellen  vétettem  is,  irói  kötelességem 
parancsolá,  hogy  a  legérdekesebbet  végére  tartsam 
fel.  Minden  körnek  megvan  nagy  embere.  Mint  mai 
időben  a  kávé,  úgy  legalább  egy  nagy  férfiú  minden 
társaságnak  első  szükségeihez  tartozik ;  s  valamint  kávé 
hiányában  surrogatumokhoz  nyulunk,  mi,  ha  hozzá 
szoktunk,  ép  annyi  élvezetet  nyújt  és  nem  oly  drága, 
mint  a  valóságos  kávé,  így  szokott  lenni  a  nagy  em- 
berekre nézve  is.  Azon  hadsereg,  hol  csak  egy  vezér 
és  csupa  közlegények  volnának,  hivatásának  rosszul 
felelne  meg;  s  így  szükséges  az  életben  is,  hogy 
azon  legmagasabb  helyeken  kívül,  melynek  elérését 
kevesen  reményihetik,   számos    fokozatok    létezzenek. 

melyekre  emelkedni  valószínűbb ;  csak  így  reményi- 
hető,  hogy  mindenki,  nagyravágyásának  tárgyat  lelve, 
lelkesedéssel  teljesítendi  kötelességeit.  Ha  csak  örök 
hír  reménye  buzdítaná  a  katonát  bátorságra,  az  első 
lövésnél  nem  sok  maradna  a  harczmezőn.  Arra,  hogy 
a  vezér  csatáját  megnyerje,  szükség,  hogy  alatta 
sokan  káplárságot  vagy  őrmesterséget  reményijének. 
S  így  van  az  egész  világon,  hol,  bármit  beszéljenek, 
a  legnagyobb  tettek  nem  egyes  nagy,  hanem  szám- 
talan középszerű  egyediségek  által  vitettek  véghez. 

Mi  a  világ  minden  részében  igaz,  kétszer  az  ná- 
lunk, hol  ötvenkét  megye  mindannyi  kis  hazaként  áll 
egymás  mellett ;  s  ha  Réty  Taksony  egy  részétől  bál- 
ványoztatott  és  a  másiktól  minden  alávalóság  mintájá- 
nak hirdettetett,  megnyugtathatjuk  olvasóinkat,  hogy 
a  hazában  legalább  ötvenkét  ember  él  hasonló  körül- 
mények között,  s  hogy  az,  kivel  most  találkozunk, 
sem  az  egyik,  sem  a  másik  ítéletnek  nem  felel  meg 
egészen. 

Réty  azon  férfiak  közé  tartozott,  kiket  legjobban 
ildomosoknak  nevezhetünk,  s  kik  —  habár  a  szó, 
mely  e  tulajdon  megnevezésére  szolgál,  csak  rövid 
idő  óta  jött  ismét  gyakorlatba  —  alispánaink  közt, 
hála  az  égnek,  soha  nem  hiányzottak. 

Tudván,  hogy  valamint  alispánságra  emelkedni  jobb 
mód  nincs,  mint  ha  valamely  párthoz  csatlakozunk, 
úgy  hivatalát  megtartani  vagy  magasabbra  emelkedni 
nincs  rosszabb :  Réty  mióta  személye  a  megye  több- 
sége áltsl  zászlónak  tüzetett  ki,  mely  körül  pártok 
csoportoztak,  kötelességének  tartá  más  zászlókként  jól 
ügyelni,  vagy  mint  ellenei  mondák,  forogni  a  szél 
után.  Réty  a  jusíe  milieu  embere  volt ;  nem  azon 
értelemben,  melyben  e  szó  Európában  használtatik,  s 
mely  szerint  e  politikai  színezettől  is  külön  elvek 
fölállítása  kivántatván,  könnyen  két  pad  közé  jutha- 
tunk, hanem  úgy,  mint  Magyarország  középelvű  em- 
berei lenni  szoktak:  egyszer  egyik,  másszor  a  másik 
pártnak  adva  szavazatát  —  okos   játszóként,    ki   egy- 


szerre  vörösre  s  felcetére  is  tesz,  hogy  semmi  esetre 
vesztenie  ne  lehessen.  Az  idő,  úgy  hiszik  legalább 
sokan,  politikában  kétkedéshez  vezet,  s  magam  is 
ismertem  több  becsületes  embert,  ki  húsz  éves  korá- 
ban, ha  kivántatnék,  egy  nap  alatt  a  lehető  legtöké- 
letesebb alkotmányt  szerkesztette  volna  honunk  szá- 
mára s  később  egy  kis  törvény  egyes  szavai  fölött 
egész  napokig  elgondolkozott ;  háziurunknál  azonban 
ép  ennek  ellenkezője  vala  észrevehető.  Mennyivel 
tovább  élt,  annál  tisztábban  látta,  hogy  alispáni  állá- 
sában minden  lehető  meggyőződések  között  a  leg- 
helyesebb az,  melyet  a  megyében  legtöbben  véde- 
nek ;  ehhez  tartva  magát,  azon  ritka  szerencsében 
részesült,  hogy  a  többséget  soha  ön  meggyőződése 
ellen  kimondani  nem  kényteleníttetett.  Voltak,  kik 
meggyőződésének  ezen  hajlékonyságát  rosszaiák,  mon- 
datott, hogy  mindig  elől  menni  nem  nagy  dicsőség, 
s  hogy  az  kit  valamely  korcsmából  kitaszítanak,  noha 
közönségesen  ő  jön  ki  első  annak  ajtaján,  azért  még 
vezérnek  nem  mondható,  s  több  ily  rossz  elmésség, 
de  miután  Réty  ellenei,  mint  mondám,  mindig  kisebb- 
ségben voltak,  s  azok  is,  kik  ilyeneket  hirdettek, 
mihelyt  egyszer  többséghez  jutottak,  az  alispánt  leg- 
buzgőbb  pártolóik  között  találták,  s  ily  esetekben  a 
nagylelkű  magyar  szokás  szerint  annak,  kit  előbb  leg- 
inkább ócsároltak,  legnagyobb  lelkesedéssel  éljenez- 
tek :  Réty  mindent  összevéve,  jól  érzé  magát  taktikája 
mellett,  s  mi  Taksony-megyében  hallatlannak  látszik, 
már  kilencz  éven  át,  azaz  három  tisztújítás  alatt  tartá 
meg  hivatalát. 

Egy  idő  óta  a  szép  viszony,  mely  közte  s  a  megye 
között  létezett,  azonban  megzavartatott.  Ne  gondolja 
senki,  hogy  az  alispán  ily  hosszú  hivataloskodás  után 
talán  elbizá  magát ;  sőt  emberemlékezet  óta  arcza 
soha  nem  mosolygott  oly  nyájasan,  soka  karjai  annyi 
táblabírót  nem  öleltek  még;  háza  nyitott  s  vendég- 
szerető vala,  mint  azelőtt,  s  új  szakácsa,  ki  úgy  főzött, 
hogy  minden  étel    azon    magyar    félelem    allegóriája- 

nak  látszott,  hogy  önzsirunkban  fúlunk  meg,  a  leg- 
nagyobb concessio  volt,  melyet  a  közvéleménynek 
tehetett.  A  bajnak  egyedüli  oka  abban  kereshető, 
hogy  a  taksonyi  alispán  egy  idő  óta  bizonyos  elvek- 
hez kezde  ragaszkodni,  mit  a  többség,  mely  őt  leg- 
inkább azért  ajándékozá  meg  bizalmával,  mert  c  hibát 
benne  eddig  nem  tapasztala,  nyugodtan  nem  tűrhe- 
tett el.  Réty  beszédei  eddig  a  parlamentalis  szónok- 
lat mintáinak  tartattak.  —  Nem  szólok  én  erről, 
T.  KK.  és  RR. !  —  így  folyt  előadása  közönsége- 
sen, —  nem  szólok  én  arról  s  távol  legyen  tőlem, 
hogy  ezen  másik  kérdés  megvitatásába  ereszkedjem, 
mely  minket  a  czéltól  elvezetne,  vagy  oly  tárgyak 
eldöntésére  kényszerítene,  melyekről  most  határozni 
még  nem  tanácsos;  az  egész  dolog  csak  attól  függ: 
ezt  vagy  amazt  akarják-e  a  T.  RK.  ?  S  itt  következ- 
tek általános  s  szebbnél  szebb  nézetek  a  magyar  nép 
nemes  jelleméről,  vérrel  szerzett  szabadságunkról  s 
más  ily  új  s  nagyszerű  tárgyakról ;  mire  a  szónok 
sokszor  félbeszakasztatva  harsogó  éljenek  által,  azon 
tagadhatlan  axiómával  végzé  beszédét,  hogy  a  nép 
szava  Isten  szava,  s  hogy  a  tettes  KK.  RR.  a  haza 
javára  legjobban  önmagok  fogják  eldönthetni  a  kér- 
dést. —  így  szólt  Taksony-megye  Demosthenese 
egykor.  Beszéde  —  hogy  egészen  új  hasonlatossággal 
éljek  —  tiszta  folyóként,  melynek  sima  fölszinét 
semmi  sziklaként  kiálló  elv  vagy  meggyőződés  nem 
zavara,  s  melyben  az  egész  táblabirói  kar  mintegy 
tükörben  önmeggyőződéseit  láthatá,  futott  végig  a 
tárgyakon.  De  egy  idő  óta  beszédein  bizonyos  fonal 
vonul  a  át,  gyönge  még,  de  már  is  észrevehető,  s  a 
megye  egy  része  igaztalanul  apostasiáról  kezde  szó- 
lani, noha  esküt  tehetnénk  reá,  hogy  Réty  ötven  éves 
korában,  most  először  életében  látszik  valamiről  meg- 
győződni. 

Mint  a  bűvész  műtétei  előtt,  bár  százszor  látta  is  a 
közönség,  mindig  csudálva  tátja  száját:  úgy  mindenki 
bámult  az  alispán  változásán;    nehogy  azonban  olva- 

sóim,  mfnt  a  megye  közönsége  is,  hasztalan  keressék 
az  indokokat,  mint  jámbor  történetire,  elmondom. 
Nagy  embereknek  közönségcsen  megvan  nagyravágyá- 
suk  s  ez  jó,  mert  csak  ez  az  közönségesen,  mi  őket 
nagy  tettekre  vezeti ;  nagy  embereknek  megvan  sok- 
szor feleségek  is,  s  ez  megint  jó,  mert  egy  barátom 
szerint,  kinek  nevét  keresztyén  szeretetből  elhallga- 
tom, csak  így  gyakorolhatják  magokat  azon  második 
tulajdonban,  mely  a  valódi  nagyság  eléréséhez  nagy 
tetteknél  nem  kevésbbé  szükséges :  nagyokat  tűrni 
panasz  nélkül ;  de  hogy  nagy  férfiak  nőinek  szinte 
megvan  néha  nagyravágyásuk,  s  hogy  az  sokszor  ép 
ellenkező  irányban  működik,  mint  férjeiknél :  —  itt 
fekszik  a  baj,  melynek  sok  dicső  név  lett  már  áldo- 
zatává. Ez  vala  az  eset  Rétynél  is,  s  kérdem:  a  szi- 
lárd jellemű  alispánnak,  ki  egész  életén  át  mindig  a 
szótöbbségnek  hódolt,  lehet-e  rossz  néven  vennünk, 
hogy  házában  azt  teszi,  mihez  közgyűléseken  szokott? 
Az  elégületlen  lelkiismeret  után  a  földi  bajok  leg- 
nagyobbika oJy  nő,  ki  férje  tetteivel  meg  nem  elég- 
szik, s  ki  ne  iparkodnék,  hogy  ettől  szabaduljon? 
Szálljatok  magatokba  olvasóim  s  mondjátok  meg,  nem 
tettetek-e  soha  semmit  meggyőződéstök  ellen,  csak- 
hogy azon  Jánustemplom  ajtai,  melyek  a  házi  élet- 
ben nőitek  TÓzsaajkai  által  képviseltetnek,  bezáródja- 
nak s  béke  legyen  birodalmatokban  ?  S  most  nyájas 
asszonyi  olvasóimhoz  fordulok,  kik  ha  nem  is  magok, 
legalább  nemök  iránt  mindig  legszigorúbbak,  s  kérem 
őket,  legyenek  hasonló  engedékenységgel  Rétyné  iránt 
is.  Asszonyok  a  történetben  ritkán  számolhatnak 
helyre,  sőt  még  országgyűlési  iratainkban  is,  azon 
özvegyeket  kivéve,  kik  az  alsó  táblához  eddig  köve- 
teket küldtek,  kevés  asszonyi  nevekre  találunk;  nem 
természetes-e,  hogy  Rétyné  tudva  ezt,  minden  hozzá 
irt  levél  föliratában  saját  szemeivel  látni,  tulajdon 
füleivel  hallani  akará  azon  nagy-  vagy  méltóságos, 
sőt  talán  kegyelmes  caímet,  mely,  tagadni  nem  lehet, 
főkép  a  pompás  magyar  nyelvben   oly    szépen  hang- 


124 

zik?  Azonkívül  midőn  más  angyalok  is  nem  azért 
ereszkednek  le  a  purgatóriumba,  hogy  ott  maradja- 
nak, hanem  hogy  az  elitélteket  magokkal  fölhozzák, 
ki  rosszalhatja,  hogy  angyal  lévén  ő  is,  ki  született 
báró,  azaz  méltóságos  kisasszony  volt,  ugyanezt  akará 
tenni  férjével  ?  Az  alispáni  hivatal  azon  határ,  melyen 
túl  bizonyos  pályán  nem  haladhatunk,  s  bámulhat- 
juk-e, ha  egy  asszony  e  Rubiconnál  megállni  nem 
tud,  midőn  Caesar  maga  nem  birt  elég  jellemmel, 
hogy  ezt  tegye?  Mindezen  okok  együtt  nem  magya- 
rázzák-e meg  teljesen  Rétyné  vágyát,  mely  őt  nappal  s 
éjjel  nyugodni  nem  hagyá:    hogy  férje  báró  legyen? 

Réty  maga,  ki  sokáig  ellentállt,  most  is  ugyan 
középutat  javasolt,  s  inkább  a  kamaráskulcs  mel- 
lett szavazott,  mi  által  báróság  nélkül  is  szert  tehet 
a  méltóságos  cízímre,  szebbnek  tartván,  ha  csak  mi- 
után állásában  hátulról  támadtatott  meg,  enged  a 
körülményeknek ;  bizonyos  azonban,  hogy  mióta  e 
gondolata  támadt,  mintha  szemeiről  fátyol  hullt  volna 
le,  mindent  egészen  más  világban  látott,  s  kettős 
erővel  fáradt,  hogy  alispáni   helyzetét   megtartsa. 

Az  alispán  talán  épen  ezen  rendkívüli  helyzetéről, 
melyen  e  haza  sok  alispána  rendesen  egyszer  életé- 
ben átmegy,  gondolkozott;  a  többiek  hallgatva,  egy 
fokkal  alantabb,  valószínűleg  hasonló  tárgyakról  áb- 
rándozának,  —  hisz  tisztviselők,  s  azok,  kik  hivatal 
után  vágyódnak,  szívesen  foglalkoznak  a  közdolgok 
azon  legszebb  részével,  mely  a  hivatalok  czélszerű 
betöltésében  áll  —  midőn  a  csend  távoli,  de  hatal- 
mas éljen  által  félbeszakadván,  a  tekintetes  társaság, 
mely  a  tornáczon  állt,  egyszerre  mozgásba  jött. 

—  Éljen  Réty!  éljen  Nyúzó!  éljen  a  magyar  sza- 
badság! Haj  rá!  —  S  más  ehhez  hasonló  fölkiáltá- 
sok, melyek  közé  néha  egy  kis  káromkodás  s  egyes 
pisztolylövések  vegyültek,  tölték  a  falut.  E  zaj  felett 
a  tisztválasztásoknál  nem  hiányozható : 

Virágzik  a  tulipán, 
Réty  lesz  a  viczespán ; 

e  minden  alkalomra  egyaránt  illő  dal,  melynek  ríme 
állandóbb,  mint  azon  népszerűség,  mely  azt  majd  egy, 
majd  más  alispánra  alkalmazza,  mint  gyönyörű  kar- 
ének uralkodott.  Képzeljünk  hozzá  egy  egész  szeke- 
ret teli  czigányokkaí,  kik  a  Rákóczit  húzzák  s  a  falu 
valamennyi  kutyáinak  vonítását  s  oly  hangászi  élveze- 
tünk lesz,  melynél,  hogy  Shakespearerel  szóljak,  an- 
gyalok sírhatnának. 

—  Ez  lelkesedés  1  ez  már  népszerűség!  —  szóla 
végre  Karvaly,  ki  bajszát  pödörve  látszó  gyönyörrel 
hallgatá  a  hangokat.  —  Bizony  szép  dolog,  ha  az 
ember  a  közbizodalmat  úgy  birja,  mint  a  teins  úr. 
Szegény  legény  vagyok,  de  vigyen  el  az  ördög, 
követem  alássan,  nem  adnám  ötven  forintért,  ha  nekem 
csak  egyszer  így  ordítanának  e  világon. 

—  Csak  ne  gyújtsanak  föl  semmit  —  sóhajta  közbe 
a  szegény  rokonok  egyike,  ki  a  múlt  tisztújításról 
nem  beszélt  annyi  zöldeket,  mint  mások,  de  annyival 
több  zöldet,  kéket,  sárgát,  s  mit  tudom  én  mit  nem 
tapasztalt  öntestén,  hogy  szinte  haja  borzadt,  ha 
bátyjaurának  közelgő  feldicsőítésére  gondolt,  mely- 
hez, mint  ezelőtt  három  évvel,  talán  ismét  hátán  fog- 
nak tapsolni. 

—  Felgyújtani?  hát  teringettét,  kiről  szólsz  nyúl- 
szívű  teremtés  ?  —  dörgött  közbe  a  várnagy,  —  nem 
tudod-e,  hogy  nemesekről  szólsz,  hogy  Sz. -Vilmosnak 
háromszáz  voksa  van,  s  hogy  ha  az  egész  falut  föl- 
gyújtják is,  miután  a  teins  úr  assecurálva  van,  még 
örülnöd  kellene,  hogy  idejöttek  s  nem  az  ellenfél 
tanyájára? 

—  Karvalynak  igaza  van  —  szóla  halavány  öcscsé- 
hez  fordulva  Réty,  —  hogy  merészelsz  így  szólni 
vendégeimről  ?  Én  a  sz.-vilmosiakat  ismerem. 

—  Igen,  én  is,  —  szakítá  félbe  Karvaly  —  a 
raboknak  egy  tized  része  közülök  való,  nem  láttam 
soha  derekabb  fíczkókat ;  ki  honn  legtöbbet  lop,  vere- 
kedik s  gyilkol,  az  háborúban  s  restauratiónál  mindig 
első  ember. 

—  Talán  vannak  kivételek  —  szólt  közbe  éles 
hangjával  Sáskay,  —  mint  haliam,  a  sz.-vilmosiak  az 
1809-iki  insurrectiónál  .  .  . 

AÁJnden  jelenlévők  s  főkép  Sáskay  szerencséjére  a 
kortesek  azalatt  egész  a  kapuig  jöttek,  s  a  roppant 
éljen,  melylyel  az  első  kocsi  beköszöntött,  minden 
további  vitatkozást  lehetetlenné  tett ;  máskép  Karvaly 
bizonyos  cassát  felhozva,  mivel  az  ]8o9-iki  insurrec- 
tiót  fizetni  szokta,  a  beszélgetésnek  oly  fordulatot 
ad,  melynél  bizonyos  actiók  elkerülhetlenül  szüksé- 
geseknek tartatnak,  s  melynél,  mint  a  tapasztalás 
már  többször  mutatta,  Sáskay  közönségesen  meg- 
veretett. 

Az  egész  nemes  sereg  mintegy  harmincz  szekerén 
jött,  melyek  a  sz.-vilmosi  és  a  szomszéd  falu  parasz- 
taitóí  requiráltatva,  mint  haliám,  közmunkába  tudat- 
tak be,  azon  igen  törvényes  oknál  fogva,  minthogy 
ennyi  kocsi  az  úton  talált  rögöket  széttörvén,  valóban 
útjavításra  szolgált.  Az  első  s  utolsó  kocsin  sárga 
zászlók  s  rajtok  e  hazafiúi  fölirások  láthatok,  az  egyik 
oldalon : 


A  másikon 


Utat,  töltést  nem  csinálunk, 
Réty  lesz  a  viczespánunk. 

Nem  adózni,   nem  fizetni, 
Hidon,  vámon  átmehetni, 
Be  nem  állni  katonának, 
Tőrvényt  szabni  a  hazának. 
Mondani,  hogy  a  só  drága  : 
Ez  a  nemes  szabadsága. 

Minden  nemesnek  süvege  vagy  kalapja  mellett  félig 
zöld,  félig  sárga  toll  vala  látható,  mi  a  párt  remé- 
nyeit s  az  ellenfél  irigységét  ábrázolá,  s  azon  kívül 
azon  practikus  haszonra  is  szolgált,  hogy  Réty  hivei 
tévedésből  valamely  oly  koponyát  ne  törjenek  be, 
mely  alatt  kedvező  eszmék  uralkodnak. 

Az  alispán  a  nemesség  éljenei  s  számtalan  bókok 
között  lelépe    a   tornácz    első    lépcsőjére,  s  miután  a 


vendégek  nagy  kört  képezve  hatalmas  « Halljuk  I» -kai 
megkezdek  az  ünnepélyt,  s  a  nemesek  hadnagya  el- 
mondá,  hogy  minden  jelenlevőnek  s  főkép  tulajdon 
érzelmeit  szokás  szerint  szép  magyarságban  a  jegyző 
fogja  előadni :  a  fölszólított    ekkép    kezdé    beszédét : 

Dicső  alispán  I 

Nagy  hazafi ! 

Halhatatlan  férfiú! 

Tekintetes  urami 

Ha  Hellas  vagy  Róma  a  múzsáktól  sugalt  isteni 
szónoklatának  roppant  árjával  bírnék,  ha  mint  Orpheus- 
ról  mondják,  városokat  építhetnék  szavammal,  vagy 
fölzúgva  a  tehetlenség  gyáva  álmába  merült  világ 
fölött,  melyet  annyi  szent  akarat  felkölteni  képes  még 
nem  volt,  mely  a  szabadság  vérszínű  hajnalában  úszva, 
még  mindig  tovább  szendereg,  mint  egy  Cato,  O'Conell, 
Cicero  vagy  Mirabeau,  hatalmas  szavammal  a  tespedő 
népeket  tettre  serkenthetném :  ki  volna,  ki  neked, 
nagy  férfiú,  ennyi  tiszta  kebelnek,  mely  Sz.-Vilmoson 
nyugodtan  dobogva  nevednél,  a  polgári  kötelességek 
legszentebbikét,  mely  nagy  férfiainak  fölmagasztalt 
tiszteletében  áll,  szerény  hívséggel  teljesiti,  érzelmeit 
szebben  kimondhatná. 

De  mi  vagyok  én,  hogy  e  roppant  föladat :  előtted 
kitárni  annyi  forró  sz.-vilmosi  kebel  érzetét,  nekem 
juthatott?  Alig  élve  át  a  játszi  gyermekkort,  hol  a 
szív  ártatlanságának  magasztos  érzetében,  mint  tavasz- 
kor magas  fán  az  illatos  virágok,  az  emberiség  terc- 
bély  ágai  között  föltárá  kelyhét,  nem  tudva  még, 
hogy  ha  majdan  a  zordon  ősz  zúgó  szele  eljön, 
lehullva  tövéről,  melyen  édes  gyümölcscsé  vált,  a  föl- 
dön rothadni  fog,  hogy  belőle  új  fák  s  egész  erdő 
nőjön  —  alig  lépve  a  nyilvános  élet  tekervényes 
pályájára,  melyen  szívének  mágnestűjét  követve,  a 
hazafiság  tiszta  csillagának  sugarainál,  mely  egén  ra- 
gyog, száz  vészektől  környékezve,  az  Ígéret  földéhez 
evez :  a  sz.-vilmosi  nemes  tanács  által  szószólónak 
választva,  hová  forduljak  annyi  érdemeid  között  nagy 

férfiúi  tekintetes  alispáni  melyekről  szólani  tisztem- 
den  áll  stb.  — 

Az  egész  beszéd  egyike  vala  azon  remekművek- 
nek, melyeknek  gazdag  képgyűjteményéről  csak  an- 
nak lehet  fogalma,  ki  Hafiz  költeményeit,  vagy  a 
némely  megyegyűiéseken  tartani  szokott  financziális 
beszédeket  ismeri,  s  melyeknél  azon  meggyőződés 
tölti  el  lelkeinket,  hogy  e  nagy  világon  minden,  ten- 
ger és  száraz  föld,  pyramis  s  templomtorony,  Caesar 
s  a  megbuktatandó  alispán  hasonlók  egymáshoz. 

Miután  a  szónok  egy  ideig  csillagát,  s  később 
Mózes  tűzoszlopát  követve,  Réty  érdemein  s  a  hazán 
és  végre  a  sz.-vilmosi  nemesség  buzgóságán  tévely- 
gett; miután  a  Duna  torkolatai  s  Magyarországnak 
Nagy  Lajos  alatti  határainál  egy  perczig  megállt,  s 
innen  a  sz.-vilmosi  határokra  s  az  irántok  folyó 
metalis  perre  áttért,  oly  dolgok,  melyeknek  elintézése 
csak  Réty  alispán  és  a  sz.-vilmosi  nemesség  lelkes- 
ségétől  rcménylhető,  a  szónok  még  egyszer  elmondá 
küldőinek  roppant  ragaszkodását,  s  a  rómaival  e  sza- 
vakban végzé  beszédét;  «Si  fractus  illabatur  orbis, 
impavidum  ferient  ruinae.*  Azaz,  mint  a  nemes  had- 
nagy kezeit  összecsapva  híven  fordítá : 

Virágzik  a  tulipán, 
Réty  lesz  a  viczespán  I 

A  szónoklatnak  roppant  hatása  volt ;  s  noha  a  szó- 
nok mindazon  helyeknél,  hol  a  polgárokról  vagy  eré- 
nyekről vagy  ehhez  hasonló  tárgyakról  szólt,  a  nemes 
tanács  parancsolatára  sz.-vilmosiakról,  sz.-vilmosi  eré- 
nyekről s  érzelmekről  kénytel eníttetett  beszélni,  s  az 
említett  metalis  eset  felhozását  is  olyannak  tartá,  mi 
a  közlelkescdésnek  árthatni  fog:  soha  szónok  inkább 
nem  éljeneztetett  meg,  mint  ő.  A  nemes  hadnagy 
példája  után  minden  tizedik  szavánál  háromszoros 
éljen  szakítá  félbe  beszédét,  úgy  hogy  —  mi  nálunk 
ritkaság  —  szinte  sokallá  a  tetszést. 

Az  alispán,  kit  e  megtiszteltetés,   mint    ily    esetek- 

ben  mindig,  egész  váratlanul  lepett  meg,  s  ki,  mi 
ismét  mindennapi  eset,  alig  talála  szót  érzelmei  kife- 
jezésére, meglepetett  ember  létére  szintén  igen  szé- 
pen szólt.  El  monda :  mennyire  fáradt  s  mennyire 
vágyódik  azon  nyugodt  házi  boldogság  után,  melyet 
családi  körében  élvez,  s  melyből  őt  semmi  ki  nem 
ragadhatná,  ha  csak  a  sz.-vilmosiak  hazafiúi  bizalma 
nem  szólítja  fel  őt  még  egyszer  azon  pályára,  melyen 
annyi  keserűségek  között  haladott  mindeddig,  de  me- 
lyen a  megtámadott  nemesi  szabadság  védelme  gyenge 
erejének  egész  használatát  talán  megkívánja. 

E  beszéd,  mint  az  elébbi,  ismét  éljenekkel  fogad- 
tatott, s  miután  a  nemes  hadnagy  kinyilatkoztatta, 
hogy  a  nemesek  a  nagyságos  asszony  kézcsókol ására 
kívánnak  menni,  az  egész  csapat  ismét  éljenek  közt 
a  házba  tolult,  hol  őket  most  egy  ideig  magokra 
hagyjuk. 

Vili. 

Nincs  fontosabb  pillanat  életünkben,  mint  ebédeink; 
életnézetünk  s  gondolataink  legnagyobb  része,  sőt 
nem  ritkán  azon  érzemények,  melyek  emberi  termé- 
szetünket leginkább  nemesítik,  gyomrunk  állapotától 
függnek,  s  ki  májbajban  szenved  —  mint  mi  irók 
közönségesen  —  átlátja  Pythagoras  és  a  braminok 
egész  bölcsességét:  midőn  erkölcsi  philosophiájukat 
a  konyhán  kezdik.  Csudálhatni,  hogy  annyi  történet- 
búvár  között,  kik  korunkban  inkább  új  rendszerek 
fölállításán,  mint  a  régi  állapotok  leirásában  remekel- 
nek, még  nem  találkozott  senki,  ki  a  különböző  korok 
s  nemzetek  élelemszereiben  kereste  volna  nemünk 
nagy  tetteinek  okát,  —  talán  ez  úton  nagyobb  ered- 
ményekhez jutnának,  mint  azok,  kik  mindent  az  ég- 
hajlat- s  fajkülönbségre  vezetnek  vissza,  tn,  ki  sem 
ez  új  történetírói  iskola  megkezdésérc,  sem  Homér 
vagy  Scott  utánzására  erőt  nem  érzek  magamban,  az 
alispáni  ebéd  részletes  leírása  helyett,  mely  olvasóim 

étvágyát  ébresztené,  csak  azt  mondom,  hogy  a  lakoma, 
melyben  e  napon  az  urak  az  alispán  termeiben,  s  a 
nemesség  a  nagy  pajtában  részesült,  egyike  vala  a 
legfényesebb  s  legmagyarabbaknak,  melyeket  képzel- 
hetünk. Fenn  az  uraknál  huszonnégy  tál,  melyeknél  a 
mártások  annyira  nem  kimehettek,  hogy  a  négy  becsi- 
nált mindegyikénél  egy-egy  táblabiró  öntetett  le,  s  a 
szolgálattevő  huszárok  hüvelykujja  mindannyiszor  meg- 
fürdött; magyar  pezsgő,  tokaji,  fagylalt,  szóval  lucul- 
lusi lakoma.  Lenn  a  nemeseknél :  gulyás  és  pörkölt- 
hús,  tarhonya,  káposzta,  túrós  csusza,  gombóoíok, 
pecsenyék,  bor,  pálinka,  szóval  egész  lakodalom.  Az 
utolsó  czigányig  nem  volt  egy,  ki  —  a  mennyiben 
t.  i.  fölkelhetett  —  nem  jó  kedvvel  kelt  volna  fel  az 
asztaltól. 

Az  ebéd  végével,  mihelyt  a  kávé  szétosztatott, 
Etelka,  ki  az  egész  idő  alatt  lehető  nyájassággal  tel- 
jesíté  a  házi  kisasszony  kötelességeit,  főfájás  ürügye 
alatt  visszavonult;  Rétyné  néhány  előkelőbb  tábla- 
biróval  á  lelkészszel  beszélgetett,  a  többi  urak  részint 
a  tornáazon,  részint  a  ház  előtt  pipáztak;  s  ha  a 
nagyreményű  sz.-vilmosi  jegyzőt  —  ki  magát  ebéd 
fölött  sok  czikornyás  felköszöntés  által  kitünteté  — 
nem  látjuk  a  többiek  között,  annak  hihetőkép  oka 
az,  mert  Etelka  szobaleánya,  Rózsi,  a  ház  másik 
oldalán  lakik. 

Ákos  Kálmánnal  a  kert  távolabb  részén  sétált. 

Ákos  és  Kálmán  majdnem  egykorúak  levén,  mint 
szomszéd  gyermekek  éltöket  első  éveik  óta  együtt 
tölték;  barátságukat  tehát  alig  szükség  említenem, 
mely  az  egész  megyében  szinte  közmondássá  vált. 
Legalább  szomszédok  között  ember-emlékezetére  ilyes 
még  nem  létezett.  Huszonkét  éves  korában  ki  nem 
talál  barátokat,  ki  nem  ismer  legalább  egy  lényt, 
kihez  szive  egész  erejével  ragaszkodik,  úgy  hogy 
nem  is  képzelheti,  miként  élhetne,  ha  ettől  elszakít- 
tatik?  Mint  az  első  szerelem,  úgy  az  első  barátság 
ott  áll  éltünk  legszebb    emlékei  között  s  bár  az  em- 


lék  néha  egyszersmind  éltünk  legkínosabb  csalódását 
juttatja  eszünkbe,  multunkban  ntncs  semmi,  miért  a 
tudás  fájának  gyümölcsét,  melyet  ajkaink  megízleltek, 
oly  keserűen  átkoznók,  minthogy  ettől  fosztott  meg. 
Azonban,  noha  ifjú  barátaink  éltöknek  egy  részét 
együtt  tSltve,  valamint  korukban,  úgy  érzelmeikben 
egymáshoz  közel  álltak,  a  házi  kör,  melyben  nevel- 
tettek, sokkal  inkább  különbözött,  minthogy  azon 
hasonlóság  mellett,  mely  minden  nemesebb  jellemű 
ifjak  között  létezik,  —  mert  hisz  valamint  a  lomb 
tavaszkor  egyenlő  zöldben  függ  ágain,  úgy  az  ember 
is  leginkább  őszi  napjaiban  változtatja  szinét,  —  nem 
sokkal  több  különbség  lett  volna  közöttük  is. 

Vannak,  kik  a  nevelés  befolyását  tagadják  s  ha 
ezalatt  csak  az  értetik:  hogy  az  ember  jellemét  ké- 
nyünk szerint  képezni  nem  lehet,  nincs  senki  erről 
inkább  meggyőződve,  mint  én,  ki  azon  vastag  köte- 
tekben, melyek  a  nevelésről  Írattak,  általános  rend- 
szerek helyett  csak  oly  szabályokat  látok,  melyek 
bizonyos  jellemű  egyedekre  alkalmazva  sikerhez  ve- 
zethetnek, de  ép  azért  másoknál  a  lehetőségig  czél- 
iránytalsnok.  De  valamint  azon  befolyás,  melyet  az 
egyes  nevelő  növendékére  gyakorol,  csekély;  s  vala- 
mint nem  ritka  példa,  hogy  nevelők  fáradozásai  oly 
gyermekeknél,  kiknek  keblében  a  szabadság  utáni 
vágy  hatalmasabb,  ép  az  ellenkező  eredményekhez 
vezetnek,  mint  melyekre  irányozva  valának:  úgy  azon 
kör,  melyben  gyermekekből  if jakká  nőttünk,  termé- 
szetes hajlamaink  szerint  különböző,  de  mindig  ellent- 
állhatlan  befolyást  gyakorol  jövőnkre ;  s  ha  vissza- 
tekintünk, nincs  köztünk  senki,  ki  ne  évzcné,  hogy 
sajátságainak  nagy  részéi  azon  nevelésnek  köszöni, 
melyet  nem  egyes  embertől,  hanem  a  társaságtól, 
nem  bizonyos  terv  szerint,  hanem  a  körülmények  által 
kapott. 

Ez  vala  oka  azon  különbségnek  is,  mely  annyi 
érintkezési  pont  mellett  Ákos  és  Kálmán  között  léte- 
zett. Az  öreg    Kislaky    t.  i.,  kiben    Kálmán    atyját,  a 

megye  volt  alispánját  s  egyszersmind  egyik  legbecsü- 
letesebb emberét  tiszteié,  nejével  együtt  a  magyar 
nemesség  azon  részéhez  tartozott,  mely,  fájdalom ! 
napjainkban  mindinkább  kihal  s  minden  hibái  s  gyön- 
geségej  mellett  legalább  azért  érdemli  meg  tisztele- 
tünket, mert  elődeink  szokásait  s  nemzetiségét  tisz- 
tán fentartá:  az  ősök  miveletlenségét,  de  egyszersmind 
a  hajdankor  jószívű  egyszerűségét,  sok,  napjainkban 
szinte  nevetségesnek  látszó  előítéletét,  de  velük  azon 
hitet,  mely  nélkül  nemzetiségünk  nehéz  harczai  között 
soha  föl  nem  tarthatta  volna  magát:  hogy  a  magyar 
soha  eltűnni  nem  fog  e  világról.  Hogy  ezen  nép- 
osztály érdemei  nemzetiségünk  föltartására  nézve 
fölszámfthatlanok  s  hogy  a  jövő  gyalázatos  hálátlan- 
ságot követne  el,  ha  valaha  elfelejtené,  miként  azon 
nemesebb  művelődés  ágai,  melyeknek  g)'ümölcseit 
élvezi,  csak  az  erős  törzs  nedvéből  vonták  termé- 
kenységüket, a  melybe  oltattak,  minden  kétségen 
kívül  van  ;  de  ép  oly  bizonyos  az  is,  hogy  mint  min- 
den, úgy  a  magyar  nemesi  házak  a  história  távolában 
sokkal  nagyszerűebbek-  s  szebbeknek  látszanak,  mintha 
azokat  közelről  tekintjük. 

Ha  például  olvasóim  közül  valamelyik  Kislaky  Bálint 
urat  meglátogatná  s  a  kaputlan  kerítésen  behajtva  a 
házba  lépne,  melynek  kéménye  csupa  vendégszere- 
tetből, mint  ura  unalomból,  mindig  füstöl,  hol  a 
kuvaszokon  kívül,  melyek  minden  közelgőt  majdnem 
széttépnek,  senki  kötelességét  nem  teljesíti  s  kivévén 
a  mezei  gazdaságot,  sehol  a  rendnek  nyoma  sem 
található :  úgy  hiszem  a  gazda  szívessége.  Borbála 
asszony  szüntelen  kínálásai,  sőt  a  pulyka  pecsenye 
mellett  is,  mely  számára  süttetett,  nem  igen  jól  ér- 
zené  magát.  Taksony-megyében  a  háztartások  e  neme 
közönségesebb  vala,  semhogy  a  kislaki  kastély  ezen 
fogyatkozásai  feltűntek  volna  s  miután  a  legtöbb  s 
legtartósabb  ismeretségek  a  száj  által  történnek  s 
pedig  nem  azért,  mert  vele  beszélünk,  hanem  mert 
vele  eszünk:  nem  bámulhatja    senki,  hogy  a  vendég- 

szerető  háznak  sohasem  hiányzottak  vendégei  s  hogy 
az  öreg  Kislakynak  kevéssé  elavult  történetei,  segítve 
a  velük  egykorú  bor  által,  mely  mellett  előadattak, 
mindig  jókedvű  hallgatókra  találtak.  E  körben  nőtt 
fel  Kálmán,  irigyeltetve  az  egész  vidéktől,  szerettetve 
szüléi,  dicsértetve  a  vendégek,  tiszteltetve  a  cselédek, 
magasztaltatva  a  lelkész  s  rector,  bámultatva  az  ispán 
s  tiszttartó,  imádtatva  a  vén  gazdasszony  által  ;  s  ha 
c  házban,  hol  közelítésénél  minden  kutya  ugrándozott 
örömében  s  minden  ember  szeretettel  jött  elébe, 
magát  honosnak  érezé,  ha  szokásaival  azonosult ;  csak 
az  bámulhatná,  ki  őt  több  vagy  kevesebbnek  tartja, 
mim  jószívű,  de  közönséges  fiatal  embernek. 

A  régi  magyar  ház  egyetlen  fiától  ki  kívánna  mást, 
minthogy  belőle  magyar  úrfi  váljék.  De  Kálmán  ismeré 
a  világot  is;  Pest,  hol  iskoláit  végez é  s  életének  azon 
legboldogabb  évét  töltötte,  melyre  a  magyar  hetven- 
éves koráig  vágyódva  emlékezik,  értem  a  juratusko- 
dást  s  Ákossal  való  barátsága,  mely  által  a  gazdag 
fiú  akaratja  ellen  is  magasb  körökbe  vonatott,  nem 
maradhatának  befolyás  nélkül  nézeteire  s  az  öreg 
Bálint  úr  s  Borbála  asszony  egész  órákig  elsóhaj- 
tozának  néha  kedves  fiúknak  finnyás  szokásain  s  az 
új  divatú  elveken,  melyeket  a  városból  hozott  magá- 
val, noha  a  polgárisodás  korántsem  terjeszté  annyira 
rontó  befolyását,  mint  a  jámbor  szülők  szívok  szomo- 
rúságában gondolák.  Való,  hogy  Kálmán  Pesten  meg- 
változott s  a  parlagi  úrfi,  ki  bécsi  ruhákba  öltöz- 
ködve, mióta  szülei  házát  elhagyá,  inkább  magát, 
mint  felebarátja  teremtését  mívelé,  sokat  vesztett  azon 
régi  jó  szokásokból,  melyek  az  ifjúság  között  egykor 
nemzetiség  neve  alatt  divatoztak  s  egy-egy  kocsmai 
szolga  megvercse,  ablakok  s  palaazkok  összetörése  s 
néha  egy  jól  muzsikált  azigány  dicső  megjutalmazása 
által  emlékeztetek  e  hon  polgárait  a  régi  alkotmány 
épségérc;  de  « legyőzve  bár,  megtörve  ncm»  —  mint 
koszorús  költőnk  monda  —  Kálmán  keblében  a  betyár 
szunnyadott,  de  még    élt    egész    épségében;  csak  al- 

kalom  kellé,  egy  kis  parlagi  társaság,  hozzá  egy  kis 
zene,  valamivel  több  bor  s  a  régi  legény  feltámadt 
hosszú  álmából ;  s  pesti  barátnéi,  kik  szerénységét 
magasztalák,  a  zajgó  úrfiban,  ki  nem  ugyan  törökkel 
szájában,  de  palaczkkal  kezében  Kinizsi  szép  tánczát 
járá  széles  jókedvében,  alig  ismertek  volna  kedves 
tánczosukra. 

Ákos  e  tekintetben  lényegesen  különbözött  tőle, 
sőt  barátjának  mintegy  ellentéte  vala.  A  Réty-család 
gazdagsága  s  számos  összeköttetései  által,  melyekben 
főrendi  Házakkal  állt,  azok  közé  tartozott,  melyek  a 
nemesség  által  közönségesen  « fertály  mágnások»-nak 
csúfoltatnak ;  s  mi  a  büszkeséget,  nagyravágyást,  szóval 
azon  hibákat  illeti,  melyek  mágnásainknak,  reménylem 
csak  kajánságból,  tulajdoníttatnak,  sokkal  több  joggal 
«ötfertály  mágnásoknak »  neveztethetnének,  miután  a 
Zrínyiek,  Frangepánok,  Thurzók  s  Czudarok  soha  e 
tulajdonokban  annyira  nem  haladtak.  A  fertálymágnás 
Magyarországban  egy  egészen  kivételi,  hogy  úgy 
mondjam  amphibialis  lény.  Helyzete  által  a  nemesi, 
vágyai  s  hajlandóságai  által  a  mágnási  renddel  össze- 
kötve, hely  nincs,  melyet  elemének  ne  tartana  s  ismét 
nincs  hely,  melyben  magát  egészen  otthonosnak  ér- 
zené.  Sértve  büszkeség  által,  ha  felsőbbek  társasá- 
gába lép,  kikkel  magát  hasonlónak  inkább  láttatja, 
mint  erezi ;  megbántva  minden  inas  által,  ki  őt  tekin- 
tetesnek czímezi :  az  érintkezés,  melyet  felsőbb  osztá- 
lyokkal szüntelen  keres,  csak  a  keserűséget  neveli, 
melyet  irántuk  gyermeksége  óta  kebelében  hordoz.  — 
Mily  nevetséges  gőg  —  így  szól,  ha  ön  lakába  övéi 
közé  visszatér,  —  mily  utálatos  büszkeség,  mintha 
hazánkban  minden  nemes  nem  volna  egyenlő,  mintha 
a  báró  vagy  grófi  czím  egy  kis  szócskánál  egyéb 
volna,  mely  számtalan  névhez  csak  azért  ragasztatott, 
mert  magában  nem  hangzott  úgy,  hogy  tiszteletet 
vívhatna  ki  magának.  —  De  ha  a  teins  alispán  vagy 
méltóságos  kamarás  ekkép  kiadta  mérgét  s  az  egyen- 
lőség fentartására    inasainak    még   valamivel  hosszabb 

vállzsinórokat  csináltatott,  mint  minőket  szomszédjá- 
nál, a  grófnál  látott;  te  ki  nemes  vagy,  de  kinek 
családjából  senki  még  alispán  nem  volt,  kamarás  pedig 
épen  nem  is  lehetne,  vagy  kinek  évenkint  egy  forint 
harminczhat  krajczárral  kevesebb  jövedelme  van,  vala- 
hogy ne  gondold  azt,  hogy  ezen  szép  egyenlőségi 
elvek  reád  is  kiterjedhetnének.  A  világon  mindennek 
megvannak  határai  s  az  egyenlőség  kiterjesztésére 
nézve  tévedések  elkerülésére  mindenki  közönségesen 
önmagát  választja  azon  határpontnak,  melyen  túl  a 
nivellatiót  veszély  nélkül  terjeszteni  nem  lehet.  Ha 
gyűléseken  pártolás,  vagy  tisztujításnál  szavazat  kell, 
nemességed  cl  fog  ismertetni,  az  első  rész  kilenczedik 
czíme,  a  magyarok  ezredes  alkotmánya,  a  pusztaszeri 
vér,  mely  a  nagy  áldomásnál  összekevertetett,  itt  nem 
feledtettek  még  el  s  mihelyt  valakinek  szüksége  van 
reád,  nem  látsz  senkit  magad  mellett,  ki  magát  egyen- 
lőnek ne  vallaná.  De  menj  csak  egyszer  szabadelvű 
nemes  társad  lakához,  nyújtsd  neki  inasai  előtt  tiszt- 
választáskor annyiszor  szorítgatott  jobbodat,  mert 
szeretni  vagy  nőül  választani  leányát :  s  ha  ezt  meg- 
próbáltad, majd  alkotmányos  egyenlőségedről  szólunk 
ismét  s  meg  foglak  kérdezni,  mit  tartasz  felőle? 
A  magyar  neiaesség  vérrel  szerzé  hazáját,  vérrel  vívá 
ki  szabadságát,  vérrel  oltalmazza  közös  birtokát,  ha 
az  valaha  megtámadtatnék,  —  így  szól  a  törvény  — 
s  ha  vér  helyébe  pénzt  tcszesz,  mi  úgy  is  minden 
értéket  képvisel,  az  egész  való  maradt  még  napjaink- 
ban is,  azon  kis  különbséggel,  hogy  mivel  vérből 
mindenikünknek  majdnem  hasonló,  pénzből  pedig  igen 
különböző  mennyiség  jutott,  az  egyenlőség,  mely  a 
régi  theoriából  mintegy  önkényt  következett,  újabb 
időkben  a  történetek  legtávolabbikai  közé  számíttatik. 
Minden  ember,  ki  többnek  akarna  látszani,  mint  a 
minek  önmagát  erezi,  azon  iparkodás  által,  mclylyel 
kitűzött  ideáljait  akarja  elérni,  nevetségessé  válik; 
s  a  félénk,  ki  asszonyok  közt  párviadalairól  beszél  ; 
a  szegény,  ki    másodkézből    összeszedett    rongyokkal 

fényűzést  utánoz,  mely  alatt  mindenünnen  szükség 
tekint  ki ;  a  pór,  ki  hogy  nemesnek  tartassék,  magas 
ösmeretségeivel  kérkedik  s  kőbe  faragva,  szinekkel 
mázolva  s  lenyomva  minden  kanálon  új  czimerét  kop- 
tatja, gúny  s  megvetés  tárgyává  válnék,  bármik  lenné- 
nek is  egyébiránt  érdemei.  A  társaság,  mely  még 
azon  érdemeket  is,  melyeket  valób?n  birunk,  csak 
ritkán  ismeri  el,  nem  bocsát  meg  annak,  ki  tőle  még 
ennél  többet  kíván  s  majdnem  úgy  bánik  vele,  mint 
uzsorásokkal  bánni  szoktak,  vagy  jobban  mondva, 
bánni  kellene:  kit,  mert  törvényes  kamataival  meg- 
elégedni nem  akar,  megfosztanak  tőkéjétől  is.  Egé- 
szen ily  helyzetben  valának  a  Rétyek  is.  Régi  nemes- 
ség, szép  vagyon,  alispánság  és  szép  fiók,  kinek  még 
neje  sem  vala  s  ki  e  szerint  házasodhalott,  —  mi 
kellé  még,  hogy  magoknak  kellemes  társasági  állást 
szerezzenek?  De  büszkeségüknek  más  táplálék  kellé. 
Valamint  nagy  Fridrik  verseiben,  Voltaire  diplomatiai 
ügyességében,  Richelieu  drámáiban,  Byron  lovaglá- 
sában keresé  dicsőségét,  úgy  Réty  alispán  úr  azon 
fáradott,  hogy  valamivel  többnek  láttassék,  mint  mivé 
született ;  s  a  százados  nemes,  ősei  számtalansága 
mellett,  a  parvenü  minden  nevetséges  oldalaival  álla 
előtted  s  nénjéről,  a  bárónéról  szólt  s  távol  rokoná- 
ról, a  német  grófról  s  hogy  ezzel  s  ezzel  a  herczeg  had- 
•^^gygyaí  Jgsn  szoros  viszonyban  ál!  s  ma  báró  F. 
va^  gróf  X.-től  levelet  kapott,  stb. 

Ákos,  kit  szüléi  jókor  Pestre  küldenek  s  ki  nénje, 
báró  Andorfyné  házánál  a  legjobb  társaságban  tölte 
napjait,  sokkal  több  észszel  birt,  minthogy  szüléi 
gyöngéit  át  ne  látta  volna;  s  mi  az  életben  többször 
történik,  ép  annak  ellenkezőjévé  vált,  mit  naponként 
maga  körül  látott.  Ákos  betyárrá  lett,  vagy  jobban 
mondva,  iparkodott,  hogy  annak  tartassék  s  ezért 
főkép  a  megye  ifjúsága  között  határtalan  népszerű- 
séget szerzett  magának;  mint  oly  ember,  ki  az  által, 
hogy  ámbár  angolul  és  francziául  tudott  s  a  félvilá- 
^ot  beutazta,    mégis  a    mennyire   tőle   kitelt,  betyár- 

kodásaikat  utánozta,  másoknak  mintegy  igazolásul 
szolgált.  Szép  népszerűnek  lenni  s  főkép  ifjú  korunk- 
ban nincs  talán  semmi,  mi  után  szivünk  annyira  vá- 
gyódnék. Később,  miután  tudjuk,  hogy  azon  szeretet- 
hez, mely  oly  roppantnak  látszik,  az  egyes  szivek 
mi  keveset  adnak,  örömünket  elvesztjük  e  birtokon, 
melyet  talán  még  többen  vesztenek,  mint  nyertek 
minden  érdem  nélkül.  De  hogy  Ákost  e  népszerűség 
nem  kissé  erősítette  meg  erőltetett  betyárságában, 
azt  tagadni  nem  akarjuk,  annyival  kevesebbé,  miután 
az  ifjú  Réty  ezen  erőlködése  vala  az,  mi  közte  s 
Kálmán  között  néha  a  legnevetségesebb  ellentéteket 
idézte  elő.  Valamint  t.  i.  Ákos  a  betyárságban,  úgy 
Kálmán  a  míveltségben  helyezvén  büszkeségét,  a  két 
ifjú  egymásnak  mintegy  példányul  szolgált. 

Ha  téli  napokban  a  megyei  nemesség  a  megyeház 
teremében  összegyűlt  —  hol  minden  tánczmulatsá- 
gok  hihetőleg  azért  szoktak  tartatni,  hogy  az  adózó 
nép,  mely  e  termeket  homloka  izzadásában  építé, 
lássa,  miként  izzad  ugyané  helyen  a  nemesség  is,  — 
vagy  ha  valamely  előkelő  táblabiró  nevenapjának 
ünneplésére  valahol  nagyobb  társaság  találkozott : 
kérdésen  kívül  a  legiármásabb  Ákos  volt  és  senki 
divatszerűebben  nem  lépett  föl,  mint  Kislaky  Kálmán  ; 
de  ha  poharak  vagy  társalkodás  közt  mindenki  ma- 
gáról, vagy  helyesebben  mondva  arról,  minek  látszani 
akart,  megfeledkezett :  a  szerepek  megváltoztak  s 
Ákos  helyett,  ki  reggel  fűnek-fának  beszélé,  hány- 
szor részegedett  meg  életében,  este  Kálmán  szemei 
jártak  keresztben,  noha  talán  senki  sem  ellenezte 
állhatatosabban  Ákos  ivó  theoriáit  délelőtt,  mint  6. 
Ne  kárhoztassa  senki  a  fiatalemberek  e  szeszélyét; 
éltünk  azon  korában,  melyben  az  emberek  ítéletét 
még  oly  valaminek  tartjuk,  mi  után  fáradni  érdemes, 
mindnyájan  afiFectálunk. 

Ákos,  ki  erőt  véve  magán,  az  ebéd  kezdetén  szo- 
kása szerint  betyároskodott,  minél  több  való  vígságot 
láta  maga    körül,  annál    szótalanabbá   vált    s  az  ebéd 

vége  felé  egészen  azon  szomorú  gondolatoknak  en- 
gedé  át  magát,  melyekkel  reménytelen  szerelme 
szivét  tölte.  Kálmán,  kit  ez  alkalommal  Etelka  szom- 
szédsága s  a  nyájas  mód,  melyben  iránta  viseltetett, 
rendkívül  föl  vidított,  —  mert  a  bor  leghamarabb 
száll  fejünkbe,  ha  víg  gondolatok  társaságát  találja 
benne,  —  az  udvariasság  helyett,  melylyel  az  első 
ételeknél  magát  kitünteté,  mindinkább  a  parlagi  úrfi 
hangján  kezde  beszélni :  míg  Etelka  komoly  tekintete 
s  rövid  feleletei  hibáját  eszébe  juttatták  s  az  ebéd 
vége  felé  ő  is,  mint  barátja,  szomorúan  ült  helyén, 
alig  merve  szólni  szép  szomszédjához. 

Mihelyt  az  ebéd  véget  ért,  Kálmán  maga  után  a 
kertbe  voná  barátját,  hogy  neki  egész  szerencsétlen- 
ségét elpanaszolja. 

—  Barátom  —  szólt  padra  vetve  magát,  —  én  a 
világ  legboldogtalanabb  embere  vagyok.  Láttad  ma 
testvéredet?  ő  nem  szeret,  utál,  megvet. 

—  Magadon  kívül  vagy  —  monda  Ákos,  melegen 
szorítva  kezét,  —  esztel  enségeket  beszélsz. 

—  Nem,  nem  —  én  jól  tudok  mindent ;  Etelka 
nem  szeret,  nem  fog  szeretni  soha  s  jól  teszi,  ily 
ember,  mint  én,  nem  érdemes  reá,  —  én  lemondok  — 
én 

—  Ne  igyál  bort  soha  Kálmánom ;  úgy  látszik, 
elszomorít. 

—  Hát  te  is  észrevetted?  Hát  csakugyan  igaz? 
hát  megbecstelenítve  álljak  előtte?  nem,  soha  1  Holnap 
szabadságot  kérek  apámtól  s  utazni  megyek,  elme- 
gyek oly  helyre,  hol  senki  sem  ismer,  hol  angyali 
testvérednek  alkalmatlankodni  nem  fogok  soha,  hol  — 

Ákos  ismét  félbeszakasztá  s  boldogtalansága  okát 
kérdé,  mire  a  másik,  mindazon  részletességgel,  melyre 
csak  szerető  képes,  elmond á,  mi  nyájas  volt  Etelka 
iránta  az  ebéd  kezdetén  ;  hogy  ő,  becsületére, 
alig  ivott  pár  pohárral,  de  hogy  a  mint  látszik,  a 
bor  inkább  hatott  reá  s  hogy  talán  valami  illetlent 
mondott,    miután    az    ebéd    vége    felé    Etelka    rá   se 

nézett.  Hogy  mindennek  vége  van,  hogy  ily  utálatos 
teremtés,  mint  ő,  ily  angyal  után  nem  vágyódhatik, 
hogy  ő  örülni  fog,  ha  Etelka  más  karjaiban  fogja 
föltalálni  mindazon  boldogságot,  melyet  tőle  elfogadni 
nem  akart,  de  hogy  ha  e  szerencse  oly  valakinek  jut, 
kit  ő  ismer,  annak  kitekeri  nyakát  s  több  effélék. 
Mint  minden  destillatiónál  a  retorta  felső  részén 
számos  csöppek  látszanak,  úgy  az  érmelléki  víz-részei 
tiszta  könyekben  peregtek  le  Kálmán  arczain  s  Ákos, 
noha  jól  tudá  ahonnan  e  könyekí),  eléggé  szerété 
barátját,  hogy  fájdalmánál  szintoly  részvéttel  visel- 
tessék, mintha  annak  okát  csakugyan  nagyon  fontos- 
nak gondolná.  Monda,  hogy  asszonyok  ugyan  nem 
szívesen  látják,  ha  fiatalember  más  valamitől  része- 
gül, mint  bájaiktól,  de,  mint  a  jó  pezsgő  hatása 
hamar  eltűnik  s  főfájást  nem  hagy  maga  után,  úgy 
az  ily  haragé  is.  Biztossá  tévé  barátját  Etelka  sze- 
relméről s  mi  több,  hogy  testvére  a  rút  grófot  meg- 
veti, szóval  oly  ügyesen  járt  el  vigasztalásaiban,  hogy 
Kálmán  lassankint  fölvidulva,  végre  szenvedélyesen 
szorítá  karjai  közé  barátját  s  azon  esküvéssel,  hogy 
soha  többé  borhoz  nem  nyúl,  örömében  kisirá  azon 
végső  cseppeket,  melyek  az  ebéd  alatt  könyzsákjai- 
ban  összegyűltek.  Az  ifjú  kor  legszebb  kiváltsága, 
hogy  öröm  s  fájdalom  oly  közel  feküsznek  egymás- 
hoz ;  később  talán  ép  annyi,  sőt  több  okunk  volna 
örömre,  de  lelkünk  elveszti  rugékonyságát  s  ha  egy- 
szer elszomorodánk,  annyi  kell  vigasztalásunkra,  hogy 
közönségesen  ismét  új  baj  ér,  még  mielőtt  a  régit 
felejtettük. 

Kálmán,  ki  csakugyan  inkább  szerelem,  mint  bor- 
tól részegedett  meg,  a  levegő,  a  járás  és  könyci  után 
csaknem  egészen  kijózanodott  s  a  két  fiatalember 
ismét  a  ház  felé  indult,  hogy  Etelkát  fölkeresve, 
mint  Ákos  monda,  az  új  békekötés  nagy  ünnepélye 
minél  előbb  véghez  menjen  ;  de  ki  az  köztünk  halan- 
dók között,  ki  az  életben  csak  a  jövő  pcrczre  is  biz- 
tosan számolhatna  ?  Ki    az,  főkép    tisztujftások    alkal- 

mával,  hol  a  sorson  s  végzetünkön    kívül  még  korte- 
sek  határoznak  jövőnk  felett? 

Míg  a  fiatal  barátok  a  kertben  tartózkodtak,  addig 
az  öreg  Kislaky,  ki  szive  jókedvében  egy,  sőt  talán 
két  pohárral  is  többet  ivott,  mint  szomjúsága  enyhíté- 
sére szükség:es  vab,  m.ás  dolgokon  törte  fejét.  Az 
öreg  úr  rég  kedves  Kálmánjának  szánta  Etelkát.  Nem 
mondom,  hogy  épen  csak  a  leány  vagyona  hozá  őt  e 
gondolatra,  de  miután  a  két  család  birtoka  határos 
vala  s  pedig  igen  valószínűleg  a  teremtés  első  nap- 
jától mostanig  s  miután  a  Rétyek  jószága  majdnem 
egészen  leányágat  is  illetvén,  egy  részének  Etelkára 
kellé  szállni,  az  öreg  Kislaky  joggal  mondhatá,  hogy 
a  gyermekek  egymásnak  teremtettek.  Nagy  hizelgő  a 
bor,  mindenkit  megerősít  kívánataiban  s  az  öreg 
Kislaky,  kinek  szemei  egész  ebéd  alatt  fián  függtek 
s  ki  jobb-  és  balszomszédját  talán  harminczszor  is 
kérdé:  ha  láttak- e  valaha  két  fiatal  teremtést,  kik 
jobban  illenének  egymáshoz?  meg  vala  győződve  re- 
ményei teljesültéről,  ámbár  forma  szerinti  kérésére, 
melyet  ebéd  után  az  öreg  Rétyhez  intézett,  csak 
azon  választ  nyeré,  hogy  leánya  érzelmeit  nem  ismeri ; 
Rétynétől  pedig,  hogy  ily  fontos  dologról  jobb  t  szt- 
ujítás  után  szólani. 

Az  öreg  örömében  kezeit  dörzsölve  járdáit  az  udva- 
ron. Képzetében  már  Kálmán  s  Etelka  egész  ivadéka 
ugrándozott  körülötte  s  a  jámbor  apa  szive  hatalma- 
san füldobogott  ez  ábrándok  között,  midőn  a  pajtá- 
ból fölhangzó  zaj  gondolatainak  más  irányt  adott. 
A  kortesek,  kik  nagy  művészek  módjára  hosszú  gya- 
korlatokkal készülnek  a  nagy  előadáshoz,  melynek 
főszerepét  ők  játszák,  a  pajtában  most  másodszor 
ismétlék  próbatétüket  s  c  pillanatban  ép  az  aJbirák- 
hoz  jutván,  midőn  a  kasznár,  ki  mint  elnök,  itt  a 
főispán  helyét  pótolá,  a  sz.-vilmosi  járás  első  albirá- 
ját  említé,  háromszáz  hanggal  «Éljen  Kislaky  Kálmán »-t 
kiáltanak.  Az  öreg  úr,  mert  mely  apa  maradna  nyu- 
godtan, ha    fia    dicsőségének    fültanúja    lehet,  szédel- 

gett  gyönyörködésében  s  midőn  épen  ispánját  látá 
a  pajta  felé  menni,  jó  vagy  rossz  nemtője  ez  eszmét 
sugá  fülébe:  mennyire  kár,  hogy  fiának  diadala  nád- 
dal födött  pajtában  hangzik  el  s  mi  jó  volna,  ha 
Etelka  ennyi  dicsőségnek  tanuja  lehetne !  Magához 
szólítá  tehát  az  ispánt  s  elbeszélé  neki  a  nagy  családi 
titkot,  melyet  annyival  inkább  bizhatott  reá,  mert 
nyelve  most  nehezebben  mozgott  s  nem  vala  hihető, 
hogy  e  bizalommal  visszaél  s  kérdé:  nem  volna-e  jó, 
ha  a  kortesek  Kálmánt,  ki  a  kertben  van,  fölkeres- 
nék s  diadallal  Etelka  szobájába  hoznák?  Az  ispán 
ura  nézeteit  egészen  hely  esi  é  s  mihelyt  a  pajtába  ért 
s  fél  negyedig  « Halljuk  I»-ot  ordítva  csendet  eszkö- 
zölt, oly  remekül  szónokolt,  hogy  az  egész  tömeg 
azonnal  útnak  indult.  Igaz,  hogy  Kislaky  követének  a 
titokról  szint  azon  fogalma  vala,  mint  sok  más  ember- 
nek, ki  alatta  csak  oly  valamit  ért,  mit  önmagunk 
elbeszélni  pirulnánk,  vagy  nem  merünk  s  azért  más 
valaki  által  akarunk  tudatni  a  világgal  s  hogy  ennél- 
fogva Etelka  s  Kálmán  lakodalma  mindjárt  beszéde 
elején  kihirdettetett  s  megéljcneztetett.  Azonban  annyi 
bizonyos,  hogy  a  sz.-vilmosi  háromszáz  nemes,  kikről 
csak  negyed  óra  előtt  megesküdhettünk  volna,  hogy 
mint  a  háromszáz  spártai  Thermopylaeknél,  helyei- 
ken fekve  fognak  találtatni,  irtóztató  éljenek  között 
gyenesen  a  kertnek  vette  útját  s  hogy  Kislaky,  ki 
előttök  szintén  a  kertbe  futott,  könytelt  szemekkel 
mormogá  fogai  között :  Hejh  mégis  szép  dolog  a 
népszerűség  1 

Ne  vessék  meg  olvasóim  a  jámbor  öreget  c  vallo- 
másaért s  habár  sokan  volnának  közöttük,  kik  a  nép 
kegyeit  szivökből  megvetik  s  ellene  szintúgy  zúgo- 
lódnak, mint  kedveseik  ellen  azok,  kik  őket  kérlel- 
hetetlenek- vagy  hivteleneknek  találják:  gondolják 
meg,  hogy  Kislaky  azok  közé  tartozott,  kik  c  nép- 
szerűségben nem  eszközt,  hanem  sok  ember  szere- 
tetét látják ;  s  mert  egyedüli  fortélyuk,  melylyel  e 
kincset  kivívák,  szivök  jósága  volt,  nem  is  tapasztalak 

annyiszor  ingékonyságát.  Ügy  is  Helénán  kívül  nincs, 
n\i  annyira  ócsároltatott,  mint  a  népszerűség  s  mégis 
kevés  ember  van,  ki  miután  tíz  évig  ostromlá  a  várat, 
melyben  a  hívtelen  mással  tartózkodott,  azt  mint  Mene- 
laus  ne  fogadná  szívesen  vissza  házához. 

Kálmán  s  Ákos  már  a  házhoz  közelegtek,  midőn 
az  öreg  Kislakyval  s  mindjárt  utána  az  egész  kortes- 
haddal  találkoztak,  mely  pázsiton  s  virágokon  keresz- 
tül egyenesen  feléjük  vévé  útját.  Az  öreg,  ki  fiát 
megölelve  e  szavakat  mondhatá:  —  Hallod  fiam,  ez 
neked  szól  —  nem  magyarázhatá  meg  a  történteket, 
midón  —  Éljen  Kislaky  Kálmán  és  angyali  mátkája, 
Réty  Etelka  kisasszony  I  —  harsogott  az  ég  felé  s 
minden  beszélgetésnek  véget  vetett. 

Kálmán  s  maga  Ákos  annyira  meg  valának  lepve, 
hogy  első  pillanatban  nem  tudák,  mit  tegyenek.  De 
midőn  az  ispán  szívrázó  bassusával  fölkiált:  —  Vigyük 
az  úrfit  Etelka  kisasszonyhoz,  szeretett  szolgabirá- 
nénkhoz  —  s  midőn  egyszerre  tíz  kéz  nyúl  a  boldog 
szerető  felé,  őt  lábáról  föl  akarva  emelni,  Kálmán 
magához  tért  bámulásából  s  védni  kezdé  magát.  Kérni 
akart,  káromkodott,  maga  az  öreg  Kislaky,  ki  fiát 
Etelkának  bemutatni  s  nem  kikiáltatni  akará  a  házas- 
ságot, elkövetett  mindent,  hogy  Etelka  neve  az 
ovátióból  kihagyassék,  mind  hasztalan!  Háromszáz 
sz.-vilmosi  torokkal  csak  a  végítélet  trombitája  verse- 
nyezhetne s  beszéd  nem  használván,  kézre  került  a 
dolog.  Kálmán  a  nagy  vonzalom  ellenében  visszalökő 
erejének  egész  hatalmával  dolgozott  s  nem  mond- 
hatni, hogy  derekas  benyomást  ne  tett  volna  sok  érte 
lángoló  sz.-vilmosi  kebelre,  minek  azonban  csak 
annyival  vala  szavánál  több  hatása,  hogy  szép  átilája 
széttépetett  s  egy  palaczk  vörös  bor,  mely  feléjé 
nyújtatva  széttört,  a  küzdőt  tetőtől-talpig  leönté,  ki 
most  ég  s  föld  között  lebegve,  hat  markos  legény 
vállain  hasztalan  gyakorlá  ökleit  és  sarkantyúit,  az 
előbbi  kiáltások  között  egyenesen  kedvese  szobájához 
czipeltetett. 

A  zajra  a  vendégek  a  ház  clőit  összegyűltek  s 
hallva  Etelka  s  Kálmán  nevét,  egy  része  bámult  s 
más  része  gratulálni  kezde.  Az  alispán  zavarában 
mosolyogva  hajtogatá  s  csóválá  fejét,  hogy  mozdu- 
latai se  igen,  se  nemnek  ne  magyaráztathassanak;  az 
alispánné,  kinek  szerencséjére  a  tisztújítás  s  a  Kis- 
lakyak  befolyása  jutott  eszébe,  monda,  hogy  az  egész 
tévedés  s  hogy  erről  még  szó  sem  vala ;  Karvaly 
pedig  a  kiáltókhoz  csatlakozva,  hatalmas  szavával  hir- 
deté  a  szép  pár  dicsőségét,  melynek  sz.-vilmosi 
tisztelői  már  Etelka  ajtajához  értek  s  küszöbe  előtt 
a  levegőben  tánczoltaták  szerencsétlen  imádóját. 

Kálmán  magán  kívül  volt.  így  jelenni  meg  kedvese 
előtt,  kitől  még  előbbi  hibáiért  engedelmet  keíle  kér- 
nie, széttépett  átilával,  borral  leöntve,  háromszáz 
nemestárs  karjai  között,  —  ki  nem  érezné  e  helyzet 
kinait?  Kért,  sirt,  káromkodott,  mindent  egyszerre  s 
mindent  legkisebb  siker  nélkül ;  szerencséjére  azon 
istennő  vagy  angyal,  mely  a  való  szerelmet  pártolja, 
úgy  intézte  a  dolgokat,  hogy  Etelka  helyett  csak 
szobaleánya  volt  szobájában  s  így  a  tisztelgő  csapat 
csak  a  piruló  Rózsi  s  a  nagyreményű  sz.-vilmosi 
jegyző  előtt,  ki  bizonyosan  véletlenül  ott  volt,  ordít- 
hatta el  jó  kívánatait. 

Azon  boldogság  után,  melyet  kedvesünk  látásán 
érzünk,  a  legnagyobb  —  mint  egy  szerelemben  meg- 
őszült ismerősömtől  haliam  —  bizonyosan  az :  ha 
némely  helyzetekben  szivünk  halványával  nem  talál- 
kozunk ;  s  nincs,  ki  ezt  valaha  inkább  érezte  volna, 
mit  Kálmán  e  pillanatban.  Ákos,  kit  nővére  nevének 
kiáltozása  boszantott,  hogy  ennek  véget  vessen,  figyel- 
mctessé  tette  a  tisztelt  gyülekezetet,  hogy  minden 
szolgabírónak  esküdtre  is  van  szüksége  s  hogy  e 
hivatalra  alkalmasabb  egyén  r.incs  e  világon  Penna- 
házy  Bandi  jegyzőnél,  ki  e  szavak  után,  rémséges 
kiáltások  között,  Rózsi  helyett  a  közvélemény  által 
felkarolva,  jövendő  szolgabirájával  együtt  az  udvarra 
vitetett,  hogy  ott    az    alispán    előtt    bemutattassék,  ki 

mindehhez  szüntelen  mosolyogva,  csak  tökéletes  hely- 
benhagyását jelenté  ki. 

Önigazolásomra  —  ha  olvasóim  közt  valaki  az  által, 
hogy  a  sz.-vilmosi  jegyzőt  Rózsinál  találtuk,  a  való- 
szinűség  törvényét  talán  sértve  látná  —  csak  azt 
mondhatom,  hogy,  ha  nem  is  mint  Hegel  hiszi : 
minden  a  mi  van,  az  jó,  —  legalább  minden,  a  mi 
való,  közönségesen  valószinű  is  s  hogy  Rózsi  fekete 
szemei  s  Pennaházy  szőke  pödört  bajsza  oly  neműek 
valának,  hogy  miután  Sz. -Vilmoson  —  honnan  Rózsi 
jó  nemes  házból  származott  —  többször  találkoztak, 
csak  természetes,  hogy  Tiszaréten  fölkeresek  egy- 
mást; főkép  miután  —  ha  az  említett  fekete  szemek 
s  szőke  bajusztól  elvonatkozunk  is  —  kellemesebb 
két  egyediséget  alig  találhatni.  Rózsi,  ki  asszonyával 
Pesten  létekor  magyar  színházba  járt,  több  új  s  ré- 
gibb zsebkönyvet  olvasott,  sőt  néhány  verset  könyv 
nélkül  is  tudott,  azon  míveltebb  szobaleányok  közé 
tartozott,  kik,  mert  közönségeseri  uraságuk  viselt 
ruháiban  járnak  s  ugyanazt  beszélik,  mit  úrnőiktől 
hallottak,  szinte  kisasszonyoknak  látszanak;  s  Penna- 
házy, ki  egy  hosszú  országgyűlés  alatt  a  hallgatók 
között  hatalmas  szavával  majd  éljenezve,  majd  más 
kijelentések  által  élénk  részt  vett  a  legfontosabb  ta- 
nácskozásokban s  rejtett  szavakkal  gyönyörködteté  a 
Nemzeti  Újság  olvasóit,  ismertebb,  minthogy  érde- 
meiről szólanom  kellene.  Föl  is  jegyeztem  volna  az 
érdekes  beszélgetést,  melyben  e  két  szeretetreméltó 
személy  a  kortesek  által  meglepetett,  ha  országos 
dolgok  leirása  nem  várna  reám  s  e  beszélgetés,  min- 
den gyönyörei  mellett,  nem  lett  volna  különösen  — 
szótalan. 

Olvasóim,  kiknek  nagy  része  kétségkívül  tudja,  mi 
kellemetlen  minden  hölgynek  s  főkép  szobaleánynak, 
ha  valamely  férfival  magánosan  találtatik,  képzelhetik 
a  zavart,  melylyel  Rózsi  annyi  férfi  jelenlétében  eltelt; 
miután  azonban  kedves  jegyzőjét  a  kortesek  vállain 
mindjárt  Kálmán   mellett    látá  s  hallá  a  közbizodalom 

szavát,  mely  őt  esküdtségre  jelölte  ki :  megnyugodott 
sorsában,  sőt  kevesebb  fájdalommal  látá  karjaiból  ki- 
ragadtatni bálványát,  mintha  az  tulajdon  lábain  ment 
volna  el  tőle.  Csendesen  összetakarítá  a  szobát,  mely 
a  kortesek  által  kissé  rendetlenségbe  jött  és  sóhajtva, 
hogy  Pennaházy  még  esküdtté  s  ő  Pennaházynévá 
nem  vált,  a  kávés  konyhába  készült,  midőn  a  mellék- 
szoba ajtajának  nyilasa  vonta  magára  figyelmét. 

E  szoba  Macskaházyé  vala  s  Etelka  szobájával 
ugyanazon  folyosóra  nyilt. 

Rózsi  a  küszöbön  állt  meg  s  világosan  hallá  Macska- 
házy  szavát,  ki  ajtaját  kulcscsal  bezárva,  midőn  távo- 
zott, így  szólt  valakihez  ;  —  Pontban  hét  órakor  a 
jegyző  kertje  mellett. 

—  Ott  leszek  thekhinthetes  uram !  —  fele't  a  má- 
sik hang,  mely  szinte  keleti,  noha  nem  magyarnak 
látszott. 

—  A  jutalmat  ismered  —  válaszolt  Macskaházy  s 
a  két  beszélgető  együtt  elment. 

—  Jaj  nekem!  —  szóla  végre  az  elrémült  szoba- 
leány, midőn  a  távozók  léptei  a  folyosó  kövezetén 
nem  hallatszottak  többé,  —  Macskaházy  szobájában 
volt  s  mindent  hallott,  mert  olyan  füle  nincs  senki- 
nek a  világon.  —  Talán  csak  nem  szól  a  nagyságos 
asszonynak!  S  ezzel  bezárva  ajtaját,  s  fogai  közt  szidva 
az  ügyészt  zsidójával  együtt,  eltávozott. 

S  most  kedves  olvasóim,  habár  néhánynak  közte- 
tek Rózbi  táisasága  kellemesebbnek  látszanék  is,  fon- 
tosabb  dolgok  hívnak.  Az  alispán  hat  órára  conferen- 
tiát  hirdetett,  az  óra  közéig,  menjünk  a  terembe. 


IX. 

Létezik  e  hazában  —  okát  nehéz  volna  föltalálni, 
de  a  tény  tagadhatatlan  —  létezik  e  hazában  bizo- 
nyos összeköttetés  az  ebéd  s  a  politika  között.  Én 
legalább  azt  tapasztaltam,  hogy  valamint    jó    szakács- 

csal  ellátott  s  vendégszerető  táblabírák  soha  politikai 
befolyás  nélkül  nem  n\aradnak,  úgy  országos  dolgok- 
ról való  tanácskozásra  mindig  oly  helyek  szoktak  vá- 
lasztatni, hol  minden  szék  múlt  vagy  jövő  ebédekre 
int;  s  ezért  ha  van  nemesség,  mely  érdemes,  hogy 
a  lómai  partriciatushoz  hasonlítassék,  nézetem  sze- 
rint csak  a  magyar  az,  kire  Menenius  Agrippa  azon 
beszéde,  melyben  a  senatust  az  állam  gyomrához  ha- 
sonlftá,  egészen  alkalmazható.  Ez  történt  itt  is,  s  a 
tanácskozmány  szinhelyéül  az  ebédlő  jelöltetett  ki, 
mely  azonban  most  egészen  más  alakban  áll  előttünk. 
A  nagy  asztalt  a  hófehér  abrosz  helyett  zöld  posztó 
takarja,  palaczkok  s  poharak  helyén  nagy  tentatartók 
állnak,  minden  szék  előtt  tányér    helyett    egy-egy  ív 

'papír,  s  ha  a  szoba  falai  s  a  kedves  káposztaszag 
nem  maradnak  e  teremben,  mely  most  ezüst  kar- 
gyertyákkal  világítva  áll  előttünk,  alig  ismernénk  azon 
helyre,  hol  pár  órával    ezelőtt    annyi    lárma  s    felkö- 

.  szöntés  hallatszott. 

Most  a  kandalló  körül,  az  ablakokban  s  pamlag 
mellett,  hol  az  alispánné  ült,  az  egész  társaság  kis 
körökre  oszolva  csendesen  beszélgetett.  Magok  a  csa- 
ládképek, melyek  a  falon  függtek,  úgy  látszik,  méltó- 
ságosabban néznek  le  az  új  nemzedékre,  mint  az  ebéd 
alatt,  s  midőn  a  család  egyik  legnagyobb  férfia,  ki 
Rákóczy  alatt  kapitányoskodva,  1715  után,  jeléül  mi- 
ként tiszteltetett  mindkét  részről,  donatiót  kapott,  a 
vastag  Réty  Jeromos  annyi  étvágygyal  látszott  lenézni 
boldogabb  utódaira,  hogy  szinte  megsajnáltuk ;  az  al- 
ispán édes  apja  pedig,  a  kamarás,  ki  magát,  nem  tu- 
dom miért,  hátulról,  midőn  épen  visszanéz,  festette, 
bajsztalan  arczával,  a  háromszegű  kalappal  hóna  alatt, 
s  a  kis  békanyúzóval  oldalán  egy  csöppet  sem  emlé- 
keztetett azon  férfias  erőre,  melyet  költőink  az  erős 
apák  korában  keresni  szoktak. 

Azokon  kívül,  kiket  olvasóim  a  tornáczon  az  alis- 
pán úrral  már  láttak,  a  teremben  számos  társaságot 
találunk.  Mindenek  előtt  két  lelkész  áll  előttünk,  kik- 

nck  egyike  talán  valamivel  vastagabb,  másika  valami- 
vel szárazabb,  mint  hivatala  kívánná,  de  kik  mint  egy- 
házi szónokok,  főkép  tisztujftásoknál,  hol  a  vallás, 
mint  tudjuk,  oly  nagy  szerepet  játszik,  egyaránt  ki- 
tűnők. Utánok  négy  vagy  öt  táblabiró  s  három  szolga- 
bíró, kiket  leirni  fölösleges,  mert  hála  az  égnek  I  a 
táblabírói  s  szolgabírói  hivatal  jellemző  különbségeit 
olvasóim  ismerik.  Az  ajtó  mellett  pár  esküdt,  Penna- 
házy  s  egy  tiszteletbeli  aljegyző,  kullogtak;  a  szobá- 
ban néhány  uradalmi  ügyész  járt  alázatosan  körül,  s 
a  szegény  rokonok  —  egyet  kivéve,  ki  az  ebéd  kö- 
vetkeztében valahol  ledőlt  s  eddig  elő  nem  került  — 
mint  szegény  rokonokhoz  illik,  inasi  szolgálatokat 
teljesítve  sietnek  fel  s  alá. 

Az  ablakok  egyikében  a  társaságtól  elkülönözve,  s 
mint  látszik,  igen  érdekes  tárgyakról  beszélgetve,  há- 
rom férfi  áll,  kik,  mihelyt  a  szobába  lépünk,  figyel- 
münket magokra  vonják. 

E  férfiak  egyike,  ki  fölpedert  fekete  bajuszszal  s 
fölfelé  fésült  hajakkal  annyi  méltósággal  emeli  fejét, 
mintha  kévéseivé  ölnyi  magasságát,  még  nagyobbnak 
akarna  látszani  :  Slacsanek  úr,  gr.  Kővárynak,  e  me- 
gye legnagyobb  birtokosának,  teljes  hatalmú  igazga- 
tója, mely  czimet  Slacsanek  úr  csak  szerénységből 
tartja  meg,  miután  az,  ki,  mint  ő,  valamiről  szabadon 
rendelkezik,  s  a  jövedelmek  nagyobb  részét  szedi, 
joggal  birtokosnak  is  nevezhetné  magát. 

A  kis  köpczös  emberke,  ki  e  nagy  férfiú  mellett 
áll  s  szüntelen  beszél,  vagy  legalább  időről-időre  fe- 
jét hajtogatva  s  kezeivel  helybenhagyást  intve  egyes 
szavakban  mint:  persze,  majd,  bizon,  ejnye,  ki  hitte 
volna !  stb.  részt  vesz  a  beszélgetésben,  nem  más, 
mint  báró  Sóskuiy  ő  nagysága.  Valódi  gavallér,  mint 
az  asszonyok  hirdetik,  Magyarország  legderekabb 
mágnása,  a  férfiak  ítélete  szerint,  kinek  társaságában 
senkinek  eszébe  sem  jut,  hogy  mágnással  van  dolga, 
oly  annyira,  hogy  a  debreczeni  vásár  alatt  egyszer 
csakugyan  szappanosnak    tartották.    Tiszteletre  méltó 

férfiú,  kit  németül  kevesen,  francziául  soha  senki 
szólni  nem  hallott,  s  kinek  conservativ  elvei,  melyek- 
kel e  haza  dolgaihoz  szólt,  annyival  inkább  dicső- 
ségére szolgálnak,  mennyivel  inkább  látjuk,  hogy  mi 
személyét  illeti,  az  ősi  javakhoz  épen  nem  ragaszko- 
dik. A  báró  mintegy  hatvan  éves  lehetett ;  egykor  — 
meg  kell  vallanunk  —  vörös  haja  fejéredni  kezdett, 
s  e  pirosság  élete  alkonyán,  mint  ilyenkor  szokott, 
lejebb  szállva  jelenleg  oly  szépen  égett  arczain,  hogy 
rózsákhoz  hasonlítanám,  ha  ez  uj  hasonlatosságot  nem 
kellene  azon  alkalomra  eltennem,  ha  majd  a  szépnem- 
ről szólok. 

Hogy  ily  férfiak  társaságában  —  melyeknek  egyike 
valóságos  mágnás,  másika  még  valamivel  több,  azaz 
igen  gazdag  gróf  uradalmi  igazgatója,  ki  tisztujítások- 
nál  közel  ezer  szavazatról  rendelkezik  —  oly  ildo- 
mos férfiú,  mint  Krivér  főjegyző,  csak  alázatosan  vi- 
selheté  magát ;  hogy  aromán  csak  a  szerénység  s  tisz- 
telet azon  ájtatos  mosolygását  látjuk,  melylyel  némely 
szentek  festetnek;  hogy  teste  nem  tehetett  mást,  mint 
hajlongani,  ajkai  nem  mondhattak  egyebet  mint :  meny- 
nyire megtisztelve  érzi  csekély  személyét  és  ha  ke- 
gyesen megengedni  méltóztatnának  .  .  .  azt  bölcs  ol- 
vasóim át  fogják  látni ;  ki  pedig  ennyi  nyájasságot 
főjegyzőben  sokallana,  annak  magyarázatául  mondha- 
tom :  először,  hogy  Krivér  másod  alispánná  akar  vá- 
lasztatni, másodszor,  hogy  általán  véve  önmagát  meg- 
alázni második  természetévé  vált.  A  főjegyző  azon 
emberek  közé  tartozott,  kik  politikai  pályájukat  mint 
nagy  urak  Írnokai  vagy  titoknokai  kezdik,  s  később 
is  azok  iránt,  kiktől  valamit  várnak,  annyival  több 
alázatosságot  tartanak  meg,  mennyivel  kevesebbet 
használnak  föl  e  keresztyén  erényből  azok  között, 
kik  állattuk  állnak.  Írva  áll :  ki  magát  megalázza,  föl 
fog  emeltetni,  s  miután  Kri vérnek  ép  ez  vala  kívánata, 
tudván,  hogy  tisztujításoknál  emeltetés  nélkül  sem- 
mire sem  lehet  menni  (mert  ez  egy  napon  a  nemes- 
ség maga  fölött  akarja  látni  tisztviselőit)  az  irás  idé- 

zett    szavai    szerint    elkövetett    mindent,    hogy    czélt 
érjen. 

—  Hát  csakugyan  bizonyosan  tudja  a  teins  úr  — 
szólt  Slacsanek  a  főjegyzőhöz,  —  hogy  az  a  szeren- 
csétlen Veszősy  is  a  Bántornyiakhoz  szegődött? 

—  Bizonyosan,  Domine  spectabilis,  fájdalom  — 
bizonyosan ! 

—  Hát  nem  mondtam  mindig  —  vágott  közbe  a 
báró  —  nem  mondtam  ezerszer,  hogy  Veszősyhez 
semmi  bizalmam?  Most  három  éve,  mintegy  tizen- 
négy nappal  lehetett  a  tisztújítás  előtt,  délután  volt, 
ha  nem  csalódom  pénteken,  mikor  a  teins  úrral  a 
kávéház  előtt  találkoztam.  Többen  voltak  ott,  in  spé- 
cié, néhány  katonatiszt.  Én  pipára  gyújtottam  s  oda 
ültem  a  teins  úr  mellé  a  zöld  padra  a  sátor  alatt; 
bizony  Domine  Spectabilis,  mondtam  én,  az  a 
Veszősy  —  — 

—  Teljesen  igaza  volt  méltóságodnak de  — 

—  Az  a  Veszősy  —  mondtam  én  —  liberális  és 
a  mi  még  rosszabb,  olyan,  ki  mindig  elveiről  szól, 
vagyonos  ember  és  —  — 

—  Igaz,  igaz  —  szakítá  félbe  a  neki  tüzesedő  bá- 
rót Slacsanek  —  de  Veszősy  hatalmas  ember,  hiba, 
hogy  azzá  tettük,  s  hogy  ép  oly  járásban  állítottuk 
főbirónak,  melynek  legtöbb    szavazata  van,  de  — •  — 

—  Azt  akarja  mondani  teins  ur  —  folytatá  a 
báró,  ki  három  «úgy  van»-nal  fűszerezé  az  előbbi- 
nek beszédét  —  talán  magunkhoz  keríthetjük?  Nemde 
cl  kell  csábítani  őt?  Ez  az  egész  titok.  Tudják-e  a 
teins  urak,  mit  ?  Én  a  járásban  lakom,  majd  vadásza- 
tot adunk,  a  törvény  értelme  szerinti  farkas-vadá- 
szatot. A  parasztoknak  hajtani  kell,  önök  mind  eljő- 
nek,  neki  is  mint  szolgabirónak  jelen  kell  lennie, 
mert  persze  ha  csak  nyulakat  lövünk  is,  prassuppo- 
sitjone  juris  farkasok  ellen  vadászunk  és  akkor  majd  — 
mint  mondám,  a  szolgabirónak  is  jelen  kell  lennie  — 
körülkerítjük.  Én  tudok  egy  módot  —  először 

—  Igen  —  sóhajta  közbe  szomorú    képpel    a    fő- 


jegyző  —  ha  a  fiatal  báró,  kinek  még  több  befolyása 
van  a  megyére  mint  nagysádnak,  nem  volna  ellenünk. 

—  Az  átkozott  gyerek  —  monda  a  báró  fejét  csó- 
válva —  hányszor  nem  mondtam  pedig  neki  :  fiam 
Bálint 

—  Talán    ha  méltóságod  apai  hatalmánál  fogva  — 

—  Helyes,  tökéletesen  igaza  van  barátom  uramnak ; 
apai  hatalmamnál  fogva  én  a  gyereknek  mindent  pa- 
rancsolhatok. Mi  mindenkor  egy  értelemben  vagyunk 
s  a  fiü  mindenben  engedelmeskedik,  nem  is  javasol- 
nám, hogy  mást  tegyen ;  de  ép  ez  egyben  —  — 

—  De  csak  épen  ebben  méltóztatnék  a  méltóságos 
úrfinak  engedelmeskedni  —  vélekedik  Krivér. 

—  Igaza  van  amice  I  igaza  I  Én  a  fiút  még  kitaga- 
dom, valósággal  kitagadom. 

Slacsanek,  ki  tudá,  miként  a  báró  földi  javai  nem 
oly  nagyok,  hogy  elvesztésök  veszélye  valakire  nagy 
hatást  gyakorolhatna,  vagy  kinek  talán  eszébe  jutott, 
hogy  kitagadásra  előbb  az  öreg  báró  halála  szüksé- 
ges, mire  tisztújításig  az  időt  kevesellé,  más  módo- 
kat javasolt.  Mire  a  báró  vál aszol á,  hogy  ő  sok  mó- 
dokat tud.  —  Az  első  mindjárt :  ha  megházasodnék ; 
nem  hiszi  a  teins  úr,  mennyi  hatása  van  ennek  az 
emberre,  főkép  a  mi  családunkban !  Mielőtt  én  meg- 
házasodtam, nem  volt  szabadéi műebb  ember  három 
megyében  és  most no  de  a  fiú  nem  akar  há- 
zasodni; —  hallatlan!  de  nem  akar  házasodni. 

—  Hát  ebben  a  járásban  hogy'  állunk?  —  kérdé 
Slacsanek  ismét  a  főjegyzőhöz  fordulva,  midőn  látá, 
hogy  a  forrás,  melyből  a  báró  beszédje  most  foly, 
alkalmasint  fölötte  bőnek  mutatkozik. 

—  Itt  is  csupa  veszedelem,  ellenünk  van  először 
Tengelyi. 

—  Tengelyi  I  —  kiáltott  a  báró  —  Tengelyi !  egy 
falusi  jegyző,  no  nagy  dolog  I  Tengelyi  ?  s  hány  Ten- 
gelyi kell,  hogy  velünk  a  tisztujításnál  szembeszáll- 
jon? 

—  Csak  épen  egygycl  több,  mint  mi    magunk  va- 

gyünk  —  válaszolt  a  nagy  dircctor;  —  a  szavaza- 
tok, fájdalom,  számoltatnak,  s  nem  mérlegcztetnek, 
s  én  kevés  hatalmasabb  ellenséget  ismerek  a  jegy- 
zőnél. 

A  báró  elégedetlenül  csóvál á  fejét.  Krivér  folytatá: 

—  Maga  Ákos,  ha  nem  tesz  is  semmit  nyiltan  el- 
lenünk, de  mellettünk  sem. 

—  Ecce  —  vágott  közbe  a  báró  —  fiam  példája, 
ismét  egy  rossz  gyermek,  ki  nem  apját  akarja  alis- 
pának;  mondom  est  ad  —  — 

—  Csak  a  Kislakyak  maradjanak,  akkor  a  járást 
nem  féltem. 

—  Igen,  de  a  Kislakyak  is  bizonytalanok  —  mond 
ismét  a  jegyző,  —  Kálmán  anyjának  parancsol,  anyja 
apjának,  s  ez  az  egész  járásnak;  s  félek,  mióta  gróf 
Havasy  e  házhoz  jött,  Kálmán  elégedetlen. 

—  De  a  mai  történet,  hisz  Etelka  mátkájának  kiál- 
tatott ki. 

—  Igen  a  kortesek  által ;  és  én  tudom  —  tcvé 
hozzá  halkabban  a  főjegyző,  —  nem  mondom  ugyan 
egész  bizonyossággal,  de  nekem  úgy  látszott,  mintha 
az  egész  az  alispánnénak  nem  egészen  ínyére  lenne. 

—  Igaza  van  —  szólt  a  báró  hangosabban,  —  ma- 
gamnak is  úgy  látszott,  ép  az  alispánné  mellett  áll- 
tam, s  az  időről  beszélgeténk,  mikor  a  kortesek  Kál- 
mánnal jöttek.  Kedves  nagyságom,  mondám  én,  midőn 
a  kiabállást  haliam  —  — 

—  Vigyáznunk  kell  —  szólt  Slacsanek,  kinek  a 
báró  az  egészet  úgy  is  már  kétszer  elmondá  —  mert 
bizony  rosszul  állunk. 

—  A  mi  engem  illet  —  válaszolt  alázatosan  mo- 
solyogva Krivér  —  a  teins  úr  ismeri  buzgóságomat, 
azért  legalább  jót  áUok,  hogy  az  ellenfél  táborában 
semmi  történni  nem  fog,  miről  pártunkat  nem  tudó- 
sítom. 

—  És  ki  az  ellenfél  terveit  ismerj  —  szólt  a  báró 
vjgan  összecsapva  kezeit,  —  az  félig  megnyerte  a 
csatát. 

—  Oh  csak  csupa  ily  nemesek  volnának  megyénk- 
ben, mint  a  mieink!  —  sóhajta  Siacsanek  úr.  —  Ha 
nem  úgy  szavaznak,  mint  akarom,  elveszem  földjei- 
ket, s  azután  koldulni  mehetnek  új  alispánjukhoz, 
ilyenek  már  arra  valók,  hogy  velők  restauráljon  az 
ember. 

Az  érdekes  beszélgetés  az  alispán  által  szakaszta- 
tott  félbe,  ki  az  egész  társaságot,  melyből  immár 
senki  sem  hiányzott,  az  asztalhoz  hivá,  hol  a  confe- 
rentiának  kezdődni   kellé. 

Magyaroknak  irok,  s  miután  e  hazában  alig  van, 
ki  gyűlést  nem  látott  volna,  s  még  dámáink  is  egy 
idő  óta  szívesen  eljárnak  üléseinkbe,  hol  hazai  dol- 
gainkra kissé  más  módon  nézhetnek  le,  mint  külön- 
ben tenni  szokták,  nem  szükséges,  hogy  ez  ünnepé- 
lyes jelenet  hosszasabb  leírásába  ereszkedjem.  Égy 
ülés  a  másikhoz  hasonló.  Középen  zöld  asztal.  Körülte 
néhány  táblabíró,  kiknek  némelykor  véleményeik,  több- 
nyire érdekeik  homlokegyenest  ellentétben  állnak ; 
míg  a  nagyobb  rész,  érdek  nélkül  firkálva  előttük 
fekvő  papirosokon,  csak  azért  vesz  részt  a  tanácsko- 
zásban, mert  a  zöld  asztalnál    ülni    dicső,  s  mi  több : 

Egy  kis  ülés  a  hazáért. 
Meg  nem  árt; 

vagy  legalább  sokkal  kevesebbé,  mint  ha  érte  dolgo- 
zunk ;  ez  képe  majdnem  minden  üléseinknek,  s  habár 
az,  melyre  a  táblabírói  kar  Réty  házában  összegyűlt, 
más  gyűlésektől  annyiban  különbözött,  hogy  minden 
lárma-  s  zavar  nélkül  ment  végbe,  a  nagyságos  asz- 
szony  jelenléte  ezt  természetessé  teszi. 

Miután  az  ülés  Réty  által  szokás  szerint  megnyit- 
tatott, ő  maga  első,  Krivér  főjegyző  második  alispán- 
nak közakarattal  kijeleltettek,  s  minden  jelenlevőnek, 
mint  ily  conferentiáknál  szokás,  vagy  maga,  vagy  va- 
lamely közel  rokona  számára  hivatal  igértetett,  báró 
Sóskuty  pedig  minden  választandó  tisztviselő  fölött 
hosszú  magasztaló  beszédet  mondott,  melyet  csak  az 

nem  tartott  remeknek,  kiről  benne  szó  nem  volt,  azon 
módok  kerültek  most  szőnyegre,  melyek  által  a  szük- 
séges többség  megszerzendő. 

Minthogy  e  tárgyban  teins  Sáskay  úr  oly  jeles  is- 
mereteket szerzett  magának,  s  ez  iránti  nézeteit 
Írásba  foglalni  sziveskedett,  az  elnök  véleménye  sze- 
rint czélirányos  volna  a  tisztelt  urat  e  jeles  munka 
fölolvasására  kérni  ;  mire  az  indítvány  elfogadtatván, 
ez  nem  kevés  köhécselés  s  mentegetődzés  után  meg- 
kczde  előadását,  mely  alatt  Karvaly,  hihetőkép,  hogy 
megvetését  mutassa,  szemeit  bchunyá,  sőt  később  hor- 
tyogni is   kezdett. 

Előttem  fekszik  az  egész  munka,  melynél,  büszkén 
mondom,  kevés  kitünő.ob  angol  reportot  ismerek,  s 
mely  ugyanazon  formában  szerkesztve,  mint  ezek, 
Sáskay  úrnak  örök  dicsőségére  szolgál.  De  nehogy 
olvasóim,  főkép  azoknak  szebbik  neme,  e  könyvet 
eddig  olvasva.  Karvaly  példáját  kövessék,  s  mi  írónak 
legiszonyúbb  csapás,  szép  szemeiket  hibáim  fölött  be- 
hunyják: én  csak  azokat  szedem  ki  az  irott  tizenkét 
ívből,  mik  közelebbről   a  megyét  illetik. 

—  Szokásban  van  Angliában  —  így  kczdé  fölol- 
vasását Sáskay,  kit  az  angol  nemzet  tiszteletében 
senki  fölül  nem  múlt,  —  hogy  mielőtt  valamely  tárgy 
a  parliament  tanácskozásai  alá  kerül,  annak  megvizs- 
gálása előbb  mindig  néhány  férfira  bizatik,  hogy  az 
iránti  véleményöket  tanácskozási  könnyítés  végett  egy 
úgynevezett  reportban  beadják.  Ez  az  út,  melyet  ő 
is  követni  akar,  pedig  tizenkét  okból,  melyeknek  csak 
utósóját  említjük  mint  legfontosabbat,  mely  az  angol 
s  magyar  alkotmány  közti   hasonlóságban  fekszik. 

A  két  alkotmány  közötti  rokonság  tény,  melyen, 
hazánkban  legalább,  kevesen  kétkednek,  s  habár  az 
angol  s  a  magyar  magna  charta,  némelyek  szerint  csak 
úgy  hasonlítanak  is  egymáshoz,  mint  némely  nagyobb 
családokban  az  idősb  s  fiatalabb  testvérek,  kik  közül 
az  első  minden  értéket,  a  másik  csak  fényes  czimet 
bir  örökül :  ki  tagadhatja,  hogy  mindkettő  a  tizcnhar- 

madik  század  gyermeke,  hogy  a  hét  évvel  fiatalabb 
magyar  nagy  levél  szinte  nem  sokkal  jobb  király  ál- 
tal adatott  ki,  mint  minő  az  angol  földetlen  János 
vala,  s  hogy  némely  kicsiségeken  kívül,  minő  például  : 
sajtószabadság,  esküdtszékek,  ministeri  felelősség,  jog- 
egyenlőség stb.  egyéb  f<5dolgokban  nincs,  mit  az  an- 
goloktól irigyelhetnénk.  Gazdag  derűsünk,  az  írott  s 
nem  írott  jog  közötti  különbség,  pereink  hosszúsága, 
ügyvédeink  drágasága,  biróink  hatalma,  sőt  csak  ke- 
resni kell  s  magok  az  úgynevezett  «rotten  borough»-ok 
sem  fognak  hiányzani.  Hogy  a  dolog  ezen  állásában 
oly  kitűnő  férfiú,  mint  Sáskay,  szép  párhuzamot  von- 
hatott, s  hogy  minden  hallgatóit  meggyőzé,  magában 
világos;  s  habár  később,  midőn  elvként  fölállítván, 
hogy  az  angol  mint  a  magyar  alkotmány  alapja  a 
szabad  választás,  erről  kezde  beszélni  s  e  tárgyban 
minden  nagy  iró  nézeteit  fölhozá  —  néhányan  Kar- 
valy példáját  követni  kezdek :  legalább  mély  csend 
uralkodott  az  egész  olvasás  alatt,  melyet  csak  egy 
erős  « halljuk »  szakaszta  félbe,  midőn  e  szavakkal 
«már  a  mi  jelen  helyzetünket  illeti »  egyenesen  Tak- 
sony-megye jelen  állapotára  fordítá  figyelmét. 

—  Két  dolog  van  a  világon  —  így  folytatá  az 
olvasó  —  melyért  minden  magyar  nemes  ember,  s 
így  e  megye  nemessége  is,  melynél  én  magyarabbat 
nem  ismerek  (helyes!)  leginkább  lángol:  a  vallás  s 
hazája.  —  A  szónokot  hosszú  « Éljen  !»  szakítja  félbe. — 
Azaz  mint  népszerűbb  kitétellel  mondani  szoktuk: 
először  az,  hogy  a  megye  pecsétje  a  mi  kezünkben 
legyen ;  másodszor :  hogy  a  régi  alkotmány  szerint 
magyar  nemes  ember  semmire  se  fizessen.  Minden 
lelkesedés,  mely  nem  e  nemes  kútfőből  ered,  mely 
nem  e  czélok  egyikének  elérésére  irányoztatik,  hála 
a  magyar  nemesség  józan  szellemének ;  tartós  nem 
lehet,  s  habár  egyes  csábítóknak  sikerült  a  magyar 
népet  —  mert  hisz  alkotmányos  értelemben  csak  a 
nemességet  nevezhetjük  így  —  egy  időre  önérdekei 
ellen  vezetni,  a  tapasztalás   győzelmesen  megmutatta. 

hogy  ezen  abnormis,  szörnyeteg  állapot  nem  tarthat 
soká,  s  hogy  a  magyar  nemesség,  mely  szabadságát 
vérével  szerzé  a  csatamezőn,  vérrel  tudja  azt  meg- 
őrzenl  a  békés  tanácskozás  szent  termeiben  is,  mire 
újabb  időkből  sok  dicső  példát  hozhatnék  fel.  Igen 
uraim  I  —  olvasá  lelkesedve  tovább  a  szónok  —  nagy 
dolgok  történtek.  —  S  itt  több  esetek  adatnak  elő, 
hol  az  úgynevezett  subversiv  párt,  mely  az  alkotmányt, 
mint  látszik,  azért  akarja  feldönteni,  hogy  romjaiból 
vasutainak  töltéseket  csináljon,  a  házi  adó  vagy  más 
kérdésekért  ledorongoltatott ;  melyek  rendkívüli  tet- 
széssel fogadtatván,  midőn  Sáskay  el  monda,  hogy  ily 
példák  után  Taksony-megye  rendéi  hátrább  maradni 
nem  fognak,  hogy  ők  is  utolsó  csepp  verőket,  sőt 
végső  filléröket  is  föláldozni  készek  alkotmányukért, 
erre  nem  szűnő  éljenek  következtek. 

Mi  akarjuk  a  szabadságot  I  Igen,  tekintetes  confe- 
rentia,  mi  akarjuk  a  sajtószabadságot,  a  kereskedési, 
lelkiösmereti  szabadságot ;  akarjuk  mindenek  fölött, 
hogy  megyei  autonómiánk  oly  botrányos  beavatkozá- 
soktól megőriztessék,  milyen  például  az,  hogy  minap 
a  helytartó  tanács  az  úrbéri  telkeken  lakó  nemesek 
adóiát  beszedetni  rendelé ;  mi  akarjuk  a  haladást, 
akarunk  bankot,  melyből  négy  perczentre  minden  ne- 
mes pénzt  kaphasson,  vasutakat,  csatornákat,  muzeu- 
mot s  polytechnikumot ;  mi  akarjuk  a  nemzetiséget, 
de  akarjuk  azt  is,  hogy  a  szabadság,  habár  nagyobbá 
válik,  azért  mégis  nemes  maradjon  s  féktclenséghez 
ne  vezessen  ;  hogy  az  egész  nemzet  haladjon,  de  úgy, 
hogy  a  rend,  melyben  az  most  áll,  meg  ne  zavartas- 
sék ;  hogy  a  magyar  nemzetiség  virágozzék,  de  mi- 
után e  nemzetiség  egyedüli  képviselője  a  nemes,  vele 
gyarapodjék  a  nemesség  is.  A  ki  velünk  ezt  nem 
akarja,  a  ki  jogainkat  minden  ajkú  s  származatu  lakó- 
sokra kiterjesztvén,  szabadságunkat  (mely  mint  a  pa- 
piros pénz,  ha  szerfölötti  mennyiségben  kibocsátva 
minden  kézen  forog,  elveszti  becsét)  —  meg  akarja 
semmisíteni ;  ki  oly  politikai  tévtanokat    hirdet,    mint 

hogy  vasutaink  s  bankunk,  adómentességünk  s  az  ősi- 
ség eltörlése  nélkül  nem  létezhetnek,  az  ellenünk,  et 
hunc  tu  Romane  caveto ! 

—  Miután  a  törvény,  mely  által  az  úrbéri  telke- 
ken lakó  nemesemberek  adó  alá  vettettek,  e  meg)'é- 
ben,  hála  az  égnek,  még  foganatba  nem  vétetett,  a 
nemesség  legnagyobb  része  velünk  egészen  egy  érte- 
lemben van,  s  mert  Bántornyiék  mindig  a  házi  adó 
fölvállalása  s  más  ehhez  hasonló  tárgyak  mellett  küz- 
denek, az  első  s  legfőbb  mód,  melylyel  a  nemessé- 
get magunkhoz  köthetjük,  abban  áll  :  hogy  Bántornyi 
alkotmány-ellenes  czélzatait  a  nemesség  között,  meny- 
nyire lehet,  hirdessük. 

—  Persze  —  szakítá  félbe  Sáskayt  a  báró,  ki  to- 
vább nem  türheté  a  hallgatást  —  ez  könnyű  és  jó 
volna,  ha  Bántornyiék  nem  azt  hirdetnék  a  nemesség 
között,  hogy  pártuk  nem  a  szegény  nemeseket,  ha- 
nem csak  az  urakat  akarja  adó  alá  vetni,  s  hogy  ők 
ez  által  temérdeket  nyernek. 

—  Bolondság  —  mond  egy  öreg  táblabíró  félig 
álmosan,  —  föl  kell  világosítani  a  nemességet. 

—  Hisz  az  a  baj,  hogy  teszik  —  viszonzá  a  báró, — 
magam  láttam  a  számadást,  melylyel  korteskednek. 
A  püspökre  esik  50,000  forint  minden  évben,  gróf 
Kőváryra  30,000  s  így  tovább  ;  a  teins  úr  —  foly- 
tatá  Rétyhez  fordulva  —  5000  forinttal  áll  ott,  az 
egyes  nemesek  évenkint  egy-egy  garast  fizetnek  és 
az  utak  oly  jók  lesznek,  hogy  a  gabona  ára,  mely 
most  5  frt,  felmegy  7  frt  30  krra,  magam  láttam  a 
számadást,  ők  igen  is  fölvilágosítják  a  nemességet I 

—  Hát  jobban  kell  fölvilágosítani  —  szóla  Sáskay, — 
majd  egy  számadást  bocsátunk  ki,  melyben  a  püs- 
pökre 1000,  s  minden  nemesre  100  forint  esik,  s  a 
gabona  áia  3  frtra  száll. 

—  Nem  hiszik,  mondom,  nem  hiszik  —  válaszolá 
ismét  a  báró,  —  az  utósó  nemesi  adókivetésnél  sem 
esett  több  egy-egy  sz.-vilmosira    egy    garasnál  és  — 

—  Nem    mondtam    —    vága    közbe    Slacsanek,  — 

hogy  az  ily  kivetésnek  rossz  következései  lesznek? 
Mikor  az  erzsébeti  pusztára  —  melynek  felét  gró- 
fom, felét  más  nemesek  birják  —  reánk  137  frt  30  krt, 
s  a  másik  félre  csak  1  1  frt  36  krt  vetettek,  ta- 
lán százszor  mondtam,  hogy  rossz  következései  lesz- 
nek, mert  a  kisebb  nemességet  inkább  ijeszteni,  mint 
csábítani  kell   az  adóhoz,  de  akkor  — 

—  Talán  bizony  szemrehányásokat  akarna  a  teins 
ur  tenni  ?  —  szólt  egy  táblabíró  mérgesen  az  asztal 
másik  oldalán. 

—  Igen,  mintha  nem  volna  igazságos,  hogy  a  ki 
többet  bir,  többet  fizessen  —  mond  egy  másik. 

—  Ha  t.  i.  mindketten  nemes  emberek  —  jegyzé 
meg  helyesen  Nyúzó  —  az  egész  dolog,  hogy  is  ne- 
vezted akkor  Sáskay  ? 

—  Progressiv  adó. 

—  Igen,  progressiv  adó,  a  legliberalisabb  dolog  a 
világon ;  a  franczia  forradalom  alatt  találták  föl. 

—  Én  azt  mondom  —  szólt  hangosabban  az  előbbi 
mérges  táblabiró  —  hogy  az  erzsébeti  adókivetés 
helyesen  történt. 

—  És  én  azt,  hogy  nem  helycsen  —  kiáltott  föl 
neki  tüzesedve  Slacsanek. 

Mire  az  egész  társaság  « helyesen  törtem,  nem 
helyesen,  igazság,  rablás,  törvénytelenség,  halljuk ! 
rendre!  halljuk  az  alispánt  1»  kiáltások  között,  irtóz- 
tató lármával  fölugrott  az  asztaltól,  hová  az  alispán, 
Sáskay  s  főkép  a  báró,  hosszú  békéltetés  után  végre 
a  nagyobb  részt  ismét  összegyűjté. 

—  Ne  szóljunk  a  multakról  —  monda  az  alispán 
végre,  miután  a  rend  helyre  állott.  —  Megengedem, 
hogy  az  erzsébeti  adókivetés  a  méltóságos  gróf  által 
terhesnek  tartatott,  de  ő  méltóságának  s  főkép  álta- 
lánosan tisztelt  képviselőjének  honszeretetök-  s  nagy- 
lelküségöknél  fogva,  méltányolni  fogják  a  körülménye- 
ket, melyek  akkor  ez  adó  kulcsát  javasiák,  s  a  jó  ügy 
tekintetéből,  melynek  akkor  c  megyében  máskép  több- 
séget szerezni  nem  lehetett,  nem  fogják  rossz  néven 

venni,  hogy  reá  ez  egy  alkalommal  nagyobb  adót  ve- 
tettünk, annyival  inkább,  mert  bizony  e  szegény  ne- 
messég alig  birja  a  terheket,  melyek  egy  idő  óta  reá 
nehezednek. 

Miután  Slacsanek  ezen  alázatos  szavak  által  meg- 
engesztelődve nemeslelkűen  kijelenté,  hogy  minden  ez 
alkalommal  mondott  helytelen  kijelentéseket  rossz  né- 
ven nem  vesz ;  az  alispán  megköszönve  a  bárónak 
igen  finom  tapintatra  mutató  figyelmeztetését,  indít- 
ványt tett,  hogy  a  Bántornyi  ellen  indítandó  agitátió- 
nál  inkább  az  emeltessék  ki,  hogy  pártja  a  portiót, 
katonatartást,  forspontot  s  utcsinálást  akarja  a  nemes- 
ségre vetni. 

—  Igazság  —  szólt  egy  ügyvéd  nevetve,  —  ha  a 
nemességet  kapacitálni  nem  lehet,  csak  diákul  kell 
hozzá  szólani,  mint  az  egykori  paraszt  monda:  sem- 
mitől nem  borzad  inkább,  mintha  deákul  szólnak  hozzá ; 
a  három  szó,  melyet  ismer :  conscriptio,  portio  és 
contributio,   maga  lázadást  csinálhat  köztök. 

—  Ne  méltóztassék  a  dolgot  tréfának  venni  — 
emlékezteié  Krivér,  —  a  névtől  sok  függ,  példákból 
tudjuk,  hogy  sok  dolog,  mely  egy  megyében  meg- 
bukott, megváltoztatott  névvel  keresztül  ment  s  vi- 
szont. 

—  Igen  s  főkép  tiszujításnál  —  szóla  közbe  a 
báró  —  mathematikai  igazság,  hogy  kinek  két  szó- 
tagú neve  van,  fél  annyi  kortessel  választathatik  meg 
mint  az,  kinél  négy  szőtagot  kell  kiáltani. 

—  Úgy  tartom,  eltérünk  a  tárgytól  —  emlékez- 
tete  Réty;  —  ha  a  tisztelt  .conferentiának  úgy  tet- 
szik, Sáskay  úr  meg  fogja  jegyezni,  hogy  a  nemes- 
ség leginkább  az  iránt  leszen  fölvilágosítandó,  miként 
Bántornyi  pártja  nem  annyira  nemesi  adót,  mint  való- 
ságos contributiót,  s  portiót  akar  behozni  (általános 
helyeslés),  fcs  most  menjünk  tovább. 

Sáskay,  a  Bántornyi  megrontására  tett  indítványt 
följegyezvén,  most  minden  erők  concentratiójának 
szükségéről  kezde  olvasni,  s  miután  előadá,  hogy  min- 

dcn  centralisatió  magában  ugyan  kártékony  s  veszé- 
lyes, tisztujításnál  azonban,  ha  sikert  akarunk,  elke- 
rülhetetlen :  az  egész  megyében  egy  fő-,  minden  já- 
rásban egy  alválasztmány  kinevezését  hozá  indít- 
ványba, melyek  egymásközt  összeköttetésben  levén, 
a  választás  czélszerű  elrendezésével  megbízassanak. 

Ez  indítvány,  mint  Magyarországban  minden,  mi- 
által a  hivatalok  száma  neveltetik,  közhelyesléssel  fo- 
gadtatott, s  felórányi  kissé  lármás  tanácskozás  után  a 
hivatalok  be  is  töltettek,  természetesen  nagy  részben 
a  jelenlevőkből  és  pedig,  mi  sokkal  csudálatosabb,  a 
nélkül,  hogy  halálos  gyűlölségek  támadtak  volna,  öt 
vagy  hat  esetet  kivéve,  hol  egyesek  rossz  néven  ve- 
vék,  hogy  csak  az  alválasztmányok  tagjainak  s  nem 
elnökeinek  választattak.  Réty  kinyilatkoztatván,  hogy 
a  központi  választmány  elnökletét  magára  nem  vállal- 
hatja, mert  mint  kijelelt  a  választásra  semmikép  be- 
folyni nem  akar,  minden  jelenlevők  egyhangú  föl- 
kiáltásával tcins  Slacsanek  úr  választatott  e  terhes,  de 
szép    hivatalra. 

—  Még  egy  alázatos  indítványom  van  —  szóla  a 
választások  végeztével  báró  Sóskuty :  —  minden  szép 
és  jó  a  világon  az  asszonyi  nemtől  veszi  eredetét;  az 
asszony  azon  teremtés,  mely  stb.  stb.,  mely  okoknál 
fogva  azt  indítványozom,  hogy  minden  járásban  egy 
pártfogó  asszonyság  választassék. 

Általános  helyeslés  fogadá  e  lovagias  indítványt, 
mi  azonban  nem  zárta  ki,  hogy  az  még  kilencz  egy- 
mást követő  szónok  által  különösen  motiváltassék,  s 
csak  miután  az  asszonyi  nem  minden  érdemei  elso- 
roltattak, lehete  tovább    menni. 

Ezek  után  Sáskay  egyes  intézkedésekre  irányzá 
hallgatóinak  figyelmét,  melyeket  azonban,  miután  a 
tisztujítások  tactikájához  tartoznak,  s  olvasóim  nagy 
része  által  nemcsak  ismertetnek,  hanem  néha  alkal- 
maztattak is,  röviden  említeni  elég  leend.  A  főbbek 
közé  tartozik,  hogy  azon  két  hid,  melyen  az  egyik 
ellenséges  járás    nemessége  a  városba    jön,    tökélete- 

sen  kjjavíttassék,  de  úgy,  hogy  azok  szétszedetvén, 
a  tisztújítás  előtti  napokban  oly  állapotban  legyenek, 
hogy  rajtok  senki  át  ne  mehessen.  Ugyanez  javasol- 
tatott a  tiszai  hidasokra  nézve  is,  mert  valamint  ter- 
mészetes, hogy  az  illető  vámtulajdonosok,  szeretett 
szomszédaik  bátorságáról  gondoskodva,  a  hidasokat 
s  kompokat  épen  most  javíttatják  ki,  úgy  azt  sem 
veheti  senki  rossz  néven,  ha  az  ácsmester  ennyi  munka 
között  a  kijavítást  csak  épen  a  tisztújítás  utáni  na- 
pon végezhetné  el. 

A  második  nagyobbszerű  sakkvonás  abban  állt : 
hogy  mindazon  korcsmárosok  s  húsvágók,  kiknél  az 
ellenfél  élelmeit  venni  fogja,  lehető  legrosszabb  bor 
s  megromlott  hus  kiszolgáltatására  birassanak,  mi  ke- 
vés megvesztegetés  mellett  annál  könnyebbnek  lát- 
szott, minél  nehezebb  lenne,  minden  tárgyismerők 
ítélete  szerint,  ugyané  személyeket  az  ellenkezőre 
megvesztegetni.  Ezen  rendszabály  kivitelét  egészen 
Nyúzó  főbiró  úr  vállalta  magára,  arra  kötelezvén  ma- 
gát, hogy  az  említett  egyedeket,  kik  nagy  részint 
nemtelenek,  sőt  zsidók,  azon  esetre,  ha  az  ellenfél  fe- 
nyegetései által  terrorizálva  jó  bort  mérni  merészle- 
nének, czélszerű  eszközökkel    rendre    fogja    utasítani. 

Jöttek  ezután  több  kisebb,  a  tisztújítási  stratégiá- 
hoz tartozó  fogások,  melyek  egyenkint  csekélyeknek 
látszanak,  de  együtt  véve  sokszor  roppant  hatást  szül- 
nek. Ilyen:  hogy  a  főispánt  fogadó  küldöttségek  több- 
sége ezen  pártból  neveztessék  ki ;  az  ellenfél  legtul- 
zóbb,  s  legostobább  tagjai  pedig  azért  csatoltassanak 
hozzá,  hogy  ő  excja,  ki  három  év  óta  a  megyében 
nem  volt,  mindjárt  a  dolgok  való  állásáról  tiszta  fo- 
galmat nyerjen.  Czélszerűnek  látszott  ezen  kívül  még 
az  is,  ha  ő  excja  fáklyás  zenével  tiszteltetik  meg,  s 
az  öreg  Körmöczy  tanácsosnak  pedig,  ki  ő  kegyel- 
mességével barátsági,  sőt  mint  sokan  hiszik,  oly  vi- 
szonyban áll,  melynek  évenkinti  kamatait  szedné,  azaz, 
ha  a  fiscalis  azokat  rendesen  behozná,  macskazene 
rendeztetik,  mi  a  kedélyek  ingerültsége  mellett,  mely 

Bántornyi  emberei  közt  Körmöczy  ellen  létezik,  ki 
mindig  a  Rétyekhez  szított,  nehéz  nem  lehet.  Ha 
ezekhez  még  ő  excja  titoknoka  jól  informáltatik,  a 
terem  jókor  el  foglaltatik,  s  a  főispán  mellé  néhány 
hű  s  jóhangú  ember  rendeltetik,  a  sikeren  kétkedni 
nem  lehet.  Minek  elősegítésére  azonban  kívánatos, 
hogy  bizonyos,  Sáskay  által  elsorolt,  nagy  befolyású 
kortesek  vagy  Bántornyi  táborából  elcsábíttassanak, 
vagy  legalább  árthatási  szándékukban  megakadályoztas- 
sanak; mire  azonnal  több  jelenlevő  ajánlkozott,  kik  e  ve- 
szedelmes ellenek  lekenyerezését  egymásközt  föloszták. 

Csak  egy  vala  még  hátra,  mi  alkotmányos  tekintet- 
ben talán  kevésbbé  érdekes,  de  tisztujításoknál  min- 
dig a  legnagyobb  figyelemmel  tárgyaltatik,  t.  i.  a  pénz. 
Mielőtt  Sáskay  a  tisztújítási  budgetet  fölolvashatá, 
az  egész  társaságban  különös  nyugtalanság  vala  észre- 
vehető. Egy  táblabíró  véletlenül  órájára  nézve  el- 
bámult, hogy  már  kilencz,  s  azonnal  akart  befogatni, 
mitől  ő  és  mások,  kik  példáját  követni  akarák,  csak 
nehezen  tartóztathattak  vissza.  A  báró  fejét  kezére 
támasztva  főfájás  ellen  panaszkodott.  Egy  ügyvéd  s 
a  vastag  Tüskey  pedig  úgy  vélekedtek,  hogy  az  két- 
ségen kívül  a  szerfölötti  forróságtól  jő,  s  ezért  a  fo- 
lyosóra mentek,  míg  egy  ügyész,  ki  a  sok  munkában 
szinte  elszédült,  indítványba  hozá,  hogy  a  tanácsko- 
zás, melynek  figyelemmel  követésére  a  többség  elég- 
telennek érzi  magát,  a  jövő,  talán  mához  egy  hétre 
tartandó  ülésre  tétessék  át. 

Slacsanek  tekintélye.  Nyúzó  káromkodásai,  melyek- 
hez Rétynek  azon  észrevétele,  hogy  ha  a  tisztelt  gyü- 
lekezet e  fontos  tárgyról  ma  nem  rendelkezik,  jobb 
minden  tisztújítási  tervekkel  fölhagyni,  miután  a  kor- 
teskedés  megkezdését  továbbra  halasztani  nem  lehet; 
s  főkép  Sáskay,  ki  siralmas  hangon  rimánkodott,  hogy 
csak  hallgassák  meg  tervét,  s  látni  fogják,  hogy  an- 
nak kiviteléhez  pénz  nem  kell,  végre  ismét  székeikre 
hozá  vissza  a  társaságot,  és  Sáskay  tovább  olvasá 
memoireját. 

Br.  EatvSs  :  A  falu  )cgyt5jc.  I.  i  i 


i6i 


Azon  igaztalan  panaszok  között,  melyekkel  Ma- 
gyarország vádoltatik,  egyik  fő  helyet  foglal  el  a  vesz- 
tegetés. A  ki  tisztujftásainkban  tettleges  részt  vett, 
tudja  ugyan,  hogy  az  esetek  sokkal  számosabbak,  hol 
nemes  társaink  e  vétekre  nézve  szenvedőleg,  mint 
azok,  hol  cselekvőleg  lépnek  föl,  sőt  hogy  minden 
tisztújítást  megelőző  tanácskozásokban  mihelyt  pénz- 
beli adakozásokra  jön  a  szó,  sok  egyébként  szép  elő- 
adású  szónok  hallgatni  szokott ;  azonban  miután  a 
fönemlített  előítélet  létezik,  csak  helyeselhetem,  hogy 
Sáskay  annak  megmutatásával  kezdé  előadását,  hogy 
a  tisztújításra  kivánt  pénz  semmi  esetre  sem  a  ne- 
messég megvesztegetésére  leszen  fordítandó. 

—  Minden  ország  —  így  okoskodott  Sáskay,  — 
hol  szabad  választások  léteznek,  arról  gondoskodott, 
hogy  e  fontos  jog  független,  azaz  oly  egyedekre  bizassék, 
kik  anyagi  szükségeken  fölül  állanak.  Miután  törvé- 
nyeink erről  nem  gondoskodtak  és  számos,  egészen 
vagyontalan  nemest  ruháztak  föl  választási  képesség- 
gel, egyeseknek  kell  pótolni  e  hiányt  s  gondoskodni, 
hogy  a  választók,  legalább  míg  nehéz  foglalatossá- 
gukban eljárnak,  minden  szükségen  fölül  emeltessenek  ; 
mi  természetesen  csak  úgy  történhetik,  ha  addig,  míg 
a  korteskedés  s  maga  a  tisztújítás  tart,  étel,  italról 
gondoskodva  van,  s  néha  egy  pár  forint  adatik  kár- 
pótlásul azoknak,  kik  nemesi  kötelességök  teljesítése 
által  munkát  mulasztva  kárt  szenvednének.  Hogy 
mindez  nem  megvesztegetési  szándékból,  hanem  ép 
azért  történik,  hogy  a  választóknak  teljes  független- 
sége biztosíttassák,  világosan  bizonyítja  azon  tapasz- 
talás, hogy  valahányszor  ez  intézkedés  valamely  párt 
által  elmulasztatik,  a  választók  nem  követhetve  szi- 
vök  indulatát,  az  ellenfél  jelöltjeinek  szokták  adni 
szavazatukat.  S  például  a  jelen  esetekben  nem  gon- 
doskodni bizonyos  tanyákról,  melyeken  a  jó  elvek 
mellett  becsoportozó  nemesség  tartásáról  gondoskodva 
legyen,  nem  volna  más,  mint  nemes  társainkat  arra 
kényszeríteni,    hogy    Bántornyi    tanyáihoz  menjenek; 

mi  kétségkívül  egyike  lenne  a  Jegszörnyebb  veszé- 
lyeknek, melyek  a  megyét,  sőt  a  hazát  érhetik. 

A  báró  s  Tüskey  itt  nagyot  sóhajtanak ;  Karvaly 
bajszát  pödörve  monda:  —  csak  próbáljon  valaki  Bán- 
tornyi  tanyájára  menni  !  —  s  azután  valamit  a  teremtés- 
ről kezde  beszélni,  mit  azonban,  mert  alantabb  han- 
gon szólt,  nem  egészen  értheténk. 

— ■  Czélunk  szent  s  dicső  —  folytatá  Sáskay,  — 
az  eszközök,  mert  távol  legyen  tőlünk,  hogy  az  elle- 
nünk annyiszor  használt  elvet,  miszerint  a  czél  az 
eszközt  szentesíti,  kövessük  —  hasonlókép  tiszták, 
sőt  dicséretesek.  S  van-e,  ki  rossz  néven  vehetné, 
ha  elvbarátinkat  ebedre  meghivjuk,  vagy  szűkölködő 
nemes  társainkat  pár  forinttal  segítjük?  Semmi  nincs, 
mi  föltételeinktől  visszatartóztathatna,  tehát  bátran 
előre ! 

E  fölszólít  ás  minden  tisztviselő  s  azok  által,  kik, 
mint  Pennaházy,  nem  nagy  pénzáldozatokra  érzék 
magokat  lekötelezve,  legnagyobb  lelkesedéssel  fogad- 
tatott ;  a  többiek,  főkép  a  báró  szomorúan  fölsóhajta 
Sáskay  szívrázó  szavainál,  s  minden,  mit  ez  utóbbi 
később  az  egyesületek  ellentállhatlan  hatalmáról  be- 
szélt, s  mily  roppant  erő  rejlik  a  szegény  filléreiben, 
ha  azok  összeadatva,  ahhoz  értő  emberek  által  egy 
bizonyos  czélra  kezeltetnek,  csak  azon  nyilatkozatra 
bira  néhányakat,  hogy  az  idők  rosszak,  a  rozsnak 
semmi  ára,  s  hogy  épen  a  sok  egyesületekben  fek- 
szik a  baj   stb. 

—  Az  idők  rosszak,  az  életnek  ára  nincs  —  igaz  1 
mind  igaz,  —  szólt  Sáskay,  ki  irományait  letéve,  ez 
ellenvetéseket  olyanoknak  tartá,  melyeket  felelet  nél- 
kül hagyni  nem  lehet,  —  de  vajon  nem  kell-c  azért 
annál  inkább  arról  gondoskodnunk,  hogy  az  idő  hi- 
báin segítsünk,  hogy  ha  nem  is  absolut,  legalább  re- 
latív jóságú  biztos  vevőkről  gondoskodjunk?  S  én 
erre  jobb  módot  nem  ismerek,  mint  ha  a  megyének 
jő  tisztviselői  kart  szerzünk.  Az  idők  rosszak  voltak 
az  utósó  három  évben  is,  de  a  zsidók,    kik   az  egész 

ország  megrontásán  Holgoznak,  tekintettel  voltak  a 
törvényes  magistratus  iránt,  s  mennyire  én  tudom,  a 
teins  szolgabirák  élete  nem  rothadott  el  vermeikben, 
úgy  volt  dohányunkkal,  melyet  mind  mint  primae 
classist  adtunk  el,  a  gyapjúval,  gubicscsal,  szóval  min- 
dennel ;  s  e  classikus  közmondás :  officium  non  fallit, 
ha  passivumra  teszszük  át,  igaz  marad  s  elmondhatni, 
hogy  a  tisztviselő  nem  csalatik  meg,  még  a  zsidó  ál- 
tal sem. 

Úgy  látszik,  Sáskaynak  c  szavai  némi  hatással  va- 
lának,  legalább  az  előbbi  ellenvetések  nem  ismétel- 
tettek többé;  midőn  azonban  a  szónok  előadá,  hogy 
tekintettel  a  jelen  körülményekre,  tervének  oly  alapot 
állított  föl,  melyre  semmi  készpénz  nem  szükséges, 
egy  majdnem  «éljen»-hez  hasonló  «halljuk»  követke- 
zett s  minden  jelenlevők  osztatlan  figyelme  bizonyítá, 
mennyi  méltánylást  találnak  a  mély  belátású  nemzet- 
gazda  nézetei  még  saját  megyéjében  is. 

Sáskay  terve,  mely  ha  majd  a  szerző  által  egész 
kiterjedésben  közöltetik,  neki  kétségen  kívül  dicső- 
séget fog  szerezni,  sokkal  tudományosabb,  semhogy 
c  szerény  elbeszélésben  helyt  találhatna.  Csak  rövid 
kivonatát  közlöm  tehát. 

A  bölcs  férfiúnak  nézete  szerint  minden  tisztují- 
táshoz  három  dolog  szükséges :  élelmiszerek,  pénz 
és  mert  hazánkban  a  többségnek  több  nagylelkűsége, 
mint  tőkéi  vannak,  hitel.  Az  elvek,  melyek  szerint 
a  Taksony-megyei  tisztújítás  financziális  része  ren- 
deztetik, következők: 

i-ször.  Mindenki  csak  pénzben  Írhatja  alá  a  se- 
gedelmet, melylycl  hozzá  járulni   akar. 

2-szor.  Minden  élelmiszerek  készpénzben  és  meg- 
határozott áron  vásároltatnak  meg,  de  csak  azoktól, 
kik  pénzbeli  segedelmeket  irtak  alá,  s  pedig  azon 
arányban,  melyben  c  segedelem  nagyobb  vagy  kisebb 
vala. 

3-szor.  A  szükséges  pénzeket  a  megye  Rothschildei 
fogják    előlegezni,  s  pedig,  mit  Sáskay    ügyes    nego- 

tiatióinak  köszönhetni,  öt  percentre,  természet  sze- 
rint váltó  vagy  szóbeli  eljárás  kikötése  mellett.  Min- 
den százért,  mely  aláiratik,  a  banquierek  hetvenötöt 
fognak  fizetni,  mi,  a  mint  tudva  van,  Spanyolország 
minden  kölcsöneinél  sokkal  kedvezőbb.  Az  egyes  kö- 
telezvényre vagy  váltóra  mindig  még  két  kezes  irja 
nevét.  A  pénz  visszafizetése  csak  egy  év  múlva  kí- 
vántatik, a  kölcsönző  házak  azonban  készeknek  nyi- 
latkoztatják magokat  a  teins  s  nagyságos  urak  iránti 
tiszteletből,  szokott  prorogationalis  percentek  mellett, 
az  ily  hitelezések  hosszabbítására  is. 

A  terv,  mint  látszik,  egészen  a  magyar  nemesség 
geniusához  vala  alkalmazva,  mely  valamint  maga  leg- 
szívesebben bizik  a  múltban,  úgy  azokat,  kik  tőle 
valamit  követelnek,  a  jövővel  szokta  megnyugtatni. 
Azonfölül  miután  az  aláirt  pénz  mások  által  vala  elő- 
legezendő, az  pedig,  ki  azt  aláirá,  termésének  egy 
részét  önmaga  által  megszabandó  áron  készpénzben 
eladhatá  —  világos,  hogy  azon  dicsőségen  kívül,  mely 
mindenkire  háramlott,  némelyiknek  még  az  sem  vala 
kellemetlen,  hogy  nagy  fáradság  nélkül  és  pedig  öt 
percentre  pénzhez  juthat,  A  készség,  melylycl  min- 
den jelenlevő  nevét  aláirá,  legszebben  bizonyítá  a 
közhelybenhagyást,  melyet  Sáskay  terve  talált  és 
soha  ember  több  joggal  nem  dörzsölheté  kezét,  mint 
Taksonynak  boldog  Law-ja,  ki  most  megelégedett 
képpel  járt  körül  a  szobában,  s  örömtől  sugárzó  sze- 
mekkel nézé  időről-időre  az  ivet,  melyen  az  aláirók 
névsora  mind  hosszabbra  nőtt. 

A  munka  bevégeztetvén,  a  társaság  clhag)'á  az  asz- 
talt, s  mint  az  ülés  előtt,  ismét  kis  csoportokra  osz- 
lott. A  báró,  mi  az  igen  közönséges,  de  azért  nem 
kevésbbé  kellemetes  szokások  közé  tartozik,  az  egész 
ülést  még  egyszer  elbeszélte,  pótolva  akkor  tartott 
szónoklatait  azokkal,  melyeket,  ha  félbe  nem  szakasz- 
ták, még  mondhatott  volna.  Sáskay  és  Karvaly,  szo- 
kásuk szerint,  nem  ugyan  egymással,  de  egymásnak 
beszéltek,  s  az  utóbbi    mcgjegyzé,    hogy    noha    msga 

is  nyolcz  p.  frtot  irt  alá,  meg  nem  foghatja,  miként 
találhatott  az  oly  általános  helyeslésre,  holott  az 
egésznek  alapja  nem  áll  és  minden  tisztujításhoz, 
eleség,  pénz  s  hitelen  kívül,  még  valami  kell,  az  pe- 
dig: legény  a  gáton.  Mire  Sáskay  megvetőleg  vállat 
vonítva  csak  azt  válaszolta,  hogy  ahol  pénz  és  élelmi- 
szerek vannak,  oly  legényeket,  minőknek  bizonyos 
úri  emberek  1809-ben  magokat  mutatták,  nem  lesz 
nehéz  találni.  Karvaly  bizonyos  emberekről  kezde 
beszélni,  kik  mióta  közpénztárak  kezelésétől  eltiltattak, 
mert  nagyon  is  jó  gazdák  módjára  bántak  vele,  s  ke- 
vesebbet adtak  ki,  mint  bevettek,  mindig  új  cassák 
alkotásáról  álmodoznak.  S  a  két  nagyérdemű  férfiú 
kétségen  kivül  összevesz,  ha  a  terem  minden  olda- 
láról e  kedves  szavak  «itt  van  a  leves »  nem  hang- 
zanak föl,  s  ha  a  két  vitatkozó,  ismerve  a  szokást, 
miszerint  Magyarországban  ily  alkalmaknál  néha  ke- 
vesebb szék,  mint  vendég  található,  nem  sietnek  he- 
lyeikre. 

S  most  hagyjuk  a  társaságot  kellemes  helyzetében, 
s  ha  néhány  olvasóim  az  ülés  hosszas  leirása  után 
talán  azt  reménylik,  hogy  a  vacsora  részleteibe  fogok 
ereszkedni,  s  a  Taksony-megyében  divatozó  főzésről 
némely  tanulságos  adatokat  közlök:  vigasztalják  ma- 
gokat azon  meggyőződéssel,  hogy  miután  a  taksonyi 
nemesség  életének  nagyobb  részét  asztal  mellett  tölti, 
s  pedig  nem  csak  tanácskozva,  ezen  tárgyak  előadá- 
sára többször  leend  alkalmam.  Legyen  elég  ez  egy- 
szer elmondanom,  hogy  a  nagyságos  háziasszony,  ki 
Slacsanek  és  a  báró  között  férjének  elnöki  székét 
foglalta  el,  mind  a  szolgáló  inasok  többszöri  meg- 
szidása,  mind  az  ételek  többszöri  kínálása  által,  házi 
asszonyi  tisztét  fölségesen  teljcsíté,  s  hogy  a  vacso- 
rát általánosan  pompásnak  s  az  ételeket  számolhat- 
lanoknak  tartották,  még  azok  is,  kik,  mint  sokan  a 
vacsora  vége  felé,  minden  tálat  s  palaczkot  kétsze- 
resen nem  láttak  magok  előtt. 


"Etelka  Vilmával  beszélgetve  a  második  szobában  ültek' 

Míg  a  tiszaréti  kastélyban  e  lármás  dolgok  történ- 
tek, addig  a  kis  jegyzőház  nyugodtan  állt,  s  csak  a 
gyertyavilág,  mely  ablakaiból  az  utczára  sugárzott, 
mutatá,  hogy  lakói  honn  vannak.  A  háznak  két  szo- 
bája volt,  melyeknek  ablakai  az  utczára  nyiltak ;  az 
elsőben,  külön  kijárással  az  udvarra,  maga  Tengelyi 
lakott  s  itt  tartá  hivatalos  irományait;  a  másikban, 
melynek  egyik  ajtaja  a  jegyző  szobájába,  másika 
a  konyhába  nyilt,  Erzsébet  asszony  s  leánya  laktak. 
A  konyhának,  mint  tudjuk,  egy  ajtaja  vala  a  kert  felé, 
melyen  Viola  a  házba  jött,  a  másik  az  udvarra  szol- 
gált. Mindjárt  a  konyha  mellett  a  kamra  volt,  melybe 
Liptákné  az  üldözött  zsiványt  elrejté.  A  ház  végét  a 
cselédház,  s  azon  kis  szoba,  melyben  most  Viola 
neje  betegen  feküdt,  foglalák  el.  Tengelyi  az  egész 
napot  Cserepesen  Bántornyinál  tölte,  kinél  szinte 
tisztújítási  tanácskozás  tartatott.  Erzsébet  asszony 
Vándoryval,  ki  e  napon  nálok  ebédelt,  a  betegnél 
volt,  s  Etelka  Vilmával  beszélgetve  a  második  szo- 
bában ültek. 

Nincs  nagyobb  szerencse  —  mint  egy  öreg  asz- 
szony,  kivel  sokat  társalogtam,  mondani  szokta  — 
annál :  hogy  beszélhetünk,  s  a  jámbor  öregnek,  ki 
azonban  rég  nem  beszél  többé,  igaza  volt.  Főkép 
azon  korban,  midőn  még  álmunkban  beszélgetünk  s 
beszélgetve  álmodozunk,  nincs  nagyobb  gyönyör,  mint 
midőn  azt,  mit  úgyis  tudunk,  s  mi  szivünket  eltölti, 
kedves  ajkakról  hallhatjuk ;  s  a  két  barátné  e  délután 
egész  kiterjedésben  élvezte   azt. 

Etelkát  s  Vilmát  a  legszorosabb  barátság  köté  egy- 
máshoz. Miután  Réty  s  a  jegyző  sokáig  barátságban 
éltek,  a  két  leány  úgy  szólván  együtt  neveltetett. 
Vilma  a  kastélyban  tölte  napjainak  nagy  részét,  s 
Etelka  mestereitől  vele  együtt  tanult;  az  alispán  leá- 
nya pedig  eljárt    a    jegyző    lakába  s  kis    barátnéjával 

együtt  nycré  azon  oktatásokat,  melyeket  Tengelyi  a 
történet  s  természettudományban,  s  Vándory  a  vallás- 
ban, kedves  tanítványaiknak  adtak ;  s  habár  később 
a  szülék  mindig  távolabb  álltak  egymástól,  s  Vilma 
egy  idő  óta  barátnéját  nem  látogathatá  meg  többé, 
sziveik  nem  változtak  s  ők  csak  inkább  ragaszkodtak 
egymáshoz.  Ha  városban,  a  nagy  világ  körében  élnek, 
ez  érzemény  talán  nem  vált  volna  oly  meleggé;  leg- 
alább a  ritka  dolgok  közé  tartozik,  hogy  a  két  leg- 
szebb leány,  a  két  legelmésebb  férfi,  vagy  általán 
véve  oly  emberek,  kik  egymáshoz  közel  állnak,  a  nagy 
világban  különös  hajlamot  érzenének  egymáshoz.  Fa- 
lun, hol  vetélkedésnek  helye  nincs,  ép  az  ellenkezőt 
tapasztaljuk,  a  közelállók  egymáshoz  simulnak-;  s  így 
e  két  leány  is. 

Vilma,  ki  most  lépett  tizenhatodik  évébe,  soha 
Taksony-megye  határain  tűi  nem  lépett;  csak  annyit 
ismert  a  világból,  mennyit  barátnéjától,  ki  már  hu- 
szadik évéhez  közeige  és  pár  telet  a  fővárosban  töl- 
tött, hallott.  Nagyban  s  kicsiben  ő  nem  határozott 
semmit  a  nélkül,  hogy  Etelkát  kérdené,  s  ha  Ván- 
dory néha  mosolyogva  monda,  hogy  Vilma  csak  ak- 
kor tud  akarni,  ha  Etelkától  reá  engedelmet  nyert, 
nagy  részben  igaza  volt.  Fiatal  olvasóim,  kiknek  egy 
része,  mert  senkitől  függni  nem  akar,  bizonyosan  in- 
kább kész  mindenre,  mint  hogy  oly  valamit  tegyen, 
mi  neki  józan  emberektől  tanácsoltatik,  ne  gondolják 
azért,  hogy  azon  gyönge  teremtések  egyike  előtt  áll- 
nak, kiknél  jó  s  rosszra  egyaránt  hiányzik  az  erő,  s 
kiknek  jellemök  helyett  csak  körülményeiket  említ- 
heti a  leíró.  Vilma  azon  lények  közé  tartozott,  kik 
erősen  szeretni  s  ugyanezért  erősen  bizni  tudnak,  s 
ha  a  világot  nem  ismerve,  határozataiban  inkább  szi- 
vét, mint  okokat  követett,  nagy  kérdés,  rosszaljuk-e 
vigyáztalanságát,  vagy  irigyeljük  a  boldogot?  Botlunk 
valamennyien,  de  legkevesebbet,  ki  bátran  halad  előre; 
s  ez  nem  az,  ki  útját  maga  keresi.  Egyáltalában,  ha 
eszünkbe    jutna    néha,    mily   nagy   része    úgynevezett 

meggyőződéseinknek  alapszik  jó  hiszemünkön,  — 
csakhogy,  midőn  egy  közmondássá  vált  állításra  épít- 
jük okoskodásunkat,  nem  mondhatjuk,  kinek  auctori- 
tásán  indulunk :  nem  néznénk  le  oly  büszkén  azokra, 
kik  tekintélyeket  követnek,  s  mint  Vilma,  csak  addig 
akarnak,  míg  szivök  magának  vezetőt  nem  választott. 
Etelka  teljes  mértékben  viszonzá  ez  érzeményt,  s  a 
két  hölgy,  ki  mind  helyzet-,  mind  jellemre  nézve 
látszólag  oly  távol  álla  egymástól  (a  szelid  Vilma, 
kinek  mindig  támaszra  vala  szüksége,  ki  határtalan 
vonzalmában  akarni  megfeledkezett ;  s  Etelka,  kinek 
akaratát  a  kis  háború,  melyet  gyermeksége  óta  mos- 
tohájával folytatott,  megedzé),  mindazon  barátsággal 
ragaszkodtak  egymáshoz,  melyet  érzcni  csak  a  gyenge 
hölgykebel  képes,  de  mely,  ép  mert  annyival  szebb 
s  magasabb  azon  érzelemnél,  melyet  mi  férfiak  ba- 
rátságnak nevezünk,  nem  is  tarthat    sokáig. 

—  Hát  nem  láttad  őt?  —  szólt  Etelka  félretéve 
munkáját  —  bizony  kári  nem  adnám  sokért,  ha  egy- 
szer Violávaf  találkozhatnám ;  minden,  mit  felőle  hal- 
lok, érdekel.  A  szilaj  bátorság,  melyet  még  ellenei 
s  maga  Nyúzó  sem  tagad  el  tőle ;  az,  hogy  mostani 
életmódjához  kényszeríttetett,  s  főkép  a  szeretet, 
melylyel  neje  s  gyermekei  iránt  viseltetik,  előttem  e 
zsiványt  érdekessé  teszik. 

—  Hogy'  beszélhetsz  így?  Isten  tudja,  hogy  szá- 
nom a  szerencsétlent,  de  ösmeretsége  után  nem  vá- 
gyódom. Te  bátor  vagy,  én  meghalnék  félelmemben, 
hisz  mondják,  hogy  embereket  is  ölt,  szörnyűségeket 
beszélnek  felőle. 

—  Mese,  ember,  ki  úgy  tud  szeretni,  mint  Viola, 
nem  lehet  szörnyeteg.  —  Mondj  nekem  egyet  a 
teins  táblabirák  közül,  kiket  naponkint  látunk,  s  kiket 
az  egész  világ  felséges,  jámbor  embereknek  lart  — 
kiveszem  atyádat,  —  ki  hasonló  körülmények  közt 
nejéhez  jőne,  halálos  veszélynek,  sőt  mi  több,  akasztó- 
fának kitenné  magát,  csakhogy  beteg  kedvesét  lássa? 
Vilmám,  ez  szép,  ez  nagyszerű  a  zsiványban    is;    én 

így  akarnék  szerettetni  bárki  által,    akkor    boldognak 
érzeném  magamat. 

—  Ha  ez  kell  —  szóla  Vilma  szinte  letéve  mun- 
káját s  barátnéja  kezét  megfogva,  —  nincs  oly  dolog 
a  világon,  melyet  Kálmán  éretted  ne  tenne. 

—  Kivévén,  hogy  kedvemért  egyszer  egy  pohár 
borral  kevesebbet  igyék,  mint  közönségesen,  vagy 
káromkodásával  s  azon  szerencsétlen  afFectatióval  hagy- 
jon fel,  melyet  utálok.  Kálmán  mindent  tenne  a  vi- 
lágon, az  egyen  kívül,  mit  tőle  kivánok,  s  a  mi  épen 
hatalmában  áll. 

—  Igazságtalan  vagy,  Kálmán  tűzbe  menne  éretted. 

—  Igen,  meg  vagyok  győződve,  főkép  ha  egy  pár 
ember  jelen  van,  ki  bátorságát  közhírré  teheti.  Kál- 
mán bátor  ember,  tagadhatatlan,  nem  ismerek  senkit, 
ki  életét  kisebb  dolgokért  koczkáztatná ;  ő  nem  szá- 
mít, s  hol  becsületről  van  szó,  személyes  java  őt 
semminek  tevése  vagy  elhagyására  birni  nem  fogja. 
Igen,  neki  sok  jó  s  nemes  tulajdonai  vannak,  én  meg- 
engedem mindezt,   csak   azt  ne  mondd,    hogy  szeret. 

—  Fel  vagy  gerjedve  ellene,  bizonyosan  szelessé- 
gében valami  csint   követett  el,  azért. 

—  ó  javíthatlan  —  szóla  Etelka  felkelve  helyé- 
ről, —  képzeld  csak,  ismét  lerészegedett! 

—  Talán  ismét  csalódtál,  mint  minap,  midőn  hosszú 
harag  után  végre  kisült,  hogy  Kálmán  egész  hét  óta 
nem  ivott  egy  pohár   bort. 

—  Először  nem  hiszem,  hogy  akkor  csalódtam,  s 
azt  gondolom,  hogy  Ákos,  szegény  húgának  barátja 
kedveért  kissé  hazudott;  másodszor,  ma  csalódásról 
szó  sem  lehet,  egész  ebéd  alatt  mellette  ültem.  De 
ne  szóljunk  többé  e  kellemetlen  tárgyról  —  tévé 
hozzá  Etelka  oly  hangon,  melyből  mindenki  láthatá, 
hogy  e  tárgy  neki  legalább  nem  közönyös  —  én 
Kálmánt  ismerem,  méltánylom  jó  tulajdonait,  nem  va- 
gyok vak  hibái  iránt  sem,  benne  nincs  való  férfiúság. 
Ki  annyi  feltétel  után  egy  pohár  bornak  nem  ké- 
pes ellentállni,  az    bátor    lehet,    pillanatokra    nemes- 

Jclkű,  de  nem  férfias,    s    valóban    szeretni    csak    erős 
szív  tud. 

—  Ákos  máskép  vélekedik  barátjáról. 

—  Igen,  Ákos  —  szólt  Etelka,  kényszerített  mo- 
solylyal  palástolva  felgerjedését,  —  s  mit  Ákos  mond, 
azon  kételkedni  nem  szabad  ?  Ákos  a  legderekabb 
férfi,  kit  ismerek,  de  férfi,  s  azért  nem  képes  ily 
tárgyról  ítélni.  Férfiak  azon  tulajdonokat  tisztelik  tár- 
saikban, melyeknek  legtöbb  hasznát  vehetik ;  s  ha 
pajtásuk  jó  agarász,  ha  adott  szavához  hív,  ha  hat- 
szor megverekednék  barátjáért,  nem  is  foghatják  meg, 
mit  kivánhatunk  ennél  többet?  Nekem  más  fogalmam 
van  e  tárgyról. 

A  barátnék  elhallgattak.  Vilma  észrevéve,  hogy  e 
beszélgetés  Etelkának  kellemetlen  s  tovább  folytatá 
munkáját.  Etelka  az  ablakhoz  állva  kinézett  a  sötét 
kertre,  mely  szokott  csendében  feküdt  a  ház  mellett, 
s  melynek  tegnapi  kárait  az  éj   eltakará. 

—  Képzelhetem  apád  haragját  —  szólt  végre 
Etelka,  ismét  barátnéjához  ülve,  —  midőn  tegnap 
haza  jött  s  a  történteket  hallá. 

—  Ugy  még  nem  láttam  őt ;  szerencsére  Vándory 
jött  vele  s  ez  áldott  ember,  szenvedélyét  kissé  meg- 
nyugtatá,  de  becsület-szavára  fogadta,  hogy  addig 
nyugodni  nem  fog,  míg  igazságot  nem  szerez  magá- 
nak. Én  úgy  félek,  ha  rá  gondolok. 

—  Attól,  hogy  igazságot  szerez  magának?  Ne  félj 
kedvesem,  —  tévé  hozzá  némi  keserűséggel,  —  ez 
nálunk  nem  oly  veszélyes. 

—  De  hisz  tudod,  hogy  az  egész  történetet  szü- 
leidnek tulajdonítja. 

—  S  félek,  mi  mostohámat  illeti,  nem  egészen 
ok  nélkül. 

—  Igen,  de  atyám,  téged  kivéve,  egész  családodra 
újra  megharagudott,  Ákosra  is,  pedig  neki  köszön- 
hetjük megszabadulásunkat ;  ha  ő  nem  jő,  feldúlják 
a  házat.  Violát    megtalálják    s    meg    vagyunk   rontva. 

—  Ki  tehet    róla?    Mindenki    igazságtalan,    némc- 


172 

lyek,  mert  elveik  nincsenek,  mások  ép  az  elvek  szi- 
gorúsága miatt.  Vándory,  mert  minden  emberben  fél- 
angyalt, apád,  mert  mindenikben  ellenséget    lát.  — 

—  Anyám  elbeszél é  az  egész  töii:énetet,  Liptákné, 
én  s  az  egész  ház  dicsérte  Ákos  viseletét ;  hasztalan  1 
Apám  monda,  hogy  kár  volt  az  úrfinak  házához  fá- 
radni s  megakadályozni  a  kutatást,  mely  legalább  be- 
csületét tisztára  mosta  volna;  s  hogy  Ákost  hihető- 
kép mindent  előre  tudott  s  csak  azért  hagyá  a  dol- 
gokat ennyire  jőni,  hogy  magának  érdemet  szerezzen 
előttünk.  Oh,  ha  apám  tudná,  hogy  Viola  itt  volt! 
remegek  e  gondolatnál. 

—  Nem  fogja  megtudni  soha ;  Liptáknéban  bizha- 
tunk, te  nem  szólsz,  és  —  — 

—  De  ha  pörre  kerül  a  dolog,  apám  monda,  hogy 
meg  fogja  esketni  az  egész  házat,  anyámtól  az  utósó 
szolgálóig  s  akkor  mit  tegyünk? 

—  Nem  fog  történni,  apád  haragjában  szólt,  s  ké- 
sőbb meg  fog  nyugodni.  Mindenesetre  neki  ne  szólj 
a  dologról,  a  mint  őt  ismerem,  nem  tartaná  titokban ; 
s  elég  ellenségei  vannak,  kik  a  történteket  kárára 
használnák. 

—  Liptákné  is  azt  mondja.  De  nem  képzelheted 
helyzetemet;  én,  ki  soha  éltemben  atyám  előtt  nem 
titkoltam  semmit,  s  ki  most  e  nagy  hazugsággal  lel- 
kemen állok  előtte  s  nem  merek  szemébe  nézni,  ha 
velem  szól,  s  nem  örülni,  ha  karjaiba  szorít;  ki  vala- 
hányszor ajtó  nyilik,  remegek,  hogy  titkom  elárulta- 
tott  s  apám  szeretetét  elvesztem.  Hidd  el  Etelkám, 
nem  tűrhetem  e  helyzetet. 

—  S  mégis  tűrnöd  kell,  kedvesem  —  szóla  Etelka, 
sírva  fakadt  barátnőjét  megölelve,  —  atyád  nyugalma, 
szerencséje  kívánja ;  neki  ez  áldozattal  tartozol. 

—  Magam  is  úgy  hiszem  —  válaszolt  Vilma,  köny- 
nyeit  törülve,  —  de  te  nem  ismered  apám  egész  jó- 
ságát. Ha  mellém  ül  s  arczomat  simogatva,  jó  leányá- 
nak nevez,  s  elmondja  hogy  éltének  boldogsága  va- 
gyok, s  hogy  az  egész    világtól    megcsal atva,    szerel 

mem  agg  napjaiban  jutalmat  ed  minden  szenvedései- 
ért, s  nekem  akkor  eszembe  jut,  hogy  mindé  szere- 
tetét többé  nem  érdemlem,  hogy  valamit  titkolok 
előtte ;  hogy,  tudva  miként  csak  teljes  bizalmat  kér 
tőlem,  én  nem  teljesítem  e  kívánatát:  mit  tegyek? 
Lábaihoz  akarnék  borulni  s  megvallani  mindent,  de 
ikkor  ismét  nyugalma,  becsülete  jut  eszembe  s  ma- 
gamba fojtom  könyeimet. 

—  Szegény  Vilmám  —  szólt  Etelka  felsóhajtva  — 
s  mégis  alig  tudom,  ne  irígyeljem-e  helyzetedet?  ün 
rég  nem  tárhatom  ki  szivemet  apám  előtt.  De  hidd 
el,  minden  rendbe  jő  ismét;  a  tisztújítás  után,  ha 
apám,  mint  reményiem,  hivatalából  kilép,  apád  haragja 
szűnni  fog.  Mihelyt  Viola  neje  jobban  lesz,  talán 
Vándory  veszi  házához ;  a  dolog  lassankint  feledésbe 
megy,  s  akkor  majd  szólhatsz  apáddal   is. 

—  Igen,  de  addig !  Viola  tudta,  hogy  az  egész 
falu  elfogására  készül  s  mégis  eljött.  A  mint  Lip- 
tákné  mondja,  nem  képzelheti  senki,  miként  szereti 
nejét;  ki  áll  jót,  nem  jön-e  el  ismét,  ma,  holnap  vagy 
akár  mikor?  Házunk  körül  van  véve  kémekkel  s  ha 
elfogják?  Jézus  Krisztusom!  —  sikolta  föl  egyszerre 
Vilma,  a  kert  felőli  ablakra  meresztve  szemeit  — 
itt  van. 

—  Kicsoda?  —  kérdé  Etelka,  hasonlóan  oda  for- 
dítva tekintetét  —  nem  látok  senkit  —  — 

—  Most  eltűnt,  de  hidd  el  Etelkám,  ott  állt,  tisz- 
tán láttam  szakállas  képét  a  rostély  mellett. 

—  Violát?  hová  gondolsz,  ő  talán  harmadik  me- 
gyében jár,  s  míg  Nyúzó  s  a  fél  megye  itt  tanyázik, 
nem  is  jő  vissza  Tiszarétre.  Fel  vagy  gerjedve ;  ha 
akarod,  magam  kimegyek  s  a  kertben   körülnézek. 

—  Hagyd  cl  kedves  Etelkám ;  meglehet  hogy  csa- 
lódtam, én  gyermek   vagyok. 

—  Egész  testedben  remegsz  —  szóla  Etelka,  meg- 
fogva barátnéja  kezét,  —  ha  anyád  látna,  megijedne 
halványságodon,  egy  pohár  vizet  hozok,  az  segítni  fog. 

Etelka    fölkelt,    hogy    vizért    a    konyhába    menjen, 

midőn  a  másik  szoba    ajtaján    gyönge    koc70gás    hal- 
latszott. 

—  Kérlek,  maradj  mellettem  —  szólt  Vilma,  meg- 
fogva Etelka  kezét,  —  ki  lehet  ez,  ily  későn?  En 
félek 

—  Talán  a  biró  vagy  más  valaki,  ki  apádat  keresi ; 
meglátjuk.  —  Szabad  I 

Az  ajtó  lassan  fölnyilt,  és  bejött  —  sok  alázatos 
bók  s  engedelcmkérés  közt  egy  idegen  zsidó,  ki  a 
thekhintetes,  nagyságos  kisasszonyoknak  jó  cstvét  ki- 
vánt. 

Vilma  előbbi  félelme  s  c  zsidó  alázatos  bókjai  oly 
ellentétben  álltak,  hogy  Etelka,  főkép  midőn  a  ré- 
mülést látá,  melylyel  barátnéja  még  most  is  az  ide- 
genre nézett,  gyönge  mosolyt  nem  nyomhatta   el. 

Az  idegen  azonban,  ki  a  két  szoba  közötti  ajtóban 
állva,  kezében  mocskos  kalapját  forgatá,  ha  nem  is 
hasonlított  zsiványhoz,  s  látszólag  gyönge  termete  s 
fegyvertelen  kezeivel  nem  adott  is  rémülésre  okot, 
azon  egyediségek  közé  tartozott,  kik  a  legbátrabbra 
is  kellemetlenül  hatnak.  Üveges  Jancsi,  mert  ez  a 
név,  melyen  e  személy,  legalább  e  megyében  nevez- 
tetik, egyike  vala  a  legcsunyább  teremtéseknek. 
Gyönge  tagjai,  melyek  az  óriási  fej  terhe  alatt  lát- 
szólag meghajlanak,  a  himlőhelyektől  széttépett  arcz, 
melyet  homlokára  lógó  vörös  szakáll  félig  eltakart ; 
egyik  szemén  —  mely,  mint  maga  monda,  még 
gyermekkorában,  midőn  himlője  volt,  kifolyt,  —  a 
nagy  fekete  tapasz,  a  másiknak  bizonytalan  tekintete, 
mely  szüntelen  forogva  mindent  föl  látszott  keresni, 
csak  szemedet  nem :  oly  egészet  képezének,  mely 
mindenkire  visszataszító  hatást  gyakorolt  s  melynek 
rútságát  sem  a  kopott  nadrág,  sem  a  sárga  ujjií  mel- 
lény, sem  a  kis  szürke  köpeny,  mely  ruházatát  ki- 
egészíté,  nem  takarhaták  cl.  Maga  Etelka  kellemet- 
lenül meghatva  érzé  magát  ez  ember  előtt,  főkép 
miután  Vilma  fülébe  sugá,  hogy  ugyanezen  arcz  az, 
melyet  előbb  az  ablaknál  látott. 

—  Mondtam,  Tengelyi  úr  nincs  idehaza,  —  szólt 
Etelka,  —  jőjön  kend  később,  vagy  talán  holnap 
reggel,  akkor  bizonyosan  honn  találja. 

—  Nagyságos  kisasszony  —  szólt  a  zsidó,  mindig 
kalapját  forgatva  s  a  szobákban  körültekintve,  —  ez 
szörnyű  baj  nekem,  igen  szükséges  dolgom  volna  a 
jegyző  úrral. 

—  Hát  jőjön  fél  óra  múlva ;  vacsorára,  úgy  tar- 
tom, visszajő. 

—  Talán  majd  addig  künn  várok  —  szólt  a  zsidó, 
helyéről  nem  mozdulva;  —  a  teins  úrnak  nincsenek 
kutyái  ? 

—  Kutyái  ?  —  kérdé  Vilma  megijedve. 

—  Igen  —  ha  kutyái  nincsenek,  majd  az  udvarban 
várok,   máskép  félek. 

—  Bátran  várhat  kend  —  válaszolt  Etelka  türel- 
metlenül, —  nincs  kutya  a  háznál. 

—  Igen,  de  talán  a  szomszédoknál,  idegen  ember 
vagyok  s  tavai  a  harmadik  faluban  csakhogy  szélylyel 
nem  téptek,  azóta  úgy  félek !  —  Itt  az  idegen  hosszú 
történetet  kezde  beszélni :  mint  ment  át  a  falun,  hogy' 
támadtatott  meg,  mint  köszönheté  megmentését  egy 
juhásznak,  ki  véletlenül  arra  ment.  —  Bizony  Isten, 
ha  ő  nem  jő,  oda  vagyok,  egész  köpönyemet  szét- 
tépték, pedig  még  egészen  jó  volt,  nem  egészen  új, 
de  nagyon  jó,  öt  forint  harmincz  krajozáron  vettem 
Pesten. 

A  zsidóban  oly  csudás  vegyülete  volt  az  álnokság 
s  nevetségességnek,  mi  Etelkát  nevetésre  készté,  míg 
Vilma  mindig  nyugtalanabb  lőn  s  még  egyszer  kére, 
hogy  menjen  el  most  s  jőjön  fél  óra  múlva ;  mire 
az  üveges  azt  felelte,  hogy  majd  a  cselédházba  megy 
s  ott  várakozni  fog.  —  A  cselédház  nincs  itt  a  szoba 
mellett,  úgy-e  kisasszony?  ott  nem  fogok  alkalmat- 
lankodni. 

Vilma,  kinek  félelmét  fölülmulta  a  türelmetlenség, 
melyet  a  zsidó  tolakodása  benne  gerjesztett,  szára- 
zon monda :  —  A  cselédház  mellett  beteg  van,  s  már 

háromszor  mondtam,  hogy  fél    óra  múlva    jőjön  s  ne 
időzzön  itt. 

A  zsidó  alázatosan  mcghajtá  magát  s  a  konyhába 
nyiló  ajtó  felé  ment,  melyet  fölnyitott. 

—  Hová  megy  kend  itt?  —  szóla  Vilma. 

—  Alássan  csókolom  kezeit,  engedelmet  kérek,  de 
úgy  meg  vagyok  zavarodva.  Talán  arra  is  kimehetek 
az  udvarra? 

—  Az  ajtó  be  van  zárva,  menjen  kend,  a  merre 
jött.  —  S  a  zsidó  ismét  meghajtva  magát.  Tengelyi 
szobáján  át  az  ajtón,  melyen  jött,  kiment,  de  nem, 
mielőtt  a  másik  szobában  ismét  két-három  bókot  csi- 
nált, kalapját  leejté  s  az  ajtónál  oly  ügyetlenül  viselé 
magát,  hogy  azt  alig  nyithatá  föl,  mely  idő  alatt  úgy 
látszott,  egy  szemével  a  szoba  minden  szögletét  át- 
vizsgálá. 

—  Mit  mondasz  ehhez?  —  szólt  Vilma,  miután  a 
zsidó  elment  —  fogadni  mernék,  hogy  kém. 

—  Kém?  meglehet;  ez  ember,  úgy  látszik,  minden, 
a  mire  épen  használni  akarják;  s  ha  ellenség  jőne 
hazánkba,  talán  az  volna,  de  hozzátok  mit  jőne  kém- 
lelni ? 

—  Violát;  tudod  miként  üldözi  Nyúzó. 

—  Azaz,  miként  üldözte  tegnap,  ma  hidd  el  leg- 
kisebb gondja  is  nagyobb  ennél.  Nyugodt  lehetsz ;  a 
zsidó  valami  panaszszal  vagy  kéréssel  jött  apádhoz,  s 
a  ki  e  népet  ismeri,  nem  bámulja  tolakodását. 

—  De  nem  vetted  észre,  mennyit  kérdezett,  s  hogy' 
nézett  körül  a  szobában  ? 

—  Mert  a  kutyáktól  fél,  s  talán  törött  ablakot 
keresett,  melyet  holnap,  ha  eljő,  kiigazíthasson. 

Vilma  korántsem  vala  megnyugtatva,  s  hihetőkép 
még  többet  szólt  volna  aggodalmairól,  ha  ép  akkor 
Tengelyi  nem  lép  a  szobába  s  Etelka  előtt  meghajtva 
magát,  leányát  kebléhez  szorítván,  a  beszélgetésnek 
véget  nem  vet. 

—  Nem  is  reményltem  —  szólt  Etelkához  fordulva, 
míg    Vilma    apja    kalapját    s    botját    szokott    helyére 

raká,  —  hogy  a  kisasszonyt  itt  találom,  a  kastélyban 
ma  annyi  vendég  van. 

—  S  nem  tudja,  hogy  ez  egy  okkal  több  idejöve- 
telemre? 

—  Igen,  de  miJy  vendégek !  —  szólt  Tengelyi  kissé 
keserűen  —  ily  embereket  nem  lehet  eléggé  becsülni 
tisztújítás  előtt. 

Etelka,  ki  sértve,  hamarjában  feleletet  nem  talált, 
csak  azon  észrevétellel  válaszolt,  hogy  Tengelyi  úr, 
mint  látszik,  kissé  rossz  kedvű.  Mire  Vilma,  hogy  a 
beszélgetésnek  más  fordulatot  adjon,  kérdé :  nem 
találkozott-e  senkivel  a  ház  előtt,  egy  zsidóval,  — 
tévé  hozzá  —  ép  most  volt  itt,  alig  birtuk  kiiga- 
zí^^ani. 

—  De  igen  —  válaszol á  a  jegyző,  —  közel  a  ház- 
hoz, Macskaházyval  beszélt,  ki  hogy  el  ne  feledjem, 
azt  üzenteti  Etelka  kisasszonynak,  hogy  mi  ndjárt 
huszárt  fog  küldeni  lámpással ;  nemsokára  vacsorához 
ülnek  s  az  alispán  már  többször  kérdezősködött  a 
kisasszony  után. 

—  És  a  zsidó  mit  kért  kedves  atyámtól  ?  úgy  lát- 
szott, fontos  dolgai  lehettek,  annyira  vágyott  még  ma 
szólhatni. 

—  Fontos  dolgai  ?  Szegény  nyomorultra  nézve 
fontos  dolgok,  egyébiránt  puszta  tréfa.  A  szegény 
ember  a  kastélyban  dolgozott,  s  a  teins  karok  és 
rendek  összetörték  minden  üvegét,  s  mert  e  nemes 
cselekedeten  velők  nevetni  nem  akart,  vagy  mert 
zsidó,  vagy  mert  csak  egy  szeme  van,  mint  monda, 
nemes  haragjukban  meg  is  verték.  A  dolog  kicsiség, 
mint  a  kisasszony  látja,  —  szólt  Etelkához  fordulva 
Tengelyi,  —  hány  embert  nem  vernek  meg  tisztújí- 
tások alkalmával,  főkép  zsidókat,  csak  már  azért  is, 
hogy  az  új  tisztviselőknél  panaszkodva,  mindjárt  meg- 
győződjenek, hogy  reájok  nézve  minden  a  réginél 
maiadt. 

—  De  ez  szörnyűség,  atyám !  —  szólt  Vilma,  ki  a 
zsidót  szánni  kezdé. 

Br.  Eötvfif  :  A  falu  jcgyzAjc.  I.  IS 

—  Ki  tehet  róla  kedvesem  —  viszonzá  apja  kese- 
rűen, —  mi  volna  a  magyar  szabadsága,  ha  még  egy 
zsidó  üvegest  sem  volna  szabad  megvernie?  Egyéb- 
iránt a  dolog  minden  tekintetben  rendben  van ; 
Macskaházy  az  egész  kár  megtérítését  igére,  s  a 
zsidó,  ki  hihetőleg  fájdalmai  díját  az  üvegtáblák  árá- 
hoz fogja  számítani,  ezzel  megelégszik. 

Azalatt  Erzsébet  asszony  s  a  tiszteletes,  kik  a 
beteget  alva  hagyák,  bejöttek  s  rövid  barátságos 
beszélgetés  után  Etelka  megölelvén  barátnéját,  elhagyá 
a  jegyző  csendes  házát,  hol  Erzsébet  mindent  vacso- 
rához készítc. 

XI. 

Hogy  azalatt,  míg  Tiszaréten  a  conservativ  párt 
részéről  a  közelgő  tisztújításra  ennyi  előkészület  tör- 
tént. Cserepesen,  Bántornyi  főkvártélyában,  a  szakács 
s  pinczérnek  szintén  nem  voltak  ünnepei :  azt  olva- 
sóim gondolhatják;  miután  azonban  egymás  ellen 
működő  pártok  tetteikben  többnyire  csak  úgy  külön- 
böznek egymástól,  mint  ugyanazon  darab  pénznek 
két  oldala,  melyen  különböző  fölirat  s  jelek  mellett, 
bármint  forgassuk,  ugyanazon  erezet  s  nagyságot 
találjuk:  nem  szükséges,  hogy  azon  conferentiák  rész- 
letes leírásába  ereszkedjem,  melyek  a  tiszaréti  ármá- 
nyok kijátszására  itt  tartattak.  Ki,  mint  Krivér,  mind 
a  két  tábor  tanácskozásaiban  részt  vett,  láthatá,  hogy 
valamint  a  hölgyek,  úgy  a  nép  szerelme  mindig 
ugyanazon  fortélyok  állal  szereztetik  meg. 

Számra  Bántornyi  pártja  hatalmasabbnak  látszott, 
sőt  Kislaky,  Sóskuty  s  Slacsanek  kivételével  a  megye 
iníelligentiáját  s  nagyobb  birtokosait  is  majdnem  mind 
Cserepesen  találjuk,  s  ha  a  lelkességről  a  lárma  sze- 
rint Ítélünk,  a  párt  győzelme  biztosnak  látszik,  miután 
hozzá,  mint  szabadelvűhöz,  az  egész  ifjúság  is  sze- 
gődött; csak  két  ok  van,  mely  miatt  Krivér  a  dolog 
kimenetelét  kétségesnek  hiszi.    Az   első :    hogy  magát 

a  főügyészt  s  egypár  alszolgabirót  s  esküdtet  kivéve, 
az  egész  tisztviszlői  kar  az  ellenféllel  tart,  mi  a  jelen 
körülmények  között  igen  természetes,  miután  Bán- 
tornyi  ügyét  majdnem  kizárólag  olyanokkal  köté  össze, 
kik,  mint  ő,  a  nemes  közönségnek  csak  most  akarák 
szentelni  tehetségeiket;  de  a  «beati  possidentes»  a 
hivatalokra  is  kiterjedvén,  igen  veszélyes  is.  A  máso- 
dik, mi  ennél  sokkal  aggasztóbb,  az :  hogy  Bántornyi 
barátai  mindjárt  a  tisztújítás  kihirdetése  után  elhatá- 
rozák,  miként  szándékaik  kivitelére  csak  a  capacitatio 
s  nem  a  megvesztegetés  ocsmány  eszközeivel  fognak 
élni.  Az  indítvány  Tengelyi  által  tétetett  s  Bántornyi 
minden  barátai  között,  azokat  kivéve,  kik  választatni 
akartak,  oly  általános  helyeslést  talált,  hogy  Krivér, 
a  főügyész  s  maga  Bántornyi  hiába  használák  ellene 
minden  szónoki  tehetségeiket.  Igaz,  hogy  Bántornyi 
s  családja  nem  mulasztott  el  semmit,  mi  által  pártjá- 
nak hibáját  jóvá  teheté,  s  hogy,  becsületére  legyen 
mondva,  nemes  pártolóinak  sem  bor,  sem  pálinka 
nem  hiányzott  sehol ;  azonban  az  ellenzéki  conferen- 
tjának  e  meggondolatlan  határozata,  mely  a  Rétyá- 
nusok  által  bizonyos  commentáriusok  mellett  terjesz- 
tetett, megszülte  erkölcsi  rossz  hatását.  Mondatott 
például,  hogy  Bántornyiék  nem  hiába  szólnak  a  zsi- 
dók emancipatiója  mellett,  kiknél  fösvénységre  nézve 
magok  sem  jobbak,  hogy  megvetik  a  nemességet, 
mert  máskép  bizony  csak  jobban  vendégelnék  meg,  s 
ily  nyilvános  rágalmak  ellen  az  alispáni  kijelöltnck  tit- 
kolt bőkezűsége  mit  használt?  A  pártnak,  mint  Krivér 
monda,  hiányzik  a  nyilvánosság  hatalmas  eszköze. 
Réty  emberei  faluról-falura  mennek,  tanyákat  nyitnak, 
zászlókat  hordanak  körül,  a  fiúknak  színes  tollakat,  a 
lányoknak  szalagokat  ajándékoznak;  magok  az  iskolás 
gyermekek  könyv  nélkül  tanulták  a  kijelöltek  neveit  s 
a  falusi  piac^okon  restaurálnak,  minden  nemes  legény 
tudja,  hogy  három  pengő  húszast  kap,  mihelyt  Réty 
alispánnak  választatott,  s  mi  addig  szégyenlős  kol- 
dusokként titkolódzunk  I  Mit  reménylhetni  így  ? 

Hogy  ezen  véleménykülönbség,  mely  Bántornyi 
hívei  között  nem  a  azél,  de  —  min  annyi  becsületes 
ember  vész  össze  —  az  eszközök  iránt  létezett,  igen 
élénk  vitatkozásokra  adott  alkalmat,  s  hogy  néhányan 
a  hivatalvágyódók  közül  a  pártot  elhagyák  s  a  másik- 
hoz szegődtek :  világos ;  sőt  az  egész  felekezet  hihe- 
tőkép föloszlott  volna  rég,  ha  egy  örvendetes  hír  nem 
tartja  együtt. 

A  főispán  t.  i.,  ki  valahányszor  Taksony-megyébe 
jött,  a  megye  határain  küldöttséggel  váratott,  ez  alka- 
lommal igen  nyájas  levélben  Bántornyinak  tudtára 
adta,  hogy  Cserepesnek  veendi  útját  s  ismerve  a  régi 
barátságot,  melylyel  a  földesúr  iránta  viseltetik,  a  hó 
harminczadikát  annak  házában  fogja  tölteni,  kinek  hív 
alázatos  szolgája  gróf  Marosvölgyi  főispán.  E  levél 
egészen  ő  excellentiája  kezével  irva,  epochalis  törté- 
net vala  a  megyében.  Hogy  a  főispán,  ki  eddig  min- 
dig Rétyéknél  szállá  m^rg,  most  először,  épen  akkor, 
midőn  az  előbbi  szabad  elveitől  eltért,  s  Bántornyi 
mint  a  liberálisok  kijelöltje  lép  föl,  ez  utolsónak 
házában  száll  meg,  nem  mutatja-e  világosan  a  rokon- 
szenvet, melylyel  ő  excellentiája  az  ellenzék  elvei 
iránt  mindig  viseltetett?  így  szóltak  Cserepesen ;  míg 
Réty  felekezete  e  váratlan  történetet  vagy  annak 
tulajdonítá,  hogy  a  főispán  más  úton  jővén  a  megyébe, 
sehol  jóravaló  korcsmát  nem  találván,  kénytelenségből 
száll  meg  itt;  vagy  pedig  e  lépést  a  lehető  legna- 
gyobb politikai  hibának  nevezé,  mely  később  vagy 
előbb  a  gróf  bukásához  fog  vezetni.  Mindazok,  kik 
a  nemesség  megvesztegetése  ellen  nyilatkoztak,  főkép 
Tengelyi,  e  diadalt  természetesen  annak  tulajdoníták, 
hogy  az  ocsmány  mód,  melylyel  Réty  többséget 
keres,  a  főispán  tudtára  jött  s  hogy  ő  kegyelmessége 
most  az  által,  hogy  Bántornyihoz  szállt,  akarja  meg- 
mutatni, mennyire  rosszal  minden  korteskedést.  S  ezt 
nem  bámulhatja  senki,  ki  természetünk  gyöngeségeit 
ismeri,  hisz  ha  kevesen  vannak,  kik  valamely  történe- 
tet egymagok    előidézhetnének,    nem  rikábbak-e  még 


idl 


azok,  kik  azt,  a  mi  kcdvök  szerint  történt,  nem  egé- 
szen önmagoknak  tulajdonítanák? 

Bármi  volt  is  azonban  az  ok,  mely  ő  excellentiáját 
Cserepesre  vezette,  az  öröm  Bántornyi  házában  nem 
vala  csekélyebb,  s  alig  múlt  nap,  melyen  az  ellenzéki 
felekezet  pártolói  azóta  ne  szaporodtak  volna  egypár 
kitűnő  egyeddel,  ki  esküdtség  vagy  szolgabiróság 
után  vágyott.  Főkép  október  harminczadikán  a  cse- 
repesi  ház  tele  volt  elvbarátokkal,  s  noha  a  megyei 
küldöttség  csak  ebédre,  a  főispán  pedig  vacsorára 
váratott,  már  reggel  alig  lehete  mozdulni  a  szobákban. 

Bántornyi  háza  néhány  év  előtt  egyike  vala  azok- 
nak, melyekről,  ha  sohasem  láttuk  is,  egészen  helyes 
fogalmunk  lehet,  s  ha  egyszerűen  mondom,  hogy 
Bántornyiék  kastélyban  laknak,  olvasóim  nagy  része 
minden  leirás  nélkül  a  ház  s  a  hozzá  tartozó  udva- 
rokról a  lehetőségig  hű  képet  alkothatott  volna  magá- 
nak. Nyolcz  ablak  a  ház  hosszában,  három  széliben, 
a  ház  közepén  kétszárnyú  vörösre  festett  ajtó,  mely- 
hez három  lépcső  vezet ;  a  ház  négy  szögletén  egy- 
egy  négyszögletű  torony.  Ki  nem  látta  mindezt  száz- 
szor életében  s  ki  nem  tudja,  hogyha  az  ajtón,  mely 
fölött  a  kőbe  vésett  czímer  függ,  belépett,  kövezett 
pitvaron  át  egyenesen  az  ebédlőbe  jut,  melynek  jobb 
oldalán  a  teins  vagy  méltóságos  asszony  cum  appcr- 
tinentiis,  balra  a  háziúr  s  vendégek  laknak  stb.  Ha 
történetem  pár  évvel  előbb  játszik,  a  cserepcsi  ház 
leirásától,  mint  mondám,  fölmenthetném  magamat; 
most  azonban,  mióta  tcins  Bántornyi  Jakab  vagy 
James,  mi;it  magát  szívesebben  hivatá,  Angliából 
visszatért,  maga  Lajos  úr  alig  ismeri  saját  házát 
többé,  s  az  ifijasszony,  ki  előbbi  időkben  a  házat 
határtalanul  kormányozta  s  még  most  is,  mióta  Jakab 
megházasodott,  nem  tudni  mi  okoknál  fogva  (talán 
mert  kapitány  özvegye  volt)  hatalmának  jó  felét  meg- 
tartá,  estvc  sohasem  ereszté  ki  leányát  vezető  nélkül, 
nehogy,  mi  már  kétszer  történt,  ismét  eltévedjen  s  a 
cancellistához  jusson. 

Van  Angliában  egy  különös  dolog,  melyet  com- 
fortnak  neveznek  s  mely  e  nemzetnek  annyira  tulaj- 
dona, hogy  a  szót  fordíthatlannak  mondhatjuk.  Van- 
nak, kik  azt  magyarul  «commoditás»-nak  akarnák 
nevezni,  mióta  azonban  a  comfort  a  cserepes!  házba 
behozatott,  Taksony-megyében  mindenki  meg  volt 
győződve  arról,  hogy  a  két  dolog  között  roppant 
különbség  létezik,  s  Jakab  vagy  James  úrnak  csak- 
hamar azon  elégtétel  jutott,  hogy  ezen  állítása  — 
melyért  mindjárt  visszatérte  után  annyit  vitatkozott,  — 
általánosan  el  lőn  fogadva. 

A  comfort  főkép  három  dologban  áll.  Az  első : 
hogy  a  ház  külső  alakjában  symmetria  ne  legyen. 
A  második :  hogy  belsejében  mindenféle  kis  folyosók 
s  főkép  kisebb  lépcsők  legyenek  a  szobák  között. 
A  harmadik :  hogy  mennyire  lehet,  az  egész  lakás 
egy,  s  pedig  kis  brámaféle  lakattal  zárassék.  Szőnye- 
gek s  jó  karszékek  igen  kívánatosak,  elkerülhetlen 
azonban  egy  vagy  több  s  pedig  kőszénégetésre  épült 
kandalló,  melynek  szaga  a  comfortot  Angliában  tete- 
mesen neveli  s  a  világért  sem  volna  fával  fölcseré- 
lendő. 

Mindez,  mihelyt  Jakab  úr  Angliából  visszatért,  a 
Bántornyiak  ősi  lakában  alkalmazásba  vétetett.  A  nyolcz 
ablakos  kastély  mellé  egy  egészen  Laudon  cncyclo- 
pedla  of  cottage  architecture  szerint  tervezett  angol 
emeletes  ház  épült;  a  régi  tornyok  egyike,  mely  az 
új  épülettel  összeköttetésben  állt,  föl  emeltetett,  s  Lajos 
úrnak  a  tűzveszély  ellen  tett  minden  észrevételeinek 
ellenére  falépcsővel  láttatott  el.  A  ház  egyik  oldalán 
a  kert  felé  nagy  üveg  veranda,  a  ház  másik  végén  be 
az  udvarnak  más  földszinti  épület  állíttatott,  mely  a 
tekeasztalt  foglalá  magában.  Szóval  ki  Angliában 
volt,  vagy  legalább  festésekben  látta  a  vidékeket, 
melyekben  a  nagy  brittek  laknak,  Bántornyi  James 
háza  előtt  a  boldog  szigeten  vélheté  magát,  s  ha  a 
három  vagy  négy  szilva-,  s  a  valóban  tiszteletreméltó 
masánszki  almafa  nem  pótolák    is   ki    egészen  a  rop- 

pánt  tölgyeket,  melyek  angol  lakházakat  környeznek, 
legalább  a  vörös  és  fejéire  festett  fal,  bizonyos 
távolból  tekintve,  a  lehetőségig  utánozá  a  vakolatlan 
falakat,  melyeket  James  Angliában  annyiszor  látott. 

Hogy  az  istállónak  egy  része,  melyben  James  lovai 
álltak,  hasonló  változásokon  ment  át,  hogy  a  kocsisok, 
lovaikat  vagy  szerszámaikat  tisztogatva,  soha  a  darázs- 
dongást,  melyet  angolok  ily  alkalommal  használnak,  s 
melyet  orthographice  talán  «pzsü»-vel  Írhatnék,  szol- 
gálatvesztés alatt  el  nem  hagyhatták,  hogy  végre  a 
ház  belseje  nem  hazudtolná  meg  külsejét :  önként 
értetik.  Lépcsők,  folyosók  s  verenda,  szőnyegek,  kan- 
dallók s  karszékek,  szóval  nem  hiányzott  semmi,  a 
brámaféle  lakat  pedig,  melylyel  az  ispán  részegség- 
ben az  egész  házat  egyszer  oly  tökéletesen  bezárta, 
hogy  a  kulcs  elveszvén,  a  ház  népe  három  napig  a 
verenda  ablakain  járt  ki  s  be,  míg  a  tcins  úr,  ki  a 
másik  kulcsot  óralánczán  horda.  Pestről  visszajött: 
ismeretesebb  volt  az  egész  megyében,  semhogy  azt 
különösen  említeni  szükséges  lenne.  A  régi  kastély, 
melyben  Lajos  úr  lakott,  csaknem  egészen  régi  álla- 
potjában  maradt,  az  egyetlen  változás,  melyet  az 
öregebb  háziúr  öcscse  kedveért  sok  kérés  után  meg- 
engedett, az  volt,  hogy  az  ebédlő  a  ház  közepéből 
azon  terembe  tétetett  át,  mely  az  új  épülettel  össze- 
függött, s  hogy  ez  utolsóban  a  pipázás  általán  véve 
eltiltatott.  A  többi  mind  úgy  maradt,  mint  volt,  s  Lajos 
legalább  ősi  falai  közt  otthonosnak  érezheté  magát, 
mi  a  jámbor  embernek  nem  kis  megnyugtatására  szol- 
gált. 

Míg  ez  utóbbi  az  egymás  után  érkező  vendégeket 
fogadá,  addig  Jakab  s  Krivér  beszélgetve  a  kertben 
járkáltak,  melyből  James  a  káposztát  s  majoránát  nem 
küszöbölheté  ugyan  ki,  de  mely,  mióta  ő  utazásából 
visszatért,  útjainak  régi  egyenességet  elvesztve,  annyira 
elangolosodott,  a  mennyire  ez  egy  magyar  konyha- 
kerttől csak  kitelik.  Jakab  rosszkedvűnek  látszott. 
Fejét    rázva    megállt,    tovább    ment,    ismét    megállt. 

kezében  tartott  ostorával  csizmáit  veregeté ;  s  vala- 
hányszor Krivér  valamit  mondott,  egy  «most  true», 
«yes»  vagy  más  ily,  az  angol  parii amentben  használt 
fölkiáltásokkal  felelt,  míg  a  másik,  mielőtt  szólt,  min- 
dig körültekintett,  mintha  azt  nézné,  nincs-e  valaki 
közelében,  ki  őt  hallhatná.  A  taksonyi  főjegyzőnek 
régi  szokása  vala  ez,  melyben  annyira  ment,  hogy  ha 
valakinek  csak  jó  reggelt  kívánt  vagy  az  órát  kérdezé, 
szintén  ezen  vigyázattal  élt. 

—  Meglátod  —  monda  Krivér,  suttogásra  szállítva 
le  hangját,  —  hiába  fáradunk,  ha  csak  tanyákat  nem 
nyitunk  és  zászlókat  nem  tűzünk  ki ;  minden  pénz, 
melyet  osztogatsz  s  bátyád  egész  népszerűsége  nem 
használ  semmit.  Elfogadják  a  pénzt,  szeretik  bátyádat, 
de  be  se  mennek  a  tisztújításra,  vagy  ha  bemennek, 
Réty  kortesei  által  el  fognak  csábíttatni. 

—  You  are  right  my  frend  —  azaz  igazságod 
van  —  de  mit  tegyünk? 

—  Ha  bátyádat  arra  vehetned,  hogy  csak  valamit 
tenne,  úgy  mint  Angliában  szokták,  meting  vagy  mü- 
ting,  vagy  hogy  hívják  —  — 

—  Meeting,  to  meet:  összejőnek  —  innen  ered 
a  szó. 

—  Ép  azt  akarám  mondani,  olyan  valami  mitingféJét 
kellene   tartani,  hol  az  emberek    összejőnek  s  isznak. 

—  Barátom  csalódol,  ez  más ;  a  hol  az  emberek 
isznak,  azt  politikai  dinnernek  nevezik.  A  meeting 
csak  tanácskozás,  hol  az  emberek  nagy  petitiókat 
Írnak  alá,  százezer,  kétszázezer  aláírás,  ennek  van 
hatása.  Magam  is  voltam  egy  ily  meetingnél,  Glas- 
gowban  épen  — 

Krivér,  ki  ijedtséggel  látá,  hogy  James  úr  kedves 
paripájára  készül  ülni,  hamar  félbeszakasztá  a  beszé- 
det. —  Igen,  tudom,  te  is  aláirtad  a  petitiót,  akkor 
a  szegény-törvények  mellett  agitáltatok ;  de  hogy  a 
dologhoz  visszatérjünk,  hát  ép  ily  politikai  dinnert 
kellene  adnunk.  Te  beszédet  tartanál,  hol  a  párt  poli- 
tikai elveit  előadnád. 

—  Először  a  királyért  isznak  s  családjáért,  mert 
azt  tisztelni  kell.  A  kormányról  szólhat  mindenki,  a 
mit  akar,  de  a  királyt,  látod,  barátom !  a  királyt 
tisztelni  kell,  ebben  áll  az  angol  szabadság,  azután  — 

—  A  főispánért  — 

—  Ez  hiba  lenne,  rosszul  fogtad  föl  a  dolgot ;  a 
királyi  család  után  még  néhány  általános  toastokra 
van  szükségünk:  the  church,  army  and  navy,  azaz: 
egyház,  hadi  s  hajóseregért  kellene  innunk. 

—  Nem  tartom  tanácsosnak  —  válaszolt  Krivér 
fejét  rázva,  —  a  dolog  rossz  hatást  szülhetne,  úgyis 
pápista  pártnak  csúfolnak,  s  ha  még  a  papságért 
iszunk,  kálvinistáink  mind  elhagynának. 

—  Igazságod  van,  thc  Presbiterians :  azaz  puritá- 
nusaink  vagy  kálvinistáink,  mint  nevezni  szoktátok, 
mert  tudnod  kell,  —  teve  nagy  megelégedéssel 
hozzá,  —  a  magyar  kálvinisták  s  a  skót  puritánusok 
között  nincs  semmi  különbség,  semmi,  egyáltalában 
semmi,  még  iskolamesteröket  is  egészen  hasonló  mó- 
don fizetik.  Skótiában  a  zab  ára  szerint  mérik  ki 
fizetésöket,  nálunk  némely  tractusban  a  mester  minden 
gyermekért  in  natura  egy  véka  zabot  kap.  Nem  gya- 
nítja senki  a  hasonlóságot,  mely  Magyarország  s 
Anglia  közt  létezik !  És  igazságod  van :  dissenterjeink 
is  szintúgy  gyűlölik  a  magyar  highchurcht,  mint  An- 
gliában. De  azért  nem  tesz  semmit,  ha  általánosan  az 
egyházért  iszunk,  mindenik  saját  egyházát  gondolja 
alatta  s  nem  compromittáljuk  magunkat,  és  ha  épen 
pápista  sympathiákkal  vádolnának,  magában  az  se  baj, 
nézzünk  Angliára,  ott  a  whigek  s  O'Conell  — 

—  Ne  szólj  ezekről  barátom  I  Hidd  el,  én  a  me- 
gyét ismerem,  ezek  az  emberek  mind  nem  képesek 
fölfogni   eszméidet,  s  csak  árthatsz  ügyünknek  — 

—  Tudom,  tudom  —  viszonzá  Jakab,  teljes  mér- 
tékben élvezve  a  hizelgést  —  s  ha  úgy  hiszed,  cl  is 
hagyhatom  az  egyház  említését,  s  csak  a  hadseregért 
emelendem  poharam  — 

—  Az    is    talán    nem    egészen    caélszcrű,    tudod. 

hogy  a  katonatisztek  s    nemesség    között   zsurlódások 
vannak. 

—  Bízd  rám  az  egészet,  a  hadseregnél  kiemelem 
a  magyar  ezredeket,  s  miután  nálunk  vasasok  feksze- 
nek, toastomnak  csak  jó  hatása  lehet.  Igaz,  a  tiszti- 
kar Igen  rossz  néven  veendi  s  talán  párviadalaim 
lehetnek,  de  ki  tehet  róla  I  Politikai  pályán  nem  megy 
máskép.  O'Conell  is  verekedett  és  S.  Francis  Bur- 
dett  és  — 

—  Igazságod  van,  a  részletes  elrendezést  egészen 
rád  bizhatjuk,  csak  in  merito  egyezzünk  meg,  mert 
bizony  itatás  nélkül  nem  boldogulunk. 

—  Igaz,  de  mit  tegyünk?  Bátyám  s  magam  min- 
dent tettünk,  mi  tőlünk  kitelt,  a  választás  már  eddig 
is  egy  évi  jövedelmünkbe  került  — 

—  Nem  is  a  pénz  az,  mi  hiányzik,  csak  valamely 
nyilvános  demonstratiót  tehetnénk,  s  minden  jó  lenne. 
Míg  embereinknek  bizonyos  színű  tollakat  nem  adunk, 
pártunk  szárnyai  szegvék.  Bird  bátyádat  férfias  föl- 
lépésre s  győztünk. 

—  Elfelejted,  hogy  becsületszavunkat  adtuk  mind- 
nyájan, hogy  csak  becsületes  módokon  fogunk  — 

—  Magunknak  többséget  szerezni  igyekezni  — 
vágott  közbe  Krivér,  —  ezek  a  határozat  szavai,  azaz 
megengedve,  hogy  polgártársaink  megvendégelése  nem 
becsületes  mód,  mit  én  részemről  tagadok,  ha  ezen 
igyekezetünk  nem  sikerül,  más  czélszerűbb  eszközök- 
ről fogunk  gondoskodni. 

—  Tagadni  nem  lehet,  hogy  a  határozatot  így  is 
magyarázhatni,  de  vannak  emberek,  kik  a  tárgyról 
máskép  Ítélnek. 

—  Egy  sincs.  Mikor  conferentiánk  e  szerencsétlen 
végzést  hozta,  azok,  kik  magok  hivatal  után  nem 
vágyódtak,  azért  pártolták  Tengelyi  indítványát,  hogy 
pénzbeli  áldozatoktól  meneküljenek.  Hidd  el,  magatok 
pénzén  korteskedhettek,  mennyit  akartok. 

—  De  Tengelyi  ? 

—  Tengelyi  s   mindig   Tengelyi  I    S    mindössze  mi 

baj,  ha  6  clvál  ?  Becsületes  ember,  tiszta  ember,  meg- 
engedem, de  végre  mindent  összevéve  mégis  csak 
falusi  jegyző,  többet  képzeltek  hatalmáról,  mint  a  mit 
az  ér. 

—  Tengelyinek  roppant  befolyása  van,  főkép  a  lel- 
készekre, s  ha  ellenünk  fordul  — 

—  Ellenünk?  Hát  nem  tudod-e,  hogy  az  nem  tör- 
ténhetik? Tengelyi  a  leginpractikusabb  ember  a  vilá- 
gon. Sértsd  meg,  tégy  vele  a  mit  akarsz,  vagy  híze- 
legj neki,  hasztalan  fáradtál,  a  jámbor  azt  hiszi,  hogy 
egy  falusi  jegyző  meggyőződése  többet  ér  minden 
tekintetnél.  Legrosszabb  esetben  is  csak  visszavonulna. 
Rétyék  mellett  fölszólalni  sohasem  fog,  azonkívül  ha 
tenné,  van  mód,  mely  által  befolyását  semmivé  te- 
hetjük. 

—  És  melyik  az? 

—  Tengelyi  —  szóla  halkabban  Krivér  —  nem 
nemes  ember. 

—  Mit  hallok? 

—  Bizonyosan  tudom ;  Macskaházy,  kivel,  mint 
tudod,  jól  vagyok,  hogy  a  Rétyék  fondorkodásait 
kitudjam,  becsületére  mondta.  Tudod,  Tengelyi  Rétyék- 
kel  hajdan,  az  utóbbinak  alávaló  apostásiája  előtt,  jól 
volt,  együtt  jártak  iskolába  s  ismerik  egymásnak  min- 
den titkaikat.  Tengelyinek  nincs  egy  darab  papirosa, 
melylyel  nemességét  bebizonyíthatná.  A  főügyész  is 
tudja  az  egész  dolgot,  de  hallgatnunk  kell,  ha  Ten- 
gelyi a  tisztújításnál  velünk  marad,  tartsuk  meg  nemes- 
ségében ;  ha  nem,  majd  tudjuk,  mit  tegyünk. 

A  főügyész,  ki  azalatt  a  beszélgetőkhöz  jött,  szinte 
bizonyítá  az  állítást,  s  Jakab  úr  megnyugtatva  gentle- 
man szavára  igértc,  hogy  bármit  mondjon  bátyj*, 
a  pártzászlót  azonnal  kitűzi  s  mindjárt  holnap  poli- 
tikai ebédre  hívja  meg  az  egész  környéket.  Mire  a 
két  tisztviselő  egyaránt  helybenhagyását  nyilatkoz- 
tatá  ki. 

A  kert  azalatt  mindig  több  s  több  vendéggel  telt 
meg,  kik  James  úr  körül    csoportozva  a  három  férfiú 

beszélgetését  félbeszakasztálc;  s  bármi  mulatságos  is 
mindaz,  mit  James  vendégeinek  az  angol  lófuttatásról 
s  parliamentről  beszélt;  bármi  szép  látni  a  küzdést, 
melylyel  magát  minden  új  jövevény  ölelései  ellen 
védelmezve,  érkező  barátainak  jobbját  majd  egy,  majd 
mindkét  kézzel  csaknem  görcsösen  megrázá:  magára 
hagyjuk  a  társaságot.  Ha  ártatlan  olvasóim  közt  néhá- 
nyan, kik  Krivért  Réty  házában  látták  s  őt  most 
Bántornyival  a  kertben  beszélgetni  hallották,  e  jele- 
neten csudálkoznak  vagy  azt  valószínűtlennek  tartják, 
önigazolásomra  csak  azt  mondhatom,  hogy  az  egész 
'történt  dolog  s  hihetőkép  annak  tulajdonítható,  mert 
Krivér  hazáját  minden  esetre  szolgálni  kivánván,  ozél- 
irányosabbnak  tartotta,  ha  két,  mint  ha  csak  egy  fele- 
kezet által  jelöltetik  ki  másod-alispánnak,  főkép  mi- 
után a  Bántornyiak,  ha  tőlük  egészen  visszavonul, 
Pénzesy  főügyészben  oly  vetélytársat  jelölhetnének 
ki,  ki  mind  vagyona,  mind  személyes  befolyása  által 
veszélyessé  válhatnék.  S  vajon  bámulhatjuk-e  ezt? 
Magyarországban,  hol,  kivévén  a  telkes  gazdákat, 
zselléreket,  munkásokat,  mesterembereket,  gyárosokat, 
művészeket,  nem-nemes  tudósokat,  ügyvéd  s  orvoso- 
kat, nagyobb  s  kisebb  kereskedőket  stb.,  majdnem 
minden  egyéb  ember  szabad,  kivévén  természetesen 
azokat,  kik  éhség,  vagy  mi  nálunk  közönségesebb, 
szomjúság  által  kényszerítve  eladták  magokat;  s  hol 
c  szabad  nemzet,  kivévén  külső,  belső,  hadi,  keres- 
kedelmi, egyházi,  iskolai  s  némely  más  dolgokat  a 
selfgovernmentnek  elve  szerint  egészen  önmaga  kor- 
mányozza magát:  Magyarországban,  mondom,  nem 
történik-e  naponként  száz  ennél  sokkal  nagyobb  csoda? 
Mi,  s  talán  te  sem,  kedves  olvasóm  —  bármennyire 
legyek  meggyőződve  magas  észbeli  tulajdonaidról  — 
nem  gyanítjuk  ezt.  Természetünkben  fekszik,  hogy  a 
mit  megszoktunk,  nem  gerjeszt  bámulatra ;  s  hogy  míg 
a  sphaerák  óriási  rendjét  közönyösséggel  nézzük,  csu- 
dát kiáltunk,  ha  mint  egyszer  szent  István  asztalánál 
történt,  valamely    pecsenye    s    pedig    nem    is    borjú- 

pecsenye,  hanem  valamely  sült  szárnyas  állat  —  rö- 
pülni kezd ;  s  azért  megfogható,  hogy  mi,  kik  e  csu- 
dák között  neveltettünk  s  élünk,  azokat  észre  sem 
veszszük,  de  mondjuk  el  csak  szebbítés  nélkül  viszo- 
nyainkat külföldinek  s  látni  fogjuk  a  hatást  melyet  c 
dolgok  reá  tesznek.  Ha  megmagyarázzuk  neki  alkot- 
mányunkat, mely  szerint  a  végrehajtó  hatalom  semmit 
végre  nem  hajt,  s  a  törvényhozó  oly  törvényeket, 
melyek  mindenütt  megtartatnának,  nem  hozhat,  a 
birónak  pedig  annyi  más  dolga  van,  hogy  biróskdni 
sokszor  ideje  sem  marad ;  hol  a  polgári,  mint  a  bün- 
tető pernél  minden  eljárás  csak  egy  napig  vagy  szá- 
mos évekig  tart,  s  a  ki  a  statáriumot  elkerülte,  éve- 
kig várhat  pere  eldöntésére,  hol  az  erőszakos  elfog- 
lalások s  kivetések  a  polgári  úthoz  tartoznak,  s 
becsületes  ember  egész  vagyonát  elvesztheti,  mert 
bizonyos  alkalommal  valaki  ellen  botot  nem  emelt, 
hol  a  büntető  perben  sokkal  több  függ  attól,  mit  tett 
a  vádlott  ősapja,  mint  hogy  mit  tett  ő  maga,  mert 
sorsát  nemes  vagy  nemtelen  léte  határozza  el,  s  az 
igazság  istenségére  nézve,  mint  hajdan  a  rómaiak  más 
istenségeinél,  külön  istenasszony  létezik  a  patriciusok 
s  külön  a  plebeiusok  számára ;  hol  a  szentirás  szavai 
szerint  attól,  kinek  nincs,  még  az  is,  mije  van,  el  fog 
vétetni,  hol  csak  az  fizet,  ki  majdnem  koldulhatna; 
magyarázzuk  meg  külföldinek  állapotainkat,  s  ha  ezek 
után  hallja,  hogy  Krivér  úr  megyéjében  két  párt 
conferentjáihoz  járt,  bizony  nem  fog  csudálkozni ; 
főkép  ha  látja,  hogy  Krivér  úr  ezért  nemcsak  nem 
veszélyezteti  állását,  sőt  ép  ellenkezőleg,  mind  a  két 
párt  által  egyenlően  tiszteltetik.  De  most  menjünk  a 
házba. 

Nem  ismerek  kellemetlenebb  helyzetet,  mint  azon 
gazdáét,  kihez  falun  egyszerre  sok  vendég  jő.  Ná- 
lunk, hol  minden  látogató  a  házi  ur  által  személye- 
sen mulattatni  vagy  untattatni  akar  és  a  legnagyobb 
rész  szüntelen  félelemben  él,  nehogy  más  valakinek 
kitüntetése  által   személyes    méltósága    szenvedjen,    a 

boldogtalan  házi  úr  ily  alkalomnál  nem  tudja,  mit 
tegyen,  főkép  tisztújítás  előtt,  midőn  minden  sértés 
szomorú  következményeket  szülhet,  ebéd  előtt,  midőn 
arról  gondolkozik :  három  előkelő  táblabíró  közül 
melyiket  ültesse  a  házinő  jobb  oldalához,  oly  kínokat 
tűr,  minőkről  csak  Parisnak  lehete  fogalma,  midőn 
almájával  három  istennő  között  kellett  választania. 
Miután  pedig  minden  ember  nehéz  vagy  jobban 
mondva  bajos  helyzetekben  mindig  háládatlan  szere- 
pet játszik  s  annál  ügyetlenebb,  mennél  inkább  fél, 
hogy  ügyetlenséget  követhetne  cl,  olvasóim  megen- 
gedik, ha  azon  nyájas  köszöntéseket  s  véghetetlen 
örömöt,  melylyel  Bántornyi  számos  vendégeit  s  jelc- 
sen az  egész  küldöttséget  fogadá,  le  nem  irva,  még 
az  uri  ebéd  fölébe  is  a  felebaráti  szeretet  fátyolát 
borítom. 

Már  esteledni  kezdett.  James  neje  az  új  házban, 
melynek  legszebb  szobái  a  főispán  elfogadására  ké- 
szíttették el,  s  a  verandában  fölállított  thea-asztalnál 
tévé  végső  rendeléseit.  Bántornyi  Lajos  egy  nagy 
vendéget  váró  háziúr  s  egy  választandó  alispán  nyug- 
talanságát egyszerre  hordva  keblében  járt  föl  s  alá, 
nézte  óráját,  kiment  a  pitvarra  s  ismét  bejött,  mondva, 
hogy  ő  excellentiája  bizony  már  itt  lehetne!  Mire 
vendégeinek  egy  része  «bizony  már  itt  lehctné»-vcl, 
vagy  « bizonyosan  későn  indult  el»-cl  felelt,  míg  a 
játszóasztalok  egyikétől  « pagát  ultimo»  vagy  «contra» 
hangzott;  s  a  másik  szobából  átzajgó  politikai  vita, 
melyben  harminoz  személy  egyszerre  négy  tárgy  fö- 
lött tizenkétféle  véleményt  akar  tisztába  hozni,  a 
háziúr  panaszló  szavait  clnyomá.  Már  gyertyát  gyúj- 
tottak. James  ott  hagyva  a.  politikai  csatatért,  mely- 
ben báró  Sóskuty  s  nagyreményű  fia  végre  minden 
vetélytárs  elnyomása  után  a  beszéd  monopóliumához 
jutottak,  két  fáklyás  lovászszal  a  főispán  elébe  lova- 
golt, midőn  az  egész  társaság  kissé  hangos,  de  nem 
kevésbbé  szép  harmóniája  egyszerre  föl  zavartatott. 

A  közép  szobában,    hol    a    játszóasztalok    álltak    a 

nagy  dohány  felleg  alatt,  mely  asztalt  s  táblabirákat 
eltakart,  mint  midőn  Vezúv  gőzölgő  csúcsa  alatt  meg- 
indul (hogy  egészen  új  hasonlósággal  éljek)  zaj  tá- 
madt, oly  irtóztató,  hogy  maga  Sóskuty  félbeszakítá 
beszédét. 

—  Teins  alispán  ur,  ez  már  sok  !  —  kiáltott  a  ját- 
szók egyike,  kinek  száraz  halvány  arczán  mindenki 
Jánosy  urat,  a  megye  egyik  főtáblabiráját  ismeré 
meg,  —  látott-e  ilyet  a  világ?  Pénzesy  haza  vitte 
pagátját! 

—  Hát  persze  ez  baj !  De  hát  mikor  haza  vitte, 
ki  tehet  róla?  —  szólt  Magyarország  egyik  legkc- 
rekdedebb  másodalispánja. 

—  De  mikor  én  betakarom. 

—  Hát  miért  takarta  be  a  teins  úr  ? 

—  Mikor  nyolcz  tarokkom   van  1 

—  S  még  sem  tudja  megfogni  ? 

—  Persze,  mikor  a  teins  ur  zöldet  játszik. 

—  Három  volt,  hát  mit  játszszam? 

—  Tököt,  az  Istenért,  tököt,  hogy  ne  húzzon. 

—  Tököt,  majd  bizony  a  királyomat? 

—  Mondja  maga  a  teins  úr  —  szólt  Jánosy  mind- 
inkább fölgerjedve  Pénzesyhez,  ki  jókedvűen  nevetve 
kártyáit  keveré,  míg  az  asztal  körül  több  és  több 
néző  sereglett  össze,  s  Édcsy  majd  az  egyik  majd  a 
másiknak  magyarázá  a  szerencsétlen  történetet. 

—  Menjünk  tovább  —  szólt  a  negyedik  játszó, 
Krivér,  ki  a  zsidót  számolá. 

—  Így  nem  lehet  játszani  I  —  kiáltá  Jánosy  is- 
mét —  ha  a  teins  úr  még  át  sem  akarja  hibáját 
látni. 

—  Mindenki  tetszése  szerint  játszik  —  szól  kissé 
haragosabban  Édesy. 

—  Igen,  de  akkor  játszszék  maga,  vagy  ingyen  s 
ne  más  emberek  pénzén. 

—  Itt  van  három  húszasa!  —  kiáltá  Édesy,  ki 
végre  minden    türelmét  veszté  —  s  most    hallgasson. 

—  A  mi  sok,  sok  ;  fogja  az  úr  pénzét,    vagy  adja 

huszárjának,  velem  így  ne  szóljon  —  s  ezzel  a  tábla- 
bíró fölugrott. 

—  Az  úr  pedig  menjen  korcsmába,  ha  lármázni 
akar. 

—  Én  korcsmába,  én  ?  —  S  itt  a  sok  közbeszólás 
hallatlanná  tévé  előadását,  melyből  csak  « pagát,  al- 
ispán, jó  nevelés,  toutleslrois»  vala  kiérthető,  mig 
Sóskuty  rövid,  kék,  aranyrojtos  magyarruhájában, 
mert  az  egész  társaság  díszöltözetben  vára  a  főispánt, 
majd  a  sovány  táblabiróhoz,  majd  az  alispánhoz  futva 
nyugalomra  inté  a  vitatkozókat.  —  Domine  spectabi- 
lis  hagyjanak  fel  a  vitával,  Jánosy  ur  már  most  re- 
kedt, mindjárt  itt  lesz  a  főispán.  Szerencsétlen  pa- 
gát! Csak  gondoljanak  a  főispánra!  Ha  megfogják! 
Végre  emberek  vagyunk!  Bizony  elreked.  —  S  így 
tovább,  míg  az  ajtó  fölnyilván,  az  alispán  rohant  a 
szobába,  s  e  rövid  szavakkal  « mindjárt  itt  lesz»  min- 
den gondolatnak  más  irányt  adott,  noha  a  zaj  inkább 
növekedett,  mint  fogyott  e  fordulat   által. 

—  Helyes,  helyes !  hol  van  kardom  ?  —  kiált  Sós- 
kuty, a  szoba  szögletéhez  futva,  hol  a  társaság  fegy- 
vertára állt  s  hová  most  a  táblabirák  egy  része  fu- 
tott, míg  a  másik  az  egyik  mellékszobában  fölhalmo- 
zott mentékért  küzdött. 

—  Kérem  alássan,  domine  spectabiliá!  ez  az  enyim, 
zöld  nyesttel  !  —  kiált  a  főügyész  egy  táblabírót  föl- 
tartva, ki  ép  felkötve  mentéjét  kardjáért  sietett,  s 
visszatartóztatva  futásában  nem  kis  haraggal  tagadá 
ez  állítást,  melynek  alaptalanságát  később  a  főügyész 
is  megismeré,  de  nem  mielőtt  kalpagja  a  tolongásban 
kezéből  kiesett  s  összetiportatott. 

—  Kardomat  nem  találom!  —  kiáltá  Édesy,  új 
vesztesége  fölött  elfeledve  pagátjának  szerencsétlen 
elfogását  s  hasztalan  rimánkodva,  hogy  ereszszék  ki. 
Míg  Sóskuty  minden  erejét  arra  fordítá,  hogy  a  szo- 
bába juthasson  s  mint  Kassandra  Trójának  vesztét, 
süket  füleknek  hirdeté  a  fenyegető  veszélyt,  hogy  a 
küldöttség  elnöke   panyóka    nélkül    fog    megjelenni  a 


>93 

főispán  előtt,  ha  nem  juthat  a  szobába.  —  Kérem 
alássan !  De  kérem,  én  vagyok  a  küldöttség  elnöke  1 
Kék,  arany  czafrangokkal,  be  kell  mennem  I  De  csak 
gondolják  meg.  —  Míg  végre  a  kívánt  ruhadarab 
kissé  változott  szinnel,  mert  szerencsétlenségére  földre 
ejtetett  s  ott  gázoltatott,  de  csak  egy-két  gomb  hí- 
jával jutott  tulajdonosához,  ki  fölvéve  köntösét :  — 
S  most  siessünk  uraim !  De  kérem  hisz  már  elkészül- 
hettek I  A  főispán  itt  van !  —  s  több  hasonló  fölki- 
áltással nem  kevéssé  neveié  a  közzavart. 

Itt  menték,  ott  kardok  vagy  kalpagok  körül  forgott 
a  vita,  s  a  küldöttség  nem  is  vévé  észre,  hogy  szó- 
noka, főtisztelendő  Zsolvay  esperest  úr,  ki  míg  a  töb- 
biek ittak  s  kártyáztak,  magánosan  fel  s  alá  járva 
beszédjére  gondolkozott,  most  megfosztva  legfőbb 
ékességeitől,  áll  a  szoba  közepén,  háromszögű  kalap 
s  pallium  nélkül,  melyet  a  melegben  félre  tett,  egy 
második  Cicero,  ki  valahányszor  nyilvánosan  szólt, 
mint  maga  monda,  mindig  elhalványult. 

—  Menjünk,  menjünk!  —  kiáltott  végre  Sóskuty 
a  küldöttséghez  fordulva,  mely  most  fegyverkezetten 
sereglett  körülötte,  —  az  előszobában  kell  őt  fogad- 
nunk. 

—  Domine  illustrissime,  oda  vagyok !  —  sóhajtá 
a  szerencsétlen  szónok,  —  sem  kalapom,  sem  pa- 
lástom. 

—  Hol  van  a  kalap,  hol  a  palást?  ö  excelentiája 
mindjárt  itt  lesz,  ide  egy  kalapot,  akárkiét,  csak  há- 
romszögű legyen  !  —  kiáltott  fel  s  alá  futosva  a  kül- 
döttség érdemteljes  elnöke  s  szavára  új  zaj  s  keresés 
támadt,  annyival  élénkebb  s  lármásabb,  mennyivel 
szaporábban  követték  egymást  az  ijesztő  hirek,  hogy 
a  főispán  már  a  pajtánál  van,  s  hogy  a  faluba  jött, 
8  már  a  kerthez  ért ;  míg  a  kalap,  mire  mint  táczára 
tévedésből  pár  pohár  állíttatott,  végre  megkerült,  s 
épen  az  utósó  pillanatban  papi  palást  is  akasztatott 
Zsolvay  nyakába.  Ezek  után  az  egész  küldöttség  sok 
tolongás  közt  a  pitvarba  jutott. 

Br.  E0tvö<  :  A  Mu  jcgyifijc  L  1 3 

Vannak  perczck  emberi  életünkben  stb.  mint  Schil- 
ler Wallensteinja  mondja  —  s  hogy  azok,  melyekben 
főispán  tisztújításra  váratik,  s  a  tisztelgő  küldöttség 
már  a  pitvarban  áll  és  sebesen  közeledni  látja  a  fák- 
lyákat, melyek  a  nagy  kormányzót  homályos  útjain 
fölvilágosítják  —  ezen  perczek  közé  tartoznak :  nem 
szenved  kétséget;  s  főkép  akkor  nem,  ha  a  szónoki 
ki  a  küldöttség  nevében  a  megye  érzelmeit  tolmácso- 
landja,  most  először  életében  tölti  e  nehéz  tisztet, 
s  remegve  mint  a  hárslevél  áll  paszomántos  társa, 
között.  Volt  e  megyének  egy  hires  szónoka,  —  s  mely 
megyének  nincs?  —  Kraveczky  János  ur,  s  valóban 
kár,  hogy  olvadóim  nem  ezzel  ismerkedhetnek  meg 
ez  alkalommal,  kinél  jelesebb  installationalis  szónokot 
én  nem  ismertem.  Erasmus  Laus  asinijáról  többet 
szólnak  az  emberek,  mint  Plinius  Traján  fölött  tartott 
panegyriséről,  mert  a  tárgy  nehézségei  bőven  pótol- 
ják az  előadás  szépségét,  melyben  ez  utolsó  az  elsőt 
talán  fölülmúlja,  s  mégis  mi  Erasmus  érdeme  főtisz- 
telendő Kravcczky  Jánoséhoz  mérve,  ki  ötvenhárom 
beszédet  tartott  hasonló  tárgy  fölött  s  mindig  hangos 
«éljen»-ek  között  végzé  azokat.  Ellenségei,  mert  hisz 
kinek  s  főkép  esperestnek  ne  lennének  e  világon 
ellenségei  ?  hol  az  esperest  vörös  övétől  a  bibornok 
vörös  köntöséig,  az  iskolás  gyermek  examenen  nyert 
díszjelétől  az  aranygyapjuig,  a  legkisebb  virágtól, 
melyet  kedvesünk,  a  dicső  babérig,  melyet  a  nemzet 
ad,  nem  kaphatunk  semmit  anélkül,  hogy  ráadásként 
egy  pár  ellenség  ne  adatnék  hozzá.  Ellenségei  tehát, 
mint  mondám,  azt  állíták,  hogy  e  beszédek  csak  is- 
métlésekből állnak,  azonban  miután  Isten  maga  egy- 
formán ragyogtatja  napját  jók  s  gonoszok  fölött,  nem 
látom  át,  miért  ne  tenné  ugyanezt  esperestünk  is, 
főkép  mint  nagy  történetbuvár  jól  tudván,  mennyi 
dicsőséget  szerze  a  nagy  Cato  ugyanazon  egy  rövid 
mondásnak:  «Ccnseo  Carthaginem  esse  delendam* 
ismétlése  által.  Így  azonban  csak  az  esperest  irigyei 
szóltak,  s  biztossá  tehetem  olvasóimat,    hogy  a  meg- 

szólított  személyek  Kraveczky  beszédeit  soha  unal- 
masoknak nem  tárták  s  valóban  szívtelen,  ki  ezt  nem 
a  beszédek  szépségének,  hanem  csak  azon  emberi 
gyarlóságoknak  tulajdonítja,  mely  szerint  másról  va- 
lami rosszat,  vagy  magunkról  jót  hallani  mindig  mu- 
latságos. De  a  nagy  férfiú  távol  volt.  Réty,  ki  a  fő- 
ispánt pártjának  legjelesbjeivel  a  megyeházánál 
várta,  e  Demosthenest  is  magánál  tartá,  Zsolvay 
annyi  baj  után,  melyen  átment,  nem  látszott  igen 
megnyugtató  hangulatban.  A  küldöttség,  mely  jól 
tudá,  hogy  azon  emberek,  kik  nem  ultimx  informa- 
tionis,  közönségesen  primae  informationis  szoktak 
lenni,  aggodalommal  tekintett  szónokára,  kinek  szavai 
mint  az  elsők,  melyeket  megyéjében  hall,  kétség  ki- 
vül  rendkívüli  hatást  tecndenek  főispánukra.  Egy 
váratlan  eset  azonban  új  irányt  adott  minden  gondo- 
latnak. 

A  főispán  már  a  kert  kerítéséhez  jutott,  a  fölállí- 
tott iskolás  gyermekek  s  az  összecsoportozott  nép 
éljenezni  kezdett,  midőn  egyszerre  az  útárokban  há- 
rom mozsár  dörrenik  el.  A  lovak,  melyeket  Bántor- 
nyi  ő  excellentiájának  az  utolsó  állomásra  előre 
küldött,  ép  úgy  meglepetve,  mint  ő  eccellcntiája, 
elragadják  s  a  kapun  beroh?nva  feldöntik  a  hintót. 
A  fáklyás  lovászok,  mint  egykor  a  filiszteusok 
rókái,  midőn  Sámson  farkukra  fáklyákat  kötött,  ré- 
mülésbe hozák  a  falut.  James  úr  lovagi  természe- 
ténél fogva  a  legközelebb  úton,  azaz  fején  keresz- 
tül, ugrik  le  lováról.  A  pitvarban  s  ház  előtt  álió 
küldöttség  borzaivá  csapja  össze  kezeit  s  miután  a 
lovak  föltartattak  s  az  összegázoltatás  veszélye  meg- 
szűnt, mind  együtt  fut  a  szeretett  kormányzó  elfo- 
gadására. 

Ne  várja  tőlem  senki,  hogy  a  jelenetet,  melynek 
most  olvasóim  tanúi  lehetnének,  részletesen  leirjam. 
Nem  vagyok,  mint  mindenki  észreveheté,  erős  a  le- 
írásokban s  ennyi  lárma  visszaadására  gyönge  tollam 
elégtelen.  Elég  legyen  annyit    említenem,  hogy  mind 

a  főispánnak,  mind  kocsisának  minden  elmondatott, 
mit  c  helyzetben  várhattak  s  hogy  az  első  egy  kis 
kék  folton  kívül,  mely  egyik  szeme  fölött  látszott, 
baj  nélkül  húzatott  ki  kocsijából  s  a  lehető  legna- 
gyobb nyájassággal  tévé  biztossá  az  uri  társaságot, 
miként  az  egész  dolog  őt  valóban  rendkívül  mulatá; 
ámbár  titoknoka,  ki  ő  excellentiájával  egy  kocsin 
ment,  s  most  az  egyszer  urának  nemcsak  fontos  hi- 
vatala, hanem  még  személye  terheit  is  viselé,  e  rész- 
ben egészen  különböző  véleményben  látszék  lenni. 

—  Ki  merte  a  mozsarakat  ejsütni  ?  —  szólt  végre 
Bántornyi,  miután  a  főispán  s  az  egész  társaság  a 
ház  felé  indult. 

—  Én,  teins  uram  —  felelt  a  kertész  legény. 

—  És  hogy'  mertél  ilyenre  vetemedni  ? 

—  Mert  parancsolták. 

—  És  kicsoda  —  szerencsétlen  ? 

—  Hát  csak  az  ifjasszony,  a  kapitányné  asszony- 
ság mondta,  hogy  már  csak  becsületesen  kell  fogadni 
az  excelentiás  urat.  Tiszaréten  is  mindig  mozsaraznak, 
hát  bizony  mi  sem  vagyunk  rosszabbak. 

E  fontos  ok,  vagy  az  ifjasszony  említése  volt-e? 
de  annyi  bizonyos,  hogy  az  eddig  felbőszült  házi  úr 
csudálatosan  megnyugodott  e  magyarázatban  s  fogai 
közt  asszonyok  vigyázatlanságáról  dörmögve  valamit, 
szintén  a  házba  ment,  melynek  nagy  termében  az- 
alatt az  egész  társaság  összegyűlt  s  a  megyei  küldött- 
ség ép  most  lépé  a  főispán  elébe. 

A  küldöttség  fényes  volt,  azaz  e  szónak  oly  ér- 
telmében, melyben  az  Magyarország  igen  sok  tör- 
vényhatóságaiban használtatik,  majdnem  kizárólag 
arany  s  ezüst  rojtos  ruhákból  álló.  Sóskuty  rövid  kék 
huszár  köntösében,  melynek  arany  paszomántja  s 
czafrangjai  a  posztó  szinét  csak  inkább  gyaníttaták, 
a  vörös  kerekded  arczczal,  melynek  fehér  bajsza  a 
sok  drága  érez  között  most  szinte  ezüstnek  látszott, 
s  ki  egy  egész  megye  méltóságát  érezve  keblében, 
háromszor    hajlott    meg    főispánja    előtt,    a  félkörben 

fölállított  küldöttség,  mely  elnökének  mozdulatait 
csúszkálva  és  sarkantyiípengéssel  követé,  míg  a  meg- 
tisztelt jövevény  arczán,  a  most  támadt  kék  folton  kí- 
vül, nyájasabb  leereszkedés  nyomai  is  láthatók,  az 
ünnepélyes  csend,  mely  a  hajlongásokra  következett, 
szóval  minden,  tisztelettel  tölte  a  néző  kebelét  s  ha 
Zsolvay  esperest  úr  ezek  látására  még  inkább  elhal- 
ványult s  Igyönge  remegő  hangon  kezdé  a  főispán 
hosszú  czimét  elmondani,  abban  én  semmi  meglepőt 
nem  látok.  Aggasztóbb,  hogy  a  szónok  reszketése, 
miután  palástja  zsebéből  beszédét  kivevé  s  a  negyed- 
rét kéziratot  felnyitá,  látszólag  erősebb,  szava  a  fő- 
ispáni czim  vége  felé  még  gyöngébb,  s  végre  szinte 
hallatlanná  lett. 

A  czim  után  szünet. 

Sóskuty  halkan  visszavonul  a  szónokhoz :  —  Csak 
bátran  olvassa,  akármi  legyen. 

A  szónok,  ki  addig  remegve  végig  futa  kéziratá- 
nak első  sorait,  neki  erőlködve  hozzá  fog  olvasásá- 
hoz. —  Derült  arczokkal  lépsz  tisztelőid  körébe,  dicső 
férfiú  1  s  hol  eddig  annyi  kebel  vágyódva  sóhajtott 
utánad,  most  minden  sziv  örömében  dobog  látá- 
sodon. 

A  főispán  kendőjével  takará  derült  arczainak  egye- 
düli sötétebb  foltját,  Sóskuty  megnyugtatva  érzé  ag- 
godalmát s  a  küldöttséggel  együtt  «helyes»-t  kiálta, 
csak  a  szomszéd  falu  lelkésze,  ki  ép  Cserepesen  lé- 
vén, a  küldöttséghez  csatlakozott,  fészkelődött  nyug- 
talanul két  vastag  táblabiró  közt. 

—  Tisztelet  s  hála  követi  lépteidet  —  folytatá  a 
szónok  neki  bátorodva  —  s  az  egész  megyéd  hatá- 
rai közt  nincsen  ember,  ki  büszke  ne  lenne,  ha  arra 
gondol,  hogy  te  vagy,  kit  elöljárójának    nevezhet. 

—  Ez  czifrán  rakja  —  szólt  a  vastag  táblabírák 
egyike,  míg  a  szónok  hasonló  hangulatban  tovább  ol- 
vasott s  mindig  bátrabban  hangoztatá  csinosan  esz- 
tergályozott szókötéseit,  —  ez  Kráveczkynél  még  kü- 
lönb. 

—  Kérem  alássan  —  szólt  a  lelkész  mindig  nyug- 
talanabbul —  ezt  a  beszédet  én  csináltam. 

—  Hogy  irigykednek  ezek  a  papok  egymásközt  — 
szólt  a  másik  vastag  táblabiró  az  elsőhöz,  ismét  a 
szónokra  fordítá  figyelmét,  ki  egyébiránt  egyet  for- 
dítva kéziratán  ismét  halkabb  hangon  kezde  be- 
szélni: —  A  nyáj,  mely  itt  előtted  áll  —  a  küldött- 
ség meglepetve  fejét  csóválja  —  csak  egy  kis  része 
a  gondodra  bízott  nagy  seregnek,  mely  mezőiden 
legel,  s  ki  azt  elődbe  vezeti  —  itt  Sósícuty  nagyon 
elbámult  —  az  nem  jobb  a  többieknél  s  bár  ruhái- 
dat viseli,  nem  nélkülözheti  pásztori    fölvigyázásodat. 

A  hallgatók  egy  része  tüsszögött,  néhányan  ruttogni 
kezdenek,  a  főispán  maga  nem  nyomhatá  le  egészen 
mosolygását. 

—  Főtisztelendő  uram,  mit  csinál  ?  —  suttogá  Sós- 
kuty  —  fordítson  egyet.  —  S  a  szónok  fordított  s 
félig  magán  kivül  tovább  olvasá :  —  Itt  hasztalan  ke- 
ressz  tudományt,  hasztalan  a  hazáért  tett  érdemeket, 
hasztalan  mindazt,  mire  emberek  büszkék  lehetnek,  — 
a  küldöttség  mindig  nyugtalanabb  lett  —  paraszto- 
kat látsz  magad  előtt.  —  Itt  az    indignatio   kitört  — 

—  Ünnepi  köntöseikben. 

—  Megbolondult  a  főtisztelendő  úr? 

—  De  mind  jó  keresztyének  —  sóhajta  Zsolvay 
angyali  resignatioval,  —  nincs  egy  eretnek  az  egész 
seregben. 

—  Magán  kívül  van,  kiáltsunk  éljent.  —  Éljen! 
Éljen !  —  kiáltott  az  egész  hallgatóság. 

—  Kicserélték  palástomat,  —  sóhajta  Zsolvay  s 
visszavonult;  míg  a  főispán  röviden  s  mennyire  neve- 
tése engedé,  köszönetét  fejezte  ki. 

—  Honnan  vette  elő  főtisztelendő  lír  beszéde- 
met? —  szólt  a  kis  plébános,  kit  már  a  beszéd  kez- 
detén oly  nyugtalannak  láttunk,  mihelyt  Zsolvayhoz 
férhetett,  ki  a  másik  szobába  vonult, 

—  Hagyjon  békét  ön ;  szerencsétlenné  tett. 

—  SzépI  ön    elmondja    beszédemet    s    én,    ki  azt 

fáradtságosán  készítem,  hclnapután  mit  mondjak  a 
püspöki  visitatiónál  ? 

—  Az  Istenért,  miért  vette  el  palástomat? 

—  Ön  palástját? 

—  Igen,  nézze  csak,  benne  kell  lenni  beszédemnek. 
S  a  megszólított  zsebéből    hasonló  kéziratot  vonva 

ki,  összecsapta  kezeit.  —  Igazság,  ez  ön  palástja.  — 
S  a  két  szónok  nagyon  elszomorodott  s  minden  vi- 
gasztalás után  —  noha  a  főispán  a  történetet  gyö- 
nyörűnek hirdeté  —  nem  osztozott  a  jókedvben, 
melyben  most  a  főispánt  karai  s  rendéivel  együtt 
azon  egy  kívánattal  hagyjuk,  hogy  e  szép  egyetértést 
a  tisztújítás  nagy  napjáig,  melyen  őket  ismét  látni 
fogjuk,  semmi  ne  zavarja  fel. 

Jó  névnél  nincs  fontosabb  dolog  a  világon,  leg- 
alább vannak,  kik  ezt  hiszik,  s  azért  olvasóim  termé- 
szetesnek fogják  találni,  ha  most,  midőn  Taksony-me- 
gye fővárosának  nevet  keresek,  nem  kis  aggodalmak 
közt  járok  fel  s  alá  szobámban.  —  —  —  Nevezzük 
Porvárnak,  mi  legalább  nyári  napokban  a  fogalmat 
tökéletesen  kifejezi.  Ha  estve  a  csorda  a  városba 
visszahajtatik,  a  por  egy  jól  készült  várerősség  min- 
den kellékeinek  megfelel,  tökéletesen  eltakarva  az 
épületeket  s  visszaijesztve  a  bemenni  akarókat.  Ha 
olvasóim  jobbat  találnak,  tudassák  velem,  s  én  csak 
akkor  nem  fognám  követni  tanácsukat,  ha  e  könyv 
második  kiadást  nem  érne,  mire  természetesen  most 
gondolni  sem  akarok.  Ha  hazánkban  annyian  változ- 
tatják nevöket,  s  némely  iró  hármat  el  is  tudott  hasz- 
nálni, miért  ne  tehetné  ugyanezt  Taksony-megye  fő- 
városa is. 

A  régi  görögök  meredek  sziklákra  építkeztek.  Az 
ázsiai  vándornép,  melytől  mi  származunk,  a  Icgter- 
n>ékenyebb  földet  választá  letelepedése  helyéül,  s  hol 


dús  mezőt  s  friss  forrást  lelt,  ott  szállt  meg  nyájai- 
val. Ily  szellemben  jelöltetett  ki  egykor  Porvár  is  vá- 
ros helyének.  Miután  az  egykori  sátorok  helyén  há- 
zak épültek,  a  zöld  pázsit  eltűnt  ugyan  s  a  friss  pa- 
tak is,  mely  csörgedezésével  apáinkat  talán  ide  csalta, 
azóta  nagy  pocsolyává  öregbedett ;  azonban  ki  ősz- 
kor ablakán  kinézve  a  jól  megtrágyázott  s  kocsikkal 
felszántott  utazákat  nézte,  nem  tagadhatá,  hogy  Por- 
vár Kánaán  földén  áll,  s  vannak  hetek  az  évben,  mi- 
dőn a  legkevésbbé  otthonos  polgár  is  nehezen,  vagy 
alig  válhatik  meg  lakhelyétől.  Két  végtelen  utczán  kí- 
vül, mely  a  várost  ellenkező  irányban  keresztül  vágva 
a  megyeháznál  találkozik.  Porvár  házai  csak  sikátorok 
s  közöcskék  által  választatnak  el  egymástól,  melyek- 
nek tömkelege  közt  annál  nehezebben  ismerhetni  ki 
magát,  minthogy  minden  gazda  ugyanazon  terv  sze- 
rint építtette  lakhelyét,  s  a  megyeházat  s  egy  pár  cse- 
réppel födött  lírilakot  kivéve,  a  többi  szalma  és  zsin- 
dely födelü  épületek  között  alig  vehetni  észre  kü- 
lönbséget. A  város  kellcmeiről  hallgatok.  Említhetném 
a  sétatért,  mely  pár  év  előtt  a  városon  kívül  aláirás 
títján  készült,  s  melynek  fái,  talán  mert  közfelügyelet 
alatt  álltak,  ültetésök  ideje  óta  nem  nőttek!  a  szeder- 
fa-iskolát,  hol  József-császár  korából  megmaradt  há- 
rom fa  évről-évrí  várja  az  új  sarjadékot,  míg  új  sze- 
der ültetvény  helyett  körében  csak  fejes  káposzta 
tenyészik;  a  kövezetről  is  szólhatnék,  ha  sáros  na- 
pokban, mint  most,  e  kövezet  nem  volna  eltakarva, 
úgy,  hogy  azt  csak  azok,  kik  kocsin  jőnek,  a  zötyc- 
nésekből  veszik  észre.  Szóval,  igen  sokat  említhetnék, 
de  fontosabb  dolgaim  lévén,  egyenesen  a  megye- 
házába s  pedig  a  főispánhoz  megyek  olvasóimmal. 

Az  előszoba,  mint  a  civilisált  világban  minden  elő- 
szobák, mert  ezek  bizonyos  emberekre  különös  vonzó 
erővel  birnak,  telve  van  várakozókkal  Minden  párt, 
minden  vélcményfel ékezet  itt  találhatja  képviselőit, 
kik  mint  katona- nemzethez  il  ik,  kardosán  várják  a 
pillanatot,  hol  legmélyebben  tisztelt  fősipánuknak  leg- 

alázatosabb  hódoló  tiszteletökct  tehessék.  Réty,  Bán- 
tornyi,  b.  Sóskuty,  Slacsanck,  a  tisztviselők  hosszú 
sora,  a  táblabírák  egész  tömege  megjelent  elnökénél, 
hogy  magát  a  tisztújítás  előestéjén  még  egyszer 
ajánlja,  vagy  az  elnököt  igénytelen  tanácsaival  segítse. 
Például :  hogy  A.  esküdt  a  monarchia  felforgatásán 
töri  fejét,  s  hogy  az  állam  biztosítására  elkerülhetet- 
lenül szükséges  B.-t  tenni  helyébe;  hogy  ha  D.  tisz- 
teletbeli jegyzőnek  nem  neveztetik,  a  megyei  jegyző- 
könyvet folytatni  nem  lehet;  s  hogy  a  vallásos  sza- 
badság veszélyben  forog,  ha  a  megye  pennája,  melyet 
évek  óta  reformált  főjegyző  kezelt,  más  vallás  hatal- 
mába kerül,  vagy  ellenkezőleg :  hogy  mert  a  megye 
pecsété  úgy  is  protenstánsra  bizatott,  a  tollat  ugyan- 
azon hitfelekezeti  egyedre  bizni  nem  más,  mint  a  ca- 
tholicizmus  megsemmisítése.  S  valahányszor  a  tanács- 
adók egyike  kijön  s  a  főispánnal  tartott  beszélgeté- 
sét —  kétszer  annyi  időt  fordítva  az  elmondottak 
egyszerű  ismétlésére,  mint  mit  benn  töltött  —  párt- 
hiveinek  elmondja,  nagy  öröm  támad  a  hallgatók  kö- 
zött, mert  a  főispán  velők  mindenben  tökéletesen 
egyetért. 

Gyetyagyujtáskor  a  tisztelgők  nagy  csoportja  el- 
széledt, egy  része  a  tanyákra,  másik  a  casinóba 
sietve,  melynek  tagjai  ez  estvére  politialis  tekinte- 
tekből fáklyás  zene  helyett  mécsek  melletti  zenét 
rendeztek  főispán  uknak.  ó  maga  fáradtan  annyi 
nyájasság  után,  titoknokával  fel  s  alá  jár    szobájában. 

A  taksonyi  főispán  —  miután  nem  megyéjében 
lakom  s  általa  semmi  hivatalra  nem  fogok  kijelöltetni, 
olvasóim  nem  vehetik  ítéletemet  azon  stereotyp  di- 
cséretek egyikének,  melyek  széles  e  világon  minden 
főispánról,  legalább  beigtatása  alkalmával  elmondat- 
nak —  jeles  ember  vala  minden  tekintetben.  Nem- 
zetünk vas-korszakában  a  magas  állásű  férfiaknak  nagy 
jellemre  s  erős  szívre  vala  szükségök,  mely  megaczé- 
lozva  csapások  által,  ellentálljon  vagy  széttörjön,  de 
ne  engedjen  soha.  Századunkban,  hol  minden,  mi  ma- 


gasabban  áll,  csak  papirossal  —  azzal  melyre  újsá- 
gok s  azzal,  melyre  bankjegyek  iratnak  —  támadtatik 
meg,  elég  ha  a  szív  kissé  megkeményedett,  elég  ha 
a  római  «nil  admiraris-t  nemcsak  jóra,  de  mi  nehe- 
zebb, az  alávalóságra  nézve  is  megtanulja;  s  e  tulaj- 
donokat a  taksonyi  főispántól  el  nem  tagadhatja 
senki. 

Ha  mindenek  előtt  külsejére  tekintünk  —  mi,  mint 
tudva  van,  a  népre  s  asszonyokra  leginkább  hat,  mert 
mindketten  sokszor  változtatván  szeret etök  tárgyait, 
nem  lehetnek  tekintettel  oly  tulajdonokra,  miknek 
megismerésére  sok  idő  kell  —  legnagyobb  ellensége 
meg  fogja  vallani,  hogy  szebben  pödört  fekete  bajuszt 
alig  találhatni,  mint  melyet  ő  excellentiája  viselt. 
A  haj  is  igen  ékesen  göndörítve  környezi  sima  hom- 
lokát, s  szája  körül  nem  szűnő  mosoly  játszik  —  attól, 
melyet  bölcsek  ajkai  körül  látunk  csak  annyiban  kü- 
lönböző, hogy  benne  keserűséget  nem  vehetni  észre ; 
valóságos  titkos  tanácsos  mosolyoghat  csak  így.  Mit 
mondjak  ruházatáról  ?  mert  miután  más  regényírók 
személyeik  köntöseit  leirásuk  egyik  főtárgyának  tart- 
ják, nekem  sem  szabad  hátramaradnom.  A  világ  egé- 
szen másként  mutatkozik,  ha  azt  télben  mezítláb,  mint 
ha  jó  bundában  nézzük ;  a  hölgy  szivesebben  borul 
keblünkre,  ha  szép  atila,  mint  há  szűr  takarja;  e  nagy 
különbséget  mi  regényirók  sem  ignorálhatjuk.  Az  ar- 
czon  kívül,  melyet  már  leírtam,  s  melynek  kifejezése 
magas  helyzetű  egyedeknél  főkép  ily  alkalommal 
szinte  a  ruházathoz  tartozik,  gróf  Marosvölgyi  öltö- 
zete egyszerű,  de  Ízletes.  Zöld  atila  agát  gombokkal, 
bársonymellény,  fekete  nyakravaló  s  hasonló  színű 
nadrág,  hozzá  fénymázos  fekete  csizma  —  oly  fényes, 
hogy  magadat  benne  láthattad,  —  ez  jóformán  min- 
den, mit  a  főispán  öltözetéről  az  nap  mondhatunk. 
A  tökélyről,  melylyel  e  ruhadarabok  egytől-egyig 
készíttettek,  olvasóim,  ha  csak  Bécsben  nem  készítte- 
tik magok  is  ruháikat,  alig  birnak  tiszta  fogalommal. 
A  főispán  belsejéről,  az  egyen  kívül,  hogy  belső  tit- 

kos  tanácsos,  nehéz  bővebben  s  igazságosan  szólanom. 
A  természet  midőn  két  fület  s  csak  egy  szájt  adott 
nemünknek,  kétségkívül  arra  figyelmeztetett,  hogy  in- 
kább hallgassuk,  mit  mások  mondanak,  mint  hogy  sa- 
ját érzelmeinket  mondjuk  ki,  s  a  gróf  a  természet 
ezen  intését  inkább  követé,  semhogy  belső  érzelmei- 
ről sokat  mondhatnánk.  Valószinű,  hogy  miként  kül- 
seje, úgy  a  lélek  is  egészen  azon  helyre  illett,  melyre 
a  végzet  által  állíttatott.  A  bécsi  rendőrség  minden- 
kinek, ki  e  városba  jő,  charactere  után  kérdezőskö- 
dik, értve  ez  alatt  a  czímet  vagy  hivatalt,  melyet  vi- 
sel. A  kérdés  ezen  módjában  nagy  értelem  fek- 
szik. A  jellem  majdnem  minden  embernél  később-előbb 
helyzetéhez  alkalmazkodik.  Hatalmunkban  áll  bizonyos 
czimet  el  nem  fogadni,  de  ha  egy  ideig  viseltük, 
majdnem  mindig  azzá  leszünk,  mi  czímünkhöz  illik, 
s  én  meg  vagyok  győződve,  hogy  ha  az  emberek 
belsejébe  láthatnánk,  ott  erre  nézve  is  a  polgári  állás 
szerint  ugyanazon  hasonlóságokat  fognánk  találni, 
melyek  az  orvosok,  lelkészek  s  bizonyos  mesterem- 
berek külsejében  észrevehetők.  Legalább  mi  Maros- 
völgyi grófot  illeti,  benne  az  utolsó  ítéletnél  is  azon- 
nal mindenki  ráismerne  a  nagy  úrra,  s  legfeljebb  az 
iránt  maradhatnának  fel  kételyei,  magyar  nagy  úrral 
van-e  dolga,  mert  hisz  az  utolsó  ítéletnél  ruha  nél- 
kül jelenünk  meg. 

—  S  ön  azt  hiszi  —  szólt  a  főispán  a  kandallóhoz 
ülve,  —  hogy  holnap  minden  jól  fog  menni  ? 

—  Azoknak  kivételénél,  kik  talán  megveretnek, 
közkivánat  szerint  —  válaszolt  a  titoknok  —  Réty 
többsége  világos.  Bántornyi,  ki  úgy  is  csak  testvére 
kedveért  lépett  föl,  nem  bánja,  ha  átesik;  pártja  egy 
pár  kisebb  hivatallal  elégíttetik  ki.  A  másodalispán 
jó,  becsületes  ember,  önként  lemond  hivataláról  s  he- 
lyébe Krivért  mind  a  két  fél  akarja.  Az  egész  nem 
érdemes,  hogy  excellentiád  csak  egy  percéig  aggódjék. 

—  Csak  kicsapongások  ne  történjenek. 

—  A  városban  két  század  gyalogság  van,  a  vasasok 
holnap  reggel  jőnek,  és  — 

—  De  ön  tudja,  hogy  ily  eszközökhöz  nyúlni  nem 
akarok.  A  világ  mindig  rossz  néven  veszi,  azt  mond- 
ják, hogy  oly  választás,  melynél  katonai  erő  használ- 
tatott, a  szabadság  képét  nem  hordja  magán. 

—  Sőt  ellenkezőleg  —  viszonzá  a  titoknok  moso- 
lyogva —  nem  hiszi  excellentiád,  mennyire  vágyódik 
itt  mindenki  a  katonaság  után.  Bántornyi  s  Réty  talán 
tízszer  kérdek,  megtétettek-e  a  nyugalom  fentartására 
szükséges  rendelkezések?  S  midőn  hallak  hadi  készü- 
leteinket, csakhogy  nyakamba  nem  borultak.  Taksony- 
megyében már  excellentiád  előttöse  alatt  megszokták 
a  katonaságot,  s  vannak,  kik  szabad  választást  alig 
tudnak  szuronyok  nélkül  képzelni.  Ha  a  szabadságot 
kedvök  szerint  festhetnék,  talán  egy  bakancsos  s  egy 
vasas  közé  állítanák  az  istenasszonyt. 

—  Ne  enyelegjen  ön. 

—  Mit  tehetek  róla,  ha  mindé  baj  között  néha  nem 
nyomhatom  el  jó  kedvemet.  Excel  lentiád  e  nagy  moz- 
galomban, mely  körülöttünk  zajog,  csak  az  egészet 
látja:  a  nagy  lármát  s  rendetlenséget,  az  általános 
romlottságot,  s  ez  szomorú ;  de  mi  kisebb  emberek, 
kik  a  részletekre,  a  pártok  belsejébe  nézhetünk,  mi- 
ként tartsuk  meg  komolyságunkat  ?  Nem  nevetséges-e, 
ha  eszembe  jut,  hogy  a  pártok,  melyek  most  a  me- 
gyét kétfelé  osztják,  ezelőtt  öt-hat  évvel  azon  kér- 
désnél támadtak :  csak  sárga,  vagy  fekete  és  sárga 
zsinórok  varrassanak-e  a  hajdúk  egyenruháira?  s  hogy 
azóta  a  sárgák  s  feketék  nevezete  annyi  gyűlölséggel 
említtetik  az  ellenpárt  által,  mintha  hazaárulás  köttet- 
nék e  nevekhez.  Ha  excellentiád  a  tanyákon  volna, 
fogadom,  maga  is  nevetne.  Az  egyikben  Réty  hon- 
szeretete emeltetik  egekig,  mert  az  utolsó  gyűlésen 
a  húst  kilenaz  krajcaárra  szállíttatta  le ;  míg  a  szom- 
széd korcsmában  a  megye  minden  nemes  mészárosai 
a  haza  javát  csak  Bántornyitói  reménylik,  ki  oly  buz- 
gón   vitt    a   tíz    krajczár    mellett ;    s  mikor  a  kávéház 

mellett  elmentem,  egy  vezető  ép  azt  vitatá,  hogy 
Veszősyt  főbírónak  választani  nem  lehet,  mert  soha  a 
pagátot  elfogni  nem  tudja.  Excellentiád  nem  is  kép- 
zelheti mindazon  tréfás  dolgokat,  mik  körülte  tör- 
ténnek. Épen  most  volt  Slacsanek  nálam,  keserűen 
panaszkodva,  hogy  két   legjobb    kortese    elraboltatott. 

—  Elraboltatott? 

—  Igen  —  viszonzá  a  titoknok  nevetve  —  elrabol- 
tatott ;  azaz  minden  sértés  s  baj  nélkül,  de  mégis  a 
Rétyek  nagy  kárára.  Az  eg^ik  erdőkerülő  a  püspöki 
uradalomban,  talán  emlékszik  reá  excellentiád  az  utolsó 
tisztujításról  ?  Óriási  ereje,  melylyel  egy  egész  tiszti- 
kart vállain  elvisel,  hangja,  mely  a  harlemi  orgonával 
versenyezhet,  s  főkép  tantor íthatlan  hűsége,  ha  vala- 
mely párthoz  szegődött :  a  kortesség  gyöngyévé  teszik 
őt;  azonkívül  befolyása  helyzeténél  fogva  roppant, 
mert  a  püspöki  uradalmak  több  nemes  község  között 
terülvén  el,  mint  erdőkerülő  majd  egy,  majd  más 
tilalomtörést  elnézhet,  s  naponkint  barátokat  szerez- 
het magának.  Most  ez  ember  testestől-lelkestől  Réty- 
hez  szegődött  s  mit  tesznek  a  sárgák?  Ötszáz  forin- 
tot Ígérnek  egy  más  erdőkerülőnek,  ki  barátja.  Ez 
hozzá  megy,  sokat  panaszkodik  a  sárgák  ellen,  mondja, 
hogy  míg  egy  csepp  vére  marad,  nem  fogja  tűrni, 
hogy  közülök  csak  egy  váljék  szolgabiróvá.  Zsoltáry, 
ha  nem  csalódom  így  hivják,  nagyokat  káromkodik 
örömében ;  s  midőn  hallja,  hogy  másnap  barátjánál 
egy  hordó  bor  mellett  a  tisztújítás  fölött  kis  barát- 
ságos beszélgetés  lesz,  oda  Ígérkezik.  Másnap  elmegy 
s  a  társaság  által,  mely  titkos  sárgákból  áll,  lerésze- 
gítve, kocsira  tétetik,  s  most  velők  járja  be  a  me- 
gyét, nem  is  véve  észre,  miként  Bántornyi  zászlója 
lobog  feje  fölött  s  faluról  falura  csak  azért  czepel- 
tetik,  hogy  az  a  hiedelem  támadjon,  mintha  ő  Rétyt 
elhagyta  volna.  Egy  hete,  hogy  e  tréfa  tart,  Zsoltáry 
mindig  részeg  s  folyvást  azt  vélve,  hogy  a  feketékkel 
jár,  szörnyű  éljencket  ordít.  A  feketék  többször  erő- 
szakkal vissza  akarák  foglalni,  de  veszteséggel  vissza- 

verettek,  s  három  nemes  község,  mely  mindig  az 
erdőkerülővel  szavaz,  vagy  Bántornyihoz  szegődött, 
vagy  vezér  nélkül  nem  tudja,  mit  tegyen.  A  másik 
rablás  a  pálinkási  jegyzőn  követtetett  el,  kit  négyszáz 
forintért  egy  zsidótársaság  vállalt  magára,  mely  vele 
szüntelen  játszik  s  valahányszor  a  szerencsétlen  vissza- 
emlékezve a  tisztújításra,  menni  akar,  őt  nyerni  hagyja 
vagy  veszteni,  a  mint  épen  szükségesnek  találja,  úgy 
hogy  a  szerencsétlen  még  most  sem  került  ki  kezeik 
közül  s  holléte  sem  tudatik. 

A  főispán  nevetett.  —  És  Tengelyivel,  a  réti  jegy- 
zővel szólt  ön? 

—  Mindjárt  itt  lesz,  kegyelmes  uram.  Excellentiád 
nem  képzelheti,  mennyit  bajlódik  e  szegény  ember. 
Soha  becsületesebb  lelkesedést,  soha  több  erényessé- 
get  nem  láttam.  A  jámbor  hatvanhoz  közéig  s  még 
sem  látta  át,  hogy  a  falusi  jegyzőség  nem  azon  hely- 
zet, melyben  a  világot  reformálhatjuk. 

—  Unalmas  lesz  —  szólt  a  főispán  székén  nyúj- 
tózkodva —  de  ki  tehet  róla,  ha  mint  mondja,  nagy 
befolyása  van. 

—  Nagyobb,  kegyelmes  uram,  mint  falusi  jegyző- 
nek valaha  volt.  Vándory,  ki  mint  excellentiád  tudja, 
az  egész  vidék  kálvinista  papjai  által  oraculumnak 
tartatik,  mindent  tesz,  mit  ő  akar ;  maga  tanult  em- 
ber, ki  valaha  ügyvéd  is  volt,  s  most  a  félnemesség- 
nek kérelmek  Írásával,  törvényes  tanácsokkal,  s  száz 
más  módon  ingyen  szolgál.  Ez  oka,  miért  már  excel- 
lentiád előttöse  őt  tiszteletbeli  esküdtnek  nevezte  ki, 
s  Réty  vele  sok  ideig  szoros  barátságban  élt  — 

—  Tudom,  tudom,  daemagogi  Rég  hallottam  felőle. 

—  Talán  nem  annyira,  mint  cxcellentiád  gondolja  — 
monda  a  titoknok,  ki  egyáltalában  azon  emberek  közé 
tartozott,  kik  szegénység  által  bizonyos  helyzet  elfoga- 
dására kényszerítve,  állásuknak  nem  hozzák  áldozatul 
elveiket ;  szegény  elfogott  bajnokok  az  ellenség  tábo- 
rában, kiket  arra  kényszerítnek,  hogy  az  erősségeken, 
melyek  barátaik  ellen  emeltetnek,  dolgozzanak,  de  kik- 


nek    rokonszenve     azokkal    van,     kik    ellen    használ- 
tatnak. 

—  Tengelyi  nem  tartozik  azok  közé,  kiket  közön- 
ségesen e  névvel  nevezni  szoktunk.  Az  elvek,  melye- 
ket daemagogok  személyes  czélokra  eszközül  használ- 
nak, neki  czélok,  melyekért  éltét  áldozná  föl.  Vala- 
mint ruhájának  szabásában  huszonöt  évvel  hátra,  úgy 
gondolataival  félszázaddal  előre  van. 

—  Annál  nagyobb  baj  neki  —  szólt  a  gróf  moso- 
lyogva, —  ha  fél  századdal  előre  van,  nem  hiszem, 
hogy  élni  fog,  mikorra  a  többség  utóiérheti.  Minden- 
esetre szólni  fogok  vele.  Az  emberek  e  neme  leg- 
veszedelmesebb. 

—  Nem  hiszem  kegyelmes  urami  Mély  meggyő- 
ződésű emberek  többnyire  elkülönözve  állnak,  s  nem 
könnyen  gyűjthetnek  pártot  magok  körül,  mely  által 
veszélycsekké  válhatnának.  Hatalmas  csak  az  lesz,  ki 
az  eltérő  érdekek  s  vélemények  közt  föl  tudja  találni 
a  középutat ;  s  cxccllentiád  látni  fogja,  ez  nem  Ten- 
gelyi szerepe.  Meggyőződésében  hajthatlan,  kérlel- 
hetlen  a  következtetésekben,  melyeket  belőle  von ; 
sokan  talán  érezhetik  szavai  igazságát,  megvallani  ezt 
kevesen  fogják.  Kik  vezércsillagul  a  szoros  logikát 
tűzék  ki  magoknak,  azokat  a  sokaság  ritkán  követi. 

—  Hisz  ön  egészen  lelkesedve  szól  jegyzőjéről  — 
monda  a  főispán,  ki  titoknoka  ügyességének  sokkal 
több  hasznát  vévé,  semhogy  szabad  elveit,  főkép  így 
a  la  camera,  nem  tűrte  volna,  —  majd  meglássuk. 
A  jegyző  feleséges,  gyermekes  ember,  hozzá  szegény. 
Krivér  minden  körülményeit  elmondá,  talán  lesz  mód, 
mely  által  más  útra  vezethetjük.  Siéyes  ugyan,  ki  ön 
előtt  nagy  tekintély,  egy  helyen  azt  mondja :  kortár- 
saink tudatlanságát  fölvilágosíthatjuk,  előitéleteiket  le- 
győzhetjük, de  hatvan  éves  ész  tévedései  ellen  nincs 
gyógyszer.  Azonban  ki  tudja,  talán  Tengelyi  még 
csak  ötvenkilencz. 

—  Nagyon  csalódnám,  ha  excellentiádnak  igaza 
volna  —  szólt  a  titoknok  nyugodtan. 

—  És  csalódni  fog  még  sokszor  életében  — •,  monda 
a  főispán  felkelve  székéről,  —  ha  terembe  jő  s  asz- 
szonyokat  lát,  kiknek  arczai  a  többieknél  pirosabbak, 
legyen  meggyőződve,  épen  ezek  festik  magukat ;  és 
száz  eset  között  egyszer  sem  fog  csalatkozni,  ha  e 
rendkívüli  pirosságból  azt  következteti,  hogy  ők  pon- 
gyolában még  halványabbak  a  többieknél.  Nem  rossz 
néha  ezen  elv  szerint  Ítélni  a  politikai  jellemekről  is. 
De  úgy  tetszik,  hallok  valakit  —  kérem  önt  nézzen 
ki,  s  ha  Tengelyi,  —  hagyjon  magunkra. 

A  titoknok  kiment,  s  kevés  perczczel  utána,  mélyen 
meghajtva  magát.  Tengelyi  lépett  a  főispánhoz,  ki  őt 
szokott  nyájassággal  fogadva,  ismét  a  kandallóhoz 
állt,  hová  a  jegyző  követé. 

—  Megbocsát  —  szólt  a  főispán,  —  hogy  miután 
a  megye  többi  tisztviselőivel  hozzám  nem  akart  jőni, 
én  kéretem. 

Tengelyi,  ki  valahányszor  magasabban  állókkal  érint- 
kezett, minél  kevesebbé  hajlott  meg  felsőbbségök 
előtt,  annál  inkább  érzé  a  távolságot,  hideg  forma- 
sággal feleié,  hogy  ő  excellentiája  mindig  parancsol- 
hat vele,  s  egyébiránt  inkább  ismeri  helyzetét,  sem- 
hogy falusi  jegyző  létére,  midőn  a  főispánnak  any- 
nyian  alkalmatlankodnak,  azoktól,  kik  arra  inkább 
jogosftyák,  csak  egy  pillanatot  raboljon  el. 

—  Ön  csalódik  bennem,  ha  azt  hiszi,  hogy  az  em- 
bert külső  helyzetétől  elválasztani  nem  tudom,  s  önt 
collegáival  egy  sorba  teszem. 

—  S  excellentiád  csalódik,  ha  gondolja,  hogy  ezt 
rossz  néven  venném.  A  mi  belső  becsünket  illeti, 
vannak  esetek,  midőn  az  a  kühő  helyzettől  független 
marad,  s  nagy  sziveket,  fellengző  gondolatokat  találni 
némelykor  a  paraszt  gubája  alatt  is ;  de  másokra 
nézve  mindenki  annyit  ér,  mennyit  hasznukra  tehet. 
Nem  az  akarat,  az  erő  az,  mi  bennünk  becsültetik, 
s  ha  falusi  jegyző,  mint  én,  magát  talán  néha  vala- 
mivel többre  becsülheti,  mint  társai,  igen  hibázik,  ha 
mástól    hasonlót    kivan.    Egyébiránt    —    tévé    hozzá. 

mintegy    megbánva  a  mondottakat    —    mit    parancsol 
excellentiád  velem? 

—  Ezelőtt  néhány  évvel,  midőn  ön  a  Rétyekkel 
még  barátságosabb  lábon  állt,  többször  találkoztunk.  — 
Tengelyi  homloka  a  Réty  név  említésénél  redőkbe 
vonult.  —  Engedelmet  —  szólt  a  főispán,  észrevéve 
fölgerjedését  —  ha  oly  időkre  s  viszonyokra  emlé- 
keztetem, melyek  önnek  talán  kellemetlenek. 

—  Sőt  igen  megtisztelve  érzem  magamat,  hogy 
excellentiád  szegény  személyemre  vissza  méltóztatik 
emlékezni,  noha  fájdalom,  alig  birok  annyi  befolyás- 
sal, hogy  e  kegyességet  kellőleg  meghálálhassam. 

Tengelyi  szavaiban  s  főkép  a  hangban,  melylyel 
azokat  monda,  több  keserűség  vala,  mint  hogy  az  a 
főispán  figyelmét  kikerülheté.  —  A  dolog,  melyet  ön- 
től kívánni,  vagy  inkább  kérni  fogok,  nem  tartozik 
azok  közé,  melyekhez  befolyása  szükséges.  E  részben 
minden  öntől  függ,  egy  kis  bizalom  s  barátság  irán- 
tam, kevés  jó  akarat  s  örökre  lekötelezhet. 

Tengelyi  azok  közé  tartozott,  kik  szomorú  tapasz- 
talások iskolájában  nevelve,  az  élet  sötét  oldalait 
annyira  ismerik,  hogy  létünk  világosabb  részeiben 
nem  hisznek  többé ;  s  bámulni  nem  lehet,  ha  főkép 
azoktól,  kik  nála  magasabb  társadalmi  lépcsőn  álltak, 
mindig  csalatva,  csak  bizalmatlansággal  fogadá  a  fő- 
ispán szavait,  melyek  nézete  szerint  talán  bevezetésül 
szolgáltak,  hogy  őt  valami  aljas  vagy  önző  c^él  esz- 
közének csábítsa;  s  azért  szárazon  csak  azt  feleié: 

—  Ha,  mi  tőlem  kivántatik,  elveimmel  megfér, 
cxcellentiád  bátran  számolhat  reám. 

—  Ne  féljen  ön,  inkább  ismerem  s  becsülöm,  sem- 
hogy tőlem  más  kivánatot  föltehetne.  A  kevés  ón 
melyet  együtt  tölténk,  mindaz,  mit  önről  hallok,  meg- 
győztek, hogy  ön  azon  egyediségek  közé  tartozik, 
kik  a  körülményekkel  transigálni  nem  tudnak,  s  ha 
alkalmuk  nem  adatott,  hogy  a  reájok  bizott  talentu- 
mot nemes  czélokra  használhassák,  inkább  elássák  azt, 
mint    hogy    uzsorára    kiadják    olyanoknak,    kik    vele 

visszaélnének.  Kérésem  be  fogja  bizonyítani,  mennyire 
méltánylom  elveit. 

Tengelyi,  kinek  c  szavak  jól  estek,  mert  bármit 
mondjunk,  kevés  van,  ki  ócsárlásnál,  senki  ki  dicsé- 
retnél, főkép  melyet  érdemel,  közönyös  maradhatna, 
meghajtá  magát  s  a  főispán   kis    szünet  után  folytatá. 

—  Ön,  mint  értesítve  vagyok,  tökéletesen  ismeri  a 
megyének  állását ;  helyzeténél  fogva,  mely  által  a  nép 
alsó  osztályaival  is  érintkezésbe  jön,  számos  dolgokat 
tapasztalhat,  mik  a  főispán  tudomására  nem  jönnek, 
szóljon  velem  nyiltan,  mint  olyannal,  ki  minden  jó 
tanácsot  valóságos  jótéteményként  fogad  el. 

A  főispán  szavai  nyájasak  voltak  s  oly  hangon 
mondva,  hogy  ha  más  helyről  jönnek.  Tengelyi  egész 
bizodalmát  megnyerték  volna,  itt  a  jegyző  hallgatott. 

—  Ne  vegye  kíváncsiságnak  ön !  —  folytatá  a  gróf 
szünet  után.  —  Holnap  tisztujításunk  van,  a  megyé- 
nek állása  három  évre  határoztatik  el,  s  ha  a  körül- 
ményeket tökéletesen  ismerem,  befolyásom  talán  a 
megye  javára  lehet. 

Tengelyi,  kivel  a  főispán  először  életében  szólt  ily 
hangon,  már  felnyitá  ajkait,  hogy  előtte  egész  szivét 
kitárja,  de  eszébe  jutott,  hányszor  hallá,  hogy  a  gróf 
négyszem  között  a  legérzékenyebb  hangon  a  legsza- 
badabb elvek  mellett  nyilatkozik,  csak  hogy  ozéljait 
keresztül  vigye,  vagy  valaminek,  mit  tudni  akar,  isme- 
retéhez jusson ;  s  a  jegyző  csak  azt  válaszolá,  hogy 
miután  ő  maga  a  pártok  mozgalmain  kívül  áll,  ő  ex- 
cellentiájának  taktikájok  iránt  semmi  felvilágosításokat 
nem  adhat. 

A  hízelgés,  ha  felsőbbektől  alsóbbak  irányában  hasz- 
náltatik, sokkal  erőscbb  fegyver,  mint  az  ellenkező 
esetben,  s  Marosvölgyi,  ki  Taksony-megyében  addig 
nem  szokott  ennyi  ellentálláshoz,  kettőzött  nyájas- 
sággal folytatá  beszéigetését.  —  Ön  félreérti  czélo- 
mat,  hígye  el,  a  mi  a  pártok  állását  illeti,  többet 
hallottam,  mint  nekem,  ki  pártoskodásba  elegyedni 
nem  akarok,  szükséges.  De    nincs-e  a  pártokon   kívül 

semmi  c  megyében,  nem  kell-e  ismernem  e  népnek 
állapotját?  nem  kell-e  tudnom,  miként  sáfárkodtak  az 
eddigi  tisztviselők  ?  s  azoktól,  kiket  helyökbe  tenni 
kivannak,  mit  várhatnak  azon  osztályok,  melyeket  ma- 
gam körül  képviselve  nem  látok?  —  Tengelyi  sze- 
mei ragyogni  kezdenek,  a  főispán  látá,  hogy  a  jám- 
bort azon  térre  vezette,  melyen  érzelmeinek  nem 
parancsolhat.  —  Ig^n*  Tengelyi  uram,  ez  az,  mit 
öntől  tudni  akarok,   szóljon  nyiltan  előttem. 

—  A  nép  helyzetét  kivánja  tudni  excellentiád?  — 
szólt  mély  sóhajjal  Tengelyi,  —  oh  ki  birná  azt  le- 
festeni méltó  ecsettel  1  Midőn  a  megyébe  jött,  nem 
nézett-e  ki  excellentiád  ablakán,  ha  kocsija  valamely 
falun  keresztül  ment?  S  mit  látott?  Rongyos  födelű 
kunyhókat,  a  földeket  félig  parlagon,  az  embereket 
szomorúan  körüljárva  az  utczákon  vagy  künn  marhá- 
jok  után.  Ipart  s  gyarapodást,  azon  derült  vigságot, 
mely  a  nép  életét  más  országokban  jellemzi,  sehol. 
Kegyelmes  uram,  az  ország,  hol  boldog  nép  lakik, 
nem  ilyen. 

—  Engedjen  meg  Tengelyi  úr,  de  úgy  hiszem,  e 
szavakban  kis  túlzás  van.  A  magyar  nép  nem  oly  sze- 
rencsétlen, mint  ön  festi.  Nem  ismerek  büszkébbet, 
férfiasabbat.  A  magyar  paraszt  talán  a  legszerencsé- 
sebb, kit  eddig  láttam. 

—  Ne  ámíttassa  magát  külső  szín  által,  kegyel- 
mes uram!  A  magyar  paraszt  emelt  fővel  jár  körül 
a  világon.  Ha  e  népet  látom,  melynek  nyakát  annyi 
század  szolgasága  nem  hajtá  meg,  néha  én  is  büszké- 
nek érzem  magamat.  Ugy  látszik,  mintha  a  nép,  mely 
ennyi  elnyomás  után  még  emelt  fővel  jár.  Isten  által 
nem  is  teremtetett  volna  másra,  mint  hogy  szabad 
leg)ien,  de  ki  e  népet  szerencsésnek  hiszi,  nem  ismeri 
helyzetét.  Nem  látjuk  rongyokban,  igen,  mert  soha 
ruházva  nem  volt  s  gyolcs  ingén  s  gatyáján  kívül 
mást  nem  szerzett  magának,  de  téli  napokban  keve- 
sebbet fázik-e  ?  Nem  panaszkodik,  mert  tudja  száza- 
dok óta,  hogy  szavának  hatása  nincsen,   de  azért  ke- 

Ycsebbet  érzi-c  a  terheket,  melyek  vállait  nyomják? 
kevesebb  fájdalommal  válik-e  meg  fiától,  ha  az  a  katona- 
ság soraiba  állíttatik,  míg  nemes  uzomszédának  gyermeke 
csak  agaraival  gyakorolja  bátorságát  jobbágya  vetéscin  ? 

—  Ön  a  nép  között  cl  —  szólt  a  főispán  nyu- 
godtan —  de  higye  el,  e  részben  mégis  csalódik. 
Magyar  parasztokat  ismerek,  kik  a  világ  akármely 
földmívelő  osztályával  a  jólétre  nézve  kiállják  az 
összehasonlítást. 

—  Igen,  de  hát  ezen  egyeseken  kívül  nem  lakik-e 
senki  e  hazában,  nem  laknak-e  a  magyar  parasztokon 
kívül  mások  is  országunk  határai  között,  kik  nem  ke- 
vésbbé  hontársaink,  kik  nem  kevésbbé  igényelhetik 
figyelmünket  ?  Nézzen  excellentiád  e  megye  orosz 
népségére.  Rongyosan,  éhségtói  beesett  halvány  ar- 
ozokkal  látjuk  c  szerencsétleneket  harmincz  faluban, 
s  mi  történt  eddig  e  faj  jobbléteért  s  fölvilágosítá- 
sáért?  Mi  történt,  hogy  e  népet  nemzetünkhöz  kös- 
sük, hogy  belőlök  magyarokat,  hogy  belőlök  e  hon 
hív  polgárait  neveljük? 

—  Önnek  igaza  lehet  s  a  nemzet  talán  nem  sokára 
át  fogja  látni  való  érdekeit  —  monda  a  főispán,  — 
de  mit  tehet  megváltoztatására  a  megyei  tisztikar? 
mit  tehetek  én? 

—  Sokat,  igen  sokat,  kegyelmes  uram!  —  monda 
a  jegyző  lelkesedve.  —  A  nemesség  megyei  rend- 
szerével sánczokat  épített  maga  körül,  melyek  mögött 
kiváltságait  századokon  keresztül  védelmezni  tudta  a 
törvények  ellen  is.  De  ha  már  ez  állapotot  változ- 
tatni nem  akarjuk,  e  sánczok  mögé  miért  nem  vesz- 
szük  be  a  népet  is  ?  Azon  szerkezet,  mely  elég  erős, 
hogy  nekünk  szabadságunkat  megtartsa,  oly  gyenge 
volna,  hogy  vele,  ha  akarjuk,  a  népet  elnyomástól 
sem  őrizhetnők  meg?  A  tisztviselőknek  befolyása  ha- 
zánkban óriási.  Nézze  excellentiád  Veszősy  járását  s 
hasonlítja  össze  a  többiekkel.  Ott  a  lealacsonyító  bot- 
büntetés megszűnt,  a  kisebb  gonosztévők  számára 
egészséges    fogház    épittetctt,    a   gyermekek   iskolába 

küldetnek,  a  közmunka,  mert  rendezettebb,  könnyeb- 
ben viseltetik  el,  s  mindez  egy  ember  befolyása  által, 
mindez,  mert  Veszősy  átlátá,  hogy  oly  országban, 
hol  a  nép  a  törvények  által  eléggé  pártolva  nincs,  a 
tisztviselő  hivatásának  meg  nem  felelhet,  ha  hivatalos 
kötelességein  kívül  emberi  kötelességeit  nem  teljesíti. 
Oh  vegye  kegyelmes  uram  pártolása  alá  e  szegény 
népet,  használja  befolyását  arra,  hogy  e  megyében 
oly  tisztviselők  választassanak,  kik  nagy  hivatásukat 
megértik,  s  nevét  áldás  fogja  követni,  minőt  soha 
főispán  nem  szerzett  magának  e  hazában. 

Marosvölgyi  nem  tartozott  azok  közé,  kiket  né- 
hány magas  elvek  hangoztatása  által  megnyerni  könnyű. 
Bizonyos  magasságról  tekintve,  az  emberek,  nemcsak 
anyagi,  hanem  szellemi  szempontból  is,  mind  oly 
kicsinyeknek  látszanak,  s  ritka,  ki  ily  helyzetben  elég 
önbecsülést  érez  keblében,  hogy  az  egész  emberi 
nemre  általános  megvetés  nélkül  tekintsen.  De  volt  a 
jegyző  szavaiban  valami  oly  meleg,  oly  meggyőző, 
mi  a  hallgatót  akaratlanul  meghatá.  Midőn  Tengelyi 
kitárva  keblét,  azt,  mi  lelkének  annyi  éveken  át  fájt, 
egyszerű  szavakban  elmondá :  a  főispán  nem  érzett 
erőt  kétkedésre,  s  a  sóhaj  nem  vala  színlett,  melylyel 
monda:  —  Volna  bár  igaza,  s  függne  tőlem,  hogy  a 
népnek  az  lehetnék,  mi  lenni  akarok. 

Tengelyi  észrevéve  e  hatást,  melyet  szavai  a  fő- 
ispánra tettek,  s  még  inkább  lelkesülve  folytatá.  — 
—  S  nem  függ-e  hát  excellentiádtól  ?  A  megye  mos- 
tani tisztviselői  között  is  vannak  becsületes  emberek. 
Nem  szükség,  hogy  megnevezzem,  a  kegyelmes  úr 
ismeri  őket  ép  úgy,  mint  Réty,  Krivér,  Nyúzó  s  annyi 
másnak  alávalósága  titok  nem  lehet  előtte.  Tüntesse 
ki  azokat,  lépjen  föl  nyíltan  emezek  ellen,  keresse 
fel  azon  embereket,  kik  mint  Édcsy,  szolgálattól  el- 
kedvetlenedve visszavonulták,  vagy  azt  szerénységből 
nem  keresek.  Higye  el  excellentiád,  megyéje  gazdag 
szép  jellemű  férfiakban,  s  Taksonyt  boldog  nép  fogja 
lakni  kormánya  alatt. 

—  Igen,  barátom !  ha  helyzetemben  azt  tehetném, 
mire  szivem  int,  ha  az,  kinek  kezében  legtöbb  fonal 
egyesül,  melyen  a  közdolgokat  látszólag  vezetheti, 
nem  volna  ép  ezáltal  inkább  le  is  kötve  másoknál. 
Nem  csak  a  művész,  de  az  is,  ki  a  gyakorlati  é'etrc 
fordítja  munkásságát,  sokszor  kénytelen  lemondani 
legszebb  eszméjéről,  mert  az  anyag,  melylyel  dolgo- 
zik, nem  alkalmas  eszményének  valósítására. 

—  De  vajon  a  művész  azért  nem  fárad-e  legalább 
eszményének  valósításán,  nem  áll-e  ott  sokszor  évekig 
márvány  sziklája  előtt,  izzadó  homlokkal  dolgozva 
kemény  anyagán,  míg  gondolatát  legalább  megköze- 
lítheté?  s  nem  ez-e  feladatunk  a  gyakorlati  életben, 
a  politika  terén  is,  hol  ideáljait  talán  senki  sem  érte 
még  utói,  de  hol  a  haladásnak  még  a  lehetősége  is 
megszűnt,  ha  senki  vágyaival  a  létező  viszonyokon 
túl  menni  nem  mer,  ha  senki  oly  cízélokat  nem  tűz 
ki  magának,  melyeknek  elérése  majdnem  lehetlennek 
látszik?  S  e  vágy,  melyet  excellentiád  kimonda,  nem 
tartozik  azok  közé,  melyeknek  kielégítése  lehetetlen. 
Mondja  ki  tisztán  akaratát,  s  a  követők  nem  fognak 
hiányzani.  Nem  a  honszeretet,  hanem  kitüntetési  vágy, 
félelem,  az  engedelmesség  megszokása  teszi,  hogy 
egész  seregek  egy  hősként  küzdenek.  A  polgári  pá- 
lyán a  legnemesebb  dolgok  néha  szinte  olyanok  által 
eszközöltetnek,  kik  személyes,  soksTor  aljas  czélok 
után  törekszenek.  A  hatalom  legboldogítóbb  része 
épen  az,  hogy  aljas  indulatokat  is  nemes  czélokra 
használhat,  s  azon  szolgai  lelkekből,  kik  minden  fel- 
sőbbségnek hízelegnek,  a  közjó  eszközeit  csinálhatja. 
Ha  Nero  Antoninként  czélul  a  birodalom  boldogítá- 
sát  tűzi  ki,  azok  között,  kik  aljas  örömeinek  eszközei 
voltak,  nem  találtattak  volna-e  akárhányan,  kiket  most 
a  legerényesebb  férfiak  között  említenénk?  Higye  el 
kegyelmes  uram,  a  hatalomnak  soha  sem  hiányzanak 
követői,  legkevésbbé  akkor,  ha  nemes  czélokat  tűz  ki 
magának. 

—  Ön  megfeledkezik  helyzetemről ;    Réty,    Krivér, 

azon  emberek,  kiknek  hivatalban  maradását  ön  leg- 
károsabbnak  tartja,  —  magam  más  nézetben  vagyok  — 
tévé  hozzá  a  gróf,  ki  magát  soha  annyira  elragad- 
tatni nem  engedé,  hogy  állásáról  megfeledkeznék,  — 
épen  azok,  kik  e  megyében  politikai  nézeteimnek 
ístápjai ;  el  lehet-e  hagynom  őket  ? 

—  Kegyelmes  uram,  sokkal  inkább  ragaszkodom 
saját  meggyőződésemhez,  semhogy  azt,  mit  mások  esz- 
méik létesítéseért  tesznek,  nem  méltánylanám ;  de  a 
buzgóság,  melylyel  meggyőződésünknek  minmagunkat 
föláldozzuk,  terjedhet-e  annyira,  hogy  annak  mások 
szerencséjét,  jólétét,  biztosságát  föláldozzuk,  főkép  ha 
azok  politikai  küzdelmeinkben  részt  nem  vehetnek,  ha 
iránta  egészen  közönyösek?  Jól  tudom,  azon  véle- 
ményszinezet,  mely  rokonszenvemet  birja,  nem  cse- 
lekszik máskép,  de  az,  mi  rossz,  jobbá  válik-e,  ha 
többek  által  követtetik  el  ?  A  népnek  mi  köze  poli- 
tikai küzdelmeinkhez  ?  Kizártuk  minden  befolyástól, 
meg  szabad-e  őt  fosztanunk  azon  nyugalomtól  is, 
melyre,  ha  már  kiskorúnak  nyilvánítottuk,  igénye  van  ? 
Ha  már  minden  jogokat  meg  kellé  tagadnunk  tőle, 
meg  kell-e  tagadni  tőle  az  igazságot  is,  midőn  annak 
kiszolgáltatását  olyanokra  bízzuk,  kik  politikai  küz- 
delmeinkben mellettünk  állnak,  de  kiknek  aljasságáról 
magunk  is  meg  vagyunk  győződve.  Kegyelmes  uram! 
a  nép  nem  vesz  részt  politikai  életünkben,  minek 
szenvedjen  győzelmeink  miatt? 

Marosvölgyi  egy  ideig  hallgatott.  —  Higye  el  ön  — 
szólt  végre  érzékenyebb  hangon,  mint  minőn  őt  évek 
óta  valaki  szólni  hrJlá,  —  én  mélyen  tisztelem  ar, 
érzeményeket,  melyeket  kimondott.  Ha  helyzetemben 
volna,  látná,  hogy  vannak  dolgok,  nemesek,  szépek, 
de  melyeknek  létesítései  egy  ember  erejét  felülmúlják. 
Ha  van  befolyásom  a  megyében,  az  csak  azon  kis 
népszerűségemnek  köszönhető,  melyet  hivatalosko- 
dásom  által  szereztem  ;  s  ha  ma  követem  tanácsát,  e 
népszerűségnek  holnapig  vége  van. 

- —  A  népszerűségnek.  Igen,  keg}'elmes  uram,  min- 

dcn  társaságnak  megvan  népszerűsége  is,  a  zsivány-* 
bandától  Rómáig ;  hol  emberek  valami  czél  körül  egye- 
sülnek, ki  e  ozéh  tetteivel  előmozdítja,  ki  az  elfoga- 
dott elvek  mellett  leghangosabban  nyilatkozik  s  küzd, 
elismerést  talál  társai  között,  tapsra,  koszorúkra,  dia- 
dalokra számolhat.  De  hát  e  nemességen  kívül,  mely 
gyüléstermeinket  tölti,  nem  lakik-e  senki  e  határok 
között?  A.Z  éljenek  felett  nincs-e  semmi,  mi  után  ne- 
mes szivnek  vágyódnia  lehetne?  És  a  népi  Azon 
milliók,  melyek  hallgatva  körültünk  állnak,  e  roppant 
sokaság,  mely  jótevőinek  most  csak  csendes  fohászok- 
ban hálálhatja  meg  fáradalmait,  de  mely,  ha  napja 
eljövend,  hangosabban  kiáltandja  bajnokainak  nevét, 
mint  Magyarország  egész  kortessercge  együttvéve  — 
nem  érdemli-e,  hogy  értté  fáradjunk? 
Itt  a  szólót  távol  éljen  szakítá  félbe. 

—  Kegyelmes  uram,  az  éji  zene  közéig,  én  me- 
gyek ;  excellentiádat  tisztelgők  fogják  környékezni, 
taps  és  éljenek,  a  közszeretetnek  leghangosabb  és 
legsemmitjelentőbb  kitörései.  Bocsássa  meg  a  nyílt- 
ságot, melylyel  szóltam,  s  ne  feledje  el  a  nagy  cso- 
port között,  mely  körülfogandja,  hogy  mindé  zaj, 
mindé  lárma,  mindezen  lelkesedés  csak  itt  a  megye- 
ház közelében  hallható.  A  nép  csak  némí<  hálával 
fizet,  de  áldásai  felhatnak  az  égbe  s  ha  e  hazának 
jövője  van,  az  nem  azokból  fogja  választani  nagy  fér- 
fiait,  kik  most  leginkább  megtapsoltattak. 

Tengelyi  meghajtá  magát.  A  főispán  megszorítá 
kezét,  s  miután  kiment,  sóhajtva  néze  utána. 

—  Mit  mond  kegyelmes  uram  —  szóla  a  titoknok, 
ki  most  bejött,  —  nem  volt  igazam?  Ez  az  ember 
nem  hasonlít  a  többiekhez,  nem  ide  való. 

—  Mondja,  hogy  Magyarországban  sehová  sem 
való  —  szólt  Marosvölgyi,  s  ezzel  az  ablakhoz  állt, 
honnan  már  a  közelgő  mécsek  világa  terjede  el  szo- 
bájában. 

A  mécsek  eloltattak,  a  főispán  vacsorája  után  vissza- 
vonult s  minden  nyugodt  vala  ismét  Porvárnak  utczáin, 
csak  az  egyes  tanyákon  —  hol  a  kortesek,  hogy  külső 
befolyástól  megőriztessenek,  zárva  tartattak  —  hallat- 
szott néha  egyes  rekedt  hang,  mely  félig  álmában 
Bántornyi  vagy  Réty  nevét  kiabálta.  E  gyönge  zajon 
kívül  nem  volt  semmi,  mi  az  idegent,  ha  a  városon 
átment,  az  óriási  vajúdásokra  intené,  melyek  között 
Taksony-megye  új  tiszti  karát  megszül endi.  Ezen 
csendnek  egyik  főoka  abban  kereshető,  hogy  eddig 
csak  Bántornyi  kortesei  szállták  meg  a  várost,  s  így 
egyes  párviadalokon  kívül,  melyek  a  magyar  nemes- 
ség bajnoki  természeténél  fogva  ugyanazon  párt  em- 
berei között  is  néha  előfordulnak,  nagyobb  csatára 
még  alkalom  nem  nyílt.  Réty  emberei,  mi  az  erősebb 
pártnak  nem  ritkán  szokása,  csak  a  választás  reggelén 
valának  megjelenendők  s  addig  kis  állomásokban  kö- 
zelgtek  a  nagy  ütközet  színhelyéhez,  inkább  bizto- 
sítva így  az  elcsábítás  ellen,  s  több  hatást  Ígérve,  ha 
egyszeri  föllépésök  az  ellenfélt  meglependi. 

Menjünk  e  tanyák  egyikéhez,  mely  mintegy  másfél 
órányira  Porvártól  Réty  egyik  jószágán  üttetett  fel, 
s  hol  most  jó  ismerőscinket,  kiket  már  Réty  házánál 
látánk,  a  sz.-vilmosi  háromszáz  bajnokot  találhatjuk. 
Kis  vendégfogadó  ez,  minőt  alföldünkön  százat  lát- 
hatunk, hol,  he  saját  számunkra  nem  találunk  is  szo- 
bát, legalább  az  istálló,  melybe  lovainkat  beköthetjük, 
nem  mindig  hiányzik,  s  hol  az,  ki  valamit  magával 
hozott,  s  kést,  villát  hozott  hozzá,  hogy  megehcsse, 
jól  is  lakhatik.  Az  istálló  s  a  nagy  állás,  mely  a  ven- 
dégek kényelmére  fris  szalmával  hintetett  be,  telve 
nemességgel.  Pennaházy  jegyző,  a  csapat  vezetője, 
gondosan  bezárva  az  udvart,  hogy  senki  el  ne  szökhessek, 
a  zsidó  korcsmáros  ágyát  foglalta  el,  míg  a  zsidó 
maga  családjával  azon  egy  szobának  padozatán  hever. 

A  vendégfogadó  csendes,  mintha  semmi  idegen  nem 
volna  falai  között,  csak  a  csapszékben  látunk  meg 
világot.  E  tágas  szobában,  melynek  falait  néhány,  a 
füst  által  elbarnult  rézmetszeten  kívül  e  nagy  alka- 
lomnál egyes  hazafiúi  fölirások  ékesítik,  s  melynek 
szögletében  a  párt  zászlói  állíttattak  föl,  két  embert 
találunk,  kik  gyönge  mécs  világítása  mellett,  félig 
suttogva  egymással  szemközt  ülnek. 

E  beszélgetők  egyikében,  ki  az  ajtóval  átellenben 
ül,  az  üveges  zsidót  ösmerjük  meg,  kit  utószor  Ten- 
gelyi házában  látánk.  A  másik,  ki  épen  pipára  gyújt, 
előttünk  még  ismeretlen  ;  de  ki  Taksony-megye  töm- 
löczében  ezen  húsz  év  alatt  valamikor  megfordult, 
hihetőkép  első  tekintetre  tudná,  hogy  Sz.-vilmosi 
János  úr,  vagy  közönségesebb  nevén  mondva  Czifra 
Jancsival  találkozott;  sem  az,  hogy  a  tömlöczöt  olyan- 
kor látta,  mikot  Czifra  benne  nem  volt,  sem  az,  hogy 
őt  egyszer  látva,  képét  ismét  elfeledi,  nem  tartozván 
a  valószinűségek  közé. 

Nem  vagyok  barátja  Lavater  tanának,  sőt  midőn  e 
világon  annyi  ok  van,  mi  az  embert  embertársai  ellen 
igazságtalanná  teszi,  szinte  félek  e  tudománytól,  mely 
bizonyos  alakú  orrt,  szemet  vagy  szájt  egyes  rossz 
tulajdonságok  bizonyos  jelének  hirdetve,  a  szeren- 
csétlent, kinek  a  természettől  ép  ily  alakú  arczvona- 
lak  jutottak,  minden  vétke  nélkül  az  emberek  gyanus- 
kodásainak  teszi  ki ;  de  van  valami  az  emberi  arcz 
kifejezésében  mégis,  egy  leírhatatlan,  de  mindeni- 
künkre egyiránt  ható  kifejezés,  mi  bizodalomra  vonz 
vagy  visszataszít,  szeretetet  vagy  borzalmat  gerjeszt 
már  első  tekintetre  is.  A  tavasz  meleg  s  az  ősz  hideg 
napjai,  vagy  a  nyári  fergeteg,  nem  vonulnak  át  föl- 
dünkön a  nélkül,  hogy  nyomokat  ne  hagynának  magok 
után,  s  az  emberi  arcz  hogyan  ne  tartaná  meg  azon 
érzelmek  és  szenvedélyek  benyomását,  melyek  rajta 
átmentek?  s  így  Czifra  arczán  is  olvasható  betűkkel 
vala  feljegyezve  jelleme.  Alacsony  homloka,  melyet 
inkább    szenvedélyek,    mint  az    idő    vont   redőkbe,    a 

borzas,  orra  tövénél  összefolyó  szemöld,  a  szürke 
nyugtalan  szem  b'zonytalan  tekintete,  melyben  a  go- 
nosztévő félelme  s  vadsága  párosult,  kiálló  állcsontjai 
s  a  halvány  arcz  félig  eltakarva  őszülő  haja  s  szakálla 
által,  oly  egészet  képezének,  mely  előtt,  ha  scorbut- 
ban  földagadt  kékes  ajkait  hozzá  veszed,  borzadnod 
kellé,  főkép  ha  az  izmos,  majdnem  a  szabálytalan- 
ságig erős  tagogat  tekintve  az  anyagi  erőt  látád, 
melylyel  ez  ember  a  természettől  megajándékoztatott. 

—  Ej,  ej  —  szóla  a  zsidó  fejcsóválva  —  ki  hitte 
volna,  hogy  kend  még  úgy  maga  jó  kedvéből  is  elmegy 
a  vármegyeházhoz  ? 

—  Mikor  az  ember  nemes  ember,  s  hívják  — 
szólt  a  másik  nevetve  —  s  úgy  tekintetes  úr  módjára 
mehet  el,  az  egészen  más  dolog.  Eleget  laktam  a 
vármegyeházat  alól,  fent  sokkal  szebb. 

—  Mégis  talán  jobb  volna,  ha  kend  inkább  nem 
menne,  ki  tudja,  ott  sokan  vannak,  kik  ismerik,  a 
várnagy,  a  hajdúk,  még  valami  baja  lehetne. 

—  Bajom  ?  ördögadta !  ki  merne  bántani  egy  sz.- 
vilmosi  nemes  embert?  —  szólt  a  másik  az  asztalt 
öklével  verve.  —  Ep  azért  megyek,  hogy  megismer- 
jenek. Majd  ha  föl  s  alá  mehetek  a  pitvaron,  s  az 
az  átkozott  tömlöcztarló,  ki  annyit  boszantott,  látja, 
hogy  én  nemes  ember  vagyok  s  ő  mégis  mindössze 
haszontalan  paraszt,  tudom  boszankodik.  A  világért 
sem  maradnék  el,  csak  hogy  haragjokat  lássam,  s  ha 
egyik  nem  veszi  le  előttem  süvegét,  kicsapom  pipáját 
szájából. 

—  Ej  beh  jó  dolog  I  —  sóhajtott  a  zsidó  —  ha 
az  ember  nemes  lehet. 

—  Bizony  jó,  Jancsi  —  viszonzá  a  másik  megelé- 
gedéssel pödörgetve  bajszát  —  főkép  az  ilyenfélének, 
mint  én.  Mikor  baj  támad  s  az  ember  gyanúba  keve- 
redik, ha  százszor  ártatlan,  mindjárt  elviszik  a  megye- 
házhoz, le  a  tömlöcébe,  vasat  rá  s  aztán  várhat,  míg 
baja  fölkerül.  A  nemes  ember  azalatt  szabadon  jár, 
két  három  esztendőt  megnyer,  s  ha  épen  tovább  állni 

nem  akar  &  ítélet  után  bekerül  is,  legalább  verést 
nem  kap,  s  ha  sok  atyafisága  van,  valami  szolgabíró- 
nál konyhás  rabbá  lesz.  Ej  Jancsi,  az  a  voks  beh  jó 
dolog,  s  ha  még  meggondolja  az  ember,  hogy  nem 
kerül  semmibe! 

A  zsidó,  ki  azalatt  késével  az  asztalt  bökdösé, 
keserű  tekintetet  vete  a  szólóra.  —  Kend  menkő 
ember,  Czifra,  de  vigyázzon  magára,  ha  Viola  meg- 
tudná, hogy  minap  a  tiszteletesnél  kend  szólott  be, 
minden  nemessége  mellett  sem  szeretnék  bórében 
lenni. 

A  zsivány  késéhez  nyúlva  dühösen  nézé  a  szólót.  — 
Zsidó!  ne  tréfálj  velem,  mert  bizony  —  A  zsidó 
felugrott ;  pillanatig  csend  lőn.  —  Már  hogy  bolon- 
dozhatik  kend  így  ?  —  szólt,  ismét  visszaülve  szé- 
kére —  csak  nem  fog  megölni,  mert  veszedelmére 
emlékeztetem?  mikor  ön  füleimmel  hallottam  Violától, 
hogy  annak,  ki  a  tiszteletesnél  betört,  szétzúzza  fejét, 
ha  tulajdon  testvére  volna  is. 

—  ^gcn,  de  nem  fogja  megtudni  —  szólt  a  másik 
nyugodtabban  —  vagy  talán  észrevetted,  hogy  Viola 
rám  gyanakszik? 

—  Nem,  de  —  — 

—  Vagy  talán  el  akarsz  árulni  ?  —  szólt  ismét 
késéhez  kapva.  —  Zsidói  nem  tudja  senki  más,  mint 
te,  hogy  a  tiszteletesnél  voltam,  és  ha  —  — 

—  fij  Czifra  —  válaszolt  az  üveges,  midőn  széké- 
vel ismét  visszavonult  —  kend  valóságos  bolond,  mi 
közöm  nekem  Violához  és  a  tiszteleteshez  ?  Nem  va- 
gyunk-e mi  barátok?  ki  adta  el  minap  is  a  szürkét, 
melyet  a  Tiszán  túl  szerzett  kend?  és  a  süldőt,  tíz 
forint  harmincz  krajczárt  adtam  érte. 

—  Akkor  is  megcsaltál  —  vágott  közbe  a  másik,  — 
egy  süldő  tíz  forint  harmincz  krajczár! 

—  Ha  nem  hiszed,  kérdezd  meg  a  mészárost,  kinek 
eladtam. 

—  Igen,  hogy  azután  hurokra  kerüljek?  Tudjuk, 
tudjuk;  de  Isten  neki,    néked  csalnod  kell,  zsidó  ter- 


mészeted.  A  tiszteletes  háztöréséről  pedig  ne  szólj, 
még  Istenednek  se  ;  máskép  Viola  megtudhatja,  csak 
most  ne  szólj,  később  beszélhetsz  a  mennyit  tetszik, 
mostanhoz  egy  hónapra  Violát  fölakasztják. 

—  Ah  I  hogy-hogy  ?  —  szólt  a  zsidó  ismét  közelebb 
tolva  székét. 

—  Hát  minap  mibe  múlt,  hogy  el  nem  fogták? 
Ha  czimboráinak  valamelyike  a  viczispán  szérűs  kertjén 
tüzet  nem  rak,  most  függne. 

—  Igaz,  igaz  —  szólt  a  zsidó  —  talán  bizony 
kend  csinálta  az  illuminatiót  ? 

—  Én  ?  —  viszonzá  villogó  szemekkel  a  zsivány  — 
van-e  valaki  a  világon,  ki  őt  úgy  gyűlöli,  mint  én  ? 
Viola  még  gyerek  volt,  az  utczákon  futkosott,  s  ha 
pajtásaimmal  bejöttem  a  faluba,  kályha  mögé  bujt, 
mikor  én  már  egész  bandával  jártam  a  vármegyében, 
és  most  ördögadtát  —  szólt  az  asztalra  csapva  öklé- 
vel —  csak  látnád,  hogy'  parancsol !  Mikor  a  tömlöcz- 
ből  kiszabadultam  és  pajtásaimmal  ismét  összecsaptam, 
kí  lett  volna  akkor  az  igazi  fő  ember?  ki  más  mint 
én,  Czifra  Jancsi,  ki  őket  esztendőkig  vezettem,  ki  a 
Tisza  mentében  minden  szeget-lyukat  ismerek,  s  vala- 
mennyi csikós  s  gulyásnak  jobban  parancsolok  mint 
urok.  De  persze  nekik  más  ember  kellett.  Violát  már 
köztök  találtam,  a  furfang,  ki  mint  az  asszony  min- 
den csepp  vértől  reszket  s  minden  gyerek  sirásán 
elsajnálkozik,  nekik  inkább  tetszett  s  hallgatnom  kel- 
lett, hacsak  főbeüttetni  nem  akartam,  ó  parancsol, 
én  engedelmeskedem,  de  majd  meglátjuk,  ki  lakomáz 
utoljára. 

—  Igazsága  van  kendnek  —  szólt  a  zsidó,  a  pálin- 
kás palaczkot,  mely  közöttök  állt,  feléje  tolva  — 
szinte  nevetséges,  hogy  ily  embernek  Viola  paran- 
csoljon. 

—  Igen  —  monda  a  másik,  nagyot  hörpintve  a 
palaczkból  —  és  még  hogy'  parancsol  1  Minap  egy 
parasztnak  ökrét  hajtottam  el  a  mezőről ;  mikor  meg- 
tudta, szörnyű    káromkodások    közt    parancsol á,   hogy 


hajtsam  vissza,  mert  szegény  embernek  kárt  tenni  nem 
szabad.  Mikor  tavaly  egy  zsidót  lőttem  agyon,  azt 
mondta,  ha  még  egyszer  teszem,  főbe  lő.  Majd  meg- 
látjuk, kinek  szemét  vágja  ki  előbb  a  varjú ;  nem  jó 
annak,  kinek  Czifra  boszút  esküdött. 

—  Most  értem  —  szólt  a  zsidó  —  hát  kendtől 
tudta  meg  a  teins  szolgabíró  út  minap,  hogy  Viola 
Tiszarétre  jő? 

—  Hallgass  zsidó ;  s  ha  tőlem  tudta  volna  meg, 
mi  közöd  hozzá? 

—  Igen  —  monda  a  zsidó,  székét  az  asztalhoz 
közelebb  tolva  suttogó  hangon  —  de  én  tudnék  alkal- 
mat, hogy  Violán  kemény  boszút  állhatnál  s  egyszer- 
smind szép  pénzt  is  szerezhetnél  magadnak  — 

—  Halljuk  1  —  ordított  a  zsivány,  egyszerre  kortes 
szerepébe  esve,  hogy  szintén  rengtek  a  ház  falai. 

—  Hallgasson  kend  —  szólt  az  üveges  megfogva 
kezét  —  hisz  föllármázza  az  egész  házat.  —  A  zsidó 
fölkelt  s  az  ablakhoz  menve  kinézett  az  udvarra, 
midőn  mindent  nyugodtan  látott,  ismét  székére  ülve, 
tovább  szólt;  —  Kend  minapi  fáradságáéit  a  tisztele- 
tes házánál  nem  kapott  semmit? 

—  Átkozott  zsidó  —  szólt  a  másik  mérgesen  — 
ismét  erről  szólsz. 

—  Legyen  kend  nyugodtan,  én  huszonöt  forintot 
szerzek  kendnek. 

—  Huszonöt  forintot?  —  szólt  hasonlóan  suttogva 
a  másik  —  s  ugyan  hogy'  ? 

—  Ha  kendnek  bátorsága  van. 

—  Bátorság?  szólt  Czifra,  szemeit  társára  füg- 
gesztve. 

—  Tudjuk,  tudjuk,  hát  jól  vigyázzon :  az  Írások, 
melyekhez  minap  nem  jutott.  Tengelyi  uramnál  van- 
nak — 

—  Jó,  hogy  tudom  I 

—  Csendesen,  csendesen,  a  nagy  vasládában  tartja, 
onnét  kend  nem  veszi  ki  erővel,  ha  én  nem  nyitom 
fel.    De    látja    kend    —    s    itt    a    zsidó,    mellényéből 

rongyba  takarva  két  kulcsot  vett  ki  —  a  láda  kulcsai 
nálam  vannak,  a  szoba  kulcsát  is  magammal  viszem 
és 

—  Átkozott  zsidó  —  szólt  a  másik  s  csúnya  arczát 
nevetés  ferdíté  el  még  inkább  —  már  hogy  szerezted 
e  kulcsokat  ? 

—  Megnéztem  a  ládát,  megismertem,  hogy  a  por- 
vári  vásáron  egy  ismerősömtől  vették,  attól  kaptam  a 
kulcsokat.  A  nótárius  restauratión  van,  minden  baj 
nélkül  megtörténhetik  az  egész. 

—  Add  ide  —  szólt  a  zsivány,  —  hadd  nézzem 
meg- 

—  Nem  adom  én.  —  Czifra  fölugrott,  s  kiragadva 
kezéből  a  kulcsokat,  mellényébe  dugá. 

—  Így,  most  nincs  is  szükségünk  rád ;  elvégzem 
én  azt  magam  is  — 

—  Ne  bolondozzék  kend  —  szólt  a  másik,  —  mit 
csinálna  a  kulcsokkal  ? 

—  Hát  bemennék  —  szólt  nevetve  a  zsivány  — - 
s  huszonöt  forintod  helyett  az  egész  száz  forintot 
megszerezném!  úgy  is  tudom,  annyit  kapsz. 

—  Ej,  ej,  Czifra,  bch  okos  ember  kend ;  de  ugyan 
tudja-e  hát  a  lakat  mesterségét?  Pénzládát  nem  úgy 
csinálnak,  hogy  azt  minden  bolond,  kinek  kulcsa  van, 
felnyithassa,  ha  a  fortélyt  nem  ismeri,  egy  esztendeig 
ott  állhat  mellette. 

—  Micsoda  fortélyt? 

—  De  Czifra  bácsi,  azt  nem  oly  könnyen  fogja 
megtudni. 

—  Mondd  meg  zsidó  —  szólt  a  zsivány  felemelve 
öklét  —  mert ! 

—  Ne  lármázzék  kend,  adja  <^issza  a  kulcsokat ; 
jöjjön  szépen  velem  s  a  huszonöt  forint  meglesz. 
Kendnek  más  dolga  nincs,  mint  hogy  a  ház  előtt  strá- 
zsáljon s  ha  baj  történik,  például  Viola  jár  ott  vagy 
más  valaki,  segítségemre  jöjjön. 

—  De  huszonöt  forint  1  —  Semmirevaló,  száz  forin- 
tot kapsz  s  nékem  csak  huszonötöt  Ígérsz  I 

—  De  ki  megy  be  a  házba?  ki  szerezte  meg  a 
kulcsokat  ?  huszonöt  forint  sok  pénz,  két  tinó  ára. 

—  Felezzünk  —  adj  ötven  forintot  s  elmegyek. 

—  Nem  lehet  —  szólt  a  zsidó  fejét  vakarva  — 
csak  a  kulcsokért  tíz  forintot  adtam. 

—  Ha  nem  lehet,  jól  van ;  én  bemegyek  a  restaura- 
tióra  s  te  menj  imádkozni  a  zsinagógába. 

—  Add  ide  a  kulcsokat  —  szólt  a  zsidó  nyugtala- 
nul, —  majd  találok  én  magamnak  mást. 

—  A  kulcsokat  magamnál  tartom  —  válaszolt  a 
zsivány  nevetve  —  ha  más  pajtás  kell,  keress  magad- 
nak más  kulcsokat  is. 

—  Jól  van  hát,  legyen  negyven  forint,  s  add  ide 
a  kulcsokat. 

—  Ötven  vagy  semmi. 

Miután  e  vitatkozás  egy  ideig  tartott,  a  zsidó 
Czifrával  kezet  csapott,  egyszersmind  ennek  kivánata 
szerint  tíz  forint  előpénzt  adott  s  mindketten  felvéve 
bundáikat  útra  készültek. 

—  Menjünk  el  mindjárt  —  szólt  a  zsidó  az  ajtó 
felé  haladva,  —  ha  a  hadnagyok  felébrednek,  léged 
nem  eresztenek  el. 

—  Igazság  —  szólt  Czifra,  a  palaczkban  meg- 
maradt pálinkát  felhajtva  —  mint  a  marhát  a  vásárra, 
úgy  viszik  az  embert  restéi  lati  óra. 

A  két  alak  eltűnt  s  csendes  lőn  a  szobában,  hol  a 
mécs  erősebben  lobogva  végéhez  közelge.  Miután  a 
távozók  léptei  elhangzottak,  a  bundák  s  szűrők  hal- 
maza alól,  mely  a  csapszék  egyik  szegletében  feküdt, 
egyszerre  Peti  czigány  fekete  arcza  merült  fel.  Ki- 
fáradva a  végtelen  muzsikálástól,  melylyel  a  kortesek 
hosszú  lakomáját  füszerezé,  a  barna  hegedűs  pár 
órával  előbb  az  egyik  pad  alá  vonult,  s  itt  eltakarva 
a  padra  vetett  szűrök  által,  boldog  álomba  szende- 
rült, melyből  csak  Czifra  s  a  zsidó  beszélgetése  által 
ébresztetett  fel.  —  A  czigány  véletlen  rejtekében 
végig  hallá  beszélgetésüket  s  most  midőn  távozások- 
ról biztos  vala,  kimászva  padja  alól,    nyakába  akasztá 

bundáját  s  a  mécset  eloltva  kilopódzott  a  szobá- 
ból. Kevés  perczczel  később  künn  a  mezőn  talál- 
juk őt,  hol  szokása  szerint  fütyörészve  nagy  lép- 
tekkel siet  Szt.- Vilmos  felé. 


XIV. 

A  regények,  mint  mondják,  korunk  hősköltemé- 
nyei, s  ha  a  régiek  utánzása  nem  ellenkeznék  el- 
veimmel, Virgil  első  sorával  kezdhetném  fejezetemet : 

Fegyvereket  s  a  férfit  énekelem  stb.  stb. 

Elbeszélésünk  a  tisztújítás  előestvéjéhez  jutott.  Por- 
váron négyezer  nemes  lélek  jár  föl  s  alá.  A  külön- 
böző pártok  egyes  csapatokban  többször  találkoznak, 
•  caetera  quis  nescit»,  mint  Ovid  mondja.  A  szabad 
római  népnek  augurjai  soha  bot  nélkül  a  jövőről  nem 
határoztak,  ki  nem  látná  által,  hogy  midőn  mi  magya- 
rok új  tisztikart  választva,  hazánk  egyes  részeinek 
jövőjéről  határozunk,  szintén  bothoz  nyúlunk,  ez  csak 
azon  classikus  nevelés  következése,  melyet  iskoláink- 
ban nyerünk.  Hogy  a  levegő  helyett,  melyben  az 
augurok  hadarásztak,  mi  néha  anyagiabb  testeken 
jártatjuk  lituusainkat,  baj  lehet,  de  csak  a  század 
szellemének  tulajdonítható,  mely  minden  dolognak 
leghasznosabb  oldalát  keresve,  a  botokat  is  h  lehető 
legsikeresebb  módon  akarja  alkalmazni.  Ez  történt 
azon  napon,  melyhez  elbeszélésünkkel  értünk.  Por- 
váron is.  Hallottunk  egy  tiszteletreméltó  s  elég  köp- 
czös  ispánról,  ki  eddig  politikával  nem  foglalatoskod- 
ván, most  midőn  a  Bántornyiak  hadjával  ez  első  tiszt- 
ujításnál  részt  vett,  a  megyei  pártok  állását  kék 
betűkkel  följegyezve  vitte  el  hátán.  Hallottunk  egy 
mérnökről,  ki  mint  honoriator  szavazni  akarván,  a 
hajdankor  szokása  szerint  a  csatamezőn  veretett  lo- 
vaggá, 8  nem  pedig  egy,  hanem  annyi  nemes  kéz 
által,  hogy  maga  is  sokallá  megtiszteltetését.  Voltak 
pápisták    s    reformátusok,    kik    mint    vallásuknak    vér- 

tanúi,  bekötött  fővel  tértek  vissza  családjaikhoz  ;  sőt 
egy  lutheránussal  találkoztam,  ki  arról  panaszkodott, 
hogy  Servetként  futva  az  obscurantismus  elől,  a  hel- 
véteknél csak  azt  találta,  mit  a  rómaiaknál  ki  akart 
kerülni.  De  a  hirlapok,  melyeknek  megyei  levelezői 
a  pártok  állásának  statistikáját  adják,  hihetőkép  szól- 
nak leveretésökről  is,  s  engem  szebb  kötelesség  vár. 
Egy  szívben,  mely  szeretni  tud,  a  költő  többet  talál, 
mint  a  világ  egész  politikájában. 

Első  szerelmünk  kedves  napjai  1  ki  írhatja  le  bol- 
dogságtokat  méltó  ecsettel  ?  ki  mondhatja  el  azon 
fájdalmas  gyönyört,  mely  az  ifjú  lelkét  eltölti,  midőn 
szivét  először  erősebben  dobogni  érzi,  s  keblét  magya- 
rázhatatlan sejditések  s  ki  nem  mondható  vágyak  töl- 
tik el  1  Mint  a  tengert  —  mely  ha  vész  közéig,  hul- 
lámzani  kezd  —  lelkét  nem  ismert  nyugtalanság  ra- 
gadja meg.  Az  árnyékos  erdő,  a  mező  virágai,  barátok, 
a  tudományok,  az  egész  világ  nem  csillapíthatják  a 
zajt,  mely  belsejét  tölti,  s  mégis  oly  boldognak  érzi 
magát,  mint  eddig  soha  életében  I  S  ha  végre  a  vész 
kitört,  ha  minden  vágyát  s  érzelmét  egy  tárgyba  pon- 
tosítva, ifjú  lelkének  egész  hatalmával  egy  kedves 
lényt  fogott  körül ;  ha  egy  asszonyt,  nem,  —  ha  egy 
angyalt  talált,  kit  határtalan  képzetének  kincseivel  föl- 
ruházott, s  leborulva  bálványa  előtt,  minden  gyönyört 
s  bánatot,  mindent,  mi  szörnyű'  s  fenséges  életünk- 
ben, egyszerre,  egy  pillanatban  éreze;  ha  Istennek  s 
elátkozottnak  gondolva  magát,  egy  pillanatban  bánat 
s  örömének  terhe  alatt  lesülyedett,  s  a  mi  keblét 
tölti,  több,  mint  hogy  magába  rejteni,  nagyobb,  mint 
hogy  kimondani  tudná:  ki  találna  szót  ezen  érzelme 
leírására?!  —  —  —  Boldog  napok  teli  bánatokkal! 
Mint  a  nap  lenyugodva  világos  vonalt  hagy  maga 
után  a  láthatár  azon  része  fölött,  hol  eltűnt :  úgy 
hagyjátok  ti  ragyogástok  világos  nyomát  életünkön, 
emléketek  mint  az  elhangzott  dalnak  kedves  vissz- 
hangja szólal  fel,  s  a  szív,  melyet  boldogsággal  töl- 
töttetek, megtartja  kincsének  részét,    mint    az    edény. 

melybe  illatot  zártunk;  de  boldogságtokat  leirni  nem 
fogja  senki ;  egy  sóhaj,  egy  köny  talán,  ez  minden,  a 
mit  adhatunk ;  az  álom  eltűnt  s  az  ébredőnek  nincse- 
nek szinei,  hogy  paradicsomát  másokkal  láttassa. 

A  ki  valaha  életében  szeretett  —  mondják,  vannak 
emberek,  kik  ezt  sohasem  tevék,  s  meggyőződésem 
szerint  csak  ők  átkozhatják  végzeteket,  mely  az  élet 
keserűségeit  megadá  nekik  s  megtagadta  egyedüli 
jutalmát  —  de  a  ki  valaha  szeretett,  képzelheti  az 
érzeményt,  melylyel  Ákos  a  tisztújítás  előestéjén  lo- 
vára ült,  s  Porvár  zajos  utczáit  elhagyva.  Tiszarét 
felé  száguldott.  Már  est  vala,  mikor  Ákos,  a  nélkül, 
hogy  távozása  észrevétetnék,  elindult.  A  rónát,  mely 
Porvár  s  Tiszarét  között  fekszik,  nehéz  köd  borítá, 
s  a  lovas,  a  gyepen  tovább  nyargalva,  alig  tarthatá 
meg  irányát.  De  6  nem  érzé  a  hideg  nedvességét, 
mely  ruháit  áthatá,  lelkén  meleg  terüle  el,  minőt  a 
nap  ragyogó  sugarai  nem  adhatnak,  szivét  örömök 
tölték,  minőket  a  tavasz  szclid  hatása  teremteni  nem 
képes.  Neki  a  vidék,  hol  gyermeksége  első  napjaitól 
majdnem  egész  életét  tölte,  soha  ily  szépnek,  soha 
ily  édeninek  nem  látszott  még,  mint  ez  őszi  nap 
ködös  fátyol  a  alatt. 

Mint  olvasóim  emlékezni  fognak,  Etelka  bátyjának 
megigérte,  hogy  kedvesét  a  tisztújítás  alatt  megláto- 
gathatja. A  jó  nővér  megtartá  szavát,  s  Ákos  boldog- 
ságban dobogó  szívvel  siet  azon  házhoz,  melyből  vétke 
nélkül  száműzetett,  de  hol  egy  pár  óra  a  távollét  min- 
den szenvedéseit  kipótolhatja.  Hogy  Vilma  s  főkép  a 
hölgynek  anyja  Ákos  jöttében  megegyezett,  azt  azok, 
kik  Tengelyinek  önházában  korlátlan  hatalmát  isme- 
rik, bámulhatják,  de  csak  ha  elfeledik,  hogy  a  jegyző- 
nek hazajötte  a  tisztújítás  előestéjén  csaknem  a  lehe- 
tetlenségek közé  tartozott,  s  hogy  hatalom  nincs, 
mely,  ha  a  szív  ellentmond,  feltarthatná  magát. 

Magyar  háziasszony,  ki  vendéget  vár,  nem  marad- 
hat nyugodtan  soha.  Mint  a  várparancsnok  saját  létét 
a    reá    bízott    erősség    fentartásával    ugyanazonosítja : 

ügy  a  ház  s  az  asszony  becsülete  válhatlan  kapcso- 
latban állnak;  s  ha  az  idegen,  kit  asztalánál  fogad, 
a  legkellemetlenebb  vendég  volna,  ő  fáradni  s  izzadni 
fog,  hogy  a  malaczpecsenyc,  melylyel  ez  tudtára  ada- 
tik, legalább  szép  pirosan  s  Ízletesen  legyen  kisülve. 
Mennyi  gond  nem  fekszik  hát  vállain,  ha  az,  kit  vár, 
mint  ezen  alkalomnál,  ép  azon  fiatal  ember,  kit  egyet- 
len leányának  szánt.  Csak  falusi  olvasónőim  képzel- 
hetik Erzsébet  asszonyom  nehéz  gondjait,  csak  ők  tud- 
ják, a  legrendezettebb  házban  is  mennyi  van,  mit  ily 
alkalomnál  helyére  állítani,  tisztogatni,  rendezni  kell, 
a  mandolatortának  készítése  mennyi  bajjal  jár,  meny- 
nyi vigyázat  szükséges,  hogy  a  pulykapecsenye,  c 
hazai  ámor posta,  el  ne  barnuljon,  a  leves,  mely  a 
szakácsné  legrejtettebb  érzelmeit  elárul-a,  ne  sózassék 
cl ;  egy  szóval  minden  úgy  legyen,  mint  azt  a  házi- 
asszony kívánhatja,  és  ha  majdan  az  ebéd  vagy  vacsora 
asztalra  kerül  s  szokás  szerint  minden  ételt  ócsárolni, 
minden  tálnál  engedelmet  kérni  kell,  legalább  öntuda- 
tában mosolygó  arczczal  tehesse  ezt. 

S  Erzsébet  örült  Ákos  látogatásának.  Vilma  maga 
nem  lehetett  boldogabb  szerelme  által,  mint  anyja, 
ki,  mint  jó  szülék  közönségesen,  habár  mi  magát 
illeti,  minden  fényesebb  jövőről  lemondott  s  helyze- 
tével egészen  megelégszik,  leányának  számára  fénye- 
sebb állást  óhajtott.  Ákos  a  legszebb,  legneveltebb 
ifjú  a  vármegyében,  kinél  az  egész  szomszédságban 
gazdagabb  nemes  ember  nincs,  ki  apját  talán  alispáni 
székében  követni  fogja,  —  Vilmának,  a  szelid  angyali 
lánynak,  lehet-e  illőbb  párja?  Isten  maga,  úgy  lát- 
szik, egymásnak  szánta  e  nemes  teremtéseket.  így 
gondolkozott  Erzsébet,  midőn  a  szobából,  hol  Vi! 
mával  pár  perczig  beszélgetett,  ötvenedikszer  a  kony- 
hába ment.  Mért  tépni  szét  c  szíveket,  melyek  bol- 
dogan csak  egymás  mellett  doboghatnak?  A  jámbor 
asszony,  most  először  életében,  szinte  neheztelni 
kczdc  férjére,  ki  Ákost  házától  eítiltá,  s  valahányszor 
szerelme  Vándory  vagy  Erzsébet  által  szóba  hozatott. 


neje  reményeit  balgatagságnak  ncvezé.  ó,  ki  egy 
trónról  mondott  volna  le,  hogy  szívét  a  szegény  fa- 
lusi jegyzővel  oszsza  meg:  miként  gyanítaná,  hogy 
mások  nem  így  számolnak,  s  könnyebb  szin-aranyat 
találni  e  föld  aknáiban,  mint  azon  vegyületlen  érzc- 
ményt,  melyet  6  keblében  hordoz.  Nem  voltak-e 
nálam  is  akadályok?  így  gondolkozott  tovább,  nem 
intének-e  szüleim,  hogy  inkább  Macskaházyhoz  men- 
jek, ki  biztos  kenyeret  adhat ;  nem  neheztelt-e  apám  ? 
s  mégis,  nem  vagyok-e  Tengelyiné  mindamellett  ?  s 
mit  én  gyenge  asszony  tettem,  azt  Ákos  nem  tenné, 
mikor  példánkon  láthatja,  hogy  csak  szerelem  az, 
mi  e  földön  boldoggá  tesz?  És  Erzsébet  visszagon- 
dolván elmúlt  életére,  szemei  könyekbe  lábadtak,  mi- 
dőn annyi  boldogságra  emlékezett,  de  eszébe  jutot- 
tak múlt  napjainak  szenvedései  is,  annyi  nélkülözés, 
annyi  nyomor,  mely  között  életének  legszebb  napjai 
folytak,  annyi  komor  aggodalom,  melyet  Jónása  ar- 
czairól  szerelmének  egész  kincsével  nem  űzhetett  el, 
a  mindennapi  gondok,  melyek  egykor  még  anyai 
gyönyöreit  is  elkeserítek.  Oh  nem,  szólt  szemeit  tö- 
rülve magában,  e  bajokat  Vilmának  ismerni  nem  sza- 
bad, én  boldog  voltam  így  is,  ő  gyengébb  s  nem 
viselhetné  el ;  én  tudom,  mi  keserves,  ha  naponként 
boldogságunknak  egy  részét  mindennapi  kenyerünkért 
adjuk.  Vilma  boldogabb  lesz.  Ákos  gazdag,  s  Ván- 
dory,  ki  őt  nevelte,  ki  őt  mint  tulajdon  gyermekét 
szereti,  hányszor  mondta,  hogy  érte  jót  áll.  S  a  bol- 
dog anya  már  ott  a  kastélyban  látta  leányát,  a  selyem- 
butoros  nappalit,  képzelé  magának  benn  a  pamlagon 
ülve  szép  Vilmáját,  vele  járt  a  kert  magas  fái  alatt, 
vele  ment  a  majorba  s  keble  dagadozott  örömében, 
míg  a  konyha  pattogó  tüze  mellett  mindazon  boldog- 
ságon végig  futott  képzetében,  mely  kedves  leányára 
várt. 

S  Vilma  benn  ült  szobájában,  szemeit  körüljártatva 
a  virágokon,  melyekkel  szerény  lakását  kedvese  jöt- 
tére fölékcsíté;  előtte  fölnyitva  a  könyv,  melyet  egy- 


kor  tőle  kapott,  s  melynek  lapjain  más  gondolatok-  s 
érzelmeket  olvasott,  mint  mikről  az  író  szólt;  kis 
zongoráján  kitárva  Ákos  legkedvesebb  énekei,  lelké- 
ben mindazon  boldogság,  melylyel  a  szerelmes  tizen- 
hét éves  hölgy  tiszta  lelkét  eltöltheti.  Ábrándozott  ő 
is,  de  a  nagy  kastélynak,  Ákos  neve  s  vagyonának 
nem  volt  részök  ábrándaiban.  Lelkét  véghetlen  bol- 
dogság előérzeti  tölte  el,  melyet  leírni,  melyet  rész- 
letekre osztani  nem  lehet;  s  ha  volt  keserűség,  mely 
néha  c  boldog  érzelmeken  átvonult,  épen  Ákos  fé- 
nyes helyzete,  mely  anyjának  szívét  gyorsabban  dobog- 
tatá,  okozá  e  keserűséget.  Oh,  bár  szegény  volna, 
nem  birva  senkit,  kihez  támaszkodhatnék,  nem  szá- 
molhatva más  örömökre,  mint  melyek  Vilmája  keblén 
várnak  reá,  nem  élvezhetve,  nem  reménylhetve  semmit 
e  világon,  mint  azon  szerelmet,  melynek  birtokában 
szíve  minden  egyébről  megfeledkezik.  Mi  boldog 
volna  e  leány,  ha  érte  dolgozva,  kedvesének  minden 
örömét  homloka  izzadtságában  kereshetné  I  de  nem 
boldog-e  ő  így  is?  Azon  gyönyör  után,  melyet  a 
gondolatnál  érezünk,  hogy  kedvesünk  mindenét  nekünk 
köszönheti,  van-e  nagyobb,  mint  az,  hogy  mi  köszön- 
hetjük neki  minden  örömünket.  Ha  a  magában  leg- 
közönyösebb  tárgy  kedvesünk  szerelmére  int,  ha,  mit 
magunk  körül  látunk,  mindennapi  életünk  szükségei- 
nek kielégítése  épen  úgy,  mint  mondhatlan  boldog- 
ságunk, attól  jön,  kitől  azt  pirulás  nélkül  elfogadhat- 
juk, meit  a  köszönet  kimeríthetetlen  kincsét  hordjuk 
keblünkben  s  érezzük,  hogy  kinek  mindent  áldozánk, 
annak  adósai  nem  lehetünk,  van-e  nagyobb  boldogság 
a  világon,  mint  ez?  S  Vilma  ott  ült  nyitott  könyve 
előtt  s  perczek  s  órák  múltak  a  nélkül,  hogy  a  boldog 
ábrándozó  észrevenné  haladásukat. 

Nem  úgy  Erzsébet,  ki  lényegesebb  foglalatosságai 
között  az  időről  meg  nem  feledkezhetett.  A  pulyka 
barnulni,  a  torta  keményedni  kezdett,  s  a  jámbor  asz- 
szony,  midőn  szobájába  ment,  fejét  csóválva  látá, 
hogy  az  óra  nyolczhoz  közeledik.  Midőn  végre  ez  óra 

is  elmúlt  s  6  még  sem  jött,  midőn  kinézve  konyha- 
ajtaján  a  köd  s  sötétség  közt  még  a  szomszéd  ház  fala 
is  alig  volt  látható,  lelkét  szörnyű  aggodalom  tölte  el. 

Bement  Vilmához,  kit  azalatt  anyja  kérdései  az 
órára  figyelmessé  tettek  s  azzal  könnyíte  lelkén,  hogy 
leányát  vigasztalni  kezdé.  —  Ákos  bizonyosan  itt  lesz 
nem  sokára  —  így  szólt  —  s  az  egyetlen  baj  csak, 
hogy  az  egész  vacsora  elromlik.  Ne  félj  semmit  leá- 
nyom —  folytatá  a  lehetőségig  víg  hangon  —  az 
idő  ugyan  szörnyű  ködös,  a  szomszéd  ház  falát  sem 
látni,  de  Ákos  azért  biztosabban  megy,  mint  mások 
nappal.  Még  farkasok  sincsenek  a  nádasban,  csupa 
tréfa  ily  legénynek  sötét  éjjel  lovagolni.  —  És  a  jó 
asszony  nevetett  Ákos  szeszélyén,  s  hosszú  elmaradá- 
sán rendkívül  vígnak  mutatkozott. 

De  e  szavaknak  nem  az  vala  hatásuk,  mire  czéloz- 
tak.  Vilma,  kit  eddig  életében  szerencsétlenség  nem 
ért  s  ki  magát  ez  órában  oly  véghetlenül  boldognak 
érzé,  eddig  nem  is  gondolt  arra,  hogy  c  szerencsét 
valami  megzavarhatná,  de  mihelyt  anyja  a  szavainál 
eszébe  jutott,  hogy  valamely,  Ákoson  történt  szeren- 
csétlenség a  lehetőségek  közé  tartozik,  előbbi  nyu- 
galma helyett  mondhatlan  aggodalmak  tölték  szivét.  — 
Istenem,  ha  baja  történt  —  szólt  fölugorva  székéről  — 
annak  én  vagyok  oka. 

Erzsébet,  ki  leánya  halvány  arczán  észrevéve  a 
hatást,  melyet  szavai  tettek,  eleget  vígasztala  őt.  — 
A  zsiványok  Ákosra  nem  haragszanak,  lovai  biztosak, 
ő  ismeri  az  utakat,  s  valóságos  nevetség  gondolni, 
hogy  valami  árokba  esett,  vagy  épen  a  sz.-vilmosi 
lápok  közé  juthatott.  —  Szóval,  nem  történhetik  lovas 
emberen  ködös  októberi  éjszakán  szerencsétlenség, 
melynek  c  jámbor  asszony  szive  szorultságában  teljes 
lehetlenségét  be  nem  bizonyította  volna ;  de  mind 
ennek  Vilmára  nem  volt  hatása. 

Szerencséje  s  egyszersmind  átka  ifjú  napjainknak, 
hogy  a  lehetséges  és  valószínű  közt  nem  ismerünk 
különbséget.     A    boldogság,    melyet    csak    képzetünk 

teremtett,  szivünknek  élvezetet  nyújt,  minőt  később 
való  szerencsétől  is  hasztalan  várunk  ;  de  midőn  vala- 
mely bajnak  lehetőségéről  meggyőződünk,  valóságán 
s«m  kétkedünk  többé,  s  álmodott  bajaink  közt  ismét 
véghetlenül  szerencsétleneknek  is  érezzük  magunkat. 
Így  vala  ez  Vilmánál. 

Felnyitva  tábláit  kinézett  ablakán,  s  midőn  a  ködöt 
látá,  mely  fürtéit  egy  pillanatban  megnedvesítő  s  neki 
a  világos  szobából  kinézve  még  sötétebbnek  látszott, 
szive  borzadott  a  gondolatnál,  hogy  Ákos  ily  időben 
künn  a  nagy  síkon  tévelyeg.  Kiment  az  udvarra,  s 
a  véghetetlen  csend,  melyet  csak  a  kutyák  távol  ugatása 
szakíta  félbe,  rémüléssel  tölte  keblét,  s  anyjának  viga- 
szai, ki  neki  százszor  monda,  hogy  az  éj  annak,  ki- 
nek szeme  világossághoz  nem  szokott,  nem  is  sötét, 
s  hogy  majdnem  lehetetlen  útját  eltéveszteni,  csak 
még  inkább  neveié  nyugtalanságát. 

Fél  óra  múlhatott,  midőn  egyszerre  távol  lókopo- 
gás  hallatszott.  Vilma  dobogó  szívvel  figyelt  e  han- 
jt'okra.  A  ne^z  elhallgatott,  a  lovas,  úgy  látszott,  bi- 
zonyos távolságban  megállt,  s  a  perczek  órák  valá- 
nak,  mik  alatt  Erzsébet  s  leánya  a  lépteket  számolák, 
melyekkel  valaki  ugyanazon  oldalról,  hol  a  kopogás 
elhangzott,  a  ház  felé  közelgett.  Képzelhetjük  a  kel- 
lemetlen meglepetést,  melylyel  a  várakozók  a  deli 
Ákos  helyett  egyszerre  Liptáknét  láták  a  konyhába 
lépni,  ki  kurta  bundájával  vállán  egyenesen  a  konyha 
tüzéhez  sietett,  s  midőn  jó  estét  kívánt,  vén  tagjait 
melegíteni  kezdé. 

—  Csak  kend  az,  Liptákné?  —  szólt,  köszöntését 
viszonozva  Erzsébet,  míg  Vilma,  alig  nyomhatva  el 
könnyeit,  felsóhajtott :  Oh  anyám,  ő  nem  jön,  bizo- 
nyosan baj  érte. 

—  Talán  nem  indulhatott  el  jókor  —  szólt  Erzsé- 
bet vigasztalói ag  —  és  azután  látva  a  ködöt,  inkább 
holnapra  hagyta. 

—  Holnapra  hagyta  — szólt  mosolyogva  Liptákné, 
ki  a  jegyző  házánál  azon  bensőségben  élt,  mely  haj- 

dánunk  patriarchális  viszonyaira  emlékeztetve,  falu- 
helyen felsőbbek  és  alsóbbak  között  még  itt-ott  még 
fenmaradt,  s  ki  azért  Ákosnak  jöttét  oly  jól  tudta,  mint 
bárki  más.  —  Ne  beszéljen  a  teins  asszony  ilyeket. 
Ha  a  köd  helyett  csupa  ménkő  hullna  az  égről,  hát 
azt  hiszi,  hogy  Ákos  úrfi  nem  jönne?  Van-e  dere- 
kabb legény  a  vármegyében,  nem  mondom  az  urak 
között,  mert  hisz  az  nem  nagy  dolog,  de  köztünk 
szegények  között  is,  úgy  megtermett,  mintha  soha 
gályánál  egyéb  nem  lett  volna  rajta  és  merész,  mint 
akármelyik  szegénylegény ;  s  az  ne  jőne,  mert  elsö- 
tétedett? Ej  lelkem  kisasszony,  a  kinek  ilyen  szere- 
tője van,  mint  magácska,  bizony  neki  megy  az  a  ha- 
lálnak is. 

—  Ne  szóljon  kend  ily  bolondokat  —  szólt  Erzsé- 
bet, alig  rejthetve  örömét,  melylyel  Ákos  dicséretét 
hallá,  —  Vilmám  nem    szeretője    senkinek,    tudja-e? 

—  Jól  van  jól  —  szólt  Liptákné,  fejét  hajto- 
gatva —  tudjuk,  de  mi  szegény  emberek  csak  szere- 
tőnek szoktuk  nevezni.  Isten  maga  mondta :  szeres- 
sétek egymást  és  sz  —  —  de  mit  is  akartam  mon- 
dani, akár  szeretője,  akár  mátkája,  a  kire  Vilma  kis- 
asszony vár,  az  eljön,  ha  az  egyiptomi  setétség  te- 
rülne is  cl  a  világon. 

—  Magam  is  azt  hiszem,  hogy  cljő  —  monda 
Vilma  remegve,  —  Ákos  oly  bátor,  ő  nem  ismer  ve- 
szélyeket, de  épen  ez  aggaszt,  az  éj  oly  sötét,  s  ha 
baja  történt  volna  — 

—  Az  éj  setét  —  szólt  komolyan,  de  oly  hangon, 
melynél  bizodalom  tölte  el  a  hallgatót,  Liptákné  — 
de  az  Isten  szeme  nem  őrködik-e  a  sötétségek  felett? 
s  kinek  akarata  nélkül  egy  veréb  nem  esik  a  tetőről 
s  egy  hajszál  nem  hull  le  fejünkről,  megőrzi  a  jókat 
utaikon.  Ne  féljen  édes  kisasszony,  tévé  hozzá  enyel- 
gőbb  hangon,  Ákos  úrfinak  nem  lesz  baja,  megfázott 
tán  egy  kissé,  de  ha  szép  koromszemébe  néz,  úgy 
megmelegszik,  mint  ez  a  parázs  a  tűzhelyen.  Szép 
dolog  lenne,  ha  oly  legény,  mint    ő,    Fbrvárról  idáig 

nem  tudna  lovagolni  sötétben.  Már  ha  valami  finnyás 
gavallér  volna,  az  más,  de  Ákos,  Ákos  legény,  eszem 
a  lelkét  I  Ó  az  én  tejemen  nevelkedett  fel,  ő  nem 
olyan,  mint  a  többiek. 

—  Ej,  Liptákné,  bárcsak  itt  volna  —  szólt  Vilma 
az  öreghez,  míg  anyja  a  szobába  ment,  —  nem  mond- 
hatom, mint  félek. 

—  Magam  is  szeretném  —  válaszolt  suttogva 
amaz  —  ha  a  teins  asszony  egyszer  bemenne  a  kony- 
hából. Tudok  mást  is,  ki  épen  most  jött  még  távo- 
labb útról,  s  ki  szinte  nem  jöhet  be  a  házba,  mi- 
előtt az  úrfi  eljött. 

—  Az  Istenért  —  szólt  Vilma  halkan  —  Viola  itt 
van? 

A  feleletet  léptek  szakfták  félbe  s  egy  perez  múlva 
Ákos  álla  a  tűzhelynél. 

Nem  fogom  én  azt,  mit  Vilma  e  pillanatban  érzett, 
leírni,  ily  boldogság  leírására  emberi  nyelvünk  nem 
bir  szavakkal,  de  ki  őt  e  pillanatban  látná,  a  véghe- 
tetlen örömet,  mely  nyájas  arczán  egyszerre  felra- 
gyog, a  remegést,  melylyel  kezét  nyújtja,  a  ki  hal- 
laná a  hangot,  melylyel  Ákos  nevét  mondja  ki,  s  mi- 
dőn vele  a  szobába  siet,  anyját  híjjá :  az,  az  öreg 
Liptáknéval,  ki  kis  bundájával  szemeit  törülve  a  szép 
párnak  utána  néz,  elmondhatná:  —  Ej  be  boldog  az 
az  Ákos  1 

Ákos  vén  dajkája,  ki  szép  növendékének  ez  izben 
még  azt  is  megbocsátá,  hogy  neki  köszönteni  elfelej- 
tett, s  ki  az  ifjút,  kit  emlőin  hordott,  ez  elmulasztás 
után  is  a  világ  legtökéletesebb  emberének  tartotta, 
fejére  húzva  nagykendőjét,  összefogá  bundáját  s  ki- 
ment. —  Most  Violát  hivom,  —  mormogá  magá- 
ban —  ezek  is  szeretik  egymást.  Ejnye  —  szólt,  mi- 
dőn fejét  csóválván  tovább  ment  —  bizony  vén  sze- 
mem könyekbe  lábadt,  mikor  azt  a  k^t  gyereket  lát- 
tam ;  ki  tehet  róla,  hogy  ilyenkor  mindig  Jancsim  jut 
eszembe.  Hogy'  szerettem,  mily  boldogok  voltunk  s 
most  künn  fekszik  szegény,  Franoziaorsz ágban  a  mint 

mondják.  Az  írásban  áll :  mit  Isten  összeadott,  ember 
ne  válaszsza  cl ;  azért  a  tcins  vármegye  mégis  kato- 
nának állította. 

E  gondolatokból  Liptáknét  neve  ébreszté  föl,  me- 
lyet, midőn  házához  közelgett,  valaki  halkan  kimon- 
dott. 

—  Ki  van  itt?  —  szólt  az  öreg  asszony  megállva. 

—  Én,  én  —  suttogott  a  másik,  kezét  vállára 
téve  —  nem  ismer  kend? 

—  Te  vagy  Peti  —  monda  Liptákné  bámulva,  — 
Porváron  gondoltalak  ;  honnan  jösz  ? 

—  Az  Istenért,  ne  szóljon  kend  ily  fenszóval.  Itt 
van  ő  ? 

—  Viola? 

—  Hát  ki  más? 

Liptákné,  mióta  hallá,  hogy  Violát  tulajdon  embe- 
rei között  is  kémek  környezik,  vigyázó  volt  s  hall- 
gatott. 

—  Ellenem  csak  nem  gyanakszik  —  szólt  a  czigány 
türelmetlenül  —  tegnap  reggeltől  futok  körül,  szól- 
nom kell  véle  még  ma.  Nem  birnak  lábaim,  de  ha 
kend  nem  tudja,  hol  van,  tüstént  tovább  futok. 

—  S  oly  fontos  dolgod  van  Violával  ? 

—  Szükségkép  beszélnem  kell  vele, 

—  Hát  jer  velem  —  suttogott  Liptákné,  ki  a  czi- 
gány nyugtalanságát  látva,  előbbi  gyanúját  már  is 
megbánta,  —  az  ember  csak  vigyázóbbá  válik,  mai 
időben  annyi  gazember  van  köztünk  szegény  embe- 
rek között  is.  —  S  ezzel  a  kis  házhoz  érve  egymás- 
után bementek  a  kerítés  ajtaján,  Peti  szokása  ellen 
botra  támaszkodva,  fáradtan,  mint  őt  talán  senki  Tisza- 
réten  nem  látta  még. 

A  jegyző  házában  azalatt  boldog  pillanatok  foly- 
tak. A  szerelem,  úgy  mondják,  megrontja  étvágyun- 
kat, de  négy  órai  lovaglás,  főkép  Ákos  korában,  so- 
kat helyrehoz,  s  Erzsébet  asszonyomnak  is  minden 
oka  vala  megelégedni  vendégével.  Ákos  átfázva,  most 
a  jól  fűtött  szobában  Erzsébet  párolgó  tálai  előtt  az 

otthonosság  minden  örömeit  élvezé;  s  ha  \^Jma  pi- 
ruló arczára  nézett,  ki  vele  szemközt  ült,  s  anyját 
kínálásában  segíté,  vagy  egyes  kérdéseket  intézett 
hozzá,  inkább  hogy  a  felelőnek  szavát,  mint  feleletét 
hallja,  mondhatlan  boldognak  érzé  magát. 

—  Ugyan  még  egy  kis  darabot  e  tortából  —  szólt 
Erzsébet,  midőn  Ákos  minden  jó  akarata  mellett  enni 
megszűnt,  —  persze  nem  oly  jól  készült,  mint  mely- 
hez a  teins  úr  szokott,  de  csak  mint  szegény  házunk- 
tól kitelik.  Talán  kissé  elbarnult,  a  teins  úr  annyi 
ideig  nem  jött,  de  puha,  ugyan  méltóztassék. 

Áicos,  ki  e  pillanatban  mindent  megragadott  volna, 
mi  őt  a  tortától  megmentheté,  czimzése  ellen  emelt 
panaszt.  —  Hát  idegen  vagyok,  hogy  tekintetes  úr- 
nak neveznek?  nincs  szebb,  nyájasabb  szó,  melyet 
számomra  találhatnak  ? 

Erzsébet  megzavarodott,  de  a  tekintetben,  mely- 
lyel  Ákosra  nézett,  annyi  szeretet,  oly  kimondhatat- 
lan boldogság  vala  kifejezve,  hogy  Ákos  megragadva 
kezét  azt  ajkaihoz  jzorítá.  —  Nevezzen  Ákosnak, 
nevezzen  fiának,  e  világon  nincs  czim,  mely  után  in- 
kább  vágyódnám. 

—  Kedves  Ákosom,  fiam,  ha  úgy  akarja  —  szólt 
Erzsébet  s  szemében  könyek  ragyogtak,  —  boldo- 
gítsa e  leányt  s  Isten  megáldja  érte.  Oh,  Ákos,  ön 
jó,  nemes  teremtés,  nincs  e  világon  senki,  ki  Vilma 
szerelmét  jobban  megérdemelné,  de  még  sem  gya- 
nítja, mily  kincset  bir  e  leányban. 

Felkeltek,  Vilma  anyjának  keblére  borult.  Ákos 
szenvedélylyel  csókolá  kezeit  s  lelke  előtt  saját  any- 
jának emléke  emelkedett. 

—  Nem  vagyok-e  én  valóságos  gyermek  —  szólt 
végre  Erzsébet  szemeit  törülve,  —  sirok  örömömben, 
midőn  így  egymás  mellett  látlak,  azon  boldogságra 
gondolok,  melyet  szerelmetekben  találhatnátok,  s  el- 
felejtem, mennyi  akadály,  mennyi  talán  legyőzhetet- 
len gát  fekszik  még  köztünk  s  c  boldogság  között. 
Menj  kedvesem  —  szólt  Vilmához  fordulva  —  vitesd 

ki  az  abroszt  s  edényeket,  s  nézd  meg  kissé  testvé- 
redet, alszik-e  már.  —  S  midőn  a  lány,  összetaka- 
rítva, a  szobából  kiment,  az  anya  egy  tekintetet 
vetve  utána,  melyben  egész  szerelme  összpontosult, 
megszorítá  Ákos  kezét  s  remegő  hangon  monda :  — 
>\.kos,  boldogítsa  őt. 

Ákos  felelet  helyett  visszadá  a  meleg  szorítást. 

—  Oh,  mert  ön  nem  tudja,  ön  nem  sejdítheti  a 
szerelmet,  melyet  e  leánytól  bir ;  férfinak,  a  legjobb, 
a  legérzékenyebbnek  sincs  fogalma  erről.  Ha  valaha 
csalatva  érzené  magát,  ha  valaha  — 

—  S  oly  alávalónak  gondol-e  —  szakítá  félbe  Ákos 
szenvedélylyel,  —  oly  gyalázatosnak,  hogy  Vilmám 
szeretetére  érdemtelenné  vál hatnám? 

—  Nem,  Ákosom,  nem  —  szóla  Erzsébet  nyugod- 
tan, —  én  önt  becsülöm,  nem  szólnánk  egymással 
ilyekről,  nem  szegtem  volna  meg  férjem  parancsola- 
tát, mit  eddig  soha  nem  tettem,  nem  fogadtam  volna 
el  önt  így  házamban,  ha  nem  volnék  meggyőződve 
nemes  szándékairól.  Oh,  de  ön  gazdag,  önnek  a  vi- 
lágon nagy  jövendője  van,  ez  az,  mi  szivemet  aggo- 
dalommal tölti.  Nézzen  csak  végig  az  úri  lakásokon, 
melyeket  ismer,  s  vajon  hány  van,  hol  való  szerelmet, 
hol  boldogságot  talál  ?  Kinek  az  élet  száz  örömmel, 
száz  élvezettel  kinálkozik,  ki  a  merre  néz,  valamit  ta- 
lál, miben  reménylenie,  valamit,  mi  után  vágyódnia 
lehet,  kit  nagyravágyása  sok  lehető  cisélok  kivivására 
int,  kit  dicséret,  fény,  népszerűség  környékez,  bir-c 
az  elég  erővel,  hogy  szivét  el  ne  oszsza  ennyi  tárgy 
között?  S  Vilmának  egész  szív  kell,  hogy  magát  bol- 
dognak érezhesse,  férje  szeretetének  töredékei  őt  ki 
nem  fogják  elégíteni. 

Erzsébet  örült  Ákos  vagyonának,  boldognak  érzé 
magát  a  gondolatnál,  hogy  leányát  fényes  helyzetben 
láthatja  ;  ő  maga  pártolta,  ártatlan  beszélgetései  által 
talán  nevelte  Vilma  szerelmét  s  mégis  c  pillanatban, 
leányára  nézve,  aggodalommal  telt  lelke.  Ez  termé- 
szete szivünknek,  nem  teljesülhet  egy  kívánatunk  is  a 

nélkül,  hogy  épen  a  teljesülés  pillan'itában  a  gondo- 
lat nem  támadna  szivünkben :  nem  lett-e  volna  jobb 
más  czél  felé  irányozni  kívánatainkat?  De  e  gondo- 
lat, mely  Erzsébet  fején  átvonult,  nem  állhata  ellent 
Ákos  meleg  szavainak,  ki  szerelmének  változhatlanságá- 
ról  sokkal  inkább  meg  vala  győződve,  mint  hogy  azt, 
ki  maga  sem  kívánt  egyebet,  arról  meg  nem  győz- 
hetné. 

—  Hiszem,  )ó  Ákosom  —  szólt  ő,  —  én  nem  ké- 
telkedem, nem  kételkedtem  soha  szerelmén,  bocsássa 
meg,  ha  az  anya  néha  igazságtalan  aggodalomra  fa- 
kad, főkép  ily  helyzetben,  mint  a  miénk ;  meggon- 
dolta-e az  akadályokat? 

—  Maholnap  huszonnégy  esztendős  vagyok,  s  ak- 
kor ki  parancsol  velem?  A  vagyon,  mely  anyámról 
reám  maradt  s  melynek  már  birtokába  léptem,  elég 
magam  s  nőm  kitartására,  s  ha  atyám,  mit  nem  hi- 
szek, egy  ideig  neheztelne  is  reám,  nincs  szeretet  a 
világon,  melyet  én    Vilmám    szerelméért    becserélnék. 

—  Igen,  kedves  Ákosom,  elhiszem  —  szólt  Erzsé- 
bet, —  de  Jónásom!  Nem  ismeri  őt  senki  úgy,  mint 
én.  Érzékeny  áldott  teremtés,  élő  angyal  ;  de  ha  va- 
valamiről  azt  hiszi,  hogy  elveivel  ellentétben  áll,  nincs 
erő,  mely  őt  reá  birhatná. 

—  Kivévén  szerelem  —  szólt  közbe  Ákos. 

—  Az  sem,  higye  el,  barátom,  az  sem  —  viszonzá 
Erzsébet,  —  Jónás  nem  szeretett  e  világon  senkit 
úgy,  mint  engem.  Isten  áldja  meg  érte,  de  a  mi  meg- 
győződésével össze  nem  fér,  azt  soha  sem  érném  el 
tőle. 

—  Meghiszem.  De  lehet-e  meggyőződése  ellen, 
hogy  leányát  boldogítsa?  s  nem  remény)hetjük-e,  hogy 
bármi  méltán  érezze  büszkeségét  szüleim  ellenzése 
által  sértve,  ha  állandóságunkat  látja,  kéréseinknek 
engedni  fog?  S  miért  essünk  kétségbe  még  apám 
helybenhagyásán  is  ?  Yándorynál  jobban  őt  ki  sem  is- 
meri, s  ez  nem  mondá-e  százszor,  hogy  megegyezé- 
seért jótáll? 


Viíma,  —  szóll  Jlkos  halkabban,  megfogva  a  piruló  lány  k^zél. 

Erzsébet  végre  megnyugodott.  Ákos  elmondá  neki, 
hogy  Vilmát  a  szomszéd  megyébe  anyai  birtokába  ve- 
zctendi,  hol  mostohájával  érintkezésbe  jőni  nem  fog, 
s  Erzsébet,  ki  magának  az  egész  ház  belrendezését 
el  mondata,  örömragyogó  arcízczal  szorítá  leányát  keb- 
léhez, ki  ép  akkor  a  szobába  jött. 

—  így  gyermekeim  —  monda,  kezöknél  fogva 
Ákost  s  Vilmát  —  szeressétek  egymást  hiven  s  iga- 
zán, s  a  jó  Isten  nem  fogja  engedni,  hogy  valaki 
szétszakítsa  sziveiteket.  Lám  én  s  Jónásom  mennyi 
akadály-  s  nehézséggel  küzdöttünk,  s  végre  mégis 
összekerültünk.  Ki  e  világon  való  szeretetet  talál,  sze- 
rencse fia  és  a  sors  kedvezésére  számolhat.  így  ked- 
vcsim  —  folytatá,  Vilmát,  ki  kebléhez  simult,  homlo- 
kán csókolva  —  most  szóljatok  egymással,  beszélges- 
sétek ki  magatokat  jól,  ki  tudja,  mikor  lehettek  ismét 
együtt. 

S  a  jó  asszony  nagy  székére  ereszkedett  s  a  kályha 
mellett  boldog  ábrándokba  merülve  nézé  a  szép  párt, 
mely  az  asztalok  egyikénél  suttogva  egymás  mellett 
ült. 

—  Vilma  —  szólt  Ákos  halkabban,  megfogva  a  pi- 
ruló lány  kezét  —  mikor  jöttem,  szemeiben  könyek 
ragyogtak,  miért  sirt? 

—  Nevessen  ki,  én  gyáva  leány  vagyok,  de  mind- 
nyájan aggódtunk,  anyám  is,  s  lássa,  mikor  önt  leg- 
nagyobb félelmem  között  úgy  egyszerre  magam  előtt 
láttam  — 

—  Angyal,  beh  boldoggá  tesz  szerelme  által,  ha 
szemeibe  nézek  s  látom  meleg  tekintetét,  mely  raj- 
tam nyugszik,  ha  szavát  hallom,  melyben  annyi  érze- 
mény hangzik,  ha  kezét  ajkaimhoz  szoríthatom  s 
eszembe  jut,  hogy  e  kéz  az  enyém  lecnd,  hogy  egy- 
kor, talán  rövid  idő  múlva,  mindazon  boldogságot, 
melyet  szerelme  adhat,  magaménak  nevezhetem,  úgy 
tetszik  álmodom  és  szinte  félek,  hogy  valami  bajnak 
kell  történnie,  mert  nem  lehet,  hogy  ember  ily  sze- 
rencsés legyen  a  világon. 

—  Oh,  az  Istenért,  vigyázzon  magára  —  szólt 
Vilma  megijedve  —  ön  megvet  minden  veszélyt 
szembe  száll  mindennel,  de  gondoljon  reánk,  anyám 
ma  is  annyi  aggodalmakon  ment  át. 

—  Mert  oly  sokáig  nem  jöttem? 

—  Igen  és  a  köd,  mondják,  hogy  a  sz.-vilmosi 
lápokban  már  több  ember  veszté  életét. 

—  Ha  soha  nagyobb  veszély  nem  fenyeget,  mint 
a  porvári  úton,  kedves  Vilmám  nyugodt  lehet  — 
szólt  Ákos  mosolyogva;  —  a  sz.-vilmosi  láp,  ha  csak- 
ugyan oda  jutnék,  most  nem  elég  mély,  hogy  gyer- 
mek fúlhatna  belé  ;  s  az  egyedüli  veszély,  melyen 
ma,  szégyenemre,  keresztülmentem,  az  volt,  hogy  nem 
találtam  egyenesen  ide.  A  köd  oly  sötét  volt,  hogy 
ámbár  százszor  lovagoltam  Porvárról  Tiszarétre,  uta- 
mat vesztém,  s  talán  még  most  is  a  síkon  tévelyeg- 
nék, ha  midőn  épen  az  irányról,  melyet  vennem  kell, 
tanakodva  megálltam,  egyszerre  lódobogást  nem  hal- 
lok. Arra  vevém  utamat,  de  alig  közelgék  a  lovas- 
hoz, ez  vágtatni,  később  száguldani  kezdett.  Én  utána, 
mennyire  lovam  birja,  ez  előttem  mindig  gyorsabban, 
míg  a  köd  között  világot  látok,  arra  veszem  utamat, 
s  csárdánknál  lelem  magamat.  A  lovas  alkalmasint  a 
faluból  való  és  zsiványnak  tartott,  de  bárki  legyen, 
Isten  áldja  meg,  hogy  ép  akkor  jött  utamba  s  ide 
vezetett;  ha  ő  nincs,  ma  nem    láttuk    volna  egymást. 

—  És  visszamenet?  —  szólt  Vilm?.,  aggodalomtcli 
tekintetet  vetve  kedvesére  —  anyám  monda,  hogy 
még  éjjel  vissza  fog  lovagolni. 

—  Mit  tegyek,  ha  azt  akarom,  hogy  látogatásom 
titokban  maradjon,  jókor  reggel  Porváron  kell  len- 
nem. Lovamat  a  kert  kerítéséhez  kötém,  virradatkor 
ismét  a  megyeháznál  vagyok.  Egy  napon  kétszer, 
jót  állok  érte,  nem  fogok  eltévedni.  De  —  tévé  Ákos 
hozzá  halkabban,  midőn  észrevéve,  hogy  Erzsébet 
azalatt  boldog  gondolatai  közt  elszunnyadott  —  Vil- 
mám, ez  nem  maradhat  tovább  így,  e  bizonytalanság, 
melyben  élünk,  tűrhetetlen.    Beszélni    fogok  atyjával. 

—  Ne  tegye  azt  —  szólt  Vilma  kérő  hangon,  — 
míg  ön  atyja  helyben  nem  hagyja  választását,  apám 
megegyezésére  nem  számolhatunk. 

—  De  apám  helyben  fogja  hagyni  választásomat. 
Ha  kitárom  előtte  egész  szivemet ;  ha  elmondom,  mi- 
ként szeretlek,  s  hogy  szei  elmeden  kívül  e  világon 
nincs  semmi  más,  mi  által  magamat  boldognak  érez- 
hetném ;  ha  elmondom,  hogy  az  élet  mennyország, 
ha  veled  oszthatom,  átok,  ha  azt  magánosan  kellene 
elviselnem,  s  akkor  áldását  kérem,  semmit,  mint  ál- 
dását :  ő,  hidd  el,  nem  fogja  megtagadni.  Hisz  atyám 
ő,  s  hányszor  monda,  hogy  senkit  e  világon  inkább 
nem  szeret.  Oh,  Vilmám,  mi  boldogok  leszünk. 

Vilma  nem  vonta  vissza  kezét,  melyet  Ákos  szcn- 
vedélylyel  megragadott,  nem  szólt  egy  szót,  melylyel 
reményeit  helybenhagyná,  de  szemei  leírhatatlan  bol- 
dogsággal függtek  az  ifjún. 

—  Igen  Vilmám!  mi  boldogok  leszünk.  Szóltam 
anyáddal  s  elmondám  egész  helyzetemet.  A  harmadik 
faluban  egy  házam  van,  mely  anyámtól  maradt  reám. 
Kicsiny  s  szerény  külsejű.  Atyám  nekem  adta  át, 
hogy  gazdálkodjam.  A  rég  elhagyott  kertet  ismét 
rendbe  hoztam,  a  kis  szobák  kényelmesek.  Ott  fogunk 
élni.  Hol  te  vagy,  ott  paradicsom  a  világ.  Magunk- 
kal viszszük  szüléidet. 

—  Oh,  be  szép  volna  ez  I  —  sóhajtott  Vilma. 

—  Igen,  kedvesem,  s  kis  testvéredet  nemde  ?  és  — 

—  Az  öreg  Liptáknét  talán  —  szólt  a  hölgy  mo- 
solyogva örömében  —  oh,  az  úgy  szeret  I 

—  Az  öreg  Liptáknét  persze,  majd  Vándory  is 
meglátogat  néha. 

—  Igen,  ő  eljő  bizonyosan.  Jó  nagy  széket  készít- 
tetünk neki,  olyant,  mint  az  ott  a  kályha  mellett, 
mindig  azon  ül,  ha  hozzánk  jő  és  mihelyt  a  házba 
lép,  egy  pohár  friss  vizet  hozatunk  a  kútról.  Oh  Is- 
tenem, beh  szép  lesz  az  1  Kert  is  van,  nemde? 

—  Szép  nagy  kert,  —  szólt  Ákos,  ki  látva  az  örö- 
met,   mely    Vilma    arozán  tükröződött,     alig    tarthatá 

vissza  magát,  hogy  őt    kebléhez  ne  szorítsa,    —    teli 
rózsákkal. 

—  Rózsákkal  ?  —  vága  közbe  Vilma,  kezeit  össze- 
csapva örömében  —  ha  majd  a  vadászatról  visszajösz, 
vagy  Porvárról,  vagy  innen,  s  távolról  lovad  kopogá- 
sát hallom,  csupa  rózsákkal  jövök  eledbe  fejemen,  ke- 
zemben ;  egész  szobám  teli  lesz  virágokkal.  Oh,  mi 
ott  boldogok  leszünk ! 

—  Vilma  —  szólt  Ákos  remegő  hangon,  kezét 
szenvedélylyel  szorítva  ajkaihoz  —  gyaníthatod,  sej- 
dítheted-e csak  távolról  is,  mi  boldoggá  tcszesz  ? 

—  Ki  tudja !  —  szólt  Vilma  sóhajtva,  s  kezét  sze- 
mérmesen visszavonva  —  lesz-e  ez  valaha? 

—  Lesz-e  ez  valaha  ?  —  szólt  ismét  ajkaihoz  szo- 
rítva kezét  emez.  —  Ha  Isten  két  lénynek  megmu- 
tatja a  szerencsét,  megfoszthatja-c  attól? 

Ákos  kezei  remegtek,  halvány  arczán  s  lángoló  te- 
kintetében szenvedély  vala  kimondva,  melyet  Vilma 
még  nem  látott,  s  melyen  szinte  elrémült. 

—  Ákos  —  szólt  szelid  hangon  —  ön  beteg,  nyug- 
tassa meg  magát. 

—  Oh  Vilmái  ne  vond  vissza  kezedet,  ne  szólj 
velem  oly  idegenen,  nevezz  kedvesednek,  szólíts  te- 
gezve kérlek  — 

Vilma  hallgatott,  kezei  remegtek. 

—  Nem  vagy-e  jegyesem?  Nem  vagy-e  enyém 
Isten  s  szived  előtt,  miért  e  hideg  válaszfal  köztünk  ? 

—  Ákosom  I 

—  Oh  kérlek,  tegezz,  én  nem  tudok  veled  más- 
kép szólni,  a  sziv  nem  ismer  más  czimet.  Lám  első 
legnagyobb  kérésem,  ez  az  első,  melyet  tevék. 

Vilma  elpirult. 

—  Oh  mondd,  hogy  szeretsz,  mondd :  hogy  bármi 
történjék,  tőlem  elválni   nem  fogsz,  hogy  enyim  vagy. 

—  Tied  —  szólt  halk,  alig  érthető  hangon  Vilma. 
S  Ákos  kebléhez  szorítá  a  remegő  leányt,  s  az  ifjú 
szenvedélyes  csókja  először  ége  szűz  ajkain. 

E  pillanatban    a    mellékszobából,    mintha   valamely 


nehéz  test  esnék  földre,  erős  zörrenés  hallatszott, 
reá  elfojtott  feljajdulás,  férfi  léptek  s  ismét  csönd. 
Vilma,  kiragadva  magát  Ákos  karjai  közül,  fölsikoltott, 
Erzsébet  fölugrott  székéről,  Ákos  gyertyával  sietett 
az  ajtóhoz,  melyet  kinyitván,  hallá,  hogy  a  másik 
szobából  valaki  csúszkálva  távozik. 

Olvasóim  emlékeznek  a  zsidó  s  Czifra  összebeszé- 
lésére, melynek  Peti  véletlenül  tanuja  volt.  Ákos  je- 
lenlétét nem  tudva  a  czimborák,  a  ködös  éjt  feltéte- 
lökre kedvezőnek  hivék,  s  mihelyt  a  kovács  tüze  el- 
oltatott s  az  egész  faluban  csend  leve,  a  kertek  mö- 
gül, hol  tartózkodtak,  a  jegyző  házához  lopództak. 
Csend  vala  itt  is.  A  konyha  ajtaja  rég  bezárva,  az 
ablakok  —  az  egy  szoba,  hol  világ  vala,  fatáblákkal 
levén  zárva  —  sötétek ;  s  a  zsidó,  Czifrát,  ki  föl- 
fegyverkezve követé  társát,  a  kapu  mellé  őrül  állítva, 
nyugodtan  hozzáfogott  munkájához. 

Halkan  felnyitá  Tengelyi  szobája  külső  ajtaját,  s 
kis  lámpáját  bundája  alól  kivevé  s  a  vasláda  nyitá- 
sához kezdett.  Észrevéve  ugyan  a  beszélgetést,  mely 
a  mellékszoba  ajtaján  áthallatszott,  de  midőn  minden 
neszt  a  lehetőségig  került,  annál  nyugodtabban  foly- 
tatá  munkáját,  minél  inkább  meg  vala  győződve,  hogy 
a  benszólók  Erzsébet  s  Vándory,  s  minél  inkább  el 
volt  határozva  ez  utósótól,  ha  általa  tetten  kapatnék, 
késével  szabadulni.  A  láda  fölnyitva,  az  irományok  s 
egy  zacskó  ezüst  pénz  kezében,  s  a  zsidó  halkan, 
mint  jött,  ismét  az  ajtó  felé  vonult,  midőn  küszöbén, 
erős   kezektől    torkon  ragadva,  útjában  megállíttatott. 

—  Ide  az  irományokkal  tolvaj  !  —  szólt  suttogva 
megtámadója,  s  a  zsidó  Czifrára  gyanakodott,  midőn 
a  küzdés  között  elalvó  lámpájának  végső  világánál 
Violát  mcgismeré. 

Mihelyt  az  utóbbi  a  szándéklott  rablásról  a  czi- 
gány  által  hirt  vett,  vele  együtt  lesbe  állt.  A  lopást, 
mielőtt  az  történnék,  megakadályozni  nem  állt  hatal- 
mában. Maga  is  a  törvény  üldözése  alatt  állva,  ha  a 
zsidót,  mielőtt  gonosztettét  elköveti,    megtámadja,  ez 

lármát  üt  s  ő  a  legnagyobb  veszélynek  teszi  ki  ma- 
gát, s  ennek  hatalmában  állt  volna  merényét  később 
elkövetni.  Bevárá  tehát,  míg  a  zsidó  a  szobában  volt, 
akkor  Petit  a  kapu  felé  küldve,  hogy  Czifrára  vi- 
gyázzon, maga  halkan  a  szoba  ajtajáig  lopódzott, 
hol  most  közte  s  a  tolvaj  közt  iszonyú  küzdés  tá- 
madt. 

—  Ide  az  irományokkal  —  szólt  elfojtott  hangon 
Viola,  —  halál  fia  vagy,  ha  késel. 

A  "ísidó  hasztalan  küzdött,  hogy  a  vaskéztől  sza- 
baduljon, mely  torkát  szorítá.  A  lámpa  a  földre  esett. 
Viola  félve,  hogy  a  zajra  valaki  kijön,  minden  ere- 
jével az  Írásokat  akará  kiragadni.  A  zsidó  kését  Viola 
mellének  döfé,  mire  ez  ellenét  egy  arczára  adott  ir- 
tózatos csapással  földre  terítette.  E  Jármára  mel- 
lékszobában, mint  tudjuk,  zaj  támadt.  Viola  fölkapta 
az  Írásokat  s  Peti  által  követve  futott.  Mindez  egy 
pillanat  műve  volt.  A  zsidó  föleszmélve  az  ajtón  ki 
vánszorgott,  s  mikor  Ákos  belépett,  csak  a  nyitott 
ládát,  a  földön  egy  zacskó  pénzt  s  Viola  bundáját, 
melyet  ez  küzdés  közben  elvesztett,  találta  a  szo- 
bában. 

Ákos  a  nyitva  hagyott  külső  ajtóhoz  sietett,  s  mi- 
dőn a  gyertyával  az  udvarra  jött,  a  zsidót  találta  ott, 
ki  a  földön  feküdve,  mihelyt  Ákost  meglátá,  gyönge 
hangon  segítségért  kiáltott. 

Ákos  lehajlik.  E  pillanatban  lövés  hallatszik,  melyre 
Ákos  földre  dől. 

Erzsébet  s  Vilma,  kik  a  mellékszobából  utána  jöt- 
tek, felsikoltanak. 

A  házból  s  szomszédlakból  a  lövésre  emberek  fut 
nak  össze,  A  kovács,  midőn  házából  kirohan,  embert 
lát,  ki  mellette  elfut,    s    kiáltva:    Gyilkos I    —    utána 
szalad. 

A  Tiszaréten  történteknek  híre  még  Rarvárra  nem 
jutott,  s  Réty,  noha  fiának  elmaradásáért,  melyet  po- 
litikai okoknak  tulajdonított,  neheztelt,  jó  kedvben  s 
mosolygó  arczczal  tekintett  körül  tisztelőinek  nagy 
seregén,  mely  őt  most  lakásáról  a  nagy  nemzeti  ün- 
nepély színhelyére  hurczolá.  Azt  mondják,  hogy  ma- 
gasabb állásúak  azokat,  kiknek  emelkedéseket  köszö- 
nik, le  szokták  nézni,  de  hogy  ez  legalább  Taksony- 
megyében nincsen  úgy,  arról  mindenki  meggyőződ- 
hetett, ki  a  nyájas,  angyali  alázatosságu  kifejezést 
látá,  melyet  a  magasra  emelt  alispán-jelölt  arczai  ma 
viseltek ;  s  nekem  úgy  látszik,  hogy  azon  sz.-vilmosi 
kortes,  ki  Rétyt  lábánál  tartván  többször  monda :  mi 
kár,  hogy  szeretett  elnökünket  az  egész  három  éven 
keresztül  így  nem  hordhatjuk  vállainkon,  nemcsak 
Rétynek  hizelgő,  hanem  egyszersmind  a  kortes  hely- 
zetében valóban  practicus  kívánatott  fejezett  ki. 

A  nemesség  nagy  száma  miatt  a  tisztújítás  szín- 
helyének az  udvar  választatott,  s  evvel  tulajdonkép 
elmondtunk  mindent,  mi  az  olvasó  tájékozására  szük- 
séges. Ha  a  magyar  szent  korona  tagjai  udvarukat 
nem  fenn  a  teremben,  de  a  szó  szoros  értelme  sze- 
rint, lenn  az  udvaron  tartják,  az  elrendezés  a  Tisza 
s  Duna  mentében  mindenütt  ugyanaz,  s  legfelebb 
azon  kis  deszkabódé  körül,  mely  alatt  a  főispán  s 
néhány  előkelőbb  táblabiró  ül,  található  némi  különb- 
ség, a  mennyiben  az  a  legközelebbi  erdők  termé- 
szete szerint  fenyő-,  vagy  mint  itt,  tölgyágakkal  ta- 
kartatik. A  főispáni  szék  előtt  mindenütt  ácsmunká- 
val készült  hosszú  asztal  áll,  ez  asztalt,  mint  hazánkban 
minden  tanácskozási  asztalt,  zöld  posztó  takarja 
(közbevetőleg  legyen  mondva,  ezen  általános  szokás 
az,  mely  több  régiségbuvár  véleménye  szerint  oka, 
hogy  bizonyos  beszédeket  magyarul  zöldeknek  neve- 
zünk). Az  udvart  a    pártokra    osztott   nemesség    tölti 


el,  mfg  a  megyeháznak  minden  s  főkép  a  teremnek 
ablakaiból  gyöngéd  nősereg  néz  le  a  küzdelem  nagy 
helyére,  hol  kova  s  aczél  nélkül  sok  nemes  szemek- 
ből a  lelkesedés  legszebb  szikrái  csaholtatnak ;  hol 
mint  a  világ,  úgy  a  tisztikar  nagy  haosból  teremtetik ;  hol 
annyi  táblabíró  arcz  nemcsak  lángol,  de  valósággal 
izzad  meggyőződése  mellett,  s  a  honfi,  midőn  e  se- 
reget látja,  mely  minden  hivatah-a  ajánlkozik,  midőn 
a  lelkesedést  tapasztalja,  melylyel  annyian  kívánják 
hazájokat  szolgálni :  azon  édes  meggyőződéssel  te- 
kinthet maga  körül,  hogy  hazánk  legalább  tisztviselők 
hiánya  miatt  nem  fog  elveszni  soha. 

A  külföld  gúnyolva  szól  alkotmányunkról.  Nemes- 
ségünk adómentességét  említik!  Mintha  bizony  min- 
den polgárosodott  népeknél  nem  lenne  szokásban, 
hogy  az  elaggott  katonák  közköltségen  tartatnak,  s 
mintha  nem  volna  természetes,  ha  a  magyar  nemzet 
is  nagy  rokkanját,  ki  századok  előtt  érte  küzdött, 
szintén  ingyen  tartja  s  vajon  e  nemzet  elvénült  rok- 
kantja nem  nemességünk-e?  Népoktatásunk  állapotja 
ellen  lármáznak  1  mintha  bizony  a  dolgok  ez  állásá- 
ban népünket  önmegelégcdésének  veszélyeztetése  nél- 
kül máskép  lehetne  nevelni,  mint  azt  teszük.  Sőt  még 
megyei  szerkezetünket  is,  mint  az  lassankint  a  civili- 
satióval  fejlődött,  megtámadják !  mintha  azon  alkot- 
mány, mely  minden  polgárt  azon  fölötte  kellemes 
jogban,  hogy  parancsolhasson,  részesíti,  s  azon  kel- 
lemetlenségtől, mely  az  engedelmeskedéssel  jár,  föl- 
menti, nem  volna  minden  létezhető  alkotmányok  leg- 
szebbike s  legboldogabbika !  De  jöjjenek  az  ócsárlók 
tisztujításainkhoz,  s  mondják  akkor,  láttak-e  valamit, 
mi  ehhez  csak  távolról  is  hasonlítható?  Nem  a  vá- 
lasztást magát,  mert  hisz  c  jogot  más,  a  sorstól  ke- 
vésbbé  kegyelt  népek  is  élvezik,  de  a  választás  mód- 
ját értem. 

Az  egész  megyében,  főkép  a  választás  színhelyén, 
óriási  rendetlenség  idéztetik  elő:  a  polgári  alkot- 
mány   kiemeltetik    sarkaiból :    a    birák     megszűnnek 

ítélni ;  a  nemesi  adószedő  egy  év  óta  nem  szed 
semmit;  naponként  üj  hirclc  jönnek,  melyek  szerint 
nemes  emberek,  egyenesen  a  magyar  alkotmány  elle- 
nére, mely  szerint  verni  csak  nem-nemeseket  sza- 
bad, megdöngettettek.  Lehet-e  helyzetet  gondolni, 
melyben  a  rendnek  szüksége  inkább  éreztetnék,  mely 
által  mindenki  annyira  meggyőződnék,  hogy  a  tiszt- 
viselők munkássága  csak  az  egésznek  javára  szolgál  ? 
S  lehet-e  üdvösebb,  mint  ezen  meggyőződés  ?  Lehet-e 
szebb,  mintha  a  tisztviselő,  midőn  hivatalába  lép, 
való  messiásként  fogadtatik?  Ez  egyik  fő  s  a  mennyire 
tudom,  sehol  fel  nem  található  tulajdona  választó 
rendszerünknek,  mely,  mint  a  mondottakból  látjuk, 
a  szigorú  logika  azon  szabályán  alapul,  hogy  mielőtt 
embert  valaminek  tevésére  birni  akarunk,  előbb  annak 
szükségét  éreztessük  vele.  Alkotmányunk  tökélyei 
azonban  ennél  még  nem  állnak  meg  s  főkép  a  vá- 
lasztásnak módja  az,  miben  rendszerünk  páratlan. 
Nálunk  nem  számszerinti  többség  határoz.  A  nagy 
szám  csalódik,  reá  bizni  a  nemzet  s  mi  több,  egy 
megye  sorsát  nem  lehet.  A  közbizodalom  nem  olyan 
valami,  mit  levonás  vagy  összeadás  által  kiszámít- 
hatni. Nálunk  nem  a  szám,  hanem  az  választ,  mi 
egyenesen  a  kebelből  jő,  nem  szavazatok  többsége, 
mely  bármit  mondjunk,  csak  anyagi  állati  erő,  hanem 
ép  az,  mi  az  embert  az  állatvilágban  megkülönböz- 
teti :  a  szó.  Pectus  est  quod  movet,  mondhatá  a  római, 
nálunk  a  kebel  nemcsak  megindít,  hanem  alispánokat 
s  szolgabirókat  csinál,  valósággal  uralkodik.  S  vájjon 
ily  tisztikar,  mely  egyenesen  választóinak  belsejéből 
jött,  miként  ne  felelne  meg  bizodalmoknak?  De  mégis 
a  világ  oly  gonosz  I  Annyi  szomorú  tapasztalásokat 
teszünk  naponkénti  jó  ha  a  tisztviselő,  még  mielőtt 
hivatalába  lép,  azon  tulajdonokban  megerősíttetik, 
melyeket  hivatalos  eljárásában  tőle  leginkább  kívá- 
nunk; és  iml  tisztujításaink  megfelelnek  ezen  czél- 
nak  is.  Nem  akarjuk,  hogy  tisztviselőink  büszkék 
legyenek    s    emelkedés    után    vágyódjanak    —    —  de 

van-c  erre  jobb  mód,  mintha  őket  a  többiek  feje 
fölött  órákig  körülhurczolva,  az  emelkedés  veszélyei 
s  kellemetlenségeivel  megismertetjük  ?  Akarjuk,  hogy 
helyeiken  szilárdan  megállva,  ne  ingadozzanak  —  — 
de  mit  tehetnénk  czélirányosabbat,  minthogy  őket 
karjainkon  kör ültánczol tátva,  bennök  már  választásuk 
alatt  minden  ingadozás  ellen  undort  s  azon  forró 
óhajtást  ébresztjük,  vajha  csak  saját  lábaikon  állhatnának. 

De  hagyjuk  ezt,  regényt  s  nem  politikai  értekezést 
irok ;  s  ámbár  nálunk,  hol  a  politikai  irodalom  a  köl  - 
tészet  birodalmát  elfoglalá  s  a  nemzetgazdaságról 
értekezők  száraz  szalma  helyett  csupa  friss  virágokat 
nyújtanak :  talán  a  költőnek  nem  lehet  rossz  néven 
venni,  ha  a  politika  száraz  sivatagjain  tévelyeg.  Nem 
fogok  visszaélni  jogommal  s  csak  arról  tudósítom 
olvasóimat,  hogy  az  nap  Porváron  a  zöld  bódé-  s 
asztaltól  kezdve,  mindazt,  mit  udvaron  tartott  tiszt- 
ujításoknál  más  megyékben  láttak,  feltalálhatták  s 
hogy  e  szerint  minden  hosszasabb  leirás  haszontalan. 
Volt  valami  az  egészben,  min  egy-két  öreg  táblabíró 
fejét  csóválta;  hogy  az  udvar  közepén  a  két  párt 
között  egy  század  katonaság  állíttatott  föl  ;  de  miután 
e  világon  minden  halad,  az  ifjabbak,  kik  korukat 
megérték,  annál  kevésbbé  bámulták  e  tüneményt, 
minthogy  egy  idő  óta  tisztujítások  a  szomszéd  me- 
gyékben is  úgy  történtek  s  Taksony  a  többieknél 
rosszabb  nem  lehetett ;  úgyis  minden  látványos  da- 
rabnál a  katonaság  nélkülözhetlen  II 

A  tisztujításról  szinte  nincs,  mit  emlékezetre  mél- 
tót mondjak.  Miután  a  főispán,  mint  ily  alkalomnál 
közönségesen,  inkább  hogy  annyi  érzeménytől  feszült 
keblén  könnyítsen,  minthogy  valaki  által  hallassék, 
beszédét  nem  szűnő  «Réty,  Bántornyi,  Éljen,  VoksU 
kiáltozások  közt  bevégzé:  Réty  hasonló  sikerrel  az 
egész  tisztikar  nevében  búcsút  vett ;  a  tisztújítás  alatt 
netalán  előadható  esetek  fékezésére  törvényszék  ne- 
veztetett ki  s  a  kijelölés  után  a  két  küldöttség,  egyike 
báró  Sóskuty,  másika    egy  más   zöld,  kék  és  vörösbe 

öltözött  mágnás  elnöklete  alatt  titkos  szavazatszedésre 
eltávozott;  a  pártok,  fölkapva  Rétyt  s  Bántornyit, 
nem  minden  összeütközés  nélkül  a  megyeház  kapu- 
ján kitolongtak ;  s  az  udvar,  hol  a  főispánon  kívül 
csak  néhány  pap,  két  királyi  tanácsos  s  egy  sánta 
táblabiró  maradt,  aránylag  csöndessé  vált.  Maga  a 
gyöngéd  asszonyi  nem,  mely  tisztikarok  születésénél, 
mint  általánosan  minden  születésnél,  nem  hiányoz- 
hatik  s  tanácskozásainkban,  legalább  ha  élénk  vitát 
várunk,  mindig  jelen  van :  visszavoná  szép  fürtű  s 
főkötős  fejét  s  a  megyeház  másik  oldaláról  nézc  ki 
a  csatára,  mely  most  a  szavazatszedő  küldöttségek 
körül  kezdődött. 

Porvár  megyeházának  közép  kapuján  kívül,  a  négy- 
szög épület  két  oldalán,  még  két  bejárása  van.  Kénye- 
lem s  főkép  azok  iránti  gyöngéd  tekintetekből,  kik 
köszvényben  szenvedve  az  igen  esős  napot  szabad  ég 
alatt  nem  töltheték,  a  küldöttségek  e  két  bejárás  alá 
állíttattak  föl  vagy  inkább  ültettettek  le.  A  nemesség 
a  főkapun  egytől  utóisóig  kibocsáttatván,  ezen  bejárás 
elzáratott  s  mindenki  csak  egyenkint  s  miután  a  járás 
szerint,  melyhez  tartozott,  a  jobb  vagy  a  balkapu 
küldöttségénél  szavazott,  eresztetett  be  ismét  a  mellék- 
kapunál. 

E  parliamentalis  taktika  —  engedelmet,  ha  ez  annyi 
ellenzésre  talált  szóval  élek  I  de  tisztujításainknál,  hol 
e  tudományt  Bentham  híres  munkájából  megtanulni 
nem  lehet  s  hol  az,  ki  magát  e  részben  kimívelni 
akarja,  inkább  Montecucculi  haditudományát  olvassa 
végig,  miből  az  egyes  seregek  miként  elhelyezéséről 
magának  ismeveteket  szerezhet,  e  szó  bizonyosan 
alkalmatosabb  bármely  más  kifejezésnél ;  —  e  parlia- 
mentalis taktika  tehát,  mint  mondám,  minden  nagyobb- 
szerű  rendetlenséget,  —  vagy,  mert  azt,  mi  rendesen 
történik,  rendetlenségnek  nevezni  nem  lehet,  hogy 
magamat  tökéletesebben  kifejezzem,  minden  nagyobb 
verekedést  —  majdnem  lehetetlenné  tett;  s  ha  ezen 
intézkedések    által  a  szabadság    nem    korlátoltatott  is 


250 

annyira,  hogy  a  különböző  pártok  emberei  egymás- 
sal találkozva,  a  hivataloknak  betöltésérc  nézve  saját 
nézeteiket  politikai  elleneiknek  fejőkbe  verni  itt-ott 
nem  iparkodtak  volna,  mégis  az  ily  harczias  epizódok 
csak  rövidebb  ideig  tartottak  s  Taksony-megye  ne- 
messége között  sokkal  több  erős  fő  vala,  semhogy 
ennek  bármi  káros  következései  lehetnének.  Na- 
gyobb nehézség  támadt  magokra  a  küldöttségekre 
nézve. 

Taksony- megyének  csak  öt  járása  s  mi  még  szomo- 
rítóbb,  a  megyeháznak  csak  egy  jobb  oldala  volt. 
Melyik  legyen  a  két  küldöttség  vagy  inkább  a  két 
elnök  között  az,  kire  három  járás  bizatik  s  ki  azon 
egyetlen  egy  jobb  oldalt  elfoglalja,  mely,  mint  min- 
denikünk tudja,  a  díszhely?  Sóskuty  a  megye  egyik 
fő-főtáblabirája,  fertályszázados,  kamarás  s  azonkívül 
Réty  pártjának  egyik  fő  embere  ;  a  másik  nem  oly 
régi  kamarás,  de  báró  helyett  gróf  és  vidéki.  Ki 
megyei  életünkben  járatos,  képzelheti  a  nehézsége- 
ket, melyekbe  a  főispán  a  dolgok  ezen  állásában 
jutott,  képzelheti  az  aggodalmat,  melylyel  Sóskuty  s 
egész  küldöttségének  —  melyre  csak  két  járás  jutott  — 
elégedetlenségét  észrevéve  s  melylyel  elnöki  széké- 
ről látta,  hogy  mind  a  két  küldöttség  ládáival  együtt 
a  jobb  kapu  felé  veszi  útját.  Nem  is  tudom,  e  bonyo- 
lódás  hová  vezethetett  volna,  ha  Krivér  Sóskutynak 
nem  súgja,  hogy  ámbár  reá  csak  két  járás  bizatott, 
ez  a  nemességnek  két  harmadát  foglalja  magában, 
azért  a  tárgy  fontossága  végett  másra,  mint  báró 
Sóskutyra  nem  is  bizathatik ;  a  mi  pedig  a  jobb 
oldalt  illeti,  igen  csalódnék,  ki  azt  ott  keresné,  hová 
a  szomszéd  megyei  gróf  ép  most  küldöttségével  siet, 
a  megyeháznál  csak  a  megyeház  s  nem  a  főispán 
levén  a  fődolog,  a  jobb  oldal  a  középkapu  szerint 
számítandó  s  így  ép  azon  kapunál  keresendő,  hol  ő 
nagysága  küldöttségének  hely  készíttetett.  Mire  Sós- 
kuty mosolyogva  megjegyezvén,  hogy  ily  kicsiségekkel 
gondolni  nem  szokott,  minden    részek  teljes  megelé- 

gedésérc  csakugyan  kapuja  alá  ülts  nem  kevés  beszéd 
között  hozzá  fogott  nagy  föladatához. 

Taksony-megyében  az  utolsó  gyűlés  alatt  a  titkos 
szavazat  elve  fogadtatott  el.  A  dolog,  mint  mondják, 
csak  ezért  hozatott  szőnyegre,  hogy  kitudassék :  Réty 
vagy  Bántornyi  pártja  bir-e  többséggel,  mert  az  első- 
nek mint  valóságos  alispánnak  emberei  a  nyilvános- 
ságot, a  másiknak  pártja  a  titkos  szavazást  kívánták. 
A  titkos  szavazás  győzött  s  Tengelyi,  ki  ezen  rend- 
szabály által  minden  vesztegetésnek  elejét  véve  gon- 
dola, mondhatlan  örömmel  hordozta  körül  a  megye 
határozatát,  felolvasva,  megmagyarázva  azt  mind- 
ennek, kivel  csak  találkozott.  Ha  most  a  kapu  alá 
lép,  hol  Sóskuty  küldöttségével  helyet  foglalt  s  mivel 
történetünk  a  tiszaréti  járásban  játszik,  mi  is  meg- 
jelenünk, a  jegyzőnek  örömében  talán  könyekbe 
lábadtak  volna  szemei,  midőn  a  módot  látja,  mclylycl 
eszméi  életbe  lépnek. 

A  kis  asztal,  mely  mellett  a  bárón  kívül  az  öreg 
Kislaky,  teins  Slacsanek  s  hogy  Bántornyi  pártja  is 
képviselve  legyen,  a  kijelölt  alispán  testvére,  james 
úr,  még  néhány  táblabiróval  telepedett  le,  mindjárt 
a  bejárás  egyik  oldalán  a  kazu  mellett  állt.  Valamivel 
tovább  az  udvar  felé  két  spanyol-fal  közé  a  szava- 
zati láda  állíttatott  fel.  A  kapu  mellett  vitéz  Karvaly 
Ágoston  s  két  hajdú,  közel  az  asztalhoz  Nyúzó  s 
esküdtje,  kik  járásuk  nemességét  legjobban  ismerik, 
mellettök  a  megye  volt  s  úgy  hiszszük,  jövendőbeli 
főügyésze  fogtak  helyet,  míg  Macskaházy  úr,  ki  majd 
az  udvaron  a  főispán  körül,  majd  fenn  a  nagyságos 
asszonynál  forgolódott,  időről-időre  a  szavazásnál 
megjelent  s  kérdezősködött. 

A  táblabírák  rágyújtottak,  a  kapu  kisebb  ajtaja 
megnyílt  s  bejöttek  titkos  szavazásra  az  egyes  válasz- 
tók, kiknek  mindegyike,  mihelyt  a  küldöttségét  meg- 
látá,  szívrázó  hangon:  éljen  Réty,  éljen  Bántornyi-t 
kiáltott,  mire  közönségcsen  minden  künlevők  ép  oly 
hangon    feleltek;    mely    nemzeti     kötelességteljesítés 

Után    az    egyes   választó    a    spanyol-fal    mögé    titkos 
szavazásra  vonult  vissza. 

—  Nincs  a  titkos  szavazásnál  szebb  dolog  a  vilá- 
gon —  szólt  James  úr,  midőn  szivarját  szájából  ki- 
véve, egy  kort  esnek,  ki  ép  az  asztal  előtt:  Éljen 
Bántornyi-t  kiálta,  kezét  rázá,  —  ha  az  angol  alkot- 
mányba ezt  lehetne  behozni,  nem  volna  tökéletesebb 
a  földkerekségen.  The  ballot,  the  ballot  for  ever, 
így  kiáltunk  mi  radikálok;  it  makes  man  feel  so 
independent,  azaz :  csak  ez  adja  meg  az  embernek 
való  függetlenségét. 

—  Igen,  csak  ne  ordítanának  úgy  —  sóhajtott  az 
öreg  Kislaky,  —  öcsém!  —  szólt  egy  korteshez  for- 
dulva, ki  épen  Réty  alispánt  élteté  —  ne  ordíts  úgy, 
hisz  titkosan  szavaztok. 

—  Persze  titkosan,  —  szólt  emez,  —  éljen  Réty 
alispánunk!  —  S  ezzel  a  spanyol-fal  mögé  vonult. 

—  Kérem  alásan  —  szólt  Kislaky  fölugorva  széké- 
ről —  ez  nem  mehet  így,  ez  valóságos  komédia. 

—  ^g^n,  de  ki  parancsolhat  kedves  nemes  társaink 
érzelmeinek?  —  vágott  közbe  Sóskuty  —  az  ember 
ily  pillanatokban  nem  parancsolhat,  az  érzelem  erővel 
kitör  és 

—  Hát  törjön  ki.  Isten  neki !  De  miért  e  falak  ?  — 
szólt  Kislaky  —  úgy  is  háromszor  feldöntötték,  csak 
idővesztés. 

—  Tekintetes  uram  —  jzgyzé  meg  Sáskay,  —  a 
nemes  megye  világos  parancsolatja  —  — 

—  De  mikor  a  teins  megye  látja,  hogy  lehetet- 
lenséget parancsolt  —  szólt  mindig  melegebben 
Kislaky.  —  Hisz  ezek  az  emberek  mióta  egyenkint 
kiáltanak,  még  inkább  ordítanak,  mintha  mindenik 
külön-külön  meg  akarná  mutatni  a  küldöttségnek, 
hogy  ő  birja  legjobban.  Estig  sem  leszünk  készen 
s  itt  oly  légvonat  van,  hogy  valamennyien  meg- 
betegszünk. 

Sóskuty,  ki  az  egész  vitatkozás  alatt,  mely  azon- 
ban a  szavazást  félbe  nem    szakasztá,  hasztalan  ipar- 

kodott  szóhoz  jutni,  most,  kivéve  szájából  pipáját, 
midőn  méltóságosan  körültekintett,  azzal  vete  véget 
ezen  zajos  s  mint  monda,  valóban  botrányos  vitat- 
kozásnak, hogy  a  küldöttséget  s  ebből  Kislaky  barát- 
ját sem  véve  ki,  figyelmezteté,  miként  elnöknek  ő 
neveztetvén,  kötelességénél  fogva  a  nemes  megye 
parancsolatait  legkisebb  részletekben  teljesítendi,  habár 
azok  még  oly  lehetetleneknek  látszanak  is.  Mire, 
Kislakyt  kivéve,  az  egész  küldöttség  helybenhagyásá- 
val a  szavazás  előbbi  módon  tovább  folyt. 

—  De  mondjon  nagysád  akármit  —  szólt  Kislaky, 
ki  még  folyvást  fejét  csóválva  elégedetlenséget  mu- 
tata  —  teljes  lehetetlen,  hogy  így  folytassuk. 

—  De  kérem  —  válaszolt  megnyugtatói ag  James  — 
árt-e  az  valamit,  hogy  ezek  az  emberek  itt  valamely 
kijelöltet  kiáltanak,  ott  a  spanyol-fal  mögött  nem 
szavazhatnak- e  mégis  titkosan?  Quite  independent. 

—  Igen,  de  —  kiáltott  a  jámbor  Kislaky. 

—  1  say  —  szakítá  félbe  James,  ki  látja,  mire 
szavaznak  ott  benn,  bárkit    kiáltsanak  is  itt  előttünk? 

—  De  kérem  —  szólt  Kislaky  legnagyobb  türel- 
metlenséggel —  a  szekrényen  minden  fiók  fölött  az 
egyes  kijelöltek  nevei  fel  vannak  irva,  már  a  ki  ol- 
vasni nem  tud,  az  hogy  szavazzon?  Tizet  láttam  be- 
menni, kiről  tudom,  hogy  egy  betűt  sem  ismer.  Ép 
most  jő  ki  egyik  a  ketreczből.  Hejh  Pista  —  monda 
Kislaky,  az  egyik  kortest,  ki  ép  a  szavazás  után  az 
udvarba  akara  menni,  feltartva  —  tud-e  kend  olvasni? 

—  Olvasni  ?  —  válaszolt  a  megszólított  —  nem 
olvasok  én  a  Herkó  páternek  sem. 

—  De  tud  kend  olvasni  mégis?  —  szólt  Sóskuty 
közbevágva  —  csakhogy  nem  akar,  de  tud  ? 

—  Dehogy  tudok  teins  uram,  nem  vagyok  én  tót 
diák,  öreg  apám  sem  tanult  soha. 

—  Mit  mondtam  —  szólt  Kislaky  diadalörömmel 
arczain  —  s  hát  melyik    lyukba  tette  kend  golyóját? 

—  Hát  az  dsőbe  —  felelt  a  kortes,  bundáját 
igazítva  —  mint   szolgabíró    úr    mondta.    Éljen  Bán- 

tornyi  I  —  S  ezzel  a  kortes  az  egész  küldöttség  nem 
kis  zavarodására  kiment. 

—  Ez  az  ember  Bántornyi  mellett  jött  szavazni  s 
Réty  fiókjába  tette  szavazatát  —  szólt  Kislaky  meg- 
elégedéssel, —  már  kérdem,  mehet-e  ez  tovább  így? 

—  It  is  very  extraordinary !  —  sóhajtott  James  úr, 
míg  Slacsanek  haját  simítva  megjegyzé,  hogy  rend- 
kívüli esetek  minden  választási  rendszer  mellett  jöhet- 
nek elő. 

—  Rendkívüli  esetek?  Nézzük  tehát  —  szólt  a 
lelkesült  Kislaky,  ki  mindig  a  titkos  szavazás  leg- 
nagyobb ellenségei  közé  tartozott.  —  Tud-e  kend 
olvasni?  —  kérdé  az  elsőt. 

—  Nem. 

—  üs  kend  ? 

—  Én  sem. 

—  És  kend? 

—  Mint  gyerek  tanultam  ugyan  — 

—  És  kend? 

—  Igen. 

Mire  Sáskay  megjegyzé,  hogy  a  mint  a  teins  úr 
maga  láthatja,  az  olvasni  nem  tudók  csakugyan  pa- 
rányi kisebbségben  vannak;  s  James  úr  a  kapuhoz 
ment,  hogy  mindenkit  golyójának  a  második  fiókba 
vetésére  felszólítson. 

Kislaky  boszankodott,  Sóskuty,  ki  c  napon  rend- 
kívüli elnöki  tehetségeket  mutatott,  hogy  senkinek 
panaszra  oka  ne  legyen  s  a  megye  határozata  mégis 
egész  szigorúságában  fentartassék,  a  spanyol -fal  mögé 
két  táblabírót  állított,  kik  két  ellenkező  párthoz  tar- 
tozván, minden  egyes  szavazónak  a  fiókok  felírását 
megmagyarázzák  s  ezután  a  Réty-járás  szavazása 
minden  zavar  nélkül  ismét  tovább  folyt. 

Míg  a  kapu  alatt  a  szavazatszedő  küldöttségnél 
ezek  történtek,  addig  Tengelyink  künn  a  kortesek 
között  homloka  izzadságában  küzdött  Bántornyi  mel- 
lett, ki  versenytársától  nem  messze,  mióía  a  szavazás 
kezdődött,    majdnem    szünetlenül    a    levegőben    tán- 

czoltatott  s  barátait  s  atyafiait  százszor  átkozá,  kik- 
nek hiúsága  miatt  jelen  kellemetlen  helyzetébe  jutott. 
Bántornyi,  ki  egész  életét  nyugodt  falusi  lakában 
tölte,  nem  szokta  meg  a  népszerűség  meleg  öleléseit, 
ő  Rétyként  nyájasan  mosolygani,  hordozóinak  lankadó 
erejét  biztató  szavakkal  vagy  egy-egy  jeles  mondat- 
tal, melyek,  mint  Napóleon  mondásai,  egész  serege 
által  ismételtettek,  föleleveníteni  nem  tudá;  s  e  ma- 
gyar triumphus,  mely  a  régi  rómaiakhoz  legalább 
abban  hasonlít,  hogy  a  diadalmaskodó  körül  az  ócsár- 
lók  serege  sohasem  hiányzik,  talán  egész  életének 
egyik  legkellemetlenebb  pillanata  volt.  De  pártok, 
mint  ezt  mindenki,  ki  életében  hasonló  helyzetben 
volt,  igen  jól  tudja,  nem  emberekért  támadnak,  hanem 
ezek  csak  azért  kapatnak  föl,  hogy  a  pártnak  zászlói 
legyenek ;  s  ha  a  zászló  széttépetik,  vagy  egyszerűn 
szólva,  ha  a  körülhurczolt  kijeíöltnek  mentéje  ron- 
gyokra szakad,  úgy,  hogy  abból,  mi  ennyi  viszontag- 
ság után  megmaradt,  bizonyossággal  senki  sem  mond- 
hatja, csakugyan  mentét  lát-e  maga  előtt?  —  a  győ- 
zelmes párt  büszkén  mutatva  rongyos  harczjelét  rival- 
gani  fog  örömében,  mint  a  hajósereg,  ha  nyájas 
szelek  helyett  vihar  által  hajtatott  kikötőjébe,  zajos 
örömmel  köszönti  a  partokat,  bár  a  szegény  hajó, 
melyet  használt,  tüstént  javításra  szorulna  is.  S  Bán- 
tornyi kérései,  rimánkodásai,  sőt  rugdalózása,  melylyel 
leeresztéseért  küzdött,  csak  oda  vezettek,  hogy  még 
erősebben  tartották. 

Tengelyi  az  utolsó  időben,  miután  James  úr  opublic 
dinneri»-je,  melyben  nyolczszáz  kortes  részt  vett, 
tudomására  jött,  nem  kis  mértékben  neheztelt  Bán- 
tornyiékra,  kik,  mint  monda,  adott  szavokat  meg- 
szegve, midőn  az  ellenpárt  nemtelen  eszközeihez 
nyúltak,  magokat  minden  magasabb  gondolkozásúnak 
rokonszenvére  érdemetlehné  tevék  ;  s  ezért  a  jegyző 
erősen  feltévé  magában,  hogy  a  választásban  ily  viszo- 
nyok alatt  részt  venni  nem  fog.  De  ki  tehet  róla  I 
azon    törvényt,    melyet     Solon    athénei    polgárainak 


i$6 

adott,  hogy  pártok  összeütközésénél  senkinek  sem 
szabad  közönyösen  maradni,  maga  a  természet  oltotta 
minden  becsületes  embernek  szivébe;  s  midőn  a 
jegyző,  a  választás  helyén  megjelenve,  a  Réty-párt 
rivalgásait  hallá,  midőn  Macskaházy  kezeit  dörzsölve, 
azt  mondta  neki,  hogy  az  actiák  jól  állnak  s  midőn 
Nyúzó  hat  sz.-vilmosi  által  ép  mellette  vitetett  el : 
becsületes  Jónásunk  nem  tudott  ellentállani  s  a  ne- 
messég között  szónokolva  találjuk  őt  a  megyeház 
előtt,  több  lelkesedéssel,  mint  bárkit  Bántornyi  hívei, 
vagy  helyesebben  mondva,  Réty  ellenei  között.  A  jegy- 
zőt ez  alkalommal,  mint  sok  más  politikával  foglal- 
kozó becsületes  embert,  csak  ellenzés  birta  arra, 
hogy  ismét  a  párthoz  szegődjék,  helyet  többé  ma- 
gáénak nem  nevezhetett.  Hogy  a  jegyző,  ki  athlétai 
vagy  gymnastikai  műtételekkel,  melyek  tisztujítások- 
nál,  mint  tudva  van,  a  fő  szerepet  játszszák,  magát 
ki  nem  tüntetheté,  Rétynek  oly  veszélyes  ellene  nem 
lehetett,  mint  azok,  kik  őt  már  harmadszor  hordo- 
zóival együtt  földre  rántották,  az  önként  értetik.  De 
Tengelyi  ismeré  a  megyei  igazgatás  minden  hibáit  s 
midőn  közülök  azokat  számolá  el,  melyek  által  a 
nemesek  szenvedtek :  nemcsak  a  lelkészek,  jegyzők 
uradalmi  tisztek  s  azon  míveltebb  középrendű  ne 
messég  közt,  melyre  mindig  hatással  birt,  hanem 
még  a  korteseknél  is  némi  hatást  idézett  elő,  ámbát 
szónoklatának  nem  csekély  része  veszett  el  a  lárma 
között  s  mit  sok  becsületes  ember,  ki  tömeghez  szól, 
fájdalmasan  tapasztal,  épen  azon  okok,  melyeket  leg- 
erősebbeknek tartott,  hatottak  legkevesebbé  s  Réty 
hivei  örömmel  láták  az  alkalmatlan  szónokot  végre 
szavazás  végett  a  kapun  belépni,  mely  által  hallga- 
tóitól elválasztatott. 

De  ki  írhatná  le  a  bámulást,  melylyel  Tengelyi, 
most  a  kapu  alá  lépve,  azon  intézkedéseket  látá, 
melyek  Sóskuty  tanácsára  a  titkos  szavazás  életbe- 
léptetésére elfogadtattak.  —  Kérem  alásan  méltósá- 
godat —    szólt    Sóskutyhoz    fordulva,    miután    a    két 

táblabírót  észrcycvé,  ki  a  szavazati  láda  mellett  min- 
den egyes  választónak  utasítást  adott  —  hogy'  en- 
gedheti e  visszaélést,  mely  egyenesen  a  megye  hatá- 
rozatával ellenkezik? 

—  Visszaélést?  —  kiáltott  Sóskuty,  bámulatában 
feltátva  száját  —  mely  visszaélést,  ha  szabad  kér- 
denem ? 

Tengelyi,  kivel  együtt  Kislaky  Kálmán,  a  sz.-viJmosi 
jegyző,  egy  tiszteletes  s  még  néhány  nemes  lépett  a 
kapu  alá,  a  társasághoz  fordulva  kérdé:  —  Vájjon 
hát  nem  titkos  szavazat  határoztatott-e  az  utolsó 
gyűlésen  ? 

—  És  mert  az  határoztatott  —  feleié  Sóskuty  — 
azért  teljesítjük  e  parancsolatot.  Vagy  azt  hiszi  ke- 
gyelmed, ha  nem  volna  az,  ide  ültünk  volna  a  kapu 
alá,  ide  állítottuk  volna  e  spanyol-falat,  vagy  nem 
végeztük  volna  már  rég  munkánkat?  Titkos  szavazási 
De  hát  mi  ez  egyéb,  mint  titkos  szavazás?  —  szólt 
mind  inkább  neki  melegedve  a  báró  —  nincs-e  már 
rheumatismusom  ?  És  még  azt  merik  mondani,  hogy 
a  megye  parancsolatát  nem  teljesítjük. 

—  Ez  nem  maradhat  így  —  szólt  Tengelyi  foly- 
vást növekedő  indulattal,  midőn  látá,  hogy  ez  ellen- 
mondás között  a  szavazás  régi  módon  tovább  foly  — 
elmegyek  a  főispánhoz  s  jelentést  teszek,  az  egész 
választásnak  újra  kell  kezdődni. 

—  Kövesse  meg  magát  —  kiáltott  mérgesen  Slacsa- 
nek  —  nótárius  uram !  S  ne  higyje,  hogy  itt  kupak- 
tanácsa előtt  áll  ;  ha  úgy  tetszik  szavazzon,  leczkéket 
nem  fogadunk  el  senkitől,  főkép  —  tévé  hozzá  meg- 
vető tekintettel  —  ily  falusi  jegyzőtől  nem. 

—  Akár  fogadnak  el,  akár  nem,  —  szólt  Kálmán, 
ki  Tengelyit  mindig  szerette  a  Slacsanek  durvasága 
miatt  türelmét  veszté  —  Tengelyi  úrnak  igaza  van, 
két  tanú  előtt  nincs  titkos  szavazás. 

—  Magam  is  azt  hivém  —  vágott  közbe  az  öreg 
Bálint,  kiben,  midőn  pártolókra  talált,  kételyei  újra 
föltámadtak  —  de  a  bölcs  többség  — 

—  Kérem  alásan. 

—  Rogo  humillime. 

—  Hadd  szóljak  én. 

—  Mindjárt  megmagyarázom  —  kiáltanak  Slacsa- 
nek,  Sóskuty  és  még  egy  táblabíró  egyszerre,  míg 
az  elnök  mindent  átható  hangjával  a  többieket  le- 
győzheté. 

—  Kérem  édes  öcsémuram,  mint  édes  atyja  igen 
bölcsen  megjegyzé,  az  egész  szavazási  módot  e  kül- 
döttség bölcs  többsége  határozá  el  s  így  hibáról  szó 
sem  lehet.  De  ha  nem  volna  is  így,  vájjon  hát  nem 
kell-e  Magyarországban  mindenhez  testimonium  legalc, 
két  birói  személy,  hogy  a  történtekről  tanúságot  ad- 
hasson ?  No  lássa  barátom,  az  a  két  teins  úr  ott 
benn  a  szekrény  mellett  tanúságot  fog  tenni,  hogy  a 
nemesség  titkosan  szavazott,  absque  ira  et  studio, 
egészen  függetlenül. 

Kálmán  nevetett,  Tengelyi  a  nélkül,  hogy  magát 
a  zaj  között  érthetővé  tehetné,  a  határozatok  szent- 
ségéről szólt  s  a  szavazás  félbehagyatott,  míg  végre 
Nyúzó,  kivel  ép  Macskaházy  néhány  szót  váltott, 
haragos  arczczal  előlépve,  azon  méltósággal,  melyet 
a  nélkül,  hogy  egyet  köpne,  senki  elérni  nem  tud. 
Tengelyit  menteprémjénél  fogva  e  szavakkal :  — 
Takarodjék  kend  haza,  nemtelennek  itt  szava  nincs  — 
a  kapu  felé  tolá. 

Soha  a  világ  legnagyobb  szónokának  beszéde  ily 
hatást  nem  tőn  még,  mint  Nyúzó  ez  egyszerű  szavai. 
Midőn  egy  év  előtt  a  nagy  rablás  után,  mely  a  por- 
vári vásáron  elkövettetek,  kisült,  hogy  az  csupa  neme- 
sek által  vitetett  végbe,  sőt  az  orgazdák  közt  két 
tekintetes  úr  találtatik  :  az  egész  megye  csudálkozott ; 
a  táblabiró- sereget  bámulás  lepte  meg  az  utolsó  tör- 
vényszéknél is,  midőn  egy  földes  úr  harmincz  éves 
perében  halálos  ítéletet  akarván  mondani,  a  főügyész 
panaszkodva  jelenté,  hogy  az  alperes  tavaly  meg- 
halt: de  így  Porváron  nem  csudálkoztak  még  akkor 
sem,  midőn    Karvaly  a  győri    ütközet    hirét    negyven 

mérföldnyiről  másodnap  meghozá.  Sóskuty  össze- 
csapta kezeit,  Sáskay  sóhajtva  ég  felé  tekintett, 
Slacsanek  megvető  tekintetet  vete  az  egész  társa- 
ságra, maga  az  öreg  Kislaky,  ki  Tengelyit  egyébiránt 
leginkább  sajnálta,  csak:  « Ki  hitte  volna  ezt I »  sóhajtá 
magában. 

Tengelyi  haragtól  lángoló  arczczal  állt  a  többiek 
közt,  megindulása  nem  engedé,  hogy  csak  egy  szót 
szóljon. 

Nyúzó  ez  egész  jelenet  alatt  diadal  érzettel  tekinte 
körül  s  a  büszke  jegyző  megaláztatását  talán  még 
inkább  élvezé  Macskaházynál,  ki  sopánkodásaival  alig 
titkolhatá  szive  megelégedését. 

—  Igen  —  szólt  a  főbíró,  a  küldöttséghez  for- 
dulva —  bármint  bámulják  a  teins  urak,  ez  az  ember 
nem  nemes  s  midőn  azt  kötelességem  szerint  bejelen- 
tem, egyszersmind  kérem  az  egész  nemesség  nevé- 
ben, hogy  a  szavazástól  tiltassék  el. 

Az  udvarból,  hol  mindazok,  kik  szavazatukat  már 
beadva  összegyűltek,  a  lármára  mindig  többen  se- 
reglettek a  küldöttség  körül.  A  bejárás  fulladásig 
tömve  volt. 

Tengelyi  lassanként  visszanyeré  nyugalmát.  —  És 
ki  fogja  nekem  bebizonyítani,  hogy  nemtelen  va- 
gyok ?  —  szólt  méltósággal. 

—  Onus  probandi  semper  privato  incumbit  — 
válaszolt  kis  szürke  szemeivel  pislogva  a  főügyész, 
ki  vastag  hasával  alig  juthatott  az  asztalhoz. 

—  Igazsági  —  kiáltott  Sóskuty  —  incumbit  pri- 
vato, azaz,  uraságod  dolga  megmutatni  nemességét. 
A  nemességet  meg  lehet  mutatni  —  itt  elakadván,  a 
főügyész  által  váltatott  föl. 

—  Van-e  az  úrnak  királyi  adománylevele,  armallsa, 
vannak-e  authenticus  transumiumai,  vagy  csak  statu- 
toriái  «cum  nos»  záradékkal,  vagy  legalább,  mint  azt 
Verbőczy  1.  rész  6  caímében  kívánja,  a  quartalitium 
fizetésérőli  bizonyítványai? 

—  Kérem     önt    —    szólt    Tengelyi    türelmetlenül 

ennyi  kérdésre,  mely,  mint  sok  kérdés  a  világon, 
nem  azéi-t  tétetett,  hogy  reá  feielet  adassék  —  senki 
Magyarországban  jobban  nem  tudná  nemességét  be- 
bizonyítnj.  de  — 

—  Hát  csak  tessék  —  szakítá  félbe  a  főügyész  — 
talán  majd  a  hatvan  éves  usust  fogjuk  bebizonyítani ; 
de  ne  feledje  el  uraságod,  hogy  ehhez  is  irományok 
szükségesek.  A  genealógia  bizonyíttatik  authenticus 
osztály-  vagy  keresztlevelekkel,  hitelesített  tanúbizony- 
ságokkal, csak  tessék  Tengelyi  uramnak. 

—  Irományaim  házamnál  vannak. 

—  Méltóztassék  elhozni.  Ugy-e  méltóságos  báró, 
mihelyt  Tengelyi  úr  irományait  elhozza,  mindjárt 
szavazhat?  —    S  erre  a  főügyész  nevetett. 

—  Igen,  csak  az  irományokat  méltóztassék  el- 
hozni —  kiáltott  Sóskuty  biztatva. 

—  De  hisz  mindig  nemesi  kiváltságokkal  éltem, 
nemesi  pénztárakba  fizettem. 

—  Fraus  et  dolus  nemini  opitulatur  —  vágót 
közbe  Sáskay,  —  miért  nem  hirdettette  ki  Tengelyi 
uram  nemességét  a  megyében  ?  — 

—  De  mikor  nemességemen  nem  kételkedett  senki  — 
vága  közbe  haragjában  reszketve  a  jegyző  —  mikor 
szolgabírónak    jelöltettem,  esküdtnek    neveztettem    ki. 

—  A  nemesség  publicátiója  mindig  jó  —  szólt 
oktatva  a  főügyész,  hihetőkép  tudva,  mi  hasznos,  ha 
ily  esetekben  az  ügyészi  hivataltól  vélemény  kíván- 
tatik, —  lássa  ön,  ha  azt  teszi,  most  nincs  baja. 
Egyébiránt,  hogy  candidáltatott,  sőt  nemesi  hivatalra 
kineveztetett,  mit  sem  bizonyít ;  hány  hasonló  eset 
van  ott,  hol  a  főügyészek  nem  vigyáznak,  hogy  a 
nemesség  az  adózók  terhére  törvényellenesen  ne 
szaporittassék. 

James  nem  nyomhatá  el  az  érzelmeket,  melyeket 
ez  utolsó  szavak  szivében  gerjesztenek.  —  Ejh  be 
nemes  teremtés  a  tekintetes  úri  ha  az  adózónak  min- 
dig ily  védője  találkoznék  I^ 

—  De  időnket    nem   veszthetjük    —  szólt  Sóskuty 

türelmetlenül,    —   folytassuk    a    szavazást    s  Tengelyi 
uram  menjen  haza  irományaiért. 

—  Én  szavazni  akarok  —  szólt  Tengelyi  nyugodt 
méltósággal,  —  nemes  embert  puszta  előadásra  nem 
lehet  jogától  megfosztani  s  nemességi  pernél,  míg  a 
per  tart,  mindenki  előbbi   állapotában  marad. 

—  Tengelyi  úrnak  igaza  van  —  szóla  közbe  egy 
fiatal  ügyvéd,  azon  kevesek  egyike,  kik  az  egész  jele- 
net alatt  a  jegyzőnek  pártját  fogták,  —  a  királyi 
resolutio  — 

—  De  21.  Julii  1785  —  szólt  a  főügyész,  fejét 
hajtogatva. 

—  Azt  parancsolja,  —  folytatá  a  másik  —  hogy 
mindenki,  míg  nemesítő  pere  lefolyt,  előbbi  állapo- 
tában maradjon. 

—  Azaz,  paraszt  állapotában,  mint  jegyző  uram, 
mfg  irományait  elő  nem  hozza  —  válaszolt  Slacsanek. 

—  Mindig  nemesnek  tartattam.  Szóljon  ön,  ' — 
monda  Macskaházyhoz  fotdulva,  ki  az  alatt  szintén 
az  asztalhoz  közelített  —  majdnem  harmincz  éve 
ismerjük  egymást. 

—  Csak  annyit  mondhatok  —  válaszolt  a  meg- 
szólított kezeit  dörzsölve  —  hogy  a  tekintetes  al- 
ispán úr  jegyző  úrral  mindig  mint  nemes  emberrel 
bánt ;  egyébiránt  a  teins  úr,  mint  tudva  van,  igenis 
kegyes  úri  ember,  kinek  jóságát  bizony  sokan  hálát- 
lansággal fizetik.  Tengelyi  úr  irományait  sohasem 
láttam,  csak  azt  tudom,  hogy  nemessége  a  megyében 
kihirdetve  nincs,    másunnan    jött    s    vannak  esetek  — 

—  Üssétek  le  I  Ki  a  paraszttal !  —  ordított  a  tö- 
meg, s  Karvaly,  kinek  szava  a  többiek  közül  kihang- 
zott,  előre  tolakodva.  Tengelyi  ruhájához  kapott.  — 
Ide  a  ki  életét  szereti  —  kiáltott  most  Kálmán,  ki 
az  egész  jelenet  alatt  egyiktől  a  másikhoz  fordulva. 
Tengelyinek  pártolókat  keresett.  —  Tengelyi  úr  ba- 
rátom ;  ki  egy  újjal  nyúl  hozzá,  halál  fia,  ha  tizenhat 
élettel  teremtette  is  az  Isten. 

^Karvaly    ijedten    visszavonult,    az    öreg    Kislaky   fia 

mellé  sietve  a  Rétyekhezi  viszonyára  emlékcztcté. 
Báró  Sóskuty  nagy  méltósággal  inté,  mily  helyen  van, 
s  a  főügyész,  torkát  köszörülve,   actiókról  beszélt. 

De  Kálmán  nem  tartozott  azon  egyediségek  közé, 
kiket,  ha  vérök  felforrt,  ildomos  tanácsokkal  vezetni 
lehetne;  víg,  sőt  könnyelmű  a  mindennapi  életben, 
ez  ifjú  keblében  volt  valami,  mi  őt  a  mindennapi 
emberek  sorából  kiemelé;  s  ki  őt  e  pillanatban  látá, 
a  mint  lángoló  arczczal  annyi  ellenség  között  az  öreg 
jegyzőt  védelmczé,  ki  szavának  meghatástól  rezgő 
hangjait  hallá:  érzé,  hogy  azon  emberek  egyike  előtt  áll, 
kik  mint  némely  aranyaknak,  annál  gazdagabbak,  minél 
mélyebben  juthatunk  belsejökbe.  Maga  az  öreg  Kis- 
laky  nem  tudta  volna  megmondani,  nem  öröm  fa- 
csarta-c  a  könyeket,  melyek  szemeibe  tolultak,  midőn 
fiát  ekkép  hallá  beszélni  :  —  Mit  nekem  viszonyok ! 
bánom  is  én ;  ha  méltatlanságot  látok,  minő  ez,  csak 
egy  viszonyt  ismerek,  mely  minden  becsületes  embe- 
rek közt  létezik,  s  nekik  kötelességül  teszi,  nem  en- 
gedni, hogy  egy  közülök  gaz  fondorkodások  által  el- 
nyomassék. 

—  De,  domine  spectabilis,  kérem  alásan,  a  megye- 
háznál vagyunk  —  szólt  szemeit  ég  felé  emelve 
Sáskay. 

—  Isten  engem,  az  ember  elfeledhetné,  hogy  ott 
van  —  szólt  növekedő  haraggal  Kálmán  —  e  ház  a 
közcsend  s  bátorság  fentartására  épült,  s  becsületes 
ember  leütéssel  fenyegettetik  benne;  itt  minden  pol- 
gár igazságot  vár,  s  nem  talál  mást,  mint  mely  a 
közmondás  szerint  a  borban  találtatik ;  itt  birákat  ke- 
resünk s  fütykösöket  találunk ;  bizony  latrok  bar- 
langjában gondolhatná  magát  az  ember,  ha  itt  körül- 
tekint. 

—  Micsoda !  a  fütykösök  ellen  szól  ?  —  riada  föl 
egy  nemeshadnagy  —  szidja  a  nemességet.  Actió !  — 
Az  egész  tömeg  actiót  ordított,  míg  Tengelyi,  ki  soha 
életében  magát  inkább  meghatva  talán  nem  érzé  még, 
mint  Kálmán  váratlan  viselete  által,  félni    kezde,    mi- 

szerint  nemes  indulatától  elragadtatva,  magának  árt- 
hat, s  azon  kérést  intézte  hozzá,  hogy  őt  a  megye- 
házból kivezetve,  valami  alkalmatosságot  szerezzen, 
melyen  Írásaiért  Tiszarétre  elmehessen. 

—  Actiót?  Jól  van  nemes  uraimék  —  szólt  Kálmán 
gúnyosan,  a  nemességhez  fordulva  —  csak  actiózza- 
nak  meg,  hogy  a  perbeli  irományokból  legalább  meg- 
mutathassuk, miként  Taksony- megyében  elég,  ha  ily 
ember,  minő  ez  —  s  itt  mondhatlan  megvetés  kifeje- 
zésével Nyúzóra  mutatott  —  becsületes  emberről  va- 
lamit mond,  hogy  az  azonnal  minden  jogaitól  megfosz- 
tassék.  —  S  ujjáról  lerántva  pecsétgyűrűjét,  az  asztalra 
veté,  s  Tengelyit  kezénél  fogva  kivezeté. 

—  Menjünk  barátom,  lovaim  két  óra  alatt  Tisza- 
rétre kapnak,  magam  hajtok,  estig  az  Írásokkal  itt 
leszünk. 

A  jelenvolt  nemesek  zúgtak,  s  Slacsanek,  Kálmán 
apjához  fordulva,  félig  halkan  monda:  —  Ha  Kálmán 
úrfi  szolgabíró  nem  lesz,  minket  a  teins  úr  nem  vá- 
dolhat. —  Mire  az  öreg  nagyot  sóhajtott,  s  a  titkos 
szavazás,  noha  a  spanyol-falak  rég  felforgattattak, 
tovább  folytattatott. 


XVI. 

A  jegyző  házánál  az  utósó  történetek  óta  szomo- 
rúság s  aggodalom  uralkodott.  A  lövés,  mely  Ákosnak 
csak  karját  érte,  nem  volt  ugyan  veszélyes,  s  az  ifjú, 
hamar  magához  térve,  önkivánatára  még  azon  éjjel  a 
kastélyba  vitetett  ;  de  a  lopás,  melynek  kárát  Erzsé- 
bet megítélni  nem  tudá ;  Vilma  állapotja,  ki  a  sze- 
rencsétlen pillanat  óta,  melyben  Ákos  földre  borult, 
majdnem  szünet  nélkül  reszketett  és  sirt;  főkép  pedig 
az,  hogy  Ákost  férje  tilalmának  ellenére  házánál  tit- 
kon fogadta,  s  hogy  az  egész  történet  elferdítve,  mint 
az  kétségen  kívül  elő  fog  adatni,  leányának  jó  hirét 
megronthatja :  a  jámbor  asszony  szivét  mély  aggoda- 

lommal  töltötte  el.  Vilma  ágyában  feküdt,  a  cselédek 
ide  s  tova  futostak.  Liptákné  alig  birá  elutasítni  a 
kérdezősködőknek  nagy  seregét,  kik  kiváncsiságukkal 
a  már  létező  zavart  még  inkább  nevelék,  s  ki  e  házat 
huszonnégy  óra  előtt  látá,  s  most,  méltán  elszomo- 
rodhatott emberi  végzetünkön,  mely  a  véletlennek 
nem  csak  azon  szerencse  felett,  melyet  a  külvilág  kin- 
cseiben keresünk,  de  még  a  felett  is,  melyet  csak 
szivünk  nyújt,  ennyi  hatalmat  ád. 

A  családnak  egyetlen  vigasztalója  Vándory  vala,  s 
csak  szelid  intéseinek  lehete  köszönni,  hogy  Vilma 
végre  nyugodtabbá  lett  s  dél  felé  kissé  elszunnyadott ; 
s  maga  Erzsébet  asszony  valamivel  bátrabban  nézett 
a  pillanatnak  elébe,  melyben  férjével  találkozni  fog. 
Vándory,  ki,  mióta  a  szerencsétlenség  után  a  házhoz 
jött,  azt  nem  hagyá  el,  s  a  feltört  ládát  megvizsgálva 
látá,  hogy  saját  irományai  egészen.  Tengelyiéinek  pe- 
dig nagy  része  elraboltatott,  jól  tudta  a  kár  egész 
nagyságát,  de  meggyőződése,  hogy  Isten  a  jó  embert 
e  világon  nem  hagyja  el,  elterjedett  a  többiekre  is, 
s  maga  Erzsébet  is,  ki  hosszú  házassága  óta  férje 
jöttét  először  vára  remegve,  legalább  némikép  meg- 
nyugodott. 

—  Alszik  —  szólt  Erzsébet,  midőn  a  mellékszobá- 
ból kilépve,  az  ajtót  maga  után  halkan  betevé,  s  Ván- 
doryhoz  jött,  ki  az  ablak  mellett  olvasott  —  szegény 
alszik.  Oh  Istenemi  ha  Jónás  ily  halványan  látja 
leányát  1  Mily  vig,  mily  piros  máskor !  —  —  És  az 
anya  szemeibe  könyek  tolultak. 

—  Mikorra  Tengelyi  haza  jön  —  szólt  a  lelkész 
megnyugtatói ag,  könyvét  bezárva  —  Vilma  ismét  jól 
lesz.  Ákos  eltiltotta,  hogy  cselédei  közül  valaki  hirt 
vigyen,  s  a  jobbágyoknak  több  dolguk  van  a  vetés- 
sel, semhogy  jó  kedvből  elmennének,  s  így  barátom 
a  tisztújítás  vége  előtt  alig  jő  haza,  addig  pedig  biz- 
zunk  Istenben,  Vilma  kiépül. 

—  Oh  én  örökre  szerencsétlen  vagyok  I 

—  Nyugtassa  meg  magát    Erzsébet    asszonyom  — 

szólt,  kezét  a  nő  karjára  téve  Vándory  —  hála  Is- 
tennek! Ákos  baja  nem  veszedelmes,  s  a  rablás  által 
történt  veszteség  sem  lesz  helyrepótolhatlan.  Nagy 
részint  írásokat  vittek  el  s  azok  visszakerülhetnek. 

—  lg«n,  de  a  bizodalom,  melylyel  Jónás  eddig 
irántam  viseltetett,  ki  fogja  azt  visszahozni  ?  Ki  fogja 
nekem  visszaadni  szerelmét,  becsülését,  azon  egész 
boldogságot,  melyet  birtam  s  melyet  elvesztettem? 
Kérlek,  ne  fogadd  el  Ákost  házunkban,  ne  engedd 
Vilmával  szólni,  lányom  nyugodalma,  becsülete  kivánja, 
így  szólt  többször,  s  én  megígértem,  hogy  kivánatát 
teljesítni  fogom,  és  most  I  Leányom  becsülete  I  Oh, 
hogy  nem  fogadtam  szavát  I  —  És  Erzsébet  zokogott 
fájdalmában. 

—  Baj,  nagy  baj !  —  monda  vigasztalva  a  másik  — 
de  Tengelyi  jobb,  semhogy  megbocsátani  ne  tudna. 
Legyen  nyugodtan,  szólni  fogok  vele.  S  a  mi  leánya 
becsületét  illeti,  nincs  mit  aggódnia.  Vilma  s  Ákos 
jegyesek,  ki  tudja,  talán  a  gyönge  seb,  melyet  az  ifjú 
kapott,  javára  van,  mert  legalább  sem  a  Rétyek,  sem 
Jónás  nem  ellenezhetik  a  házasságot  többé. 

—  Oh  a  Rétyek !  —  viszonzá  Erzsébet  sirva. 

—  A  Rétyek?  Erzsébet  asszonyom  őket  rosszab- 
baknak  képzeli,  mint  érdemlik.  Réty  gyönge  ember, 
de  nem  romlott  szivű,  s  az  asszony  —  —  van-e  asz- 
szonyi  teremtés,  ki  ily  történet  után  fiát  abban,  hogy 
vigyázatlanságáért  mint  becsületes  ember  eleget  te- 
gyen, akadályoztatná?  Még  minden  jól   mehet. 

—  S  ha  meggondolom  —  szólt  Erzsébet  szemeit 
törülve,  keserű  kifejezéssel  —  hogy  mindezt  Viola 
hozta  házunkra,  kinek  feleségét  s  gyermekét  legna- 
gyobb nyomorúságában  fölvettük. 

—  Ki  tudja,  ő  volt-e?  —  monda  a  lelkész  komo- 
lyan —  nem  kell  mindjárt  ítélni. 

—  Nincs  kétség.  A  zsidó,  mihelyt  kissé  magához 
jött,  elbeszélte,  hogy  éjjel  haza  felé  ballagva,  midőn 
kapunkat  nyitva  látá,  tudván,  hogy  férjem  Porváron 
van,  mindjárt  valami  rosszat    gyanított  s  bejött.    Fér- 

jcm  szobaajtaját  szintén  tárva  találta,  oda  ment,  meg- 
tudni, ha  az  úr  haza  jött-c?  E  pillanatban  Violától, 
ki  zsákmányával  ép  az  ajtón  kijött,  földre  teríttetett. 
A  kovács,  ki  a  gyilkost  űzőbe  vette,  esküszik,  hogy 
az  Czifránál,  Viola  egyik  czimborájánál  nem  volt 
más;  s  maga  Liptákné  megvallotta,  hogy  Viola  ugyanez 
este  a  faluban,  sőt  Liptákné  házánál  volt.  Nincs  két- 
ség !  A  zsidó  Viola  ütésétől  még  most  is  betegen 
fekszik,  maga  is  megkérdezheti  ha  akarja. 

—  A  zsidó  hazudik  —  szólt  egy  asszonyi  hang, 
melyre  Erzsébet  ijedve,  Vándory  nyugodtan  vissza- 
fordulván. Viola  nejét,  Zsuzsit  látá,  ki  beszélgetésök 
alatt  halkan  belépett,  s  az  ajtó  mellett  állva,  Erzsé- 
bet végszavait  hallá,  —  Viola  a  nemzetes  asszony 
házában  soha  sem  rabolt,  s  nem  fog  rabolni  soha,  ha 
száz  esztendeig  élne  is. 

Erős  meggyőződés  szavai  elleptállhatlanok,  s  ha 
annyi  ezerek  közül,  kik  mióta  földünk  forog,  létünic 
titkait  új  meg  új  vallások  felállításával  iparkodtak 
megmagyarázni,  alig  van  egy,  ki  legalább  néhány  hivet 
ne  talált  volna:  ezt  azon  hatalomnak  tulajdoníthatjuk, 
melyet  Isten  azoknak,  kik  nem  kételkednek,  mások 
felett  adott,  s  ilyen  vala  az,  melyet  szegény  Zsuzsi 
szavai  e  pillanatban  még  Erzsébet  felett  is  gyako- 
roltak. 

—  Legyen  áldva  az  lir  neve,  hogy  úgy  van  — 
szólt  Vándory,  ki  mindent,  mi  az  emberekben  való 
hitét  gyöngítheté,  mintegy  személyes  veszteséget  te- 
kintve, örült  a  hatáson,  melyet  az  asszony  szavai  Er- 
zsébetre tettek. 

—  Ügy  van  úgy,  hígye  el  a  tiszteletes  úr  —  szólt 
Zsuzsi,  s  szavának  mély  s  mégis  nőileg  gyöngéd 
hangja  reszketett  e  szavaknál,  —  Viola  szegény,  sze- 
rencsétlen ember.  Házától,  földjétől  elűzték,  kergetik, 
üldözik  helyről  helyre,  mint  a  fenevadat,  de  ezt  Viola 
nem  tette.  Darabokra  téphetik,  szivét  szakíthatják  ki 
testéből,  de  háládatlanságot  nem  fognak  benne  találni. 

—  Szép    tőled    Zsuzsi    —    monda    Erzsébet    meg- 

hatva  —  hogy  férjedet  védelmezed,  hisz  megesküd- 
tél, hogy  cl  nem  hagyod  bajban  s  nyomorúságban ; 
magam  is  szeretném  hinni,  hogy  igazat  mondasz,  de 
hiába,  minden  férjedre  mutat  és  Viola,  nem  akarlak 
sérteni  jó  asszony,  mit  tehetsz  te  róla,  de  férjed 
mégis  csak  zsivány. 

Látva  a  kifejezést,  mely  Zsuzsi  arczán  e  szavaknál 
átvonult,  Erzsébet  maga  megbánta,  hogy  ki  monda. 
Vándory  néhány  vigasztaló  szóval  biztatá  a  szegény 
asszonyt,  ki  azalatt  elébbre  lépve  az  asztalhoz  tá- 
maszkodott, mely  mellett  azok  ültek. 

—  Igen,  igen.  Viola  zsivány  —  szólt  végre  kese- 
rűen s  összevont  homlokának  redői,  s  a  pirosság, 
mely  arczán  átfutott,  mutaták  meghatását;  —  hagyja 
el  tiszteletes  uram,  nótáriusnénak  igaza  van,  férjem 
zsivány,  én  lator  felesége  vagyok ;  hisz  az  egész  falu, 
egész  megye  tudja,  fejére  vérpénzt  tettek,  minden 
gyermek  arról  beszél !  De  ha  majd  a  végitélet  napja 
eljő  s  Isten  meg  fog  jelenni  trónusán,  körülötte  an- 
gyalai, mint  szent  Írásomban  írva  áll,  s  ha  ítélni  fog 
a  jók  s  gonoszok  felett  s  mindenkit  érdeme  szerint 
megjutalmazni,  nem  Violától  fogja  számon  kérni,  miért 
lett  zsiványnyá,  hanem  azoktól,  kik  őt  reá  kényszerí- 
tették, kik  őt  üldözték,  mielőtt  vétkezett.  Isten  örökké 
igazságos,  előtte  nincs  különbség  szegények  s  gazda- 
gok között,  ő  látja  a  sziveket  s  Viola  meg  fog  áll- 
hatni előtte. 

E  szavaknál  Liptákné,  ki  azalatt  fejér  kendővel 
fején  s  kis  bundájával  vállain  a  szobába  lépett  s  az 
asztalig  jött,  midőn  magát  köszöntve  meghajtá,  Zsuzsi 
vállára  tette  kezét  s  így  szólt :  —  Igazad  van  leányom, 
bizzál  Istenben  s  el  nem  hagy,  —  a  többiek  meg- 
hatva hallgatának. 

—  Igen,  igen,  bizzam  Istenemben  —  szólt  Violáné, 
midőn  a  belépőt  mcgismeré,  szemeit  szomorúan  maga 
elébe  meresztve  —  kend  nénémasszony  százszor  mondta, 
s  mit  is  csinálna  ily  szegény  ember,  ha  nem  biznék 
Istenében ;  de  hígyék  el,  ha  néha  meggondolom  egész 

szerencsétlenségünket,  ha  eszembe  jut,  hogy  bennünk 
senki  e  világon  nem  bízik  többé,  hogy  a  legbecsüle- 
tesebb emberek,  mint  itt  a  tiszteletes  úr  s  a  nótá- 
riusné,  azt  hiszik  rólunk,  hogy  legnagyobb  jóltevőink 
iránt  judássá  válhatunk:  akkor,  néném,  elhagy  jó  an- 
gyalom, s  néha  szinte  azt  hiszem:  a  szegény  ember- 
nek Istene  sincs  e  világon. 

—  Ne  beszélj  ilyeneket  Zsuzsi  —  szólt  Liptákné 
komolyan,  —  írva  áll :  könnyebben  megy  keresztül 
teve  a  tőlyukon,  mint  gazdag  mennyeknek  országába. 
Nekünk  szegényeknek  nincs  miért  kételkedni  az  Ur 
kegyelmén,  hisz  Isten  fia  szegények  közül  választá 
apostolait.  Ha  a  nemzetes  asszony  valami  olyat  mon- 
dott, mi  neked  rosszul  esik,  gondold :  jóltevőd,  s  a 
legjobb  ember,  ha  károsodott,  igazságtalan ;  maga 
férjem,  Isten  nyugoszsza  békében,  egyszer,  midőn 
tehenünket  elhajtották,  Peti  czigányra  gyanakodott. 
Viseld  el  nyugalomban  keresztedet,    mint  üdvözítőnk. 

—  Igen,  de  ő  Isten  fia  volt  —  szólt  Zsuzsi  só- 
hajtva —  én  gyenge  ember  vagyok,  s  tudja-e  valaki, 
mit  szenvedtem  én?  Szegény,  árva  leány  voltam,  apám 
s  anyám  jókor  meghaltak,  s  ha  kend,  ndném,  nem 
fogad  házához,  talán  elveszek,  mint  a  gyermekek,  kik- 
nek anyjok  i.incs,  ki  rajok  vigyázzon.  Így,  Isten  áldja 
•neg  érte,  felnőttem  a  többiekkel,  s  a  faluban  nem 
/olt  vígabb  leány,  mint  én.  Édes  anyám,  midőn  szült, 
meghalt,  de  néném  asszonynál  soha  sem  jutott  eszembe, 
hogy  valaki  lehetne,  ki  engem  inkább  tudna  szeretni. 

Vándory  s  Erzsébet  meghatva  hallgatának,  Liptákné 
szemeiben  könyek  ragyogtak. 

—  Igen,  én  víg  voltam  —  szólt  mindinkább  lel- 
kesülve Zsuzsi  —  azt  hittem,  hogy  boldogabb  nem 
is  lehetnék,  s  reggeltől  estig  áldottam  Istenemet  ennyi 
szerencséért.  S  mégis,  mindez  nem  volt  semmi.  Csak 
mióta  Violával  megismerkedtem,  tudom  mi  az,  menny- 
országot bírni  e  világon.  Eleinte  nem  is  gondoltam, 
hogy  oly  ember,  mint  ő,  engem  szeretni  tudna.  Viola 
gazdag  volt,  reá  apjától  egész  telek    maradt,    háza    a 

nótáriusén  kívül  legszebb  volt  az  egész  faluban,  mar- 
hája czimeres,  és  én,  szegény  árva  leány  létemre  mi- 
ként hihettem,  hogy  engem  fog  szeretni.  Ha  künn  a 
mezőn  aratásnál  voltam,  s  ő  négy  ökrével,  ott  hol  én 
dolgoztam,  megállt,  kévéimet  kötözni  segített;  vagy 
ha  a  Tiszánál  ő  merített  vizet  vedrembe,  vagy  néha 
lakadalmakon  szép  rozmarint  is  hozott  s  velem  tán- 
czolt,  gondolám  magamban:  Viola  jó  ember;  de  az, 
hogy  elvesz,  nem  jutott  eszembe,  s  imádkoztam,  hogy 
Isten  őrizzen  meg  ily  kevély  gondolatoktól.  De  midőn 
Viola  karácsonkor  hozzánk  jött  s  kérdezett:  szerc- 
tem-e?  s  mikor  nem  szóltam,  de  csak  úgy  lesütöttem 
szemeimet  s  ő  derekamon  fogva  magához  szorított 
és  monda,  hogy  farsangra  elvesz,  velem  megfordult 
a  világ  s  hivém,  hogy  az  angyalok  irigylik  szeren- 
csémet. 

—  Szegény  asszony  —  szólt  Erzsébet,  szemeit 
törülve. 

—  Oh  akkor  nem  voltam  az !  —  folytatá  lángoló 
arczczal  emez.  —  Akkor  az  egész  világ  egy  nagy  la- 
kadalomnak látszott,  szivemet  öröm  szorongatta,  sír- 
hattam volna  ama  pillanatban,  mint  a  gyermek.  S  mégis 
mindez  csak  egy  csöpp  volt  a  tenger  boldogsághoz 
képest,  melyet  később  férjem  házánál  találtam.  Mikor 
első  gyermekünk  született  s  a  kis  Pista  javára  gaz- 
dálkodhattunk. Isten  áldása  volt  házunk  s  vetéseink 
fölött,  marhánk  szépen  tenyészett,  búzánk  tizszeres 
maggal  fizetett.  Ej  hány  menyasszony  lép  boldogan 
férje  házába,  de  nekem  minden  nap  az  előbbinél 
szebbnek  látszott,  nem  is  emlékeztem  lakadalmomra, 
oly  szerencsésnek  érzem  magamat. 

Violáné,  mintegy  elnyomva  az  érzés  által,  melyet 
e  boldog  idők  emléke  keblében  gerjesztett,  pillanatig 
hallgatott,  végre  elfojtott  hangon  időről-időre  félbe- 
szakasztva beszédét,  mintha  feszült  keble  nem  birna 
annyi  lélekzettel,  hogy  egész  bánatát  kimondja,  ekkép 
folytatá :  —  Igen,  s  lássák,  hogy  mind  ennek  vége 
van,    ez    az,    mi    fáj.   Mi  nem  voltunk  kevélyek  bol- 


dogságunkban,  mi  nem  bántottunk  senkit  e  világon. 
Férjem  megfizette  portióját,  leszolgálta  ötvenkét  mar- 
hás  napját,  s  ha  szegényt  látott,  utósó  darab  kenye- 
rét megosztotta  vele.  Isten  mégis  elhagyott  nyomorú- 
ságunkban. Viola  jól  birta  magát,  de  csak  paraszt 
volt  és  az  urak  között  haragosai  támadtak.  A  fiscális. 
Isten  verje  meg,  —  szólt  Zsuzsi  s  keze  ököllé  szo- 
rult össze  —  gyűlölte  férjemet,  mert  valahányszor  a 
többi  parasztoknak  bajuk  volt,  ha  például  illetőségök- 
nél  többször  hajtattak  ki,  vagy  más  valami,  mindig 
őt  választák  szószólónak;  és  a  főbí  ó  boszút  esküdött, 
mert  a  semmirevaló  utánam  járt,  s  én  becsületes  asz- 
szony  létemre  kiűztem  házamból,  mint  kellett;  s  én 
mindig  féltem,  ámbár  férjem  azt  mondta,  hogy  míg 
kötelességének  eleget  tesz,  addig  a  fiscális  és  főbiró 
haragjától  nem  fél.  De  az  urak  mind  összetartanak, 
s  a  szegény  embernek  ártatlansága  haragjok  ellen  nem 
használ.  Most  őszkor  két  éve,  hogy  kis  leányom  szü- 
letett, reggel  már  rosszul  éreztem  magamat,  férjem 
s  nénémasszony  nálam  voltak,  akkor  küldött  a  fiscális, 
bizonyosan  mert  helyzetünket  a  bábától  megtudta, 
házunkhoz,  hogy  Viola  menjen  mindjárt  négy  lóval 
az  udvarba,  mert  a  nagyságos  asszonyt  fogja  Porvárra 
vinni.  Férjem  kiment  s  megmondta  a  hajdúnak,  hogy 
ma  nem  mehet,  hisz  annyit  forspontozott  már  az  esz- 
tendőn át,  mint  senki  a  telkes  gazdák  közül,  de  hogy 
mégis  szivesen  elmegy  akármikor,  csak  ma  nem,  mert 
gyermekágyban  fekszem.  Gondoltuk,  minden  jól  van, 
de  fél  óra  múlva  a  hajdú  megint  visszajött  s  mondta, 
hogy  akármint  legyek  én,  férjem  kötelessége  alól  nem 
mentheti  fel  magát,  s  hogy  jőni  kell,  mert  senkinek 
sincs  a  faluban  jobb  lova.  Viola  boszankodott,  de  mi- 
dőn kértem,  hogy  minden  izgága  elkerülése  végett 
küldje  lovait  legényünkkel,  megtette,  pedig  igen  kedve 
ellen,  mert  lovait  nem  szivesen  bizta  másnak  gond- 
viselésére. S  ismét  nyugodtan  maradtunk.  Nálam  már 
a  vajúdások  közeledtek,  akkor  jött  a  hajdú  kocsisunk- 
kal vissza  s  monda :  hogy  Viola  jöjjön,  mert  a  nagy- 

ságos  asszony  minden  más  kocsissal  fél.  Viola  látta 
fájdalmimat,  s  hogy  nem  maradhatok  nála  nélkül,  s 
monda,  hogy  bármit  tegyenek,  elég  ha  lovait  oda- 
adta, ő  maga  nem  megy  el  tőlem  a  király  fiának  sem. 
Mire  a  hajdú  is  azt  mondta,  hogy  maga  sem  csele- 
kednék máskép,  de  hogy  mégis  jobb  lesz  elmennie, 
mert  a  szolgabiró  az  udvaron  van  s  megesküdött : 
ha  jó  szántából  nem  jő,  erőszakkal  viteti  az  udvarba, 
s  akkor  majd  meglátja,  mi  vár  reá.  Férjem  maga  is 
indulatos  s  néha  fejes  ember  volt,  megboszankodott 
s  azt  üzené  a  szolgabírónak,  az  idei  forspontját  le- 
szolgálta, s  hogy  ő  ma  nem  megy  Istenének  sem. 
A  hajdú  elment ;  azután  mi  történt,  nem  tudom,  oly 
rosszul  lettem,  hogy  nem  láttam  s  nem  hallottam  ma- 
gam körül  semmit,  de  mint  a  szomszédok  s  itt  néném- 
asszony mondják,  mihelyt  a  hajdú  a  kastélyba  ment, 
a  főbiró  pandúrjaival  jött  házunkhoz  s  Violát  károm- 
kodások közt  kirántva  a  szobából,  hol  magamon  kí- 
vül feküdtem,  kötözve  a  kastélyba  czipelteté, 

—  Ügy  van  —  szólt  közbe  Liptákné,  ki  most 
Zsuzsi  helyett  a  történetet,  noha  a  jelenlevők  azt  is- 
merek, mint  sokszor  cselekszünk,  ha  valami  nyomja 
szivünket,  tovább  beszélé,  míg  Zsuzsi  szemeit  kezei- 
vel takarva  hallgatott,  —  egészen  úgy  történt,  mint 
Zsuzsi  mondja.  Mikor  Violát  elvitték,  én  utána  men- 
tem. Szörnyű  volt  látni.  Menni  nem  akart,  s  harag- 
jában földre  vetette  magát,  a  hóhérok  úgy  czipelték, 
mint  a  marhát,  az  embernek  hajszála  borzadott  Az 
egész  falu  szomorúan  követte  őt,  de  nem  volt,  a  ki 
segíteni  merne,  s  csak  úgy  magunkban  sírtunk  s  szit- 
kozódtunk, hogy  az  ártatlant,  csupán  mert  menni  nem 
akar,  bottal,  fokosokkal  agyba-főbc  verik.  A  szolga- 
biró káromkodva  s  fenyegetődzve  ment  a  többiek 
előtt,  hogy  Viola  majd  meg  fog  lakolni  makacsságaért. 
Én  Zsuzsiról  csaknem  megfeledkeztem  s  velők  men- 
tem egész  az  udvarig,  mintha  előre  éreztem  volna  a 
bajt,  mely  történni  fog.  Alig  értünk  oda,  a  főbiró 
kérdé  a  hajdútól  valamennyiünk  előtt :  elment-e  Viola 


házához  és  hányszor?  mcgmondta-e,  hogy  az  uraság 
szolgálatára  hivatott?  és  Viola  miket  felelt?  S  mit 
tudom  én  hány  kérdést.  —  No  várj,  —  szólt  végre 
derest  hozatva  —  meglátjuk,  nem  jösz-e  uraságod 
szolgálatára  máskor,  majd  adok  én  neked  káromkodni, 
majd  adok  mondani,  hogy  Istenednek,  hogy  a  teins 
vármegyének  sem  mégy,  parancsolatára.  Húzzátok  le. 
Viola  ott  állt  a  pandúrok  között ;  ha  száz  esztendeig 
élek,  sem  fogom  elfeledni  a  képet,  melylyel  az  udva- 
ron állt.  Feje  két  helyen  fokossal  beszakasztva,  arcza 
véresen,  ajkai,  melyeket  összeszorított,  csupa  méreg- 
től szinte  kéken.  Kötözött  kezei  az  udvaron  föloldat- 
tak, most  kiragadva  magát  a  hajdúk  kezéből,  mint 
oroszlán  ugrott  előre.  —  A  kinek  lelke  van,  kiáltott, 
ne  jöjjön  közel.  Mind  hátráltak.  De  Nyúzó  károm- 
kodva lelkére  esküdött:  ha  nem  húzzák  le  mindjárt, 
valamennyiöket  felvágatja,  s  mind  neki  rohantak. 
Akkor  Viola  körülnéz,  meglát  egy  fejszét,  melylyel 
ép  mielőtt  az  udvarba  jött,  fát  hasítottak,  s  melyet 
az  ördög  útjába  vetett,  felkapja,  maga  körül  vág  s 
egy  pandúr  s  az  ispán  verőkben  fekszenek  a  földön. 
Viola  az  emberek  között,  kik  eliszonyodva  félre- 
mentek, elszaladt,  házához  futott,  lóra  ült  s  ki  a  sz.- 
vilmosi  erdőségbe,  mint  Kain,  kit  Isten  átka  üldöz. 
Az  ispán  meghalt.  Violának  emberek  között  nem  volt 
maradása  többé. 

—  S  azóta  Viola  zsivány  —  szólt  Zsuzsi,  kezeit 
görcsösen  összekulcsolva,  míg  Liptákné  az  egész  tes- 
tén remegőt  székre  ülteté  s  Vándory  sóhajtva  ég  felé 
tekintett. 

Az  egyszerű  történet,  melynek  teljes  igazságát  Ván- 
dory s  Tengelyiné  ép  oly  jól  tudták,  mint  bárki 
Tiszaréten,  még  inkább  a  mondhatlan  fájdalom,  mely 
a  szerencsétlen  asszony  arczán  látható  vala,  mélyen 
hatottak  a  jelenlevőkre,  s  csak  az  öreg  Liptákné,  ki 
Zsuzsinak  hideg  kezeit  szorítva,  őt  nyájas  hangon 
többször  nevén  szólítgatá,  szakítá  félbe  az  ünnepélyes 
csendet,  mely  a  szobában  uralkodott.  Hol  halott  fek- 


Csak  az  öreg  Liptákné  szakitá  félbe  az  ünnepélyes  csendéi. 
Báró  Eötvös  :  A  falu  jegyzője.  J.  a^j,  ]„p. 

szik,  szótlanul  állják  körül  a  ravatalt ;  ki  találna  erőt 
beszédre,  ha  egy  kihalt  emberi  boldogság  sokkal  szo- 
morítóbb  képe  előtt  áll  ?  Végre  Violáné  felkelt  s  hal- 
vány arczainak  kifejezése  nyugodtabb,  hangja  erősebb 
vala,  midőn  az  asztalhoz  lépve  így  szólt:  —  Most 
Isten  áldja  meg  nótáriusné  asszonyomat,  mindazokért, 
miket  rajtam  s  szegény  gyermekeimen  tett.  Én  el- 
megyek, felkeresem  Violát  s  ha  a  rablott  dolgokról 
valamit  tud,  vagy  nyomukba  akadhat,  ne  féljenek,  Ten- 
gelyi úr  nem  fog  károsodni. 

—  Hová  gondolsz  ?  így  nem  ereszthetlek  —  szólt 
Erzsébet  felkelve. 

—  Ne  féljen  nemzetes  asszony  —  vágott  közbe 
Violáné  keserű  mosolylyal  arczán  —  nem  fogok  el- 
szökni, gyermekeimet  itt  a  háznál  hagyom,  s  lássa,  ha 
csak  zsivány  felesége  vagyok  is,  azokat  még  sem  ha- 
gyom el. 

—  Nem  úgy  volt  értve,  Zsuzsi,  —  monda  érzé- 
keny hangon  Tengelyiné,  a  távozónak  kezét  nyújtva  — 
de  még  beteg  vagy  s  ha  e  hideg  őszi  napon  künn 
jársz,  bajod  lehet. 

—  Köszönöm  —  szólt  emez  meghatva  —  de  most 
megint  jól  érzem  magamat,  csak  a  mezőre  érjek,  a 
friss  szél  majd  megpirosít.  Itt  nem  maradhatok. 
Violán  nehéz  gyanú  fekszik.  Tudok  mindent.  A  zsidó 
s  a  többiek  ellene  vallanak ;  hogy  a  faluban  volt, 
abban  nincs  tagadás,  bundáját  itt  a  szobában  találták, 
minden  ellene  szól,  s  mások  nem  tudják,  hogy  az, 
mivel  őt  vádolják,  mégis  lehetetlen.  Ezt  tisztába  kell 
hoznom,  meghalnék  kínomban,  ha  tovább  itt  marad- 
nék s  mindazon  szörnyűséget  hallanám,  miket  fér- 
jemről beszélnek.  Isten  áldja  meg  nótáriusné  asszo- 
nyomot.  —  S  Violáné  megfordult  s  Liptáknétól  kö- 
vetve az  ajtó  felé  ment. 

—  Szegény  asszony  —  sóhajtott  Erzsébet  szomo- 
rúan utána  nézve,  mintegy  akaratlanul  —  ez  is  jobb 
sorsot  érdemelt  a  világon. 

—  Jobb  sorsot  ?  —    monda    Violáné    lelkesedéssel, 

midőn  e  szavakat  hallva  az  ajtónál  megfordult  — 
higye  el  a  nemzetes  asszony,  ha  ma  még  egyszer 
születném  s  előre  látnám  mindazt,  mit  mint  Viola 
felesége  szenvedek,  még  sem  mennék  máshoz.  Fel- 
akaszthatják és  én  az  akasztófa  alatt  ülve  még  is 
áldani  fogom  Istenemet,  hogy  felesége  voltam.  Ily 
nemes  szív,  mint  az  övé,  nincs  több  a  világon.  Isten 
áldja  meg  ki gy elmeteket.  S  ezzel  elment. 

—  Esküdni  mernék  —  monda  végre  Vándory  fel- 
kelve s  az  ablakhoz  menve,  mely  mellett  most  épen 
Zsuzsi  Liptáknéval  elment  —  Viola  ártatlan.  Ember, 
kit  neje  nyolcz  évi  házasság  után  így  tud  szeretni, 
nem  lehet  alávaló.  — 

—  Ki  tudja?  —  válaszolt  Erzsébet  sóhajtva;  —  az 
asszonyi  szív  oly  különös,  s  a  tövisek,  melyek  közé 
jutott,  erősebben  tartják  vissza  sokszor,  mint  ha  a 
végzet  virágágyra  fekteté ;  de,  hogy  Zsuzsi  angyal, 
az  igaz,  az  ember  szinte  kételkedni  kezd  az  isteni 
gondviselésben,  midőn  látja,  hogy  ily  lénynek  ily  sors 
jutott  a  világon. 

—  Kétkedni  az  isteni  gondviselésen  ?  —  szólt  lel- 
kesülve Vándory,  —  de  hát  nem  hallotta-e  a  szava- 
kat, melyekkel  ez  asszony  tőlünk  búcsút  vett?  öt 
nehezen  érte  a  sors  keze,  a  végzet  sokszor  ép  a  leg- 
nemesebb vállakra  rakja  legnehezebb  terheit,  de  hát 
nem  boldog-e  ő,  mind  e  mellett?  Azon  szeretet, 
mely  egész  keblét  tölti,  mely  szivének  minden  dob- 
banásában felszólal,  mely  életének  életét  teszi,  nem 
ád-e  több  élvezetet,  több  belső  megelégedést  keblé- 
nek, mintha  körülötte  mindazon  örömöket  felhalmoz- 
zuk, melyek  egyes  gonoszoknak  néha  jutnak?  Meg- 
lehet, Viola  nem  érdemli  e  ragaszkodást,  talán  e 
jámbor  teremtés  csalódik,  de  vajon  maga  az,  hogy  a 
jó  annyiszor  csalódhatik,  hogy  csalódásait  annyi  ideig 
megtarthatja,  s  mint  a  bálványozó  érzéketlen  szobra 
előtt,  úgy  az  érdemetlen  mellett,  kit  szive  körülfogott, 
mindazon  magasztos  érzeményekkel  telhetik  el,  me- 
lyek az  embert  c  föld  porán    túlemelik,    nem    teszi-e 

ép  ez  boldogsá^^át  ?  Nem  teszf-e  ép  ez,  hogy  az  élet 
jó  s  rossz  óráit  felszámítva  azon  meggyőződéshez 
jutunk,  miként  a  mérleg  végre  még  sem  a  jók  ellen 
fordul  ?  Oh  higye  el  Erzsébet  asszonyom,  azt,  ki  így 
szeretett,  nincs  miért  sajnálnunk ! 

A  lelkész  Tengelyi  által  szakíttatott  félbe.  A  jegyző, 
ki  mindjárt  a  botrányos  jelenet  után,  melynex  a  sza- 
vazásnál tanúi  voltunk,  Kálmánnal  elindult,  az  úton 
Iczik  zsidónak  egyik  fiával  találkozott,  kit  apja  Por- 
várra  küldött,  hogy  Macskaházynak  hírt  vigyen,  s  tőle 
hallotta  meg  a  történteket.  Az  utasok  e  pillanattól, 
a  meddig  a  töltés  tartott,  azaz  Réty  kastélyáig,  repül- 
tek, itt  nagy  zökkenéssel  lehajtva  a  töltésről,  Kálmán 
tapasztala,  hogy  oly  nyugtalanság  nincs,  mely  magyar 
utakkal,  főkép  melyek  falukon  vezetnek  át,  őszkor 
megküzdjön,  s  midőn  a  jegyző  házához  közelgve  a 
fáradt  lovak  végre  a  sárban  elakadtak,  Kálmán  s  Ten- 
gelyi leszálltak  s  emez  megköszönve  Kislaky  szíves- 
ségét, gyalog  sietett  hazafelé. 

—  Igaz-e,  hogy  kiraboltattunk?  —  szólt  a  belépő, 
szemeit  a  szobában  körüljártatva. 

—  Csak  ládádat  rabolták  ki  —  válaszolt  remegve 
Erzsébet  —  a  többi  —  — 

—  Ládámat?  A  kulcsok?  hol  v&nnak  kulcsaim? 

—  Hihetőleg  még  fiókodban  lesznek,  de  a  láda 
nyitva  van. 

Tengelyi  ledobva  bundáját  a  ládához  sietett,  vissza- 
veté  tetejét  s  midőn  mellé  térdelt,  az  irományokat 
kezdé  felhányni.  A  többiek  néma  nyugtalanságban 
álltak  mellette,  arczának  kifejezéséből  mérve  veszte- 
sége nagyságát.  Végre  a  jegyző  felkelt,  s  székre  vetve 
magát,  kezeivel  fedé  be  halvány  arozát.  —  Oda  va- 
gyok 1  —  szólt  feszült  kebellel  —  irományaim  el- 
veszve, rajtam  nem  segít  senki.  —  Erzsébet  s  Yán- 
dory  mindent  elmondva,  a  mi  mint  hivék,  bánatát  vi- 
gasztalhatá,  ő  szótlan  fájdalmában  nem  válaszolt,  s 
csak  abból,  hogy  fejét  néha  türelmetlenül  rázá,  lehe- 
tett észrevenni,  hogy  beszedőket  hallja. 

—  Jól  van,  jőJ  —  szólt  végre  felkelve  —  csak  az 
irományok  vesztek  el  úgy-e  ?  tudom,  tudom  I  A  pénzt 
megtaláltátok,  itt  volt  az  ajtó  küszöbén  nemde?  De 
tudod-e,  hogy  nemtelenek  vagyunk  ?  Igen,  jó  asszony, 
ne  bámulj  úgy !  Nemtelenek  mi  s  gyermekeink,  pa- 
rasztok! oly  valami,  mit  megvetnek,  lábbal  taposnak, 
minek  birtoka  nincs,  minek  érdeme  nem  lehet;  olya- 
nok, minők  itt  e  kunyhókban  körülöttünk  laknak,  nem 
idegenek,  mert  hisz  itt  születtek,  s  hely  nincs,  melyet 
e  világon  hazájoknak  nevezhetnének,  s  még  sem  ho- 
nosok, mert  hisz  a  haza  az,  mit  magadénak  nevez- 
hetsz. 

Tengelyi  fölkelt  s  nagy  lépésekkel  járt  föl  s  alá 
szobájában,  a  többiek  bámulva  néztek  egymásra. 
A  kínos  hallgatást  végre  a  jegyző  szakítá  meg,  ki 
Vándory  előtt  megállva,  röviden  elmondá,  mik  Por- 
váron történtek.  —  Most  —  tévé  hozzá  keserűen  — 
tudsz  mindent.  Nemességem  bizonyítása  kívántatik. 
Más  megyéből  szakadtam  ide,  apám  mint  lelkész  ne- 
mességével soha  nem  gondolt,  jogaim  kétségbe  nem 
vonatlak,  s  azért  nem  tartam  szükségesnek,  hogy  ne- 
mességemet itt  a  megyében  kihirdettessem,  s  ime  az 
irományok,  melyekkel  azt  tehettem,  elrabolva.  Sze- 
gény fiam  I 

És  a  jegyző  ismét  székére  veté  magát  s  kezeivel 
takará  el  szemeit. 

—  Jónás,  —  szólt  Vándory,  barátja  vállára  téve 
kezét,  —  tudod,  veszteség  ért  engem  is,  mily  tetemes 
az,  mennyire  hathat  oly  dolgokra,  melyek  e  világon 
talán  leginkább  szivemen  fekszenek,  te  nem  tudod,  — 
de  bizzunk  Istenben! 

—  Van-e  gyermeked?  —  monda  szemeit Vándoryra 
függesztve  emez  —  veszteséged  fiad  létét  fogja-e 
megrontani  ? 

—  Én  értem  egész  fájdalmadat.  Hidd  el  —  tévé 
kezét  szorítva  hozzá  —  ha  a  sors  ezen  csapása  való- 
ban érne  s  nemességedtől  megfosztatnál,  senki  sem 
osztoznék  inkább  bánatodban,  melylyel    azt    gyermc- 

keid  miatt  viselnéd;  de  le  kell-e  mondani  mindjárt 
minden  reményről  ?  Nem  lehetséges,  sőt  nem  való- 
színű-e, hogy  az  irományok,  melyek  a  rablóknak 
hasznára  nem  lehetnek,  egy  vagy  más  úton  vissza- 
kerülnek ?  S  még  ha  ez  nem  történnék  is,  nem  bizo- 
nyíthatod-e be,  hogy  irományaid  elraboltattak,  s  mind 
te,  mint  apád  nemesi  kiváltságokkal  éltetek.  A  királyi 
kegyelem,  száz  más  mód,  mely  által  nemességedet 
visszaszerezheted. 

—  A  királyi  kegyelem?  Egy  szegény  falusi  jegy- 
zőnek I 

—  S  miért  ne?  —  szólt  lelkesülve  Vándory  —  ha 
irományaidat  nem  találjuk,  fölmegyek  magam  Bécsbe, 
a  trón  zsámolyához  borulok,  elmondom  egész  törté- 
netedet, elmondom,  hogy  gyermekeid  vannak,  fiad,  ki 
most  nemességétől  szerencsétlenség  által  fosztatott 
meg.  Kinek  Isten  anmyi  hatalmat  adott,  annak  keble 
bizonyosan  könyörülni  fog,  ha  szerencsétlenségedet 
hallja. 

—  Miért  nem  élünk  álmaid  világában?  —  monda 
Tengelyi  szomorúan  —  a  világ  nem  oly  szép!  Te 
Bécsbe,  te,  egy  reformált  falusi  lelkész,  a  trón  előtt, 
hogy  egy  falusi  jegyzőnek  nemességet  szerezzél  I  Ej, 
be  boldog  vagy,  hogy  eddig  élhetél  s  az  élet  tarka 
meséjéből  még  sem  vontad  ki  az  egy  szomorú  okta- 
tást, melyet  benne  találhatunk. 

—  Ismét  azt  fogod  mondani,  optimista  vagyok, 
nemde?  —  szólt  nyájas  hangon  a  lelkész.  —  Azt 
hiszed,  szegény  prédikátor  létemre  nem  merek  a 
király  elébe  lépni  ?  Ne  félj,  bennem  elég  bátorság 
van,  s  az  egész  megye  pártolni  fogja  kérésemet.  Ki 
a  királynak  alkalmat  ad,  hogy  hatalmával  jótéteményre 
élhessen,  annak  nincs  miért  pirulni  előtte;  a  kérés, 
melyet  tesz,  mintegy  ajándék,  melyet  nyújt.  A  király 
oly  magasan  áll,  hogy  a  falusi  lelkész  előtte  magát 
azon  fényes  urak  hasonlójának  érezheti,  kik  által 
különben  lenézetett. 

—  Barátom  —    szólt    Tengelyi,    türelmetlenül  föl- 

ugorva  székéről  —  az  optimismus  szép,  jó  dolog,  de 
mindennek  vannak  határai  1  A  megye  pártolni  fogja 
kérésedet  ?  De  hát  nem  látod-e,  hogy  az  egész  rablás 
nem  véletlen  eset,  hanem  csak  egy  egész  tervnek 
része,  mely  megrontásomra  ugyanaz  uraktól  koholta- 
tott,  kiktől  most  számomra  pártolást  vársz.  Vagy  talán 
az,  hogy  nemességem  egész  éltemen  át  soha  kétségbe 
vem  vétetett  azon  pillanatig,  melyben  irományaim 
elraboltatnak  s  magamat  többé  védelmezni  nem  tudom, 
csak  véletlen  volna?  Véletlen,  hogy  a  küldöttséghez 
csupa  elleneim  neveztettek?  Hogy  soha,  ma  reggeHg, 
mikor  ez  urak  megrabol  tatásomról  czímborák  által  már 
tudós/tva  voltak,  senki  által  nem  emlékeztettem,  hogy 
nemességem  még  a  megyében  kihirdetve  nincs,  s 
bizonyítására  még  készülnöm  kell  ?  mindez  csak  vak 
eset,  puszta  véletlen  ?  Oh  csak  láttad  volna  Macska- 
házyt,  midőn  ott  a  küldöttség!  asztal  mellett  állt, 
szürke  szemeit  reám  függesztve,  kárörömmel  arczán, 
nem  szólnál  így.  Én  pokolbeli  cselszövénynek  vagyok 
áldozatja.  Viola  csak  vak  eszköz,  azt  elhiheted,  mert 
az  alávalósággal  frigybe  lépni,  mert  az  elnyomóknak 
eszközül  szolgálni,  mert  az  üldözőknek  egyike  lenni 
nem  akartam,  le  kellé  tiporni  büszkeségemet.  Rajtam 
nem  segít  senki. 

—  Az  Istenért  Jónásom,  ne  beszélj  így  —  szóla 
Erzsébet  férje  kezét  megragadva  —  szívem  megsza- 
kad, ha  ily  reménytelenül  látlak.  Emlékezzél  vissza  a 
múltra,  mennyi  bajon  vergődtünk  át,  mennyiszer  estünk 
majd  kétségbe,  és  — 

Tengelyi  arczán  leírhatatlan  fájdalom  vonula  át, 
megszorítá  neje  kezét,  mely  még  az  övében  pihent 
s  fojtott  remegő  hangon  kérdé :  mi  történt  leányával  ? 

Erzsébet  elhalványult  s  hallgatott. 

—  Erzsébeti  —  kérdé  még  egyszer,  reá  meresztve 
szemeit  a  jegyző  —  mi  történt  leányommal  ? 

Erzsébet  eliszonyodva  Tengelyi  arczának  szörnyű  ki- 
fejezésén, ismét  hallgatott  s  Vándory  zavarodva  szavakat 
keresett,melyekkel  barátjának  a  történteket  elmondhassa. 

—  Hát  igaz  ?  —  szólt  végre  eltaszítva  neje  kezét 
Tengelyi  —  leányom  megbccstelenítve ! 

Erzsébet  sírt,  Vándory  mindent,  mi  barátjának  fáj- 
dalmát enyhítheté,  egymásután  elősorolt.  Ákos  becsü- 
letérzetét, a  fiatal  pár  szerelmét,  hogy  beestél enítés- 
ről  szó  nem  lehet.  Tengelyi  halványan  állt  az  asztal- 
hoz támaszkodva  s  reszkető  ajkain  nem  jött  ki  egy 
szó,  mely  Erzsébetet  vigasztalhatá, 

—  Igen,  igen  —  szólt  végre  keserűen  moso- 
lyogva —  minden  rendiben  van,  a  dolgok  jobban 
nem  is  mehetnének.  Én  vissza  fogom  kapni  nemessé- 
gemet s  leányom  becsületét,  nemde  Vándory?  Te  fel- 
mégy Bécsbe  és  a  felség  mindent  visszaad,  mindent ! 
Oh  ha  hely  volna  a  világon,  hol  asszony  jó  hírét 
visszanyerheti  1 

Vándory  ismét  néhány  vigasztaló  szót  monda,  hogy 
semmi  ok  sincs,  miért  Ákos  Vilmával  anyja  jelenlété- 
ben ne  találkozhatnék  ;  hogy  Ákos  becsületes  szándék- 
kal jött  a  házhoz. 

—  De  hát  becsületes  ember  módjára  jött-e  házam- 
hoz? —  vága  közbe  Tengelyi  mindinkább  elkese- 
redve. —  Ha  valaki  hallja,  hogy  titkon  Porvárról 
ellovagolva,  lovát  künn  kertsövényhez  kötve,  sötét 
éjjel  tolvajként  házamba  lopódzott,  hová  világos  kivá- 
natom  következtében  jőníe  nem  volt  szabad,  hogy 
éjfélkor  itt  lányomnál  volt,  ki  fogja  hinni  becsületes 
szándékait  ? 

—  A  jövő  legjobban  meg  fogja  mutatni  —  szólt 
Vándory  nyugodtan  -  ha  Vilmád  Rétyné  lesz,  ki 
mer  valamit  szólni  ellene?  —  Erzsébet  halkan  ismétlé 
e  szavakat. 

—  Ha  Rétyné  lesz,  úgy-c  asszony?  —  szólt  harag- 
gal Erzsébethez  fordulva  Tengelyi  —  s  te  kivánod 
ezt;  te  talán,  midőn  az  egész  történt,  magadban 
áldád  Istenedet  az  esctérí,  mely  Ákost  biztosan  leköti  ? 
S  tudod-e,  hogy  lányod  szerencsétlenségére  számol- 
tál, hogy  majd  átkozni  fogja  emlékedet,  mert  hiúsá- 
godnak    élte     boldogságát     áldoztad     fel  ?     Leányom 

Rétyné ;  mert  megbccstcleníttctctt,  mert  Ákosnak  nem 
vala  más  menekülése;  megvetéssel  fogadva  a  házban, 
melybe  lép,  gyűlölettel  a  családtól,  mely  őt  körébe 
nem  veszi,  hanem  tűri,  kiragadva  természetes  helyze- 
téből, szolgáló,  kit  férje  kegyelemből  fogadott,  kinél 
csak  a  kényszerítésre  emlékezik,  mely  alatt  őt  az 
otlárhoz  vezette,  s  nem  azon  szeretetre,  melyet  karjai 
között  talált.  Te  nyomorulttá  tevéd  tulajdon  gyerme- 
kedet. 

Erzsébet  sírt. 

—  Sírj,  sírj,  míg  élsz,  szerencsétlen  asszony  — 
szólt  Tengelyi  szenvedélylyel  —  nincs  könny  a  vilá- 
gon, mely  bűnödet  lemossa.  Volt-e  jobb,  szerctőbb 
gyermek  e  világon,  mint  leányod,  s  mit  csináltál 
belőle?  Éltem  büszkesége  volt,  szívem  megifjodott, 
ha  reá  tekintek,  megfeledkeztem  multamról,  szinte 
szeretni  kezdem  az  embereket  ismét,  ha  körüljárva 
köztük  minden  szó  csak  leányom  magasztalásaiban 
hangzott,  és  most!  ha  majd  pirulnom,  ha  szememet, 
mint  gonoszlevőnek  kell  lesütnöm,  midőn  Vilmám 
említtetik 

—  Az  Istenért,  légy  irgalmas  —  szólt  a  székhez 
támaszkodva  Erzsébet,  —  ha  szeretsz,  ha  valaha  sze- 
rettél. 

—  Ha  szerettelek?  A  mindenható  Isten  tudja, 
miként  szerettelek;  házasságunk  első  napjától  volt-e 
egy  keserű  szó,  melyet  ajkaimról  hallottál,  volt-e 
kivánatod,  melyet  nem  teljesítek,  gondolat,  melyet 
előtted  titkoltam?  S  mit  tevéi  te  annyi  szeretet  után? 
Ismerted  nézeteimet,  kértelek,  hogy  Ákost  ne  fogadd 
el  házunkban,  te  megigérted,  s  a  pillanatban,  mikor 
ez  Ígéretet  tevéd,  már  kész  volt  a  terv,  hogy  meg- 
csalhass. Ákos  előre  tudta  a  napot,  melyen  parancso- 
mat megszegi,  mcgtanítád  lányodat,  miként  csalja 
apját,  s  míg  én  bizodalmasan  elmének  s  távol  házam- 
tól örültem  azon  pillanatnak,  melyben  ismét  azon 
ecryedüli  lények  körébe  léphetek,  kikben  e  földön 
bizhatom,  addig  ti  vártátok  vendégteket,  nem  kívánva 

mást,  mint  hogy  valamikép    idő    előtt    haza  ne  jőjek . 
Ez  a  mód,  metylyel  szerelmemet  viszonoztad. 

—  Isten  látja  lelkemet  Jónás,  ezt  nem  érdemeltem 
tőled. 

Tengelyi  szemeiben  vad  tűz  lángolt.  —  Ne  szólj 
hozzám  —  kiáltott  magánkivül,  —  menj  el,  hagyj 
békében,  ha  nem  akarod,  hogy  elátkozzam  a  pilla- 
natot, melyben  veled  az  oltárhoz  léptem ;  hogy  elát- 
kozzam — 

Tengelyi  nem  folytathatá  tovább,  a  másik  szoba 
ajtaja  megnyilt  s  Vilma,  ki  gyors  léptekkel  kijött, 
apjai  lábaihoz  borulva,  kérő  hangon  kiálta  :  — 
Apám  1 

Jónás,  kit  e  napon  annyi  ért,  ki  magát  polgári 
állásában  megtámadva,  apai  érzeményeiben  sértve,  ki 
magát  azon  egy  által,  kiben  mindig  bizott,  csalatva 
látá ;  eddigi  boldogsága  romjai  felett  nem  győzheté 
le  érzelmeit,  s  indulata  határtalan  vala,  mint  a  fáj- 
dalom, melyet  érzett.  Vilma  nyájas  hangja  szenvedé- 
lyeinek más  irányt  adott.  Az  átokra  emelt  kéz  nyá- 
jasan ereszkedett  a  kedves  gyermek  homlokára,  a 
kemény  szó  elakadt  a  szelíd  gyermek  előtt,  ki  tér- 
deit átkarolva,  kérő  tekintetet  vetett  a  szerencsétlen 
apára. 

—  Megbocsátasz- e  Vilmádnak  —  szólt  gyönge 
hangon  a  leány. 

—  Jer  szivemhez  —  szólt  felemelve  gyermekét 
Tengelyi.  —  S  apa  és  lány  sírva  feküdtek  egymás 
karjaiban. 

XVU. 

Ákos  sebe,  mint  olvasóim  tudják,  nem  volt  vesze- 
delmes. A  lövés,  mely  bal  karján  átment,  a  csontot 
sértetlenül  hagyá,  s  az  ifjú  szinte  mcgszégyenlé,  hogy 
mint  monda,  ily  kicsiség  miatr  csak  egy  perc^.ig  is 
eszméletét  veszthette.  A  seborvos  azonban,  ki  hamar- 
jában Sz.-Vilmosról  hivatott  s  még  inkább  Vándory  — 

mert  az  első  minden  diplomája  mellett  alig  talált 
volna  engedelmességet  —  a  sebláz  miatt,  melynek 
jönnie  kellé,  a  betegágyba  fekteté.  S  itt  találjuk  őt 
most,  elég  rosszkedvőcn  vánkosai  között,  míg  barátja, 
Kálmán  szivarral  kezében  ágya  mellett  ül  s  öreg 
huszárja,  János  a  sérült  kezet  időről-időre  hideg 
borogatással  takargatja.  A  szoba,  hol  a  barátokat 
találjuk,  tág  és  kényelmes.  Az  asztalokon  újságok  s 
könyvek,  a  falakon  néhány  híres  magyar  férfiúnak  s 
ép  annyi  még  híresebb  angol  ménnek  képe ;  a  két 
ablak  között  zöld  posztóval  bevont  falon  fegyverek, 
lovagló-  s  kocsisostorok,  melyek  között  egypár  róka- 
fark s  odaszegzett  nyúlfül  arra  int,  hogy  mindé 
vadászkészület  nemcsak  diszítménynek  akasztatott  oda  ; 
azonkívül  pipa  mennyi  kell,  dohány  s  szivarok  min- 
denfelől, egypár  szép,  női  kezek  által  készült  sipka, 
mely  a  szekrényen  díszlik,  szóval  minden  arra  emlé- 
keztet, hogy  úrfiszobában  vagyunk,  nem  említve  a 
karszékeket,  melyek  mint  tudva  van,  a  magyar  falusi 
lakokban  eddig  majdnem  kizárólag  csak  a  fiatal  úr 
szobájában  találhatók ;  azért-e,  mert  fiatal  ivadékunk 
ülő  foglalatosságokat  nem  kedvelvén,  a  szülék  czél- 
szerűnek  tartják,  hogy  gyermekeiket  az  üléshez  jó 
székek  által  csábítsák ;  vagy  azért,  mert  idősbjeink 
érezve,  miként  hazájok  iránti  tartozásukat  csak  ülés 
által  szolgálják  le,  hogy  érdemök  nagyobb  legyen,  e 
kötclességöket  a  lehetőségig  nehéz  módon  akarják 
teljesíteni,  oly  székekre  ereszkedve,  melyeknek  mind- 
egyike valóságos  kinzó  eszköz ;  vagy  végre  talán  mert 
elfajultunk  s  az  ivadék,  mely  megelőzött,  legalább 
székei  után  Ítélve,  tízszer  keményebb  volt,  —  mind- 
ennek megitélése  nem  engem  illet ;  azonban  tény : 
hogy  az  egész  Réty-kastélyban  nem  volt  szék,  melyet 
Ákoséihoz  liasonlítani  lehet,  s  hogy  épen  arról,  me- 
lyen most  Kálmán  helyet  foglalt,  Kenyházy  esküdt 
egyszer  délután  fölkelni  sem  tudott,  mit  a  jelenvoltak 
a  szék  jóságának  tulajdonítottak. 

Azonban    mindé    kényelem,    melyet    a    kandallóban 

égő  tűz  még  nevelt,  az  ifjak  kedvét  nem  deríthcté 
föl.  Mióta  Ákos  s  Kálmán  Porváron  egymástól  elvál- 
tak, oly  sok  történt  I  Ákos  lelkét,  miután  boldogsága 
közepett  oly  váratlan  baj  érte,  komor  sejdítések  töl- 
ték el ;  Kálmán,  ki  azon  meleg  részvét  által,  melylyel 
Tengelyi  mellett  föllépett,  Rétyéket  újra  megsértette, 
noha  tettét  nem  bánta  meg,  benne  új  akadályt  látott, 
mely  közte  s  Etelka  között  emelkedik ;  s  az  ifjak, 
miután  egymásnak  történeteiket  elmondák,  gondola- 
taikba merülve  hallgattak.  A  szobában  csend  vala,  s 
maga  Tünde,  Ákos  kedvencz  agara,  osztozni  látszék 
urának  rossz  kedvében  s  az  ágy  előtti  pokrócízon 
kerékbe  feküdt  s  ha  néha  urára  föltekintett,  halkan 
morogva  ismét  behunyta  szemeit.  Csak  az  öreg  János, 
ki  időről-időre  friss  jégborítást  vagy  más  valamit 
hozott,  járt  pengő  sarkantyúkkal  föl  s  alá  a  szobában, 
néha  midőn  ifjú  ura  szomorú  képét  látá,  rosszkedvűen 
fejét  csóválva. 

—  Teins  uraml  —  monda  végre  a  huszár,  midőn 
ura  karjáról,  mint  látszék,  több  jó  szívvel,  mint  ügyes- 
séggel  a  borítást  levevé. 

—  Vigyázzon  karomra  —  kiáltott  Ákos. 

—  Oh,  én  vén  szamár  I  —  sóhajtott  az  öreg  — 
mindig  rosszul  veszem  le  a  ruhát. 

—  Semmi  baj,  most  nem  fájt  —  szólt  Ákos,  meg- 
sajnálva hű  cselé  ^jét  s  egyszersmind  eLnosolyodva 
erőlködésein,  melyekkel  érintéseit  a  lehetőségig  nyá- 
jasakká tenni  igyekezett.  —  Mit  akartál  előbb  mon- 
dani ? 

—  Hát  csak  azt  akartam  mondani,  —  válaszolt 
János  —  bizony  rossz  időnk  van. 

Ákos  az  ablak  felé  fordult  s  monda,  hogy  fertel- 
mes. Kálmán  felkelt  s  miután  egy  ideig  a  kertbe 
kinézett,  nol  a  fonnyadt  lomb,  mely  még  a  fákon  füg- 
gött, a  színtelen  pázsit  s  a  köd,  mely  az  egész  tájat 
elboritá,  szóval  egy  hoÁályos  novemberi  nap  szomorú 
gyászkiséretével  a  legvígabbat  is  elkedvetlenítheté, 
felsóhajt  s  ismét    hallgatva    tért    vissza    székére ;    míg 

János,  ki  azalatt  fát  tett  a  kandallóba,  újra  fejét 
csóvál á  s  fogai  közt  egyet  káromkodott  Kálmán 
ellen,  «ki  a  helyett,  hogy  a  beteget  mulatná,  ott  ül 
eltátva  száját,  mint  a  fancsali  feszület,  s  nem  szól 
semmit. » 

—  Bizony  az  a  krumpli,  mit  most  szednek  —  szólt 
János,  ki  ismét  visszatért  az  ágyhoz  s  hosszú  bajszát 
pödré  —  mind  elromlik. 

—  Meglehet  —  felelt  Ákos  s  ismét  hallgatás  lőn. 

—  Eje,  ej  —  sóhajtott  a  huszár  —  csak  ne  menne 
senki  agarászni  határunkon,  ily  vizes  napon  az  egész 
vetést  elrontják. 

Senki  nem  felelt,  csak  Tünde  kelt  föl  helyéről  s 
s  párszor  körülforogva  ismét  lefeküdt. 

—  Ez  a  kutya  is  egészen  neki  szomorodott,  teins 
uram!  —  jegyzé  meg  János,  minden  módon  igye- 
kezve, hogy  valami  beszélgetést  idézzen  elő,  de  mind 
hasztalan!  Végre  kiment  s  friss  jégborítással  tért  vissza. 

—  Hisz  épen  most  raktál,  —  szólt  Ákos  türel- 
metlenül. 

—  Ha  jó,  teins  uram,  hát  minél  többször  rak- 
juk rá. 

—  Nem  bánom,  add  ide  —  monda  Ákos,  s  a 
sebre  új  borítást  tétetett.  János  az  előbbivel  kifelé 
indult.  Egyszerre  mintha  egy  gondolat  villanna  át 
fején,  a  huszár    megállt.  —  Teins  uram  I  —  szóla. 

—  Mi  kell? 

—  Hát  csak  az,  kérem  alássan :  fel  se  vegye  a 
teins  úr,  katona  dolog,  nem  tesz  semmit. 

—  Mit  ne  vegyek  fel  ?  —  szólt  Ákos  bámulva. 

—  No  hát  azt  a  kicsiséget,  a  lövést.  Nem  esik  jól 
az  embernek,  tudom,  hiszen  nekem  is  volt  részem 
benne,  Aspernál  s  később  a  lipcsei  ütközetben,  még 
Francziaországban  is  kaptam  egyet-kettőt  a  ferkóktól, 
de  se  baji  Nem  kell  szomorkodni  teins  uram.  Isten, 
azt  mondják,  valamennyi  asszonyt  egy  oldalbordából 
készítette,  a  hol  pedig  a  csont  mind  ép,  ott  mégis 
egész  legény  egy  kikerül. 

—  Bohó,  talán  csak  nem  gondolod,  hogy  sebemen 
aggódom  ? 

—  Hát  min  teins  uram?  —  szólt  a  huszár  jóked- 
vűen, csakhogy  valami  beszélgetés  kezdődött,  —  hisz 
jól  tudom,  az  ilyen  úrnak  jobban  fáj.  Mikor  kimasi- 
roztunk,  ha  az  úrfiak  közül  a  regimentben  valamelyik- 
nek csak  kis  ujját  vágták  meg,  kész  volt  a  szomorú- 
ság, némelyik  még  ispitályba  is  menti  Végre  ők  is 
megszokták.  Háborúban  az  ember  mind  egyforma 
lesz,  golyó  s  kard  bemegy  egyikbe  úgy,  mint  a  má- 
sikba, s  ép  úgy  meg  is  gyógyul ;  a  tiszt  koplal,  mint 
a  közkatona,  s  ha  valamihez  jut,  szintúgy  eszik.  Béke 
idején  az  ember  nem  is  hinné  — 

Ákos  elmosolyodott,  de  arcza  előbbi  szomorú  kife- 
jezését vévé  fel,  midőn  sóhajtva  hozzátéve :  —  Hidd 
el  János,  ha  más  bajom  nem  volna,  mint  ez  a  gyer- 
mekség, nem  látnál  ily  rosszkedvűnek. 

—  Más  baj  ?  Igazság  I  Ej  no,  hogy  is  felejthetem 
el  —  szólt  az  öreg  huszár  s  egész  képe  mosolygott, 
midőn  fejét  hajtogatva  minden  módon  tudni  akará, 
hogy  Ákos  baját  tökéletesen  felfogta.  —  A  nótárius 
kis  Vilmája,  úgyre  bár?  Ej,  az  a  szerelem  ép  olyan, 
mint  a  dohány,  mikor  új,  oly  erős,  könnybe  lábbad 
az  ember  szeme,  ha  csak  rá  néz.  De  tudja-e  teins 
uram,  mit  tennék  én,  ha  úgy  lennék,  mint  a  teins  úr? 

—  Mit? 

—  Hát  elvenném, 

—  Bohó,  csak  tőlem  függne! 

—  Hát  kitől?  Ejl  —  szólt  az  öreg  fejét  csó- 
válva —  hisz  e  kis  lövés  miatt  a  teins  úr  nem  lesz 
nyomorék,  s  még  akkor  is,  higye  el,  ha  valakinek 
három  keze  volna  s  a  teins  úrnak  csak  egy,  Vilma 
még  se  menne  máshoz.  Legyek  akármi,  ha  Vilma 
valaha  másé,  mint  a  teins  úré  lesz,  —  s  ezzel  az 
öreg  fejét  csóválgatva  s  még  mindig  valamit  morogva 
fogai  közt,  kiment. 

A  baráságos  állás,  melyben  Jánost  urával  találjuk, 
olvasóim  egy  része   előtt    talán    csodálatosnak  látszik. 

E  viszony  megértésére  szükséges  tudniok,  hogy  az 
öreg  János,  ki  1814-ben,  noha  olvasni  csak  keveset, 
írni  épen  nem  tudott,  mint  káplár  ezüst  emlékpénzzcl 
s  kereszttel  tért  vissza  a  háborúból,  s  Taksony-megye 
által  huszárnak  fogadtatván,  innen  rövid  idő  múlva 
Ákos  apjához,  akkori  főszolgabíróhoz  került.  Ez  idő 
óta,  jóval  mielőtt  mostani  ura  világra  jött,  János  a 
Rétyeket  el  nem  hagyta.  Mikor  ura  főbíróból  alis- 
pánná emelkedett,  János,  mint  monda,  vele  avandsi- 
rozott.  Ott  volt  Ákos  anyja  temetésén,  urával  ment, 
midőn  ez  második  nejéért,  kivel  e  történetben  talál- 
koztunk, mint  kérő  járt;  s  ha  a  becsületes  katona  az 
új  alispánnénak  nem  állt  is  annyira  kegyeiben,  mint 
érdemié,  s  habár  a  nagyáágos  asszony  nem  volt  is 
egészen  az  ő  kedve  szerint  és  sokszor  beszélt  nem- 
csak Ákossal,  hanem  a  cselédházban  is  a  múlt  jobb 
időkről,  hol  a  kastélyban  még  nem  nagyságos,  hanem 
teins  asszony  parancsolj  a  Rétyek  s  János  nem  vál- 
hattak meg  egymástól,  mert  mint  az  utóbbi  monda:  a 
kenyér  az  emberben  hússá  válik  s  azért  becsületes  em- 
ber, ki  annyi  ideig  valakinek  kenyerét  ette,  testől-lelkes- 
től  övé  lesz  ;  s  mert  ha  az  öreg  néha  morgott  s  ebédnél 
több  tányért  s  palaczkot  tört,  mint  szükséges  vala,  a 
Rétyek  jól  tudták,  hogy  nyalkább  legényt  találhatná- 
nak és  sok  arcz  van  a  világon,  melyhez  a  sárga  zsi- 
norű  kék  dolmány  jobban  illenék,  mint  János  vethe- 
nyős  képéhez,  melyet  csak  homlokán  a  hosszú  seb- 
hely s  órási  bajsza  ékesíte,  ez  is  oly  színű,  mintha 
vörös  paprika  szép  fejér  sóval  vegyJttetik,  —  de  hogy 
hívebb  embert,  olyat,  kiben  minden  viszonyok  között 
ennyire  bizhatnának,  a  földön  nem  lelhetnek;  s  maga 
a  nagyságos  asszony,  talán  mert  e  tulajdonokat  tisz- 
teié, talán  mert  lelkének  jól  esett,  hogy  oly  valaki 
váltja  tányérait,  kinek  mellén  több  színű  szalagot  lát- 
hatott, sokkal  nyájasabb  volt  iránta,  mint  más  cselé- 
dekhez lenni  szokott.  Ily  viszonyokban  ismerkedett 
meg  Ákos  Jánossal.  Minden  befolyásnak  leghatalma- 
sabb eszköze  a  megszokás.  Alinisterek,  kik  hivatalai- 

kat  sokáig  viselték,  ha  tehetségeik  gyengülnek,  sőt 
ha  fejedelmeiknek  bizalmát  elvesztik  is,  szükségesekké 
válnak,  s  bár  mindenki  ismeri  hibáikat,  tőlök  meg- 
válni mégis  lehetetlen;  mi  csoda  tehát,  ha  János 
tekintélye  is  napról-napra  nőtt,  főkép  ha  tudjuk,  hogy 
a  kulcsári  hivatal,  mely  a  házban  a  nagyságos  asszony 
szerfölötti  pontossága  miatt  szüntelen  változott,  ilyen- 
kor mindig  a  huszár  által  tölíetett  be,  ki  ha  Rétyék- 
ről  szólt,  soha  máskép,  mint  «mirólunk»  nem  beszélt; 
s  az  egész  ház  becsületét  legalább  ép  úgy  horda  szí- 
vén, mint  az  alispán  maga. 

liri  házak  gyermekei  s  cselédei  között  mindig 
barátságos  viszonyt  találunk.  Nem  is  lehet  máskép. 
Emberi  gyengeségeink  közé  tartozik :  szívesen  társal- 
kodni olyanokkal,  kiket  magunk  is  felsőbbeknek  tar- 
tunk, s  kik  velünk  mégis  úgy  bánnak,  mintha  mi  len- 
nénk a  felsőbbek  s  ezen  vágy  sehol  sem  találja 
annyira  kielégítését,  mint  gyermekek  s  cselédek  között. 
A  szolgának  jól  esik,  hogy  valakivel,  kit  nagyságos 
úrfinak  nevez,  kinek  csizmáit  tisztítja,  sőt  kinek  egy- 
kor talán  bérében  álland,  tökéletes  egyenlőség  lábán 
társalkodhatik,  habár  az  úrfi  most  csak  három  láb 
magas  is ;  a  gyermek  örül,  hogy  végre  egy  felnőtt, 
nagy  bajuszú  embert  talált,  ki  vele  barátságosan 
beszélget,  miután  apja,  anyja  s  a  többiek  mind,  kiket 
az  úri  szobákban  talál,  őt  föl  sem  veszik,  vagy  leg- 
alább mindenesetre  csak  gyermeknek  tartják.  Az  úrfi 
s  inas  tehát  szoros  barátságba  lépnek  egymással,  me- 
lyet számtalan  kis  szolgálat,  számtalan  kis  titok,  mely- 
lyel  szülők  s  uraság  megcsalatnak,  mindinkább  nevel, 
s  ha  néha  a  szolga  elküldetésével  végződik  s  azon 
szomorú  tapasztalások  elsejét  képezi,  melyet  egyen- 
lőség utáni  vágyunkkal  a  világon  teszünk,  azért  nem 
kevésbbé  kellemes. 

Az  öreg  huszár,  ki  senkit  gyermekeknél  inkább 
nem  szeretett,  katonáskodása  alatt,  csak  ha  falukban 
szállásolva  j^azdasszonya  gyermekeit  hordozhatá  körül 
karjain,  élvezte  elébb  ezen  örömet,  s  valahányszor  a 

ficzkókat,  mint  monda,  nagyon  megszerette,  ismét 
elszállásoltatott ;  de  mióta  Ákos  a  világra  jött,  reá 
szebb  napok  derültek.  A  gyermek  még  dajkánál  volt, 
s  a  huszár,  ha  ideje  engedé,  már  kis  úrfia  körül  járt. 
Ha  Liptákné,  mert  tudjuk,  hogy  ő  vala  Ákos  dajkája, 
a  szobából  kiment,  ő  vette  karjára,  s  ha  a  gyermek, 
kit  térdein  tánczoltatott,  néha  mosolyogva  nézett  rá, 
felkaczagott  örömében.  Mikor  a  gyermek  pokróczán 
mászni  s  végre  járni  kezdett,  János  mellette  ült  a 
földön  s  vigyázott,  hogy  fölbukva  meg  ne  üsse  magát ; 
s  midőn  először  tatá-t  mondott,  szemei  ragyogtak 
örömében,  mert  neki  legalább  úgy  látszott,  mintha 
János-t  akart  volna  mondani.  Hosszú  bajsza,  melyre 
mindig  büszke  volt,  csak  most,  mióta  Ákos  kis  kezei- 
vel tépdesé  —  s  úgy  látszott,  semmin  több  örömet 
nem  talált,  mint  e  vörös  bajuszon  —  nyeré  egész 
becsét  előtte,  szóval  az  öreg  János  egész  idejét 
úrfiával  tölte,  s  ha  néha  ura  által  megdorgáltatott  is, 
is,  hogy  huszárból  dajkává  vált,  szíve,  melybe  az  ég 
annyi  szeretetet  rejtett,  most  először  érzé  magát 
kielégítve,  midőn  a  kis  Ákos  oly  teljes  mértékben 
viszonzá  hajlandóságát. 

Gyermekek  néha  a  szépnek  érzetével  születnek,  s 
nem  ritkán  látjuk,  hogy  a  legszilajabb,  ki  minden 
idegentől  sírva  elbuvik,  szép  asszonyhoz  első  pilla- 
natban szeretettel  simul ;  de  ha  a  szépség  némely 
gyermekre  nem  bir  is  hatással,  s  ha  Ákos,  ki  Jáno- 
sánál senkit  szívesebben  nem  látott,  hihetőkép  ezek 
közé  tartozott,  azon  természeti  ösztön,  melynél  fogva 
a  gyermek  azokat,  kik  által  szerettetik,  mindig  meg- 
ismeri, s  melyet  követve  ép  oly  ritkán  csalódik,  mint 
később  tapasztalások  után  indulva  sokszor  —  ezen 
ösztön  erősen  nyilatkozott  benne  is,  s  a  gyermek  soha 
boldogabbnak  nem  érzé  magát,  soha  nyugodtabb  nem 
volt,  mint  ha  Jánosával  lehetett. 

Réty  azon  emberek  közé  tartozott,  kik  ha  az  örö- 
kös már  egyszer  a  világon  van,  nem  igen  gondos- 
kodnak másról,  mint    hogy    öröksége    minél    nagyobb 

legyen;  miután  tehát  Ákos  anyja  meghalt,  János  s  az 
úrfi  társai kodásainak  nem  voltak  többé  akadályai,  sőt 
a  fiatal  nevelő  is,  ki  Ákos  hetedik  évében  a  házhoz 
jött,  örömmel  látta,  hogy  növendékét  az  öreg  hu- 
szárra bizhatja,  míg  maga  mindazon  számos  foglala- 
tosságokat teljesíti,  melyek  fiatal  úriembernek  vállait 
terhelik.  Ha  igazság  volna  a  világon,  sőt  ha  csak 
regényekben  is  tmetnék,  mondanám:  hogy  Ákos  az 
öreg  huszár  által  neveltetett;  de  azt  legalább  bizo- 
nyíthatom, hogy  a  gyermek  örömei  közt  nem  volt 
egy,  melyet  nem  öreg  barátjának  köszünhetett.  Szép 
napokon  ő  járt  vele  a  kertben,  a  mezőkön,  ha  szél 
fútt,  ő  bocsátá  fel  a  nagy  sárkányt,  melyet  szép  ara- 
nyos papirossal  fölékesítve  maga  készített;  ha  esett, 
ő  igazította  a  kis  malmot  s  hajókat,  melyek  ilyenkor 
az  udvaron  végig  futó  csatornákon  a  gyermek  nagy 
örömére  vízre  bocsáttattak,  sőt  a  hosszú  téli  estéken 
is  Ákos  egyedüli  boldogságát  a  szép  mesék  s  hosszú 
történetek  képezek,  melyeket  a  régi  katona  bajszát 
pödörve  órákig  elregélt. 

Nagy  korban  születve,  hol  minden  országnak  léte 
mintegy  újra  kérdésbe  vétetett,  hol  százados  állapotok 
egy  ütközet  sorsa  szerint  változtak  vagy  dőltek  cl  s 
minden  nemzetnek,  majdnem  mondhatnók  minden  em- 
bernek erős  igyekezetre  vala  szüksége,  hogy  magát 
előbbi  helyén  fentarthassa :  János,  mint  az  egész  iva- 
dék, melyhez  tartozott,  sokat  tapasztalt  életében. 
Tizenhat  éves  korától  a  zászló  alatt  állva,  ő  közelről 
látta,  ő  részt  vett  a  történetekben,  melyeket  most 
esténkint  úrfiának  elbeszélt ;  s  képzelhetjük  a  rész- 
vétet, melylyel  ez  minden  kicsiséget  tízszer  végig 
hallgatott.  János  előadásában  voltak  bizonyos  hiányok, 
az  elbeszélő  például  mindeddig  nem  foghatá  meg, 
hogy  azok  az  átkozott  ferkók  tulajdonképen  mit  akar- 
tak rebelliójokkal,  s  a  huszár,  kinek  százada  történe- 
tesen mindig  csak  parancsolatra  vonult  vissza,  azon 
kis  történeti  tévedésben  élt,  hogy  seregeink  a  háború 
kezdetétől  végig  mindig  győztek ;    de  mind  a  mellett 

a  hallgató  s  beszélő  egészen  kielégítek  egymást. 
Ákos,  mint  minden  gyermek,  minél  több  részleteket 
kivánt.  János,  mint  a  nép  embere,  mindig  leginkább 
ezek  elmondásában  gyönyörködött,  s  tagadni  nem 
lehet,  hogy  Ákos  első  történettudományát  apja  hu- 
szárjától nyerte.  Hogy  ez  attól,  melyet  isKolában 
vagy  könyvekben  szerzünk,  különbözött,  nem  szenved 
kétséget;  valamint  történetkönyveinkben  a  népről, 
úgy  János  elbeszéléseiben  ép  a  vezérek  s  felsőbb 
osztályokról  nem  sok  említés  tétetett,  még  nagy  kér- 
dés azonban:  kevésbbé  valók  avagy  érdektelenebbé 
váltak-e  ezen  előadásai?  Egész  képzelő  tehetsége 
ily  módon  János  által  foglaltatott  el.  A  gyermek, 
ezen  elbeszélésekből  választván  ideáljait,  természe- 
tesen nem  Napóleont,  hanem  Horvát  kapitányt,  ki 
alatt  János  szolgált  s  kit  az  elsőnél  sokkal  nagyobb 
férfiúnak  tartott;  ezekből  meríté  tudományát,  s  tud- 
juk, hogy  a  ki  a  gyermek  képzelő  tehetségére  hathat, 
az  egész  valójának  irányt  ad,  János  ellenben,  ki  éle- 
téből senkinek  annyit,  mint  Ákosnak  el  nem  mondott 
még,  egész  múltjának  emlékét  szerété  benne,  s  nem 
tudom,  mi  történik,  ha  Réty  alispán,  midőn  fiát  Pestre 
iskolába  küldé,  nem  az  öreg  Jánost  adta  volna  hozzá 
inasnak. 

Itt  a  viszony  külsőleg  valamivel  kevesebbé  látszék 
barátságosnak.  Ákos  fiatalabb  barátokat  talált,  a  tudo- 
mányok s  az  élet  szívének  s  eszének,  melyek  felett 
egykor  korlátlan  hatalommal  János  uralkodott,  más 
foglalatosságokat  nyújtottak,  sőt  a  vén  inas,  ki  nem 
egyszer  nevelői  szerepet  vállala  magára  s  urát,  hol 
csak  lehetett,  szemmel  tartá,  mihelyt  esett,  felczipő  s 
esernyővel,  mihelyt  hűvesedett,  köpenyeggel  jött  utána, 
az  úrfinak  néha  kellemetlenné  vált;  de  Ákos  sokkal 
jobb  vala,  semhogy  boszúsága  ilyenkor  is  egy  pillan- 
nál  tovább  tarhtatott  volna,  s  ha  haragjában  oly  vala- 
mit mondott,  mi  az  öreget  sértheté,  fél  óra  múlva 
engedelmet  kért  s  ismét  régi  barátságba  lépett.  Ákos- 
nak   nem    voltak    titkai    az    öreg    huszár    előtt    soha. 

Egyetemi  s  juratusi  évei  évei  alatt,  mint  miután  ismét 
együtt  Tiszarétre  visszatértek,  a  szolga,  ki  ura  képén 
kedélyének  minden  változását  észrevéve,  ismeré  szíve 
minden  mozdulatát,  osztozott  minden  gondjaiban,  s 
így  most  is  a  nyilt,  barátságos  mód,  melylyel  Vil- 
máról szólt,  sem  Ákos,  sem  Kálmán  előtt  nem  vala 
váratlan. 

—  Az  öregnek  tulajdonkép  igaza  van  —  szólt  Kál- 
mán, rövid  hallgatás  után  folytatva  a  beszélgetést, 
melyet  János  kimenve  abba  hagyott  —  Vilma  szere- 
tetétől téged  senki  meg  nem.  fog  fosztani ;  barátom  ! 
nincs  okod  szomorkodni. 

—  Nem  is  azért  szomorkodom  —  válaszolt  fel- 
emelkedve ágyában  s  kezét  karjára  támasztva  Ákos.  — 
Vilma  nem  tartozik  azok  közé,  kiknek  szeretetét,  ha 
egyszer  birjuk.  könnyen  el  lehetne  vesztenünk.  De 
vajon  boldoggá  fogom-e  tehetni  őt?  Ez  aggaszt. 

—  Nem  szoktad  meg  az  ágyat,  azért  búsulsz  — 
monda  Kálmán. 

—  Nem,  nem  —  folytatá  Ákos  —  csalódol  ;  ha 
van  ember,  derült  életnézetű,  én  az  vagyok.  Vándory 
maga  nem  nagyobb  optimista  nálamnál,  ő  mindenben 
a  jó,  én  mindenben  a  víg  oldalt  szoktam  feltalálni ; 
de  azon  pillanat  óta,  melyben  ma  éjjel  e  baj  történt, 
mintha  megváltoztam  volna.  Akármint  iparkodom,  nem 
birom  magamat  felderíteni.  Nyugtalan  vagyok,  mint 
még  soha  életemben  nem  voltam,  egész  lelkemet  bús 
előérzetek  töltik  el,  mintha  nagy  szerencsétlenség 
várna  reám,  melyet  elkerülnöm  nem  lehet. 

—  Sok  vért  vesztettél,  ez  az  egész. 

—  Nem  az,  —  válaszolt  Ákos,  fejét  szomorúan 
rázva,  —  mikor  Vilmát  először  keblemhez  szorítám, 
mikor  szive  dobogását  érzem,  s  ép  akkor,  boldog- 
ságom közepett  riasztattam  fel  szerencsés  álmaimból, 
egyszerre  a  gondolat  támadt  lelkemben :  vajon  nem 
éltem  utósó  nagy  öröme  volt-e  ez,  melyet  e  pilla- 
natban élveztem  ?  Eddig,  ha  Vilma  eszembe  jutott, 
csak  nyájas,  örömteli  jövő  állt   képzetem    előtt,    most 

miután  legszebb  álmaimból  ily  durván  ébreszttettem 
fel,  több  figyelemmel  tekintem  helyzetemet  s  nem 
sok  megnyugtatót  találok.  Senki  nejét  boldoggá  nem 
teheti,  ha  a  helyzet,  melybe  őt  állítja,  ha  az  embe- 
rek, kikkel  őt  érintkezésbe  hozza,  érzelmeivel  ellen- 
tétben állnak!  S  mit  várhatok?  Vilmám  apja  s  szü- 
leim halálos  ellenségek. 

Kálmán,  ki  félig-meddig  érzé  e  szavak  igazságát, 
felsóhajtott. 

—  Reménylhetem-e,  hogy  szüleink  valaha  meg- 
egyeznek? Nem  azon  megegyezést  értem,  mely  abban 
áll,  hogy  miután  meggyőződtek,  hogy  szándékunkat 
akadályozniok  nem  lehet,  egyesülésünket  eltűrik,  de 
értem  azt,  mely  szivből  jő,  s  mégis  ez  kellene,  hogy 
Vilmám  szerencsés  legyen.  A  szerelemnek  nem  elég, 
ha  tűretik,  neki  részvét  kell,  s  ha  midőn  boldogsá- 
gunkról szólunk,  tulajdon  szüleink  vállat  vonítanak, 
vagy  kétkedő  mosolylyal  hallgatják  szavainkat,  a  szív 
minden  szeretete  mellett  magánosan  érzi  magát ;  s 
ha  kettős  szeretettel  ragaszkodik  is  ily  viszonyokban 
ahhoz,  a  kit  választott,  nem  boldogsága,  hanem  fáj- 
dalma érzetében  teszi  azt.  Boldogsághoz  két  lény 
szükséges,  ki  egymást  megértse ;  azon  mennyei  pilla- 
natokban, melyeket  kedvesünk  karjai  között  élvezünk, 
az  egész  világ  hasztalan  zúgolódik  ellenünk;  de  nyu- 
godt szerencséhez,  s  ez  az  mit  a  házasságban  kere- 
sünk, két  szivén  kívüJ,  mely  egymást  érti,  még  vajmi 
sok  kell  I 

—  Idővel  tán  ez  is  kiegyenlíttetik  —  szólt  Kál- 
mán biztatva  —  de  most,  meg  kell  vallanom,  az  öre- 
gek becsületesen  gyűlölik  egymást,  az  ember  szinte 
azt  hinné,  osztályos  atyafiak.  Képzeld  csak,  mihelyt 
Tengelyi  ma  a  zsidótól  hallá,  hogy  Írásai  eirabol- 
tattak,  abból,  hogy  nemessége  épen  akkor  vonatott 
kétségbe,  mikor  a  rablás  történt,  mindjárt  egész  csel- 
szövényt  következtetett,  melynek  főmestere 

—  Apám?  —  kérdé  Ákos  ijedten. 

—  Nem  ép  az  ;  ismeri  a  helyzetet,  melyben  háza- 


tokkal  álíok  s  csak  Macskaházyról  szólt,  de  az  egész- 
ből láthatám,  hogy  őt  is  csak  mások  eszközének 
tartja. 

—  Apám  ily  tettre  képtelen  —  szólt  Ákos  gon- 
dolkozva. 

—  Talán  nem  is  annyira  reá,  mint  mostohádra 
gyanakszik.  Felhozta  a  másik  rablást  is,  mely  a  lel- 
késznél mcgki sértetett,  hol  szintén  csak  irományok 
kerestettek,  miután  a  tolvaj  érintetlenül  hagyva  min- 
dent, mit  a  szobában  találhatott,  csak  ép  azon  fiókot 
törte  fel,  melyben  Yándory  Írásai  voltak.  A  tiszteletes 
irományai  most  Tengelyinél  voltak  s  a  jegyző  nem 
egyszer  monda  útközben,  hogy  e  két  lopást  ugyan- 
azon kezek  vitték  véghez,  vagy  legalább  ugyanazon 
fő  gondolta  ki.  A  többi  közt  —  tévé  hozzá  kis  szü- 
net után,  mint  ki  oly  valamit  kérdez,  miről  nem 
tudja,  nem  fog-e  rossz  néven  vétetni  —  nem  hal- 
lottál semmit  Vándory  irományairól  ? 

—  Nem  én  —  válaszolt  Ákos,  —  töprenkedtem, 
miként  lehetnének  e  jámbor  lelkésznek  oly  fontos  iro- 
mányai, melyeknek  elrablását  mások  kívánhatnák,  vagy 
ő  maga  félthetné. 

—  Azt  mondják  mindenfelől  —  válaszolt  Kálmán 
halkabban  —  hogy  ez  irományok  családodat  érdeklik. 

—  Családomat? 

—  Tudod,  apádnak  egy  testvére  volt  —  folytatá 
Kálmán  —  nagyapád  első  nejének  gyermeke,  s  apád- 
nál tíz  vagy  tizenöt  évvel  idősebb.  Nagyapád  máso- 
dik neje,  ki  egyszersmind  nagyanyád,  mikor  apád  a 
világra  jött,  a  szegény  fiút  úgy  kinozta 

—  Hogy  elszökött  —  vága  közbe  Ákos ;  —  hal- 
lottam az  egész  történetet,  úgy  látszik,  a  Rétyek  nem 
igen  szerencsések  második  nejeikkel ;  de  mi  köze 
ennek  Vándory  irományaihoz  ? 

—  E  szegény  bátyád  —  folytatá  Kálmán  —  mint 
mondják,  Németországba  szökött,  hihetőkép  valami 
egyetemre,  mert  már  tizenhét  éves,  s  mint  mondják 
igen  mfvelt  fiú  volt;  s  az  emberek    azt   hiszik,    hogy 


Vándory  őt  ismerte,  vagy  talán  még    most   is    ismeri, 
s  hogy  az  írások  talán  őt  illetik. 

—  Furcsa  —  monda  Ákos   gondolkozva. 

—  Tudod,  milyenek  az  emberek;  atyádnak  Ván- 
doryhoz  mutatott  rendkívüli  barátsága,  főkép  a  be- 
folyás, melyet  még  mostohád  felett  is  gyakorol,  azon 
gondolatra  hozza  az  embereket,  hogy  a  tiszteletesnek 
oly  dolgokat  kell  tudnia,  melyek  által  apádra  e  be- 
folyást gyakorolja,  s  főkép  most,  mióta  az  iromány- 
rablás történt,  nem  lehet  fejőkből  kiverni  a  dolgot. 
Én  egy  szót  nem  hiszek  az  egészből. 

—  Minden  esetre  feltűnő  eset  —  szólt  Ákos  mind- 
inkább gondolatokba  mélyedve  —  két  rablás  pár  hét 
alatt,  mely  mind  kettő  világosan  csak  irományokra 
czéloztatott.  De  — 

Itt  a  beszélgetőket  János  szakítá  félbe,  ki  friss  bo- 
rítással kezében,  a  sebésztől  követve  a  szobába  lépett. 

—  Teins  uram,  itt  hozom  a  jeget  s  a  feldsert  — 
monda  jókedvűen  —  most  mindm  jól  lesz. 

A  kis  egyed,  mely  feldsernek  neveztetvén,  mérges 
tekintetet  vetett  Jánosra,  Ákos  ágyához  ment,  s  mi- 
után az  előbbi  borítást  leszedve  s  a  sebet  megnézve, 
a  beteg  állapotával  megelégedését  kijelenté,  nagy  vi- 
gyázattal friss  ruhát  tett  Ákos  karjára.  Az  öreg  János, 
ki  semmit  e  világon  nem  szenvedhetett  kevésbbé, 
mintha  urának  más  valaki  a  legkisebb  szolgálatot  tévé, 
fogai  közt  morogva,  hogy  ő  azt  már  eddig  tízszer  is 
felrakta  volna,  haragos  tekinteteket  lövelle  a  szegény 
tudósra.  Ez  egyszer  Jánosnak  csakugyan  nem  volt 
igazsága.  Serer  úr  mindent  érdemelhetett  a  világon, 
de  haragot  csakugyan  nem;  benne  minden  tekintet- 
ben szeretetre  méltó  egyediséget  találunk,  s  azon 
tizenhat  év  óta,  melyet  Sz.-Yilmoson  töltött,  ember- 
nek, ki  mint  János  soha  beteg  nem  volt,  ellene  pa- 
nasza nem  lehetett. 

Vannak  emberek,  kikkel  a  sors  különös  játékot  űz, 
s  ezek  közzé  tartozott  Serer  is.  Mint  nevéről  lát- 
hatni,   ereiben    nem    tiszta   ázsiai    vér   buzgott   s    az 

augsburgi  Allgemeine  szerkesztője,  ha  boldog  pilla- 
nataiban a  németfaj  roppant  légióit  felszámítja,  hi- 
hetőkép a  sz.-vilmosi  sebészt  is  azok  közé  sorozza, 
kiknek  jogánál  fogva  hazánk  majdan  a  szent  római 
birodalomra  oltott  német-egységnek  egyik  ága  leend. 
Valamint  a  Dunát  német  folyónak,  —  mert  eredetét 
Németországban  veszi,  —  úgy  Serért  bizonyosan  né- 
metnek tarthatni ;  s  mégis  a  sebész  egy  szót  sem 
tudott  németül,  s  még  arczának  egész  kifejezése,  sőt 
vonásai  sem  tartottak  meg  semmit,  mi  eredetére  em- 
lékeztetett. Benne  a  német  nemzetiség  tökéletesen 
átváltozott,  s  akái"  a  sovány  barna  arczot  s  fekete 
haját,  melyet  anyjától  örökölt,  akár  a  nem  kevés 
kenőcscsel  tőhegyesre  pödört  bajszocskát,  melyet  ön- 
fáradozásának  köszönt,  tekintsük :  Sererben  minden 
oly  magyar,  hogy  ha  utazóink  egyike,  ki  népünk  ere- 
detét keletfelé  keresi,  vele  Ázsiában  találkozik,  őt, 
mint  az  ősmagyarok  egyik  ivadékát,  talán  könytelt 
szemekkel  szorította  volna  karjai  közé. 

A  sors,  úgy  látszott,  nem  akarta  természetes  he- 
lyén hagyni  Sererünket  semmiben,  s  valamint  nem- 
zetiségre, úgy  életmódra  nézve  sebészünk  nem  követé 
eldődei  nyomdokait.  A  Serer-család,  mennyire  csak 
történetét  követhetjük,  mindig  csizmadia  mesterséggel 
foglalkozott.  Tóni,  mert  ez  új  ismerősünk  kereszt- 
neve, vala  az  első,  ki  e  szép  művészethez  semmi  haj- 
landóságot nem  mutatott,  s  bár  külsőleg  kedvelni  lát- 
szék  apái  foglalatosságát  s  főkép  a  szurokhoz,  mely- 
lyel  néha  egész  képét  bemázolá,  rendkívüli  hajlandó- 
ságot mutatott,  való  hivatással  még  sem  birt ;  mit 
apja  már  abból  is  gyanított,  mert  noha  reá  csak  ké- 
szen kiszabott  darabok  összevarrása  bizatott,  mégis 
e  magában  könnyűnek  látszó  foglalatosságban  is  úgy 
járt  el,  hogy  minden  pár,  mely  kezein  megfordult, 
néhány  nap  múlva  a  párasztok  által  fölfeselve  nem 
kevés  káromkodások  közt  hozatott  vissza  apjához.  — 
A  gyermek  mindig  locsog,  —  monda  az  apa,  majd 
tulajdon,    majd    reményteli    magzata    fejét    rázva.    — 

Nagyon  ostoba,  —  szóla  a  legény,  ki  ily  alkalmaknál 
néha  az  asztalt,  néha  inasa  hátát  veregeté.  —  Ebből 
suszter  nem  lesz,  —  mondák  mindketten.  S  a  nega- 
tív meggyőződés  után  talán  alig  tudták  volna  meg- 
határozni, tulajdonkép  mire  szenteljék  a  fiú  jeles  te- 
hetségeit, ha  a  kis  város  borbélya,  hol  Sercrék  éltek, 
kinek  ép  Tóni  bőbeszédűsége  tetszett,  s  ki  talán  azt 
hivé,  hogy  a  gyermek,  mert  mint  az  egész  ház  pa- 
naszlá,  munkáját  csak  felületesen  végzi,  borbélynak 
született,  őt  magához  inasnak  nem  fogadja. 

Ez  vala  Tóni  szerencséje.  Az  emberi  lét  egyik 
szélsőségétől  a  másikhoz  vetve,  a  lábtól  egyszerre  a 
főhöz  emelkedve :  a  fiú,  ki  nem  arra  teremtetett,  hogy 
művei  lábbal  tapodtassanak,  egyszerre  helyén,  való- 
ságos elemében  érezte  magát.  Igaz,  a  fejér  szappan- 
buborék, melyben  ujjai  gyönyörrel  körülhaboztak, 
nem  pótol á  ki  egészen  azon  élvezetet,  melyet  a  szu- 
rokban talált,  s  a  kis  borbély  nem  egyszer  vetett 
vágyó  tekintetet  a  szomszéd  fiára,  ki  őt  apjánál  inasi 
helyében  követé  s  szép  fekete  kézzel  s  arczczal  jár 
körül  a  városban ;  de  ő,  kit  eddig  minden  darab 
bőrért,  melyhez  késével  nyúlt,  nehéz  fenyíték  ért, 
nem  rendelkezhetett-c  a  lakosok  felének  bőrével  sza- 
badon ?  nem  gyakorol hatá-e  képzelő  tehetségét  kor- 
látlanul annyi  fejen,  melyet  naponkint  megnyírt,  majd 
garádicsot,  melyen  ámorok  látszanak  fel  s  alá  járni, 
majd,  ha  toupé  kívántatott,  gyönyörű  csigadombot 
teremtve  művészi  kezével  a  polgárfejeken,  ha  nem 
említjük  ts  a  gyönyört,  melylyel  ünnepeken  a  tanács- 
beliek s  városi  honoratiorok  egy  részének  fodrokat 
égetett.  S  a  borbély  nem  bcszélhet-e  többet,  mint 
bárki  más  a  világon  ?  Ki  szegezheti  hallgatója  nyaká- 
hoz kését,  véres  boszút  fenyegetve,  ha  közbeszól  ? 
Ki  tudja  meg,  ki  közli  gyorsabban  a  helység  újdon- 
ságait? Mely  hirlapszerkesztő  biztosabb  közönségé- 
ről ?  Vezérczíkk  helyett  beszappanozza,  tárcza  helyébe 
langy  meleg  vizet  vesz,  s  hazai  tudósításaiban  mindig 
többet,  a  külföldiekben  kevesebbet  közöl,  mint    a    mi 

történt,  s  közönsége  nem  marad  el.  Ki  ne  lenne  bol- 
dog ily  helyzetben,  főkép  ha  apjától  havonkint  három 
váltó  forint  subventióval  segíttetik,  s  az  egész  vá- 
rosban, még  a  tanácsot  sem  véve  ki,  legtisztább  ke- 
zekkel járhat  körül  ? 

A  görög  allegória  szerint  a  sphinx  feltartóztatá  az 
utast  s  rejtélyt  mondván  neki,  őt,  ha  azt  feloldani 
nem  volt  képes,  széttépte.  Ezen  allegória  való  még 
napjainkban  is.  Mindenikünk  elébe,  midőn  az  életbe 
lépünk,  rejtély  állíttatik  fel,  s  ki  ezt,  meiy  nem  egyéb, 
mint  hivatásunk  megértése,  feloldani  nem  tudja,  el- 
vész ;  ki  reá  felelni  tud,  ki  magával  tisztába  jött, 
hogy  hadvezérnek,  vagy  tudósnak,  vagy,  mint  Serer, 
borbélynak  született,  annak  jövője  biztosítva  van.  Az 
emberek  többnyire  nem  azon  harczban  vesznek  el, 
melyet  külviszonyaikkal,  hanem  abban,  melyet  ön- 
magukkal küzdenek,  s  ki  ezen  túl  van,  habár  lassú 
léprekkel,  de  szüntelen  haladni  fog  a  pályán,  melyet 
választott,  s  mint  Sererünk  kis  város  borbélyából  pesti 
borbélylegénynyé,  innen  diplomatikus  s  később  vala- 
mely megye  járásbeli  sebészévé  emelkedhetik,  a  nél- 
kül, hogy  különös  szerencsére  szüksége  lenne. 

A  tudományos  előmenetel,  melylyel  az  ifjú  a  pesti 
egyetemen  a  sebészetet  hallgatá,  korántsem  vala  oly 
kitűnő,  mint  azt  vártuk.  A  természet,  mely  neki,  mi 
a  kérdezést  illeti,  oly  rendkívüli  képességet  adott, 
úgy  látszik,  megtagadta  tőle  a  felelés  tehetségét,  leg- 
alább pajtásai  ennek  tulajdoníták  szokatlan  némaságát, 
melyet  vizsgálatok  alatt  rajta  észre  lehetett  venni 
Sőt  mi  a  gyakorlati  sebészetet  illeti,  erre  nézve  sem 
felelt  meg  Sererünk  pesti  gazdája  reményeinek,  ki  a 
borotválás  közt  legényén  azon  észrevételt  tévén,  hogy 
késével  többször  a  bőr  alatt,  mint  fölötte  dolgozik, 
azt  hivé,  hogy  inkább  sebésznek,  mint  borbélynak 
való.  De  miután  e  világon  nem  a  tudomány,  hanem 
a  szeretet  mivel  csudákat:  midőn  Taksony-megyében 
a  sebész  meghalt,  s  özvegye,  ki  egyszersmind  Serer 
főnökének    testvére    volt.    Pestre    jővén  a  nyalka    se- 

szüksége.  Az  asszonytól  kölcsönzött  pénzzel  letette 
vizsgálatait,  sebészet  mesterének  neveztetett;  s  mi- 
után nejével  a  megyébe  jött,  hol  az  első  férjétől  reá 
maradt  tőkéi  által,  melyek  egyes  tisztviselőknek  köl- 
csönöztettek,  nem  csekély  befolyást  gyakorolt,  rövid 
idő  múlva  a  Sz. -Vilmoson  lakó  megyei  sebész  he- 
lyére neveztetett  ki,  hol  őt  e  napig  találjuk,  s  hol  az 
egész  világ  által  doctor  úrnak  czímeztetik. 

A  megye  főorvosán  kívül,  ki  tanári  oklevelénél  egye- 
bet az  egyetemről  nem  hozván  magával,  a  doctor 
czímet  nem  osztogatá  bőkezüleg,  nem  is  javallanám 
senkinek,  hogy  Serer  úrhoz  máskép  szóljon.  A  leg- 
kisebb szócska,  mely  őt  előbbi  hivatására  inté ;  ha 
valamely  neveletlen  ember,  mint  János,  őt  feldsernek 
nevezte;  sőt  ha  jelenlétében  valaki  csak  borotváit 
köszörűié,  az  ildomos  férfiút  szörnyű  haragba  hozá ; 
s  midőn  egyszer  a  sz.-vilmosi  borbély,  kire  most 
szakállát  bizá,  későbben  jött  s  a  doktor  urat  borot- 
válkozva találván,  szive  örömében  monda,  hogy  a 
teins  úr  úgy  érti  a  mesterséget,  mintha  maga  is  bor- 
bély lett  volna,  —  tudvalevő  dolog,  hogy  a  borbély 
fényes  nappal  a  házból  kidobatott. 

—  A  seb  szép,  nagyon  szép  —  szólt  Serer,  mi- 
dőn a  borítást  vigyázva  takargatá  —  merem  állítani : 
nem  láttam  szebb  sebet. 

—  Jött  volna  chirurgus  úr  háborúba,  —  mormogá 
János  —  ott  szebbeket  láthatott  volna. 

—  Mit  ért  kend  hozzá  —  válaszolt  a  másik,  —  a 
szép  seb  nem  az,  mely  legnagyobb. 

—  Igen,  hanem  oly  kicsi,  hogy  magától  meggyó- 
gyul —  monda  a  huszár,  s  hol  feldserre  nincs  szükség. 

Serer  boszús  tekintetet  vete  a  huszárra.  —  Hogy 
méltóztatott  aludni? 

—  Jól. 

—  Es  most  az  érzés? 

—  Az  is  jó. 

—  Semmi  alteratió? 

—  Semmi. 

—  Tehát  tökéletes  apirexia,  azaz  láztalanság? 

—  Ugy  hiszem. 

—  Talán  már  étvágy  is  volna  ? 

—  Bizonyosan. 

—  Mondtam  ugy-c?  A  mandulatej  ily  alkalommal 
csudákat  mivel. 

Ákos  mosolygott. 

—  Nem  hinné  senki,  a  mandulatejnek  milyen  ha- 
tása vanl  Tehát  minden  jil  van? 

—  Tökéletesen. 

—  Csak  azt  sajnálom,  hogy  előbb  nem  hivattat- 
tam, hogy  eret  vághattam  volna. 

—  De  hát  miért,  ha  a  teins  úr  jól  van,  —  szólt 
a  huszár. 

—  Hallgasson  kend,  én  azt  mondom,  —  szólt  az 
orvos  méltósággal,  —  az  érvágásnak  ily  alkalommal 
csudás  hatása  van. 

—  A  homoeopathák  nem  vágnak  eret  soha  — 
monda  Ákos  oly  komolysággal,  minőt  Kálmán,  főkép 
midőn  a  hatást  látá,  melyet  e  szavak  a  kis  sebészre 
tettek,  megtartani  nem  tudott.  Valamint  t.  i.  Sercr, 
mihelyt  borbély  vagy  borotva  csak  távolról  említte- 
tett, lángra  gyúlt :  úgy  mihelyt  a  homoeopathiáról 
szó  tétetett,  az  ildomos  férfiú  minden  türelmét  el- 
veszte. 

—  A  homoeopathák?  —  szóla  keserűen  —  de  hát 
mit  tesznek  a  homoeopathák?  Adnak-e  gyomortisztí- 
tót, melegítőt,  erősítőt,  jalappát  s  chinát,  orvosságot, 
hogy  a  beteg  izzadjon,  s  az  izzadság  ellen  antispas- 
maticumokat,  antiphlogisticumokat,  antirheumaticumot, 
aromaticumot,  cardus  benedictust,  rhabarbarát,  tar- 
tarust,  sal  mirabile  glauberi-t? 

—  Az  Istenérti  —  vágott  közbe  Kálmán  -  már 
rosszul  érzem  magam. 

—  Ki  hallotta,  hogy  homoeopatha  valakinek  visí- 
catort  vagy  más  flastromot  rakott  fel,  és  a  meleg, 
hideg  s  jégborítékok,  lábvizck,  ülő    s    egész    fürdők? 

Mit  ér  nekem  oly  orvos,  kitől  egy  kaszontalan  bécsi 
italt,  elixirium  viennensé-t  sem  kaphatok! 

—  Doctor  úrnak  igaza  van  —  szakítá  félbe  a  szó- 
lót Ákos  mosolyogva  —  a  beteg  sok  élvezettől  fosz- 
tatik  meg,  ha  magát  homoeopathiára  adja ;  az  orvosi 
tudomány  feladata  —  —  — 

—  Az,  hogy  az  orvos  gyógyítson —  pótol  á  Serer  — 
s  kötelességének  eleget  tegyen ;  hogy  megpróbáljon 
mindent,  mit  a  gyógyszertárban  találhat,  s  ha  maga 
nem  boldogulhat,  hívjon  össze  consiliumot,  míg  a  be- 
teg meg  nem  gyógyult. 

—  Vagy  meg  nem  halt  —  monda  nevetve  Kálmán, 
mire  az  öreg  János  nagy  megelégedéssel  szintén  fel- 
kaczagott. 

—  Vagy  meg  nem  halt?  —  kiálta  Serer,  rikácsoló 
hangon,  —  jó  orvos  kezében  tíz  beteg  közül  nem 
hal  meg  egy,  az  is  csak  mert  megrögzött  betegsége 
van  s  későn  folyamodott  segedelemhez.  És  ha  a  be- 
teg meghal,  az  az  orvost  felmentheti-e  kötelességé- 
től, hogy  neki  mindent  beadjon,  mit  az  egyetembe 
tanult?  Feleljen  erre  a  teins  úr,  ha  tud! 

—  Igen,  de  a  homoeopathák  is  beadnak  sokat  — 
szóla  Ákos  mindig  fentartva  komolyságát  —  és  be- 
tegeik meggyógyulnak. 

—  Hiszem,  persze  —  válaszolá  a  sebész  gúnyo- 
san, —  de  ha  a  természet  nem  volna!  Oh,  a  ter- 
mészet néha  csodákat  mivel! 

—  De  nem  mindegy-e  az,  ha  a  beteg  meggyó- 
gyul ?  —  kérdé  Ákos. 

—  Épen  nem  mindegy,  ha  a  természetet  nem  se- 
gítik s  magára  hagyják,  mint  főorvosunk  mondja, 
megerőlteti  magát,  minek  később  mindig  káros  kö- 
vetkezményei vannak. 

—  bs  ha  önnek  betegei  meggyógyultak,  ki  tudja  — 
szólt  Ákos  —  azokat  nem  a  természet  gyógyította-e 
meg? 

—  Mi  tudjuk,  teins  uram,  mi,  kik  az  egyetemre 
jártunk  s  professorainktól  öt  évig   tanultunk,    hogy    a 

beteg  nem  gyógyul  meg,  ha  neki  bizonyos  orvossá- 
gokat nem  adunk  be  —  válaszolt  Serer  méltóság- 
gal. —  Kik  a  tudományban  nem  járatosok,  kik,  mint 
a  homoeopathák,  sem  chemiát,  sem  botanicát,  sem 
mineralogiát,  sem  anthropophagiát,  anthropologiát 
akarám  mondani,  a  mi  az  orvosi  tudományhoz  mind 
szükséges,  nem  tanultak,  mihelyt  valamely  nagy  curát 
teszünk,  azzal  állanak  elő,  hogy  a  beteget  a  termé- 
szet gyógyította  meg.  Mi  azt  jobban  tudjuk ;  miért 
tanultunk  volna  öt  évig  a  pesti  egyetemben,  ha  még 
ezt  se  tudnók? 

—  Igazság  —  szólt  Ákos  —  miért  tanultak  volna 
annyit,  ha  többet  nem  tudnának,  mint  bármely  más 
ember  a  hazában  1 

—  És  ha  homoeopathának  nehéz  betege  van  — 
folytatá  Serer  lelkesülten  —  nem  hf-c  mindjárt  aleo- 
pathákat?  Például  minap  Porváron  az  öreg  ügy- 
védnél ? 

—  A  ki  harmadnapra,  miután  a  főorvos  általvctte, 
meghalt  ?  —  vágott  közbe  Kálmán.  —  Beszéltem 
előbbi  orvosával  s  azt  monda,  hogy  miután  a  beteg- 
ség gyógyíthatlan  volt,  és  látta,  hogy  a  beteg  ször- 
nyen kínlódik,  azért  hítta  az  aleopathákat,  mert  ő 
maga  gyenge  orvosságaival  talán  még  egy  hónapig 
se  tudta  volna  megszabadítani  fájdalmaitól.  Az  aleo- 
pathiával  sebesebben  ment. 

E  megtámadás  crősebb  vala,  semhogy  azt  sebé- 
szünk még  tulajdon  betegétől  is  eltűrhette  volna. 
Meggyőződve  tudománya  hasznairól,  mint  meggyő- 
ződve csak  az  lehet,  ki  belőle  évenkint  háromszáz 
forint  biztos  fízetést,  szabad  lakást  és  a  látleleteknél 
nem  egy  szép  mellékkeresetet  húz,  meggyőződve  tu- 
dománya valóságáról,  mint  ki  iskolakönyvein  kívül  az 
orvosi  tudományról  mást  nem  olvasott,  s  ki  u  biblia 
ellen  felhozott  kételyeket  félig  sem  tartá  oly  vétke- 
seknek, mint  ha  valaki  amazok  ellen  szólt :  Serer 
mondhatlan  boszúval  s  megvetéssel  tekinte  maga  kö- 
rül, főkép  az  öreg  Jánosra,    kinek    örömében,    midőn 

a  feldsert  megtámadva  látá,  egész  képe  ragyogott,  s 
ki  fejével  s  minden  tagjaival  helybenhagyást  integete, 
leginkább  Kálmán  érthetőbb  tréfáira.  —  De  hát  van-e 
abban  csak  mákszemnyi  ész,  mit  a  homoeopathák 
tesznek?  —  szólt  végre  a  megtámadott;  —  egy  fel- 
nőtt erős  ember  megbetegszik,  például  egész  tál 
kocsonyát  felfal  s  gyomrát  elrontja,  eljő  a  homoeo- 
patha  s  mit  ad  be?  Kérem  alásan,  mit  ad  be  ily  al- 
kalommal ?  egy  csöpp  camomillának  milliónyi  részét. 
Már  kérdem,  józan  ember  hogy  foghatja  fel  eszével 
ennek  hasznát?  Egy  egész  tál  kocsonya  és  — 

—  Igen,  —  válaszolt  Kálmán  nevetve,  —  de  én 
azt  se  foghatom  fel  tulajdonképen,  ha  sok  túrós  le- 
pényt, vagy  töltött  káposztát  ettem  s  hideglelést  ka- 
pok, china  miért  segít? 

—  Az  igen  természetes,  hogy  a  teins  úr  ezt  nem 
érti  —  szólt  a  sebész  azon  megelégült  mosolygással, 
mellyel  tudósok  be  nem  avatottak  irányában  szólni 
szoktak;  —  a  teins  úr  nem  járatos  az  orvosi  tudo- 
mányban, de  ez  magában  igen  világos  és  egyszerű. 
A  chinának  van  bizonyos  ereje,  mely  a  hideglelést 
megszünteti,  semmi  sem  természetesebb  ennél ;  Isten 
a  chinát  különösen  azon  czélból  teremtette,  hogy  vele 
a  hideglelést  meggyógyítsuk. 

—  De  honnan  van,  hogy  mikor  Isten  a  kolbászt  s 
töltött  káposztát,  mitől  hideglelést  kapunk,  itt  nálunk 
teremtette,  a  chinát  mégis  nem  itt  hagyá  nőni  ? 

—  A  teins  úr  csak  enyeleg  —  monda  főcsóválva 
Serer,  —  így  tudományos  dolgokról  szólni  nehéz ; 
de  azt  csak  nem  fogja  tagadni  senki,  hogy  ha  vala- 
miből oly  parányi  adag,  mint  a  homoeopathák  állít- 
ják, oly  nagy  hatást  tesz,  többnek  még  nagyobb  ha- 
tásúnak kell  lenni ;  s  ha  egy  csöpp  camomillának 
milliomod  része  már  valakit  meggyógyíthat,  én,  ki 
három  findsával  adok  legalább,  még  többet  használok. 
A  mint  igaz  is,  mert  a  camomilla-thea  jó  mennyiségben 
csudákat  tesz. 

—  A    mint    veszszük    —    válaszolt  Kálmán  pajko- 

san,  —  minden  a  módtól  függ,  melylyel  a  szert  al- 
kalmazzuk. Doctor  úr  egy  tekercs  boton,  egy  nagy 
mogyorófa  padon  órákig  elülhet  minden  kellemet- 
lenség nélkül,  s  mégis  ha  a  tekercsből  egy  pálcza 
kivétetik  s  azt  például  János  bizonyos  módon  alkal- 
mazza, akkor,  ámbár  előbb  az  egész  mogyorópad 
rossz  hatást  nem  okozott,  úgy  hiszem  —  mit  gondol 
János?  —  szólt  az  öreghez  fordulva,  ki,  mintha  már  a 
botot  kezében  érezné,  markát    összeszorítva  nevetett. 

—  Hát  én  —  felelt  ez  —  csak  azt  hiszem,  hogy 
a  homopatica  és  a  —  —  nem  tudom  hogy  hívják, 
mindegy.  Ha  gyomrom  fáj,  bort  iszom,  s  mikor  a 
kulcsárnak  tüdőgyulladása  volt,  a  gazdasszony  pap- 
rikás pálinkát  adott  be  neki,  s  mi  is  csak  meggyó- 
gyultunk. Életünk  Isten  kezében  van,  mint  a  tiszte- 
letes mondja,  s  ha  valaki  nem  érte  cl  végső  napját, 
azt  megtartja,  ha  száz  doctort  hfna  is. 

Nem  tudom,  mik  lehettek  volna  János  e  merész 
szavainak  következései,  ha  a  sebészt,  kinek  mérgében 
szemei  szikráztak,  épen  midőn  szólni  akart,  a  teins 
alispánné  jötte  nem  szakítja  félbe.  Melyet  észrevéve, 
midőn  kézcsókoláshoz  sietett,  azonnal  a  jégborítások 
s  mandulatej  csudálatos  hatásáról,  s  miként  Ákos  már 
minden  veszedelmen  kívül  van,  kezde  beszélni. 

Rétyné  nem  látszott  jó  kedvében  és  sem  az  or- 
vost, sem  Kálmánt,  ki  magát  mélyen  mcghajtá,  nem 
méltatá  nagy  nyájasságra  ;  azonban  Ákos  mindig  kü- 
lönös hatalommal  birt  mostohája  fölött.  Ez  asszony, 
ki  indulatát  soha  senki  irányában  nem  mérséklé,  vele 
mindig  szelíden,  vagy  legalább  udvariasan  bánt,  s 
most  is  midőn  ágya  mellé  ült,  részvéttel  kérdé,  hogy 
érzi  magát? 

Serer  Jánossal  friss  borításért  ment ;  Kálmán  észre- 
véve, hogy  társasága  nem  kívántatik,  az  ablakhoz 
állva  a  kertbe  nézett.  -  Látod-e  Ákos  —  szólt  Ré- 
tyné halkan  —  mi  következik  abból,  ha  az  ember  a 
helyett,  hogy  tisztujításnál  kötelességét  teljesítené, 
lányokhoz  jár. 

Ákos  hallgatott,  de  arczai  égtek.  —  Nin^s  okod 
magad  szégyenlcni  —  szólt  Rétyné  enyelegve  — 
Vilma  szép  leány  és  —  —  — 

—  Nagysád  1  —  szólt  Ákos  feszült  kebellel. 

—  Vilma  —  folytatá  amaz  —  csinos  leány,  s  ti 
fiatal  emberek,  hol  van  egy,  ki  ily  alkalommal  kezét 
nem  nyújtani  az  után,  mi  önkényt  ajánlkozik.  A  le- 
ánynak dolga  becsületére  vigyázni. 

Rétyné  szavai  enyelgők,  szinte  nyájasak  valának, 
mégis  volt  valami  a  hangban,  mi  Ákos  egész  vérét 
arczába  htijtá,  s  az  asszony  maga,  noha  meglepettnek 
tetteté  magát,  igen  is  jól  tudá  az  ifjú  felgerjedésének 
okát,  midőn  ez  remegő  hangon  szóla:  —  Nagysád 
kérem,  egy  szót  se  többé  ily  hangon;  Vilma  — 

—  Igen  csinos  kis  leányka  —  monda  az  asszony, 
mindig  enyelegve,  de  úgy,  hogy  idegen  is  észre- 
vehette volna  a  keseiűséget,  mely  szavaiban  rejte- 
zett —  kissé  kegyesebb  mint  gondoltam,  de  végre 
ez  anyjának  gondja;  ily  leányok,  kik  uriasan  nevel- 
tetnek, mindenféléket  vesznek  fejőkbe.  Tengelyi  meg- 
gondolhatta volna  maga  is,  hogy  e  nevelés  nem  jegyző 
leányának  való. 

—  Vilma  mátkám!  —  szólt  Ákos  erőt  véve  magán 
s  mennyire  lehetett,  nyugodtan. 

—  Mátkád  ?  Rétyné  nevetésbe  kényszcríté  ma- 
gát. —  És  hányadik,  ha  szabad  kérdenem? 

—  Az  első  —  szólt  nyugodtan  az  ifjú  —  s  arra 
esküszöm,  az  utolsó  is.  —  S  Rétyné  lesüté  szemeit 
a  nyugodt,  elhatározott  tekintet  előtt,  melylyel  Ákos 
reá  nézett. 

—  Lázban  beszélsz?  —  szólt  végre  a  lehetőségig 
nyájasan  mosolyogva,  —  Vilma  Rétyné  I  s  ily  törté- 
net után ! 

—  Ha  Vilma  mátkám  —  szólt  Ákos  folyvást  mos- 
tohájára függesztve  szemeit  —  nem  látok  semmi 
rendkívülit  a  történetben. 

—  Ha  feleséget  vessz  magadnak,  monda  apám  sok- 
szor testvéremhez  —  szólt   Rétyné  —   ne   végy  soha 

olyat,  ki  lakodalom  előtt  becsületénél  inkább  szeret, 
nehogy  a  lakodalom  után  mást  még  náladnál  is  inkább 
szeressen. 

—  Nagysád  —  szólt  Ákos,  összevonva  szemei- 
déit —  ne  becstelenítse  nemét,  s  önmagát  az  által, 
hogy  becsületes  leányról  így  szól. 

—  Persze,  becsületes  leány,  hisz  Ákos  ott  van 
éjjel  tizenkét  óráig;  s  megölne  mindenkit,  ki  két- 
kedni merne. 

—  Méltóztassék,  —  szólt  Ákos  keserűen  —  jö- 
vendőbeli menyéről  miért  ne  szólhatna  kedve  szerint. 

—  Menyemről?  s  tudod-e,  hogy  Tengelyi  nemes- 
stge  is  kétségbe  vétetett? 

—  Tudom !  Ha  Vilma  nőm,  nemességre  nincs 
szüksége  többé ;  egy  okkal  több,    hogy  nőül  vegyem. 

—  Tengelyinek,  mint  mondja,  irományai  vannak, 
melyekből   nemességét  bebizonyíthatja. 

—  Voltak  —  szólt  Ákos,  élvezve  a  zavart  s  aggo- 
dalmat, mely  mostohája  képén  látszott,  —  az  iromá- 
nyok clraboltattak.  A  Tengelyi-családnmk  nincs  többé 
senkije,  kire  támaszkodhatik,  mint  én,  de  reám  szá- 
molhat. 

—  Hisz  azt  haliám  —  szólt  Rétyné  s  arczának  ki- 
fejezése látszólag  változott  —  hogy  a  rablás  nem 
sikerült,  s  Tengelyi  irományai  nem  jöttek  a  zsivá- 
nyok kezeibe. 

—  Sőt  épen  ellenkezőleg  —  válaszolt  Ákos,  ki 
mostohájának  fölgerjedését  észrevéve ;  —  a  pénz  s 
minden  egyéb  visszakerült,  csak  az  irományok  vesz- 
tek el. 

Rétyné  arczán  öröm  sugárzott,  melyet  minden  eről- 
ködése mellett,  Ákos  előtt  egészen  eltitkolni  nem 
tudott,  midőn  kérdé :  —  Kik  lehettek  a  tolvajok  ? 

Ákos,  ki  az  egész  idő  alatt  szemeit  nem  fordítá 
el  mostohájától,  monda,  hogy  az  egész  falu  véle- 
ménye szerint  a  rablás  Viola  által  követtetett  el. 
Mire  Rétyné  sietve  fölkelt  s  mondván,  hogy  még 
valami  sürgetős  dolga  van,  elsietett. 

Br.  EotvS*  :   A  falu  jcgytfijc.   ].  lO 

Kálmán,  ki  a  beszélgetésnek  csak  utolsó  részét 
hallá  s  maga  is  észrevette  a  változást,  melyet  a 
rablásróli  hír  Rétynére  tett,  bámulva  nézett  utána. 
Ákos,  felülve  ágyában,  fejét  csóválva  egy  perczig 
gondolkozott.  —  Kálmán  I  —  szóla  végre  —  mondád, 
hogy  Tengelyi  a  rablás  bujtogatójának  mostohámat 
tartja? 

—  Majdnem  világosan  mondta. 

—  És  azt  hiszed,  hogy  a  rablást  Viola  követte  el  ? 

—  Viola,  vagy  a  zsidó  és  ennél  nem  találtak 
semmit. 

—  Tudja  az  ég,  én  alig  hihetem  —  szólt  Ákos, 
fejét  rázva.  —  De  ha  az  irományok  Violánál  van- 
nak, ő  visszaadja,  annyi   bizonyos. 

—  Kétségen  kívül,  ha    fojtásnak    nem  használta  el. 

—  S  te  minap  mondád,  hogy  Viola  gulyástoknál 
többször  megfordul.  Tudod-e  mit?  Nyargalj  oda 
mindjárt,  mondd  meg  neki,  hogy  Violát  keresse  fel, 
ha  az  irományokat  visszahozza,  ígérj  neki  s  Violának 
akármit.  Tudod,  Kálmán,  az  átkozott  seb  miatt  ma- 
gam nem  mozdulhatok  —  szólt  haragosan  bekötött 
kezére  tekintve,  —  életem  boldogsága  függ  tőle, 
kérlek  siess. 

Kálmán,  ki  az  alatt  kalapját  s  békését  siettében 
alig  tudá  föltalálni,  homlokára  csapva  szidni  kezdé 
magát,  hogy'  is  nem  jutott  ez  régen  eszébe  I  — 
A  gulyás  által  bizonyosan  megkapjuk  az  írásokat  — 
szólt  s  megszorítva  barátja  ép  kezét,  elsietett. 

Ákos  égő  homlokát  kezére  támasztva  ült  ágyában.  — 
Ha  ez  igaz  volna  I  —  szólt  magában  s  szomorú  gon- 
dolatokba merült,  melyekből  csak  János  ébreszté  őt 
fel,  ki  friss  borítással  jött  s  beszélé,  hogy  a  nagysá- 
gos asszony  azóta  mindig  Macskaházynál  van.  Rövid 
idő  múlva  Kálmán  lovának  kopogása  hallatszott  s  a 
kocsi  zörgése,  melyet  az  alíspánné,  nem  tudni  miért, 
mihelyt  Ákostól  kijött,  újra  befogatni  rendelt  s  me- 
lyen most  Macskaházy  elindult. 

•  Sírva  vigad  a  magyar*  így  szól  a  közmondás; 
miért  is  vigadna  máskép  ?  Ha  az  ősöknek  arczvoná- 
sai  ivadékról  ivadékra  fenntartják  magukat:  bámul- 
hatjuk-e, ha  azon  kifejezés  is,  mely  az  eldődök 
vonásainak  életet  adott,  szintén  átszáll  a  késő  uno- 
kákra? S  hajdanában  a  magyarnak  annyi  oka  volt 
sirni  1  Más  nemzeteknél  az  újabb  kor  meggyógyítá  a 
múltnak  sebeit.  A  népdal  majdnem  mindenütt  meg- 
tartá  a  bús  melódiát,  mely  oly  korban  támadott, 
midőn  az  elnyomott  népnek  érzelmei  nem  lehettek 
egyebek,  mint  szomorúak ;  de  nálok  régen  vígabb 
szavak  tétettek  az  előbbiek  helyébe,  vagy  legalább 
az  énekesnek  vígabb  hangja  feledteti  a  dalnak  valódi 
jellemét.  Nálunk  alsóbb  osztályainknak  nincs  okuk 
vígságra  a  jelenben  sem  s  a  dal  szomorúan  hangzik 
most  is,  mint  azon  napokban,  midőn  Budának  falain 
félhold  uralkodott.  Hisz  vannak  emberek  e  hazában, 
kik  csak  falujok  viszonyait  ismerve,  nem  igen  gyanít- 
ják, hogy  ez  ország,  mióta  a  törököt  elűztük,  válto- 
záson ment  keresztül  s  a  jobbágy,  midőn  füstpénz- 
forintját a  kastélyba  viszi,  a  török  garasra  emlékezve, 
félig  sem  borzadhat  annyira  a  múlttól,  mint  azok, 
kik  egy  századdal  ezelőtt,  végső  krajczárig  letisz- 
tázva hazájok  iránti  tartozásukat,  azért,  mióta  a  török- 
től megszabadultunk,  adót  nem  ismernek.  A  komor- 
ság, mely  a  magyar  népet  jellemzi,  azonban  meg- 
győződésem szerint  történetén  s  jelen  állásán  kívül 
még  vidékünk  szomorú  jellemének  tulajdonitható.  Ki 
az,  ki  e  hon  rónáin  végig  tekintve,  meg  tudná  tar- 
tani vidámságát?  Az  őserdő,  mely  e  tájakat  talán 
egykor  eltak&rá,  rég  kivágatott  s  az  áthatlan  növény- 
fátyol, melylyel  e  föld  szűz  testét  egykor  takarta,  az 
ember  fejszéje  alatt  eltűnt,  de  helyette  csak  puszta- 
ságot találunk.  Ha  más  országok  lakója  a  vidéken 
körűitekint,  mennyi  van,  min  szive  örülheti  Minden- 

felől  házak,  fák,  kerítések,  viruló  vetés,  mindenütt 
valan\j,  mi  őt  eldődeinek  munkásságára  emlékezteti, 
mi  új,  elevenebb  szorgalomra  inti,  hogy  mint  ők, 
úgy  ő  munkája  által  földi  létének  nyomait  hagyja 
maga  után.  Pusztáinkon  csak  a  határhalmok  intenek 
arra,  hogy  e  föld  egyesek  által  tulajdonnak  nevez- 
tetik, noha  alig  tudjuk,  lehet-e  azt  tulajdonnak  ne- 
vezni, mi  csak  abban  áll,  hogy  másokat  valaminek 
használatából  kizárunk  s  nem  abban,  hogy  vele  ma- 
gunk élünk  s  az  általános  elhagyottság,  a  munkátlan- 
ság csendje,  mely  e  tájakon  elterül,  szomorúsággal 
tölti  lelkünket.  Hány  ivadék  tűnt  cl  e  határokon  a 
nélkül,  hogy  létének  nyomát  hagyná  maga  után  1  S  az 
átmenő  miként  ne  emlékeznék,  hogy  egykor  sírjába 
fog  szállni  6  is,  eltűnve  a  nagy  róna  alatt,  nyom 
nélkül,  mint  az,  kit  a  határtalan  tenger  habjaival 
elborított. 

Ha  ily  vidéket  —  P^dig  a  mondottak  szórói-szóra 
illenek  Tiszarét  egész  környékére  —  novemberi  nap 
szürke  világításában  látunk,  a  szív  akaratlanul  szomorú 
scjdítésckkel  telik  el. 

Dél  rég  elmúlt,  midőn  Zsuzsi  Liptáknétól  kisérve, 
a  falut  elhagyá.  A  külcsárdánál  egy  ideig  pihenve 
megálltak  s  a  fiatal  asszony,  kis  podgyászával  hóna 
alatt,  melyben  férjének  kevés  eleséget  vitt,  magáno- 
san haladott  Kislak  felé,  hol  a  gulyásnál  Violáról 
valamit  hallani  remélt.  A  gulyás  tanyája  Tiszaréttől 
jó  kétórányi  járás  és  Zsuzsi,  ha  néha  mély  gondola- 
taiból föleszmélt,  érzé  betegségéből  visszamaradt 
gyengeségét.  Nem  egyszer  ült  le  fáradtan  s  ha  ilyen- 
kor szemeit  körülj ártatv?,  a  nagy  pusztaságot  látá 
mcga  körül  és  magát  rajta  oly  magánosan,  oly  el- 
hagyatva, a  nagy  csend,  melyben  önlélekzését  hall- 
hatá,  rémüléssel  tölte  lelkét.  Eszébe  jutott,  hogy  a 
napokban  farkasokról  hallott  beszélni,  eszébe  jutottak 
gyermekei,  férje,  ki  talán  e  pillanatban  új  veszély- 
ben forog;  s  ismét  útnak  indult,  nem  új  erőt,  hanem 
új     nyugtalanságot    érezve    szivében,    mely    annyival 


309 

inkább  növekedett,  mennyivel  inkább  érzé,  hogy 
ozélját  jelen  gyenge  állapotában  a  nap  leszállta  előtt 
el  nem  éri.  Egyszerre  lódobogás  ébreszté  fel  ábrán- 
daiból,  lelkén  a  gondolat  villant  át,  hogy  Violája 
száguld  utána;  dobogó  szívvel  fordult  meg,  de  a 
lovas  Kálmán  vala,  ki  gyorsan  haza  felé  nyargalt, 
így  ért  a  kőfeszülctig,  mely  a  kislaki  határon  áll  s 
noha  romlásnak  indult,  mióta  a  pápista  földesasszony, 
ki  azt  részbirtoka  mellett  felállíttatá,  meghalt,  lépcső- 
kövén a  vándornak  nyughelyet  nyujta.  E  kereszt 
mellé  ült  Violáné.  Eszébe  jutott,  hány  szerencsétlen 
térdelt  e  lépcsőkön,  hány  panaszlá  itt  keserű  bajait 
annak  képe  előtt,  ki  földünkre  szállt,  csakhogy  az 
emberi  szenvedéseket  egész  keserűségökben  ismerni 
tanulja,  hány  kelt  fel  vigasztalva  a  feszülettől  s  a 
kálvinista  asszony  lelkén  a  pápista  keresztnél  azon 
nyugalom  terült  el,  melyet  nem  egy  vagy  más  vallá- 
sos rendszer,  hanem  csak  az  Isten  által  jobb  embe- 
rek keblébe  teremtett  vallásos  érzemény  ad  s  melyet 
sok,  ki  egyes  vallások  tanai  felett  könyveket  írt,  talán 
soha  sem  ismert  életében. 

Az  asszony  fölkelt,  hogy  tová^^b  menjen,  midőn 
egyszerre  nevén  szólíttaték.  A  hang  ismerős  vala,  de 
nem  annyira,  hogy  első  pillanatban  tudná,  kitől  jő  s 
midőn  megfordulva  Czifrát  látá,  ki  a  kereszthez  tá- 
maszkodva, fejével  köszöntést  integetett,  Zsuzsi  vissza- 
ijedt. Mióta  Czifrát  először  látta,  mindig  borzadással 
tekinte  reá.  Ismerte  alávalóságáí,  tudta,  hogy  minden 
kegyetlenség,  mely  Viola  c2:inkosai  által  elkövettetett, 
ez  embernek  műve  s  az  egész  szeretet,  melylyel 
férjéhez  viseltetett,  sokszor  nem  vala  elég  erős  le- 
győzni undovodását,  ha  őt  ennek  társaságában  látá. 
Viola  is  egy  idő  óta  gyanakodni  kczde  ezen  társa 
hűségén  s  többször  monda,  hogy  még  judásává  lesz. 
Mindez  összevéve,  megmagyarázza  a  borzadást,  mellyel 
a  szegény  asszony  a  zsiványra  nézett,  midőn  ez  furkós 
botjára  támaszkodva,  különös  mosolygással,  mely  arczá- 
nak  még  csúnyább  kifejezést  adott,  kérdé,  hová  megy? 

Violáné  felelt,  hogy  a  kisJakj  gulyáshoz. 

—  Úgy-e,  férjedet  keresed?  —  szólt  a  másik, 
bundáját  vállán  igazítva  —  a  gulyás  talán  tudni  fogja. 
Mi  újság  nálatok  a  faluban? 

—  Hát  nem  tudja  kend  ?  —  szólt  Violáné,  szemeit 
a  szólóra  szegezve  —  azt  mondják  pedig,  kend  is  ott 
volt  férjemmel. 

—  Violával?  Hát  a  faluban  volt? 

—  És  kend  nem  tudna  semmit  a  rablásról,  mely  a 
nótáriusnál  tegnap  éjjel  történt? 

—  Hát  kirabolták?  —  szólt  nevetve  —  no  mit 
mondtam!  Mihelyt  haliám,  hogy  Violának  szabad 
járata  van  a  házhoz,  előre  mondtam,  hogy  rablás  lesz 
a  vége.  Oly  legény,  mint  Viola,  nincs  három  megyé- 
ben, vele  nem  lehet  tréfálni. 

—  Ne  beszéljen  kend  ilyeneket.  Esküdni  mernék, 
nem  Viola  követte  el  a  rablást. 

—  Meglehet,  én  nem  tudom.  Hát  ki  lett  volna?  — 
szólt  Czifra  egykedvűen. 

—  Az  egész  falu  mondja,  hogy  kend. 

—  Az  egész  falu?  Peti  czigány  talán?  —  kérdé 
Czifra,  lángoló  szemeit  az  asszonyra  szegezve. 

—  Petit  nem  láttam,  mióta  Porvárra  ment,  de  a 
kovács,  ki  kendet  űzőbe  vette,  az  egész  falu,  mon- 
dom — 

—  Az  egész  falu  bolond  és  a  kovács  még  bolon- 
dabb, ha  oly  valakit  vett  űzőbe,  a  kit  Czifrának 
gondolt.  Ha  én  lettem  volna,  nem  sokat  locsogna 
merészségéről.  Éjjel  minden  macska  fekete,  szeret- 
ném tudni,  miről  ismert  meg,  talán  bundámról  — 
tévé  hozzá  nevetve  s  bundáját  vállára  húzva,  —  az 
sem  piszkosabb  másénál.  Sok  jó  szerencsét !  mennem 
kell.  —  S  a  zsivány  az  ütőn,  mely  a  kereszt  mellett 
Garacs  felé  fordul,  fütyörészve  tovább  ballagott. 
Zsuzssi  soká  nézett  utána.  Miután  elindult,  kis  idő 
múlva  kocsizörgést  hallá  s  látá  a  hintót,  melyen 
Macskaházy  szinte  Garacs  felé  hajtatott.  Mikor  a 
hintó  Czifrát  utoléré,  kit  Violáné  időről-időre  vissza- 

fordulva  szemmel  követett,  megállt,  a  bennülő  rövid 
ideig  a  zsiványnyal  beszélgetett,  azután  ez  hátul  a 
bakra  ülvén,  a  kocsi  tovább  haladt. 

Zsuzsi  bámulva  kettőzteté  lépteit;  de  már  söté- 
tedni kezde,  mikor  a  tanyához  közelgett. 

Itt  az  öreg  gulyást  s  Petit  találta.  —  Nem  láttad-c 
Czifrát?  —  szólt  emez  nyugtalanul,  ki  midőn  az 
asszonyt  meglátá,  társával  eleibe  jött. 

—  Igen  —  felelt  Violáné. 

—  Es  hol? 

Violáné  elbeszélé  egész  találkozását,  mialatt  Peti 
arczán,  főkép  midőn  hallá,  hogy  Macskaházy  Czifrát 
kocsijára  vévé  s  Garacsra  hajtatott,  a  legnagyobb 
kétségbeesés  vala  látható. 

—  Mindennek  vége  vanl  —  szólt  végre,  kezével 
homlokára  csapva  —  hogy  is  szólhatott  kend  Czifrá- 
val  Violáról  ?  Most  ha  jókor  nem  jövök,  elfogják. 

—  De  az  Istenért,  mi  történt?  —  kérdé  az  asszony 
remegve. 

—  Nincs  időm,  István  mindent  elbeszél,  én  itt 
egyenesen  a  legrövidebb  úton  futok  a  sz.-  vilmosi 
erdő  felé.  Ha  kendnek  lovai  elérkeznek,  hajtson  ló- 
halálba.  Tudja  a  helyet,  talán  még  előbb  jöttünk, 
mint  a  szolgabíró  emberei.  A  Tisza,  hála  Istennek, 
még  az  idén  nem  öntött  ki.  Az  Istenért,  ne  kimélje 
lovait,  István. 

S  a  czigány  sebes  ügetéssel  Sz. -Vilmos  felé  sietett. 

Violáné,  ki  Peti  s  az  öreg  gulyás  szavaiból  észre- 
véve, hogy  férje  veszedelemben  forog,  remegő  han- 
gon kérdezé:  —  Mi  történt? 

—  Még  eddig  semmi,  légy  nyugodtan  Zsuzsi,  — 
monda  emez,  —  ha  valami  történik,  felakasztom  ma- 
gam, de  csak  miután  Czifrát  izmokra  téptem. 

—  De  mi  történt?  az  Istenért,  mondd  el  könyö- 
rületességből  —  sóhajta  Zsuzsi,  midőn  a  házba  lépve, 
hova  épen  értek,  a  tűzhely  melletti  padra  ereszke- 
dett. Az  öreg  gulyás  nem  kevés  káromkodással  ön- 
maga ellen,  elmondá  a  dolgok  helyzetét,  mely  Violára 


nézve  épen  nem  vala  megnyugtató.  Mindjárt  a  rablás 
után,  n\elynek  valódi  történetét  Violáné  a  gulyástól 
hallá  először,  férje  lóháton  a  tanyához  jött  s  István- 
nak, kinél  az  egész  banda  majdnem  naponkint  meg- 
fordult, meghagyá,  hogy  ha  Peti,  kit  ide  rendelt, 
vagy  hívei  közül  más  valaki  őt  keresné,  a  sz.-vilmosi 
erdőbe,  szokott  rejtekéhez  utasítsa,  hol  míg  a  rablás 
által  okozott  lárma  tart  s  Tengelyinek  az  Írásokat 
valami  módon  vissza  nem  szolgáltatja,  rejtve  fogja 
magát  tartani ;  kérvén  egyszersmind,  hogy  ez  alka- 
lommal pár  napi  eleséget  küldjön  számára.  A  gulyás 
Czifra  árulásáról  még  mit  sem  tudott.  Viola  sietségé- 
ben megfeledkezett  felőle  szólni.  Petivel,  mióta  ez 
hallgatódzva  az  árulásnak  nyomába  jött,  a  gulyás 
nem  találkozott  és  semmi  sem  természetesebb,  mint 
hogy  midőn  Czifra  délután  a  tanyához  jött  s  Violá- 
ról kérdezősködött,  István  egy  kulacs  bort  s  pár  font 
húst  adva  kezébe,  őt  a  sz.-vilmosi  erdő  rejtekéhez 
utasította.  Csak  egy  órával  később,  midőn  Peti  meg- 
érkezett, ki  a  rablásnál  Violától  könnyebb  szaladás 
végett  elvált,  hallá,  hogy  árulóra  bizta  titkát.  Azok 
után,  miket  Violáné  tulajdon  szemeivel  látott,  Czifra 
szándékáról  nem  lehete  többé  kétség  s  a  szegény 
asszony  meggondolva  minden  körülményeket,  kétségbe- 
esve ült  ott  a  padon,  a  fájdalomnak  azon  nemébe 
merülve,  melynek  az  ég  könyeket  nem  adott  vigasz- 
talásul. 

Két  óra  múlt,  hogy  Czifrát  s  Macskaházyt  látta, 
Garacs  a  sz.-vilmosi  erdőhöz  félórával  közelebb,  a 
főbiró  házánál  kész  lovaskatonák  s  commissariusok,  — 
s  ők  gyalog  miként  érhetnének  előbb  Viola  rejteké- 
hez, hogy  neki  hírt  vigyenek.  Itt  nem  vala  mit  re- 
ménylcnil  — 

—  Csak  szekerem  jőne  már  —  szólt  a  gulyás, 
háza  elébe  menve.  —  Beküldtem  a  faluba  két  óra 
előtt  s  még  sem  jő.  No  várj  átkozott  fattyú!  Ha 
lovaimhoz  juthatok,  még  idején  ott  leszünk.  Azok  a 
szolgabirák  sem  sietnek    úgy,    mint    kend  Zsuzsi  lel- 

kem  gondolja,  főkép  most  restallatió  után.  Ki  tudja, 
otthon  van-e  már?  Igaz,  Peti  mondta,  hogy  a  főispán 
haza  küldte.  De  átkozom  én  magam  is.  Hogy  az 
ördög  harminczháromszor  leütött  volna  menkő  terem- 
tésével, mikor  számat  tátottam  az  előtt  a  gazember 
előtt!  Na,  ne  félj  semmit,  Zsuzsi  lelkem,  jókor  jövünk 
még,  meglásd,  nincs  jobb  lova  senkinek.  De  ki  is 
gondolta  volna,  hogy  Czifra  ily  gazember  lehet, 
harmincz  esztendeje,  hogy  zsivány  s  még  6  árulko- 
dik, no  várj,  várj !  Mindjárt  Czifra  után  Kálmán  úrfi 
volt  itt  s  elbeszélte,  hogy  a  nótáriusnak  Írásai  vesztek 
el  s  kért,  hogy  szerezzem  vissza,  hogy  mondjam 
meg,  hol  van  Viola ;  az  Istenre  kért  s  hozzá  károm- 
kodott is  s  én  nem  mondtam  neki  egy  szót,  csak  azt 
Ígértem,  ha  Violával  valamikor  véletlenül  találkozom, 
majd  szólok  vele ;  s  ennek  a  kutyának  mindent  el- 
mondok. De  —  kiálta  föl,  midőn  baltáját  s  bundá- 
ját, egy  sebesen  közelgő  kocsi  zörgését  hallva,  fel- 
kapta —  itt  vannak  lovaim. 

A  kis  szekér,  két  izmos  sallangos  sárgával,  a 
konyhaajtó  előtt  állt  meg.  —  Ügy,  Zsuzsi  jer,  ülj  hátra 
a  kocsiba  s  takard  be  magad  jól  —  szólt,  Violánét 
szekérre  emelve;  —  te  pedig,  lódulj,  —  monda 
kocsisának,  kit,  kezéből  kivéve  gyeplőit,  üléséről 
lelökött,  —  majd  adok  én  neked  korcsmában  mu- 
latozni. 

S  a  lovak  száguldva  megindultak  a  mezőn.  A  sze- 
kér csengő  zörgése  nem  sokára  elhangzott  s  a  kuva- 
szok, kik  utána  futottak,  rég  elhallgattak,  csak  Bandi 
kocsis  állt  még  előbbi  helyén,  minden  sötétség  da- 
czára, mely  a  téren  elterjedc,  a  távozó  szekér  után 
bámészkodva.  —  Istók  bácsi  —  szólt,  fejét,  mely 
nem  épen  nyájasan  érintetett,  vakarva  —  talán  csak 
nem  lopja  el  Viola  feleségét,  hiszen  nem  marhal 

Vándor  I  ha  Taksony-megye  tiszai  járásába  igaz- 
ságot jöttél  keresni  —  s  miért  ne  tehednéd  ezt? 
miután  a  jámbor  igazság  sokszor  úgy  elbúvik  előt- 
tünk, hogy  az  egész  világot  kikutatnék  utána  — 
s  Garacs  helységéhez  jössz:  húzd  le  saruidat!  így 
kezdhetném  e  fejezetet,  ha  —  mint  sokan  kívánják  — 
azon  pathoshoz  emelkedni  tudnék,  mely  újabb  idő- 
ben legjelesb  magyar  műveinket  —  mert  bennök 
úgyis  semmi  természetes  helyén  nem  áll  —  csaknem 
fordíthatlanokká  teszi.  De  szerény  iró  lévén,  egyszerű 
gondolataim  kimondására  is  alig  találok  szavakat. 
A  gazdagokat,  kfk  minden  tárgynak  három  substan- 
tivumot  találva,  mindeniket  három  adjectivum  kisére- 
tében  küldhetik  a  világba  s  trópusaik  és  figuráik 
gazdag  tárházában  felhalmozva  tartják  beszedők  ékes- 
ségeit —  csak  irigyelhetem,  de  példájok  követésére 
nem  érzek  erőt  magamban  s  azért  visszatérek  egy- 
szerű elbeszélési  modoromhoz.  Igen,  olvasóm,  ha 
Garacsra  jösz,  hová  történetemmel  átmegyek,  húzd 
le  saruidat ;  nem  azért  mondom,  mert  e  falu  Nyúzó 
Pál  főbíró  úr  lakhelye  s  főkép  ha  járásában  tartóz- 
kodói, neked  szent  hely,  melyet  így  kellene  meg- 
tisztelned ;  nem  is  azért,  mert  szent  Ágoston  szerint 
még  vallási  tárgyaknál  is,  minő  a  böjt,  legjobb  azon 
helynek  szokását  követni,  melyen  tartózkodunk  s 
Garacson  az  egész  világ  mezítláb  jár :  hanem  min- 
den magasabb  szempontokat  mellőzve,  hogy  jó  ba- 
garia csizmát  húzhass  lábaidra,  mik  nélkül  ősz  idő- 
ben, mint  most,  az  utczán  végig  nem  mehetsz. 

Valamely  történetphilosophiában  olvastam  —  nem 
mondhatom  hamarjában,  melyikben,  mert  volt  idő, 
midőn  még  nem  tudva,  hogy  az  emberek  a  történet- 
ben, mint  minden  tudományban,  csak  azon  igazságo- 
kat keresik,  melyeknek  épen  hasznát  vehetik,  sokat 
foglalatoskodtam     ily    munkákkal,     —    valamelyikben 

tehát  a  sok  között,  mondom,  olvasám,  hogy  a  phoeni- 
ciaiak  csak  annak  köszönhetik  a  hajózási  tudomány- 
ban tett  nagy  haladásaikat,  mert  mindazon  anyagok- 
nak bőségében  voltak,  melyek  a  hajózásra  szükségesek. 
A  ki  csak  egyszer  Garacson  volt,  meggyőződhetik 
ezen  állítás  helytelenségéről.  Soha  emberek  a  plastikai 
művészetekre  kedvezőbb  helyen  nem  lakhattak.  A  föld 
a  legtisztább  agyag,  az  egész  utcza  olyan,  hogy  belőle 
mintázni  lehetne,  a  hová  lépsz,  lábad  legszebb  le- 
nyomata visszamarad,  úgy,  hogy  mihelyt  a  föld  meg- 
szárad, rézöntéseket  tehetnél  nyomaid  után ;  valósá- 
gos lelke  a  sárnak,  mint  mondani  szokták:  s  mégis 
szobrászt,  sőt  még  egyetlen  egy  fazekast  sem  talál- 
hatni a  faluban.  Es  aztán  higyjen  az  ember  a  tudó- 
sokrvak!  Egy  öreg  ismerősöm  van,  főőrmester  volt 
egykor  az  insurrectiónál,  valahányszor  őt  Bécs  felől 
kérdi  valaki,  alázatosan  megvallja,  hogy  ott  nem  volt; 
de  említsd  csak  Parist,  Rómát,  Lissabont,  Konstanti- 
nápolyt: s  egész  órákig  fog  szólni  az  egyes  utczák- 
ról  s  piaczokról  s  a  boldog  napokról,  melyeket  ott 
töltött.  Ügy  látszik,  tudósaink  néha  őt  utánozzák. 
Ha  a  jelen  pillanat  s  óriási  mozgalmairól  szólunk 
velők,  megvallják  alázatosan,  hogy  nem  tudják,  mit 
jelentenek ;  de  csak  menjünk  pár  századdal  vagy 
ezreddel  hátrább  s  minden  csupa  világosság,  a  leg- 
kisebb tettnek  legparányibb  indoka,  az  eszmék  soro- 
zata, az  érzelmek  minden  következései,  előttük  semmi 
rejtve  nem  maradhatott.  Ha  kérdenéd :  mi  lehet  oka, 
hogy  Pharao  hét  vastag  s  ép  annyi  sovány  tehénről 
álmodolt,  talán  volna  tudós,  ki  értekezésben  elmon- 
daná az  egyiptomi  király  vacsoráját,  melynek  ez  álom 
tulajdonítható.  Szegény  népek  1  éltetekben  politikusok 
próbálják  rajtatok  theoriáikat  s  ha  kihaltatok,  eljő  a 
I  írténetbuvár  s  ismét  theoriáira  használ  fel.  Nincs 
mit  irigyleni  sorsotokon  1 

Eltérteml  Ne  vedd  rossz  néven  nyájas  olvasó; 
tudod,  régi  szokásom  s  azonkívül  az  író  kötelességei- 
hez   tartozik    a    tárgyakhoz     alkalmazni     modorát    s 

Garacsról  szólva,  mikérvt  ne  élnék  egyes  kitérések- 
kel? A  főbiró  Jakhelyének  ép  az  vala  legkitűnőbb 
jelleme,  hogy  benne  egyenes  úton  senki  sem  járha- 
tott, annyira  össze-vissza  álltak  az  egyes  házak, 
annyira  tekervényesen  kigy  ózott  a  majd  keskeny, 
majd  szélesebb  tér,  mely  utczának  neveztetett  s  mely 
e  czímet  legalább  annyira  megérdemli,  mintha  azon 
jobbágylakásokat,  melyek  között  elnyúl,  házaknak 
nevezzük  ;  mert  ha  az  adó,  mint  Angliában,  az  abla- 
kok vagy  kémények  száma  szerint  vettetnék  ki,  az 
egész  faluban  nehéz  lenne  egy  házat  a  közterhek 
alá  vonni,  talán  ez  az  ok,  hogy  Garacson  csak  füst- 
pénz követeltetik. 

Taksony-megye  nem  tartozik  azok  közé,  melyek- 
nek falui  jólét  s  kényelem  tekintetében  nevezetesek 
s  az  angol  farmer  nem  sok  gazdaházat  találna,  mely- 
nek sárból  tapasztott  falai  s  vasvillával  felhányt  szalma- 
fedele alatt  magát  jól  érzené ;  —  s  mégis  Garacs 
nyomorult  kinézésben  jóval  meghaladta  szomszédait. 
Akaratlanul  elszomorodtál,  ha  a  rongyos  födelű  s 
roskadó  kunyhók  közt  áthajtattál  s  a  halvány  beesett 
arczú  népet  látád,  mely  a  falut  lakta  s  mely  úgy  lát- 
szik, soha  e  határok  között  jól  nem  érzi  magát,  míg 
egyenkint  a  falu  túlsó  oldalán  bekerített  helyre  ki- 
vitetik s  keresztjei  alatt  először  pihen  meg,  mióta  c 
földre  jött.  Maga  a  templom  —  e  palotája  azoknak, 
kiknek  a  földön  csak  kunyhók  jutottak,  melyre  a  nép 
máshol  büszkén  tekint,  melyet  virágokkal  s  zöld  ágak- 
kal ékesít,  mint  tulajdon  házát  soha  nem  —  itt  roskadó- 
félben  áll.  Az  alacsony  falak,  melyeket  a  rohadt  zsin- 
delyzet  az  eső  emésztő  hatalma  ellen  rég  nem  óvha- 
tott már,  csak  támaszok  által  tartatnak  fel  a  végső 
sülyedéstől ;  a  torony,  mely  a  templomnak  bemene- 
téül szolgál,  több  helyen  szétrepedve,  alig  birja  csak 
a  kettős  vaskeresztet  is,  mely  magas  födelén  inkább 
^^^SS*  "^"^t  áll ;  a  harangok  rég  levétettek  s  külön 
faálláson  függnek.  Minden  pusztulásnak  indult,  min- 
den a  szegénység    nyomait    hordja    magán,  mintha  a 

vallás,  mely  az  embereknek  vigasztalásul  adatolt,  c 
roskadó  födél  alá  azért  vonult  volna,  hogy  híveiben 
kielégíthetlen  vágyakat  ne  ébreszszen.  A  templomot 
s  paplakot,  mely  (ha  lehet)  még  szegényebb  állapot- 
ban áll  mellette  —  három  oldalról  tó  környezi,  be- 
nőve náddal  és  sással,  hátul  egy  pár  lelkésznek  sze- 
rény emlékköve  áll  s  ha  véletlenül  vasárnap  jössz 
;dc,  mikor  épen  harangoznak,  míg  a  tóban  a  békák 
örökös  dalukat  szomorúan  tovább  zengik  s  a  falu 
szegény  lakói  rongyosan  roskadó  templomukba  zarán- 
dokolnak: szomorúság  lepi  meg  szivedet,  melynek 
kifejezésére  talán  alig  találhatnál  szavakat.  Garacs 
örömtelen  hely  egész  éven  át,  de  csak  vasárnapon, 
ez  áldott  ünnepen,  melyet  Isten  az  embernek  örömre 
s  pihenésre  rendelt,  érzed  e  nép  egész  nyomorúságát. 
Azonban  csak  egyik  oldalát  láttuk  a  képnek  és 
sérteném  azon  igazságot,  melylyel  mint  iró  az  olva- 
sónak tartozom,  ha  nem  említeném,  hogy  ugyanezen 
falu  magasabb  szempontból,  azaz  azon  födeleket  te- 
kintve, melyek  itt-ott  a  sárkunyhók  fölött  emelked- 
nek —  egészen  más,  sőt  valóságos  úrias  kinézést 
mutat.  A  Garacsiak,  Bámériak,  Andorfiak,  Nyúzok  s 
nem  tudom  hány  úri  család,  mely  e  helységnek  leány- 
ágat illető  birtokába  jutott,  szebbnél-szebb  curiákat 
építenek  s  habár  ezeknél  is  az  utczán  talált  építési 
anyag  vagy  legfölebb  vályog  használtatott,  az  ellen- 
tétnél fogva,  melyben  e  magasabb  épületek  a  falu 
kunyhóival  álltak,  szinte  paloták  között  képzeled  ma- 
gadat s  a  sok  oszlopzat,  mely  mint  tudva  van,  classikai 
Ízlésünknél  fogva  minden  nemesi  curiának  főjellemei 
közé  tartozik,  néha  Hellásra,  főkép  Spártára  emlé- 
keztetett, hol,  tudjuk,  a  heloták  száma  a  polgárokét 
mindig  felülmulta.  Azon  vastag  könyvekben,  melye- 
ket diákul  a  jog  testének  szoktunk  nevezni  (e  test 
lelkének  természetéről  tudósaink  sokat  vitáztak  a  nél- 
kül, hogy  tisztába  jöhettek  volna ;  még  halhatlansága 
sem  állíttatott  minden  kételyen  fölül),  van  egy  tör- 
vény,   mely    szerint  a    földesúr,  ha    gyermekei    közül 

egynek  lakásul  belső  telket  nem  adhatna,  egyes 
jobbágyteleknek  kibecsülésére  jogosíttatik  föl.  Nincs 
is  semmi  természetesebb,  minthogy  földesuraink  mind 
jobbágyaik,  mind  gyermekeik  apái  lévén,  közöttük 
úgy  osztják  fel  földeiket,  mint  nekik  tetszik;  s  ha 
Garacson  e  törvény  szorgalmatosabban  követtetett  is, 
mint  azt  a  jobbágyok  talán  kívánták:  legalább  a  ter- 
mészetnek azon  rendelése,  miszerint  az  ember  fő- 
feladata nemesíteni  az  anyagi  világ  adományait,  e 
közbirtokosok  által  annyira  teljesíttetett,  hogy  alig 
lehetett  nemtelen  földet  találni  e  falu  határai  között. 
A  garacsi  nemesség  a  szabadföld  eszméjét  rég  valósítá 
birtokában,  még  mielőtt  az  hírlapjaink  által  meg- 
pendíttetett  s  a  jobbágy  szabad  költözködhetési  joga 
annyira  nem  vétetett  kétségbe  senki  által,  hogy  nem 
egy  paraszt  család  vándorolt  tovább  s  hogy  mindenét 
magával  vihesse,  még  szekérről  sem  kellé  gondos- 
kodnia. 

E  curiáknak,  melyek  a  helységre  ily  jótékony  hatást 
gyakoroltak,  legszebbike  kétségkívül  Nyúzó  főbiró  úr 
lakháza  volt  s  olvasóim  Garacson  —  ha  nekik  kalauzul 
nem  szolgálnék  is,  —  látva  a  szépen  kijavított  kerí- 
tést, a  mérges-zöldre  festett  falat,  melyen  hat  ablak 
nyílik  s  melynek  szinét  a  tornácz  gyönyörű  kék  osz- 
lopai még  inkább  kiemelik,  máshova  nem  térnének 
be,  mint  ide.  Igaz,  hogy  a  födélnek  csak  egy  harmada 
zsindelyeztetett  még  be,  de  miután  a  főbiró  ismét 
három  évre  választatott,  valószínű,  hogy  a  még  eddig 
szalmával  fedett  kétharmad  is  nemsokára  zsindelyezve 
lesz ;  s  a  kéményből  oly  vastagon  gomolyog  a  füst, 
hogy  akaratlanul  jó  vacsorára  kell  gondolnunk. 

Nyúzó  csak  körülbelül  egy  óra  óta  jött  meg  Por- 
várról. A  tisztújítás,  melyet  Tengelyivel  együtt  hagyánk 
el,  később  szokatlan  gyorsasággal  folyt  le.  A  nemes- 
ség tudósíttatván,  hogy  Bántornyi  emberei  között 
nemtelenek  találtatnak,  majdnem  egyhangúlag  ellene 
fordult  s  már  tizenkét  órakor  nagy  többséggel  Réty 
kiáltatott  ki  alispánnak.  Neje,  ki  a   Tiszaréten  történ- 

tekről  már  valamivel  előbb  hirt  vett,  mihelyt  ezt 
hallá,  kocsira  ült  s  Macskaházyval  hazafelé  hajtatott. 
Krivérnél  mint  másodalispánnál  —  mert  Édesy,  ki  c 
hivatalt  eddig  viselé,  önként  lelépett  —  nem  volt 
nehézség ;  miután  pedig  azon  párt,  mely  az  első 
tisztviselőknél  legyőzetett,  itt  is,  mint  közönségesen, 
visszavonult,  a  tisztújítás  ezután  csak  papmarasztáshoz 
hasonlíta  s  két  őra  előtt  bevégeztetett.  Mire  a  fő- 
ispán szintén  értesíttetvén  az  állítólag  Viola  által 
elkövetett  rablásról,  a  járásbeli  főbírót  esküdtjével 
azonnal  nyomozás  s  a  rabló  üldözése  végett  kiküldé. 

A  taksonyi  főispán  tehát  —  így  csalódik  a  hata- 
lom e  világon  —  a  főbirót  esküdtjével  együtt  pan- 
dúrok s  biztosok  kíséretében  hihetőkép  Tiszaréten 
képzeli ;  mi,  belépve  szobájába,  nyugodtan,  nagy 
tölgyasztala  mellett  találjuk  az  érdemes  férfiút  s  ha 
Kcnyházy  esküdt  mellette  nem  ül,  talán  alig  jutna 
eszünkbe,  hogy  a  főbirót  hivatalos  kiküldetésében 
látjuk.  A  két  férfiú  mozdulataiban,  melyekkel  poha- 
rakat töltöttek  s  tálakat  ürítettek  ki,  nem  volt  semmi, 
mi  arra  mutat,  hogy  zsiványok  elfogásában  járnak  el. 
Olvasóim  ezen  bámulnak  talán ;  ha  azonban  meg- 
gondolják, hogy  épen  tisztujításról  jövünk,  melyen 
Nyúzó  három  évre  ismét  főbirónak  választatott  s 
hogy  a  német  közmondás,  mely  szerint  új  seprők 
legjobban  sepernek,  nálunk  sokszor  megfordítva  áll,  — 
a  seprők  közt  ép  akkor  tapasztaltatván  legtöbb  szor- 
galom, midőn  azoknak  megújítása  kívántatik,  —  bizo- 
nyosan nem  bámulnak  annyira,  mint  sok  más  dolgon, 
főkép  ha  azon  számos  okot  meggondolják,  mely  érdem- 
dús tisztviselőnket  arra  birá,  hogy  Tiszarét  helyett, 
hová  küldetett,  egyenesen  haza  Garacsra  menjen. 

Mindenek  előtt  Nyúzó,  hogy  a  főispán  iránt  tisz- 
teletét s  hivatalos  buzgóságát  tanúsítsa,  még  mieHtt 
megebédelt,  indult  el  hivatalos  útjára;  miután  pedig 
minden  mozgás,  s  így  az  is,  melyet  a  kijelölt  tiszt- 
viselő a  kortesek  vállain  tesz,  az  étvágyat  neveli :  ki 
kívánhatná  igazságosan,    hogy  a  tiszaréti  járás  törve- 

nyes  bírósága  éhgyomorral  cgesz  Tisz&rétig  hajtas- 
son s  ne  menjen  inkább  Garacsra,  mi  Porvárhoz  jó 
másfél  órával  közelebb  fekszik  ?  Írva  áll  a  szentírás- 
ban :  hogy  boldogok,  kik  éheznek  és  szomjúhoznak 
az  igazság  után  (talán  ez  oka,  miért  tartatik  hazánk, 
hol  ily  szomjúságra  annyi  alkalom  van,  némelyek  ál- 
tal a  világ  legboldogabb  országának;  —  de  hogy  az  is 
boldog  állapot,  ha  maga  az  igazság,  vagy  mi  ugyanaz  : 
ha  azok,  kikben  az  igazságot  személyesítve  látjuk  — 
éheznek,  az  nincs  megírva  sehol,  s  Nyúzó  miért  tenné 
magán  az  első  kísérletet?  Azonkivíil  Pista  és  János 
pandúrok  Garacson,  a  biztos  hihetőkép  Sz.-Vilmoson 
vala,  s  azután,  mint  Kenyházy  esküdt  úr  igen  helye- 
sen megjegyzé,  a  teins  vármegye  csak  nem  kíván- 
hatja, hogy  ők  magok  fogják  el  Violát?  Esteledett  s 
ily  ildomos  ember  —  főkép  ha  neki,  mint  Nyúzó- 
nak,  egy  egész  banda  boszút  esküdött  —  zsiványt 
inkább  kerül,  mint  keres;  végre,  —  s  ez  ok  a  jel- 
lemes tisztviselőkre  talán  nem  volt  minden  hatás  nél- 
kül, —  miután  az  utolsó  rablás  Tengelyi n  kövcttetett 
el.  Nyúzó  s  esküdtje  nem  igen  bánják,  ha  a  gonosz- 
tevők csak  akkor  kerülnek  az  igazság  kezei  közé, 
midőn  az  elrabbolt  tárgyak  többé  kezeik  közt  nem 
találhatók.  Szóval,  Nyúzónak  száz  oka  volt,  miért  nem 
ment  még  aznap  Tiszarétre,  s  ki  őt  ó-bőrszékén,  pi- 
pával szájában  ott  látá  ülni  nagy  asztala  mellett,  me- 
lyen már  édes  apja  ítéleteket  irt  s  most  két  üres  s 
egy  megkezdett  borczilinder  a  jelen  házi  úr  foglala- 
tosságait mutatja,  míg  egy  félig  fölemésztett  tál  ko- 
csonya, csontig  lemetélt  sódar,  s  a  brinza,  —  miből, 
fájdalom  I  csak  a  faedény  maradt  meg,  —  az  ebéd 
élvezeteire  emlékeztetének :  nem  mondhatá,  hogy 
Nyúzó,  midőn  haza  jött,  helytelenül  cselekedett.  A 
házban  annyi  magyar  kényelem  látszék  mindenfelől ; 
magyar  ember  szive  emelkedett,  ha  csak  körültekin- 
tett. 

A    kényelemnek,    tudva    van,    első    kelléke,    hogy 
semmi  utunkban  ne  álljon.    Nyúzó    szobája    e    tekin- 

tétben  tökéletesen  kielégítheté  a  legtúlzóbb  kivánato- 
kat.  Az  ágy,  mely  a  szoba  egyik  szögletében  állt, 
nem  lehete  keskenyebb ;  egy,  hozzá  mind  barna 
szinre,  mind  keskenységre,  mind  arra  nézve  hasonló 
szekrény,  hogy  reá  is  ruhák,  Írások,  kalap  s  bot,  szó- 
val minden,  minek  egyéb  helye  nem  volt,  halomra 
hányatott ;  egy  kis  asztal  az  ablakok  egyikében  ;  négy 
bőrszék  s  egy  lábnyi  szélességű  hasonló  pamlag  nem 
igen  akadályoztaták  a  vendég  mozdulatait;  s  maga  a 
nagy  asztal  annyi  különféle  dolgokra  használtaték  — 
a  vendégek  nagy  része  Garacson  közönségesen  rajta 
ül,  —  hogy  a  helyet,  melyet  elfoglal,  tökéletesen 
meg  is  érdemli,  mit  nem  mindenkiről  mondhatunk 
hazánkban.  De  ha  a  szabad  mozoghatás  magyar  em- 
bernek Nyúzó  szobájában  jól  esett,  főkép  korunkban, 
hol  Pestet  utánozva,  faluhelyeken  is  a  bútorok  oly 
össze-vissza  rakatnak,  hogy  közöttük  botlás  nélkül  el- 
menni majdnem  lehetetlen,  mi  ezen  élvezet  ahhoz  ké- 
pest, hogy  belépve,  mindenki  látá,  miként  itt  azt  te- 
heti, mihez  épen  kedve  van  ?  Ádám  és  Éva  akkor 
érzék  először,  hogy  édeni  boldogságuk  elveszett,  mi- 
kor szégyenleni  kezdvén  magokat  egymás  előtt,  öltö- 
zetről gondoskodtak  ;  s  mit  mondjanak  azon  szegény 
honosink,  kiket  évről-évre  uj  korlátok  fognak  körül, 
kik  ha  gőzhajón  utaznak,  mit  kebleikben  érzenek,  azt 
ki  sem  köphetik  anélkül,  hogy  valaki  ellenök  keserű 
panaszokra  ne  fakadna ;  kik  itt-ott  elkorcsosodott 
asszonyaink  termeiben  még  pipára  sem  g;/újthatnak, 
bár  legfinomabb  ezüstből  volna  is  kupakja.  Kényel- 
mes hely  az,  hol  az  ember  magát  kényelmesen  érez- 
heti, hol  magát  geniroznia  nem  kell,  —  hála  Isten- 
nek 1  hogy  legalább  még  magyar  szavunk  nincs  ez  át- 
kozott fogalom  kifejezésére  —  s  ki  ilyent  keres,  e 
háznál  jobb  tanyát  nem  találhat.  A  pipa-  s  kandalló- 
füstben rég  elbarnult  fal,  melynek  egyedüli  ékessége 
a  magyar  vezérek  vörös  és  kék  atilában  festeti  képei, 
(mind  szép  bajszos  magyar  ember,  csupa  izmosság- 
ból görbe  lábakkal,   fejőkön  kalpag,  kezeikben  buzo- 

gány  vagy  zászló,  lábaik  alatt  nevök  aláirása,  úgy 
hogy  Attilára  s  testvérére  Budára  oly  hamar  reá  is- 
mersz, mint  ha  évekig  vele  laktál  volna)  a  padozat, 
melyet  régóta  ismét  föld  takar,  magok  a  pókhálók, 
melyek  a  szoba  gerendáiról  kényelmesen  lecsüggnek, 
mintha  a  belépőnek  mondanák  :  ne  genirozza  magát 
ön  úgyis  azon  vilíágítás  mellett,  mely  nappal  a  két 
kis  ablak  elhomályosodott  tábláin  c  szobába  hat,  vagy 
estve  az  egy  faggyú  gyertyától  elterjed,  kár  lenne. 
Nyúzó  érzi  helyzetének  mindezen  kényelmeit,  s 
visszarámaszkodva  székén,  boldog  ábrándokba  merül, 
minők  csak  szolgabirónak  lehetnek,  ki  magát  ismét 
három  évre  megválasztva  látja.  —  Megvagyunk!  — 
szólt  néha,  nyájasan  mosolyogva ;  —  megvagyunk  I  — 
szólt  ismét,  az  asztalra  csapva  —  no  várjatok  1  —  s 
összeszorítá  fogait,  hogy  a  rövid  szárú  pipa  homlo- 
káig emelkedett.  Keblét  leírhatatlan  boldogságnak  ér- 
zete tölte,  a  fél  vármegyét  megverte  volna  örömé- 
ben. Néha  lelkét  egyszerre  szomorúság  szállta  meg; 
ez  természete  emberi  nemünknek.  Ha  öröm  könnyet 
facsar  szemeinkből,  nem  tudjuk  soha,  nem  fogja-e 
fájdalom  tölteni  szivünket,  még  mielőtt  amaz  arczain- 
kon  lepergett ;  s  Nyúzónak  e  ház  oly  teli  vala  em- 
lékekkel. Ez  asztal,  mely  mellett  ült,  nem  volt-e 
ugyanaz,  melyen  negyvenöt  év  előtt,  mindjárt  szüle- 
tése után  először,  s  mint  a  megyében  sokan  mond- 
ják, utószor  megmosatott,  nem  mellette  élte-e  leg- 
keservesebb s  legboldogabb  óráit,  azokat,  melyekben 
egy  togátustól  olvasni,  s  melyekben  egy  táblabirótól 
fárblizni  tanult;  nem  c  mellé  ülteté-e  kedves  felesé- 
gét, midőn  őt  házához  hozva,  örömében  úgy  megré- 
szegedett, hogy  még  máig  sem  tudja,  miként  került 
aznap  ágyába  ;  s  annyi  boldog  lakoma  s  nehéz  íté- 
let, miknek  ez  asztal  vala  szinhelye  s  miknek  bor-  s 
tentanyomait  az  máig  megtartá!  Eszébe  jutott  a 
hetven  forint  negyvenhárom  krajczár,  mit  a  tisztújí- 
tásra költött,  eszébe  jutott  édes  apja,  ki  szinte  szolga- 
bíró volt  e  járásban  s  őt  nem  egyszer   megtépázta  e 

szobában,  eszébe  jött  menteprémjc,  melyet  a  kerte- 
sek elszakítottak,  s  hogy  felesége  most  két  éve  két 
első  fogát  törte  ki,  de  egyszerre  szomorúságának  kö- 
zepette ajkai  ismét  mosolyogni  kezdenek.  —  Meg- 
maradtunk! —  szóla,  félig  magában  s  a  bú  messze 
elszált  homlokáról.  —  A  járásban  sok  zsidó  van,  így 
gondolkozott  magában  és  ha  édes  apja  meg  nem  hal, 
ő  nem  lehetne  főbiró  ;  a  prém  melyet  elszakítottak, 
úgyis  semmibe  se  került,  s  hihetőkép  hasonló  utódot 
fog  találni ;  s  ha  felesége  kitörte  fogait,  legalább  csak 
a  felső  fogakat  törte  ki,  s  mégis  oly  tokányt,  mint  ő, 
senki  sem  főz  a  vármegyében ;  s  mindent  összevéve 
boldogabb  ember  még  sincs  járásában  nálánál.  Ki- 
véve talán  esküdtjét,  mert  ha,  mint  némelyek  hiszik, 
igaz,  hogy  annyival  boldogabbak  vagyunk,  mennyivel 
kevesebbet  tudunk  magunkról,  boldogabbak  álmunk- 
ban mint  ébren,  legboldogabb  akkor,  ha  végre  ál- 
maink sem  bántanak  többé :  ez  bizonyos  valószinü- 
séggel  bir.  Az  esküdt,  két  könyökét  az  asztalra  tá- 
masztva fél  óra  óta  kedvencz  dalát  éneklé: 

A  ki   Nyuzót  nem  szereti,  haj  1  haj  I  haj  I 
Azt  az  ördög  elviheti,  haj  1  haj  1  haj  1 

De  ámbár  szava  mindig  erősebbé  s  harsogóbbá  lón  ; 
mint  télig  kiürített  poharából  észrevehető,  nincs  egé- 
szen magánál.  Erre  mutat  arcza  is,  mert  noha  szemei 
nyitvák,  mégis  vonásainak  kifejezése  olyatén,  minőt 
csak  alvajáróknál  látunk. 

—  Te  Bandi !  —  szólt  végre  a  főbiró,  kit  esküdt- 
jének nem  szűnő  éneke  kényelmes  ábrándaiban  za- 
vart. 

A  másik  tovább  danolt,  csakhogy  szava  hango- 
sabbá  lőn. 

—  Bandi,  mondom,  ne  ordíts  úgy  1  —  Bandi  a  szó- 
lóra emelé  szemeit,  de  az  ének  csak  még  hango- 
sabbá  lett. 

—  Részeg  I  —  gondola  Nyúzó  magában  s  felkelve 
nem    minden    nehézség    nélkül,    esküdtjéhez    ment    s 

mcgrázá  vállánál,  mire  a  másik  fölemelve  fejét,  mintha 
álomból    ébredne,    bámulva    kérdé :  —  Mi    kell,  no  ? 

—  Hát  megvagyunk  —  szólt  a  főbiró,  kinek  fe- 
jébe, úgy  látszik,  más  gondolat  e  napon  nem  fért. 
És  a  törvényes  bizottság  nevetni  kezdett  hosszan, 
hangosan,  a  falakat  megrázó  hahotával,  mint  magok 
a  vezérek,  kiknek  képei  a  falon  függtek,  sem  nevet- 
hettek örömükben,  midőn  Szvatopluktól  az  egész  szép 
hazát  egy  fejér  lóért  kapták  meg. 

—  Mit  nevetsz?  —  szólt  végre  Nyúzó,  kinek 
képe  egyszerre  egész    birói  komolyságát  visszanyerő. 

—  Azon  nevetek  —  válaszolt  a  másik,  mindig  ka- 
czagva  —  hogy  készültek  ellenünk,  s  azért  mégis 
megvagyunk  I 

—  Igazság,  bruderkám,  megvagyunk,  —  szólt  a 
főbiró  most  ismét  mosolyogva  —  csak  úgy  van  az, 
szemesé  a  világi 

—  És  fülesé  —  pótolá  a  másik  a  félig  tölt  poha- 
rat kiürítve. 

—  Igazság!  mi  megmaradtunk,  no  várjatok  csak;  — 
szólt,  öklével  az  asztalra  csapva  —  mást  akartatok 
szolgabírónak,  majd  meglássuk,  kinek  volt  igaza. 

—  üs  helyettem  kit  akartak  I  —  folytatá  a  másik 
szinte  nemes  haragra  gyúlva  —  azt  a  Görögi  Vin- 
czét,  jött-ment  embert,  épen  most  került  ki  az  utósó 
iskolából.  —  Mit  az  esküdt  annyival  nagyobb  hibá- 
nak tartott,  minthogy  maga  soha  az  utósó  iskolában 
nem  volt  s  tudományait  a  negyediknél  végzé,  mi 
mint  tudva  van,  némely  megyében  birói  hivatalok  vi- 
selésére untig  elégnek  tartatik. 

—  Főkép  az  a  Tengelyi  vigyázzon  magára  —  vá- 
gott közbe  Nyúzó,  s  arcban  mindazon  keserűség  vala 
látható,  mely  azt  józan  állapotában  jellemzé,  —  rég 
föltettem  magamban  — 

—  Jó,  hogy  nem  nemes  ember  többé,  —  monda 
az  érdemes  esküdt.  —  Jobban  hozzá  férhet  az  ember. 

—  S  még  mi  menjünk  —  mormogá  a  másik  — 
hogy  kárát  megkerítsük. 

—  Igen,  5  késő  éjtszaka,  rossz  időben,  mikor  be- 
csületes ember  otthon  marad  —  tévé  hozzá  pótlólag 
az  esküdt  —  s  a  zsiványok  az  embert  minden  bo- 
korból agyonlőhetik.  Majd  bizony,    ki    hallott    ilyet? 

—  No  látod  Bandi,  —  válaszolt  a  másik,  melyebb 
belátás  kifejezésével  —  az  csak  onnan  van,  mert  ezek- 
nek a  nagy  uraknak  nincs  semmi  megyei  praxisok. 
Magunk  között  legyen  mondva,  Bandi,  a  mi  főispá- 
nunk se  jobb  a  többinél.  De  se  baj  I  ő  parancsol  s 
az  ember  aztán  azt  teszi,  a  mit  akar;  látod  öcsém, 
minden  hivatalnak  megvan  a  maga  hatásköre. 

—  Igen,  de  éjjel  még  se  kellene  kiküldeni  az  em- 
bereket —  s  az  esküdt  hihetőkép  folytatta  volna  bölcs 
megjegyzéseit,  ha  kocsizörgés,  mely  az  udvarban  hal- 
latszott, figyelmét  magára  nem  vonja. 

—  Ki  lehet  ez?  —  szólt  a  főbiró  gondolkozva,  — 
azt  hittem,  nem  is  tudják,  hogy  haza  jöttem. 

—  Valami  istansok,  —  monda  Kenyházy  nyugod- 
tan s  friss  pohár  bort  töltve  magának,  —  most  egy- 
másután fognak  jőni,  hisz  megmaradtunk! 

Macskaházy,  ki  bundájában  a  szobába  lépett,  min- 
den további  találgatásnak  véget  vetett. 

—  Te  vagy,  barátom?  —  szólt  Nyüzó  a  száraz 
ügyvédet  kebléhez  szorítva  s  kétszer  megcsókol á  úgy, 
hogy  más  országban  a  legszebb  asszony  megelé- 
gedhetett volna  —  jó,  hogy  jösz,  majd  preferánczoz- 
hatunk. 

—  Scrvus  humillimusi  — dörmögött  az  esküdt,  ki 
a  felkelést  ez  egyszer  inkább  nehéznek,  mint  szűk- 
ségesnek tartá. 

—  Ala  nem  játszunk,  —  szólt  Macskaházy,  alig 
szabadulhatva  Nyúzótól,  ki  ismét  csókoláshoz  fo- 
gott —  azonnal   indulnunk  kell. 

—  Indulnunk,  s  hová?  —  kérdé  Nyúzó. 

—  Igen,  hová  ?  —  viszhangozá  Bandi  —  ma  egy 
tapodtat  sem  megyünk,  prefcránczozunk,  ugy-c  Pali  ? 

—  Dehogy  megyünk,  dehogy  I  —  monda  emez, 
ismét  Macskaházy  után  nyúlva,  ki    látva  a  két   tiszt- 

viselő  állapotát,  türelmetlenül  rázá  fejét,  —  ha  nem 
maradsz  itt  jó  szántódból,  kiveszszük  kocsikerekedet, 
ugy-e  Bandi  ? 

—  Igen,  kiveszszük  és  aztán  a  teins  úr  mehet,  a 
hová  tetszik. 

—  Bizony,  választatástoknak  később  is  megihat- 
tátok  volna  áldomását  —  szólt  Macskaházy  vállvo- 
nítva. 

—  Talán  bizony  azt  hiszed,  hogy  riszcg  vagyok,  — 
kiáltá  Nyúzó  —  hogy  nem  vagyok  eszemen?  Átko- 
zott prókátor!  Ki  az  első  alispán?  Réthy  és  a  má- 
sodik ?  Krivér  és  — 

—  Tudom,  tudom,  de  az  Istenért,  szóljunk  hát  jó- 
zanon. 

—  És  ki  az  esküdt  ?  —  dörgé  Bandi  —  Keny- 
házy  András,  éljen! 

—  Jól  van,  hát  szóljunk  józanon,  —  válaszolt  a 
főbiró,  összeszedve  magát  —  hát  hová  kellene  men- 
nünk? 

—  Sz.-Vilmosra. 

—  Nem  vagyok  én  részeg,  hogy  most  ki  menjek  — 
kiáltott  az  esküdt. 

—  És  miért?  —  kérdé  tovább  Nyúzó. 

—  Viola  ott  van,  ma  kell  őt  megfognunk,  vagy 
soha;  holnapig  a  rablott  Írásokon  túladott. 

—  Majd  elfogjuk  holnap  —  válaszolt  Nyúzó  mél- 
tósággal. 

—  De  mikor  mondom,  hogy  holnapig  az  Írásokat 
nem  találjuk  többé  nála. 

—  Annál  jobb,  —  monda  a  másik  nyugodtan  — 
majd  bizony,  éjtszaka  fogok  járni,  nyakamat  törni, 
csakhogy  Tengelyi  uram  Írásait  szerezzem  meg;  jár- 
jon maga  utána,  ha  tetszik. 

—  Igen,  járjon  maga  utána,  ha  neki  tetszik  —  is- 
métlé  nevetve  az  esküdt.  S  Macskaházy  kétségbe- 
esett tekintetet  vete  a  két  érdemdús  tisztviselőre. 
Végre  Nyúzót  karjánál  fogva  az  ablakok  egyikéhez 
vezeté,  hol  vele  sokáig   halkan    beszélt,    mig    az  es- 

küdt,  előbbi  melódiájához  visszatérve,  ismét  fejét  ke- 
zére támasztva,  halkan  énekelni  kezde  : 

A  ki  Bandit  nem  szereti,  haj  I  haj  1  haj  I 
Azt  az  ördög  el  viheti,  haj  I  haj  1  haj  I 

—  Ha  úgy  van,  —  szólt  Nyúzó  némi  idő  után, 
mely  alatt  Macskaházy,  mint  látszék,  egész  szónoki 
tehetségét  kimeríté  rajta  —  az  egészen  más.  Bandi  1 
hallod-e?  menj  ki  s  mondd  a  pandúroknak,  hogy 
mindjárt  nyergeljenek. 

—  No  ez  már  más,  —  szólt  emez,  az  ajtó  felé 
tántorogva  —  a  pandúrokat  elküldhetjük. 

—  De  miért  nem  mondád  ezt  mindjárt?  —  szólt 
a  főbiró,  ki  most  sokkal  józanabbnak  látszott,  mint 
előbb  maga  Macskaházy  reményié. 

—  Hisz  csak  esküdtedre  nem  bizhatok  mindent. 
Küldd  előre  a  pandúrokat  Sz. -Vilmosra,  s  mondasd 
a  biztosnak,  hogy  néhány  vasvillás  emberrel  s  pan- 
dúrral az  erdő  melletti  csárdánál  várjanak.  Esküdte- 
det hagyd  itthon,  csak  bajunkra  lenne. 

—  Igazság,  de  ha  Czifra  rászed,  s  az  egész  csak 
cselszövény,  mely  vesztünkre  koholtatott,  —  s  Nyúzó 
sápadtabbnak  látszott,  —  Viola  nekem  boszút  eskü- 
dött, s  Czifra  bandájához  tartozik. 

—  Ne  félj,  nem  szükséges,  hogy  épen  közel  men- 
jünk, magam  sem  szeretem  a  puskalövéseket.  Egyéb- 
iránt Czifra  biztos  ember  s  kezünkben  van. 

Egy  idő  múlva  Kenyházy  bejött  s  monda,  hogy  a 
pandúrok  már  Sz. -Vilmos  felé  indultak. 

—  Menjünk  hát  —  szólt  Macskaházy  ismét  ma- 
gára akasztva  bundáját. 

—  Hát  te  is  elmégy,  Palikám?  —  szólt  bámulva 
az  esküdt,  midőn  Nyúzót  szinte  bundában  látá. 

—  El,  te  itt  maradhatsz. 

—  De  mit  csinálhatsz  nálam  nélkül  ? 

—  Majd  csak  próbálunk  valamit,  —  szó't  Nyúzó 
nevetve  —  te  vigyázz  a  házra. 

—  Furcsa,  —  gondola  magában    Kenyházy,  midőn 

azok  ketten  kocsira  ültek  s  Czifra,  ki  ez  idő  alatt  a 
pitvarban  vávr,  hátul  felkapaszkodott,  —  szolgabíró 
esküdt  nélkül! 

És  Nyúzónak  elhagyott  jobb-keze,  midőn  a  kocsi 
elhajtott,  visszament  a  szobába,  többször  csóválta  fe- 
jét, egy  pohár  vörös  bort  ivott,  s  tovább  éneklé: 

A  ki   Bandit  nem  szereti,  haj  I  haj  1  haj  I 
Azt  az  ördög  elviheti,  haj  I  haj  1  haj  1 

Mig  végre  az  álom  lelkes  dalának  is  véget  vetett, 
s  a  Nyúzó-curián  csak  a  kutyák  ugatása  szakftá  félbe 
a  nagy  éjjeli  csendet. 


XX. 

Ha  boszorkány-szemekkel  birnánk,  kik  —  mint 
játrbor  apáink  hitték  —  éjtszaka  mint  nappal  mér- 
földekre láttak,  s  ha  a  téren,  melyen  történetünk  ját- 
szik, valamely  magasabb  hely  volna  található,  most 
valóban  ritka  dolognak  lehetnénk  tanúi.  A  rónán, 
hol  őszkor,  főkép  miután  az  estharang  a  távol  faluk 
tornyain  elhangzott,  csak  a  tanyákról  áthallatszó  ku- 
tyaugatás, s  néha  távol  lókopogás  szakítják  félbe  az 
ünnepélyes  csendet,  most  egy  hintó  és  egy  szekér 
hajt  egyszerre  Sz.-Vilmos  felé.  Két  rendbeli  utasok, 
iylenkor,  s  e  téren  !  .  . .  a  dolog  oly  rendkívüli,  hogy 
olvasóim  talán  hihetetlennek  tartanák,  ha  nem  beszél- 
tem volna  el,  hogy  ez  éjjel  a  kislaki  gulyás  Violá- 
néval,  s  Nyúzó  Macskaházyval,  mindketten  a  sz.- 
vilmosi  erdő  felé  indultak,  az  egyik  pár,  hogy  Violát 
akasztófára  kerítse,  a  másik,  hogy  őt  megmentse ;  az 
egyik,  mint  kérlelhetetlen  ellen,  a  másik  őrző  angyal- 
ként. Mi  e  történetet  még  rendkivüliebbé  teszi,  az, 
hogy  ez  alkalommal  a  barátok  az  ellenségeknél  in- 
kább sietnek,  mi,  mint  tudva  van,  a  legritkább  ese- 
tek közé  tartozik,  miután  a  közmondássá  vált  taná- 
csot: lassan    haladj,    tovább    érsz,    senki    barátainknál 

inkább  követni  nem  szokta,  úgy,  hogy  tíz  eset  közt 
kilenczszer  épen  akkor  érnek  segítségünkre,  mikor 
hasznukat  többé  nem  vehetjük  s  ők  azon  keserű  pa- 
naszszal  vádolhatják  végzetöket :  mért  nem  jöttek  csak 
valamivel  előbb?  Hogy  a  jelen  esetben  ellenkezőt 
tapasztalunk,  az  leginkább  két  oknak  tulajdonítható. 
Az  első,  hogy  Viola  barátai  nem  művelt  emberek,  s 
így  azoknak  szokásait  magokévá  nem  tehetek ;  a  má- 
sodik, hogy  ildomos  emberek  —  s  Nyúzó  s>  Macska- 
házy  kétségen  kivül  ezekhez  tartoztak  —  még  inkább 
szeretik  magokat,  mint  a  mily  mértékben  másokat 
gyűlölnek,  s  ha  valakit  fel  akarnak  akasztatni,  az  el- 
járást nem  szívesen  kezdik  azon,  hogy  tulajdon  nya- 
kukat töressék,  mi  —  Núyzónak  tántoríthatatlan  meg- 
győződése szerint  —  okvetlenül  megtörténik,  ha  a 
tiszaréti  kocsis  öt  igáslovával  úgy  hajt  az  gesz  úton, 
mint  Garacs  faluban  megkezdé. 

—  Átkozott  gazember!  —  kiáltott  a  főbiró,  fejét 
dörzsölve,  mely  hatalmas  zöttyenés  által  a  kocsifödél 
vasrészeivel  nem  a  legnyájasabb  érintkezésbe  jött  — 
zsákokat  viszesz  a  vásárra,  hogy  a  lyukakra  nem  vi- 
gyáz sz  ?  Lassan!  mondom  lassan!  máskép  úgy  nyakad 
közé  vágok   — 

—  Kérlek,  ne  félj  —  szólt  Macskaházy,  szintén 
fejét  dörzsölve,  —  nincsen  a  megyében  biztosabb 
kocsis,  mint  ez ;  a  nagyságos  asszony  is  vele  jár. 

—  Biztos  ember  ?  részeg,  mondom,  Macskaházy 
barátom,  részeg  mint  a  csap. 

—  Dehogy  részeg,  mióta  Porvárról  jöttünk,  nem 
is  fogott  ki. 

—  Jaj  nekem !  —  kiáltott  Nyúzó,  kikapva  pipáját, 
mely  egy  második  zökkenésnél  oly  mélyen  beütődött 
szájába,  hogy  ha  nappal  lenne,  mindenki  azt  hitte 
volna,  a  főbiró  ez  elválhatlan  kedvesét  végre  szere- 
tetében cl  akarta  nyelni,  . —  jaj  nekem,  ez  végső- 
ítélet. Állj  meg,  kocsis  I  állj  meg,  mondom  1  én  ki- 
szállok. 

—  Várj  csak  egy  keveset    —   monda    Macskaházy 

türelmetlenül,  —  itt  csak  nem  szállhatsz  ki  a  sár  kö- 
zepett, mindjárt  kijövünk  a  g)'epre,  s  az  sima,  mint 
az  asztal. 

—  Csupa  disznótúrás  —  sóhajtott  a  főbiró,  ki  az- 
alatt pipáját  félretéve,  de  az  utolsó  élvezet  után,  me- 
lyet szárából  szítt,  még  mindig  köpködött,  az  még 
veszedelmesebb,  itt  legalább  lágyan  eshetnék  az  em- 
ber. Én  kiszállok. 

—  De  ha  kiszállsz,  holnapig  nem  érünk  Sz.-Vil- 
mosra. 

—  Jaj,  jaj,  jaj!  mindjárt  felfordulunk!  —  kiálta 
Nyúzó,  —  uram  teremtőm  I  állj  meg !  tartsd  a  ko- 
csit te  gazember!  Jancsi!  —  E  felkiáltások,  melyek 
alatt  Nyúzó,  kezeivel  görcsösen  a  vánkosokhoz  ka- 
paszkodva, egyszersmind  azon  gondolkozott,  mily  ol- 
dalon lehetne  legjobbban  kiugornia,  egy  lejtős  hely- 
nek valának  tulajdoníthatók,  melyen  a  kocsi  farolva 
kissé  meghajlott.  Mielőtt  azonban  az  ily  nyájasan 
felszólított  hajdú  magas  bakjáról  leszállhatott,  a  kocsi 
ismét  egyenesen  állt. 

—  Menjünk!  menjünk!  —  szólt  Macskaházy  el- 
nyomva nevetését  —  a  gyepen  vagyunk,  itt  egyenes 
az  út !  csontig  átfázunk,  ha  ily  lassan  megyünk. 

—  Csak  a  csont  maradjon  meg  épen  —  jcgyzé 
meg  a  főbiró,  ki  mig  a  kocsi  állt,  kissé  nyugodtabb- 
nak látszott. 

—  Igen,  —  monda  a  másik  — -  de  rheumatismu- 
som  —  tudod,  mennyit  szenvedek;  a  levegő  oly  ned- 
ves, az  egész  vidék  teli  van  betegekkel. 

—  Már  hogy'  lehet  az  ember  ily  hypochondrikus  ?  — 
gondola  Nyúzó  magában,  míg  a  lovak  lassan  ügetve 
tovább  haladtak,  s  Jancsi  régi  magyar  szokás  szerint 
szarkaként  egy  felhágóról  a  másikra  ugrándozva,  a 
kocsinak  majd  egyik,  majd  másik  oldalához  csimpasz- 
kodott. —  Meglásd  —  szóla  szomorúan  útitársához, 
miután  a  kocsi  minden  erősebb  mozdulatát  káromko- 
dás vagy  jajkiáltások  követék,  —  nem  jövünk  ép  ta- 
gokkal   Sz.-Vilmosra. 

—  Ej,  barátom,  ne  légy  oly  poltron  —  monda 
Macskaházy,  —  látod,  én  nyugodt  vagyok  és  én  is 
csak  csüggök  éltemen. 

—  Néked  könnyű  —  sóhajta  a  főbiró,  —  nőte- 
len ember  vagy ;  de  lám  én !  feleségem  s  négy  gyer- 
mekem. 

Az  ügyész,  ki  midőn  eszébe  jutott,  hogy  neki  sem 
felesége,  sem  gyermeke  nincs,  ebben  arra,  hogy  éle- 
téhez ragaszkodjék,  talán  ép  oly  erős  okot  talált,  csak 
a  nedvesség  ?  hideg  szél  ellen  panaszkodott.  —  S 
pedig  még  bodzatheát  sem  hoztam  magammal  — 
monda  nyugtalanul,  —  ha  nem  találok  Sz  -Vilmoson 
s  jól  ki  nem  izzadhatom  magamat,  meglátod,  halálos 
beteg  leszek. 

—  Ne  légy  oly  hypochondrikus  —  monda  a  fő- 
biró, miután  nem  szűnő  kiáltozásaira  a  kocsis  lovai- 
nak gyenge  ügetését  lépésre  változtatá.  S  a  két  férfi 
egy  ideig  hallgatva  ült  egymás  mellett,  álmélkodva 
mindenik,  pajtásának  gyávaságán. 

Kit  nevezhetni  bátornak?  ez  egyike  azon  kérdé- 
seknek, melyekre  felelni  sokkal  nehezebb,  mint  első 
pillanatra  látszik.  Egy  vén  franczia  ismerősömtől  hal- 
Iám  többször,  hogy  jól  nevelt  ember,  ha  veszedelem- 
mel találkozik,  elébb  körülnéz,  s  ha  maga  van,  elsza- 
lad ;  ha  pedig  tanukat  lát,  bátran  neki  áll ;  —  és  ez 
bizonyos  tekintetben  igaz ;  de  végre  mit  bizonyít 
egyebet  annál,  hogy  művelt  ember  mások  ítéletétől 
inkább  fél,  mint  egyéb  veszélyektől  ;  két  veszély  kö- 
zött az  elől  hátrál,  melyet  más  fel  sem  vesz  —  a 
közvélemény  elől  ;  s  lehet-e  ezt  bátorságnak  nevezni  ? 
Ha  öngyilkosság  követtetett  el,  a  társaságnak  egy,  fő- 
kép fiatalabb  része  bámulja  a  bátorságot,  mások  fejet 
csóválva  gyávának  nevezik  a  szerencsétlent,  ki  élte 
terhét  tovább  vinni  nem  merte.  Kinek  van  itt  igaza? 
egyiknek  sem,  vagy  mindenkinek  ?  Nincs  senki,  ki  e 
világon  semmitől  sem  félne  ;  nincs  senki,  ki  bizonyos 
tárgyak  előtt,  melyeknek  látásán  mások  elijednek,  nem 
tartaná  meg    bátorságát.    Barátom  van,    merész,  hogy 

százakkal  szembe  szállna,  mutass  neki  egy  kis  ártat- 
lan kígyót,  s  elkergeted  ;  egy  földes  urat  ismertem, 
félt  mindentől,  vízen  és  szárazon,  kocsin,  lovon  s 
g)'alog,  a  kutyáktól,  mennydörgéstől,  az  utolsó  föld- 
indulás óta  földindulásoktól,  s  mióta  a  pesti  árvízről 
hallott,  árvizektől,  nappal  ökrök  s  bivalyoktól,  éjjel 
zsivány-  s  kisértet-bandáktól :  azt  hivém,  végre  fel- 
találtam a  gyávaság  ideálját,  s  ím,  akkor  haliám,  hogy 
mikor  a  cholera  uralkodott,  senki  a  megyében  több 
bátorságot  nem  mutatott.  Ez  ember  szüntelen  kacza- 
gott  a  többiek  gyávaságán,  s  nagy  gyönyörrel  s  azon 
élvezettel,  melyet  a  bátor  érez,  ha  oly  valamit  tesz, 
mit  senki  utánozni  nem  mer,  cvé  töltött  káposztáját 
és  sárga  dinnyéit  bámuló  vendégei  előtt,  kiket  a  fő- 
orvos mind  szörnyű  halállal  fenyegetett,  ha  ehhez  ha- 
sonló merényekrc  vetemednének,  lm,  földesuramnak 
is  megvoltak  hős  pillanatai,  őt  sem  lehete  egészen 
gyávának  neveznem,  s  valóban  azok,  kik  —  mint  so- 
kan —  nem  a  czélt,  hanem  csak  a  bátorságot  becsü- 
lik tetteinkben,  nem  tudom,  hogy'  boldogulhatnak 
ítéleteikkel.  Az  előtt  fogják-e  levenni  kalapjokat,  ki 
négy  lábnyi  magas  akadályon  lovával  átszökik,  s  táncz 
után  fagylaltot  eszik ;  vagy  az  orvos  előtt,  ki  ha  csak 
lovat  lát,  elhalaványul,  de  a  pestises  betegnek  puszta 
ujjakkal  megtapintja  daganatát?  Van  egy  neme  a  me- 
részségnek mindenikben  ;  az  emberek  ftélete  hihetőkép 
akként  fog  különbözni,  miként  magokat  vagy  az  aka- 
dály átugratására,  vagy  a  beteg  megérintésére  képe- 
sebbeknek érzik.  Hisz  az  erényeket  úgy  értelmezi 
mindenikünk,  hogy  ma^át  az  erényesek  sorából  ki  ne 
zárja;  mindenki  oly  morált  képez  magának,  mely 
mellett  megélhessen. 

Ismét  eltértem . . .  sebaj  !  —  A  kocsi  a  gyepet  el- 
hagyva az  országútra  tért,  s  kit  c  hazában  őszkor  c 
szerencsétlenség  ért,  nem  haladhat  oly  hamar,  hogy 
bármennyi  eltérések  után  nem  volna  utolérhető.  Az 
utasok  helyzete  nem  változott.  A  kocsis  káromkodik. 
Nyúzó    minden    zöttyenésnél    jajgat    s    káromkodik. 

Macskaházy  pedig  a  kikerülhetetlen  betegség  miatt 
sóhajtozik,  míg  a  hajdú  a  kocsi  egyik  felérő!  a  má- 
sikra siet  s  minden  oldalon  szidással  fogadtatik,  mert 
mindig  késő  jő,  s  éppen  akkor  csimpcszkedik  a  ko- 
csi egyik  vagy  másik  oldalába,  mikor  az  úgy  is  arra 
hajlott  s  e  segedelem  nélkül  is  felfordulhatna.  Czifra 
a  kocsi  hátán  az  egész  idő  alatt  mélyen  alszik  s  mi 
azon  meggyőződéssel  hagyhatjuk  itt  e  társaságot, 
hogy  ha  így  haladnak,  a  gulyás  két  sárga  lovával 
jóval   előbb  ér  a  sz.-vilmosi  erdőhöz. 

István  gulyás  maga  is  azzal  vígasztala  magát  s  szo- 
morú társát.  Igaz,  jó  három  órája,  hogy  Yioláné  Ga- 
racs  mellett  Czifrával  találkozott,  s  Garacs  jó  útban 
talán  egy  órával  van  közelebb  a  sz. -erdőhöz,  mint 
István  tanyája.  De  a  szolgabíró  —  kiről  Peti  által 
tudta,  hogy  otthon  van  —  talán  nem  indul  el  mind- 
járt ;  azután  az  urak  kocsiban  járnak,  s  útjok  rossz ; 
míg  ő  könnyű  szekerén,  a  legjobb  gyepen  szinte  re- 
pülhet. És  végre  van-e  valakinek  a  világon  két  oly 
sárgája,  mint  István  gulyásnak? 

Már  sötét  volt,  mikor  elindultak.  A  hold  első  ne- 
gyede, melynek  a  debreczeni  kalendárium  szerint  ma 
este  kellé  megjelenni,  a  nehéz  ködfátyolon  nem  hat- 
hatott keresztül  s  valóban  magyar  pásztor-ember  táj- 
ismerete vala  szükséges,  hogy  e  roppant  síkon  irá- 
nyát el  ne  veszítse.  Itt  egy  határhalom,  vagy  elha- 
gyott gémes  kút,  mely  a  ködből  setét  kísértetként 
kiemelkedett;  ott  egy  lault  évről  fenmaradt  fél  szalma- 
boglya, vagy  árokhányás,  vagy  néha  messze  távol- 
ságra egymástól  magányos  fűzfák,  melyek  az  áradás 
járta  réten  felnőttek,  s  véletlenül  megmaradva,  most 
az  őszi  szélben  vékony  lombatlan  ágaikat  suhogtaták  ; 
ez  vala  minden.  A  gulyás  bátran  tovább  hajtott,  két- 
kedés n«Jlkül,  mintha  a  világ  legjártabb  országútján 
haladna,  s  a  sárgák  neki  feküdtek  a  hámnak,  mintha 
a  garaboncziás  diák  sárkányaival  futnának  versenyt. 
A  lovak  úgy  mentek,  de  úgy...  István  nem  tudta, 
mit  tegyen  örömében.    Feje    felett  suhogtatá  ostorát. 

barátságosan  szólítgatva  kedves  tátosait:  —  Vércse 
ne!...  ne  te  sárga!...  hogy  kapaszkodik  az  isten- 
adta I . . .  mondom,  nincs  oly  Jó  Magyarországban. 

Fűzfák  s  határhalmok,  gémeskút  s  boglya,  mintha 
elrepülnének  a  szekér  mellett.  A  lo^^aknak  sörénye 
messze  szállt  párolgó  nyakuktól ;  a  gulyás  visszavetve 
bundáját,  lobogó  inggel,  mintha  szélvész  ellen  haj- 
tana, ült  a  szekér  elején;  a  lovak  rohanva  haladtak, 
mintha  a  föld  égnek  lábaik  alatt,  mintha  ketté  akar- 
nák hasítani  a  ködfátyolt  s  túlsó  felére  érni,  még  mi- 
előtt az  utánok    ismét    összefolyhatott. 

— _  Ne  félj  semmit,  Zsuzsim  —  monda  a  gulyás 
vigan,  —  ott  leszünk,  még  mielőtt  az  az  átkozott 
főbiró  kikapaszkodik  szobájából.  Ne  te  Vércse! 

—  Adja  Isten !  —  sóhajta  Zsuzsi. 

—  No  az  ördög  elvihetne,  ha  még  így  is  későn 
jőnénk  —  válaszolt  a  gulyás.  —  Monddsza  Zsuzsi, 
de  igaz  lelkedre  mondd,  mentél-e  így  éltedben  ? 

—  Soha,  —  válaszolt  ez,  kinek  gondolatai  máshol 
jártak. 

—  Hiszem  !  Sárga  ne  I . . .  No,  Zsuzsi,  semmi  szo- 
morúság, egy  óra  múlva  ott  vagyunk,  s  elmegyünk 
a  sz.-vilmosi  csikóshoz  gulyáshúsra;  ha  más  nincs, 
egy  csikó  csak  találkozik  s  azzal  vége.  Teringettét, 
hogy  húznak,  egész  kezem  elzsibbadt  —  tévé  hozzá 
a  boldog  kocsis,  jobb  kezébe  fogva  gyeplőjét,  míg 
megfájult  balját  ép  oly  gyönyörrel  lógatá  maga  mel- 
lett, mint  ki  egy  darab  aranyat  hordva  fárad  el,  s 
a  fájdalmakon,  melyeket  érez,  kincsének  nagyságát 
méri. 

A  lovak  egyszerre  hortyogva  félreugrottak.  —  Mi 
volna  ez?!  —  kiáltott  a  gulyás,  ki  bal  kezével  ha- 
mar ismét  a  gyeplőket  ragadta  meg  s  ostorához  ka- 
pott, —  Sárga  1  Vércse ! ...  ah,  ez  a  baj  —  szóla, 
szemeit  a  ködbe  meresztve,  midőn  a  farkast,  mely 
útjokon  keresztül  futva,  most  nem  messze  tőlök  állt, 
meglátá.  —  Rrget  láttatok,  no  csak  menj  Kislakra, 
átkozott,  Tisza  és  Bodor  majd  megtépáznak.  Remény- 

lem,  Peti  nem  találkozott  vele ;  no  mi  baj,  vén  czi- 
gányhús  a  farkasnak  sem  kell. 

A  nyugtalanság  azonban,  melyet  Yioláné  Petiért, 
a  farkast  látva,  erezni  kezdett,  s  melyet  István  ter- 
mészettudományi megjegyzése  szétoszlatni  képes  nem 
volt,  nem  tarthatott  sokáig,  miután  alig  indulva  meg 
újra,  egy  határdombnál,  melynél  át  kellett  menniök, 
maga  a  czigány  állt. 

Peti  felült.  —  Idején  jövünk  —  monda,  a  gulyás 
mellé  ereszkedve,  —  a  garacsi  út,  melyen  azok  jő- 
nek,  feneketlen,  s  mi  gyepen   megyünk. 

—  Csak  férget  ne  láttunk  volna;  —  szóla  szomo- 
rúan Zsuzsi,  —  mindig  hallottam,  az  nem  jót  jelent. 

—  Legyen  eszed,  Zsuzsi  —  válaszolt  a  gulyás  ne- 
vetve, —  hány    férget    láttam    én    életemben,    mégis 

itt  vagyok.  Mi  bajunk  lehetne? ni,  a  sárgák   nem 

is  izzadnak. 

—  Csak  a  szekér  ne  törjék  cl  —  monda  Zsuzsi 
aggodalommal,  —  higye  el  kend,  én  ma  mindentől 
félek. 

—  Dehogy  törik  el  —  válaszolt  a  gulyás  egyet 
suhogva  ostorával,  —  hisz  nem  fakó,  nem  is  hintó. 
A  hintó  és  szekér  közt  ép  az  a  különbség  mint  az 
úr  és  paraszt  között.  Amaz  nagy,  magos,  csupa  ván- 
kos, kifestve  elől-hátul,  úgy  ránézve  egész  pompa, 
de  ha  bajba  jön  rossz  úton,  vagy  ha  hidasra  eresz- 
tik, zötty  !  oda  van  1 . . .  csupa  sróf  és  haszontalan 
ág-bog  minden  felől,  mihelyt  nem  jár  töltésen,  vagy 
lágy  gyeputon,  sárba  marad ;  az  ilyen  szekér  pedig 
elmegy  mindenütt,  főkép  az  én  szekerem  I  A  kere- 
keket magam  faragtam,  a  vasat  Peti  verte  rá.  Ne,  te 
sárga  1 

Peti  nem  egészen  osztozott  István  nyugalmában. 
—  Csak    vizet    ne    érjünk   —    szólt    többször,    fejét 
vakarva    —    mindig    esik,    s    ha  valahogy     a    lápok 
megteltek  — 

—  Ne  félj,  Peti  minden  rendiben  lesz ;  s  te  is 
Zsuzsi,  ne  búsulj.  Öcsém,  Pista,    ki    ott  a  Tiszái\  túl 

lakott,  a  múlt  héten  halt  meg.  Már  régen  felmondott 
uraságának  s  elbocsátó  levelet  s  passust  is  kapott. 
Ezekkel  a  haszontalan  írásokkal,  melyekkel  Pista  fe- 
lesége most  úgy  sem  tehet  semmit,  te  Violával  és 
gyermekeiddel  elmehetsz  akárhová.  Magam  is  tudok 
szolgálatot  húsz  mérföldre  innen,  s  ott  ismét  mint 
becsületes  emberek  élhettek.  Ez  a  vármegye  kemény 
dolog,  —  tévé  hozzá  a  gulyás  egyet  suhantva  — 
csak  az  jó  benne,  hogy  nem  messze  tart.  Mit  mon- 
dasz Peti  ? 

De  Peti  nem  szólt,  nem  felelt  Zsuzsinak  sem- 
mit, ki  e  jó  hirek  hallására  mintegy  új  rcménycsil- 
lagot  láta  emelkedni  sötét  láthatárán,  s  remegő  han- 
gon kérdezé :  —  Nem  volna-e  ez  több  boldogság, 
mint  hogy  azt  szerencsétlen  helyzetökben  reményleni 
lehetne?  —  A  czigány,  keselyű  szemeit  a  sötét  ködbe 
meresztve,  mozdulatlanul  ült  helyén,  csak  néha,  mi- 
dőn aggályosan  fejét  csóválá,  lehete  látni,  hogy  nem 
alszik.  A  gulyás,  ki  ezt  néhányszor  észrevéve,  ilyen  ■ 
kor  egyet  suhantva  ostorával,  csak  azt  válaszolá :  — 
Nincs  semmi  baj,  ne  félj,  Peti,  mindjárt  ott  leszünk.  — 
S  ők  hallgatva  tovább  mentek ;  csakhogy  a  köd,  úgy 
látszott,  még  homályosabban  ereszkedett  le;  a  tér, 
melyen  lovaik  száguldva  haladtak,  még  elhagyottabb- 
nak  látszott.  Határhalom,  fűzfa,  boglyák  s  kutak  rég 
eltűntek  s  a  ki  népünk  bámulatos  ügyességét  nem 
ismeri,  melylyel  útján  eligazodik,  habár  látszólag 
semmi  sincs,  mitől  irányt  vehetne,  alig  foghatná  meg, 
a  sietők  miként  nem  tévedtek  el  régen.  A  pocsogás, 
mely  egyszerre  a  lovak  lábai  alatt  hallatszott,  véget 
vetett  haladásuknak. 

A  gulyás,  noha  nem  szólt,  régen  osztozott  Peti 
aggodalmaiban.  Egyes  világosabb  foltok,  melyeket 
itt-ott  a  köd  között  is  észrevett,  eszébe  juttatták, 
hogy  a  Tisza  talán  mégis  kiáradt.  Most  nem  volt 
többé  kétség.  A  hely,  melyen  szekerekkel  megálltak, 
noha  a  kakás  fű  széles  leveleivel  a  vizet  eltakarta, 
már  el  volt  borítva.  A    czigány  leugrott    s    poesogva 


337 

előre  ment.  Előtte  széles  vízláp  terjedett  cl,  mely- 
nek határát  a  ködben  nem  láthatá.  Visszafordult,  s 
jobbra  keresett  utat,  itt  is  víz  mindenfelől,  csak  egyes 
sötét  foltok  álltak  ki  szigetekként  a  nagy  áradásból, 
mely  az  emelkedő  víz  által  mozgásba  hozva  a  síkot, 
s  hullámozva  tovább  gerjed.  Csak  balfelől  látszott 
egy  hátasabb  hely,  mely  még  szárazon  állt  s  hova 
Peti  a  lovakat  most  kivezette.  —  Ezen  talán  még 
az  erdőig  jöhetünk,  —  monda  elébbi  helyére  ülve,  — 
az  áradás  még  nem  töltött  el  minden  lápot ;  vigyázz, 
István,  maradj  mindig  a  víz  mellett,  máskép  eltéve- 
dünk, ez  a  sárga  ér  — 

—  Jézus  Krisztusom!  —  kiálta  Zsuzsi,  kinek  lel- 
kében egyszerre  minden  aggály  újra  fölébredt,  — 
későn  jövünk  és  szegény  férjem  1 

—  Még  jókor  jöhetünk  —  válaszolt  a  czigány 
biztatva,  noha  szavának  hangjából  a  legnagyobb  nyug- 
talanság vala  észrevehető ;  ha  a  víz  a  békahágón  át 
nem  ment,  a  Fekete-tót  szárazon  találjuk  s  akkor 
minden  jól  van.  Csak  rajta,  István. 

—  Átkozott  Tisza  —  monda  emez,  párolgó  lovait 
ostorával  biztatva. 

—  Dehogy  a  Tisza  !  hogy  beszélhet  kend  így  — 
szólt  a  czigány  fejét  rázva,  —  mikor  a  víz  innen  jő. 
Még  tegnap  láttam  a  Tiszát  Réten,  s  az  alig  moz- 
dul ;  ez  mind  a  Rákérből  jő,  mióta  az  urak  új  töl- 
tést csináltak,  egészen  neki  bolondult. 

—  A  mcnkő  üsse  meg,  itt  is  víz  I  —  kiáltott  a 
gulyás  gyeplőjén  visszarántva  lovait,  melyeknek  egyike 
lebukott.  Peti,  térdig  gázolva  a  vízben,  a  szekér  elébbi 
irányában  tovább  ment.  —  Itt  nincs  baj  —  kiálta 
végre,  miután  a  nem  széles  éren  átjutván,  ismét  szá- 
razon látá  magát,  s  a  szekérhez  visszatérve,  a  hor- 
tyogó lovakat  a  víznek  vezeté.  —  Ne  féljetek  bolon- 
dok, Pista  gulyásnál  még  többhöz  fogtok  szokni.  — 
A  szekér  szerencsésen  a  túlsó  parton  ismét  szárazra 
jött.  S  így  mentek  tovább,  hol  az  árvíz  a  gyepet  el 
nem  borítá,  vágtatva,  az  egyes  kisebb  ereken  át  Peti 

által  vezetve,  míg  egy  széles  vízróna  minden  további 
haladást  lehetlenné  tett. 

—  A  Fekete-tó  betelt  —  kiáltott  a  czigány  össze- 
csapva kezeit,  —  nincs  ló  a  világon,  mely  ezen  át- 
menne. 

—  Maradjatok  itt,  —  szólt  Zsuzsi  remegő  han- 
gon —  átmegyek  én  magam. 

—  Te,  Zsuzsi?  Az  kellene  még!  —  monda  a  gu- 
lyás, Violánét,  ki  már  szekeréről  leszállni  készült, 
helyén  erőszakkal  visszatartva,  —  a  tó  teli  van  mély- 
ségekkel, s  főkép  te,  ki  beteg  voltál,  ha  egyszer  el- 
csúsznál, nem  birsz  fölkelni,  s  oda  vagy. 

—  Ereszd  bundámat  1  Isten  megsegít;  férjemet 
csak  nem  hagyhatom  el  végső  nyomorúságában ,  tu- 
dod, föl  akarják  akasztani.  —  S  ezzel  a  szegény 
asszony  a  szekérről  leszállni  készült. 

—  Legyen  eszed,  Zsuzsi  —  monda  a  gulyás,  ha- 
sonlókép leszállva  szekeréről,  —  ha  férjedet  föl- 
akasztják s  te  itt  fúlsz  belé  a  vízbe,  mi  lesz  gyer- 
mekeidből ? 

Zsuzsi  leült  a  szekér  mellé,  s  két  kezével  eltakarva 
képét,  sirt  keservesen. 

—  Ne  félj,  fiam  —  monda  a  gulyás  biztatólag,  — 
majd  elmegyünk,  én  vagy  Peti ;  az  erdő,  látod,  előt- 
tünk áll,  valahogy  csak  átgázolunk  —  Ej,  Peti!  Peti! 
te  is  oly  vén  ember  vagy!  minek  hoztál   ide? 

A  czigány,  ki  azalatt  szemeit  mindenfelé  jártatva, 
mint  látszott,  magát  tökéletesen  irányozni  iparkodott, 
e  panaszra  csak  azt  mormogá,  hogy  az  út,  a  melyen 
jöttek,  sáros  időben  két  órával  közelebb,  s  hogy  mi- 
kor most  négy  napja  erre  járt,  a  víznek  még  nyoma 
sem  volt.  —  Ne  félj,  Zsuzsi,  —  tévé  hozzá  —  én 
átmegyek,  ha  az  ördög  elvisz  is,  átmegyek,  csak  hagy 
ismerjem  ki  magamat  egy  kissé.  Nem  az  a  nagy  fa-e 
ez,  hol  minap  voltunk?  —  szólt  a  gulyáshoz  Peti, 
kezével  a  túlsó  partra  mutatva,  hol  a  ködből  az  erdő 
sötét  egyenes  falként  átlátszott,  melyből  csak  itt-ott 
egyes  magasabb  sudarak  emelkedtek  ki. 

—  Igen,   meglehet  —  felele  a  gulyás,  e  magasabb 

sudarak  egyikére  fordítva  figyelmét,  —  csak  az  az 
átkozott  köd  ne  lenne...  de  az  erdő  szélén  több 
magas  fa  van,  az  ördög  ismeri  meg. 

—  Balra  a  fától  —  folytatá  a  czigány  gondolkozva  — 
mintegy  kétszáz  lépésnyire,  az  erdőben  nyilas  van. 
Aznap  azon  jöttünk  át  szekerünkkel ;  nem  emlékezik 
kend? 

—  Hogy  a  menkőbe  ne  emlékezném,  s  jobbra, 
hacsak  le  nem  kaszálták,  a  fához  még  közelebb  ná- 
dasnak kell  lenni. 

—  Igazság  I  —  válaszolt  ismét  a  czigány  —  még 
mondtad,  mily  jó  lenne  kerítésnek.  No,  menjünk,  te 
jobbra,  én  balra,  ha  a  nyilast  megtalálom,  s  ez  csak- 
ugyan az  a  fa,  akkor  átgázolok.  A  fától  egész  a  tó- 
árok  másik  partjáig  hátas  hely    van. 

—  Veletek  megyek  —  szólt  Violáné,  ki,  mint  a 
rab  ítéletét,  e  beszélgetésnek  minden  szavát  remegő 
figyelemmel  hallgatá,  felkelve,  —  nem  maradhatok 
itt  nyugtalanságomban  magam. 

—  Zsuzsi  lelkem,  —  monda  a  czigány,  ki  már  fu- 
tásra készült,  megfordulva  —  beteg  voltál,  a  föld 
csupa  sár  és  iszap,    megfáznál,  ülj  le  itt  s  várj    meg. 

—  De  visszajöttök?  nem  mentek  át  nálam  nélkül? 
Az  Istenre  kérlek,  Peti,  ne  hagyjatok  itt,  —  kiáltá 
a  szerencsétlen  nő  a  távozó   után. 

—  Ha  átmehetünk,  —  kiálta  vissza  a  czigány,  még 
egyszer  megfordulva  —  én  magam  viszlek  hátamon 
a  túlsó  partra.  —  Ki  e  pillanatban  a  czigány  mellett 
áll,  egy  cseppet  láthatott  volna,  mely  barna  arcz- 
redői  közt  lefolyt. 

A  férfiak  a  köd  homályában  eltűntek,  csak  Zsuzsi 
maga  állt  ott  a  víznek  szélén,  a  túlsó  partról  átsö- 
tctlő  erdőre  meresztve  szemeit.  —  Ily  közel,  s  én 
nem  mehetek  hozzá,  —  sóhajta,  s  lelkét  a  szerelem 
minden  fájdalmai  dúlták    szét. 

A  szegény  asszonynak  igaza  volt;  a  vizén  túl  alig 
ezer  lépésnyire  a  helytől,  hol  neje  feléje  terjeszti 
vágyó  karjait,  találjuk    Violát  s  társait.    Taksony-me- 

gyének,  a  Tisza  mentében  fekvő  síkságán,  nagyszerű 
tölgyesei  vannak.  Valamint  a  homok  szép  hajlongó 
nyíreit  s  remegő  nyárfáit  termi  meg,  s  némely  he- 
lyen a  festőileg  elhelyezett  facsoportok  között  a  leg- 
szebb kertben  képzelhetnénk  magunkat,  ha  az  ember 
mívelő  keze  itt-ott  burgonya  és  tengeri  földjeivel  az 
egésznek  hatását  nem  rontaná  meg:  úgy  a  kemény 
agyagban,  mely  a  Tisza  két  partját  képezi,  hatalmas 
tölgyek  emelik  sötét  koronáikat,  nem  ápolva  embe- 
rek által,  de  a  természet  egész  pompájában  emelve 
széles  sudaraikat  az  ég  felé,  melyeket  nem  a  fejsze, 
hanem  csak  az  idő  vagy  a  Tisza  döntenek  meg.  Mi- 
után a  fának  ára  Magyarország  e  részében  oly  cse- 
kély, hogy  ezen  tölgyek  kivágatása  többe  kerülne, 
mint  mit  fájókért  kapni  lehet,  az  egyetlen  jövedelem, 
melyet  belőle  a  birtokos  húz,  csaknem  egyedül  a 
makkoláíban  áll,  mely  jó  esztendőkben  az  erdőket 
a  tiszai  földesurak  egyik  legjövedelmezőbb  tulajdo- 
nává teszi.  Ledőlt  s  helyökön  rohadó  fákat  ily  er- 
dőben találni  ép  úgy  nem  ritkaság,  mint  Amerika  ős- 
erdeiben  ;  s  az  idő  még  talán  távol  van,  hol  a  mű- 
veltség kiterjesztve  hatalmát  ide  is,  a  Tisza  sötét 
tölgyesei  jövedelmezőbbek  lesznek,  de  szebbek  bi- 
zonyosan nem,  mint  most,  midőn  sötét  ágaik  alatt 
csak  a  varjuk  ezrei  ütötték  föl  tanyájokat. 

E  nagyszerű  tölgyesek  egyike  vala  a  sz.-vilmosi 
határon  is.  Az  erdőség,  mely  c  határ  kiöntéseknek 
kitett  8  így  a  gazdaság  más  nemeire  alkalmatlan  ré- 
szét takarta,  lenyúlt  egész  a  Tiszáig,  melynek  túlsó 
partján  hasonló,  még  mértföldekre  terjedő  tölgyesek 
álltak.  Jó  esztendőkben,  ha  tudniillik  makk  termett, 
ez  erdő  teli  volt  zajjal  s  élettel.  Makkolásra  fogadott 
állatok  ezreinek  röfögése  s  száz  kondásnak  éneke  s 
fütyülése  hangzott  a  fák  alatt,  melyek  nem  egy  sebet 
mutathatának,  mit  e  pásztorok  pajkossága  baltákkal 
sötét  kérgökbe  vágott.  Ha  ilyenkor  a  sz.-vilmosi  erdő 
mellett  átmentél,  a  fák  között  itt-ott  nagy  tüzet  s 
körülötte  bundájokba  burkolt  emberi  alakokat   láthat- 

tál.  Néha  a  sűrűből  egy  magányos  duda,  vagy  furulya 
is  kihangzott,  néha  víg  hahota,  hogy  szinte  irigyel- 
heted ez  embereknek  sorsát,  kik  oly  kevéssel  vigan 
s  megelégedve  lehetnek,  s  kiknek  minden  gondjait 
egy  kancsó  bor  elűzi.  Most  halotti  csend  terül  cl  ez 
erdő  felett.  A  tölgyek  ez  évben  épen  nem  termettek; 
s  a  pásztorkunyhók,  melyeket  a  kanászok  múlt  esz- 
tendőkben, csak  épen  hogy  a  legnagyobb  fergeteg- 
től  legyen  hova  menekülniök,  építenek,  most  vagy 
elhagyatva  állanak,  vagy  szétdüledeznek.  A  kanász 
építésközben  nem  gondol  utódaira;  ha  a  kunyhó, 
melyet  rakott,  másnap,  miután  nyájával  tovább  ment, 
szétomlik,  annyival  jobb ;  ha  esztendőre  visszajő,  ujat 
épít  magának  nem  nagy  fáradsággal.  Szive  épen  an- 
nak örül  leginkább,  ha  holvoltának  mennyivel  keve- 
sebb emléke  marad. 

E  kunyhók  egyikében,  abban,  mely  Szt.- Vilmos- 
tól legtávolabb  fekszik,  vonult  meg  Viola  társaival. 
Viola  bandájának  legbiztosabb  s  kedveltebb  menhelye 
vala  ez.  Az  erdőn  át  azon  oldalon,  hol  a  kunyhó 
állt,  nem  vezetett  út;  maga  a  kunyhó  körül  sűrű 
rengeteg  s  mióta  pár  év  előtt  nem  távol  c  helytől 
egy  biztos  és  két  pandúr  agyonlövettek,  a  megye 
legbátrabb  szolgái  sem  igen  mertek  e  helyhez  köze- 
líteni. Ha  árulástól  nem  kell  félnie,  Viola  oly  biz- 
tosan aludhatott  e  födél  alatt,  mint  bármely  király 
palotájában.  S  az  miként  juthatott  volna  eszébe?  Petin 
s  István  gulyáson  kívül  titkát  csak  olyanok  tudták, 
kikre,  ha  azt  felfödözik,  akasztófa  vár. 

E  kunyhó,  melynek  egyik  szögletében,  kis  hordón 
ülve.  Violát  találjuk,  egyike  vala  a  nagyobbaknak,  s 
ámbár  bútorzatában  nem  látunk  semmit,  mi  korunk 
kényelmeire  emlékeztetne,  a  faajtóból,  melylyel  az 
alacsony  bejárást  el  lehete  zárni,  s  a  nádfödelen, 
mely  itt-ott  ráborított  ágakkal  kijavíttatott,  észre  le- 
hetett venni,  hogy  c  kunyhó  soha  egészen  elhagyatva 
nem  volt. 

A  fal  mellett,  mindkét  oldalon,  kevés  szalma,  mely 

bundákkal  takarva  a  zsiványoknak  ágyul  szolgált,  egy 
darab  deszka  négy  faragott  lábra  szegezve,  melyet 
asztalnak  használtak,  s  egy  kormos  vas  bogrács,  mely 
a  falon  függött,  volt  egyébiránt  a  jelenlevők  fegyve- 
rein s  két  kulacson  kívül  minden,  mit  e  szűk  hajlék- 
ban találunk,  s  mire  a  kunyhó  közepén  pislogó  tűz 
bizonytalan  világát  veti.  A  kunyhó  nádfödele,  mely 
a  falak  mellett  annyira  leereszkedett,  hogy  alatta 
egyenesen  megállni  nem  lehetett,  a  sok  tüzelés  által 
koromfeketévé  vált,  de  ámbár  a  kunyhónak  kéménye 
nincs  s  a  füst  csak  a  nyitott  ajtón  s  egyes  kis  lyu- 
kakon, melyek  a  falban  e  czélból  csináltattak,  megy 
ki,  a  benlét  az  égő  tűz  mellett  elég  tűrhetőnek  lát- 
szik. 

Viola  mély  gondolatokba  merülve  ül  a  szoba  ho- 
mályos szögletében,  míg  két  czimborája,  ki  e  pilla- 
natban vele  van,  bundákon  nyújtózkodik,  s  néha  föl- 
piszkálva a  parázst,  vagy  félig  unalomból,  félig  bá- 
natból —  mint  magyar  ember  tűznél  szokott  —  na- 
gyokat sóhajtva,  nézi  a  mindig  inkább  elapadó  lán- 
gokat. 

A  regényíróknak  egy  idő  óta  szokása  bájló  színek- 
kel festeni  a  vétket.  Mint  a  lovagregény  boldog  em- 
lékű korában,  az  írók  egészen  új,  soha  nem  létezett 
középkort  alkottak  képzetökben,  csupa  hivség-,  s  hősi 
erényből  összegyártva,  hogy  az  ember  —  én  magam 
emlékezem  gyermekkoromból  ily  érzeményckre  — 
szinte  vágyódott  az  ököljog  boldog  időszaka  után  s 
mintegy  megvetéssel  fordult  el  pulya  századunktól, 
melyben  senki  várából  az  átmenő  kereskedőket  meg- 
megrohanni nem  szokta,  s  a  kínpad  s  boszorkány- 
égetés megszűntével  minden,  mi  költői  volt,  elenyé- 
szett: úgy  most  a  vétek  minden  nemeinek  nyájasan 
mosolygó  képei  késaíttetnek  a  jámbor  közönség  szá- 
mára, oly  szépek,  oly  csábítók,  hogy  szinte  bámulni 
lehet,  miként  nem  találkoznak  többen,  kik  c  képek 
utánzását  tűzik  ki  magoknak  czélul.  Költők,  egyéb 
művészekként,  szivesebben  választanak    magoknak  ty- 

pusokat,  mint  hogy  a  természetet  örök  változékony- 
ságában követnék,  s  ha  egyszer  egyike  a  nagyobbak- 
nak bizonyos  úton  megindult,  a  többiek  utána  ro- 
hannak, a  nélkül,  hogy  egyéb  jutna  eszökbe,  mint 
az,  miszerint  eldődeiknél  az  ösvényen  hátrább  ne  ma- 
radjanak. Ez  az,  mit  századunkban  a  művelt  világ 
majdnem  minden  irodalmában  is  észrevehetünk.  — 
A  középkor  nem  ismert  irgalmat  a  gonosztevő  iránt, 
s  mégis  mennyi  van  sokszor  a  vétkesnek  életében, 
mi,  habár  emberi  igazságunk  szerint  tettét  büntet- 
nünk kell,  részvétünket,  könyörületünket  érdemli ! 
Felvilágosodottabb  korunk  jól  tudja  ezt.  A  vad  szen- 
vedélyek, melyek  eldődeinket  kegyetlenségre  ragad- 
ták, rég  elnémultak,  s  mégis  lázas  állapotban,  rohanva 
anyagi  érdekeinek  kielégítése  után,  korunk  részvét 
nélkül  elfordul  a  szenvedésektől,  melyeket  socialis 
viszonyai  által  előidézett,  vagy  melyeket  legalább,  ha 
ápoló  kezeit  feléjök  terjeszti,  enyhíthetne.  Nagy  irók 
érezték  ezt,  s  midőn  a  társaság  legundokabb  sebeit 
merész  kezekkel  feltakarták,  midőn  emberi  természe- 
tünk azon  nemes  részeire  emlékeztetének,  melyek  a 
gonosztevő  kebléből  nem  veszhetnek  ki  soha  egészen, 
midőn  figyelmessé  tettek,  hogy  azon  undoron  kívül, 
melylyel  tetteitől  elfordulunk,  van  még  valami,  mit 
a  bűnös  iránt  érezhetünk,  —  szánakozás  szerencsét- 
lenségén :  tettök  nemes  s  tiszteletreméltó  volt.  A  so- 
kaság érzéketlensége  elleni  visszahatás  lelkesíté  őket 
műveikhez,  s  épen  ezért  sokszor  —  mi  minden  visz- 
szahatásnak  szükséges  következése  —  túlmentek  első 
szándékukon,  s  csakhogy  az  undort  s  gyűlölést,  mely- 
lyel az  emberek  nem  annyira  a  vétek,  mint  a  vét- 
kes ellen  viseltettek,  enyhítsék :  szeretet  vagy  bámu- 
lat tárgyaivá  emelték  azokat,  kik  iránt  csak  sajnál- 
kozást akarának  gerjeszteni.  S  még  egyszer  mondom, 
e  lett  szép  s  nemes  volt.  Van  az  Írónak  egy  maga- 
sabb feladata,  mint  hogy  bizonyos  mennyiségű  fehér 
papirt  fekete  karc^olással  töltsön  be,  s  ki  ezt  érzi, 
azt  egy  pár  kedvező  birálat,  vagy   azon    művészi    él- 

vezet,  melyet  művei  alkotásában  talál,  ki  nem  elé- 
gíthetik. A  költészet  kedves  játékká  aljasul,  ha  a  kor 
nagy  érdekeitől  különválva,  nem  a  létező  hibák  or- 
voslása, nem  az  érzelmek  nemesítése  után  törekszik. 
S  ki  az  Istentől  nyert  tehetségeit,  a  helyett,  hogy 
velők  embertársai  legszentebb  érdekeiért  küzdene,  a 
művészi  forma  mélyébe  elássa,  csakhogy  valamikép 
csorbát  ne  szenvedjen ;  ki  magas  helikonáról,  fél- 
istennek képzelve  magát,  kora  szenvedéseiben  csak  mű- 
vészi stúdiumok  tárgyát  látja,  s  míg  a  föld  vérben 
áll,  s  az  egész  emberi  nem  vajúdások  között  új  élet- 
nek indul,  virágokról  s  a  langy  esti  szellőről  énekel : 
azt  bámulhatjuk  hideg  magasságában,  irigyelhetjük ; 
tisztelet-  s  szeretetünket  azonban  csak  az  érdemli, 
kinek  Isten  szivet  adott,  hogy  embertársai  szenve- 
déseit megérthesse.  De  ha  a  költőtől,  ki  nemes  em- 
beri czél  után  fáradva,  hogy  erősebben  hathasson, 
azt,  mi  a  művésznek  legdrágább,  műve  szépségét  is 
feláldozá,  tiszteletünket  meg  nem  tagadhatjuk,  ha  bá- 
muljuk az  ön  megtagadást,  melylyel  ő,  ki  keble  mé- 
lyében gyémántokat  találhatott,  inkább  éles  ekével 
szántotta  fel  földjét,  mert  érzé,  hogy  e  munkával  ön 
dicsőségére  kevesebbet,  de  embertársainak  hasznára 
többet  tehet,  ha  az  így  támadott  művek  hibáit  az  ér- 
zelemért, melyből  származtak,  szivesen  megbocsátjuk, 
s  megfeledkezünk  gyengeségeiről,  mert  érezzük,  hogy 
mi  ellen  a  kritikus  kifogásokat  tehetne,  azt  az  em- 
bernek bámulni  kell,  hogy  a  könyvben  nem  szép  mű, 
haivem  szép  emberi  tett  fekszik  előttünk:  mit  mond- 
junk a  mázolókról,  kik  minden  magasabb  czél  s  in- 
dok nélkül  e  műveket  utánozzák,  kik  romlott  képze- 
tökkel  gyönyörködve  mindenen,  mi  szörnyű  vagy  un- 
dok, a  rothadást,  mely  között  amazok  illatos  virágot 
találtak,  fölvájják,  nem  a  virágért,  hanem  mert  nekik 
jól  esik  az  ocsmányságokban  körül kapargatni ;  kik  a 
vétekben  nem  a  nemesebb  emberi  természet  mindig 
fenmaradó  töredékeit,  hanem  az  erényben  is  min- 
dig csak  azon  aljas  indulatokat  keresik,    melyek   sze- 

rintök  minden  tettcink  egyedüli  alapját  teszik;  kik, 
mint  Diogenes  lámpájával  embert,  úgy  új  szörnye- 
teget keresnek  képzeJmök  mélyében,  s  inkább  örül- 
nek, ha  feltalálták,  mint  ha  embertársaiknak  egy  új 
vigasztaló  gondolatot  nyújthatnának.  Oh,  ha  valaha 
ez  oly  regényesnek  festett  zsiványéletet  közelebbről 
látnák,  azon  éhséget,  mocskot  s  mindennemű  nyo- 
mort, melyek  között  e  kalandok  játszatnak,  e  hősök- 
nek egész  aljasságát,  kiknek  bátorsága  sokszor  nem 
más,  mint  a  félelem  az  akasztófától :  —  a  kép  más 
volna,  mint  melyet  adnak  1 

—  Te  Mészáros !  —  monda  az  egyik,  kit  az  egész 
vidék  Rácz  Andor  neve  alatt  ismert,  ősz  haját  visz- 
szasimítva  homlokáról,  —  mit  mondasz,  nem  jó  volna 
egy  kis  gulyáshús? 

—  Az  ördög  vigyen  el  —  dörmögött  a  másik,  ki 
eddig  a  tűzben  piszkálva  meredt  szemekkel  nézé  a 
lángokat,  —  minek  beszélsz  ilyekről. 

—  Meg  egy  kis  dohány,  —  folytatá  a  másik  ne- 
vetve —  úgy-e  egy  pipa  dohány    sem    volna    rossz? 

—  Átkozott  hóhér  1  —  kiálta  a  másik,  kinek  ifjú, 
részegeskedés  által  elbutult  arczain  boszúság  mutat- 
kozott, —  mikor  nincs,  minek    boszantod  az  embert. 

—  Hát  csak  úgy  1  —  válaszolt  Rácz,  —  vagy  ta- 
lán nem  tetszik?  —  tévé  hozzá  azon  méltósággal 
függesztve  szemeit  ifjabb  társára,  melylyel  ily  öreg 
zsivány,  ki  mesterségét  hat  bandával  egymásután  majd- 
nem huszonöt  esztendeig  üzé,   ily    suhanczra    nézhet. 

—  De  mikor  mindig  tréfálsz  —  monda  Mészáros, 
az  égő  fát  megtaszítva  lábával,  —  kora  reggeltől  va- 
gyunk itt,  s  nincs  egy  falatunk.  Ha  ez  soká  tart,  fel- 
akaszthatnak bátran,  elébb  mfg  éhen  halunk  meg. 

—  Hát  mért  nem  mégy  valamiért?  —  monda  Rácz, 
gúnyosan  mosolyogva. 

—  Mikor  minden  ember  lábon  van  ellenünk,  — 
sóhajtott  emez  —  adszide  a  kulacsot,  hadd  igyam 
legalább  egyet. 

—  Melletted  van,  —  válaszolt  a  másik,  midőn  ne- 

vetve  nagy  kulacsot  mutatott,  mely  Mészároshoz  kö- 
zel  állt. 

—  Nem  ezt,  —  szóla  emez,  fejét  rázva,  oly  kép- 
pel, mintha  méreggel  kínálnák  —  hisz  ez  csak  víz, 
ott  melletted  áll. 

—  Ebből  ugyan  nem  kapsz  fiú  —  monda  a  má- 
sik, messzebb  tolva  a  kulacsot,  mely  után  a  fiatal  zsi- 
vány kezét  kiterjeszté,  —  úgy  is  több  pálinka  van 
fejedben,  mint  ész,  s  éhgyomorra,  tudod,  megárt.  — 
S  az  öreg  zsivány  nevetett. 

—  Adszidc,  —  szólt  emez,  mindig  haragosabban  — 
én  inni  akarok,  nem  vagyok  bolondod,  nekem  nem 
parancsol  senki. 

—  Majd  meglátjuk,  —  monda  az  öreg  zsivány,  s 
midőn  sötét  szemeit  pajtására  szegezve,  kezét,  mely- 
lyel  ez  ismét  a  kulacs  után  nyúlt,  izmos  markával 
megszorítá,  mindenki  láthatta  volna,  hogy  a  tekinte- 
tet, melyben  a  banda  között  áll,  nem  tisztán  [^hosszú 
tapasztalásainak  köszönheti,  —  ülj  le  gyerek  és  ma- 
radj nyugodtan. 

—  No  várj,  vén  kutya,  —  kiáltott  a  másik,  ki,  mint 
látszott,  a  kulacsból,  mely  után  ismét  vágyódott, 
már  több  s  nem  hasztalan  libatiókat  tett,  felugorva, 
s  a  falról  lekapva  fokosát  —  majd  meglátjuk,  ki  pa- 
rancsol   nekem. 

Rácz,  ki  minden  mozdulatait  figyelemmel  követé, 
ekkor  szinte  felugrott,  torkon  fogta  a  fenyegetőt,  s 
még  mielőtt  fokosát  föl  emel  hété,  falhoz  szorítá  s  ki- 
csavarta fegyverét  kezeiből.  —  Majd  adok  fattyú,  — 
szóla  lángoló  szemekkel  —  a  kanászok  elég  disznót 
öltek  e  fal  mellett,  ha  moczczansz,  cgygyel  több 
lesz. 

—  Mi  a  baj  ?  —  szólt  Viola,  ki  beszédeikre,  míg 
azok  e  tettleges  fordulatot  nem  vevék,  nem  figyelt, 
de  most  szintén  felkelt  hordójáról. 

—  Ez  a  fiú  erőnek  erejével  pálinkát  akar,  —  monda 
az  idősebb  zsivány,  ki  most  szerencsétlen  pajtását 
eleresztette  s  mosolygó  megelégedéssel  nézte,  hogyan 

dörzsöli  fájó  nyakát  —  s  én  neki    mindjárt    más    va- 
lamit adok. 

—  Hát  adj  neki  pálinkát,  ha  van,  —  monda  Viola  — 
—  nekünk  úgy  sem  kell. 

Mészáros  reményteli  tekintetet  vetve  a  kulacsra, 
felkelt  s  feléje   indult. 

—  Nem  adok  biz  én,  —  monda  Rácz,  elébe  állva  — 
a  fiú  úgy  is  többet  ivott  mint  kellene,  részeg  ember 
mindig  bajba  kever. 

—  De  mikor  éhes  vagyok  —  szóla  a  másik,  kérő 
tekintetet  vetve  Violára. 

—  Mért  lett  zsivány  belőled,  —  monda  Rácz  gú- 
nyosan mosolyogva  —  hisz    nem    parancsolta    senki  ? 

—  Hát  neked  ki  parancsolta  ?  —  mormogott  ez 
fogai  között. 

—  Az  más,  —  monda  emez  komolyan  —  én  de- 
sentor  voltam !  Tíz  esztendeig  szolgáltam  a  császárt, 
a  legnagyobb  háború  idejében,  s  mikor  haza  jöttünk 
s  nem  akartak  elereszteni,  tudja  az  ördög  mért,  az 
jutott  eszembe,  hogy  eleget  katonáskodtam,  s  hogy 
most  egyszer  megpróbálhatja  más  is.  Oda  dobtam 
puskát  s  patrontást,  s  azt  hittem,  meg  tudok  élni,  ha 
nem  állok  is  silbaktot.  Ha  mészáros  fia  lettem  volna, 
mint  te,  bizony  nem  járnék  itt  az  erdőben,  és  Viola 
sem,  azt  elhiheted. 

—  Mit  bánom  én,  —  szólt  a  másik,  kit  a  komoly- 
ság, melylyel  az  előbbi  szólt,  úgy  látszott,  nem 
igen  érdekelt  —  zsiványélet,  pajzán  élet,  én  inni 
akarok. 

—  Add  neki  a  kulacsot,  —  monda  Viola  ismét  — 
hadd  töltse  kedvét. 

—  Jgen,  de  már  most  is  részeg  —  válaszolt  Rácz, 
ki  a  kulacsot  a  földről  fölvéve,  még  mindig  kétkedve 
tartá  kezei  között.  —  A  hol  csak  megfordultam,  min- 
den bandának  szerencsétlensége    a    részegségtől    jött. 

—  Ma  nincs  mit  félni  —  monda  Viola  —  legfö- 
lebb  ha  még  Peti  jön,  ki  által  István  gulyáshúst  küld. 
A  szolgabiró  Porváron,  s  a  hajdúk  magokban,  ne  félj. 

nem  jőncfc  ennyire;  ha  tudnák,  hol  vagyunk,  elke- 
rülnének inkább. 

—  Ej,  nem  kell  azt  hinni  soha;  —  monda  Rácz, 
fejét  csóválva  —  a  veszedelem  akkor  üt  ki,  mikor 
az  ember  legkevesebbé  gondolja.  Isten  neki,  ha  aka- 
rod. —  S  ezzel  rosszkedvűen  odanyujtá  kulacsát, 
melyből  a  másik  minden  szitkok  mellett,  melyek  kö- 
zött vele  megkináltatott,  az  állati  örömnek  bizonyos 
kifejezésével  nagyokat  szörpcntett. 

Ezek  után  a  kunyhó  ismét  békességben  állt.  — 
Mészáros,  ki  egy  ideig  hős  tetteiről  beszélt,  midőn 
látta,  hogy  a  másik  szavaira  nem  válaszol  s  nem  is 
figyel,  elhallgatott  s  álomba  merült.  Rácz,  könyökét 
térdére  támasztva,  ült  a  tűz  mellett.  Viola  kiment  a 
kunyhó  elébe. 

Az  éj  sötét  vala.  A  magas  tölgyek,  melyet  a  he- 
lyet környékezek  s  melyeknek  csúcsai  a  ködben  el- 
tűntek, még  inkább  nevelék  a  homályt,  s  csak  a 
gyönge  tűz,  melynek  fénye  a  kunyhó  ajtaján  keresz- 
tül az  ellenében  álló  bokrok  elszáradt  lombjára  esett, 
terjeszte  némi  világot  az  egészre.  Miután  a  kunyhó- 
ban a  beszélgetés  megszűnt,  véghetetlen  csend  terüle 
el  az  egész  vidéken.  Néha  az  őszi  szél  egyes  roha- 
mokban szállá  át  az  erdő  felett,  a  tölgyek  száraz 
lombja,  mely  még  az  ágakon  függött,  csörögni  kezde, 
a  sudarak  között  mintegy  hosszú  fájdalmas  sóhaj  hal- 
latszott, mindig  távolabb  s  távolabb,  míg  a  gyenge 
nesz  eltűnt,  s  a  fák  ismét  hallgató  mozdulatlanság- 
ban álltak.  Néha  fenn  egyes  varjúkárogás  hallatszott, 
a  madarak,  melyek  az  erdőben  ezrenként  tanyáztak, 
fölébredve,  nehéz  szárnyaikkal  verdesek  a  csörgő  ága- 
kat, azután  ismét  véghetetlen  csönd  s  hallgatás  minden- 
felől. Viola  ott  állt  a  kunyhó  előtt,  s  lelkét  leírha- 
tatlan szomorúság  tölte  el.  A  sötét  éj,  a  hallgatás, 
az  elhagyottság,  melyben  magát  látá,  s  melyet  még 
kínosabban  érzett,  ha  a  kunyhó  ajtaján  betekintve, 
azon  társakat  nézé,  kik  neki  e  világon  maradtak.... 
minden  fájdalommal  tölte  lelkét.    Mi    boldog   volt   6 

egykori  Ha  a  mezei  munka  bevégződött,  s  az  ősz, 
mint  most,  hosszú  estéivel  eljött.  Viola  ott  ült  meleg 
szobájában,  térdén  hintázva  kis  fiát,  szemét  Zsuzsira 
függesztve,  ki  a  lobogó  mécs  mellett  nem  szűnő  szor- 
galommal tánczoltatá  orsóját.  Künn  köd  borula  cl  a 
a  vidéken,  a  kastély  s  parasztházak,  a  templom  s  a 
Tisza  partjai  eltűntek  fátyola  alatt ;  de  a  boldogsá- 
got, melyet  a  gazda  szegény  lakában  talált,  az  idő 
változásai  nem  takarhaták  el  szemei  elől.  A  termé- 
szet elteríti  ködét  egész  tájak  felett,  hóval  takarja 
földünket,  mely  alatt  a  vidám  zöldnek  s  virágzásnak 
nyomai  is  eltűnnek ;  azon  boldogság  felett,  melyet 
keblünkben  hordunk,  a  természetnek  Isten  nem  ada 
hatalmat,  csak  embereknek  adta  azt.  Ki  hinné,  hogy 
a  virág,  mely  az  érzéketlen  természetre  bizatott,  biz- 
tosabb gyenge  tövén,  mint  boldogságunk,  melyet  csak 
érző  emberek  ronthatnak  meg?  Viola  nyugodtan  né- 
zett a  jövő  elébe,  boldogsága  nem  ártott  senkinek, 
nem  akadályozott  senkit  élvezetében ;  mitől  félhetne, 
ki  az  emberektől  oly  keveset  kíván?  A  szerencsétlen 
visszagondolt  mindezekre  s  mellét  nehéz  sóhaj  emelé 
az  emlékeknél. 

—  S  mégis  —  monda  magában  s  öklei  görcsösen 
összeszorultak  —  mégis  feldúlták  házi  boldogságo- 
mat I  Teljesítettem  minden  kötelességemet,  nem,  én 
többet  tettem,  mint  mire  köteles  voltam teljesí- 
tettem minden  parancsolataikat,  levettem  süvegemet 
a  hóhérok  előtt,  alázatos  voltam,  mint  a  kutya,  meg- 
csókoltam volna  a  sarut  lábaikon,  csak  Zsuzsimat  s 
fiamat  hagyják  békében,  csak  házi  csendemet  ne  za- 
varják fel,  és  mégis  I 

Viola  még  egyszer  átgondolá  a  méltatlanságokat, 
melyeken  keresztülment.  Miként  akarák  őt  kény- 
szeríteni, hogy  nejét  vajúdásai  között  elhagyja ;  mi- 
ként hurcícolták  őt  végig  a  falun  ;  miként  akarta  Nyúzó 
megveretni,  s  végre  a  pillanatot,  melyben  a  fejszét 
meglátva,  élét  az  ispány  koponyájába  vágá,  s  az  em- 
beri vér  látására  először  borzadott  el  önmaga  előtt.  — 

Nem,  nem  —  sz61a,  kezét  éghez  emelve,  —  bocsássa 
meg  Isten  vétkemet,  én  nem  bánhatom  meg,  a  mit 
cselekedtem;  ha  most  ott  vagyok,  körülöttem  az  örö- 
mükben nevető  hóhérok,  s  egyszerre  a  fejsze  előttem 
csillog,  felkapom  ismét  s  jaj  annak,  ki  élőmbe  jő.  De 
ti,  kiket  nem  bántottam  soha  életemben,  s  kik  nyo- 
morulttá tettetek,  kik  miatt  nőm  s  gyermekim  kol- 
dusbotra jutottak,  kik  belőlem  gonosztevőt  csinálta- 
tok, kik  kiűztetek  az  erdő  vadai  közé,  kik  miatt  e 
világon  s  az  örökkévalóságban  elkárhoztam  . .  te  fis- 
cális  és  főbiró,  vigyázzatok  magatokra,  oly  szentül, 
mint  Isten  néz  le  reám,  én  boszút   állok  rajtatok 

E  pillanatban  az  erdőben  nesz  hallatszott.  Viola, 
előrehajtva  fejét,  figyelni  kezde.  Mintha  emberek 
közelgenének.  A  földet  takaró  száraz  levélben  csör- 
gés, néha  egy  törött  ágnak  recsegése  hallatszott  s  a 
varjuk  károgva  felszálltak  s  az  erdőt  szomorú  hang- 
jaikkal tölték  el. 

—  Ki  lehet  ez?  —  gondola  Viola  magában,  — 
talán  Peti  s  a  gulyás;  de  azok  hogy'  jőnek  Szt. -Vil- 
mos felől  ?  —  S  most  az  erdő  másik  oldaláról  ha- 
sonló nesz  hallatszott,  s  a  lépések  mindinkább  köze- 
legtek. —  Itt  sok  ember  jár!  —  monda  Viola  -- 
ezek  talán  engem  keresnek?  —  Nem  vala  többé  két- 
ség ;  az  éj  csendében  már  a  közelgők  suttogása  is 
hallatszott.  Viola  berohant  a  kunyhóba,  magára  zára 
ajtaját,  lábával  meglökte  Mészárost,  s  röviden  elmondá 
Rácznak   a  történteket. 

—  Nem  mondtam  I?  —  szó't  az  öreg  zsivány  fel- 
ugorva s  kétcsövű  puskáját  fogva,  —  s  ez  itt  — 
Mészárost  meglökve  —  részeg  mint  a  csap. 

Ez  utolsóban  Rácz  nagy  igazságtalanságot  követett 
el  ;  szegény  pajtása,  ki  most  a  lökdösést  angyali  nyu- 
galommal eltűré,  mióta  hallotta,  hogy  ellenség  közéig, 
tökéletesen  kijózanodott.  —  Nem  szökhetünk-e  el 
még  valahogy?  —  szóla  halkan,  remegő  kézzel  meg- 
szorítva Rácíz  karját. 

—  Körül  vagyunk  véve,  —  válaszolt  Viola,  —  ha 

nem  sokan    vannak,    azért    semmi    baj.    A    fegyverek 
megtöltve? 

—  Négy  dufla,  hat  pisztoly,  —  monda  Rácz,  kinek 
arczán  vad  merészségnek  kifejezése  vala  látható,  — 
csak  jöjjenek,  itt  já  vacsora  vár  rajok. 

—  Gyújtsd  meg  a  mécset  s  állítsd  a  szegletbe, 
hogy  a  nyílásokon  ki  ne  világítson.  Takard  el  a  tüzet 
hamuval.  —  Mészáros  remegve  engedelmeskedett.  — 
Te  Rác^  s  én  a  két  első  nyíláshoz  állunk  az  ajtó 
mellett.  Te  Mészáros,  ha  valakit  látsz,  ki  az  oldal- 
hoz közelít,  azt  lődd  le,  kilőhetsz  egyszer  jobbra, 
másszor  balra,  csak  hogy  senki  ne  dughassa  be  fegy- 
verét a  nyílásokon.  Ne  félj  fiú,  nem  lesz  bajod. 

Mindé  készületek  gyorsabban  történtek,  mint  én 
elmondhatám.  A  hamuval  takart  tűz  füsttel  lölté  a 
kunyhót,  mely  között  a  mécs,  a  kunyhó  egyik  szeg- 
letében az  asztalra  állítva,  csak  gyenge  világot  ter- 
jeszte.  Az  ajtó  mellett,  puskával  kezökben,  Rác^  s 
Viola  álltak,  kinézve  a  kis  nyílásokon,  me/yek  lőré- 
sek gyanánt  hasonló  megtámadások  esetére  a  fal  ezen 
oldalán  készíttettek.  Hátul  Mészáros  jára  fel  s  alá, 
nem  egyszer  hörpentve  a  lőpor  mellett  az  asztalon 
álló  kulacsból,  melyre  Rácz  most  nem  vigyázott  többé. 
A  lelkesítő  ital  azonban,  úgy  látszik,  elveszte  hatal- 
mát az  ifjú  felett,  ki  mindig  inkább  elhalványodva  s 
reszketve,  mennél  inkább  közelgeni  érzé  a  veszélyt, 
félig  magán  kívül  járt  fel  s  alá  a  kunyhóban.  —  Csak 
ez  egyszer  szabadulhatnék  még,  —  mormoga  kör- 
meit rágva,  —  én  becsületes  ember  leszek  ismét. 
Istenem,  ha  megfognak,  felakasztanak  I 

—  A  madarak  itt  vannak,  —  kiálta  egy  erős  ri- 
kácsoló hang,  kiben  mindenki  Nyúzó  főbiró  szavát 
ismerheté  meg ;  —  a  kunyhóban  világot  látok.  Körül- 
vcttétek-e  mindenfelől  ?  szóljatok  ! 

Negyven  vagy  ötven  hang,  mely  c  felszólításra  egy- 
szerre felkiáltott,  a  zsiványoknak  tudtára  adá,  hogy 
meneküléshez  reménység  nincsen.  Mészáros  keresz- 
tet vetve  letérdelt. 

—  Főbe  ütlek  kutya,  —  kiáltott  Rácz,  —  menj  a 
nyíláshoz  s  a  ki  közel  jő,  lődd  főbe,  ha  jól  védel- 
mezzük magunkat,  mind  itt  hagyják  fogaikat.  —  Mé- 
száros egy  nagy  korty  pálinkát  ivott  s  az  egyik  nyí- 
láshoz ment. 

—  Adjátok  meg  magatokat  zsiványok !  —  kiáltott 
Nyúzó,  —  ha  a  nemes  vármegye  ezen  felszólítására 
nem  engedelmeskedtek,  statárium  útján  fognak  vele- 
tek bánni. 

A  kunyhóban  minden  hallgatott. 

—  Előre  legények,  törjétek  be  az  ajtót,  rajta!  — 
kiáltott  a  főbiró.  Két  pandúr  s  néhány  paraszt  az 
ajtó  felé  rohantak,  de  mielőtt  fejszéik  még  a  desz- 
kákat érhetek,  néhány  lövés  hallatszott  s  kettő  a  meg- 
támadok közül  vérében  vánszorgott  a  földön,  a  töb- 
biek visszafutottak.  A  kunyhóból  Rácz  dörgő  szava 
hallatszott :  —  A  kinek  élete  van,  jöjjön. 

A  pillanatban,  midőn  társai  lőttek.  Mészáros,  ki 
félig  magánkívül  álla  nyílásánál,  szintén  elsütötte 
fegyverét ;  a  sors  úgy  akarta,  hogy  e  lövésre  is  egy, 
ki  a  kunyhó  azon  oldalára  állíttatott  fel,  lerogyott, 
mi  által  az  ostromlók  közé  oly  rémülés  jött,  hogy 
része  szaladásnak  eredt. 

A  harcznak  ezen  megkezdése  után  egy  ideig  csend 
vala  mind  a  kunyhóban,  mind  megtámadói  között.  Ott 
a  zsiványok  újra  töltötték  meg  fegyvereiket,  itt  Nyúzó 
s  a  commissarius  körül  az  ostromlóknak  egy  része 
tanácskozott.  Emlékezetre  méltó,  hogy  e  hadi  tanács- 
nál Macskaházynak  szavát  nem  halljuk,  e  szerénység 
felülmúlja  legvérmesebb  várakozásainkat. 

—  Biz  én  nem  tudom,  hogy  fogunk  boldogulni, 
teins  uram  —  monda  a  commissarius,  egyik  kezében 
pisztolyát,  másikban  széles  insurgens  kardját  forgatva, 
mely  az  1741-iki  nemes  fölkelésből  családjánál,  mint 
sok  nemes  házakban,  megmaradt  s  melynek  fringia 
felirású  vasa  nem  jöhetett  volna  bátrabb  kézbe. 

—  Hát  neki  kell  rohanni  még  egyszer,  és  még 
egyszer,  és  ismét,  —  válaszolt  a  főbiró,  lábával  tom- 

bolva  —  míg  a  gazembereket  megfogjuk,  megkötöz- 
zük, és  akasztó  fához  hurczoljuk. 

—  Hiszen  ha  lehet,  —  monda  a  másik,  vállat  vo- 
nítva,  —  rajtam  nem  múlik. 

—  Ha  lehet  I  ha  lehet  I  —  kiálta  Nyúzó  indulat- 
tal —  minden  lehet,  a  mit  én  parancsolok.  —  Itt 
Nyúzó,  ki  vezéri  tehetségeit  már  az  által  bizonyítá, 
hogy  nagy  hadvezérek  módjára  seregének  mozdula- 
tait kormányozta,  de  magát  a  golyók  körén  kívül 
tartá,  újabb  jelét  adá  azon  hasonlóságnak,  mely  közte 
s  századunk  legnagyobb  vezére.  Napóleon  között  lé- 
tezett, ki  mint  tudva  van,  a  lehetetlen  szót  nem  fran- 
cziának  monda. 

—  Én  nem  bánom,  —  szólt  a  commissarius  harag- 
gal —  én  neki  megyek,  ha  az  ördög  volna  is,  csak 
a  többiek  jöjjenek  utánam. 

—  A  ki  nem  megy,  —  kiálta  Nyúzó,  —  poltron 
kutya,  főbe  kell   ütni  mindjárt. 

—  Hát  jöjjön  a  teins  úr  velünk,  én  nem  tudok 
ezeknek  az  embereknek  parancsolni. 

—  Hova  gondol  commissarius  úr  I  —  válaszolt 
Nyúzó  sokkal  csendesebb  hangon  —  nem  is  az  én 
kötelességem,  és  azután  szemmel  is  kell  tartani  az 
egészet. 

—  Azt  se  bánom,  —  monda  a  commissarius  meg- 
vető tekintetet  vetve  elöljárójára,  melyet  ha  ez  a  sö- 
tétben nem  látott  is,  legalább  a  hangból,  melyen  e 
szavak  mondattak,  gyaníthatott.  —  Előre  legé- 
nyek I  —  kiáltott  a  commissarius ;  —  a  főbiró  még 
hangosabban  ismétlé  e  parancsszót,  és  egy  távolabb 
álló  vastag  tölgy  megett  is  rikácsoló  hang  hallatszott^ 
melyben  az  ildomos  Macskaházy  szép  szavát  ismer- 
hetik meg  olvasóim.  A  commissarius  feje  felett  for- 
gatá  kardját  s  a  pandúrok  s  néhány  paraszttól  követve 
a  kunyhó  felé  rohant.  Midőn  az  ostromlók  az  ajtó- 
hoz közeledtek,  a  kunyhóból  ismét  lövések  fogadák, 
a  csövek  tüze  villámhoz  hasonló  világot  terjesztc  egy 
pillanatra  az  egész  felett,  utána  minden  sötéten    állt, 

s  csak  fájdalmas  nyögések,  melyek  a  földről  hallat- 
szottak, mutaták,  hogy  e  lövések  is  találtak. 

Az  egész  csapat  hátrálni  kezdett.  —  Csak  előre, 
most  előre,  —  kiáltott  a  commissarius  —  még  mi- 
előtt líjra  tölthetnek.  Nincs  semmi  veszedelem.  — 
S  ezzel  a  commissarius  a  csapat  legbátrabb] aival  ismét 
a  kunyhó  felé  rohant,  honnan  ismét  lövések  irányoz - 
tattak  feléjök,  melyek  által  a  commissarius  bal  keze 
s  egy  pandúr  mellen  keresztüllövettek. 

A  commissarius  felkáromkodott  dühében  s  fájdal- 
mában. —  Nincs  több  lövésök !  rajta,  rajta  I  —  kiáltá 
s  egy  mellette  álló  parasztnak  kikapva  fejszéjét  kezé- 
ből, újra  az  ajtónak  rohant.  A  többiek,  részint  mert 
csakugyan  hivék,  hogy  a  zsiványoknak  töltött  fcgyve- 
rök  többé  nincs,  részint  mert  a  bátorság,  mint  a  fé- 
lelem, mindig  ragadós,  s  maga  a  küzdelem,  a  veszély- 
nek érzete,  a  gyávábbat  is  indulatba  hozza,  felemelve 
fegyvereiket  siettek  utána.  A  kunyhóból  egy  lövés  a 
másikat  érte,  s  majdnem  mindenik  leteríté  emberét. 
A  megsebesültek  jajgatása,  az  ostromlók  s  ostromlot- 
tak káromkodásaival  s  a  lövésekkel  együtt  oly  zajt 
képezének,  mely  annyival  szörnyebbnck  látszott, 
mennyivel  sötétebb  fátyolt  boríta  az  éj  az  egész  fe- 
lett, melyen  csak  a  lövések  villanása  terjeszte  néha 
pillanatnyi  fényt.  A  commissarius  intő  szava  s  a  fej- 
széknek döngése,  melyekkel  ő  s  egy  paraszt  az  ajtót 
verek,  áthangzott  a  lármán. 

—  Ide  a  puskával,  —  kiálta,  elvetve  fejszéjét,  s  a 
fegyvert  pandúrai  egyikének  kezéből  kiragadva.  —  Ez 
neked  való.  Viola,  —  s  ezzel  fegyverét  az  ajtónak 
szegezve,  elsüté. 

E  lövésre  benn  a  kunyhóban  valaki  felsikoltott  s 
összerogyott.  De  mielőtt  a  commissarius  örömét  sza- 
vakban kimondhatá,  a  kunyhóból  egy  második  lövés 
hallatszott,  melyre  a  fejszével  mellette  álló  paraszt 
halálosan  találva  földre  rogyott. 

—  Ide  más  puskával  —  kiáltott  a  commissarius. 
De  kik  parancsát  követhetek,  nem  voltak  többé  mel- 

lette.  Az  egész  tömeg  tarthatlanul  futott  a  főbíró 
felé,  ki  az  egész  jelenet  alatt  káromkodni  s  a  küzdő- 
ket biztatni  meg  nem  szűnt ;  de  tántoríthatlan  vezér 
létére  a  csata  színhelyéhez  egy  lépéssel  sem  jött  azért 
közelebb. 

A  commissarius,  ki  végre  látá,  hogy  egymaga  a 
zsiványokon  nem  győzedelmeskedhetik,  miután  az 
ajtórésen  át  ismét  lövés  történt,  mely  jobb  vállát  éré, 
káromkodva  visszavonult  a  többiekhez. 

Az  ostrom  vissza  volt  verve ;  a  legyőzött  had  ha- 
talmas vezére  körül  csoportozott.  Nyúzó  magán  kívül 
vala  mérgében.  A  zsivány,  kit  annyi  ideig  keresett, 
itt  volt  kétszáz  lépésnyire  tőle.  ö  a  tanyát  körülfogta 
őreivel  és  seregeivel,  ő  mindent  elrendezett  gondo- 
san, mint  bármily  hadvezér,  ki  várakat  ostromol . . . 
és  a  lator  társaival  ellentáll  tulajdon  főbírája  paran- 
csolatának, noha  tudja,  hogy  mihelyt  kezébe  kerül, 
fel  fogja  akasztatni  I  Azután  ez  alávaló  emberek,  kik- 
nek kötelessége,  hogy  a  zsiványokat  megfogják,  kiket 
ő  különösen  e  czélból  hozott  magával  s  kik  most  el 
merészelnek  szaladni,  ha  hatok  megett  tulajdon 
szolgabirájok  áll,  áll  pedig  bokáig  sárban,  hideg  no- 
vemberi éjtszakán,  midőn  magát  a  legnagyobb  náthá- 
nak teszi  ki,  s  így  alattvalóinak  példát  ad,  hogy  ve- 
szély nincs,  melylyel  a  hazafi  a  közjó  kedveért  szembe 
nem  szállna.  A  dolog  hallatlan!  És  még  pipája  isi 
A  nedves  dohány  nem  ég,  szára  nem  szelel,  és  Nyúzó 
Pál  ne  káromkodjék,  ne  szidja  az  egész  világot  te- 
remtésétől e  napig,  hol  ötször  csaholt  tüzet  egymás- 
után s  nem  bírta  meggyújtani  pipáját.  Ha  nem  lett 
volna  sötétebb,  semhogy  valaki  Nyúzó  arczának  dü- 
hös kifejezését  láthatá,  a  lövések  előtt  szaladok  aligha 
főbirájok  előtt  meg  nem  álltak  volna,  ki  haragjának 
egész  hatalmával  fújva  nem-szelelő  pipájába,  mint 
szikrát  szóró  tűzjáték,  vagy  illőbb  hasonlósággal  élve, 
mint  lángokat  okádó  grifF  állt  a  magas  tölgyek  mel- 
lett. 

—  Hát  semmirevalók  1  hol  van  a  zsivány  ?  —  kiálta 

földhöz  csapva  pipáját,  melyen  minden  erőlködésével 
nem  segíthetett  —  hol  van  Viola  ?  Hogy  merészelte- 
tek visszajőni  nála  nélkül? 

A  gyülekezet  hallgatott,  a  hajdúknak  egyike  a  sze- 
rencsére lágy  sárba  esett  pipát  emelé  fel. 

—  Verd  ki,  de  jól,  te  gazember,  —  monda  ehhez 
fordulva  a  főbiró  —  nem  szelel.  Nem  mondtam- e 
százszor,  —  kiálta  ismét  a  többiekhez  —  hogy  ne- 
kem a  zsiványokat  kötözve  hozzátok  cl  ? 

—  Tcins  uram,  —  fohászkodott  az  egyik  alázatos 
hangon,  —  mi  mindent  elkövettünk,  három  vagy  négy 
halva  fekszik,  a  többieknek  fele  sebet  kapott,  a  com- 
missariusnak  is  bal  karjába  lőttek. 

—  Legalább  tíz  zsivány  van  a  kunyhóban,  a  merre 
az  ember  csak  néz,  csupa  puskacső,  —  monda  egy 
másik  —  lehetetlen  boldogulni, 

—  Lehetetlen!  ki  mondta  azt,  hogy  lehetetlen?  — 
kiálta  a  főbiró  dühösen,  —  szeretném  tudni,  ki  merte 
mondani,  hogy  lehetetlen.  A  mit  én  parancsolok  I . . . 
hol  van  a  gazember  ? 

—  Igazsága  van,  —  monda  a  commissarius,  ki  az- 
alatt szintén  a  többiekhez  jött,  —  ily  emberekkel, 
mint  ezek,  Violát  nem  fogja  meg  senki.  Vedd  ken- 
dőmet —  tévé  hozzá,  a  pandúrok  egyikéhez  for- 
dulva —  s  kösd  be  bal  karomat.  Akárhogy,  csak  erő- 
sen, hogy  a  vér  kevesebbé  folyjon,  míg  feldsert  ta- 
lálunk. 

—  De  mikor  én  mondom,  hogy  meg  kell  fogni,  — 
kiáltott  Nyúzó  sértett  méltóságának  érzetében,  —  ki 
parancsol  itt? 

—  Próbálja  meg  a  tcins  úr,  ha  tetszik,  én  nem  te- 
hetek semmit ;  két  lövést  kaptam,  se  jobb,  se  bal  ke- 
zemet nem  birom,  gyereket  sem  foghatnék  meg. 

—  Baj,  —  monda  Nyúzó,  fejét  csóválva  —  hogy 
commissarius  úr  épen  most  kapott  sebet,  de  hát  ma- 
radjanak vissza  azok,  a  kik  lövést  kaptak.  Ti  többiek 
álljatok  sorba.  No,  úgy  fiaim  1  no  rajta,  hogy  az  ör- 
dög vigyen  el. 

A  főbíró  felkiáltását  a  kunyhóból  egy  pár  lövés 
követte,  és  soha  Gorgon  feje  sereget  úgy  nem  állíta 
meg  helyében,  mint  ezeknek  hallása  az  ostromlókat. 
Nyúzó,  úgy  látszott,  még  hátrált. 

—  Rajta,  rajta,  semmirekellők!  —  így  kiáltoza  a 
fa  mögül,  de  mindenki  helyén  maradt ;  ha  a  meg- 
támadok helyett  ők  lennének  a  megtámadottak,  soha 
sereg  szebben  nem  viselte  volna  magát. 

—  Nem  fogsz  engedelmeskedni  ?  —  szólt  Nyúzó 
méregtől  elfojtott  hangon,  az  egyik  mellette  állót  tor- 
kánál megragadva ;  —  nem  lódulsz  mindjárt  a  kuny- 
hóhoz ? 

—  Nem  biz  én  —  válaszolt  a  másik  nyugodtan, 
félre  állva. 

—  No  várj,  hogy'  hfnak  ? 

—  Kovács  Miska,  szt.-vilmosi  nemes  ember;  nem 
megyek  én  az  Istenének  sem  1 

—  Nem  ismertem  meg  kendet.  És  ez  ?  —  kiálta 
egy  másikhoz  fordulva. 

—  Ez  öcsém,  András,  ez  is  nemes  ember,  ez  se 
megy. 

—  De  hát  a  parasztok  hol  vannak? 

—  A  kiket  nem  lőttek  agyon,  elszaladtak. 

—  Gyáva,  haszontalan  paraszt  nép ;  —  kiálta  a 
főbiró  —  no  majd  adok  ! 

—  Teins  uram  —  monda  a  commissarius  a  főbiró- 
hoz,  —  menjünk  haza.  Megtettünk  mindent,  mit  tő- 
lünk a  nemes  megye  megkívánhat,  többre  senkit  kö- 
telezni nem  lehet.  Mindössze  alig  vagyunk  tizenöten, 
a  többi  halva  és  sebesülve  fekszik,  vagy  haza  sza- 
ladt ;  ha  utolsóig  agyonlövetjük  magunkat.  Violát  még 
se  foghatjuk  meg.  Mihelyt  észreveszi,  hogy  ily  keve- 
sen vagyunk  s  a  kunyhó  emberektől  körülvéve  nincs, 
el  fog  illanni,  s  a  sötét  erdőben  ki  mehet  utána  ? 

Nyúzó  már  hajlani  kezde  ez  okokra,  melyeknek 
fontosságát  maga  is  átlátá,  midőn  Macskaházy,  ki 
miután  a  küzdés  zaja  megszűnt  s  hosszú  tapasztalás- 
ból meggyőződött,  hogy  a  zsiványok  golyói    ennyire 

nem  érnek,  rejtekéből  a  többiekhez  jött  s  új  tanács- 
csal lépett  fel.  —  Fel  kell  gyújtani  a  kunyhót  — 
monda,  —  ha  melegök  lesz,  majd  kijőnek.  A  puská- 
sokat a  fák  mögé  állítjuk,  mihelyt  egy  a  zsiványok 
közül  kijő,  le  kell  lőni. 

E  szavak  alig  kimondva,  új  életet  hoztak  az  egészbe. 
A  commissarius  kaczagott  örömében.  Tűzszerszám, 
kéngyertyák  s  egy  szurkos  fáklya  adatott  a  pandúrok 
egyikének,  ki  a  felgyújtás  tisztét  magára  vállal á  s  e 
gyujtőszerekkel  a  kunyhó  hátulsó  részéhez  lopódzott, 
hol  nyílás,  melyen  lövéstől  tarthatna,  nem  volt.  A  pus- 
kások a  bokrok  között  rejtődztek  el,  s  Nyúzó,  ki 
Macskaházyval  maradt,  örömében  megölelé  barátját 
ez  angyali  gondolatért. 

A  zsiványoknak  helyzete  azalatt  még  szomorúbb 
volt.  —  Rácz,  kit  a  lövés,  melyet  a  commissarius  az 
ajtón  keresztül  tett,  mellben  talált,  hörögve  feküdt  a 
szalmán ;  a  föld,  nyughelye  mellett,  sikamlós  lett  vé- 
rétől. Mészáros  fel  s  alá  tántorgott  a  kunyhóban, 
káromkodva  s  imádkozva  egyszerre,  átkozva  a  napot, 
melyen  született.  Pálinkával  akará  feltartani  merész- 
ségét, de  az  erős  italnak  nem  volt  hatása  reá,  agyá- 
ban az  egy  szörnyű  veszélynek  gondolata  mindennek 
ellentállt.  Viola  nyugodt  vala  s  hallgatott.  Meg  volt 
győződve,  hogy  végnapja  eljött,  s  félelem  nélkül  né- 
zett a  halál  elébe,  csak  neje  és  gyermeki  miatt  aggó- 
dott. —  Egy  perczig,  mikor  az  ostromlók  utolszor 
visszavonultak,  menekülésről  kezde  gondolkozni.  Ha 
a  födelén  keresztültörve  a  kunyhó  hátulsó  oldalán  ki- 
"^«gy>  c  sötét  éjjel,  ki  tudja,  talán  elillanhat  —  de 
akkor  szemei  öreg  pajtására  estek,  ki  vérében  hevert 
lábai  előtt.  Eszébe  jutott,  hogy  más  alkalommal  éle- 
tét neki  köszönheté,  s  nem  akará  őt  elhagyni  bajá- 
ban. Most  hallá,  hogy  ellenségei  új  megtámadáshoz 
készülnek,  érzé,  hogy  késő  s  panasz  nélkül  vára  vég- 
zetét. 

—  Csak  lőjj,  —  szóla,  midőn  a  kunyhó  előtt  a 
lármát  hallá,  Rácz,  fejét  könyökére  támasztva,  s  szava 

hörgő  vala,  mint  a  haldoklóé  —  lőjj  mindig,  míg  csak 
egy  van  közelünkben. 

—  Nincs  postánk  többé,  —  monda  Viola  nyugod- 
tan, — ;  puskapor  a  mennyi  kell,  a  serét  elfogyott. 

—  Ördög  és  pokol  I  —  monda  a  másik,  nehezen 
véve  lélekzetét  —  nincs  serétünk? 

—  Nincs,  —  felelt  Viola,  —  egy  puska  és  két 
pisztoly  még  megtöltve,  a  többi  üresen. 

—  Add  ide  az  egyik  pisztolyt  —  monda  halkan 
a  zsivány,  egyik  kezét  Viola  felé  terjesztve. 

Viola  megérté  e  kívánat  czélzatát  s  szomorúan  oda 
nyujtá  a  kívánt  fegyvert,  melyet  a  másik  görcsösen 
markába  ragadva,  egy  sóhajjal  szalmájára  vissza- 
esett. —  Úgy,  —  mormogá  fogai  közt  —  most  jö- 
hetnek; elevenen  legalább  nem  hurczolnak  az  akasztó- 
fához. 

—  Te  Viola,  —  szól  a  Mészáros  halkan,  Ráczra 
mutatva,  ki  behunyt  szemekkel  mintegy  magánkívül 
feküdt  —  meghalt. 

—  Hisz  látod,  miként  emelkedik  melle. 

—  De  meg  fog  halni,  úgy-e  bár?  Hogy  lenne 
Viola,  —  tévé  hozzá  suttogva  —  ha  megadnók  ma- 
gunkat, talán  megbocsátanak? 

—  Megbocsátanak?  —  szóla  Viola  kaczagva  — 
fiam,  azt  elhegedülte  szent  Dávid ;  ha  agyon  nem 
lőnek,  holnap  estig  az  akasztófán  függünk,  te  is,  én  is. 

—  Nem  úgy  megbocsátani  —  monda  ismét  a  fiatal 
zsivány  mindig  vékonyabb  hangon,  mintha  valaki  gégé- 
jét szorítaná  —  nem  úgy  egészen  meí>bocsátani,  hogy 
ismét  szabadon  mehessek  ;  csak  úgy  értem,  hogy  bezár- 
nak öt,  tíz,  húsz  esztendőre,  nem  bánom  s  megvernek 
fertályesztendőnként  s  koplaltatnak,  dolgoztatnak,  nem 
bánom,  akármit,  csak  ne  akaszszanak  fel.  Mit  gondol 
kend.  Viola,  ezt  nem  tennék,  ha  kérem,  ha  szépen, 
térden  állva  kérem.  Édes  Viola,  még  oly  fiatal  vagyok, 
s  látja,  kend  jól  tudja,  én  nem  öltem  meg  senkit,  most 
is  csak  a  levegőbe  lőttem. 

—  Szegény  fiú,  —  monda  Viola,  midőn  kezét  társa 

reszkető  ujjaiból  megszabadítá  —  mondd  ezt  birádnak. 
De  mi  ez?  —  kiáltá  egyszerre  a  kunyhó  szegletére 
mutatva  —  füsti 

—  A  kunyhó  ég  I  —  hangozék  künn.  —  Lökjetek 
vissza  mindenkit  a  tűzbe  —  kiáltott  Nyúzó  erős 
hangja  a  lárma  közt,  míg  a  kunyhó  belseje  nehéz 
füsttel  telt. 

—  Felgyújtották  a  kunyhót,  —  szóla  Viola  elbor- 
zadva —  ez  szörnyűi 

Rácz  felnyitá  szemeit  s  ismét  könyökérc  támasz- 
kodva körültekintett;  a  kunyhó  egyik  szegletén  már 
a  tűz  átlátszott  s  szörnyű  forróság  kezde  terjedni.  — 
Meg  ne  hadd  magadat  fogni  elevenen,  —  kiáltá 
végső  erővel  —  ha  lehet,  lődd  le  a  főbirót,  azután 
halj  meg.  —  S  ezzel  a  vén  zsivány  főbelövé  magát.  Vére 
Viola  kezére  fecscsent;  ő  kétkedve  álla,  mit  tegyen. 

—  Miatyánk  Isteni  —  kiáltá  Mészáros,  térdre 
borulva  —  megégünk ;  adszide  a  csutorát,  talán  el- 
olthatom. Ez  is  égi  —  kiáltá  eliszonyodva,  midőn  a 
pálinka  kék  lángokban  folyt  el  a  földön ;  —  ki  vagy 
a  menyekben . . .  Viola,  Viola  I  miért  loptad  el  a 
nótárius  Írásait  ? . . .  ez  mindennek  oka.  —  A  sze- 
rencsétlen ajkához  szorítva  csutoráját  kétségbeesve 
ivott,  míg  a  füst  s  erős  ital  következésében  a  földre 
esett  s  ő  is  Rácz  mellett  feküdt. 

Violát  ez  utolsó  szavak  az  irományokra  emlékez- 
tették, melyekről  a  veszedelem  között  megfeledke- 
zett. El  vala  határozva,  hogy  e  kunyhó  falai  alá  te- 
meti magát;  legalább  ha  Zsuzsi  gyermekeit  a  helyre 
akarja  vezetni,  hol  apjok  fekszik  eltemetve,  ne  kell- 
jen őket  az  akasztófához  vezetni.  De  most  tcheti-e 
ezt?  Tengelyi  emberszeretőleg  befogadta  nejét  s 
gyermekeit  házába,  ez  irományok  reá  nézve  a  leg- 
fontosabbak, és  most  itt  hagyja  elégni  magával  s  azon 
hirrcl  menjen  ki  a  világból,  hogy  legnagyobb  jól- 
tcvőjét  szerencsétlenné  tette.  Ez  nem  lehet. 

A  lángok  mindig  tovább  terjedtek,  a  kunyhó  há- 
tulsó részén    égő  szalma    hullt    a    földre.  Viola    haja 

égni  kezdett,  melle  nem  talált  lélckzetet  a  forró  le- 
vegőben, szemei  a  füstben  elvakultak,  még  egy  perez, 
s  szándéka  nem  állt  volna  hatalmában.  Még  egy  te- 
kintetet vete  társaira,  s  az  Írásokat  kezében  tartva, 
fölnyitá  az  ajtót  s  kirohant. 

Miután  a  kunyhóban  egy  ideig  zaj  nem  hallatszott, 
s  noha  a  szalmafödél  magas  lángokban  állt,  az  ajtó 
fel  nem  nyilt  és  senki  sem  mozdult,  mindenki  azt 
kezdé  gondolni,  hogy  mint  a  commissarius  monda,  a 
zsiványok  használva  a  setétséget,  elillantak.  A  pisz- 
tolylövés, melylyel  Rácz  életének  véget  vetett,  nem 
változtatá  meg  e  meggyőződést,  miután  igen  termé- 
szetesnek látszott,  hogy  az  ott  hagyott  fegyverek 
egyike  a  tűzben  magától  elsült.  Maga  Nyúzó  s 
Macskaházy  boszankodva,  hogy  reményekben  meg- 
csalattak,  de  félelem  nélkül  közelgtek  az  égő  viskó- 
hoz, így  történt,  hogy  midőn  Viola  leégett  hajakkal 
s  a  füstben  elvakult  szemmel,  Írásait  kendőbe  takarva 
kezében  tartva  a  kunyhóból  kirohant,  épen  e  két 
férfival  találkozott.  Macskaházy  kiragadá  az  Írásokat 
kezéből  s  visszafutott.  A  többiek  irtóztató  kiáltással 
össze-szal adtak  s  Violát  körülfogák. 

A  zsivány  kezében  nem  vala  fegyver,  de  a  féle- 
lem, melyben  neve  az  egész  vidéket  annyi  ideig  tartá 
s  melyet  kétségbeesett  védelme  még  inkább  nevelt, 
visszatartóztatá  a  bátrabbakat  is;  s  ha  kezében  fegy- 
ver, ha  karjaiban  még  erő  volna,  keresztültörve  el- 
lenein, talán  még  megszabadulhatna.  De  Viola  nem 
gondolt  többé  ellentállásra.  A  lelki  s  testi  kínok, 
miken  keresztül  ment,  felemésztek  ércztestének  ere- 
jét. Messze  felnyitá  szemeit,  de  nem  látott,  hosszú 
lélekzetekben  szivá  magába  a  friss  levegőt,  melle 
emelkedett,  mintha  szét  akarna  repedni,  kiterjeszté 
reszkető  karjait  s  egy  nehéz  fohászszal  földre  ro- 
gyott. Magán  kívül  vala.  Ekkor  az  egész  csoport 
diadalt  kiáltott  leterített  ellensége  felett  s  nem  volt 
senki,  ki  önmaga  nem  akarná  megkötözni  lábait  s 
kezeit  annak,  kinek  nevénél  máskor  remegett. 

Miután  Nyúzó  nem  kis  nehézséggel  ez  örömzajt 
lecsöndesíté,  hogy  a  rabnak  Szt.- Vilmosra  átvitele 
iránt  rendeléseit  megtehesse,  a  kunyhóból  nyögés  s 
gyenge  jajgatások  hallatszottak.  —  A  jelenlévők  bor- 
zadtak 8  halotti  csend  lón  a  kunyhó  körül,  melyet 
csak  a  tűznek  pattogása  s  a  szerencsétlennek  min- 
dig hallhatóbb  kiáltása  szakíta  félbe. 

—  Talán  kihozom  —  szóla  a  pandúrok  egyike, 
emberiebb  a  többieknél. 

A  szólót  irtózatos  dörrenés  szakítá  félbe.  A  puska- 
por, melyet  a  zsiványok  ott  tártának,  felgyúlt,  a 
kunyhó  födele  szétvetve  egyes  égő  darabokban  esett 
le  az  erdő  s  az  emberek  között,  a  nélkül  azonban, 
hogy  közülök,  kik  új  szaladásnak  eredtek,  valaki 
megsértetnék. 

A  vidéket  halotti  csend  tölte  el.  A  jajgatás,  mely 
a  kunyhóban  hallatszott,  elhallgatott,  a  világosságot, 
melyet  az  égő  födél  elébb  minden  tárgyra  vetett, 
ismét  homály  válta  fel,  s  csak  a  széthányt  gerendák 
közül  veté  még  itt-ott  egy  égő  darab  vörös  fényét 
körére,  míg  az  egész  felett  a  lőpor  füstje  meleg  köd- 
ként ereszkedett. 

—  Megjárhattuk  volna  —  szólt  a  commissarius, 
ki  a  többiek  között  először  nyeré  vissza  egész  nyu- 
galmát. —  Átkozott  gazemberek  1 

—  Nem  lehet  többé  baj?  —  kiáltá  Nyúzó  messze 
hátulról,  hova  egy  fa  mögé  bujt,  s  hangja    remegett. 

—  Nem,  teins  uram  —  szóla  a  commissarius  vissza. 

—  Igen,  de  ha  még  puskapor  lenne  a  kunyhóban. 

—  A  puskapornak  az  a  természete  —  válaszolt  a 
másik  mosolyogva,  —  hogy  egyszerre  sül  el.  De  csak 
maradjon  a  teins  úr  ott.  Nincs  többé  dolgunk.  Fbgja 
fel  két  erős  legény  a  zsiványt  —  szóla  a  többiek- 
hez fordulva,  kik  lassanként  körülötte  összegyűltek  — 
s  Szt.-Vilmosra  vele. 

Viola,  ki  még  mindig  ájulásban  vala,  a  földről  föl- 
emeltetvén, az  egész  csoport  Szt.-Vilmosnak  vette 
útját. 

—  Megvannak  az  írások  ?  —  szólt  Nyúzó  suttogva 
Macskaházyhoz. 

—  Meg  —  válaszolt  a  n\ásik  hasonlóan,  —  tűzbe 
dobtam.  —  Végre  lépteik  az  erdőben  eltűntek  s  az 
iszonynak  helye  ismét  nyugodtan  állt. 

Ne  várják  olvasóim,  hogy  az  érzelmeket  leírjam, 
melyek  Viola  nejét  ez  idő  alatt  eltölték. 

Rövid  idővel,  miután  őt  elhagytuk,  Peti  s  a  gulyás 
visszatértek.  Az  egyik  a  nyílást,  a  másik  a  nádat 
megtalálta,  a  magas  fa  az  vala,  melyről  szóltak  s 
levetve  csízmáikat  átmenni  készültek.  A  lovak  lábaira 
bilincs  tétetett.  —  Peti  egy  erős  bottal  kezében  előre 
ment ;  a  gulyás  Zsuzsit  —  ki  az  Istenére  kére,  hogy 
magokkal  vigyék  —  vállára  véve,  utána  gázolt.  Alig 
értek  azonban  a  víz  közepéig,  midőn  az  erdő  egy- 
szerre a  megtámadok  zajával  telt  el. 

—  Későn  jöttünk  —  kiáltott  Zsuzsi,  —  vigyetek 
át,  hadd  haljak  lábainál. 

Lövések  hallatszottak,  a  szétszaladó  parasztok  kö- 
zül néhány  az  erdő  ezen  részének  vévé  futását  s  a 
gázolok  elég  közel  valának  az  áradás  túlsó  partjához, 
hogy  a  futóknak  lépteit  hallhassák. 

A  gulyás  ismét  remélni  kezdett.  —  Ne  félj 
Zsuzsi,  —  szóla  biztatva  —  látod,  a  gazemberek 
mind  elfutottak. 

Peti  vigyázva  tovább  ment,  s  így  értek  a  parthoz. 
De  a  zaj  újra  kezdődött,  ismét  lövések  s  lárma,  új 
ostrom. 

Zsuzsi  kiragadva  magát  a  gulyás  kezeiből,  nem 
tudva,  mit  akar,  mit  tesz,  félig  magán  kívül  rohant  a 
lárma  felé.  A  férfiak  erőszakkal  visszatartották.  Térdre 
veté  magát,  de  lelkét  csak  egy  gondolat  tölte  cl  s 
az  Violának  veszélye  vala.  Minden  hang  nem  jött-e 
ellenségétől?  minden  lövés  nem  érheté-e  keblét? 
ó  nem  imádkozhatott.  Kétségbeesve  tépte  haját  s 
lelkében  átkot  mondott  az  egész  teremtés  felett.  — 
Egyszerre  az  erdőben  nagy  világosság  terüle  el.  Az 
ostromlók    kiáltása,    kiktől    nem    voltak    ötszáz  lépés- 

nyíre,  nem  hagya  kétséget  oka  felett.  —  Zsuzsi  fel- 
ugrott, éghez  emelé  kezét.  —  Felgyújtják  a  kuny- 
hót; férjemet  égetik  cl;  —  kiálta  szívhasító  hanggal 
s  magán  kívül  rogyott  Peti  karjai  közé. 

Mikor  Violáné  magához  tért  s  követőivel  az  ütkö- 
zetnek színhelyére  jött,  minden  nyugodt  s  hallgatag 
vala  ismét.  A  léptek,  melyekkel  a  győzedelmes  sereg 
kötözött  rabjával  és  sebesült  pajtásaival  Szt. -Vilmos 
felé  sietett,  rég  nem  hallatszottak ;  a  kurjongatás, 
melylyel  diadalát  ünnepeié,  a  távolban  elhangzott,  s 
csak  a  varjuk  nagy  serege,  mely  álmából  felijeszte- 
tett,  szállonga  még  károgva  az  erdő  felett.  A  kunyhó 
körül  a  nyitott  helyen,  mely  mindenfelől  bokroktól 
körülvéve  a  hajléknak  mintegy  udvarul  szolgált,  itt- 
ott  szétszórva  parázszsá  égett  fatöredékek  hevertek, 
s  egy  félig  megmaradt  gerenda,  —  mely  még  néha 
lángot  vetve,  mint  gyászszövétnek  lobogott  a  kiégett 
falak  felett  —  gyenge  bizonytalan  világot  terjesztett 
a  romokon. 

Violáné  nyugodt  vala.  Az  emberi  szívben  az  öröm- 
nek s  fájdalomnak  csak  egy  bizonyos  mennyisége  fér 
meg;  ha  a  kehely  egyszer  színig  telve  van,  a  tenger 
árjai  átmehetnek  rajta  s  egy  cséppel  sem  fogják  ne- 
velni tartalmát ;  ha  a  mérleg  egyszer  elveszti  egyen- 
súlyát s  a  serpenyők  egyike  bizonyos  pontig  lement, 
rakj  rá  mázsákat,  s  míg  terhe  alatt  el  nem  törik, 
mélyebbre  nem  nyomhatod  le. 

A  szerencsétlen  asszony  rég  elérte  e  pontot.  Midőn 
a  kunyhóhoz  jött,  kezével  takarva  szemeit,  egy  ideig 
hallgatva  állt.  Peti  s  a  gulyás,  ki  Violánét  vezette, 
szintén  nem  szóltak;  végre  az  asszony,  erőt  véve 
magán,  gyorsan  a  kunyhóhoz  ment  s  benézett. 

—  Peti,  —  szólt,  visszafordulva,  a  füsttói  elfojtott 

lélekzettel  —  gyújts  tüzet,  elég  fát    s    parázst    talál- 
hatsz a  földön,  hadd  keressem  férjemet. 

Peti,  sóhajtva,  parázst  ment  szedni.  A  gulyás,  — 
kinek  a  kétségbeesett  nyugalom,  melyet  a  szeren- 
csétlen asszonyon  észrevett,  százszor  borzasztóbb 
vala,  mintha  őt  haját  tépve  látná,  —  kezével  törülé 
szemeit.  —  Zsuzsi  lelkem,  —  szólt  végre  —  menj 
oda  hátrább  a  fák  alá,  majd  mi  keressük  .. .  azaz  nem 
férjedet,  az,  meglátod,  nem  is  volt  itt,  hanem  csak 
a  többieket,  ha  csakugyan  valakinek  baja  történt 
volna.  Légy  nyugodt  Zsuzsim,  —  tévé  hozzá,  meg- 
fogva kezét  —  férjed  nem  is  volt  itt,  meg  mernék 
esküdni  reá.  —  A  szegény  ember  tudta,  hogy  hazud, 
tudta,  hogy  mihelyt  Peti  tüze  fellobog,  Violát  — 
talán  félig  elégve  —  a  romok  között  fogják  találni, 
vagy  hogy  legalább  üldözőinek  kezeibe  került;  de  ő 
üdvösségét  adta  volna,  ha  e  szerencsétlennek  szivébe 
csak  egy  perezre  ismét  reményt  önthet. 

—  Hagyja  el  kend  István,  —  monda  Yioláné  nyu- 
godtan, —  tudok  mindent,  el  vagyok  készülve  min- 
denhez. Meglátják,  nem  lesz  bajok  velem,  ha  félig 
elégve  találom  is ;  csak  még  egyszer  láthassam.  Neki 
jobb  itt  ez  elégett  falak,  mint  ott  ellenségei  között, 
legalább  nem  szenved  többé. 

—  De  mikor  már  mondom,  hogy  Viola  nem  volt 
itt;  —  válaszolt  István  —  teremt-úgysegéljen,  üdvös- 
ségemre mondom,  nem  volt  itt !  Hát  mi  az  ördög- 
nek keresgélnél  a  füst  között?  Ez,  látod,  nem  asszony- 
nak való,  ha  véletlenül  valami  undorítót  találsz,  ki 
tudja,  nem  árt-e  meg.  Menj  vissza  s  mi  majd  min- 
dent megnézünk. 

Violáné  azonban  nem  vala  azon  gyenge,  érzékeny 
teremtéseknek  egyike,  minőket  főkép  műveltebb  osz- 
tályaink asszonyai  közt  találunk.  Azon  lágyságot,  azon 
akarat  nélküli  hozzánk  simulást,  mely  az  asszonyias- 
ság  nevezete  alatt  felsőbb  osztályok  hölgyeinél  oly 
ellenállhatlannak  tartatik,  a  falunak  e  test-  s  lélekben 
erős  leányában  ne  keresse  senki.  E  szivet  keményebb 

anyagból  alkotá  a  természet.  Ha  férjét  veszély  kör- 
nyezé,  a  helyett  hogy  remegne,  ő  vele  osztozott  ve- 
szélyeiben ;  ha  szenvedőt  látott,  ő  nem  síri,  de  segí- 
tett; 6  nem  halványult,  nem  ájult  el  a  seb  előtt, 
hanem  bekötözé;  nem  sóhajtozott,  hanem  dolgozott 
gyermekeiért.  —  Ott  az  erdő  szélén,  midőn  hallva 
az  üldözők  kiáltásait  s  a  lövéseket,  látva  a  vörös 
fényt,  mely  között  talán  férje  leheli  ki  életét,  s  ő 
jelen  sem  lehetett  szenvedéseinél,  a  lelki  erő,  mely- 
nek hasznát  nem  veheté,  elhagyá  a  szerencsétlen 
asszonyt,  s  magán  kívül  dőlt  követői  karjai  közé.  De 
e  gyengeség  pillanatai  elmultak;  érzé,  hogy  férjének 
s  gyermekeinek  talán  szüksége  van  reá,  s  a  tetterő, 
melylyel  kedveseinek  használhatott,  ismét  feltámadt 
szivében. 

—  Köszönöm  István,  hogy  így  gondoskodik  ró- 
lam —  szólt  meghatott  hangon,  —  nem  szükség, 
hogy  aggódjék,  ismét  jól  érzem  magamat.  Akármit 
lássak  itt  a  kunyhóban,  valami  bizonyost  fogok  tudni, 
s  lássa  kend,  az  jobb.  Ha  férjem  meghalt,  elássuk  itt 
a  fák  alatt,  legalább  a  helyet  fogjuk  ismerni,  hol 
pihen,  s  eljöhetek  gyermekeimmel  sírjához,  s  itt  sír- 
hatjuk ki  könyeinket. 

—  Mondom,  Viola  nincs  itt  —  szólt  a  gulyás,  — 
de  látod,  ha  félig  elégett  embereket  látsz ...  a  dolog 
mégis  nem  asszonynak  való.  Még  ha  egészen  egész- 
séges volnál.  Isten  neki,  de  így !  Mikor  tanyámon 
most  két  esztendeje  tűz  támadt,  csak  két  tehén  égett 
belé,  s  mégis  mikor  nagyságos  asszonyom  jött,  s  a 
szegény  fekete  dögöket  látta,  úgy  elborzadt  — 

—  Nem  vagyok  én  nagyságos  asszony,  —  viszonzá 
Zsuzsi  keserűen,  —  ők  borzadhatnak,  elájulhatnak ; 
én  zsivány  felesége  vagyok,  nekem  ilyenekre  nincs 
időm.  Hej,  bátyám,  ha  tudná,  mióta  Viola  zsiványnyá 
lett,  mily  gondolatok  jártak  át  szegény  fejemen,  mi- 
lyeket  álmodtam ;  ha  estétől  reggelig  házamban  vagy 
kinn  a  mezőn  férjemet  vártam  s  ő  nem  jöhetett,  mily 
iszonyú  lehetőségeket  képzeltem  magamnak,  —  akkor 

nem  félne,  hogy  valamitől  még  elborzadhatok  e  vilá- 
gon. Bármi  vár  reám,  csak  a  szerencsétlenségnek  egy 
neme  lesz ;  én  esztendőkig  a  pokolnak  minden  kínait 
egyszerre  tűrtem  képzetemben. 

A  tűz,  melyet  a  czigány  azalatt  a  kunyhó  körül 
rakott,  lobogó  világot  kezde  terjeszteni.  Violáné  kö- 
rültekintett. Az  ajtó  előtt  a  szt.-vilmosi  parasztnak 
holtteste  feküdt,  ki  a  commissarius  mellett  az  ajtón 
keresztül  agyonlövetett ;  valamivel  távolabb  a  bokrok 
közelében  még  egy  pár  holttest  vala  látható.  Violáné 
megnézé  a  halottakat,  s  látva,  hogy  egy  sem  férje, 
égő  darab  fával  bevilágítva  a  kunyhóba  nézett. 

Nem  fogom  leirni  a  látványt,  mely  előtt  maga  az 
öreg  gulyás  elhalványodott.  Az  asztal  feldőlve  még 
füstölt,  a  kunyhó  belsejében  puskák  s  pisztolyok  fe- 
ketévé égett  agyakkal  hevertek.  A  szerencsétlenek 
közül,  kik  itt  végzek  éltöket,  az  egyik  hamuvá  égett 
szalmaágya  felett,  a  másik  a  szegletek  egyikében 
feküdt. 

—  O  nincs  itt  —  szólt  végre  Violáné,  miután  a 
holttesteket,  ámbár  vonásaik  ismerhetlenekké  váltak, 
sokáig  figyelemmel  nézte.  —  Nincs  ezüst  gyűrű  ujjai- 
kon, s  férjem  gyűrűjétől  meg  nem  válik.  —  Violát 
megfogták. 

—  Dehogy  fogták,  —  monda  a  gulyás,  ki  még 
mindig  reményeket  akart  ébreszteni  a  szerencsétlen 
asszonyban  —  ő  hihetőkép  — 

—  És  ez  mi  ?  —  vágott  közbe  Zsuzsi,  ki  lehajolva 
egy  kétcsövű  puskát  emelt  fel  —  e  fegyvert  férjem 
mindig  magával  horda.  Fogja  kend  —  tévé  hozzá  — 
s  tartsa  meg  emlékül. 

—  Igen,  mihelyt  találkozom  vele,  visszaadom,  — 
monda  a  gulyás. 

—  S  most  Isten  áldja  meg  jó  szándékáért,  — 
folytatá  Violáné  —  ha  tovább  jőne  velem,  kend  is 
bajba  keveredhetnék;  Peti  elkísér  Szt. -Vilmosra,  bi- 
zonyosan oda  hurczolták  férjemet. 

S  ezzel  a  barátok  elváltak.  A  gulyás,  szomorú  goA- 

dolatokba  elmerülve,  lovaihoz,  s  miután  azokat  előbbi 
helyükön  találá,  tanyájához  vévé  útját.  A  zsivány 
felesége  Petivel  Szt.-Vilmos  felé  sietett. 

Itt  a  zaj,  melyet  az  üldözőknek  kiindulása  s  még 
inkább  győzelmes  visszalérte  okozott,  lassanként  el- 
hallgatott. Nyúzó  s  Macskaházy  a  nemesek  hadnagya 
házába  aludni  mentek.  A  falusi  lakosok,  kik  az  os- 
tromban részt  vettek,  részint  házaikban  pihentek,  ré- 
szint a  kocsmában  felejtek  a  veszélyeket,  melyeken 
keresztülmentek.  Maga  Viola,  kit  a  faluháza  nyitott 
színében  kötöttek  ki  s  két  hajdú  és  ép  annyi  paraszt 
strázsált,  fáradtan  álomba  szenderült.  Midőn  a  sze- 
rencsétlen az  erdőn  keresztül  Szt.-Vilmos  felé  hur- 
czoltatván,  elfogatása  óta  először  magához  jött  s  kö- 
rültekintve a  szurokszövétnek  bizonytalan  világánál, 
melylyel  a  pandúrok  egyike  a  sereget  vezeté,  remény- 
telen helyzetét  látta,  s  a  történtekre  tisztán  vissza- 
emlékezett :  azonnal  Tengelyi  irásai  jutottak  eszébe. 
Mikor  az  égő  kunyhóból  kilépett,  annyira  elkábult, 
annyira  elvakítva  volt,  hogy  nem  is  tudta,  kinek  ke- 
zeibe adá,  vagy  inkább,  ki  által  ragadtattak  el,  s 
többször  kérdezé  azokat,  kik  őt  felváltva  hordák  — 
mert  a  főbiró,  midőn  magához  jött  is,  nem  engedé, 
hogy  saját  lábain  menjen  —  nem  tudnak-e  semmit 
felölök.  A  kérdezettek  vagy  épen  nem,  vagy  tagadó- 
lag feleltek,  egyet  kivéve,  ki,  a  többieknél  beszéde- 
sebb, elmondá,  hogy  azon  pillanatban,  mikor  a  kunyhó- 
ból kilépett,  az  ajtóhoz  közel  csak  a  főbiró  és 
Macskaházy  álltak,  s  hogy  egyik  közülök  valamit  ki 
is  rántott  kezéből  ;  mi  volt  azonban,  azt  nem  mond- 
hatná. 

Viola,  mióta  ellenségeinek  kezeiben  látá  magát, 
minden  ellenállással  felhagyott,  s  panasz  nélkül  tűre 
minden  kinzást,  melyet  a  hosszú  küzdelem  által  fel- 
bőszültektől  tűrni  kényteleníttetett.  Miután  Szt.-Vil- 
mosra  értek.  Viola  többször  kérdé  Nyúzót  —  ki  a 
szinben  állva,  poroszlóinak  megparancsolá,  hogy  kös- 
sék meg  jó  erősen,  ha    feltöri    is    kezeit,  csak    el  ne 

szökjék,  —  nála  vannak-e  írásai  ?  A  válasz  azonban 
csak  káromkodásokban  állt  s  hogy  ehhez  semmi  köze, 
vagy  hogy  azt  sem  tudja,  mily  Írásokról  szól  s  más 
ehhez  hasonlókban,  mikből  Viola  láthatá,  hogy  Ten- 
gelyi irományainak  átvétele  Nyúzó  által  el  fog  tagad- 
tatni, vagy  hogy  azok  Macskaházy  kezébe  kerültek, 
ki  annyi  ideig  törekedvén,  hogy  birtokukhoz  jusson, 
ez  irományokat  tulajdonosuknak  visszaadni  bizonyo- 
san nem  fogja. 

—  Hát  ezért  adám  meg  magamat,  ezért  kerülök 
akasztófára?  —  szóla  végre  magában,  midőn  Nyúzó 
a  többiekkel  távozván,  ő  őreivel  egyedül  maradt;  s 
míg  azok  nehéz  léptekkel  fel  s  alá  jártak,  fáradtan  a 
földre  veié  magát.  —  Miért  nem  maradtam  a  kuny- 
hóban? miért  nem  lőttem  inkább  főbe  magamat,  mint 
Rácz  tévé?  ók  most  nyugszanak,  rám  ocsmány  halál 
vár;  és  hasztalan!  Tengelyinek  Írásait  még  sem  ment- 
hettem meg.  Engem  Isten  elátkozott  mikor  szület- 
tem!... Nem  akartam-e  a  becsület  ösvényére  vissza- 
térni százszor?  s  midőn  ehhez  minden  út  előttem 
zárva  volt,  nem  akartam-e  legalább  azon  egy  jó  tet- 
tet, melyet  valaha  embertől  tapasztaltam,  meghálálni  ? 
s  mit  használt  ? !  Isten  maga  nem  akarja,  hogy  éle- 
temben valami  jót  tehessek !  Haljunk  meg  hát,  nem 
bánom,  az  akasztófán,  ha  úgy  kell.  Az  ember  nem 
diadalmaskodhatik  végzetén.  —  E  gondolatok  Viola 
lelkének  visszaadták  nyugalmát.  Szomorú  vala  e  nyu- 
galom, minő  azé,  ki  látva,  hogy  végzetének  ellen- 
állnia nem  lehet,  miután  reményével  felhagyott,  aka- 
rat nélkül  átengedi  magát  a  szükségnek,  mely  ellen 
küzdenie  többé  nem  lehet,  de  nyugalom  mégis;  s  a 
rab,  álomba  mélyedve,  egy  időre  elfelejté  szörnyű 
helyzetét. 

Így  találá  Violát  Peti,  ki  társát  a  falun  kívül  hagyva, 
a  faluházához  csak  maga  jött.  Az  udvarba  Peti  nem 
mehetett  be,  a  főbiró  szigorú  parancsa  szerint  a  rab- 
bal beszélni  még  őreinek  sem  vala  szabad  ;  azonban 
a  kapu  mellett    őrt    álló    hajdúiól,  kinek  azt  heszélé, 

hogy  épen  most  jött  ki  Porvárról,  megtudta,  hogy 
Viola  Kislakra  fog  vezettetni,  hol  a  statárium  összeül, 
s  hogy  az  öreg  Kislaky  úrhoz  —  ki  e  járásban  sta- 
tarialis  elnök  —  már  lovas  katona  küldetett.  E  hírrel 
a  czigány,  miután  még  egy  szomorú  tekintetet  vetett 
a  szin  felé,  mely  alatt  Viola  bundájába  takarva  a 
földön  feküdt,  Zsuzsihoz  visszament. 

—  Láttad  őt?  —  szólt  az  asszony,  elébe  sietve, 
midőn  a  czigányt  közeledni  látá. 

—  Láttam,  a  faluházánál  van. 

—  Benn  a  faluházában?  —  kérdé  az  asszony  élén- 
ken; mert  mint  olvasóim  talán  tudják,  népünknek 
véleménye  szerint,  mihelyt  valamely  gonosztevő  födél 
alá  jön,  azaz  rendes  tömlöczbe,  a  dolog  statarialis 
eset  lenni  megszűnt. 

—  Benn  —  válaszolt  Peti  felakadva  —  nem  épen 
benn  a  házban,  de  a  szin  alatt. 

—  Kikötve  ?  —  kiáltott  Violáné  kezeit  össze- 
csapva. —  Istenem,  az  éj  mily  hideg,  —  tévé  hozzá, 
most  először  észrevéve,  hogy  fázik  —  s  ő  kikötve, 
ott  szabad  ég  alatt 

—  Nem  szabad  ég  alatt,  —  monda  a  czigány  vi- 
gasztalólag  —  a  szin  födve  van. 

—  Van-e  bundája?  —  kérdé  a  nő,  félig  levéve 
magáét  —  különben  ezt  vihetnéd  neki. 

—  Hogyne  volnál  —  válaszolt  Peti  —  jó  nagy 
bundával  takarva  láttam.  Alszik. 

—  Alszik  I  —  szóla  Violáné  megfogva  a  czigány 
kezét  —  úgy-e  s  az  emberek  látják,  hogy  alszik? 
nem  hiszi  senki,  hogy  csak  tetteti  magát  ? 

—  Már  miért  hinnék? 

—  És  mit  mondanak  az  emberek  ehhez?  nem  lát- 
ják-e, hogy  férjem  ártatlan  ?  Ki  hallotta  valaha,  hogy 
gonosztevő  aludhatnék?  No  mondd,  beszéld  el  Peti, 
mit  mondanak  az  emberek  ehhez? 

Peti  csak  azt  válaszol á,  hogy  nem  szólt  senkivel, 
hogy  egyébiránt  talán  fel  fogják  menteni.  —  Mihelyt 
virradni  kezd,  —  tévé  hozzá,  —  Violát  elviszik  Kis- 

lakra ;  ha  vele  szólni  akarsz,  ott  alkalmad  lesz ;  Szent- 
Vilmoson  nem  eresztenek  hozzá  senkit. 

—  Tudom,  tudom  —  szólt  Violáné  elfojtott  han- 
gon, —  Kislakon  statárium  lesz  s  fel  fogják  akasz- 
tani. Mit  gondolnak  ők  vele,  hogy  ártatlan,  s  lelki- 
ismerete oly  nyugodt,  hogy  kemény  földön  jobban 
alszik,  mint  ők  ágyaikban;  nekik  élete  kell.  De  jerünk, 
jerünk,  —  folytatá  elindulva  s  Petit  kezénél  fogva,  — 
jerünk  Kislakra,  hamar,  látnom  kell  őt. 

—  Szegény  asszony,  hogy  birnál  te  Kislakig  menni  ? 
Én?  —  válaszolt  Zsuzsi  —  ne  félj,  én  elmegyek; 

nem  soká  fogom  lábaimnak  hasznát  venni  úgy  is,  mi- 
nek kim  éljem. 

Szerencsérc  Petinek  Szt.-Vilmoson  ismerőse  vala, 
egy  kovács  pajtása,  ki,  mint  czigány,  a  falun  kívül 
lakott,  s  két  kerekű  taligán,  befogva  a  rossz  gebét, 
mely  viskóján  s  a  kovács-szerszámon  kívül  egyedüli 
tulajdonát  képezé,  Violánét  Kislak  felé  fuvarozá,  míg 
Peti  maga,  hogy  Tengelyinek  hírt  vigyen  s  Viola 
gyermekeit  az  asszony  kívánata  szerint  magával  hozza, 
Tiszarét  felé  vette  útját. 

